
Părţile tipărite cu litere mici au părut comisiunii de apro- 
bare ca prea desvoltate, de aceea s'au pus numai ca să fie 
citite, nu si învăţate, 

Experienţa proprie şi consiliile colegilor mei mă vor ajută, 
ca să mai scurtez sau să mai adaog cevă, dacă se va pă- 
reă că lectiunea nu este potrivită și dacă manualul va aveà 
soarta unei editiuni nonă. 

La compunerea cărţii m'am servit în primul rând de lu- 
crarea, Histoire générale du IV siècle à nos jours, vol. 
I-V publicată sub directiunea D-lor Ernest Lavisse si Al- 
fred Rambaud, apoi de Weltgeschichte a lui Weber-Balda- 
mus vol. II-III ediţia din 1910, 1911; în urmă de manua- 
lele Jailiffier et Vast (394—1810) vol. I-II ed. I, 1889, 
de Amman et Coutant pentru partea dela 1270—1610 edi- 
tia din 1893, de Andreas Zeehe Lehrbuch der Geschichte 
zweiter Teil 1902, de 1. Hermann Lehrbuch der Geschichte, 
dritter Teil ed. 1891, Deutsche Geschichte (Kurze) din bib- 
lioteca Güschen 1898. Informatiuni am căutat in Mayers 
Konver sations Lexikon ed. IV, in Mommsen Rémische 
Geschichte vol. V, in Orpheus de Salomon Reinach pentru 
religie, in A Short History of the English People de I. R. 
Green ed. 1889, in Histoire de la civilisation française 
de A. Rambaud ed. 1888, în scrierile D. Onciu şi Xenopol, 
în lucrarea D. Vasile Pârvan Creștinismul Daco- Roman: 
în lucrările D. Iorga Istoria Lumii vol. I ed. II, 1909, 
Istoria Românilor ed. II, 1910, Istoria Bisericii Româneşti 
vol. I, 1908, Geschichte des Rumdnischen Volkes vol. I-II, 

1905, The Byzantine Empire 1907, în Robert Roesler Ro- 
mănische Studien, în L. Leger Histoire de l’Autriche-Hon- 
grie 1889, în 4. Rambaud Histoire dela Russie 1884. Ilus- 
tratiunile le-am luat după manualele citate, după Malet, 
după albumul Parmentier şi după Schultz Das hăusliche 
Leben im Mittelalter 1903, 

INTRODUCERE 


Sfârşitul lumii vechi, unii istorici il pun la triumful cres- 
tinismului cu Constantin cel Mare, alţii la despărţirea impé- 
viului roman în imperiu de răsărit şi imperiu de apus (395) 
iar alţii la căderea imperiului de apus (476). Sfârşitul evu- 
lui mediu a fost pus la căderea Constantinopolei (1453) la 
descoperirea Americei (1492), la începutul reformei (1517). 

Luând chiar datele extreme (triumful creștinismului şi re- 
forma bisericii) timpul istoriei medii tot este mai mic decât 
pătrimea timpului, în care s'au desvoltat popoarele vechi. 

Izvoare. Cunostinta faptelor istorice o câştigăm din do- 
cumentele vremii, adică din acte date de autorităţi pentru 
diferite cestiuni politice sau juridice. Ele ni se înfăţişează 
într'o scriere deosebită de cea de azi. Citirea şi înţelegerea 
acelei scrieri o învăţăm din paleografie (= scriere veche), o 
ştiinţă ajutătoare a istoriei. 

Multe. documente au fost falsificate, însă o altă ştiinţă aju- 
tătoare, diplomatica, ne dă regule spre a distinge documen- 
tele adevărate de cele false. 

Notiţe asupra evenimentelor găsim în anale, însemnări 
scurte, pe cari le făceau călugării prin mânăstiri, ca să anunţe 
sărbătorile (mai ales ziua în care cade Paştele) an cu an. In 
anale faptele se dau fără nicio legătură între ele: descrie- 
rea unei secete, a unei eclipse de soare, este urmată de is- 
storisirea morţii unui rege sau a stareţului mânăstirii. 

Mai însemnate izvoare sunt cronicile, cari încep să pre- 
zinte faptele, nu înşirate an cu an, ci într'o legătură istorică. 

De obiceiu cronicile încep dela crearea lumii sau dela naşterea 
lui Cristos, rezumă faptele mai însemnate până în timpul 
autorului si expun apoi, uneori prea amäruntit, faptele con- 
timporane cu el. 

Informatiuni multe găsim în scrisorile, ce-și trimeteau 
oamenii însemnați, în biografii şi chiar în viețile sfinților, 
cari, cu toată partea lor legendară, sunt însemnate pentru 
înţelegerea stării culturale a timpului când sau scris. 

Izvoarele scrise se adună în fiecare ţară în colectiuni mari. 
Colecţiunea noastră se chiamă «Documentele Hurmuzachi.» 
Cea germană se chiamă Mgnumenta Germaniae Historica. 
Si tot asemenea au colectiunea lor de documente Ungurii, 
Francezii... 

Deosebit de izvoarele scrise mai avem dzvoarele monumen- 
tale, monumentele sau resturile materiale dintr'o epocă : bi- 
serici, cetăţi, monumente depe morminte, inscriptiuni, mo- 
nete. Inţelegerea lor o învăţăm din diferite ştiinţe, iar cu- 
nostintele obţinute sunt tot asa de importante ca gi cele ob- 
ţinute din izvoarele scrise. 

Teri şi popoare. Evenimentele din istoria evului mediu 
sau petrecut pe un spaţiu mai larg şi au fost săvârşite de 
popoare mai deosebite între ele decum erau popoarele vechi. 
Popoarele din evul mediu nu sau desvoltat numai pe tär- 
murile Mediteranei, ci s'au întins mai departe în centrul si 
nordul Europei, până la Marea Baltică şi la Marea Nordică. 
Popoarele germanice joacă rol precumpănitor în apus, în 
Europa răsăriteană se ivesc popoarele slavice, pe când po- 
porul arab, neînsemnat în istoria veche, joacă un rol pre- 
cumpănitor în Asia şi Africa. 

Importanţa şi împărţirea istoriei evului mediu. Evul 
mediu este un timp important în viaţa omenirii, căci în 
evul mediu s'au format popoarele nouă, s'au pus temeliile 
statelor ce durează şi azi, sau început institutiunile sub 
cari trăim şi azi. 

Mai mult de jumătate din acest timp a fost ocupat cu 
lupta haotică dintre lumea veche și barbaria popoarelor 

nouă, luptă în care au perit popomele vechi, in care a tri- 
umfat însă cultura lor. Popoarele nouă sunt moștenitorii cul- 
turii greco-romane, elevii Romei în viaţa de stat, credin- 
cioșii lui Cristos în viaţa religioasă. 

Este exagerată credinţa că lumea veche eră de tot pu- 
tredă, că fără de năvălirea popoarelor barbare neamul ome- 
nesc ar fi fost expus unei degenerări totale; căci lumea 
veche a căzut şi din cauze externe, cum a fost năvălirea, 
barbarilor; apoi lumea veche a putut cuceri lumee barbară 
prin cultură. Toti barbarii aşezaţi în provinciile imperiului 
s'au romanizat, și-au pierdut limba, au devenit popoare ro- 
manice. Numai in Britania a dispărut limba romană în luptă 
cu cea germană, pentrucă acolo se romanizase numai popu- 
latia oraşelor si când Romanii au părăsit provincia, orășenii 
au fugit înaintea cuceritorilor germani, sau au fost dis- 
trusi de gi. 

Cultura romană nu numai că a cucerit pe barbarii age- 
zati în provincii, dar şi pe cei aşezaţi peste limitele impe- 
viului i-a creştinat, i-a civilizat. 

După căderea imperiului roman de apus, a rămas însă impe- 
riul de răsărit, care a ţinut tot evul mediu şi al cărui nume eră 
mai presus decât al oricărui stat barbar. După căderea Ro- 
mei nimeni nu credeă că a căzut imperiul Yoman, ci toţi 
credeau că imperiul trăeşte la Constantinopole. Impăratul 
din Constantinopole erà capul creştinătăţii, el întăriă în scaun 
pe papi, către el se îndreptau regii barbari şi-l recunoşteau 
de superior. 

Constantinopole a fost multe secole capitala lumii. Acolo 
se cultivau artele, de acolo plecau inventiunile, de acolo se 
trimeteau misionari ca să creştineze popoarele. 

Progresele Arabilor încep să întunece această strălucire, 
apoi ambitiunile regilor barbari se deşteaptă fiind atâtate de 
biserica apuseană. In 800 Carol cel Mare se încoronează ca 
împărat roman. Imperiu roman începe să se considere cel 
de apus, şi, fiindcă trebuie să fie un singur imperiu roman, 
începe lupta cu răsăritul. 

Timp de două secole Inpta apusului cu răsăritul ia carac- 
terul Juptei religioase a creştinismului contra religiunii mo- 
hamedane. Rezultatul final a fost însă distrugerea imperiu- 
lui de răsărit. 

Slăbirea răsăritului a înlesnit năvălirea Turcilor si ridica- 
rea puterii lor, spre paguba tutulor popoarelor creştine. 

In apus, împărații germani au încercat să unifice popoa- 
rele, dar n'au izbutit. Regii fiecärui popor şi-au întărit pu- 
terea în ţara lor proprie şi au întemeiat state naţionale în 
Franţa, in Anglia, în Spania şi în “alte state mai mici. Ger- 
mania şi Italia nu s'au putut uni, între altele, pentrucä şi 
împăratul şi papa se socotiau capii întregei creştinătăţi, pur- 
tau grija tutulor popoarelor. nu numai pe a propriului lor 
popor. 

In istoria evului mediu distingem trei diviziuni: întâia, în 
care se formează popoarele nouă, până la 1095 ; a doua, în 
care se poartă lupta apusului contra mohamedanismului 
si a imperiului de răsărit; a treia, in care se formează. 
statele nouă. In partea întâia rolul precumpănitor il are im- 
periul de răsărit până la 800; în partea a doua evul mediu 
ajunge culmea desvoltării, iar în epoca următoare începe de- 
căderea. 

Epoca întâia este cea mai importantă prin rezultatele ei. 
La începutul cruciatelor vedem că haosul de popoare s'a lu- 
minat. De atunci vedem în Europa aceleaşi popoare, în ace- 
leagi locuri, cu mici pătrunderi dela unul la altul. Si nu nu- 
mai în Europa, dar şi in Asia şi în Africa, popoarele Siriei, 
Egiptului, Persiei, se apropiau în secolul 11 mai mult de 
starea de azi decât de starea veche. 

Cele două secole, cari urmează după evul: mediu, sunt 
timpuri de transitie dela viaţa medievală la cea modernă. 
In ele, ca şi în evul mediu, cestiunile religioase ocupă lo- 
cul întâiu în cugetul omenirii. 

Mai importantă decât viaţa politică este viaţa socială în 
evul mediu. Atunci s'a făcut marea transformare a socie- 
tăţii vechi, dela starea de sclavie la cea de servaj (iobăgie 

rumânie). In lumea veche productiunea întreagă eră în mâi- 
nile sclavilor. Aceştia lucrau pământul, măoinau grâul; ei 
erau lucrători, ei tesätori, ei făceau unelte, ei erau medici gi 
pedagogi. 

In timpul imperiului, când răsboaiele se purtau numai la 
graniţă, când marii proprietari începură să se aşeze la moşii, 
sute de sclavi cultivau moşia şi lucrau diferite meşteşuguri. 
Ei erau legaţi de pământ, li se dete apoi voie de a avea fa- 
milie și de a păstră o parte din produsul muncii lor. 

Odată cu această îngăduire, poate o cauză a ei, a fost in- 
ventarea morilor de apă şi de vânt, pe care anticitatea nu 
© cunoscuse şi prin care se uşură mult munca sclavului. 

Barbarilor nu le plăceă viaţa de oraş, ei trăiau la ţară îm- 
preună cu servii şi de aci a urmat o mare schimbare su- 
fleteascä : proprietarul a văzut că poate câştigă şi pe altă 
cale decât pe a răsboiului, a început a se interesă de culti- 
varea moşiei şi de buna stare a servilor; apoi a urmat o 
reabilitare a muncii manuale, despreţuită în anticitate ca 
muncă servilă. In această directiune biserica a săvârşit o 
adevărată revolutiune. Călugării munciau în mânăstiri şi din 
ei se ridicau stareti, episcopi, papi. Idea modernă că orce 
munca e nobilă şi că munca înobilează ne vine: din evul 
mediu. 

Viaţa de familie câştigă mai multă extensiune, căci servii 
aveau drept să întemeieze familie, şi mai multă intimitate. 
In anticitate puterea tatălui eră tiranică, în evul mediu au- 
toritatea aceasta se temperează prin recomandările bisericii, 
prin datoriile ce-şi recunoşteau membrii familii unii către 
alţii. 

In anticitate omul eră mereu afară din casă, ocupat cu 
viaţa publică (forul, răsboiul) în evul mediu omul trăeşte mai 
mult în casă, într'un cere de sentimente mai intime. 

Sub influenţa religiunii se ivesc institutiunile de caritate 
necunoscute în anticitate, începe îngrijirea bolnavilor pe la 
mânăstiri, primele spitale. 


www.dacoromanica.ro 


10 


Cu toate luptele sălbatice se desvoltă sentimente puter- 
nice de frätie între oameni, idea de omenire, la care cei 
vechi nu s'au ridicat. La cei vechi fiecare popor se credeă cu 
origine deosebită, cu zeii săi tutelari, cu soarta sa specială. In 
creştinism oamenii toţi formează o unitate, având aceeaşi 
origine, prima pereche biblică, acelaşi mântuitor, un sfârşit 
comun la judecata ultimă. 

Idea religioasă străbate adânc toată viaţa. Ea uneşte cla- 
sele, dă tutulor aceleaşi reguli de morală, îi face deopotrivă 
de răspunzători pentru aceeaşi faptă. In faţa suveranului 
său omul depe ultima treaptă se simte susţinut; de o forţă 
superioară, înaintea căreea ambii vor da seamă de faptele 
lor. Idea religioasă a adunat popoarele şi le-a pus pe calea 
cruciatelor. Ea a construit catedralele de piatră, cari pun în 
mirare pe trecător şi-l fac să se întrebe: ce putere a săvârşit 
asemenea minuni, când timpurile erau turburate, când po- 
pulatia eră rară şi destul de săracă ? 

Această minune a săvârşit-o idea creştină sau cea moha- 
medană, sub care s'a desvoltat evul mediu. 


2. Starea lumii barbare în secolul IV. — Germanii. 


Romanii credeau în mândria lor, că stäpânesc tot pământul 
locuit şi că în afară de imperiu trăesc barbari, oameni cari 
nu vorbesc ci borborosesc. Insă acei barbari erau de mai 
multe familii şi atingeau graniţele imperiului în diferite 
puncte: în Britania erau Celţii din Scotia şi din Irlanda,la Rin 
şi la Dunăre erau Germanii, la Eufrat Perșii, în Africa tri- 
burile de Mauri şi de Libieni. Cei mai cunoscuţi şi mai de 
temut erau însă Perşii în Asia, Germanii în Europa. . 

Noul regat Persan. Regatul Parţilor a fost desfiinţat de 
către Persi, cari, sub conducerea lui Artaxerxes, au înfiinţat 
în secolul III un regat persan, regatul sasanid, după nu- 
mele lui Sasan, moşul lui Artaxerxe. Regii sasanizi luară 
numele vechilor regi persani «rege al regilor» şi pretindeau 
să întindă statul în limitele pe cari le avusese statul lui Cy- 

rus şi Darius. N’aveau armată permanentă şi exercitată, dar 
toţi bărbaţii în stare d’a purtă arme, mai cu osebire nobilii 
călări, erau chemaţi la räsbôiu. Regii purtau grije de si- 
guranta drumurilor, apărau pe supuşi contra nedreptăţii 
funcţionarilor şi buna stare eră înfloritoare în Persia. In 
anul 230 Artaxerxe pretinse dela imperiul roman toate pro- 
vinciile pe cari le stăpâniseră odată regii persani, şi după 
aceasta au fost lupte fără sfârşit între Perşi şi Romani. Vic- 
toria a fost de multe ori de partea Romanilor, dar si Perşii 
au câştigat lupte însemnate, mai ales sub Sapor II ( 380) 
contra căruia a făcut expeditiunea sa nenorocoasă împăratul 
Iulian. Mai înainte un alt împărat căzuse prizonier in mâi- 
nele lui Sapor I. 

Sasanizii ridicară ca religiune naţională vechea religiune 
a lui Zoroastru, cultul focului şi al luminii. Ei persecutară 
cu asprime alte religiuni, mai cu seamă creştinismul. 


In secolul III a trăit în Persia Mani, întemeietorul unei cre- 
dinte religioase, amestecătură de idei creştine cu învățături din 
Zoroastru. Mani invita că lumea e un amestec din principiile 
ostile ale luminii şi ale întunericului, că omul e compus din suflet, 
parte luminoasă si din corp, parte întunecoasă. 

El recomandă ca fapte bune lupta contra întunericului, curäte- 
nia, sărăcia de bunăvoie, patru rugăciuni pe zi, îndreptate soarelui 
şi lunii, cari nu sunt zei ci manifestări ale luminii. Despre Cristos 
ziceă că a fost un înger al luminii întrun corp ingelätor, incât 
naşterea lui şi moartea pe cruce au fost nişte aparente. Ca şi vechii 
Persi, el zicea că există nenumărați îngeri buni cari ne ajută la 
fapte bune, cum şi draci cari ne ispitesc pe calea cea rea. Sfar- 
şitul lumii va fi prin foc, când toată lumina se va alege din intu- 
neric, când toate sufletele drepte se vor in&lta la cer. 

Multe din ideile lui Mani au fost împrumutate de alte secte 
creştine, cari au avut credincioşi mulţi în apus, chiar şi în terile 
noastre. 


In secolul 5. regatul persan eră tu:burat de lupte pen- 
tru tron, aşa că imperiul nu eră ameninţat în existenţa lui 
de către Perşi, 

Germanii. Religiunea lor. Germanii sunt popor indoger- 
manic, ca şi Latinii, Grecii, Celtü, Slavii, Inzii şi Perşii. Na- 
mele se crede că le este dat de Celti şi că ar însemnă ve- 

cini 1). Numele de Nemfi le este dat de Slavi şi însemnează 
mut, cu acelaş sens ca barbar, dat de Greci popoarelor 
străine. 

Romanilor li se păreau Germanii de o rassă cu totul stră- 
ină, cu corpurile lor mari, cu ochii albaştri, cu părul blond. 
La început le eră groază de ei, mai pe urmă începură să-i 
admire: femeile romane purtau peruci blonde. 

Patria primitivă a Germanilor a fost Suedia, unde se gă- 
seşte tipul cel mai curat al rassei. In Germania n'au fost 
ale lor toate terile ocupate în urmă, căci în părţile de apus lo- 
cuiau Celţii, iar în cele de răsărit Slavii. Germania: proprie 
eră regiunea dintre Elba şi Oder până la mare. Ţara eră 
atunci acoperită de păduri şi de bălării, întrerupte ici şi 
colo de livezi, cari se scoborau spre mare. Pădurile erau 
pline de animale sălbatice (aurocsi, urşi, lupi) dela cari au 
rămas multe nume de locuri şi de oameni. 

Triburile germanice. In secolul al 4. lumea germanică 
luase altă înfăţişare decât cea de pe timpul lui Traian. In 
locul triburilor, puternice dar izolate, se formase confedera- 
tiuni de mai multe triburi, cari pândiau momentul spre a 
intră în imperiu. Astfel eră confederaţiunea Francilor la 
Rin, a Sazonilor pe Elba, iar în sudul peninsulei Iutlanda 
Anglii aşteptau momentul să treacă în Britania, îndatăce 
se vor retrage legiunile. 

In unghiul format de Rin şi Dunăre se alcătuise confe- 
deratiunea Alamanilor, al căror nume (all man) dovedeşte 
că emigraţi de toafe limbile contribuiseră la formarea ei. 

Pe urmele lor, unii în stare de subordinare, veniau Bur- 
gunzii, Longobarzii, Herulii. 

Afară din Germania proprie se întindeă spre răsărit; pe 
şesurile "Rusiei până la Don, cealaltă ramură de Germani, 
neamul gotic, originar din Suedia, unde lise păstrează nu- 
mele în termenii Gotia, Ostrogotia, Gotland... Gotii se împăr- 


1) Tot de origine celtică sunt numele Alpi, Rin, Dunăre, Lech, 
Isar, Main. 

fiau în Ostrogoţi, Vizigoţi, Gepizi. Pe urmele lor veniau 
Vandalii. 

Starea socială. Germanii ieşiseră din starea de nomazi, 
dar nu erau pe deplin aşezaţi: nu cultivau pomi, semănau 
numai semănături de primăvară, se hrăniau mai mult cu 
carne, cu iapte, cu brânză. Creşteau vite, se ocupau cu 
vânătoarea: erau într'o stare mijlocie între viaţa nomadă și 
cea aşezată. 

Locuiau în sate cu case rari. Satele (Gaue) se despärtiau 
unele de altele prin păduri, prin locuri sterpe, prin bălți. 
Aceste despärtituri se numiau Mark (margine). Satul eră 
încins cu un şanţ, sau cu un gard primitiv, care servià ca 
apărare în luptele cu satele vecine. 

Se deosebiau 4 clase de oameni: nobilii, liberii, servii, 
sclavii. 

Nobilii se considerau de origine sacră. Dintre ei se ale- 
geau capii satului şi ei formau suita dimprejurul regelui. 

Liberii formau grosul poporului, aveau drept să ia parte la 
adunări şi aveau pământ ca proprietate. Se pare că proprietatea 
de pământ eră adevăratul semn al libertăţii. 

Servii aveau proprietate dar nu şi drepturi politice. Ei 
erau legaţi de pământ, nu erau însă supuşi particularilor ci 
statului. 

Sclavii erau proprietatea stăpânului, erau prizonieri din 
răsboiu. 

Dreptul deplin de proprietate asupra pământului îl aveà 
satul, al cărui cap împărţiă în fiecare an pământ de muncă 
pe familie şi pe rudă. Proprietate individuală erau numai 
uneltele, casa, vitele. Păşunile şi pădurile se folosiau în co- 
mun de tot satul. 

Starea politică. Mai multe sate compuneau un trib, care 
aveă în cap un rege ereditar. Mai târziu Germanii dinspre 
apus au trecut la o stare de republicanism. Satele din tri- 
burile republicane aveau o căpetenie dintre bătrâni, cum au 
fost cnezii la noi, iar în caz de răsboiu alegeau numai pen- 
tru durata răsboiului un conducător de armată (Herzog). 

Atât regele cât gi.ducele erau înconjurați în răsboiu de 
o suită credincioasă, care le datoră supunere necondiționată, 
iar ei o intretineau gio înarmau. 

Puterea regelui eră mărginită de adunarea oamenilor li- 
beri. Toţi cei în stare de a purtă armele se adunau la tim- 
puri hotărîte, spre a alege pe rege or pe duce, saulspre a 
declară răsboiu şi a încheiă pace, sau spre a judecă. 


Au existat la Germani gi sărbători, la cari se adunau spre a 
face sacrificii în comun (amfictioniile Grecilor). 

Crime mari se considerau numai cele contra statului (trădarea). 
Vătămarea sau uciderea unei persoane se socotiă ca afacere par- 
ticular’, ce se putea regulă prin înţelegerea dintre părţi, fără 
amestecul autorităţii. Intelegerea se restabiliă prin plata unei 
despăgubiri celui vătămat saw familii lui (Blutrache, răsbunarea 
sângelui). Despăgubirea se socotiă în vite 1). 

Proba la judecată se făcea prin jurământ, prin martori şi prin 
Judecata lui D-zeu. 

Judecata lui D-zeu eră o probă prin apă fiartă sau prin foc: 
scotiă un obiect dintr'un vas cu apă fiartä, luă în mână un fier 
inrogit sau mergeà pe el. Adunarea aprobă hotărîrea judecätori- 
lor lovind scuturile, sau o respingeă murmurând. 


Armata coprindeă pe toţi bărbaţii sănătoşi. Fiecare sat 
aveă căpetenia sa şi peste toţi eră regele sau ducele. 

Ca arme aveau framea (un fel de lance de aruncat) praş- 
tie, arc, scut, cuţit lung, secure, ciocan. 

Lupta o începeau prăştierii şi arcaşii, apoi se aruncau fra- 
meele şi în urmă veniă atacul corp la corp. Germanii au 
avut puţină cavalerie, iar rezerve nu au avut. 

Religiunea. Informaţiile scrise asupra religiunii Germani- 
lor sunt scurte şi izolate. Insă din studiul poveştilor popu- 
lare, din superstiții, din resturile găsite în morminte (arme, 
podoabe) se pot reconstitui vechile credinţe. Pentru timpu- 
rile târzii ale păgânismului sunt importante cântecele vechi 
despre zei, Edda, adunate în Islanda. 


1) Tatăl aveă şi la Germani putere nemărginită in familia sa. Pu- 
tea ucide sau aruncă pe copil, puted vinde pe femee. Familia eră însă 
monogamă, 

De altfel Germanii vechi au suferit influenţa popoarelor 
clasice. S'a găsit un car de bronz cu discul solar, semn al 
culturii greco-orientale ; se vede influenţa romană pe tablele 
şi pe pietrele consacrate zeilor. 

Cea mai veche credinţă la Germani, ca la toate popoarele, 
a fost animismul, credinţa, că în orce lucru există un spirit: 
Nize iu apă, Kobolzi pe vatra casei, uriași in natură, pi- 
ici sub pământ. Unii sunt răi (Nixele) alţii sunt binevoitori, 
piticii sunt înţelepţi, uriagii poartă lupte continuu cu zeii. 
Omul se apără de ei cu jertfe, mai cu seamă cu descântece 
şi cu fermece. 

Alături cu animismul eră cultul strămoşilor, credinţa că 
sufletele trăesc după moarte şi că cei vii trebuie să le poarte 
de grije. 

A treia serie de zei erau zeii naturii, puterile fizice, soa- 
rele, pământul, luna, cari mai târziu începură să fie închi- 
puite în formă omenească. 

Wodan. Cel mai mare zeu, zeul cerului şi al pământului, 
se numiă Wodan, în nord Odin. El locueşte in Valhala, 
care străluceşte de aur. El fructifică pământul cu ploaie, el 
se aude in furtună: atunci iese la vânătoare cu amicii săi. 
Dela el vine darul prezicerii, al înţelepciunii și al fermece- 
lor. Sub influenţa creștină el devine tatăl oamenilor si crea- 
torul lumii. 

Donar. Eră zeul trăsnetului, zeu care loveşte cu ciocanul. 

Numele lui îl poartă ziua Donnerstag. 
° Zeiţele, în deosebire de zeii räsboinici, favorizau artele păcii. 
Numele lor variau la diferitele triburi, atributiunile rămâneau însă 
aceleaşi. Freya, soţia lui Wodan, a lăsat numele său zilei Freitag. 
Berchta a rămas în numele propriu Berta, Hel, zeiţa infernului, a 
rămas in Hille (iad). 

Dintre zeii subordinati lui Odin, un loc însemnat ocupă in Edda Val- 
Chiriile, fete răsboinice, cari duc la Odin pe vitejii căzuţi în luptă. 

Germanii sacrificau cai, chiar oameni (prizonieri, sclavi, crimi- 
nali). Adorau pe zei în dumbrăvi, rareori în temple. Ei căutau vii- 
torul în nechezatul cailor albi, în fâşiitul frunzelor şi în murmurul 
izvoarelor. Credeau în «intämpinäri» cu noroc. 

Clasă de preoţi nu există. Regele sau capul tribului săvârşiă ce- 
remonia religioasă. Unor femei (Weisen Frauen) li se atribuia darul 
vrăjitoriei şi al prezicerii. 

Sub ipfluenta creştină, Edda descrie crearea lumii, pe care Odin 
a făcut-o din corpul gigantului Ymir (cerul din teasta capului, 
munţii din oase, arborii din păr. marea din sânge). 

Lupta necurmată dintre zei şi uriaşi se va sfârşi printr’un foe 
universal, în care vor peri zeii, uriaşii, totul (Gétterdimmerung = 
apusul zeilor). In urmă va ieși altă lume, fără durere şi fără păcat. 


3. Slăbiciuned imperiului roman. Invaziunea. 


La anul 395, când Teodosiu cel Mare împărţi imperiul între 
cei doi fii ai săi, Arcudius şi Honorius, imperiul roman stăpâniă 
toate provinciile sale, afară de Dacia, toate țărmurile Medi- 
teranei, pe o suprafaţă de 51/, mil. km. p. 

Multe cauze contribuiau însă la slăbirea lui internă. Mai 
întâiu eră puterea -absolută a împăratului, care paraliză orce 
iniţiativă did partea supușilor. 


In aceasta împărații urmau, de altfel, ideile lumii vechi, tăci şi 
republica şi Cesar supuneau pe individ cu totul puterii statului. 
Lumea veche n’a avut idee despre libertatea individului. Apoi, sub 
influenţa orientului împăratul trăiă înconjurat de ofiţeri şi de sclavi, 
cari-l ţineau într'o lingugire şi cari, la rândul lor, aveau zeei de 
servitori şi du sclavi. 

Consiliul dimprejurul împăratului (consistorium principis) senatul, 
birourile, aşteptau ordine, în loc să-i dea consilii. Când însă se 
aşteaptă totul dela un singur om, şi legi, şi administraţie, şi con- 
ducerea armatelor, şi îmbunătăţiri pentru viitor; când un stat în- 
treg e legat de soarta unui om, acel stat poate peri odată cu 
ace] om. 

Modul de urcare în tronul imperial eră o altă cauză de slăbiciune, 
Romanii nu îndrăzniseră să facă imperiul ereditar.Sub Influenţa ideilot * 
republicane, că în capul statului trebuie să fie omul cel mai bun şi că 
cel mai bun se alege, ei lăsaseră impăratului dreptul d'a-şi alege succe- 
sorul. De multe ori se amestecă însă şi armata şi au fost timpuri, 
când fiecare armată şi-a ridicat generalul pe tronul împărătesc. 


Starea socială. Pe treapta cea mai de jos a societăţii erau 
sclavii, a căror situaţie se îmbunătăţiă cu cât pătrundeau mai 
mult ideile creștine. Constantin cel Mare asimilează uciderea 
unüi sclav cu omorul unui om liber si opreşte despărţirea prin 
vânzare a bărbatului de femee, a copiilor de părinţi. 


Toată producţia societăţii se face prin sclavi. Lucrarea câmpului” 
si o fac, grupaţi pe moşia stăpânului, care, şi el, a părăsit viata 

militar’ şi publică, s'a retras la moşie, spre a trăi linistit. Sclavii 
sunt legaţi de pământ, nu se pot înstrăină decât cu el. Aproape 
in aceleaşi condiţii, erau colonii, străinii, cari s'au aşezat pe moşie 
cum şi oamenii liberi, cari, de sărăcie, s'au pus sub protectiunea 
proprietarului. , 

In oraşe munca, productivă o săvârşesc tot sclavii, căci proprie- 
tarii îi pun să lucreze marfă pentru vânzare (ţesături, încălţăminte, 
haine....) Plebea liberă nu se ocupă cu plăcere n:ci cu industria, 
mici cu comertul, pentrucă le consideră înjositoare şi pentrucă banii 
erau rari. Omul eră închis în, corporaţii (collegia) dar prin avere 
puteă să se ridice mai sus, între negustori, între proprietari, între 
nobilii oraşului (ordo decurionum) chiar în clasa senatorială, dacă 
posedă 1000.000 de sestertii şi după una sau două generatiuni. 

Clasele erau foarte deosebite, încât nici trecerea de voie dintr'o 
clasă în alta nu era permisă, nici justiţia aceeaşi, nici îndatoririle 
publice. Vinovatul sărac eră răstignit, cel bogat exilat intr’o insulă; 
serviciul militare unii îl făceau în persoană, alţii prin îniocuitori; 
lucrările publice unii le făceau în natură, alţii plătiau: caracterele 
principale ale evului mediu le găsim în imperiul roman, către 'sfâr- 
gitul lui. 


In provincii erau adunări provinciale, un fel de diete, 
cari aduceau la cunoştinţa împăratului plângerile locuitorilor 
şi cari luau măsurile locale pentru administraţie, pentru cult 
şi pentru ţinerea ordinei. Nu este adevărat că popoarele au 
fost ţinute în liniște prin teroare şi prin puterea militară. 
Armata eră la graniţă şi numai spre sfârşitul imperiului a fost 
adusă în provincii. Cetățile aveau pentru siguranţa publică 
milițiile lor, viata în cetăţi eră liniştită şi sigură, onorurile 
publice erau dorite de locuitori, guvernatorul eră răspunzător 
către împărat și controlat de adunare. 

Această viaţă de linişte (pax romana) a făcut să dispară 
deosebirile naţionale şi, nu a lăsat decât deosebiri sociale, de 
avere. 


Răspândirea religiunii creştine a fost o altă cauză de cădere a 
lumii vechi, dar şi o mare putere de conservare după căderea 
acestei lumi, căci în haosul barbarilor a rămas singura auto- 
ritate din lumea veche, pe care au respectat-o şi barbarii. Deo- 
camdată însă efectul ei a fost destructiv. Cuceririle romane s'au 
datorit in prima linie dispozitiunilor răsboinice. pe cari creştinismul 
le cor:bäteà cu sentimentele sale de umilinţă, de milă, de frätie 
între oameni şi cu ura lui contra impärätiei, care a vărsat sângele 
martirilor. In cărţile sfinte, una prezice arderea Romei, iar învă- 

tatii creştinii săltau de bucurie, prezicând că va veni vremea, cand 
poetul tragic va ţipă nu de dureri închipuite, ci de dureri reale; 
când vizitiul din cire se va arătă pe un car de. foc înroşit de flä- 
cările eterne. 

După ce creştinismul ajunge religiunea statului, încep certe reli- 
pioase. Unii se ridică asupra altora şi privează împărăţia de forte, 
cari ar fi putut să o apere. 


Starea finaciarä. Mai rău decât toate relele a fost apä- 
sarea impozitelor, sărăcirea populaţiei. Statul aveă nevoie de 
sume mari pentru trebuintele armatei și pentru luxul curţii, 
iar puterea-de plată a contribuabililor scädeà, căci moșiile 
se adunau în mâinile a puţini proprietari și cu greu mai 
puteau ieşi din ele, pentrucă stocul metalelor preţioase eră 
atunci de 20 de ori mai mic decât azi şi cu greu puteà ci- 
nevă câştigă prin industrie şi comerţ suma trebuitoare, spre 
a cumpără o moşie. 

Birurile cădean pe oamenii nevoiaşi, iar cei cari puteau 
plăti erau scutiţi, cum eră clerul întreg şi marele număr de 
servitori ai împăratului, cu oamenii lor. Proprietăraşii cu 25 
de pogoane de pământ plătiau şi erau răspunzători cu averea 
lor de plata dărilor. Mulţi din ei ne mai putând plăti se 
făceau coloni, se supuneau adică unui proprietar mare. Atât 
de mulţi erau aceștia, încât s'au făcut legi ca să-i împiedice 
d'a se scobori la starea de coloni: prin urmare, nu numai 
urcarea, dar gi scoborirea dintr’o clasă eră îngrădită de lege. 
Târguri întregi se puneau sub protecţia unui ofiţer împă- 
rătesc, ca să-i apere pe lângă împărat. El exercită asupră-le 
autoritatea publică si privată: avem dar feodalitate înainte 
de invaziune. 

Armata. Armata eră permanentă, dar nu mai eră natio- 
nală. Soldatul se înrolă de bună voie cu gândul la pradă 
şi la recompensă după sfârșitul serviciului de 20 ani. Atunci 
primiă pământ, sclavi, bani, titlu de cetăţean. Recrutările, 
fiind mai rari, căci plebeii nu se puteau ridică la gradul de 
ofiţeri şi pentrucă proprietarii nu voiau să piarză oamenii 
depe moşie, a trebuit să fie obligaţi prin lege, ca să dea un 
număr de recruți hotărit după valoarea pământului. Proprie- 

tarii trimeteau oamenii cei mai răi, încât a trebuit în locul 
recrutilor să se pună un impozit din care se înrolau străini, 
mai ales Germani. Nobilii, ţinuţi departe de armată decătre 
împărați, o părăsesc cu totul: nu se mai cereà nici pentru 
ocuparea magistraturilor serviciul militar. Legiunile se revoltau 
mereu cerând recompense. Constantin’ retrage armata, natio- 
nală dela graniţe şi reduce legiunea la 1500 de soldaţi, iar 
apărarea hotarelor o lasă trupelor plătite, compuse în mare 
parte de barbari. 

Cei din urmă împărați în Apus. Attila. Teodosiu nu s'a 
gândit să facă două împărăţii, ci a făcut două parti din ace- 
laşi imperiu, ca să fie administrat mai bine, aşă cum se mai 
făcuse şi înainte. De aceea se numiau partea orientală şi 
partea occidentală, de aceea legile erau aceleaşi şi împăra- 
tul eră unul în două persoane, de unde obiceiul de a se 
adresă fiecăruia la plural: Voi, Maestatea Voastră. 

Fii lui Teodosiu erau tineri şi Teodosiu lăsase ca minis- 
tru lui Arcadius pe Rufin si lui Honorius pe Sfilicon. Cei 
doi miniştri se vrăjmăşiau şi Rufin de la Constantinopole a 
provocat o revoltă a Vizigotilor, cari erau dgezati în Iliria. 
Vizigotii aveau în capul lor pe Alaric, un tânăr îndrăzneţ, 
care străbăti Macedonia şi Grecia prădând şi arzând. Impe- 
riul de răsărit se găsiă într'o mare primejdie, din care îl 
scăpă Stilicon. Acesta constrânse pe Alaric să se retragă, dar 
Arcadius in loc să-i fie recunescător atâtä pe Alaric contra 
imperiului de apus. Alaric înaintă în Italia cucerind multi- 
me de cetăţi şi înconjură chiar pe Honorius. Stilicon scăpă 
de peire imperiul de apus, respingând la Pollentia pe Ala- 
ric şi constrângându-l să se întoarcă în Iliria. 

Viteazul general, care eră de origine barbar, mântui pen- 
tru a treia oară imperiul. Anume, în anul 405 a năvălit asu- 
pra Italiei o mulţime de triburi germane (Vandali, Burgunzi..) 
in număr, se zice, de 600.000. Toate cetăţile au fost prădate 
şi arse, până la Florenţa. Stilicon înarmă pe sclavi, rechemă 
legiunile din toate părţile şi izbuti să prinză pe capul bar- 
barilor, cari se întoarseră înapoi peste Alpi, dar nu ieşiră 

«din imperiu. 'Tot în acel timp Francii trecură Rinul, în Bel- 
gia de azi. 

Generalul, care mântuise Italia, nu mai trăi mult după vic- 
toria sa, căci linguşitorii de la palat convinseră pe Honorius 
“că, Stilicon este om periculos şi el fu asasinat. 

Moartea generalului o plătiră însă Romanii scump, căci 
Alaric se ridică spre a o răsbună şi merse drept asupra Romei. 
In 410 el pătrunse în cetate şi o jefui timp de 10 zile. 

Regina lumii, cu toată decăderea ei (cei din urmă împărați nu 
mai locuiau în ea) avea încă peste 1700 de palate: toate fură je- 
fuite." Alaric cruţă numai bisericile. Din Roma, Vizigotii înaintară 
în Campania, trăind în jafuri şi în orgii: barbarii petreceau cul- 
-caţi sub platani şi beau ceasuri întregi falern, pe care li-l turnau 
iin pahare de aur fii şi fetele senatorilor romani. 

Această viaţă de petreceri pricinui moartea lui Alaric. Ho- 
norius intră im negocieri cu urmaşul lui, care conduse pe 
Vizigoti peste Alpi, se aşeză în Galia sudică şi se îndatori 
să se lupte contra barbarilor. 

Honorius muri fără copii, iar ca împărat fu recunoscut'un 
nepot al său, Valentinian III. Fiindcă eră, minor şi el, afa- 
-cerile statului erau conduse de doi miniştri, Aëtius si Boni- 
facius. Şi aceştia se vrăjmăşiau. Aëtius speriè pe Bonifaciu 
că este pierdut la curte şi Bonifaciu chemă în ajutor pe Van- 
-dalii din Africa. A 

Vandalii sosiră sub conducerea unui rege şchiop, dar vi- 
teaz, Genseric, atraseră în partea lor pe locuitorii nemultu- 
miti din pricina impozitelor şi a persecutiunilor religioase şi 
începură să cucerească tara. Bonifaciu încercă să li se opună, 
dar nu izbuti. Oraşele căzură în mâinile lui Genseric, Car- 
tagina deveni capitala lui (439) şi cele două imperii aveau 
un inimic neîmpăcat. 

Aétins se luptă în Galia contra Francilor şi Burgunzilor, 
dar rolul lui a fost mai mare, apărând imperiul contra Hu- 
nilon. 

Hunii. S'au arătat întâia oară pe la 375. Ei au provocat 
marea strămutare de popoare, căci ei au silit pe Vizigoti să 
treacă Dunărea în imperiu. Ei erau de rassă uralo-altaicä : 

fără mustäti, färä barbă, scurţi şi indesati, cu ochii mici, cu 
umerii obrajilor ieşiţi, totdeauna călări. Scriitorii romani şi 
creştini abiă îi considerau ca oameni. Ziceaucä sunt făcuţi 
de spiritele pustii cu vrăjitoarele gotice. După ce au su- 
pus pe Ostrugoti şi muite popoare germane şi slave, s'au mul- 
tumit să stea în stepele Panoniei primind daruri de la amân- 
două împărăţiile, până când s'a ridicat în capul lor Attila. 

Scriitorii romani numesc pe Attila biciul lui Dumnezeu, 
pecând poveştile germane îl înfăţişează ca pe un împărat 
mare şi înţelept. El a fost nu numai un luptător îndrăzneţ, 
dar si un diplomat priceput, care mai ales prin negocieri, a 
pus sub ascultarea lui toată lumea barbară, dela hotarele 
Persiei până la Rinul şi Dunărea romană. A înaintat până 
sub zidurile Constantinopolei, unde a fost oprit de darurile 
împăratului. Crud şi fără milă, ambasadorii din Constanti- 
nopole însă l-au găsit în mijlocul alor săi, ţinând pe genuchi 
copii săi cei mici. : 

Attila se îndreptă asupra imperiului de apus, prin Galia, 
târând în urma sa toată lumea barbară. De frica lut locui- 
torii fugiau, părăsind oraşele şi satele. Oraşul Orléans i-se 
opuse, Aétius adună pe toţi barbarii din Galia, pe Franci, 
pe Vizigoti, pe Burgunzi şi-i ieşi întru întâmpinare. O luptă 
mare, cea din urmă luptă a imperiului de apus, s'a dat în 
câmpiile catalaunice (451). Attila fu învins şi se retrase în 
Panonia. 

In anul următor Attila veni asupra Italiei pe coastele- 
Adriaticei. De frica lui se zice că locuitorii de pe' țărm 
au fugit pe lagune şi au întemeiat Veneţia. Cu cât se apro- 
pia de Roma însă, cu atât il coprindeà spaima, să nu i-se- 
întâmple şi lui ca lui Alaric. De aceea primi cu plăcere o- 
solie romană, in cap cu papa Leon J, care-i aducea daruri 
bogate şi-l rugă să crute cetatea împărătească. Attila se în- 
toarse în Panonia, unde muri în scurt timp. Popoarele su- 
puse de Huni se ridicară contra lor, îi învinseră, iar restu- 
rile fură alungate spre Volga, unde se amestecarä cu po- 
poarele înrudite (Avarii Bulgarii...) 

Mântuitorul imperiului, Aëtius, sfârşi ca Stilicon : fu ucis 
chiar de împăratul Valentinian, iar după el imperiul trăi mai 
mult cu numele vreo 20 de ani. 

Valentinian fu ucis şi Genseric, ca şi Alaric, găsi pretext 
să pornească contra Romei, ca să pedepsească pe vinovaţi. 
Timp de 14 zile, Genserie jefui cetatea ca un vandal (= van- 
-dalism). 

Cei din urmă împărați erau numai cu numele, adevărații 
împărați erau comandanții gardei impărăteşti, cari ridicau şi 
răsturnau de pe tron. Un împărat abdică si ceru să i-se dea 
o episcopie. 

Un comandant, neîndrăznind să se faci el împărat, făcu 
pe fiul său înetate de 6 ani, Romulus Augustulus. Coman- 
dantul fu însă ucis de Odoacru, care dupăce trimese pe co- 
pil la moşie, expedié la Constantinopole semnele împărăției, 
zicând că e deajuns un împărat şi ceri pentru sine titlul 
de rege (476). 

PREDOMNIREA IMPERIULUI DE RĂSĂRIT. 
4. Statele întemeiate de barbari în imperiul roman. 


Nu toţi barbarii, cari au năvălit în imperiul roman au în- 
temeiat state, si din cele întemeiate numai unul a putut dură. 
Un popor numit Suevii, a perit în Spania; altul numit Alanis, 
a perit în Portugalia ; multe altele au perit fără să fi putut 
întemeiă state. Cele întemeiate n'au putut trăi, nu numai 
pentrucă numărul barbarilor eră mic, dar şi din cauza schim- 
bării modului de traiu şi a deosebirii de religiune între bar- 
bari şi locuitorii romani 

Numărul barbarilor, cari se aşezau într'o provincie eră mic. 
Nu puteà fi mare, pentrucă ei veniau din teri inculte, cari 
nu erau în stare să hrănească o populaţie numeroasă. Vizi- 
goții, cari trăiseră o viaţă mai liniştită, cari începuseră să 
primească creştinismul şi erau în vecinătatea imperiului, nu 
se ridicau la mai mult de 200.000 de suflete, când au trecut 
Dunărea. Burgunzii erau în număr de 80.000, când s'au așezat 
în Galia, și tot pe atâti Vandalii din Africa. Populaţia ro- 
mană, oricât scăzuse de mult, eră însă fără comparaţie mai 
numeroasă: ea aveă dar să înghită pe cuceritori. 

Barbarii erau răsboinici şi puternici, deprinsi să suporte 
foamea, oboseala şi schimbările climei. Indată ce se aşezară 
în teri mai blânde, îşi schimbară traiul si cu el îşi pierdură 
virtuțile răsboinice. 

Insă cauza. principală a căderii statelor barbare a fost deo- 
sebirea de religlune dintre barbari și Romani. Cel dintâiu popor 
creştin dintre barbarii germani a fost poporul Vizigotilor. 
In secolul IV ei aveau un episcop numit Ulfila, care a tra- 
dus în limba gotică biblia, cel mai vechiu monument de 
limbă germanică, păstrată în parte la Upsala. In secolul IV 
a fost marea luptă dintre ortodoxism şi arianism. Vizigoţii 
primiseră arianismul, poate pentrucă eră mai uşor de înte- 
les, poate din cauze politice. După exemplul lor, toţi bar- 
barii, cari au primit creştinismul l-au primit în forma ariană. 
De aceea regii barbari persecutau cu cruzime biserica orto- 
doxä şi în schimb erau consideraţi păgâni de populaţia ro- 
mană, care se va uni contra lor cu oricine le va fi inimic. 

Numai Francii au primit dela început credinţa ortodoxă, 
numai ei au luat rolul de sprijinitori ai bisericii gi statul 
franc s'a păstrat, a servit ca urzeală unui nou imperiu apu- 
sean, cu misiunea de a continua cultura romană gi de a 
aduce la civilizatiunea romană lumea —— de peste li- 
mitele imperiului. 

State barbare s’au intemeiat in Aktien à in Italia, in Galia 
gi Britania. 

Regatul Vandalilor. Vandalii s'au numit astfel, după ră- 
tăcirile lor în toate părţile (Wandeln) căci au rătăcit din 
Germania în Galia, apoi în Britania, deacolo în Panonia, 
apoi în Spania, unde provincia Andaluzia le poartă numele, 
până în Africa, pe teritoriul vechilor Cartaginezi. 

Genseric, după exemplul Cartaginezilor, a înfiinţat o pu- 
tere mare maritimă, prin ocuparea insulelor Sicilia, Sardinia, 
Corsica şi Balearele, A repurtat o victorie contra unei flote 
romane de 1000 corăbii. La jefuirea Romei el ziceă că yrea 
să răsbune distrugerea Cartaginei. 

Acest rege viteaz şi viclean, mai trăi un an după căderea 
Romei. Indatä ce el muri (477) Vandalii începură a se mo- 
leşi, a se trândăvi. Adoptară obiceiurile şi luxul roman, pă- 
rasiri agricultura şi navigația, începură să se certe pentru 
domnie. Vandalii erau arieni cruzi, populaţia romană perse- 

cutată îşi îndreptă privirile spre imperiul de, răsărit, unde 
se află împărat Iustinian. Acesta trimise în Africa o ar- 
mată mică, comandată de un general mare, Regele Gelimer- 
învins odată lângă Cartagina, părăsi capitala, învins a doua 
oară la Tricameron, fugi în Numidia. In cele din urmă fiind 
înconjurat întrun munte sălbatic si ameninţat să moară de 
foame, Gelimer se predete învingătorului. Vandalii perirä cu. 
totul din istorie (534). 


Regatele barbare in Italia. 


Regatul lui Odoacru. Capul mercenarilor germani eră 
om voinic şi administrator priceput. Lăsă administraţia in 
mâinile funcţionarilor romani, respectă legile imperiale, dak 
împărţi mercenarilor o treime din pământuri. Împăratul din 
Constantinopole nu-i recunoşteă niciun titlu, dar lăudă mo- 
dul lui de guvernare. Odoacru se purtă ca un rege al Ita- 
liei şi întreprinse răsboaie pentru apărarea pi. Câştigă vic- 
torii asupra barbarilor vecini, dar îşi atrase asupra capului. 
pe regele Ostrogotilor. 

Regatul Ostrogotilor. Ostrogotii, împreună cy Vizigotii, 
alcătuiseră un stat mare în Rusia, până la venirea Hunilor 
(375). Regele lor, bătrânul Ermanaric, văzând că rezistenţa 
nu e posibilă se ucisese, iar Ostrogatii se supuseseră Huni- 
lor, sub cari au rămas până la moartea lui Attila. Cu voia 
împăratului din răsărit, ei se așezară în Panonia, obligân-- 
du-se să servească imperiului ca soldaţi. Intre tinerii tri- 
meşi ostatici, drept garantie pentru observarea invoelii, se 
află şi Teodoric, copil de 7 ani, din familia regală. In Con- 
stantinopole tânărul se deprinsese să respecte cultura ro- 
mană, iar după ce ajunse rege, barbarii învinși de Odoacru 
se refugiarä la dânsul şi-l rugară să-i răsbune. Teodoric ceri 
mai întâiu învoirea împăratului, apoi se îndreptă spre Italia 
cu tot poporul său (250.000 suflete), învinse pe Odoacru în 
trei lupte şi-l închise în cetatea Ravena, capitala ultimilor 
împărați. Teodoric tint cetatea înconjurată 3 ani, pânäce, 

în cele din urmă, se învoi.cu Odoacru să domnească îm- 
preună, fiecare cu armata sa. Teodoric nu se tint de în- 
voială si omori pe Odoacru cu mâna sa (493). 

Teodoric cel mare. Capul Ostrogotilor s'a dovedit un 
mare om politic, care şi-a întins puterea asupra întregei 
Italii şi asupra terilor din nordul Alpilor până la Dunăre. 
Celelalte popoare barbare se temeau de puterea lui și-i res- 
pectau cuvântul. A intrat în legături de căsătorie cu regii 
barbari, a apărat contra Francilor pe Vizigoti şi a luat sub 
protecţia sa pe fiul regelui lor. Se considera ca ‘protector şi 
judecător al regilor barbari. Ceruse dela împărat să fie re- 
cunoscut ca un fel de rege al Italiei, şi deşi acela nu-i dete 
nicio autoritate asupra poporului roman, se consideră capul 
unui stat nou. Totuşi, pe monete pune totdeauna numele îm- 
păratului, pe monumente scrie numele împăratului înaintea nu- 
melui său. 

Dete pământ Ostrogotilor săi, împărțindu-le o treime din 
domeniile statului, poate si din ale particularilor, dar îm- 
pärtirea a ştiut să o facă cu magistrați romani, fără să pro- 
voace vreo turburare. 

Statul îşi păstră caracterul roman, cu senatul său, cu ad- 
ministratorii provinciilor, cu funcţionarii financiari. Chiar şi 
peste armată, deşi barbară, erau comandanţi romani. 

Teodoric întreprinse însemnate lucrări publice : uscarea 
bălților pontice, construire de drumuri, repararea canalurilor 
din Roma. In Ravena a construit două biserici şi un mor- 
mânt monumental. Agricultura şi comerţul începură să reîn- 
vieze şi bogăţia din zilele lui au rămas proverbiale la Ger- 
mani. Se ziceă că în zilele lui se găsiau bani pe stradă și 
că multi ani după moartea lui tot se mai gäsiau. 

De artă şi de literatură s'a îngrijit mult, desi el nu ştiă 
să citească şi toate sfortärile lui ca să înveţe să scrie cu- 
vântul legi au rămas zadarnice; deși credeă că Gotü nu 
trebuie să-şi înveţe pe copii carte (multum abesse a virtute 
litteras +). 


1) Cartea şi vitejia nu se împacă, 

Imprejurul său erau oameni învăţaţi si nobili: Cassiodo- 
rus, Symmachus, Boéthius. 

Cassiodor a fost secretarul lui Teodoric, un filosof şi un 
istoric. distins. Poate că lui se datoreşte moderatiunea ce a 
arătat Teodoric, poate că măsurile intelepte ale regelui bar- 
bar exprimă ideile omului, care, după ce a servit sub 4 regi 
barbari, s'a retras în mânăstire, unde povätuià pe călugări să 
păstreze comorile lumii vechi. 

Simac se trăgeă dintr'o familie veche şi nobilă, din care 
au ieşit ultimii scriitori, apărători ai religiunii vechi contra 
creştinismului. 

Boetiu eră ginerele lui Simac, a compus cărţi de filoso- 
fie, cari au exercitat mare influenţă asupra cugetării în evul 
mediu. 

Marea slăbiciune a statului lui Teodoric sta în religiunea 
ariană. Regele eră tolerant ca un filosof: recumosteà că nu 
poţi face pe cinevă să crează fără voia lui. Eră respectuos 
cu biserica, deşi certele pentru dogmă împărţiau lumea, deşi 
certe pentru ocuparea scaunului papal crease partide, cari 
voiau să-l age de partea lor. Cu toată purtarea, sa prudentä, 
Teodoric n'a putut câştigă bunăvoința bisericii. 

Arienii începură să fie persecutați în imperiul de răsărit. 
Romanii nobili începură să stea în relaţii cu impăratul, iar 
Teodoric începu să fie bänuitor. Boeţiu interveni pentru unii 
din cei bänuiti şi regele îl puse la închisoare. In temniţă a 
scris filosoful cartea sa Mângâerea prin filosofie. Teodoric 
îl ucise, ucise şi pe Simac. 

Aceste cruzimi deschiseră o prăpastie între Ostrogosi şi Romani. 
Când Teodoric muri (526) conducerea statului o luă fiica sa :ma- 
lasunta, care fu ucisă de soţul ei. 'Această ucidere pricinui cer- 
rs SA cari profită împăratul Iustinian spre a întreprinde cucerirea 

Generalii imperiului au întâmpinat din partea Ostrogatilor o re- 
zistenté desperată. Regele Witich a ţinut Roma înconjurată un an 
şi a dat 69 de asalturi contra ei, dar în cele din urmă a căzut 
prizonier. Alt rege, Totila, a căzut în luptă, cum şi cel din urmă 
Tejas. In anul 555 se predă ultimul rest de Ostrogati, 7000, cu 


care poporul acesta piere din istorie şi Italia devine provincie a 
imperiului de răsărit. 

Regatul Longobarzilor. Longobarzii erau unul din tri- 
burile cele mai mici ale Germanilor. Prin secolul VI locuiau 
în Panonia şi trăiau în certe necurmate cu Gepizii. Aliin- 
du:se cu Avarii, distruseră cu totul pe Gepizi, încât şi acest 
popor gotic dispare din istorie. Lăsară apoi Panonia aliati- 
lor lor şi în anul 568 se îndreptară spre Italia, conduşi de 
regele Alboin. Nordul Italiei, cunoscut de atunci sub numele 
de Lombardia, căzu in puterea lor, cum şi părţi din centrul 
şi sudul peninsulei. Cucerirea s'a săvârşit cu iuteala fulge- 
rului, căci Longobarzii erau păgâni cruzi, iar populaţia ro- 
nană n’a opus rezistenţă, căci eră nemulțumită cu imperiul 
din pricina impozitelor. Numai Pavia a susţinut un asediu 
de 3 ani, până afost cucerită. Imperiula mai rămas cu par- 
tea depe lângă mare, cu Italia sudică şi cu Roma. 

Alboin nu se bucură mult de cucerirea sa, căci fu omo- 
rit la un ospăț de soţia sa Rosamunde, fiica regelui Gepi- 
zilor, pe care o constrângeă să bea din craniul tatălui ei 
făcut pahar de băut. Urmară certuri pentru domnie, apoi 
timp de mai mulţi ani Longobarzii nu mai aleseră rege, 
până când văzându-se ameninţaţi cn peire din partea Fran- 
cilor şi a imperiului de răsărit, aleseră pe Autaris, care se 
căsători cu o bavareză Teodelinda. Prin zelul reginei şi prin 
stäruintele papei Longobarzii trecură la religiunea ortodoxă, 
începură a se romaniză şi peste puţin se confundară cu po- 
pulatia romanică. Regatul lor însă n'a ţinut, deşi ortodox, 
pentrucă, pe deoparte au fost prea multe certe pentru domnie, 
(din 25 de regi, 16 au murit de moarte violentă, sau au fost 
goniti); pe dealtă parte, fiindcă aveau de luptat cu impe- 
riul de răsărit, care ocupă coastele mării; şi în fine pen- 
trucă aveau în contra lor pe episcopul din Roma, care luase 
asupră-şi rolul de protector al populatiunii romane gi nu voiă 
să fie supusul unui rege barbar. 

Teodelinda conduse statul în numele soţilor şi copiilor săi, 
construi lângă Milan o mânăstire vestită, în care se păstrează 
coroana de fier, cu care se încoronau regii lombarzi. Această 20- 
roană este de aur pedinafară, iar pedinăuntru are un cuiu de 

fier, un piron, cu care se credeă că a fost răstignit Cristos 
pe cruce. 

Dintre regii următori este cunoscut ca rege energic Ro- 
taris (pela 650). El a întins şi a întărit puterea statului. 
A dat şi o lege, prima lege 
scrisă a Longobarzilor. Dar 
cel mai mare rege a fost 
Luttprand (712—744) care 
prin cuceriri dela imperiul 
de răsărit şi prin supunerea 
ducilor puternici a fost pe 
punctul de a uni toată Italia 
şi de a face din ea un singur 
stat romanic. Insă papii isi îndreptară privirile peste Alpi 
şi înlăturară pericolul lombard, cerând ajutorul Francilor. 


Coroana de fier 


5. Statele barbare în Galia. 


Regatul Vizigoţilor. Regele Vizigotilor, pare a stabilit 
legături statornice cu imperiul şi care s'a aşezat definitiv în 
Galia se chemă Vallia. El a cucerit şi o parte din Spania. 
După el a urmat Teodoric, cu care Romanii au purtat multe 
lupte spre a-l împiedică de a cuprinde cetăţi mari din Ga- 
lia, dar cu care s'au unit, ta să lupte împreună contra Hu- 
nilor. Teodoric a mers cu Aetiu contra lui Attila, s'a luptat 
vitejeşte şi a murit în luptă. 

Urmaşii lui Teodoric s'au amestecat la răsturnarea celor 
din urmă împărați, cu mai putin succes însă decât coman- 
dantii mercenarilor din Italia. Cel mai însemnat rege vizi- 
got a fost Euric (466—483), care a întărit puterea Vizigo- 
tilor peste toată peninsula iberică şi peste Galia sudică. Ca- 
pitala întinsului său regat erà la Tolosa, de aceea regatul se 
chiamă si {olosan. Euric este însemnat şi pentrucă a dat legi 
scrise, cari au fost imitate şi de alţi regi barbari. 

Dela populaţia romană Vizigotii au luat nu o treime din 
pământ, ci două, poate pentrucă ei erau mai numeroşi de- 

cât alti barbari, dar poate şi pentrucă s'au dat mai repede 
la cultura măslinului, a viței, la lucrarea metalelor, Ei erau 
arieni şi persecutau populaţia romană, de aceea aceasta s'a 
unit contra lor cu Francii şi i-u alungat din Galia. 

Regatul Burgunzilor. Burgunzii făceau parte din confe- 
deratia respinsă de Stilicon peste Alpi. După putin timp, ei 
s'au aşezat în partea de sudest a Galiei şi au luat parte în. 
lupta contra lui Attila. In regiunea Lionului, înşi-şi Romanii 
au chemat ca protector: contra altor barbari pe aceşti oa- 
meni «înalţi de şapte picioare» cari se pare că au fost mai 
blânzi şi mai credincioşi învoelilor. Ei au apărat ţara con- 
tra Vizigotilor spre apus, contra Alamanilor spre nord. 

Regele burgund cel mai insemnat afost Gondebald (pela 
500). El a dat o lege, în care se fixau aceleaşi amenzi şi 
pentru Romani şi pentru Burgunzi. 

Burgunzii au primit mai repede cultura romană. Un episcop: 
al timpului ne spune că ei se purtau cu Romanii ca cu nişte 
fraţi în Cristos. Insă episcopii romani, cari încă din timpul 
imperiului se alegeau din familiile cele mai nobile şi mai 
bogate, încât exercitau în provincii o autoritate civilă reală, 
erau încontra Burgunzilor şi vor fi favorabili Francilor, 

Regatul Francilor. Istoria nu e sigură dacă numele de 
Franc vine dela lancea framea franca, sau numele armei 
vine dela ei. Locuinţele lor erau în secolul IV pe Rin, unde 
împărații, mai ales Iulian, i-a respins dese ori. Când Alaric 
s'a ridicat în contra Romei, o parte din ei, Francii Salici, 
s'au aşezat în Belgia, iar Francii Ripuari au rămas în Ger- 
mania (Frankonia, Frankfurth.) 

Francii au pătruns în imperiu ca cuceritori, ca soldaţi, ca 
coloni, ajungând unii cu putere să pună şi să depună îm- 
păraţi. In lupta cu Attila s'au luptat vitejeste de partea Ro- 
manilor. Istoria regilor lor (Meroveu, Merovingieni) este 
legendară până la regele Clovis. 

Clovis (481—511). Clovis (Chlodwig, Ludwig) eră la în- 
ceput un mic cap printre alţi capi ai Francilor Salici. El 
atăcă şi învinse însă pe un guvernator roman, care se mak 

tinea în Galia după ciderea Romei şi care aveă reşedinţa în 
oraşul Soissons. In urma acestui succes domuia Francilor se 
întinse până la Sena şi în scurtă vreme până la râul Loire. 

Clovis se căsătorise cu .Clotilda, o catolică, fata regelui 
Gondebald. Desigur că se făcuse pe lângă Clovis multe în- 
cercări de convertire. O soră a lui eră ariană, doi fii ai săi 
cu Clotilda fuseseră botezați, el însă fined la zeii săi ger- 
mani. 

Interveui însă o luptă cu Alamanii (poate la Tolbiac lângă 
Colonia) în care soarta răsboiului se întoarse contra lui. 
Atunci, spune povestea, Clovis a strigat numele lui Cristos 
şi i-a promis că se va boteză, dacă îi va da biruinţa asupra 
vrăjmaşilor, Si Clovis se tin de învoială. După o înţelegere 
cu Clotilda şi cu episcopul Remi din Reims, începu să tra- 
teze cu Francii, ca să-şi schimbe credinţa. 3.000 din ei se 
botezară odată cu Clovis şi îndată între Franci şi Romani 
căzu zidul de despărţire. Puteau intră unii cu alţii în legă- 
turi de căsătorie, puteau merge împreună contra ereticilor 
de arieni, puteau aspiră să reintiinteze imperiul de apus. Un 
episcop al ti:npului, care descrie acest eveniment, nuineşte 
pe Clovis «un nou Constantin». 


Evenimentele s'au desfăşurat, de altfel, fără voia lui Clovis. Su- 
fletul lui prin botez nu s'a schimbat de loc. Ca si se scape de 
regii celorlalte triburi a făcut intrigi şi a săvârşit crime: a atâtat 
pe fiul unui rege contra tată-său ca să-l omoare şi pe fiu l-a 
omorit el; a tuns pe altul, apoi l-a qmorit; a ucis cu propria sa 
mână pe alţii. Toate aceste fapte biserica le vedeà cu ochiu ier- 
tător şi episcopul zice: «in fiecare zi Dumnezeu supunea pe ini- 
micii lui Clovis sub mâinile lui şi-i măriă regatul, pentrucă mergea 
cu inimă dreaptă înaintea Domnului şi făceă ce este plăcut ochilor săi.» 


Adevărat că eră plăcut bisericii ca să fie înfrânți Bur- 
gunzii, şi Clovis a mers contra lor si i-a pus în stare de va- 
salitate, A căutat să atragă în partea sa pe episcopii şi pe 
clerul din Galia sudică, apoi a mers contra Vizigotilor. Lupta 
sa dat lângă Poitiers (507). Regele Vizigotilor căzu în luptă, 
statul lui ar fi perit, dacă Teodoric cel mare n'ar fi |uat sub 
protecţia sa pe fiul regelui mort. Vizigotii lăsară lui Clovis 


* 


www.dacoromanica.ro 


32 


toată Galia afară de partea dintre Ron și Alpi, pe care o 
luă Teodoric şi lor nu le rămase decât o mică provincie pe 
lângă mare. 

Urmasii lui Clovis. Fii lui Clovis (4) işi împărţiră statul 
între ei, ca pe o moșie. Ei purtară necontenite răsboaie prin 
cari întinseră statul franc. In Germania supuseră pe Turingi 
şi ajunseră până la Elba; completară supunerea Alamanilor 
şi supuseră pe Bavari (Batuvarier) oameni din Boémia, cari 
se întinseseră până la râul Lech şi până la munţii Alpii. In 
Galia cucerirä pe Burgunzi, şi amestecându-se în luptele Os- 
trogotilor cu imperiul de răsărit, puseră mâna şi pe regiunea 
dintre Ron şi Alpi, vechia provincia romană. 

In familia lor cei 4 fii ai lui Clovis au fost barbari, ca și 
tatăl lor. Frate se scoală contra fratelui-säu, tată (Clotar) 
dă foc casei şi arde în ea pe propiul lui fiu. cu femeea 
şi copiii lui. 

Clotar rămase singur rege şi reuni tot statul franc în pu- 
terea sa. La moarte având și el tot 4 copii, statul se îm- 
parte în 4 părţi, iar la moartea unuia în 3 părţi, cari sau 
păstrat ca nume geografice mult timp: Austrasia (ţara de 
răsărit) Neustria (ţara de apus) și Burgundia (regiunea 
Ronului). Autrasia eră în pământ curat germanic, Neustria 
la apusul ei. 

Urmaşii lui Clotar au purtat şi lupte contra inimicilor din afară: 
au respins pe Longobarzi şi i-au atacat; în Italia, au purtat lupte 
în Germania. Dar anii lor se umplu mai ales culupte interne pur- 
tate între două femei, Brunhilda şi Fredegonda. Doi fii ai lui 
Clotar luaseră de soţii pe două surori, fete ale regelui Vizigotilor. 
Unul din ei şi-a omorit însă soţia şi a luat pe Fredegonda. Brun- 
hilda, sora reginei ucise, urmăreşte cu stäruint* să răsbune contra 
Fredegondei moartea sorei sale. Bărbatul Bruchildei iese biruitor, 
dar oameni trimeşi de Fredegonda îl ucid în mijlocul victorii lui. 
Fredegonda păreă triumfätoare şi puse să ucidă pe copii soţului 
său, cari nu erau şi ai ei; dar soţul ei fiind ucis, norocul se în- 
toarse spre Brunhilda, care conduceă statul în numele fiului şi ne- 
potilor săi. Fredegonda, aveă un fiu Clotar JJ, care birui în noua 
luptă începută cu Brunhilda, dar Fredegonda nu se putt bucură 
de succesul ei, căci muri şi inimica ei rămase biruitoare. Insă nici 
ea nu se bucură de victorie, căci nepoţii ei intrând în ceartă, unul 


ceri ajutorul lui Clotar, care câştigând lupta, prinse pe bătrâna 
regină şi o legă de coada unui cal neimblanzit. 

In urma atâtor lupte, în cari au perit mulţime de prinți, 
a rămas singur rege Clotar IT, care a avut dese neînţelegeri 
cu cei mai mari din statul său, căci slăbirea puterii regale 
avusese de efect creşterea puterii 
episcopilor şi ofiţerilor dela curte. 

Dagobert (628—638). Fiul lui Clo- 
tar eră cu numele un rege mare şi 
puternic, în realitate puterea lui eră 
mică : n'a putut să se lupte cu suc- 
ces contra Slavilor, iar înăuntru ho- 
tărîrile sale erau împiedicate de fa- 
milii puternice, cum eră familia Ar- 
nulfilor (strămoşii Carlovingienilor). 

Urmaşii lui Dagobert sunt cunos- 
cuti ca regi /énéans (leneşi) căci nu 
se ocupau decât cu moşiile lor, ca 
nişte proprietari. Locuiau la ţară şi 
nu veniau în capitală decât la săr- 4 
bători, purtaţi în care mari trase de § 
boi. Grijile statului le purtă prefectul fi 
palatului, numit majordomus. A 

Majordomi erau în fiecare regat, 
dar câtvă timp norocul a oscilat în- 
tre majordomii Neustriei si cei din 
Austrasia. 

Cel mai viguros maiordom în Neu- 
stria a fost Ebroin, care a învins pe 
maiordomii din Austrasia şi a fost 
câtvă timp adevărat rege al statului 
franc. 

După moartea lui, maiordomul din 
Austrasia, Pipin, repurtă la Tertry 
(687) o mare victorie contra nobi- 
limii din Neustria si puse temelia 
puterii Carlovingienilor. Şet franc. 

Carol Martel. Fiul lui Pipin este o mare figură istorică. 
Mult timp s'a luptat cu nobilimea din Neustria până să fie 
ascultat. Apoi se luptă în Germania, unde aduse din nou la 

ascultare pe Alamani, pe Bavari şi pe .alţii. Dar fapta sa, 
de o însemnătate universală, este lupta cu Arabii in 732. 

După ce au cerit Spania, Arabii au început să inunde în 
apus. Cete de ale lor ajunseseră până în Burgundia. In 732 
înaintară până la Poitiers, unde le ieși înainte Carol Martel. 
Legenda exagerează vorbind de 375.000 Arabi ucişi, însă 
cultura creştină apuseană a fost mântuită. Arabii învinşi acolo, 
n’au mai încercat să pătrunză în apus. 

Carol Martel a susţinut opera de convertire a Germanilor, 
de aceea biserica a ridicat familia lui pe tron, precum întă- 
rise pe a Merovingienilor. 

Pipin cel Scurt. Carol eră atât de stăpân pe stat, încât 
la moartea sa l-a împărţit între cei doi fii ai săi, Carloman 
şi Pipin. Cei doi frati au purtat lupte multe în Germania; 
mai ales Carloman, care jucă rolul principal. Poate că din 
cauza cruzimilor ce sävârgise in Germania, Carloman se 
schimbă deodată, părăsi puterea şi intră într'o mânăstire 
din Italia. 

Pipin, rămânând singur, puse sfârşit familii regale a Me- 
rovingienilor. Trimise la papa Zaharia ca să-l întrebe, dacă 
Francii trebuie să 'mai aibă rege sau nu, iar papa răspunse: 
«este mai bine ca acela, care este rege să poarte şi numele.» 
Pipin adună o mare adunare la Soissons, care-l recunoscü 
ca rege, iar ultimul rege merovingian fu închis într'o mâ- 
năstire. 

In anii următori, Pipin coborî Alpii în Italia de mai multe 
ori, spre a pedepsi pe Longobarzi, le luă o parte din pă- 
mânturile ce aparținuseră imperiului, cum şi Roma, în totul 
22 de cetăţi, şi le dete papii. Astfel papii câștigară putere 
temporală. 

Instituţiunile Francilor. Cele mai vechi institutiuni ale 
Francilor se pot vedeă din legea salică, mai vechie decât 
Clovis în redactiunea ei primitivă. 

Regalitatea. Puterea regelui crescu mult din contactul 
Francilor cu Romanii, apoi prin concepţia creştină că auto- 
ritatea regelui este dela Dumnezeu. Puţin timpă după Clovis 
ea devine despotică. 

Despotismului regal se opune, ca o contrabalantare, aris- 
tocratia laică şi bisericească, reprezentată prin ofiţerii pala- 
tului şi prin episcopi. 

Palatul ajunge, ca şi la împărații romani, locul de unde 
se primesc funcțiunile înalte si un fel de şcoală, unde se 
cresc copii nobili, ca să devie funcţionari. Aceste funcțiuni 
erau de un caracter personal pe lângă rege. Astfel vistierul 
aveă grija vistierii regelui (monetä şi lucruri de aur). Can- 
celarul păstră inelul regal şi-l aplică pe acte. Tot el păstră 
arhiva. Mareșalul aveă îngrijirea grajdurilor, mai pe urmă 
comandă armata. Cel mai important dintre toţi eră însă se- 
nesaluë, care supraveghiă pe ofiţerii casei regale şi care mai 
pe urmă primi numele majordomus. El cârmuiă statul în 
absenţa regelui și prezidă curţile de justiţie. 

Provinciile erau guvernate de Comiţi, iar în pământ ger- 
man, peste mai mulţi comiti eră un duce. Comitele admi- 
nistră şi judecă, pentrucă puterea judiciară şi executivă nu 
erau separate. Tot el comandă armata provinciei. 

Episcopii erau personagii însemnate, aleşi de credincioşi, 
dar şi numiţi de rege. Ei mereu își arogă drepturi noi, de 
aceea unii regi au fost cruzi cu ei şi mai cu seamă Brun- 
hilda. Încep să judece ca autorităţi civile. Opozitiunea aris- 
tocratiei se simte după răsboaiele celor două regine. Clotar IT 
a dat un edict în înţelegere cu mai marii din timpul său, 
în care se cuprind principii moderne : că nici chiar un serv 
nu trebuie condamnat fără judecată; că regele să nu poată 
da ordine contrarii legii. 

Aristocraţia a pus mâna pe funcțiunile mari dela palat, pe 
administrarea provinciilor şi a bisericii (episcopii sunt bar- 
bari, nu se mai aleg dintre Romani, de aceea se vedeo 
scădere a culturii clerului). 

Justitia se da de către comite şi de un consiliu numit 
de el, se da şi de adunarea oamenilor liberi, după propu- 
nerea a șapte consilieri liberi Rachinburge = jurati). Cauzele 
mari, pedeapsa cu moarte a unui Franc, crima contra sigu- 
rantei statului...) se judecau de tribunalul Curţii. Legile se 
ocupau mai ales să stabilească cu deamăruntul despăgubirile 

(Wergeld), cari variau cu starea celui vätämat. Cu 600 solidi 1!) 
se plătiă viaţa unui om al regelui, cu 200 a unui Franc, cu 
35 a unui serv iar dacă stià un mestesug cu 70. 

Veniturile regvlui erau amenzile dela judecată, prada din 
risboiu, veniturile moşiilor regale. Impozite nu existau, dar 
nici lucrări de folos public, iar la armată fiecare mergeà pe 
cheltuiala, sa. 

Societatea. Pe treapta cea mai de jos erau sclavii, cari 
serviau în casă, sau munciau pe moşia stăpânului. Cei din- 
tâiu erau într'o conditiune superioară, mai ales sclavii re- 
gelui, cari săvârşiau servicii personale pelângă el; cei depe 
moșii erau legaţi de pământ. 

Legati de pământ erau și servi, cari mai înainte fnseser& 
liberi, dar cari având nevoie de un protector-se dăduseră cu 
pământurile lor aristocrației sau bisericii. 

Biserica avea mulţime de pământuri (în Galia o treime 
din teritoriu) din cari începe a da unele, fiindcă a fost rugată 
(precar) si cel care le primiă eră dator prea putin (5 livre 
de ceară), altele pentru o îndatorire atât de mică încât se 
numiau beneficii. Beneficiile se reinoiau la 5 ani, mai pe 
urmă se întinse obiceiul ca să rămâie ereditare. Proprietarii 
începură să imiteze biserica și să dea şi ei moşii, legând pe 
beneficiari de dânşii prin servicii personale, prin ajutor armat. 


6. Imperiul de răsărit. 


Imperiul de răsărit se întindeă dela Marea Adriatică şi 
Ionică până la Eufrat şi dela Dunăre până la Abisinia şi 
pustiile Libiei. El a durat aproape 1000 de ani mei mult 
decât imperiul de apus, încât evul mediu este timpul cât 
cetatea împărătească a putut rezistă atacurilor, până la cea 
din urmă invaziune barbară a Turcilor. 

Multe cauze au contribuit la păstrarea imperiului. Mai în- 
tâiu a fost pozitiunea întărită a Capitalei, care nu numai bine 


1) Moneta de aur a lui Constantin cel Mare, micgorată putin. După 
greutate valoră cam 15 franci, după puterea de cumpărare de atunci 
mult mai mult (preţul unei vaci). Monetă de argint eră denarul, de 
valoarea leului nostru vechiu (cam 40 bani). 

apărată ci şi așezată eră, ca să fie centrul unui imperiu în- 
tins: între Asia şi Europa, dominând trecerea din Marea 
Neagră în Mediterana, cu un port vast şi sigur. 

In Constantinopole s'a continuat fără întrerupere cultura şi viata 
antică. Acolo eră metropola culturii în evul mediu, de unde Arabii 
au împrumutat; filosofia şi artele, unde suveranii desgustati de viaţa 
publică voiau să trăească ca particulari (Amalasunta). Acolg erau 
circurile cari impärtiau publicul în partide pasionate, erau biseri- 
cile scânteietoare de aur cu ceremoniile lor teatrale şi cu tot ce 
arta, păstră din cultura antică. Acolo eră împăratul, capul creşti- 
nităţii. Mai era însă acolo populatiune numeroasă (Constantinopole 
a avut peste 500.000 de locuitori) activă şi muncitoare, care nu se 
ocupă numai de intrigi politice, de discutiuni religioase, de răs- 
coale contra împăraţilor, ci munciă câmpiile, practică meşteşuguri, 
făceă comerţ, încât; istoria evului mediu în partea întâia este isto- 
via predomnirii imperiului de răsărit, 

Adevărat că imperiul nu reprezentă forţa unei singure 
naţiuni, ci a unei idei, 2dea creștină mai întâiu, idea orto- 
doză mai apoi. După nume roman, imperiul eră grec după 
spiritul institutiunilor sale, după limba vorbită de societatea 
cultă. Coprindea naţiuni foarte deosebite între ele, dela Munţii 
Caucaz până la Coloanele lui Hercule. Toate aceste popoare 
erau însă legate prin interese materiale, prin prestigiul ca- 
pitalei, prin traditiunea antică şi mai pre. sus de toate prin 
religiune. 

După exemplul lui Constantin, împăratul se consideră ca 
făcând parte din biserică (episcop în afacerile din afară ale 
bisericii) eră consacrat prin ungere, prezidă sinoadele, sus- 
tineà dreapta credinţă, ortodoxia. 

Mult rău a rezultat din acest amestec al împăratului în 
cestiunile religioase: disensiunile dogmatice luau numâi de- 
cât caracter politic, de unde urmau persecutiuni, răscoale şi 
în cele din urmă slăbirea statului. In niciun stat luptele teo- 
logice nu au preocupat societatea atât de mult: cestiunea 
trinităţii, certuri asupra naturii lui Cristos, asupra icoane- 
lor, au făcut să piară oameni, să cază împărați, să se sgu- 
due statul, să se piarză provincii. Insă cel putin doctrina 
sa completat, creştinismul, cum îl avem azi, este opera ace- 
lor discutiuni pasionate. 

Păstrarea împărăţii se mai datoreşte şi unei împrejurări, 


caré nu e rezultatul întâmplării cum sar putea crede, ci 

faptului că în populaţie erau elemente sănătoase, cari se ri- 
dicau la suprafaţă în momente critice, anume îvîrii de tm- 
păraţi buni după împărați răi şi de nimic. Ei reparau re- 
Jele şi asigurau viitorul pentru un timp de nouă încercări. 

Arcadius eră fiul cel mai mare al lui 'Teodosiu şi primise 
orientul, care se consideră partea cea mai frumbasä a îm- 
päratii. La început s'a lăsat, să fie condus de intrigantul 
Rufin, care a pus în mişcare pe Vizigotii lui Alaric. Rufin 
fu ucis însă, iar Arcadius fu condus de alti intriganti până 
ce muri, destul de tânăr. 

Fiul lui Arcadius, Teodosiu IT, a fost crescut ca într'o 
mânăstire : să stea cuviincios, să postească, să cânte, să serie 
frumoş (se şi numeşte Caligraful) şi această viaţă a dus-o 
şi ca împărat, pecând Hunii jefuiau imperiul şi primiau şi 
tribut. 

Câţivă ani a condus mai bine cumnatul lui Teodosiu, 
Marcian, pe care Attila n'a îndrăznit să-l atace. 

Ca Marcian se stinge familia lui Teodosiu şi fiindcă tro- 
nul nu eră ereditar, împărații sau erau ridicaţi de generalii 
armatei, sau se alegeau de către împăratul în viaţă. Unul 
a fost Zeno, care a dat voie lui Teodorie si cucerească Ita- 
lia, altul se chemă Anastasie, care fusese usier al palatu- 
lui, dar n'a fost cel mai rău împărat. El a pus să se cons- 
truească un zid dela o margine la alta a peninsulei pe care 
e aşezată capitala, ca s'o apere contra barbarilor. 


Certele dogmatice au fost teribile în zilele lui. Mai intaiu cearta, 
dacă la leturghie trebuie să se zică de 3 ori sfânt sau o singură dată. 
Impăratul a hotărit să se zică de 3 ori. Apoi a venit lupta cea mare 
asupră naturii lui Cristos. Patriarhul Nestorius, ca să înalțe mai 
mult persoana lui Cristus, a început să înveţe că el nu s'a născut; 
ca D-zeu-om, ci numai ca om, iar divinitatea s'a scoborit peste el 
mai târziu, încât nu trebuie numită Sfânta Fecioară Maica Dom- 
nului. Invätätura lui Nestorius a fost condamnată de biserică, dar 
Nestorienii au räspändif-o mai ales in Asia, unde se păstrează 
până azi. Ei au fost oameni învăţaţi şi au exercitat influenţă asu: 
pra Arabilor. Ridicându-se contra lui Nestorius, altul începu să 
învețe că Dumnezeirea este atât de infinită încât omul-Cristos a 
dispărut, în Cristos-D-zeu gi Cristos este numai natură divină (mo- 
nofizitism). In sinodul în came s'a discutat această erezie, mono- 
fiziţii au bătut cu ciomegele pe adversarii lor, incât unii (şi pa- 
triarhul Constantinopolei) au murit de bătaie. 

După Anastasie tronul fu ocupat de un general, Iustin, 
ţăran din Iliria, care la moarte lăsă moştenitor pe nepotul 
său Justinian. 

Iustinian (527—565). Nepotul lui Iustin a fost un mare 
împărat, care şi-a propus să cucerească terile ocupate de 
Germani în apus şi să întărească imperiul prin reforme şi 
prin legiuiri. 

Influență mare asupra lui a exercitat împărăteasa Teodora, 
mai înainte actriţă, care a recomandat împăratului mulţi oa- 
meni nedemni, dar care în împrejurări grele s'a arătat plină 
de energie. 

In anul 532, populaţia nemulțumită de administraţia cea 
rea, se răsculă in cire contra împăratului cu strigătul Nica, 
Nica, strigăt cu care se incuraja vizitii în circ. Un alt îm- 
părat fu proclamat, Iustinian se hotărî să fugă cu flota, dar 
Teodora il retinü şi-i recomandă pe Belizar ca să potolească 
răscoala. Belizar izbuti, după ce vărsă sângele a mii de 
răsculați. 

Cuceririle lui Iustinian. Răsboaiele întreprinse contra 
barbarilor apuseni nu "le făceă Iustinian numai spre a res- 
tabili unitatea imperiului, ci spre a susţine ortodoxia contra 
arienilor. Erau lupte pentru credinţă, de aceea populaţia ro- 
mană se luptă alături cu armatele imperiale contra eretici- 
lor, de aceea Belizar putu, contra tutulor aşteptărilor, să des- 
fünteze regatul Vandalilor numai în câtevă luni (534). 

Mai grea cu mult a fost cucerirea Italiei. Belizar cuceri 
Neapole, cuceri Roma, pe care apoi regele Witich o tint 
înconjurată un an fără să o poată cuceri. Succesele gene- 
ralului începură să deştepte gelozia lui Iustinian, care nu-i 
dete mijloace destule. 

Totuşi Belizar înconjură pe Witich în Ravena şi-l prinse 
printr'o viclenie. Anume, Ostrogotii izbiti de vitejia lui Be- 
lizar îi oferiră regatul lor şi Italia, ca să părăsească pe Jus- 
tinian. Belizar primi, coprinse Ravena şi pe Witich îl duse 
la Constantinopole. In urmă Iustinian fu şi mai neîncrezä- 
tor în Belizar, iar Ostrogotii recuceriră toată Italia, Sicilia 


şi atacară coastele peninsulei. balcanice: gi. cele din urmă 

norocul fu pe partea armatelor imperiale, condnse de Nar- 
ses. Acesta înfiinţă la Ravena un exarhat (vice-regalitate). 

Succesul armelor lui Iustinian fu mai mic în Spania, însă 
pe coastele sudice, mai multe porturi fură ocupate, pe cari 
regele vizigot nu le putu recuceri. 

Luptele cu Perşii, cu Avarii şi Slavii. Pe când imperiul 
era în răsboiu cu Ostrogoţii, aceștia îndemnară pe regele 
Pergilor să atace Siria. Cosroes Nusiruan se retrase înain- 
tea armatei lui Belizar, care nu repurtă vreun succes în- 
semnat, căci fu rechemat. Cosroes atăcă din nou provinciile . 
din Asia şi în cele din urmă trebui să i se plătească un 
tribut. 

Mai fără prevedere se arătă Iustinian în peninsula bal- 
canică. Aci Slavii şi Avarii începură să jefuească mai în 
fiecare an. In 538 Bulgarii pradă Dobrogea. In 540 Avarii 
ajung până la Constantinopole şi la întoarcere duceau cu ei 
120.000 de prizonieri. 

Adevărat însă ca Justinian a întărit o mulţime de cetăţi 
la graniţă spre Persia, că a construit un zid în Crimea, spre 
a apără 'contra barbarilor coloniile greceşti de acolo, că a 
făcut multe întăriri şi în interiorul împărăţii. 

Legislatiunea lui Iustinian. In mulţimea de legi ro- 
mane «pădure întunecoasă» Iustinian întreprinse o alegere, 
voi să simplifice şi să hotărască ce anume trebuie să se în- 
vete ea drept. 

El numi o comisiune de 10 jurisconsulti, între cari eră 
Tribonianus, care făcu o alegere din legi si fixă codul. 
Tribonianus ‘si mai asociè alţi colaboratori şi alese dintre 
studiile asupra dreptului ceeace li s'a părut mai însemnat. 
Astfel publică digestele sau pandectele. A treia lucrare co- 
prindeă un rezumat, un manual, din care să se înveţe drep- 
tul: Institutele. Legile publicate de Iustinian se numiră 
Novele. 

Această operă de legiuiri a lui Iustinian a înlesnit foarte 
mult studiul dreptului. Ea a fost însă şi cauza că s'au pier- 
dut operele numeroase de drept ale Romanilor: toţi se mul- 
fumiau cu alegerea si cu rezumatul lui Iustinian. Apoi mo- 
dul cum s'a făcut wlagdreao moubilaremaperelor juridice, a fost 

caracterizată de barbară. Totuşi, această legiuire condamnă 
sclavia, apără pe femee şi pe copii, recunoaşte dreptul egal 
de moştenire al copiilor, inviolabilitatea proprietăţii... Lumea 
modernă trăeşte pe aceste principii. 

Administraţia imperiului. Partea cea mai întunecoasă a 
domniei a fost vitiile administratiunii, care revoltă prin ar- 
bitrarul ei şi care prin netolerantä a impins imperiul spre 
cădere. Răscoala Nika a fost pricinuită de un administrator 
susţinut de Teodora. Administratorii făceau zel de ortodoxie, 
căutând prin provincii şi prin canitală pe păgâni, adora- 
torii vechilor religiuni: îi mutilau, îi plimbau pe strade. 
In 529 se închide şcoala filosofilor din Atena şi filosofii fug 
în Persia, unde găsesc mai mare siguranţă decât în ţara fi- 
losofii. 

Impărăteasa se amestecă în discutiuni teologice, împăratul 
favoriză monofizitismul, persecutând pe ortodoxi. 

Comerciul si industria erau active. Erau fabrici nume- 
roase de mătase în Siria şi in Europa la Constantinopole, la 
Teba, Atena, Corint, de unde se răspândiau în occident fru- 
moasele stofe bizantine. In timpul lui Iustinian, 2 călugări 
au adus din China, pe ascuns, sămânţa viermelui de mătase. 
Comercianti greci se găsiau în toate porturile Mediteranei 
făcând comerţ cu mätäsuri, cu lucruri de băcănie, cu vinuri 
(vinul de Gaza), cu papirus adus din Egipt. 

Siânta Sofia. In timpulrăscoalei Nika fusese arsă vechia 
biserică S-ta Sofia. Iustinian voi să o reconstrueascä agi ca 
să întreacă tot ce se spuneà despre templul lui Solomon. 
Coloane de la templelele cele mai vestite se aduserä la bi- 
serica cea nouă. O cupolă vastă de 31 metri în diametru se 
ridică d'asupra capitalei. Pereţii erau decoraţi cu mozaicuri. 
La sfinţirea ei împăratul exclamă: «Mulţumescu-ţi, Doamne, 
că m'ai socotit vrednic ca să săvârşesc o asemenea lucrare,» 

Iustinian a murit în 565 si sub urmaşul său Avarii se 
aşezară în Panonia, Longobarzii pătrunseră in Italia. Mauriciu 
a fost mai energic şi mai inteligent. El a intervenit în cer- 
tele pentru tronul Persiei, unde a ridicat rege pe Cosroes. 
Voiă să înceapă luptă şi cu Avarii, şi începu să restabilească 


disciplina în armată, Acoasta si nopornlde Jos se răsculară, 

proclamară împărat pe un centurion obscur, numit Focas. 
Copii lui Mauriciu (5) fură ucişi sub ochii tatălui lor, care 
apoi fu ucis şi expus privirilor tutulor: primul împărat de 
răsărit omorit. 


Interiorul S-tei Sofii. 


Focas trăiă în betii şi în cruzimi, Cosroes se ridică să răs- 
bune pe Mauriciu, coprinse terile din Asia şi se opri în faţa 
Constantinopolei. In același timp porturile din Spania se pierd, 
Avarilor li se plăteşte tribut : imperiul eră pe marginea pră- 
păstii. Atunci vine contra lui Focas flota din Africa, coman- 
dată de noul împărat Heraclius. 

Heraclius (610-641). Câţivă ani Heraclie rămase ca para- 


lizat. Cosroes cuceri Siria, Palestina, intră în Ierusalim, in- 
www.dacoromanica.ro 

sultă mormântul Domnului şi răpi sfânta cruce, cuceri Egip- 
tul .şi ameninţă Constantinopole. Avarii, de altă parte, ame- 
ninţau capitala. Heraclie vorbiă să fugă la Cartagina, deodată 
însă se deşteaptă. Organizează armate, merge de mai multe 
ori incontra Peişilor, le străbate tara, le cuprinde capitala, 
detronează pe Cosroes, care şi fu ucis. Persii întoarseră toate 
cuceririle făcute imperiului. Impăratul fu primit în capitală 
cu cântece de psalmi, sfânta cruce fu pusă în biserica depe 
mormântul Domnului. 

Heraclie, ca să -se lupte contra Avarilor, a dat voie Sla- 
vilor să se aşeze în peninsula balcanică (Sârbii au ocupat 
Serbia). 

Apoi veniră iarăşi momente de apatie, când fu ca para- 
lizat faţă de Arabi. 

Fugând din Siria înaintea Arabilor victoriosi, el zise: «Adio, 
Sirie, adio pentru ultima oară.» Armatele împărăteşti fură 
învinse la râul Yermuk, Ierusalimul fu pierdut pentru tot- 
deauna, Egiptul căzu îndată. Populatiunile päräsiau impe- 
riul, tăci ele erau eretice (monofizite) iar împăratul ortodox 
le persecută credinţa si le luă averea prin impozite. 


Discutiunile teologice înfloriau mereu însă. Ca să împace pe mo- 
nofiziţi, unii patriarhi ziceau că in Cristos stint două firi, dar nu- 
mai o voinţă, cea dumnezeeascä ; Cristos adică a fost D-zeu si om, 
dar 'voiă numai ca D-zeu (monotelism). Din motive politice. Hera- 
cliu sustinü această doctrină şi înstrăină de imperiu Italia şi pe papi. 

Istoria urmaşilor lui Heraclius este o înşirare de intrigi, 
de răsturnări şi de crime. Iustinian II îu pedepsit cu tăe- 
rea nasului (a sgârciului dintre nări) şi exilat. După mai 
multi ani se întoarse şi intră în triumf, grozav triumf: ti- 
neă un picior pe gâtul unui fost împărat şi celălat picior pe 
gâtul altuia, "iar poporul îi cântă psalmi. A murit ucis. In 6 
ani pier 3 împărați. Şi Bulgarii, Longobarzii, Arabii cuce- 
riau provinciile. Arabii înconjurară capitala pe apă şi pe us- 
cat. Se păreă că a sunat ora din urmă a imperiului, când o 
dinastie nouă dé împărați îl salvă şi-i insuflă o viaţă nouă. 


www.dacoromanica.ro 

7. Arabii. Mohammed. Imperiul Arab. 


Arabia e cu întindere de 2 mil. şi jumătate de chilcme- 
tri, cu un pământ nisipos şi înconjurată pe părţile despre 
mare cu trei şiruri de munţi. Interiorul este o pustie de 
nisip cu podișuri și cu oaze fertile, iar părţile vecine cu ma- 
rea sunt roditoare și populate. 

Cei mai vechi locuitori, Ariba, şi Semiţii, cari au venit după 
dânşii şi i-au asimilat, au venit pe la Golful Persic. Partea 
udată de Marea Roşie, numită Hegiaz, a jucat rol în istorie 
şi limba ei a ajuns limba arabă. Partea din sudvest udată 
tot de Marea Roşie este regiunea cea mai roditoare şi fu- 
sese numită de Greci şi de Romani Arabia fericită (Ieme- 
nul). Acolo a existat din vechime un regat strălucit, care 
a ţinut multe secole cu oarecari eclipse. 

Arabii au radiat din ţara lor până în Siria şi până la Eu- 
frat, au venit în atingere cu imperiul roman, uneori ajutân- 
du-}, alteori urmărind scopurile lor proprii. Astfel vestitul 
regat al Palmirei eră arab şi vestita Zenobia eră arapă. 


Arabii în secolul VII. In ţinuturile depe lângă mare, Arabii lo+ 
cuiau în târguri şi în sate, ocupându-se cu agricultura ori cu co- 
mertul; multi însă, gi cei din centru mai toţi, erau nomazi, ducând 
cu dânşii turmele şi corturile. Prezentau un amestec de calităţi 
opuse; cruzi şi generosi, betivi şi caritabili, hoţi, iubitori de jo- 
curi de noroc, dar şi miloşi până la sacrificiul libertăţii lor. Se ci- 
tează exemple de Arabi, cari, neavând bani ca să răscumpere robi, 
se făceau ei robi ca să libereze pe aceia. Credincioşi cuvântului dat, 
îndrăzneţi in pericule, erau devotați rudelor şi amicilor. Lipsind o 
autoritate centrală de stat, individul făcea apel la rudele sale şi tot 
tribul, uneori şi triburile amice, incepeau răsboiu cu familiile sau 
cu triburile inimice dintr'o ceartă de nimic. Un răsboiu, care a ti- 
nut 40 de ani, a pornit din discutiunea, dacă este superior calul 
unuia sau iapa altuia. 

Peste tot întinsul erau certuri şi lupte, însă 4 luni erau sfinte 
în fiece an gi vrăjmăşiile încetau. Atunci sc întreprindeau peleri- 
nagii, se adunau în târguri din toate părţile Arabiei, pentru afa- 
ceri și de plăcere. Acolo puneau la cale alianţe sau se atâtau la 
certe ; acolo veniau poeţi şi cântăreţi şi-şi desfăşurau talentele ina- 
intea unui public, care se pricepea să-i prefueascä. Căci rar Arab 
de neam bun nu ştiă să tie un discurs, să înţeleagă un cuvânt de 
spirit, să înţepe cu o satiră. Poetul, care izbutiă, deveniă o per- 
soană mare, al cărui nume trecea din gură în gură, ale cărui poezii 
se coseau pe stofe în litere de aur gi se atarnau pe bolta Faabei. 


Totdeodatä poetul eră şi cavaler, gata să „convingă cu sabia, să 
wWww.dacoromanica.ro 

răsbune un tată, sau o rudă scumpă. Literatura aceasta a contri- 
buit, ca să facă dialectul din Hegiaz înţeles în toată Arabia şi 
ca toţi Arabii să se simtă legaţi între ei, să se simtă o naţiune. 


In credinţă variau trib de trib, Arabii aşezaţi de cei no- 
mazi. Erau animiști, adorau stelele, pietrele, spiritele. Con- 
struiau temple din cari cel din Meca (Kaaba) ajunsese. pan- 
teonul Arabiei. Aci se aduseseră vreo 360 de idoli, încât 
fiecare trib îşi găsiă idolul său. Aci se legă origina templu- 
lui cu origina întregului neam arab, după tradiţia biblică, 
In Kaaba există o piatră neagră (meteorit): afost adusă de 
îngerul Gabriel, Se povestiă ; a fost albă şi s'a înegrit din 
atingerea oamenilor păcătoşi. E o fântână zemzem : apa mân- 
tuitoare, se spuueă, prin care a fost adus la viaţă fiul Aga- 
rei, gonită de Avram. Acolo se ridicau rugăciuni și zeu- 
lui suprem Allah-Taala, spre care se îndreptau unii Arabi. 

Judaismul si creștinismul pătrunsese în Arabia și aveau 
sectele lor. | 

Mohammed (571-632). In acest mediu se născu profetul 
Arabilor, la Meca, în Hegiaz, din tribul Coraişiţilor, trib care 
aveă îngrijirea Kaabei şi toate veniturile dela pelerinagii. 
Tatăl său murise înainte de nașterea lui, iar mama îl lăsă, 
orfan de 6 uni, cu câtevă oi şi cămile, drepttoată averea. 

In copilărie să luptă cu sărăcia, până ce ajungând în 
vârstă, intră în serviciul de caravane al Cadigei, o văduvă 
bogată şi rudă cu el. Cadigia îl ia de bărbat şi are mare 
influenţă asupra lui, iar prin averea ei îl scuteste de munca 
zilnică, lăsându-i timp de meditaţie. Ca mulţi din timpul său, 
Mohammed eră muncit de problema religioasă: idolii şi spi- 
ritele nu-l mulţumiau. Se retrăgeă într'o peșteră de lângă 
Meca, rătăciă pe munte, trăiă în post şi rugăciune, aveă ve- 
denii. Ii eră teamă să nu înebunească, însă Cadigia îl linişti, 
îl convinse că-l atinge îngerul Gabriel şi că el este ales 
profet al Arabilor.. Un capitol din Coran, care începe cu 
vorba «Scoală...» exprimă momentul, când începe misiunea 
lui. Din relatiuni cu creştinii şi cu Evreii primise un fond 
de legende şi de tradiţii biblice, 

Primii discipuli fură rudele sale: mai “întâiu Cadigia, care 


înainte de el crezuse în, amisinnea alhizaappi vărul său Ali, 

apoi un om de cinste Abu-Becr, apoi Omar, Osman, femei, 
sclavi. Coraisitii, temându-șe să nu piarză veniturile dela 
Kaaba, începură să-l persecute. Il numiau nebun, îl provo- 
cau să facă minuni, uciseră pe câtivä. Când muri Cadigia, 
Miammed hotărt să fugă la Zatreb, unde aveă câtivà cre- 
dincioşi. Fuga lui (Hegira) s'a întâmplat la anul 622 şi ser- 
vește ca eră la mohamedani. 

Tatreb luă numele de Medina (oraşul profetului) ridică 
prima moschee şi regulă cultul cel nou. Apoi Mohammed 
se pregăti să meargă să cucereasca Meca. Numărul partiza- 
nilor lui creşteă in toate cetăţile. Chiar din Meca îi veniră: 
Amr, Kalid. In urma câtorvă înfrângeri, în 630 plecă asupra 
cetăţii cu 10.000 de credincioşi, beti de entuziasin şi de pofta 
răsbunării. Promise iertare tutulor celor ce vor sta în casă, 
ori se vor închide în Kaaba, el, călare pe cămilă; ocoli de 7 
ori templul şi porunci să dărâme idolii. Apoi iertă pe toţi 
şi primi deputatiuni dela toate triburile arabe. Arabia toată 
eră sub mâinile lui, iar o armată primi ordinul să atace 
Siria. 

In 632 moare și se înmormântează la Medina. 

Coranul. Mohammed nu stià nici să scrie, nici să citească. 
Cuvântările lui au fost scrise pe hârtie, pe foi de palmier, 
pe pietre, apoi au fost adunate de primii trei califi. Cora- 
nul (lectură) este o colectiune de imnuri, de legende, de pro- 
misiuni, de poveţe, puţin legate intre ele, fără o desvoltare 
dramatică, cum este evangelia. El e completat cu Suna (tradi- 
tiunea) pe care nuo tin musulmanii (Perşii) numiţi Șizţi, 
i numai Sunifii. 

Dogma musulmană e foarte simplă: D-zeu e unul şi atot- 
puternic, Mohammed e profetul lui. D-zeu a creat spiritele 
şi lumea văzută, s'a revelat prin profeti (Adam... Moise, 
Isus). Isus n'a fost fiul lui D-zeu, ci un om inspirat. Mo- 
hammed e cel din urmă şi cel mai mare profet. 

La judecată cei răi vor fi aruncaţi în focul Gehenet, car- 
nea arsă le va creşte mereu, ca să simtă mereu dureri. Cei 
drepţi vor merge în Raiu, unde vor petrece în haine de 
mătase la umbra arborilor, pelângă ape curgătoare, vor mâncă 
fructe rari serviţi viedetdanvicehianegairovor bea în pahare 

de argint. Ca să câştige Raiul omul trebuie să îndeplinească 
5 datorii: să crează dogma, să se roage de 5 ori pe zi, să 
postească, să facă milostenie şi să meargă în pelerinaj la 
Meca. 

Coranul opreşte vinul şi jocuriie de noroc, el recomandă 
umilinţa, răbdarea, mila, Adevăratul musulman (credincios) 
trebue să rescumpere pe captivi, să hrănească pe orfani şi 
pe săravi. | 

Pe Evrei si pe Crestini, Mohammed i-a crutat la începutul 
misiunii sale, crezând să-i poată atrage, mai pe urmăa pre; 
dicat; răsboiul crâncen contra lor. 

Coranu’ toierează poligamia, totuşi a ridicat starea femeii, 
căci a oprit uciderea fetelor şi le-a dat drept la zestro sila 
moştenire. O caracteristică a religiunii mohamedane este fa- 
talismul, doctrina că faptele şi viata omului sunt hotärîte 
dela început şi că nu se pot schimbă. 

Doctrina musulmană nu e originală: e un amestec de mo- 
zaism, de creştinism, de credinţe persane şi arabe. Dar toc- 
mai această apropiere de celelalte religiuni a înlesnit primi- 
rea lui. Simplicitatea dogmei şi a cultului, îngăduirea slăbi- 
ciunilor şi patimilor omeneşti, trebuiă să încânte mulţimea 
şi să o aducă sub stegul profetului. 

Abu-Becr. Omar. Osman. Cum muri Mohammed izbucniră 
neînţelegeri în toată Arabia. Credincioşii aleseră însă ne 
Abu-Becr, care luă titlul de calif (urmaș) şi cu mână de 
fier reduse într'un an toată Arabia sub puterea sa. Apoi tri- 
mise două armate contra Grecilor si contra Perşilor, släbiti 
prin lupte şi certuri. 

Heraclius slăbise cu totul regatul persan şi-l pregătise să 
devie provincie arabă. Supuşii imperiali din Asia şi din 
Africa voiau să scape de jugul Constantinopolei, căci erau 
persecutați pentru credinţă (mulţime de eretici) şi striviti 
sub greutatea impozitelor, pecând armata arabă eră beată de 
fanatism: Zaid refuză să ia comanda, căci comandantul tre- 
buie să se crute şi el vrea să moară martir pentru credinţă. 
Toţi supuşi, toţi disciplinati: Kalid e scos din comandă, el 
se supune şi declară că se va supune și unui copil, dacă va 


porunci Califul. Celvăwmtţi oo puli Cdatal Siriei, al Egip- 

tului, al Persiei, al bogățiilor lumii. Buni ochitori, arcagii 
lor tintiau în ochii vräjmasilor, în ochii elefanților. 

Cuceririle se făcură cu iuteala fulgerului. Kalid câştigă 
bătălia dela Iermuc şi Siria fu cucerită, cucerită Palestina : 
Omar intră în Ierusalim. 

Sad intră în Persia şi coprinse cea mai mare parte a ei, 
după o luptă de 3 zile la Cadesia. 

Amr intră în Egipt, deşi califul îl oprise și ocupă ţara 
fără luptă. Numai Alexandria rezistă 14 luni. 

Cucerirea definitivă a Persiei se săvârşi după lupta dela 
Nehavend. Mohamedismul atingeă munţii Caucaz şi râul In- 
dus şi nu trecuseră decât 11 ani dela moartea profetului! 

Contra califului Osman, care eră bătrân şi slab, se ridi- 
cară nemultumitit. Ml fu atacat şi omorit in casa sa, Ali fu 
proclamat calif. 

Ali. Viteaz fără pereche, dar lipsit de talente politice, pre- 
tinsese să fie calif dela moartea profetului. El atâtase pe 
omoritorii lui Osman. Contra lui se ridică însă Moauia, şi 
Aisa, femeea iubită a lui Mohammed, inimica neîmpăcată 
a lui Ali. Luptele le câştigă Ali, dar inimicii încercară con- 
tra lui alte mijloace: într'o luptă puseră în vârful läncitor 
foi din Coran şi chiemară pe oamenii lui Ali să stea la jude- 
catä, In cele din urmă se făcu o conjurație, ca să ucidă pe 
Ali, pe Amr şi pe Moauia. Numai Ali fu ucis, iar Moauia rä- 
mase calif. Partizanii lui Ali formară o sectă, care nu re- 
cunoaşte pe cei 3 califi, ci susţine că adevăratul urmaș al 
lui Mohammed e Ali (Siitii). 

Omeiazii (661—750) Familia lui Moauia a făcut califatul 
ereditar. Ha s'a aşezat în Damasc si se numeşte familia 
Omeiazilor, după un strămoș al lui Moauia, numit Ommeia. 

Cuceririle, cari se opriseră o jumătate de secol, cât tinu- 
seră certurile, reîncepură repezi. Sub Ualid I (710) se cu- 
cereşte regiunea Indului. Sub Muauia fu atacată Africa şi 
luată dela Greci. Mai grea a fost supunerea triburilor ber- 
bere, cari nu au fost supuse decât după ani de luptă şi după 
numeroas6 înfrângeri. 

Cucerirea Spaniei (711). Regatul Vizigoţilor trecuse dela 
arianism la catoliWisin AAgOTaR URL pPecum fuseseră mai 

înainte arieni intoleranţi, așă se arătară mai pe urmă cato- 
lici tirani. Clerul şi nobilii apăsau poporul, persecutau pe 
Evrei, răsturnau pe regi şi nu se sfiau de a cere ajutor 
străin. 

O armată de berberi gi de Arabi, condusă de Tari, 
trecu strâmtoarea, ( = Gebel Taric = Gibraltar = muntele lui 
‘T.) şi începu lupta cu regele Vizigot la Xeres. Parte de Vi- 
zigoti părăsiră lupta, regele muri, Spania întreagă fu cuce- 
rită în această luptă. Evreii se uniră cu musulmanii, nobilii 
de asemenea, poporul de jos sta nepăsător. Arabii trecură 
apoi Pirineii, amenințând tot apusul. Victoria lui Carol Mar- 
tel la Poitiers (732) a pus limită cuceririlor lor, poate că mai 
mult le-au oprit însă certele şi luptele interne. 

La cealaltă parte a Europei, Arabii au fost opriţi de tăria 
“Constantinopolei şi de focul grecesc. Un Grec inventase o 
substanţă asemănătoare după compoziţie cu iarba de puşcă, 
prin care ardea .coräbiile arabe. 

Cuceririle au schimbat mult viata Arabilor. Primii califi 
trăiau în mare simplitate: Omar dormiă intr’un colt, cu un 
biciu sub cap şi învelit cu o haină cârpită; Omeiazii trăesc 
la Damasc în palate ca din poveşti, beau vin, merg la vă- 
rätoare şi suut necredinciosi: unul dă la ţintă în Coran. 

Starea supuşilor eră destul de suportabilă : îşi păstrau cre- 
- dinta şi obiceiurile. Pământul eră al statului, dar se lăsă su- 
puşilor, spre a-l lucră şi a da o dijmă. In imperiu se dis- 
tingeà, dar, Moslim, casta răsboinică şi religioasă, apoi ne- 
credincioşii, cari muucesc şi plătesc. Musulmanii nu plătiau, 

de aceea convertirile nu erau prea dorite. 


8. Intemeerea imperiului de apus. 
Carol cel mare (768—814). Răsboaiele. Institutiunile 
imperiului, 

Pipin cel scurt împărţi regatul său între doi fii : Carol cel 
mai mare şi Carloman, care muri în curând rămânând Ca- 
rol rege peste tot regatul Francilor. Carol este cea mai mare 
figură a evului mediu, vestit prin răsboaie, vestit prin sfortä- 
zile ce le-a făcut spre a civiliză pe supuşii săi, intemeietor 
al unui imperin nou BD romanica.ro 

Carol a făcut 60 de expediţii răsboinice, cele mai multe 
conduse de el însuş. S'a luptat în Galia, spre a i-se recu- 
noaşte autoritatea, s'a luptat cu Longobarzii din Italia, s'a 
luptat în Germania şi a întrodus-o cu forţa în viaţa civili- 
zată, a distrus puterea Avarilor, s'a luptat cu Arabii din 
Spania. 

Răsboaiele cu Longobarzii. Rege peste Longobarzi eră 
Desiderius, om capabil şi întreprinzător. El detese în căsă- 
orie pe o fată a sa după Carol, care însă se despărţi de ea, 
după un an, şi o trimese la tatăl ei. Desiderius, sperând să 
atâte un răsboiu civil între Franci, ceru papei să ungä de 
regi ai Francilor pe fii lui Carloman, cari găsiseră adăpost 
la dânsul. Pâpa refuză, şi Desiderius atăcă posesiunile papei, 
care ceru ajutorul lui Carol. Două armate, una condusă de 
Carol, trecură Alpii, Desiderius se închise în Pavia, şi re- 
zistă aproape un an, dar trebui să se predeà din cauza foamei. 
Carol tunde pe Desiderius şi-l trimete într'o mânăstire din 
“Francia, iar el se încoronează cu coroana de fier a regilor 
longobarzi (774). In anii ce urmară, Longobarzii se revoltară 
de mai multe ori, dar Carol îi aduse la ascultare, singur sau 
prin fii săi. 

Răsboaiele cu Saxonii (772—804). In Germania cele mai 
multe triburi primiseră creştinismul, pe când Saxonii isi păs- 
trau religiunea păgână, sacrificau chiar oameni zeilor lor din 
păduri. Ei formau o confederatiune de mai multe triburi. cari 
numai când mergeau la răsboiu se uniad sub un singur duce. 
Carol void să-i supuie, mai mult void însă să-i creştineze, in 
cât lupta cu ei are un caracter mai mult religios. Räsboiul 
cu ei se zice că a ţinut 30 de ani, însă campaniile crau de 
cele mai multe ori scurte, căci expedițiile se făceau numai 
în timpul verei. 

In primele expediţii, Carol pătrunse în locurile bältoase şi 
pădutoase ale Saxonilor, le coprinse o fortăreață numită 
Eresburg, le atse Irminsdule, trunchiul de copac, pe care-l 
adorau in fundul pădurilor. Saxonii se supuseră şi Geterä 
ostatici lui Carol (772), dar se ridicară conduşi de un duce 
viteaz, Widukind, reluară fortăreaţa Eresburg, prädarä tot 

anii următori. Carol, ca să le arăte puterea sa, a convocat; 
adunarea cea mare a poporului său, chiar in tara Saxonilor, 
la Paderborn, mai mulţi ani dearândul. Multi Saxoni, orbiti 
de măreţia lui Carol se supuneau şi primiau botezul, dar se 
răsculau îndată ce apăreă Widukind cu ajutor din Dane- 
marca, măcelăriau pe preoţii creştini şi ardeau mânăstirile. 
Odată, când armata lui Carol se luptă cu Slavii de peste 
Elba, Saxonii, cari îl ajutau cu armata lor, atacară pe neas- 
teptate armata lui Carol şi o nimiciră. Dar şi răsbunarea re- 
gelui fu teribilă: ceru să i-se dea trădătorii şi puse să-i 
omoare pe toţi într'o zi, 4500 de oameni. Cruzimea aceasta, 
îi ridică din nou, dar fură învinşi. Carol le interzise apoi 
practica religiunii 'păgâne, îi boteză cu de a sila, le impuse 
să respecte poruncile bisericii (să postească...) îi mută din- 
tr'o regiune în alta, încât toţi văzură că tezistenta este de 
prisos. Insus Widukind primi botezul cu multi tovarăşi. 
Carol întemeiă episcopate, iar în Colonia un arhiepisco- 
pat (785). 

După câţivă ani de liniște, Saxonii se revoltară din pris 
cina serviciului miliiar, căci erau duşi în teri depărtate să 
se lupte cu Avarii şi cu Arabii. Carol pustii ţara, luă pă- 
mânturile Saxonilor şi le da credincioşilor săi, bisericilor si. 
nobililo:, strămută a treià parte din populaţia saxonă în alte 
regiuni, iar în ţara lor aduse colonişti franci. In fine cerbi- 
cia saxonă fu înfrântă, Germania cea nouă creştină fu inte- 
meiată, Carol cel mare devenise un nou Cesar, care ca şi 
acelă lărgiă hotarele civilizatiunii (804). 

După răsboiul cu Saxonii, Carol trimise pe un fiu al său 
contra Danezilor, cari dedeseră ajutor Saxonilor. Danezii fură 
respinşi şi contra lor se fäcù o marcă, spre a apără impe- 
riul. Tot prin lupte mici fură respinşi Slavii dela Elba. 

Bavarii aveau un duce Tasillo, foarte ambițios, care se 
consideră ca şi independent. Mai pe urmă, temându-se de 
puterea lui Carol, se, supuse în aparenţă, dar puse la cale 
o alianţă cu imperiul de răsărit, cu Longobarzii şi cu Avarii. 
Carol îl depuse şi-l trimise într'o mânăstire. 

Răsboiul cu Avarii (791—796). Avarii erau de acelaşi 


neam cu Hunii si locuiserți pel lângă Urali, pânăce-i chiemă 
acoronianica.ro 


împăratul Iustinian. Ei veniră, tărând după dânşii pe Slavi 
şi pe Bulgari, prădară provinciile imperiului şi, după distru- 
gerea Gepizilor în alianţă cu Longobarzii, luară locul Ge- 
pizilor în Panonia. Din Panonia plecau cetele lor la pradă 
şi ap ajuns de multe ori până sub zidurile Constantinopolei, 
până când în timpul lui Heraclius au suferit o înfrângere 
cumplită. Capii lor se chemau Kagan (han). 

Daco-Romanii, strămoşii noştri, au suferit tirania lor 200 
de ani, ascunzându-se în fundul munţilor şi în desimea pă- 
durilor. Carol cel mare întreprinse contra lor un răsboiu de 
exterminare, care tint mai multi ani, condus de el în per- 
soană, apoi de fii săi. Pipin izbuti să-i înfrângă cu totul. 
Toate căpeteniile barbarilor periră, cum şi cea mai mare parte 
din poporul de rând. Prăzi imense căzură în mâinile învin- 
gătorilor, atât de multe metale preţioase, încât, se ziceă că 
a scăzut valoarea lor. Carol dete daruri bogate credincioşi- 
lor săi, mai ales celor mari. După această victorie, imperiul 
lui Carol ajungeă până la Dunăre, iar Avarii dispăreau din 
istorie. 

In urma răsboiului cu Avarii, Carol făcu tributari pe Cehi, 
ari se aşezaseră în Boemia şi pe Croati, cari ocupau regiu- 
nile de lângă Adriatica, 

Răsboaiele în Spania. Un guvernator arab din Spania 
ceru ajutorul lui Carol contra superiorului său. Carol trece 
munţii Pirinei, înaintează în Spania gi cucereşte câtevà ce- 
titi, se întoarce însă înapoi, văzând că nu poate luptă cu 
succes contra unui inimic prea depărtat. Pe când treceà peste 
Pirinei înapoi, Bascii atacară partea din urmă a armatei 
france la Roncesvailes. Acolo își găsi moartea Roland de Bre- 
tagne, pe care l-a cântat atât de mult poezia medievală. 

In anii următori, fiul lui Carol, Ludovic, pătrunde în Spa- 
nia, ocupă regiunea până la Ebru, din care organizează o 
fară de margine, numită marca Spaniei. Această marcă va 
servi ca urzeală de state creștine în peninsula iberică. 

Instituţiile imperiului. Imperiul lui Carol se intindea dela 
Oceanul Atlantic până la Dunăre și dela hotarele Danemar- 
cei până la Ebru, coprinzând felurite naţiuni, fiecare cu par- 

Ca să împiedice despărţirea naţiunilor, Carol a desfiinţat 
ducatele si nu le-a lăsat decât exceptional. 

A lăsat puteri mai mari marcgrafilor, adică comitilor dela 
margine, cari trebuiă să apere hotarele și cari comandau mai 
multe comitate cum şi peste armată. Cele mai însemnate mărci 
erau cea din Spania contra Arabilor şi cea din răsărit con- 
tra Avarilor (Ostmark, din care a ieșit Austria). 

Comitele eră persoana principală a administraţiei, căci im- 
periul eră împărţit în comitate. Se pare că eră numit pe 
viaţă, cu toate că cei răi erau destituiti. Comitele avea sub 
sine pe vicar, care în sud se chema vice-comites. 

Episcopii erau numiţi de regi, afară poate de Italia. Ei 
aveau mare putere, căci stăpâniau domeniile vaste ale bi- 
sericii, 

Spre a controlă administraţia civilă şi bisericească, Carol 
trimeteă câte 2 oameni cunoscuţi ca înţelepţi, ca să inspecteze 
pe comiti şi pe episcopi. Ei se numiau missi dominici, se ale- 
geau dintre laici, sau dintre episcopi şi stareti; erau perma- 
nenti, dar si cu însărcinări temporare. 

Palatul, ca şi în timpul Merovingienilor, eră centrul celor 
mai înalte funcțiuni, si în același timp şcoală de funcţionari 
mari. Funcţionarii cei mari îndepliniau servicii personale pe 
lângă rege. Maiordomul pu m'ai există. Se păstrează sene- 
salul, paharnicul, cămăraşul (vistiernic) din cari se aleg 
missi, duci. Capelanul, capul clerului dela palat, are şi ar- 
hiva (arhicancelar) căci arhivele erau în capelă. 

Adunarea cea mare eră in luna maiu, când eră o datorie 
ca să se adune toţi oamenii liberi. S'a început obiceiul ca 
cei mai mari să se deosebească şi să discute deosebit de cei 
mici (mai ales în adunările de toamnă). 

Legile. Carol adună obiceiurile popoarelor şi dă voie fie- 
cărui popor să trăească după legile sale, dar în acelaş timp 
dictă şi dânsul legiuiri aplicabile intregului imperiu. Se päs- 
trează 80 de prescriptiuni de acestea numite capitulare, căci 
sunt împărţite pe capitule «precum la noi mai demult un 
edict domnesc ori un tratat se ziceau ponturi, fiindcă erau 


împărţite în paragrafe de acestea, în puncte.» 
www.dacoromanica.ro 


54 


Numărul oamenilor liberi scăzuse gi scädeà necontenit prin creg- 
terea beneficiilor. Regele da beneficii din al său gi din al bise- 
ricii. In acest Caz beneficiarul avea obligaţiuni şi către rege 
si către biserică. Beneficiul eră pe viaţă, mai pe urmă ajunge 
ereditar. Obligatiunile beneficiarului, pelângă mica arendă la 
biserică, mai erau către rege, ca să meargă la răsboiu. Ca 
beneficii da regele nu numai moşii, ci diferite drepturi de po- 
dérit, de vamă gi, lucru grav, chiar funcţiile, Iar beneficiar putea 
îi oricine, dela serv până la rege, femeile şi bărbaţii. 

Prin acest sistem de beneficii regele aveă obligaţii săi perso- 
nali, biserica aveă pe ai săi, persoanele puternice pe ai lor, statul 
se descompuneà în grupe distincte de persoane, tinute.legate de 
o mână puternică, gata însă a se transformă intr’o poliarhie, când 
mâna va fi slabă. 

Altă cauză de slăbiciune erau scutirile, acordate mai intâiu mâ- 
năstirilor, apoi şi favoriţilor. La început scutirea era numai de im- 
pozite şi de sarcini, mai apoi mânăstirile obtinurä casă fie opriţi 
funcţionarii regali de a intră pe teritoriul lor, de a judecă, de a 
luă impozite. Regii cu multă greutate păstrară obligaţia serviciului 
militar, 

Armata. Seniorul mergea la răsboiu cu oamenii săi, vasali (vassus, 
-cuvânt celtic) cari trebuiau să se inarmeze pe cheltuiala lor şi să aibă 
de mâncare pentru trei luni. Expeditiunile se făceau vara, excepţional 
ţineau şi iarna. Cei cari aveau cai gi o propietate mai märigoarä 
făceau serviciul călări. Episcopii şi staretii erau indatorati să meargă 
la armată. Insă începe să se trimeată înlocuitori, încât cei cari 
pot sa sustrag şi greul cade pe oamenii liberi, cu o mică mosioarä. 
Ca si scape, multi din ei intră în mânăstiri, alţii se recomandă unui 
senior. 

Tendinţa de a se face călugăr era atât de mare, încât s'a in- 
terzis servilor de a intră în mânăstire, ca să nu rămâie moşiile 
nelycrate. 

Judecăţile. Oamenii liberi trebuiau să se adune de 3 ori cu comi- 
tele spre a judecă, dar fiindcă era greu să se adune, s'au instituit; 
judecători dintre oamenii liberi (7 scabini). Regele avea tribunalul 
său, în care se judecau episcopii şi funcţionarii cei mari, cum şi 
‘orice apel făcut la el. Pedepsele ce se dau erau: moartea, scoa- 
terea ochilor, tăierea mâinii, amenzi. 

Veniturile statului erau dela dările indirecte (sare, vämi) dela 
prăzile din răsboiu şi dela veniturile domeniilor regale. 


Scoala şi Literatura. Desi Carol cel mare n'a învăţat să 
citească decât târziu, iar să scrie n'a putut, epoca lui repre- 
zintă o adevărată renaştere. Până la dânsul decăderea este 
«continuă, cu el progresul începe si se continuă. 

Centrul mișcării culturale eră şcoala palatului, condusă de 
Alcuin, de origine din Anglia. In învăţământ se învätà aga 
numitele arte libé4l8 "(TAG ogmaNigeln, mai ales gra- 

matica, muzica si retorica. Alcuin a primit dela Carot sta- 
retin unei mânăstiri, pe ale cărei moşii lucrau 20.000 de 
servi. El a scris comentarii asupra bibliei, iar un elev al său, 
Eginhard, a scris o biografie a lui Carol cel mare. A mai 
atras împăratul şi pe alţii împrejurul său, cu cari făcuse un 
fel de academie. Seniori puternici, fii si fetele împăratului, 
ascultau şi se entusiasmau alături cu el. A purtat grije de 
muzică bisericii, a adus cântăreţi din Italia. Orga s'a răs- 
pândit atât de mult, încât începe să se fabrice în Franţa. 
Se fac copii din biblie, se copiază autorii clasici în diferite 
oraşe. Carol adună cânteceie vechi germane şi porunceşte să 
se adune copii pe la biserici, ca să înveţe toți să citească. A 
construit biserici, dim cari cea mai frumoasă eră în capitala 
sa Aachen.. 

Restabilirea Imperiului (800). Activitatea papilor atrăsese 
în sânul bisericii pe cei mai mulţi barbari, încât autoritatea 
bisericii păreă că reprezintă în apus puterea morală a ve- 
chiului imperiu roman. Cu cât erau mai stimati in apus,-cu 
atât papii- slăbiau legăturile ce-i ţineau legaţi de Constanti- 
nopole, iar când avură şi un stat, ambitiunea lor crescu. S'a. 
întâmplat că împărații din răsărit au început să oprească in- 
chinarea la icoane, papii au găsit un pretext ca să se des- 
partă de biserica răsăritului, zicând că s'a lepădat de ortodoxie. 
S'a mai întâmplat, ca o împărăteasă ambițioasă să depărteze 
dela tron pe fiulei, ca să guverneze ea, şi atunci papa împreună 
cu Carol au pretins că nu mai e imperiu roman, că impe- 
riul a căzut în răsărit şi că trebuie restabilit în apus. 

Carpl şi prin puterea sa, dar și prin devotamentul său 
pentru creștinism, eră iubit de cler. Pentru creştinism a purtat 
el răsboaie cu Saxonii, cu ajutorul clerului a supus Bavaria, 
clerul voià restabilirea imperiului, _ 

In anul 800, în noaptea Crăciunului, atunci ziua anului 
nou, Carol se află în Roma, si pe când se rugă în genuchi, 
papa Leon ITI îi puse pe cap o coroană de aur, apoi în- 
genuchié gi i-se închină ca unui împărat roman, iar poporul 
îl aclamă «imperatori Romanorum vita et victoria.» 

Cu tot prestigiul ce dă lui Carol acest titlu, modul cum 
l-a luat el, lăsă pentru viitor multe neînţelegeri. Papii cred 

că imperiul e o creatiune a lor gi că ei pot da coroana im- 
perială cui voesc; pop:rul din Roma crede că imperiul este 
o delegatiune dată de el; iar împărații vor consideră coroana 
imperială, ca o cucerire a strămoşului lor. Cât pentru imperiul 
de răsărit, Carol void să sè unească amândouă împărăţiile 
prin căsătoria sa cu împărăteasa din răsărit, lucru ce nu s'a 
făcut. El recunoșteă pe împărații din răsărit și voiă să trăească 
în pace ca fraţii, aceia însă nu-i recunoşteau decât titlul 
de rege. 

Incă fiind în viaţă, Carol a împărţit statul său între 3 fii 
ai săi (avea o mulţime, legitimi și nelegitimi) cari însă au 
murit înaintea lui şi n'a rămas în viaţă decât Ludovic. In 
anul 813, Carol convocă, o mare adunare, înaintea căreea 
pune pe capul fiului său coroana imperială și peste câtevă 
luni, muri marele împărat, în anul 814, la Aachen. 


9. Desmembrarea imperiului. Franța. 
Primii Capefieni. 


O jumătate de secol după moartea lui Carol cel mare, 
vastul lui imperiu nu mai fiinţă din multe cauze. 

O cauză principală eră sustragerea de sub mâna împăra- 
tului a părţii celei mai numeroase dintre supuşi, cari tre- 
cuseră sub seniorii bisericeşti şi laici. Comiţii devin cu tim- 
pul mici suverani, iar episcopii îi imitează. 

Altă cauză a fost existenţa feluritelor naţiuni, cari păstrân- 
du-şi fiecare limba, obiceiurile şi având legile sale particu- 
lare, voiau să aibă viaţă independentă. 

Idea creştină, care crease imperiul, a contribuit şi ea la 
căderea lui, îndată ce interesele imperiului şi ale bisericii 
au venit în conflict. 

In fine cauza cea mai apropiată a fost obiceiul germanic, 
de a se împărţi statul: numeroasele împărțiri provoacă răs- 
boaie şi mai apoi anarhie. 

Ludovic Piosul. Fiul lui Carol cel mare se numeşte pios, 
se numeşte blând, căci trăiă cu necontenită frică de păcat, 
iar la moarte voiă să se călugărească. La curte întroduse 
moravuri severe, depărtă femeile cari trăiau la palat, şi pe 

multe. surori ale sale, cari nu duceau o viaţă curată, le în- 
chise în mânăstire; însă din respect exagerat pentru papă, 
nu credeă că-i este destul că a fost încoronat de tatăl său, 
voiă să fie încoronat de papă. Papa veni şi-l încoronă, dar 
nu mai căzu în genuchi înaintea lui, ca înaintea lui Carol, 
ci impăratul îngenuchiă de 3 ori înaintea papii. 

Ca şi Carol, împărţi si el imperiul între fii săi, după ce a 
postit şi s'a rugat 3 zile (817). Ca să păstreze unitatea sta- 
tului, îndatoră pe cei doi mai mici, ca să meargă în fie- 
care an la fratele lor mai mare, Lotar, şi să primească sfat de 
la el. Contra împărţirii statului protestă Bernard, un nepot 
nelegitim al lui Ludovic. Dar el fu prins şi pedepsit cu scoa- 
terea ochilor. In urma pedepsei, Bernard muri, iar Ludovic, 
îşi simţi conştiinţa atât de turburată, încât făcu o confesiune 
publică şi se recunoscù vinovat de neglijenţă. 

Murindu-i soţia, se însură din îndemnul episcopilor cu o 
prinţesă tânără Judila, care câștigă o mare putere asupra 
lui. Având un copil cu ludita, aceasta îl îndemnă să facă 
parte la împărăție şi fiului ei, Carol Plesuvul, cum sa nu- 
mit mai târziu. 

‘Ludovic făcu un regat și lui Carol, luând o parte din Ger- 
mania şi din Franţa de azi. Îndată însă toți, biserică, no- 
bili, ceilalţi fii alui Ludovic se ridicară contra lui. Impăratul 
se umili şi desfiinţă regatul lui Carol, suferi ca împărăteasa 
să fie acuzată şi închisă în mânăstire. Dar Lotar începe să se 
poarte cu fraţii săi prea autoritar şi aceştia chiamă, o adu- 
nare, caro dete regelui toată autoritatea. Iudita se întoarse 
din mânăstire, regatul fu dat din nou lui Carol, din nou se 
revoltară contra lui Ludovic apoi copii susținuți de biserică. 
Papa eră cu Lotar, şi, sub cuvânt că vine să împace pe fii 
cu tată, este primit în lagărul lui Ludovic. Aci hotărăşte 
pe toţi partizanii lui Ludovic, episcopi şi laici, să-l părăsească. 
Nenorocitul împărat cade fără apărare în mâinile inimicilor 
săi, cari-l desbracă de hainele împărăteşti, îl îmbrucă cu haine 
de penitent şi-i citesc acum ei lista păcatelor. Fii învingä- 
tori contra tatălui lor începură să se certe între ei şi-l puserä 
din nou pe tron. 


www.dacoromanica.ro 


58 


Ludovic împărţi definitiv, de această dată, imperiul între 
trei fii, cu Carol, căci unul din cei dintâiu trei murise. 
Lotar primiă o parte dintre Franţa şi Germania (Belgia, 
“Olanda, Alsacia, Lorena, Elveţia, Italia) cu capitalele Aachen 
si Roma, cum şi cutitlul de împărat. Ludovic primia tara din 
răsăritul acesteea, iar Carol tara din apus. Ludovic, care pri- 
mise Germania, din care cauză se numeşte L. Germanicul, 
mu eră mulţumit cu partea lui şi veni cu räsboiu contra ta- 
tălui său. Pe când mergeă contra fiului său, împăratul cel 
prea bun, muri, zicând: «il iert, dar să ştie că mor din cauza 
lui» (840). 

Desmembrarea imperiului (843). Cum închise ochii Lu- 
dovic Piosyl, Carol cel Pluşuv si Ludovic Germanicul se ri- 
dicarä cu răsboiu contra lui Lotar şi repurtară asupra lui 
victoria decisivă dela Fontanetum (841). Lotar se pregätià 
din nou de luptă, iar Carol şi Ludovic se uniră mai strâns 
prin celebrul jurământ dela Sirasburg (842). Acest jurä- 
mânt fu depus de Carol în limba germană, ca să fie înţeles 
de oamenii lui Ludovic, pecând acesta jură in limba romană, 
‘ca, să fie înţeles de oamenii lui Carol. El este cel mai vechiu 
monument de limbă franceză și germană. 

După multe negocieri se stabili pace între frați prin tra- 
tatul din Verdun (843). Lotar păstră.partea sa modificată 
putin, iar titlul de împărat îi rămâneă fără nicio autoritate 
asupra fraţilor săi. 

Luptele acestea au întărit aristocrația laică, pe care regii 
nu ştiau cum să o aibă alături, spte a se puteă luptă în- 
tre ei şi pe care o încărcă cu drepturi şi cu pământuri. 
Căsătoriile regilor si ale fiilor lor cu fetele nobililor puter- 
nici crescyrä şi mai mult puterea unor familii, cum a fost 
a rudelor Iuditei, cu cari au avut apoi de luptat regii. 

Dintre cei 3 fraţi, cel carea murit mai întâiu a fost Lotar, 
împăratul, care împărţise şi el partea sa între 3 fii, încât 
tocmai partea cu care eră legată demnitatea de impărat ră- 
mase mai slabă decât celelalte părţi. Dintre fii lui Lotar luă 
titlul de împărat Ludovic II, care se așeză în Italia și-şi pe- 
trecu viaţa în intrigile de acolo, între Bizantini, papă si 


Arabi. Un alt fiu al lui Lotar a luat partea de nord cu ca- 

pitala Aachen. El se numiă tot Lotar'şi numele lui s'a 
păstrat în numele Lorenei (Lotaringia). Pentru această ţară 
a început ceartă între Carol şi Ludovic Germanicul, la moar- 
tea lui Lotar, până ce au împărţit-o la anul 870. Dar cearta 
pentru ea a început atunci și ţine şi azi (peste 1000 de ani) 
între Franţa şi Germania. 

La moartea împăratului Ludovic II, demnitatea imperială 
a luat-o Carol Pleşuvul, împreună cu Italia, însă puterea lui 
eră nulă din pricina certelor din familia sa, din pricina creş- 
terii aristocrații şi mai ales din pricina năvălirii Normanzilor. 
In familia sa, Carol a avut să lupte cu rudele din partea 
soţiei sale, cu proprii săi copii, din cari unuia i-a scos ochii. 

Diferitele feri nu se mai simtiau legate între ele, nefiind 
o mână puternică șă lé unească. Astfel Bretagne învinse 
armata lui Carol şi trăi viata ei proprie, Sepiimania se con- 
siderà ca ţară străină, iar regiunea la sud de Loire (Acvi- 
tania) ca independentă. 

Carol aleargă după teri străine şi după coroana împără- 
tească, dar autoritatea asupra oamenilor din propriul său stat 
îi scapă din mână. In 847 se întâlneşte cu fraţii săi şi îm- 
preună declară că orice om liber trebuie să-şi aleagă un se- 
nior (capitulara din Mersen). Opreste pe oamenii unui se- 
nior de a-l părăsi şi le ordonă să-l urmeze în răsboiu. Con- 
cesiunile cresc şi faţă de biserică. Ne având puterea ca să. 
fie ascultat, el imploră, caută'să atragă pe nobili prin 'con- 
vingere, Promite amnistie celor cari o vor cere, roagă pe 
credincioşii săi să-i spună ei fără teamă ce datorii cred că 
are el, ce trebuie si facă și ce să nu facă. Dacă se va probă 
că a săvârșit cevă ce. nu trebuià, speră să se îndrepteze cu 
ajutorul lui Dumnezeu. Credincioșii sunt in drepi sa re. 
2iste, dacă regele va violă pactul. 

In fine în vestita capitulară din Xïersy (877) Carol cel 
Pleșuv recunoaște ereditatea funcţiilor (comitatului) eredi- 
tatea beneficiilor pentru toţi vasalii. Tara se dizolvă astfel 
în seniorii mari şi mici. Seniorul are castel, are oamenii săi, 
mântuirea ferii e în mâinile lui, regele e redus să guverneze 
prin convingere. El nu poate să împiedice hotiile. Fel de fel 


de oameni se unesc cu Normanzii si jefuesc comitatele ve- 

cine, sau jefuesc în socoteala lor, iar vina este aruncatä 
asupra Normanzilor, pecând regele pune biserica să predice 
contra păcatului hoţii! 

Normanzii. Oamenii din nord (Normannen) veniau din. 
Norvegia, Suedia, Danemarca şi erau de origine gotică. Emi- 
grau din ţara lor din pricina sărăcii şi a slabei apărări 
a imperiului carolingian, atacau mai ales orașele şi mânăs- 
tirile. Din această cauză au năvălit mai mult în Franţa decât; 
în Germania, in care erau puţine oraşe. Spiritul lor räsboinic 
eră, întreţinut prin religia lui Odin, după care cei răsboinici 
merg în Walhala gi prin cântece răsboinice cântate de 
scalzi, cari celebrau plăcerea de a privi focul oraşelor si 
mânăstirilor aprinse. Fără frică de mare, se îmbarcau pe co- 
răbii uşoare sub conducerea unor căpetenii numite regii mării, 
se opriau la gurile râurilor, unde se întăriau. De acolo urcau 
în sus pe râu călări, sau în bărci şi jefuiau populaţia, se 
întorceau iarna în fortificaţie, ca să înceapă din nou primă- 
vara viitoare. Au suferit din pricina lor si alte teri Rusia, 
Britania, Spania. 

Ca să-i domolească, regii începură să stea la tocmeală cu 
dânşii. Carol Pleșuvul dete unui cap al lor titlul de duce, 
altora le plăti tribut. Parisul începe să-i vază din 845, iar 
în 885 îl ţin înconjurat un an întreg, până când sosi îm- 
păratul, cumpără pacea şi le dete voie să prade altă re- 
giune din ţară. In timpul asediului, Parisul fusese apărat de 
comitele Odo, fiul lui Robert cel Puternic, care murise mai 
înainte în luptă tot cu Normanzii. 

Carol cel Pleşuv a lăsat un fiu, care à domnit putin gi 
apoi un fiu al lui Ludovic Germanicul a avut noroc să în- 
trunească, prin moştenire, tot imperiul lui Carol cel Mare. 
El se numia Carol cel Gros. Fiul lui Ludovic Germanicul 
eră slab de minte şi lipsit de curaj. Nu se luptă contra Nor- 
manzilor, cari înconjurau Parisul, ci le dă bani. Contra lui 
se revoltă mai întâiu Germania şi-l detroneazä, apoi Francia, 
care alege darege pe comitele Odo. 

Casa Robertiană. Odo eră senior puternic, stăpân peste 
domenii întregi şi curajos, ca şi tatăl său. După zece ani de 


domnie (888—898) Odo muri, dar nu lăsă tronul fratelui 

säu, ci unui nepot al lui Carol Pleşuvul. Această purtare se 
datoră, poate, influentii arhiepiscopilor din Reims (Rens) care 
in secolul X au întronat şi detronat pe regi. Probabil însă, 
că gi aristocrația tineà mai mult cu Carolingienii, fiindcă erau 
mai neputincioşi spre a ţine ordinea. 

Regele, numit Carol cel simplu, dete lui Robert, fratele lui 
Odo, domenii întinse, dar după ce trecură aui si Robert se simţi 
sigur pe oamenii săi, alungă po Carol şi se încoronă el ca rege. 
un lupta care se dete, oamenii lui Robert ieşiră învingători, dar el 
muri. 

Hugo, fiul lui Robert, se mulţumi să joace pelângă Carlovin- 
gieni rolul majordomului pelângă regii merovingieni. El chemă pe 
fiul lui Carol cel simplu din Anglia, de unde eră mama lui, numit 
dela această împrejurare Ludovic de peste mare, un copil de 15 
ani, şi-l făcu 1ege la Reims. Hugo primi titlul de duce al Fran- 
cilor. Francia se numiă atunci regiunea din nordul Senei. Hugo 
stăpâniă mare. parte din Fianţa, pecând lui Ludovic îi rămâneau 
numai oraşul nordic Laon (Lan) şi vecinätätile lui, Regele însă nu 
era degenerat, el adună credincioşi împrejurul său gi cu ajutor de 
la Otto cel Mare, împăratul Germanivi, purtă răsboaie cu Hugo. 
Dar la moarte se întâmplă să lase după sine pe Lotar, un copil, 
pe când Hugo lăsă după sine un om priceput şi energic, numit 
Hugo Capet. Acesta, câştigă de partea sa pe împăratul german şi 
la moartea neaşteptată a lui Lotar, apoi şi a fiului lui, Hugo Ca- 
petul este ales de către episcopi şi de seniori ca rege. 


Hugo Capet întemeiază dinastia Capejienilor (987) care 
a întemeiat Franţa modernă şi ai cărei urmaşi trăesc şi azi. 

In lupta de un gecol dintre cele două familii, din cari 
una căută să se susţină, iar alta să se ridice, s'au format în 
Franţa mai multe case puternice ca şi cea regală, iar unele 
regiuni au început a duce o viaţă proprie ca state indepen- 
dente. i 

Normandia. Un şef al Normanzilor, Rolon, se agezasé la 
gura Senei. In anul 911 regele Carol cel simplu îi dărui, cu 
condiţie ca să se crestineze, o parte din nordul Franciei, 
în care se aşezară Normanzii şi care se numi Normandia. 
Rolon împărţi oamenilor săi pământul şi-i guvernă cu multă 
severitate. Se povestiă că ar fi atârnat inele de aur în ră- 
murile unui stejar din marginea drumului şi în trei ani de 
zile nimeni n'a îndrăznit să se atingă de ele. Normandia eră 
guvernată de duci, cari imitând pe regii francezi, în scurt 
timp au francizat pe Normanzi. 

Este probabil însă, că locuitorii vechi an fost reduşi în 
starea de muncitori ai pământului (rustici) Normanzii ră- 


mânând ca seniori. 

Flandra era împărţită intre seniori puternici. Unul din ei, Raoul 
de Vermandois, a ţinut inchis in castelul său pe Carol cel Simplu. 

In celelalte teri, în Champagne, în Bretagne, în Acvitania, în 
Valea Ronului eră pulbere de seniorii, amestec şi năvăliri de po- 
poare, lupta unora contra altora, încât un episcop din Champagne 
zice «oamenii seamănă cu peştii, cari se inghit unii pe alţii.» 


Primii regii Capetieni (987—1108). Hugo Capet a putut 
ajunge rege numai pentrucă a câştigat în partea sa biserica. 
Hugo atrăsese în partea sa pe arhiepiscopul din Reims şi 
eră rudă cu ducii şi cu seniorii cei mai însemnați. Episcopii 
şi nobilii aleseră pe Hugo și credeau că au făcut monarhia. 
electivă, însă regele avi grije să încoroneze pe fiul său, 
trăind el, şi obiceiul deveni apoi regulă. Pamilia a maiavut 
şi norocul rar, ca să se continue prin moştenitori direcţi în 
timp de 300 de ani, în care timp principiul ereditätii a pă- 
truns adânc în spiritul poporului. 

Primii regi capetient au fost oameni activi şi abili. Fiindcă 
funcțiunile, chiar în palat, erau ereditare, ei au lăsat nesu- 
pärati pe titularii lor, însă au însărcinat cu executarea or- 
dinelor regale pe oameni mici (preotul capelei, scriitorasi) şi 
supuşi. Mai ales au purtat grije să nu le lipsească sprijinul 
bisericii, care reprezentă in aceă societate de anarhie ele- 
mentul de centralizare şi de unitate şi care le puteă pro- 
cură din domeniile sale imense resurse militare. 

Fiul lui Hugo, Robert IT (996—1031) aveă oarecare ins- 
tructie şi a purtat răsboaie în sudul Franţei. 

Henric I (1031—1060) s'a luptat toată viata contra ducilor 
Normandiei, şi, deşi a fost bătut, meritul lui este mare, căci 
a avut, curajul să se măsoare cu vestitul Wilhelm Cuceri- 
torul. 

Filip I (1060—1108) a fost inteligent şi practic. A purtat 
răsboaie, dar la cruciate n'a luat parte. Eră peste măsură de 
gras şi de gros, trăiă în petreceri, încât mai cu seamă pe 
domeniile regale seniorii îşi ridicaseră castele, făceau drumu- 
rile nesigure şi regele însuşi nu se puteă mişcă din Paris. 

10. Origina şi desvoltarea feudalitäfii. 
Cavalerismul. 


Feudalitatea s'a format până în secolul al 10, a predomnit 
până în secolul 14, decând a început să decază, şi urme din 
ea se mai păstrează şi azi. Feudalitatea se caracterizează prin 
pulverizarea, puterii regale şi înlocuirea ei cu puterea pro- 
prietarilor, astfel încât fiecare propyrietar al unei moşii eră 
rege al satului depe moşia sa. Aceasta se exprimă în Franţa 
prin vorba «baronul e suveran în baronia sa.» Numărul 
acestor proprietari sau suverani, trebuie să fi fost în Franţa 
prin secolul 11 de peste 10.000. 

Insă mai bogaţi decât proprietarii unei moşii, și mai pu- 
ternici decât aceştia erau vechii comiti sau duci, cari aveau 
putere peste provincii întregi și a căror suveranitate se deo- 
sebiă prea puţin de a regelui, căci ei aveau și drepturile 
regale (cum e dreptul de a bate monetä). De aceştia erau 
în Franţa vreo 40, în Anglia niciunul, căci acolo autoritatea 
regelui eră mare, iar în Germania au fost mai mulţi, după 
ce a început să scază puterea împăraţilor, din secolul 13. 

Originile feudalităţii. Barbarii, când au năvălit în im- 
periul roman au luat o parte din pământuri, pe cari le-au 
împărţit între ei cu dreptul de proprietaté deplină. Acele 
pământuri se chemau allodii, şi proprietarii lor erau liberi, 
plătind pentru ele numai ce se cuveniă statalui. Cei mai 
mulţi din aceşti proprietari şi-au pierdut însă pământul, fie că 
se duceau în räsboaie prea depărtate, fie că tocmai voiau 
să scape de serviciul militar, căci oamenii unui om puter- 
nic nu erau luaţi în armată. Mergeau, dar, la omul puternic 
şi «se recomandau» uneori ei împreună cu pământul, alteori 
numai pământul Î). Acelă, numit senior, ( = bătrân) le da 


1) Iată o recomandatie : «Cum ştie toată lumea, că n’am cu ce mă 
hrini, nici cu ce mă îmbrăcă, m'am hotărît să mă adresez la cuviosia 
voastră, ca să mă leg şi să mă recomand protectii voastre şi am fäcut 
asi; dar veţi trebui să mă ajutaţi şi să-mi ugurati hrana gi vegmin- 
tele atât cât vă voiu servi şi voiu bine merită. Cât voiu trăi vă voiu 
fi dator serviciu şi ascultwevcdauordentamditie rüberä. Toată viata 
mea, nu mă voiu sustrage din puterea voastră, afară numai de nu 

pământul înapoi, ca să trăească pe el şi sau să-i fie om de 
răsboiu (vasal) sau să-i plătească cevă în bani, ori în na- 
tură şi atunci eră serv. FI 

Pământul primit în schimbul serviciului de răsboiu se nu- 
miă feudă (leafä) şi eră nobil. celălalt eră nenobil şi ocupat 
de muncitori. 

Mulţi proprietari deveniseră puternici sub ultimii mero- 
vingieni şi sub carolingieni, mai întâiu prin dăruiri de pă- 
mânturi făcute de biserică. Biserica aveă domenii vaste, pe 
cari le da în schimbul unor îndatoriri atât de mici, încât; se 
numiau beneficii ( = binefaceri). Legii au imitat şi ei bise- 
rica şi au dat necontenit beneficii, din al 
lor şi din al bisericii, ca să câştige credin- 
cioşi împrejurul lor. Beneficiile la început se 
dau vremelnic, mai apoi pe viaţă şi în urmă 
obiceiul le faci ereditare. Îndatorirea be- 
neficiarului eră să meargă la armată. 

Carol Plesuvul a poruncit, ca toţi oamenii 

liberi să se recomande unui senior, încât toţi 
alodialii au dispărut în unele părţi şi au de- 
venit sau vasali, sau servi, căci «pământ fără 
seniori» nu se putea 1). 
i Insă nu numai pământuri se dau ca feude, 
ci gi vii, livezi, păduri, castele, demnități. 
Ducii deveniseră ereditari pe ducatele lor, 
comiţii pe comitate, prin capitulara dela 
Kiersy. 

Treptele feudale. Cu toate că puterea 
geniorilor feudali nu depindeà de titlurile lor, căci au fost 
comiti tot atât de puternici ca şi regele, ba au fost duci 


Cav. sec. XIL 


voiu fi forţat la apărarea vieţii r.cle.» Iată alta: «liber, am voit să 
mă supuiu la serviciul vostru şi am făcut as. Pentru aceasta am pri- 
„Mit suma... care mi-a convenit. Astfel din această zi poţi face cu 
mine, servul tău, tot ce vei voi, ca şi cu ceilalti sclavi ai tăi.» Jal- 
liffier et Vast. 


1) In Normandia rămăsese un alodiu în secolul 14 gi purtă numele. 


de «regatul d'YvetotwuPchpcietaguh Ani center să se numească rege, 


căci nu depindeà de niciun senior. 

mai puternici decât el (Wilhelm Cuceritorul, după ce a cucerit 
Anglia, eră de 4 ori mai puternic decât seniorul său, regele 
Franţei) totuşi seniorii erau de 3 clase deosebite. Erau mai 
întâiu seniorii superiori, dependenţi direct de rege, egalii lui 
(ducii, archiepiscopii, marcgrafii germani) cari aveau sub ei 
state întregi. Apoi veniau seniorii de mijloc, vasali ai celor 
dintâiu. In al treilea rând erau seniorii mici, vasali inferiori, 
cu o singură moșie şi dependenţi fiecare de seniorul său. 

Drepturile feudale. Suzeranul păstră proprietatea nudă a 
pământului şi lăsă vasalului (cuvânt de origine celtică, în- 
semnează probabil servitor) venitul depe el. Inainte de-a in- 
tră în proprietatea feudei, se încheiă o legătură de credinţă 
şi de protectiune între suzeran şi vasal. 
- Acesta se înfätisà înaintea suzeranului fără 
sabie, fără pinteni, cu capul gol şi înge- 
nuchiă cu un genuchiu pe pământ, puneà 
mâinile în mâinile lui şi-i jură că-l va servi 
cu credinţă contra tutulor. Suzeranul îl 
sărută pe gură şi-i da un semn că-l întă- 
reste în proprietatea feudei (investitura). 
Semnul variă cu proprietatea: eră un bul- 
găre de pământ pentru o moşie, o ramură 
verde pentru o pădure, un mânuchiu de 
paie pentru o livede, o pereche demânuși... 

Vasalul datoră suzeranului său mai în- 
tâiu serviciul la oaste, pe an 40—50 de 
zile. Fiecare se îngrijă de întreţinerea şi 
de armamentul său, iar neîmplinirea acestei 
datorii puteă atrage după sine pierderea 
feudei. Minorii şi femeile trimeteau înlocuitori. 

A doua datorie mare eră serviciul judiciar, să asiste adică 
pe suzeran la judecată, să ia parte la adunările suzeranului- 
Nu suzeranul judecă, ci egalii împricinaţilor. Serviciul acesta 
era, de altfel, pentru vasal tot un serviciu militar, căci con- 
damnatul puteă provocă la duel pe un judecător şi acesta 
trebuiă să se lupte şi cam aga se terminau de obiceiu pro- 


Cav. Sec. XII. 


Tox S. Fonv. —Istoria Evului Mediu. 

cesele. Pentru suzeran judecätile erau un mijloc de câştig, 
pentrucă amenzile formau un venital său. Adunările la su- 
zeran erau cam 3 pe an (Paşti, Rusalii, Crăciun) când se 
judecă procesele mari, când se făceă cavaler fiul suzeranu- 
lui, sau vreo căsătorie în familia lui. 

Vasalul trebuiă să ajute şi cu bani pe suzeranul său, în 
3 cazuri: să-l răscumpere, dacă se întâmplă să cază prizo- 
nier, să-l ajute la înzestrarea. fetei celei mai mari şi la înar- 
marea de cavaler a fiului celui mai mare. S’a mai adăogat, 
mai târziu, ca să-l ajute la cheltuelile pentru cruciată. 

La moartea vasalului, suzeranul aveă drept de tutelă asu- 
pra copiilor, şi drept ca să propuie fetéi o listă de- bărbaţi, 
dintre cari 'să-şi aleagă soţul. i 

Seniorul aveă drept să găzduească la vasalul său. Obliga- 
tiunile erau fixate cu minutiozitate. Un senior din sud se 
obligă să primească pe ducele Acvitaniei și pe 10 cavaleri ai 
lui la o masă, cu carne de porc, de vacă, cu varză, pui 
fripti şi muştar; să-i servească, chiar el, în ciorapi de pos- 
tav fin roşu şi cu pinteni de aur. 

Nobleţea nu o da persoana, ci pământul, încât un nobil 
primind un pământ nenobil, nu-l înobilă. 

Pământul servil. Pământul, eare nu eră dat unui om de 
arme, ci muncitorilor, spre a-l piăti in bani sau în natură, 
eră pământ nenobil, iar muncitorii erau de diferite categorii ; 
unii mai liberi, alţii mai legaţi, toţi însă legaţi de moşie, pe 
care nu o puteau părăsi, iar dacă o părăsiau erau aduşi la 
urma lor. 

Servii plătiau capitatie (dare pe cap, rest din timpul sclavii) 
plătiau împuneri (taille) și făceau munci (corvée) după lă- 
comia seniorului, încât se ziceă «taillable et corvéable à 
merci.» Munca i-o gereă seniorul pe partea de moșie, cenu 
o detese nici feudă unui vasal, nici servilor să o muncească, 
ci o tinea pentru curte. Fiece moşie se împărţia astfel în 3 
părţi. Servul mai eră dator să îngrijească de drumuri, să sece 
apa din şanţuri, sä lucteze în curte, să meargă în cărăuşie. 
Seniorul aveă drept să ia dela serv orce-i plăceă prea mult 

(prise) şi să găzduească la el (de obiceiu de 3 ori pe an). 
Servii trebuiă să macine la moara seniorului, să cântărească 
la cântarul lui, să se servească de teascul lui. N'aveau voie 
să-şi vânză ei vinul, până nu-și vindeă seniorul pe al său. 
N'aveau voie să strângă recolta depe câmp, până nu-și ale- 
geă seniorul partea sa. Plătiau pe cap de vită în bani, dau şi 
în natură la termene fixe (porcul la Sântămăria- mica, găi- 
nele şi ouăle la Crăciun). Servul nu se putea căsători fără 
învoirea seniorului. Dacă se însură cu o femee depe altă 
moşie, copii se împărţiau între cei doi seniori. Servul nu 
puted ucide vânatul, chiar dacă i-aducea stricăciune: pentru 
o vulpe omorită, deseori eră spânzurat. 

Totuşi, starea, servilor eră mai bună decât starea vechilor 
sclavi. Se puteau liberă, plătind seniorului o sumă hotărită 
si primind o chartd. 

Castelul. Locuinţele seniorilor puternici erau adevărate 
fortărețe. De obiceiu se construiau pe vârful unei'coline, în 
marginea stâncii răpoase, se incingeau cu şanţuri pline de 
apă, peste cari se treceă pe o punte, cese ridică în timpul 
nopţii. Unele castele aveau mai multe curţi. In curtea ex- 
terioară se refugiau ţăranii cu vitele şi cu lucrurile lor. Alte 
ziduri şi turnuri apărau apoi curtea interioară, unde se aflau 
fântânile cu apă, grajdurile, pivnițele şi închisorile. In eta- 
Jele de sus erau arsenalele, magaziile cu hrană, cu camerele 
de locuit. In turnul cel mai înalt (Coucy 64 m. înalt, cu 31 
în diametru) locuiă seniorul. Acolo aveă el sala cea mare de con- 
siliu, cu mobile grele de fier şi de stejar gros, acolo se puteà 
apără, chiar după ce inimicii ar fi coprins curtea cealaltă. 
Ferestre nu aveă castelul, ci numai luminișuri lungi şi 
strâmte. In loc de sobe erau vetre enorme, în cari ardeau 
copaci întregi fără să, poată birui frigul. Peste lespezile reci 
de piatră, se asterneau pe jos paie tocate. 

Castele n'aveau însă decât seniorii bogaţi, cei mai mulţi 
aveau case cu ziduri gtoase, cu uși grele, cu ferestre înalte, 
potrivite pentru à împiedică un atac pe neașteptate. 

Viaţa în castel eră tristă gi fără ocupaţie, de aceea se- 
niorii iegiau afară la aer, la lumină ji căutau ceartă ve- 
cinilor. 

Erau însetaţi de răsboaie și pentrucă riscul nu eră prea 
mare. Un senior îmbrăcat în fier, călare pe calul său, în 


Castel restaurat. 


faţa servilor dezarmati, puteă să se crează o fiinţă supra- 
omenească. Indatäce se iviă o ocaziune, cât de neînsem- 
nat&, năvăliă pe teritorul vecinului, ardeă colibele, devastà 
satele, ucideă sau târă cu sine pe servi. Celălalt răspundea 

şi el tot agà, încât răsboiul eră permanent. Un răsboiu nu 
începeă de regulă fără declaraţie: se trimeteă inimicului un 
semn, o mânuşă. Aceasta însemnă că pacea sa rupt. 

Devastările acestea făceau rău mai mult servilor, căci, ră- 
anănând pământul nelucrat, ei se hrăniau rău. Acum nu ne 
vine să credem, dar scriitorii spun că se mâncă scoarţa depe 
arbori şi iarba din livezi, că s'au mâncat chiar oameni. Ex- 
cesul răului a adus însă un leac, cavalerii au încercat să 
apere cauzele drepte şi să ţie ordinea. 

Cavaleria. Mänuirea -armelor reclamă pregătire şi exer- 
<itiu cu oameni, cari o cunosc. Incepi astfel obiceiul, ca ti- 
nerii nobili să crească în casă unui senior, cunoscut prin 
priceperea sa la mănuirea armelor. Omul de răsboiu de prin 
secolul 9, se numeşte cavaler, căci luptele cu năvălitorii 
arabi, unguri şi normanzi au schimbat felul de luptă şi toţi 
se luptau călări. Precum nimeni nu naşte învăţat, aşă nimeni 
nu naşte cavaler, regele însuși trebuie să fie făcut cavaler. 

Dela vârsta de 7 ani, copilul vasalului se duceă în casa 
'suzeranului, spre a primi educaţia de cavaler. Vasalul eră 
mulţumit că fiul său creşte bine, suzeranul aveă pe copil ca 
chiezäsie pentru credinţa părintelui, încât şi unul şi celălalt. 
își făceau socotelile lor. Mai întâiu, copilul învätà să facă 
servicii personale în castel: să îmbrace şi să desbrace pe 
senior, să servească la masă, să pregătească patul.,, 

Purtă scutul seniorului, se exercită şi el cu armele, dar 
mu putea îmbrăcă armura până la 18 sau 20 de ani. La 
această vârstă, dacă eră bogat gi voiă să ducă viata de ca- 
valer, intră în cavalerie, printr'o ceremonie, care a variat în 
timp, dar care eră cam aceasta. 

Mai întâiu tânărul fäceà o baie, apoi se îmbrăcă in că- 
‘masa de zale, îşi puneă pe cap casta, ce-i acoperi capul 
până la umeri, iar un cavaler, de cele mai multe ‘ori suze- 
renul la care crescuse, îl încingeă cu sabia. In urmă îi da 
“un pumn în ceafă (colée). Noul cavaler săriă apoi pe cal, 
alergă în galop şi-şi arătă dibăcia, lovind cu lancea o mo- 
mâie, ce i se pregătise de mai înainte. Actul principal eră, 

la început, lovitura în ceafă. Mai târziu, biserica prepară pe 
tânărul cavaler prin post și îi cereă să treacă în priveghere 
noaptea zilei de consacrare. A doua zi, sabia sta pe altar, tânărul 
ascultă leturghia şi la sfârşit eră încins cu sabia de preot. 

Zilele obișnuite pentru consacrarea cavalerilor erau: Pas- 
tele, Rusaliile şi Crăciunul. 

Cei cari nu puteau suportă cheltuelile ceremonii şi ale 
vieţii cavalereşti rămâueau toată viata scutieri. 

Rasboaiele dintre cavaleri nu erau omoritoare si nici nu 
se făceau pentru omor, ci pentru câștig. O ceată de cava- 
leri, îmbrăcaţi în fier şi urmaţi la oarecare distanţă de scu- 
tieri, se aruncau asupra altei cete în fuga cailor. Fiindcă şi 
unii şi alţii erau ca o fortăreață, armele nu-i puteau ajunge, 
dar puteau ei cădeă din scară şi nu se mai puteau sculă, de 
greutatea armelor. Îndată scutierii veniau şi luau prizonieri 
pe cei căzuţi, cari trebuiau apoi să se răscumpere. Lupta 
semănă, astfel, mai mult cu un joc. Din 900 de cavaleri, 
cari au luat parte la o luptă, au fost omoriti 3. 

„Tot asi de periculoase, poate mai periculoase, erau luptele 
de întrecere numite tournois, în cari se luptau cavalerii toc- 
mai ca în răsboiu, cu armele neascuţite, uneori ascuţite. La 
un asemenea joc, au murit odată 60 de cavaleri. Şi la ele 
se luau prizonieri. Aceste jocuri erau prezidate uneori de 
femei, cari asistau şi încurajau o ceată sau alta prin premii, 
uneori foarte costisitoare. 

Justiția în societatea feudală varià cu clasa în care se 
găsiă cineva. Preotul eră judecat de biserică, orăşanul de 
tribunalul oraşului, vasalii de suzeranii lor. Proba se obtineà 
mai ales prin jurământ. Hotărirea cea mai obişnuită eră ju- 
decata lui D-zeu. Duelul judiciar eră îngăduit şi ţăranilor. 
Se pedepsiau şi animalele, astfel «animalul, care a omorit o 
persoană, eră spânzurat sau îngropat de viu.» 

Morala cavalerească. O societate întemeiatä pe îndato- 
riri personale trebuiă să dea cea mai mare importanţă cre- 
dintei cu care se observă acele îndatoriri. De aceea cinstea, 
credința statornică în cuvântul dat şi vitejia sunt virtuțile 

cardinale ale cavalerului. De altă parte, un cavaler nepu- 
tincios să apere şi să sustie ceeace crede el drept, este inca- 
pabil de a face să biruească binele. Cavaler e omul care 
mănâncă o ciosvârte de berbece, sau două găini, sau o gâscă, 
şi incapabil de a da înapoi, sau de a Jăsă să se interpreteze 
că a dat înapoi. El ţine la onoare mai mult decât la viaţă. 


11. Biserica creştină. Creşterea puterii papale. 


In primele secole ale creștinismului, episcopii nu se deo- 
sibiau între dânşii decât prin merite şi prin virtuţi. După 
ce însă creştinismul ajunse religiunea statului, după ce îm- 
päratii începură să aibă episcopii lor de curte, însemnătatea 
episcopilor începu să se socotească după locul pe care-l ocu- 
pau. Episcopii din capitalele provinciilor se numiră mitro- 
politi, pentrucă locuiau în melvopold ; alţii, cari-şi aveau scau- 
nul în vechile capitale de regate, se numiră patriarhi (Ie- 
rusalim, Antiohia, Alexandria). Cel din Roma, dela început 
sa numit papă, adică tată. Episcopul din Constantinopole, 
ca mai nou, nu îndrăzni să se considere egal cu episcopul 
din Roma şi luă titlul de patriarh. 

Autoritatea morală a papilor crescu asupra celorlalţi epis- 
copi, pentrucă papii locuiau în capitală imperiului şi puteau 
ajută în diferite chipuri pe creştinii din toată lumea. Lui 
se adresau episcopii, cari se credem persecutați; deosebiri 
de credinţă, hatiriri asupra cazurilor îndoioase, lui i-se pre- 
zentau. Apoi se mai adaogă prestigiul vechei capitale, care 
până a nu fi jefuită de barbari, numără un milion dé locui- 
tori si mii de monumente, Dar mai mult decât gloria Ro- 
méi, mai mult decât talentul papilor, a folosit scaunului pa- 
pal credinţa, că apostolul Petru a întemeiat biserica Romei, 
că aci a suferit el moartea de martir, că papii sunt sucze- 
sorii sfântului Petru. 


Această credinţă nu este însă de o certitudine istorică, Nimic 


nu dovedeşte că apostolul Petru ar fi venit la Roma şi că ar fi 
predicat evanghelia acolo. Intro scrisoare a sa, apostolul trimete 

salutări din Babilon celorlalţi creştini, iar biserica a înţeles prin 
Babilon capitala imperiului roman, degi poate fi gi vechia capitală 
a Caldeii. Astfel, pretentiunile papilor se bazează pe interpretarea. 
figurată a unui nume de Orag. 

Papii mogteniseră dela Romani spiritul juridic, care, după ce 
stabileşte un principiu, ţine cu stricteţe la concluziunile ce rezultă 
din el. Dacă Petru a întemeiat biserica romană, dacă Petru este 
temelia credintii, iar papii succesorii lui, atunci cine se desparte 
de papă se desparte de credinţă. Aceste idei se găsesc exprimate 
din timpurile vechi. 

Autoritatea mai mare a papilor a rezultat şi din viaţa lor 
mai simplă. Episcopii din orient erau oameni învăţaţi, adân- 
citi in subtilitätile limbii greceşti şi doritori ca să vază toată. 
lumea subtilitatea lor; pecând episcopii apuseni, cu spiritul 
practic al Romanului, erau puţin învăţaţi, mulţi dintre ei nu 
știau greceste şi nu se amestecau în discutiuni teologice. Con- 
ditiunea, ce se puneă la alegerea papilor de către popor, eră 
ca să cânte frumos. Slujbe religioase, procesiuni, construiri 
și jugräviri de biserici, în aceste fapte se scurgeă viata lor. 
Când veniră apoi timpurile grele ale năvălirilor barbare, pa- 
pii alină suferinţele, distribuie grâu populatiunii pe preţuri 
mici sau fără plată. Ei iau asupră-şi, în acest mod, atribu- 
tiuni, pe cari le aveau împărații. Intervin chiar pelângă şefii 
barbari, ca să crute cetatea eternă. 

Leon cel Mare. Cel dintâiu papă mare este acela, carea 
ieşit înaintea lui Attila şi l-a îmblânzit cu rugăciunile sale. 
Tot el a ieşit înaintea lui Genseric, dela care a obţinut pro- 
misiunea că Roma nu va fi distrusă. Leon se credeă mai 
mare decât sinodul, căci un episcop din Galia, care fusese 
condamnat de un sinod, după ce apelă la papa, fu restabi- 
lit în scaunul său. Impiratii din Constantinopole nu vedeau 
cu ochi răi creșterea acestei autorităţi, căci sperau ca să ţie 
legat de ei apusul prin mijlocirea papei. De aceea ei ordonau 
episcopilor să asculte de scaunul apostolic. Când patriarhul 
din Constantinopole se declară egal cu papa, Leon protestă 
şi patriarhul trebui să cedeze, 

Această pretenţie a papilor veniă, dealtfel, din credinţă 
sinceră, nu din vanitate, căci faţă de împăratul din răsărit 

erau foarte modești. Impäratul întărește alegerea lor, îi exi- 
lează, îi destitue. Impäratului datoriau recunoștință, căci el 
a impus crestinismul, a interzis păgânismul şi a luat măsuri 
contra ereticilor. Dar, iarăşi, unii împărați au fost eretici şi 
sau găsit atunci papi, cari să le scrie împăraţilor, că autorita- 
tea pontificală e mai mare decât cea imperială, pentrucă 
preoţii dau socoteală lui D-zeu de faptele împăraţilor. Când 
cele mai grele timpuri sosiră pentru Italia, invaziunea Lon- 
gobarzilor,aţunei scaunul papal fu ocupat de Grigore, care este 
considerat ca întemeietorul puterii papale. 

Grigore cel Mare (590—604). Se trăgea dintr'o. veche fa- 
milie romană şi fusese prefect al oraşului. Apoi, renunțând 
la toate onorurile, se face călugăr şi-şi cheltueste averea ca 
să facă mânăstiri. Fiind trimis la Constantinopole în servi- 
ciul bisericii, locui acolo 5 ani, însă fără să înveţe grecește. 
Contra vointii sale fu ales papă şi a avut asupra bisericii o 
mare influenţă, prin scrierile şi prin zelul cu care a lucrat 
pentru convertirea barbarilor la creştinism. 

In scrieri este inferior părinţilor mai vechi ai bisericii, dar 
modifică serviciul religios şi făcu o reformă în cântări (co- 
valul gregorian). A lăsat reguli de, conducerea preotului, 
cari sau observat tot evul mediu. 

In relatiunile sale cu împăratul, Grigore a fost foarte mo- 
dest, căci pe -de o parte aveà nevoie de ajutor contra Lon- 
gobarzilor, pe de alta biserica din Roma aveă proprietăţi 
imense în provinciile împărăteşti din Asia gi Africa, din Ita- 
lia, Iliria şi Dalmatia. El stă în corespondenţă cu administra- 
torii domeniilor bisericeşti şi în această corespondenţă se 
ocupă de cestiuni politice, aprobă sau desaprobă pe functio- 
mari, ceeac6 supără contra lui pe împărați. Mauriciu îl nu- 
meşte prost și-i aduce aminte că unui episcop îi stă bine 
să fie umilit. De aceea, poate, că lingugegte pe tiranul Fo- 
cas şi-i scrie că «in cer e sărbătoare, iar pe pământ bună 
voinţă.» 

Cu regii barbari activitatea lui este însă din cele mai fe- 
ricité. Lux din modestie titlul de servus servorum Dei gi 

tineà corespondenţă întinsă, mai ales cu reginele. Prin Teo- 
delinda aduce la creştinism pe Longobarzi, prin Brunhilda 
caută să îndrepteze moravurile stricate ale clericilor din re” 
gatul franc, printr'o altă femeie a adus în sânul bisericii pe 
Vizigoti. Insă Grigorie mai avea un instrument, spre a in- 
fluenţă asupra popoarelor, anume pe călugări. 
Monahismul. Incă de prin secolul 3 al creştinismului, se 
găsiau oameni, cari credeau că nu pot duce viaţă destul 
de plăcută lui D-zeu, trăind în mijlocul societăţii. Ei se re- 
trăgeau, dar, în locuri pustii şi trăiau în rugăciune şi în 


Galeriile unei mânăstiri. Sec. XIII. 


singurătate, hrănindu-se cu fructe. Se chemau pusnici. Cel 
care a adunat pe pusnici şi a regulat ca să trăească la un 
loc, ocupându-se cu rugăciunea şi cu munca, a fost în răsă- 
rit Vasile (sec. 4.) iar în apus Benedict. Acesta eră de ori- 
gine din Italia şi a întemeiat (528) o mânăstire pe muntele 
Casino, după al cărei model s'au organizat apoi mânästirile. 

Călugării benedictini au fost factorul cel mai însemnat de 
progres în evul mediu. Ei au răspândit cultura pomilor şi 
a viței, au păstrat prin copii operele antice, au trimes misio- 
nari să creştineze pe păgâni şi au instruit tinerimea în şcoale. 

Dintre ei au ieşit 5000 de sfinţi, peste 5000 de episcopi, 
peste 15.000 de scriitori. 

Mânăstirile au fost mai crutate de barbari, nu numai din 
pricina poziţii lor întărite, dar şi din pricina virtuţii şi a 
vieţii folositoare a călugărilor. 

Prin călugări sa predicat creștinismul în Britania şi în 
Germania. 


Crestinarea Anglo-Saxonilor. Locuitorii Britaniei primiseră creg- 
tinismul prin secolul 2, probabil din Galia. Cand năvăliră Anglo- 
saxonii în secolul 5, orice urmă de creştinism dispärü în regiunile 
ocupate de barbari. Intre Bretoni şi cuceritori era o mare antipa- 
tie de rassă, încât religiunea creştină trebuiă să vie din altă parte, 
ca să poată fi primită. Ea veni din Irlanda şi din Roma. 

Irianda a fost creştinată prin secolul 5, de către sfântul Patric 
şi aveă atât de multe mânăstiri, încât se numiă insula, sfinţilor. 
Cele mai însemnate erau cele dela Iona şi Bangor. Traiul călu- 
gărilor în ele nu eră aşă de sever, astfel şi călugării şi preoţii 

uteau să se căsătorească, insă activitatea lor eră mare. Copiau 
opere latine, aşă că multi scriitori au fost conservati de ei, făceau 
adevărate ferme agricole, unde se agezau, şi au trimes cei dintâiu 
misionari ca să crestineze pe Germani. Creștinismul Irlandezilor 
semăna insă cu creştinismul primitiv. Bisericile erau de lemn, fără 
icoane. Botezau pe adulţi în râuri, limba cultului nu eră cea la- 
tină, ci limba poporului, Paştele il serbau nu numai Dumineka, ci 
în orice zi, când cădeă luna plină in Martie. Preoţii trăiau simplu 
şi firă costum. Episcopii lor mai nu se deosibiau de preoţi, iar 
pentru papă arătau mai mult respect decât supunere. Incercirile 
Irlandezilor de a creştină pe Anglo-saxoni, fură "însă împiedicate 
de biserica romană. 


Se povesteşte, că Grigore cel Mare treceă odată prin piaţa 
sclavilor şi văzând nişte tineri cu fata albă şi-cu părul blond, 
a stat în loc şi-a întrebat de ce naţiune sunt. J s'a răspuns 
«Angli». «Angeli, nu Angli» zise Grigore şi plecă meditand, 
cum să facă să-i creştineze. Trimese 40 de călugări sub con- 
ducerea lui Augustin cu scrisori către Brunhilda, iar aceasta 
ii recomandă către regina Berta, soţia creştină a unui rege 
englez. Frumuseţea serviciului şi seriozitatea călugărilor, 
atrase la creştinism pe rege şi un mare număr de barbari. 

Pe când celelalte biserici erau tot asa de vechi ca cea 
Romană, biserica engleză e fiica bisericii romane, supusă 

a ati 


întrutoate ei. Misionari din Aglia convertesc pe Germani 
şi toţi cer sfaturi mai întâiu din Roma. Episcopi, călugări 
gi laici merg la Roma în pelerinaj. Regi şi regine intră în 
mânăstiri, încât 100 de ani după Grigore cel mare, Anglia « 
cucerită de papi, papa e adevăratul suveran al Angliei. 
Incep să se construească biserici frumoase de piatră, se în- 
temeiază mânăstiri, în cari träeste pela 700 vestitul Beda, 
care între multe scrieri a lăsat o îstorie a bisericii engleze, 
superioară timpului ei. 

Când împărații din răsărit începură lupta contra icoanelor, 
papa Grigore II scrise împăratului că nu se supune, însă 
regele Longobarzilor Luitprand, crezând momentul potrivit 
ca să supuie Italia, veni la Roma. Papa îi ieşi înainte în 
hainele pontificale, îl admonestă, îl duse la mormântul Sf. 
Petru, unde regele se desbrăcă de veşminte, ca să le puie pe, 
mormânt şi plecă: «în această zi Sf. Petru a scăpat papa- 
ditatea de întemeierea unui regat al Italiei.» 

Papii împiedicară pe Longobarzi cât putură prin intrigi şi 
prin linguşiri, când însă pericolul deveni neînlăturabil, fă- 
ură uz de politica romană, să combată barbarii prin bar- 
bari, chemară pe Pipin regele Francilor. 

Regii merovingieni şi Carol Martel au contribuit la mărirea 
puterii papilor, susţinând pe misionarii, cari predicau la Ger- 
mani. Dagobert porunceşte, ca cine refuză botezul să fie 
botezat cu dea sila. 

Din Irlanda vine Columban şi predică în munţii Vosgi, 
“unde întemeiaze 4 mânăstiri. El predică reformarea mora- 
varilor, certându-se cu oricine i se punea în cale, cu episcopi 
-şi cu prinți. 

Crestinarea Frisonilor a întreprins-o misionarii anglosaxoni, 
cari erau rudă cu ei şi în strânse legături comerciale. Cel 
mai mare misionar, apostolul Germanilor, a fos Bonifaciu, 
‘care prin predica sa între Germani a contribuit la întemeierea 
imperiului franc. Supus scaunului papal, a mers de 3 ori la, 
Roma, ca să primească instrucţiuni. In strânse legături cu 
Carol Martel, singur declară că fără vrotectia orintului Fran- 

cilor n’ar puteà împiedică riturile păgâne ale barbarilor. Nu- 
mit arhiepiscop, el impuneă pretutindeni celibatul şi supu- 
nere scaunului papal. Voind să primească moartea de martir, 
merse la Frisonii păgâni, cari-l înconjurară și-l omorträ, căci 
Bonificiu opri pe cei dimprejurul său, ca să-l apere. 

Un discipul al său, Sturm, întemeiă vestita mânăstire Fulda, 
care îndată avu sute de călugări şi care a contribuit la ci- 
vilizarea şi convertirea Germanilor. 

Despărțirea bisericii apusene de cea răsăriteană. Ni- 
colae I (858—867). Neinţelegerile dintre biserica din Constan- 
tinopole şi cea diri Roma, ajunseră culmea, pecând se află 
papă Nicolae, al.treilea papă mare. In zilele lui, patriarhul 
Ignațiu fusese depus de către împărat şi în locu-i fusese 
făcut patriarh Photius, un laic cu cele mai adânci cunoştinţe 
asupra anticităţii. Nicolae luă apărarea lui Ignatiu şi aruncă 
anatema asupra lui Fotiu, contestând împăratului titlul de 
împărat. Foţiu îi răspunse numărându-i toate abaterile dela 
ortodoxie ale bisericii romane, mai ales întroducerea în simbol 
a cuvântului «filioque», prin care se susţine că sfântul Duh 
purcede gi dela Fiul, ceeace este o micgorare a persoanei a 
treia din Trinitate. 

Impta aveă un caracter mai putin teoretic, anume lä- 
comia papilor de a supune Romei bisericile slave, întemeiate 
de răsăriteni. Astfel au izbutit să atragă pe Moravi, s'au 
silit să atragă si pe Bulgari si de aceea încercările de 
împăcare erau turburate printr’o nouă ceartă. Patriarhul Ce- 
rularius închise toate bisericile latine din Constantinopole 
şi mai adăogă la lista abaterilor: că se face sfânta cumine- 
cătură cu azime, nu cu pâine dospită, că se mănâncă ani- 
male netäiete şi numai sufocate, apoi purgatorul... Papa răs- 
punse cu îndrăzneală : trimese legaţi, cari depuseră pe altarul 
Sfintei Sofii o sentinţă de excomunicare. Patriarhul afurisi 
şi el pe papa, şi de RE 1054, s'au despărţit cele două 
biserici (Shisma). 

Starea bisericii apusene în secolul X şi XI. Cu toată 
puterea ei temporală, papalitatea eră foarte decăzută în se- 

colul X şi XI. Papii se alegdau cu bani, sau erau ridicaţi 
de partide armate, sau erau supuşi împăraţilor germani. Tot 
aşă erau episcopii şi preoţii: mergeau la vânătuare, mergeau 
la răsboiu (un episcop, ca să nu verse sânge şi să calce po- 
runca, se luptă cu măciuca, nu cu sabia) aveau neveste şi 
copii. 

Din mărimea răului ieşi însă leacul lui. In mânăstirea 
Cluny din Franţa, călugării benedictini începură să predice 
reforma bisericii. Predica lor eră ajutată de credinţa, că la 
anul 1000 va fi sfârşitul lumii. Fi cereau îmbunătăţirea mo- 
ravurilor, încetarea răsboaielor. Papa a şi adunat un sinod 
care proclamă pacea lui Dumnezeu si interzicerea, răsboaielor 
particulare. Mai pe urmă, văzând că încetarea cu totul a răs- 
boaielor e lucru imposibil, biserica proclamă armistițiul lui 
Dumnezeu, prin care se opriă răsboiul în zile de sărbători, 
în posturi şi în alte zile, peste tot în 240 de zile pe an. 
Efectul ucestor opriri n'a fost simţit, căci nu sau primit în 
toate terile şi pornirea spre certe eră mare, deşi se pronuntau 
blesteme grozave contra neascultătorilor, cari erau excomuni- 
cati. Excomunicarea scotia pe cinevă din rândul creştinilor ; 
înterdictul asupra unei teri eră mai mult, opriă mersul na- 
tural al vieţii: nu mai sunau clopotele, nu se mai săvârşiau 
serviciile religioase, copii nu se mai botezau si pe cimitire 
creşteau mărăcini. Excomunicarea va servi de armă puter- 
nică papei Hildebrand. 


12. Germania. Sfântul imperiu roman de 
națiune germană. 


La împărţiiea imperiului lui Carol cel Mare, Ludovic luase 
Germania cu părere de rău, pentrucă eră partea cea mai 
săracă, lipsită de orașe şi expusă la nävälirile Slavilor şi ale 
altor barbari. De aceea visul lui Ludovic şi al urmaşilor săi 
fusese să se întindă spre apus, să cucerească partea lui Lotar, 
să se coboare spre sud şi să cucerească Italia. Norocul a 
favorizat însă pe. Carol Pleşuvul, care puţin timp a purtat 

coroana de împărat. Un fiu al lui Ludovic, Carol cel Gros, 
a întrunit însă mai tot imperiul lui Carol cel Mare, prin 
dreptul de moştenire. Acest Carol eră însă cu totul lipsit de 
talente militare, şi de tânăr suferiă de epilepsie. Pericolul 
din partea Normanzilor reclamă Însă un împărat puternic şi 
răsboinic. Carol cumpără retragerea piraţilor din Germania, 
cumpără retragerea lor dela asediul Parisului cu învoirea de 
a prăda Burguntlia, deşi venise cu armată şi ar fi trebuit 
să-i gonească prin luptă. Din această cauză se revoltă contra 
lui Carol nepotul său Arnulf. Mai marii germani detronară 
pe Carol (887) şi recunoscură pe Arnulf. 

Arnulf a fost energic şi întreprinzător. Purtă lupte cu 
Moravii, cari începuseră să se întărească și ieși biruitor, la 
început. Mai pe urmă fu învins şi chemă în ajutor pe 
Unguri, cari se aşezară în locurile ocupate mai înainte de 
Avari, spre marea nenorocire a Germaniei şi a tutulor te- 
rilor creștine. Spre a rezistă tendinţelor de independenţă ale 
triburilor germane, Arnulf crezi că va izbuti numai în unire 
cu biserica. El merse în Italia şi se încoronă ca împărat, 
fără să folosească cevă de pe urma titlului acesta, căci muri 
încurând și lăsă un copil de 6 ani. In timpul minorităţii 
acelui copil, s'a întemeiat feudalitate germană. Atunci s'au 
format cele'5 ducate mari germane: Bavaria, Suabia, Fran- 
conia, Lotaringia şi Saxonia, în cari populaţia se deosebiă 
prin obiceiuri, prin legi. Fiecare duce (unii se chemau regi) 
aveă curtea sa, armata, adunarea sa; aveă comiţii şi mânäs- 
tirile sale. | 

Copilul lui Arnulf moare după vreo 10 ani şi cu el se 
stinge familia lui Carol cel Mare în Germania. O adunare 
din cei mai însemnați seniori alege pe Conrad, ducele Fran- 
coniei, care încercă să cucerească Lotaringia fără izbândă şi 
tot fără izbândă voi să împiedice pe ducele Saxoniei, Enric, 
de a ocupă Saxonia. Fapta cea mai însemnată a lui Conrad, 
a fost, după poveste, că la moartea sa, a zis ca să se trimită 
semnele regale inimicului său Enric. 

Acesta a întemeiat o dinastie, care a stăpânit Germrnia 
în timp de 100 ani gi care se numeşte cassa saxond 
(919—1024). 

Enric I (919—936). Ducele Saxoniei se trăgeă depe mamă 
din Widukind, vechiul erou saxon. Eră om înţelept şi practic, 
care, la început a știut să märgineascä pretenţiile sale. 
Sa mulţumit ca ceilalţi duci să-l recunoască numai din 


Poartă de castel din sec. XIII. 


gură ca rege. Mai pe urmă și Lotaringia sa unit sub el, 
încât poate fi considerat ca întemeietorul Germaniei. Un- 
gurii erau atunci urgia Germaniei. Mai în fiecare an năvă- 
liau, arzând şi omorînd. O armată întreagă fusese distrusă 
de ei la Augsburg. Enric incheié mai întâia o pace cu ei 
pe 9 ani, le plăti tribut gi le fixă in cari provincii pot să 
jefueascä în timpul păcii. Dar pregăti Germania pentru răs- 

boiu. Îşi organiză o armată de cavaleri, căci Ungurii se bă- 
teau călări, iar Germanii se luptau pe jos. Puse să se con- 
strueascä fortărețe, in cari să se adăpostească oamenii cu 
averile ; puse să se construească oraşe gi porunci ca dm 9 
oameni, unul să locuească în oraş, căci Saxonii nu erau de- 
prinşi să locuească în oraşe, nici în case întărite. Porunci 
ca întrunirile şi petrecerile să se ţină numai în oraşe. 

Apoi, ca să facă proba pregătirilor sale, Enric începu lupte 
cu Slavii, cari locuiau pe râul Havel şi Sprea, pe unde este 
azi Berlinul. A cucerit fortäretea Brennabor (= Branden- 
burg) prin «foame, fier și frig» adică iarna, iar pe Boemi 
îi făcu tributari. a 

După ce trecură cei 9 ani, Ungurii năvăliră in Germania, 
dar fură învinşi de Enric în două lupte (933). Bucuria cea 
mare după victorie, arată cât de mare nenorocire erau Un- 
gurii pentru Germania. 

Inainte de a muri, Enric chemă pe toate căpeteniile sta- 
tului său și le recomandă ca succesor pe fiul său Ofto. 

Otto cel Mare (936—973). Otto cel Mare este unul din 
cei mai mari suverani ai Germaniei. A domnit mult, a pur- 
tat răsboaie, a luat coroana de împărat, care a rămas apoi 
la regii germani până la începutul secolului 19. 

Otto a avut de înăbuşit numeroase răscoale. Cea mai se- 
rioasă a fost cea provocată de fratele său Enric, care pre- 
tindeă ca statul să se împartă între fraţi, după obiceiul ger- 
manic. El eră susţinut de ducii Franconiei şi Lotaringiei, 
dar Otto câştigă victorii contra tutulor: învinse pe unii, 
ucise pe alţii, izbuti să aducă Ja ascultare pe Enric. Otto 
încercă să ţină pe duci legaţi de sine, alegându-i din rudele 
sale, cele mai apropiate. Astfel Bavaria o dete chiar fratelui 
său Enric, Suabia fiului său Ludolf, Lotaringia ginerelui 
său Conrad, iar Franconia și Saxonia o tint el însuşi, încât 
© singură familie tinea întregul imperiu. El interveni în cèr- 
urile pentru tronul Franţei si susţinu drepturile Carolingie- 
anilor. Numele lui deveni celebru şi în anul 949, la sărbă- 
toarea Pastelor, veniră îmoreiurul lui, la Aachen, ambasadori 


Jou S. Fuoav. — Istoria Evului 
WWW. acOromanica. ro 


din Constantinopole, din Italia, din Anglia. Păreă că sa în- 
tors vremea lui Carol cel Mare. 

„A doua răscoală. O nouă răscoală se ridică condusă de 
Liudolf, care se temeă să nu piarză coroana, căci tatăl său 
se căsătorise a doua oară, şi de Conrad. Ei se uniserä cu 
Ungurii, cari năvăliră în Germania în mare număr. Perico- 
lul extern uni din nou însă pe Germani, chiar răsculații tre- 
buiră să se supună, Liudolf ingenuchié descult înaintea ta- 
tălui său. i 

Victoria dela Lech (955). Otto repurtă apoi o victorie 
mare asupra Ungurilor, lângă râul Lech. Conrad a murit; 
luptându-se vitejeşte cu barbarii, iar capul Ungurilor a fost 
prins şi spânzurat. Otto restabili apoi marca estică, o mai 
întinse şi puse astfel temelia Austriei de azi. 

El continuă politica tatălui său, de a supune si de a creş- 
tina pe Slavi. In acest scop crei mai multe episcopate în 
tara lor (e. Brandenburg). Pe capii Boemiei şi ai Poloniei îi 
făcu vasali. 

In interior Otto, după a doua răscoală, urmări să micşo- 
reze ducatele, împărțindu-le între mai multi şi să se sprijine 
pe biserică. Acordă episcopilor moşii şi venituri mari, încât 
uceştia deveniră prinți puternici. Biserica procură regelui ve- 
nituri extraordinare, îl ajută în răsboaie şi în acelaşi timp 
eră prielnică oraşelor, cum şi ţăranilor, încât se ziceă «sub 
cârje este bine de trăit.» 

Italia în secolul X. In secolul al X, Italia eră tara cea 
mai bogată şi cea mai civilizată din apus. Din Italia che- 
mase Carol cel Mare pe unii din scriitorii timpului său. 

Incă din secolul X, începe în Italia spiritul profan, aproape 
păgân, admiraţia fără margini pentru artele şi operele an- 
tice. In oraşe se găsiau corporatiuni de mestesugari şi de 
negustori, căci multe oraşe erau puse sub stăpânirea epis- 
copilor, cari se purtau şi aci mai blând cu locuitorii. 

Suferințele Italiei veniau dela năvălitoriii Arabi si Un- 
guri. Cei dintâiu ocupau Sicilia, au ocupat temporar părţi 
din Italia şi au fost groaza ei. Impiedicau trecerea Alpilor 

şi năvăliau necontenit în regiunea Ronului. Ungurii, în nu- 
meroase expeditiuni au năvălit şi au devastat oraşe, întregi. 
In anul 924. n'au lăsat din populaţia Paviei decât 200 de 
locuitori. 

In Italia nu eră un stat puternic şi nu se găsiă un cap 
cu autoritate, După moartea lui Arnulf, se luptau pentru 
coroana imperială regii din Burgundia cu ducii de Friaul. 
Un duce de Friaul, Berengar, rămânând stăpân, voiă să con- 
ştrângă pe regina Adelaida, ca să se mărite cu un fiu al lui. 
Regina ceru ajutorul lui Otto. 

Regele german trece munţii în 951, se căsătoreşte cu Ade- 
laida şi constrânge pe toţi prinții italieni să-l recunoască de 
suveran. Mai mult nu putu sta în Italia, căci în Germania 
izbucni răscoala condusă de fiul său. 

Otto împărat roman (962). Turburärile din Roma adu- 
seră pe Otto din nou în Italia. Statul papal fusese un dar 
foarte periculos făcut bisericii de către regii franci. Ca să 
aibă puterea asupra. statului, se făcură partide în Roma, cari 
se luptau cu armele şi puneau pe omul lor pe scaunul pon- 
tifical. Cât de grozavă eră ura unuia contra altuia, se poate 
vedeà din condamnarea papei Formosus. Acesta "fusese ri- 
dicat de un partid german, şi deşi se arătase om meritos, 
urmaşul său, a pus să-l desgroape, a adunat un sinod ca 
să-l judece, l'a aşezat-în haine sfintite în mijloc; apoi l-a 
desbräcat, i-a sfărâmat cele trei degete cu cari se binecuvin- 
tează şi l-a aruncat în Tibru. 

Tn 10 ani se răstoarnă 8 papi. Atunci au trăit vestitele 
femei Teodora şi fata ei Marozia, cari făceau papi pe fa- 
voritii lor. Un fiu al Maroziei eră papă, altul, Alberic, eră 
şeful statului papal si tinea în mâna sa pe papă. Inainte de 
a muri, Alberic făcă papă pe fiul său, în etate de 16 ani 
(Ioan XII). 

In faţa acestei decăderi desgustătoare, privirile tutulor se 
întorceau spre trecutul măreț, spre Roma augustă, când 
erau împărați şi consuli, când omul trăiă paşnic si fericit. 
Mii de pelerini, cari veniau în Roma, se întorceau cu pă- 

rere de rău după un trecut fericit şi ziceau: «când Roma 
va cided, va cădeă lumea.» In mintea tutulor se arătă fi- 
gura lui Carol cel Mare, mai măreaţă, mai frumoasă şi toţi 
aşteptau pe un nou Carol. 


Sala.castelului de Coucy (rest.). 


Tânărul Ioan XII se dedà la toate desfrânările, până când 
ajungând în pericol de a-şi pierde scaunul, se zice că a fă- 
cut apel la Otto. Acesta se încoronă în Pavia, apoi în Roma 
Ioan îl încoronă ca împărat (962). Astfel se întemeiă sacrul 
imperiu roman al națiunii germane. Se impuse papilor 
ca să iure credintă împăratului, inaintede a fi consacraţi. 

Abià ieşi împăratul din Italia şi papa începu să urzească intrigi 
în contra lui. Otto vine din nou, alungă pe loan, locuitorii se re- 
voltă si se mai revoltă şi altădată, încât Germanii şi Italienii se 
priviau ca nişte inimici. 

Crearea imperiului a fost un rău şi pentru Italia şi pentru Ger- 
mania. Pentru Italia, fiindcă a trebuit să suporte o dominatiune 
crudă şi aspră; pentru Germania, fiindcă împărații päräsiau afa- 
cerile Germaniei, ca să se ocupe de teri străine şi să urmărească. 
lucruri imposibile. 

Insuşi Otto rămase 6 ani in Italia, urmărind să cucerească po- 
sesiunile bizantine, fără să izbutească. Plănuind să unească orien- 
tul şi occidentul printr'o căsătorie, trimise pe episcopul Liutprand 
la Constantinopole, ca să ceară pentru fiul său pe prinţesa Teofa- 
nia. Împăratul de răsărit refuză propunerea, dar urcându-se pe 
tron alt împărat, Teofania se căsători cu fiul lui Otto. 

Otto aveà un frate, Brun, care se făcuse călugăr şi sprijiniă pe 
oamenii cu învăţătură. Invăţase şi greceste cu ambasadorii bizan- 
tini şi cu nişte călugări orientali. Otto, deşi a început târziu să în- 
vete a citi, încurajă pe copii săi să înveţe. Pe un fin al său l-a fă- 
cut episcop, pa o fată stareță. Atrăgeă pelângă sine pe străinii în- 
vätati, cum a fost italianul Liutprand, care a scris călătoria sa la 
Constantinopole şi o istorie a lui Otto. In mânăstiri începe o viaţă 
foarte activă, mai toate scriu analele lor. O călugăriţă, Hrosvith, 
a compus o poemă asupia lui Otto şi comedii imitate după Te- 
rentiu. 

Otto IT (973—983). Fiul lui Otto avu de luptat cu ducele 
Bavariei, care void să fie împărat. Otto însă putu să-l prinză, 
să-l tie prins, iar ducatul Bavariei fu micşorat cu parti, cari 
formară ducate deosebite. A făcut şi o expediţie în Franţa, 
înaintând până la Paris. . 

Aflând că Arabii au pătruns în Italia sudică, Otto merse 
contra lor. Mai întâiu îi învinse, dar pe urmă căzu într'o 
"cursă. Toată armhta fu nimicită, el scăpă numai, că stiri în 
mare cu calul şi ajunse la o corabie grecească. Plănuiă o 
nouă expediţie, când muri în Roma. 

Otto III (983—1002). Fiul Teofaniei eră numai de 3 ani. 
Teofania conduse statul stând numai in Italia, iar după 
moartea ei îl conduse Adelaida, împărăteasa. In timpul mi- 
noritätü lui, Slavii s'au întors cu răsboiu asupra Germanilor 
şi au recucerit pământuri înapoi. 

Impăratul fusese crescut în. misticism şi ascesä. In Roma 
a stat într'o peşteră 14 zile în post şi rugăciune. A făcut 

descult pelerinagiul la groapa unui sfânt. Se simtià mai mult 
grec şi roman decât german. Voiă să cârmuească lumea din 
Roma, unde şi-a făcut un palat pe muntele Aventin. Erà 
prietin cu un om învăţat al timpului, pe care l-a făcut papă, 
Silvestru II. Silvestru de naştere eră Francez din sud, cres- 
cuse în Spania şi eră aşă de învăţat, incât contimporanii îl 
credeau vrăjitor. A deschis o şcoală la Reims, unde a ajuns 
episcop, şi după multe prefaceri, papă. Papa şi împăratul se 
potriviau. Împăratul se credeă cu atât mai mare, cu cât va 
comandă la regi mai multi, de aceea a lăsat ca Silvestru să 
dea lui Stefan al Ungariei coroana de rege. Otto moare amă- 
rît de răscoala Romei şi a Germaniei. 

Enric IT (1002—1024). Otto n'aveă copii, un văr al său 
fu recunoscut ca rege, după o mică rezistenţă. A fost 
rege activ şi practic. A purtat lupte în Boemia, în cari a 
fost și învins, dar a constrâns pe capul Boemilor să se re- 
cunoască vasal. 

A făcut trei expeditiuni în Italia şi s'a încoronat ca îm- 
părat. Aceste expeditiuni în Italia erau totdeauna însoţite de 
lupte între orăşenii italieni şi cavalerii germani, deşi erau şi 
unii şi alţii supuşi împăratului. Astfel, Pavia a fost făcută 
cenuşă din cauza unei certe între locuitorii beti şi Germani, 

Regele Burgundiei, care-i eră rudă şi n'aveă moştenitor, 
îi trimise coroana şi sceptrul său, ca să aibă ajutor contra va- 
salilor săi. Şi astfel se prepară unirea Burgundiei cu Germania. 

In interior, Enric a fost aliatul bisericii, care l-a trecut în 
rândul sfinţilor. Se serviă de episcopi confra vasalilor mari 
şi le da drepturi de vamă, de târguri, de monetă. Vasalii 
eclesiatici formau grosul armatelor sale. El trebui să recu- 
noască ereditatea feudelor, însă proclamă pacea in ţară 
(Landfrieden) distrugând, castelele seniorilor hoţi. Luptele 
particulare între vasalii puternici creşteau însă, cu toate in; 
cercările împăratului de a le înăbuşi, cu tot sprijinul ce da 
el seniorilor mici contra celor mari. 

Acest împărat învăţat, cucernic şi energic, a murit fără 
moştenitor şi cu el se stingeă cassa de Saxonia. 


www.dacoromanica.ro 


87 


13. Cassa de Franconia. Papalitatea si imperiul. 
Lupta pentru învestitură. 


Stingându-se familia de Saxonia, o mare adunare alese de 
rege pe Conrad, ducele Franconiei, descendent prin femei 
din Otto I cel mare. El este întemeietorul cassei de Fran: 
conia, care a condus Germania alţi 100 de ani (1024—1125) 
şi sub care imperiul german a atins culmea puterii, dar a 
început să și decadă, prin lupta cu cealaltă putere a evului 
mediu, cu papalitatea. 

Conrad IT (1024—1039) a fost împărat voinic gi curajos, 
fără cultură, căci nu știă nici să scrie nici să citească, dar 
deștept, elocvent, nebisericos, un adevărat prinf laic. 


Conrad avu de înăbușit o răscoală atâtatä de fiul său vitreg (îm- 
părăteasa mai fusese căsătorită) Ernest, ducele Suabiei. Conrad îl 
iertă de 'două ori, iar a treia oară il scoase afară din lege. Când 
această pedeapsă tinea mai mult timp, condamnatul devenii fără 
drepturi şi putea fi omorit. Ernest fu omorit de vasalii regelui. 

Conrad luă în stăpânire Burgundia, care fiindcă erà mai civili- 
zat’, a avut influenţă asupra culturii germane (trubadurit). Ger- 
mania, prin stăpânirea Marsiliei, intră în mişcarea comercială a tim- 
pului şi oraşele ei, mai ales cele aşezate pe Rin, au început să ia 
o desvoltare însemnată. 

Împăratul n'a mai dăruit bisericii ca predecesorii săi, chiar cereă 
sume mari de bani dela fiecare episcop sau abate, numit din nou. 
Ca să slăbească puterea feudalilor mari a recunoscut ereditatea 
fendelor mici!), încât vasalii cei mici, devenind independenţi de va- 
salii cei mari, ţineau cu regele contra acelora. Aceasta s'a văzut; 
în răscoala lui Ernest, cand proprii lui vasali au refuzat să-l ur- 
meze. Aceeaşi politică a urmat in Italia, unde arhiepiscopul din 
Milan câştigase o mare putere şi ridicase contra sa pe micii va- 
sali. Impăratul a luat partea acestora. 


Enric III (1039—1056). Fiul lui Conrad a fost cel mai 
puternic împărat german. Nu numai în Germania eră as- 
cultat, căci 4 ducate şi Burgundia erau statele sale, dar toate 
statele din răsăritul Germaniei recunoşteau suzeranitatea lui. 
Eră instruit, cucernic și doritor de reforme în biserică. 


1) «... nullus miles episcoporum.. sine certa et convicta culpa suum. 
beneficium perdat .. filius eius beneficium habeat.» A 

In Ungaria izbucniserä certe pentru tron si Ungurii în- 
cercară să năvălească în Germania. Enric făcu 3 expediţii 
contra lor, coprinse capitala, prinse pe regele vräjmas și-i 
täiè capul, impuse suzeranitatea sa noului rege și-i luă ţara 
până lu râul Leita. 

In Franţa, tocmai în timpul lui, biserica încercă să împu- 
tineze răsboaiele prin pacea şi prin armistițiul lui Dumnezeu. 
Enric însă n'aveă nevoie de excomunicările bisericii, căci pu- 
terea lui eră destul de mare cu să asigure pacea. El pro- 
-clamă pacea în diferite părţi ale imperiului şi dete singur” 
exemplu, iertând pe toţi inimicii săi. 

In Italia a intervenit ca să restabilească liniştea în biserică, 
fiindcă trei papi se luptau ‘pentru’ scaunul sf. Petru. Toţi 
trei tură depusi, deoarece-şi cumpăraseră demnitatea. Enric 
puse un papă devotat, iar după acela tot el numi pe alţi 
trei, încât scaunul papal păreă că este o feudă a împăratului. 

Enric se amestecă în afacerile bisericii, dar în folosul ei 
Şi în paguba imperiului. El ţină mai multe sinoade in Ger- 
mania şi chemă la ele pe papi, ca pe nişte simpli episcopi, 
însă prin aceste relatiuni episcopii germani se deprindeau 
să asculte de papi, iar aceştia luau obiceiul să vomande în 
biserica germană. De aci vor rezultă mari greutăţi pentru 
moştenitorul lui Enric. Împăratul eră cucernic până la umi- 
linţă (influenţa mamei sale, o Franceză din sud): nu-și puneà 
coroana fără să se spovedească, uneori fără să fie fla- 
gelat 1). A desfiinţat plata pentru demnități bişericeşti. La 
moarte lăsă un copil în vârstă de 6 ani. 

Hildebrand. Cel mai mare papă al evului mediu s'a arătat 
odată cu cei mai puternici împărați medievali. Era fiul unor 
țărani săraci din Toscana şi se făcuse de mic călugăr, intr’o 
mânăstire din Roma. Imaginaţia lui a fost izbită de destră- 
bălarea bisericii, de alegerea scandaloasă a papilor. Unii cum- 
părau scaunul pe bani, alţii erau ridicaţi de partide gi răs- 
turnati tot de ele. Din Roma s'a dus la Cluny. Ajunge apoi 


1) «Durissimis verborum plagis». 

consilierul mai multor papi si, cu timpul, autoritatea lui de- 
vine atât de mare, încât eră adevăratul papă. I se oferi 
scaunul şi-l refuză, dar urmări îmbunătăţirea bisericii cu mai 
multă energie. Relele mari, de cari suferiă biserica, erau st- 
monia şi căsătoria clerului. 


Simonia eră cumpărarea demnitätilor bisericii pe bani. Nu 
numai in Germania, dar gi în Franţa şi în alte teri, suveranii vin- 
deau locurile de episcopi gi de stareti celor cari dau mai mult, iar 
cumpărători se găsiau destui, căci biserica aveă domenii imense. 
La rândul lor, vindeau şi ei locurile de preoţi, iertarea păcatelor 
si misterele. Numele de simonie vine dela un Simon, care se ru- 
gase de Sf. Petru, să-i vânză gi lui puterea de a face minuni. 

Căsătoria clerului nu este un rău. La creştinii vechi se însurau 
gi episcopii, nu numai preoţii. Când averile bisericii au crescut, 
mai mult ca să se păstreze averea bisericii, s'a cerut episcopilor 
să nu se mai însoare, căci se confundă averea personală a epis- 
copului cu averea bisericească. In apus, averile bisericii erau foarte 
mari şi din ele episcopii îşi înzestrau fetele, lăsau episcopatul co- 
piilor ca moştenire, încât în felul acesta se pierdeă caracterul bi- 
sericesc al instituţiunii, clerul se pierdea în societatea laică. 

Răul, fusese denunţat de predicatorii din Cluny, ins“ ideile de 
refarmă nu erau primite nici de episcopi, ‘nici de clerul de jos: 
dacă vreţi îngeri aduceti-i din cer, ziceau unii; episcopii nu voiau 
să renunţe la puterea lor lumeascä, de prinți ai bisericii. Insă cu 
timpul, în Italia nordică, unde erau cei mai puternici episcopi, ad- 
versari ai reformii, a început o mişcare în poporul de jos pentra 
reformă, numită pataria (vagabonzii) care a provocat lupte cu ad- 
versarii şi a ajutat la câştigarea victorii. 

Hildebrand a realizat reformele, dar a început mai întâiu 
cu reforma alegerii papilor. Un sinod, ţinut la Roma, a hotărit, 
ca să nu se mai aleagă papi de către popor, ci de episcopii 
dimprejurul Romei (Ostia, Tusculum... 7) de preoţii şi dia- 
conii din Roma. Ei se numesc cardinali, căci papa se com- 
pară cu ţâţâna uşii !), iar aceia sunt pelângă dânsul. 

Hildebrand în 1073 este ales papă și nu prin hotärirea 
sinodului, ci fiind aclamat de popor. El luă numele de Grigore. 

Enric IV (1056—1106). Fiul lui Enric III eră o fire por- 
nită și despoticä. Condus de un episcop linguşitor, se declară, 


1) «Cardo immobilis in ecclesia Petri, unde clerici eius ccardinales> 
dicuntur.» 

major la vârsta de 15 ani şi crezu că-şi poate permite orice. 
Nu se puteau apropià de el nici mai marii statylui, ci numai 
oamenii săi de casă. O răscoală se urzeşte cu Saxonii, dar 
Enric construeşte cetätui în Saxonia. ca să o ţină în ascul- 
tare şi obligă pe Saxoni, pe liberi si pe nobili, să lucreze 
la ele, iar resistenta eră aspru pedepsită, Saxonii se revoltă 
în massä : 60000, Enric abiă scapă. Ei distrug cetätuile, in 
urmă se împacă cu Enric, însă pentru puţin timp, căci se 
revoltară din nou, distruseră biserici şi insultară mormintele 
familii regale. O adunare strălucită de prinți se adună îm- 
prejurul regelui şi-i dete .ajutor contra răsculaților. In luptă 
crâncenă, cavalerii saxoni fură risipiţi, iar pedestrimea tăiată. 
Saxonii se supuseră, cetätuile se ridicară iarăși, Enric eră in 
culmea puterii, cand începu lupta cu papii. 

Grigore VII şi Enric IV: Grigore VII impuse tutulor 
preoţilor celibatul, apoi interzise învestitura episcopilor prin 
cârjă şi prin inel. Această investitură se făceă de către regi, 
când dedeau episcopilor dreptul d'a administră şi de a judecă 
în episcopatul lor. Împăratul nu puted primi să fie numiţi 
episcopi fără voia lui, căci ei stăpâniau ţinuturi întinse. De 
aceea nu finü seamă de hotărîrea papală și continuă de a 
numi episcopi, chiar in Italia. Şi cei mai mulţi episcopi erau 
contra papei, căci vedeau că refuzul investiturii însemnează 
refuzul puterii temporale în episcopat. Tineau dar cu împă- 
ratul. Grigore cere atunci lui Euric să nu mai comunice cu 
consilieri săi excomunicați gi să fară penitenţă de păcate, 
Un astfel de ton eră ne mai pomenit. Regele adună un sinod, 
care hotărî depunerea papei, ca unul ce n'a fost ales de 
cardinali. Papa răspunse excomunicând pe episcopii, cari 
luaseră parte la sinod, iar pe Enric îl afurisi, îl declară căzut 
de pe tron şi deslegă de jurământul de credinţă pe toti su- 
puşii lui. 

Efectul acestui act fu imens. Multi episcopi părăsiră pe 
rege, prinții începură să se bucure de slăbirea regalității, 
Saxonii se revoltară din nou. Prinții se adunară, spre a alege 
un alt rege, pe când Enric cu puţini credincioși se pregätià 

de luptă desperatä. In cele din urmă, adunarea hotărî, ca 
regele să fie depus până primăvara, când trebuiă să se tie 
© adunare sub prezidenta papei. I se fixă și locul de locuit. 
Enric se hotări să meargă la papa, spre a-i ridică afurisenia, 
Trecù Alpii în mijlocul iernei, însoţit de regina Berta, de 
fiul său Conrad în etate de 3 ani, gi de câţivă credincioși. 
In Pavia, episcopii şi seniorii se adună împrejurul lui, căci 
erau contra papei. Acesta eră tocmai în drumul spre Ger- 
mania şi aflând de sosirea neaşteptată a lui Enric, fugi în 
castelul Canossa, vestit ca invincibil. Castelul, cu ţinuturi 
întinse în Toscana, pe valea Padului şi pe golful Genovei, 
erau proprietatea unei văduve, marea contesă Matilda, rudă 
cu Enric și foarte devotată papei. Regele trebui să stea 3 
zile în rugăciune, descult si în haină de penitent, la poarta 
curţii a doua (castelul aveă 3 curţi) şi tocmai în ziua a patra 
fu primit şi-i se ridică afurisenia, după ce dete promisiunea, 
că va ascultă totdeauna de cuvântul papei. Însă in Italia îl 
părăsiră episcopii, iar în Germania prinții proclamară rege 
pe Rudolf de Suabia (1077) care trebui să declare, că Ger- 
mania, nu e un stat ereditar ci electiv. Lui Enric îi păstrară 
credinţă Burgundia, oraşele depe Rin, comitii din Bavaria și 
Franconia. Enric se aliè cu ducele Boemiei, căruia îi acordă 
titlul de rege!). Papa din nou îl afurisi, însă această de a 
doua afurisenie nu mai avi efect, episcopii rămaseră lângă 
împărat, declarară depus pe papă şi aleseră un antipapä. 
Rudolf câştigă o luptă strălucită, dar în ea pierdu mâna 
dreaptă: «cu ea am jurat jurământul de credinţă» zise el. 
In urma acestei pierderi muri, dar lupta se purtă mai de- 
parte. 

Enric trecu in Italia și ajunse sub zidurile Romei. Cetatea 
rezistă 3 ani, iar când locuitorii deschiseră porţile, papa se 
închise în castelul Sfântului Inger si chemă în ajutor pe 


1) Această luptă a avut ca efect că biserica, prinții şi supuşii sau 
conriderat deslegati de împărați. Mai înainte împăratul se consideră capul 
creştinătăţii, ceilalţi regi numai loctiitori ai lui, acum biserica acordă 
titlul de rege in Dalmatia, in Polonia... 

Normanzi, cari de curând cuceriseră dela Bizantini sudul 
Italiei. Normanzii veniră cu o mare armată, compusă în parte 
de Arabi, iar Enric, care n'aveă multi oameni, se retrase. 
Atunci Normanzii au jefuit Roma mai rău decât Vandalii 


Marea Contesă Matilda. 


arieni. Mii de Romani au fost vânduți ca sclavi, cartiere în- 
tregi au dispărut. Grigore nu îndrăzneşte să mai rămâie în 
oraşul distrus din pricina lui, însoţeşte şi el pe Normanzi 
în sud şi moare cu convingerea că sa luptat pentru drep- 

tate (1085). El a fost, ca fizic, om scund şi gros, ca voinţă nesgu- 
duit în hotărîri, ca simtire pasionat, ca inteligenţă de o mare 
claritate în idei. 

Moartea lui Grigore nu termină lupta, nici în Germania, 
unde prinții aleseră un alt împărat, nici în biserică, în care 
partizanii lui Grigore nu recunoșteau pe papa favorabil lui 
Enric, ci aleseră alt papă. Enric întreprinse o nouă expe- 
ditiune în Italia, când află că soţia sa, că fiul său Conrad, 
l-au părăsit și au trecut pe partea bisericii. Conrad primise 
coroana Lombardiei şi depusese papei jurământ de vasalitate 
pentru Italia nordică. Părăsit de Germania, părăsit de Italia, 
mândrul împărat priviă cum papii triumfau asupra lui și cum 
deveniau capii creştinătăţii. In adevăr, la vocea vrăjmașului 
său Urban IT, apusul întreg aleargă sub steagul bisericii, 
ca să libereze locurile sfinte de sub puterea mohamedanilor. 

Enric part că se ridică din nou, căci prinții germani se 
adunară din nou împrejurul lui, iar Conrad muri încurând. 
Însă îl părăsi al doilea fiu al său, Enr, care se proclamă 
rege. Tată şi fiu înaintară unul contra altuia, dar nu se bă- 
tură, căci armata împăratului treci de partea răsculatului. 
Bătrânul împărat se aruncă la picioarele fiului său, apoi iz- 
butind să scape, adună pe cei rămaşi credincioşi şi se pre- 
pată de lupte nouă. In mijlocul pregătirilor, muri cel mai 
nefericit împărat german (1106). Corpul lui rămase neîngropat 
5 ani, pentrucă eră excomunicat. 

Enric V (1106—1125). Concordatul din Worms (1122). 
Enric V se dovedi maistru în arta de a se preface. Cât se 
urcă pe tron, se opuse papei, care cereă să nu mai inves- 
tească pe episcopi. Trecu Alpii cu o armată de 30.000 de 
cavaleri, cum nu trecuse niciun împărat. Se învoi apoi cu 
papa ca să renunţe el la investitură, dar să renunţe şi epis- 
copii la feude (ducat, comitat, monetă....). In ziua încoronării, 
când se citi această învoială, episcopii şi abatii protestează 
contra ei, dar Enric arestează pe papă şi pe cardinali şi-i 
constrânge să recunoască investitura regală şi să ridice bles- 
temul contra tatălui său. Aceasta eră plata pentru Canossa. 

Biserica se ridică din uou contra Jui Enric, îl afuriseste 
şi pe el, dar orașele îl susţin cum şi puternica familie Ho- 
henstaufen. După intervenirea prinților se încheie pace 
definitivă între papă si împărat, prin care se hotără modul 
investiturii: Se chiamă concordatul din Worms. In urma 
acestei învoeli, regele acordă episcopului sceptrul, semnul 
puterii laice, iar papai-acordà-cérja și inelul, semnul puterii 
bisericeşti. | 

Enric V, în urma păcii cu biserica, plänuià să micçoreze 
puterea prinților, iar aceştia îl priviau cu neîncredere. El 
moare la 1125 fără moştenitor şi cu dânsul se stinge cassa 
de Franconia. 


14. Anglia. Cucerirea anglo-saxonă. Cucerirea 
normandă. 


Primii locuitori ai insulelor britanice se presupune că ar fi fost 
înrudiţi cu vechii locuitori ai Europei, anteriori indo-europenilor şi 
de aceeaşi origine cu vechii locuitori ai Spaniei (Jberii). Peste ei 
au venit apoi Celfii, a căror limbă se mai vorbeşte şi azi în câtevă 
ţinuturi din Anglia, cum şi în provincia Bretagne din Franta. 
Celţii nu locuiau în cetăţi, adorau divinităţi cărora le făceau se- 
crificii de oameni. Tineau in mare onoare pe poeţii numiţi barzi, 
cari cântau vitejiile eroilor şi pe preoţii numiţi druizi. cari ser- 
viau şi ca judecători ai poporului şi ca educatori ai tinerimii. 
Druizii învățau că sufletul e nemuritor şi se serviau de o scriere 
sacră. Celţii erau împărţiţi în triburi, în cari legătura sângelui 
legă laolaltă familiile înrudite şi cari erau comandate de capi nu- 
miţi regi. Romanii au profitat de rivalitatea dintre triburi şi au 
supus cea mai mare parte din Britania. Nesupuse au rămas tri- 
burile din nord numite Picti, dela obiceiul ce aveau să se väp- 
sească pe corp, ca să sperie pe inimici în răsboiu, Cucerirea ro- 
mană na făcut pe Celţi să-şi uite limba, Romanii s'au aşezat mai 
mult în orage. Britania a fost, cum s'ar zice azi, mai mult o ţară 
de protectorat; decât o provincie. 


Invaziunea anglo-saxonă. Germanii au început să nă- 
vălească în Britania din secolul 4, numai după retragerea 
legiunilor însă, au început să sé aşeze în ea. Cu retra- 
gerea legiunilor, tare rămânând fără apărare, Pictii din 
nord şi Scotii din Irlanda, prădau oraşele şi satele. Crezind 

să poată ukmà politica romană, Britanii tocmiră mercenari 
germani dintre Saxonii şi Anglii, cari locuiau alături cu 
Jutii în Danemarca de azi, unde se păstrează numele Jut- 
dand. Mercenarii venirä şi respinseiă pe năvălitori, dar vă- 
zând ţara bogată şi uşor de cucerit, nu mai voiră să plece 
şi rămaseră în ea. Britanii încercară să alunge pe neome- 
noşii lor oaspeţi şi pretind că au câştigat contra lor lupte 
mari, pe când Saxonii vorbesc numai de cuceririle capilor 
lor Hengist şi fratele său Horsa, Cerdic şi alţii. 

Britanii susţin că eroul lor Artur a purtat lupte mari cu 
Saxonii, istoriceşte nimic însă nu e sigur din viaţa lui, 

Timpurile cuceririi au fost ocupate cu lupte necontenite 
între cele două rasse, însă Anglo-saxonii nu intră în istorie 
decât; odată cu primirea creştinismului. 

Pela începutul secolului VII existau în Britania 7 state, 
Eptarhia anglo-saxonă. Partea de nord a fost ocupată de 
Scoti, cari au trecut din Irlanda şi cari au împins pe Picti 
în munţi, unde s'au păstrat cu numele de Higlenderi (mun- 
teni). Britanii s'au retras încet în fata Saxonilor şi păstrau 
credinţa, că odată va veni Artur şi va aruncă în mare pe 
cruzii năvălitori. 

Ura dintre cuceriti şi cuceritori eră, aşă de mare, încât 
nici influenţă religioasă n'au exercitat Britanii asupra Ger- 
manilor. Prima sămânță creştină au aruncat-o între Angli 
predicatorii irlandezi şi apoi mişionarii catolici. Britania a 
fost singura provincie a imperiului roman, în care popu- 
laţia a rezistat barbarilor şi singura, în care năvălitorii n’au 
suferit influenţă din partea învinşilor. Tot ce era britan, tot, 
ce eră roman a amuţit sub sabie!) sau s'a retras în munţi 
şi în păduri greu de străbătut. 

Societatea anglo-germanä. Pământul şi-l împărţiră bar- 
barij între ei, luând unii atât cât le eră trebuincios pentru 
traiu, alţii luând domenii întregi, asupra cărora aveau pro- 


1) «Aelle şi Cissa ocupară Anderida şi uciseră tot ce eră în ea, nici- 
un Bretan nu rămase în viaţă» spune cronica învingătorilor. 

prietate deplină. O parte rămâneă proprietatea tribului şi 
nu se impärtià. 

Populaţia eră despărțită în patru clase: sclavii, oamenii 
liberi cu minimum de proprietate, nobilii mici, nobilii de 
rassă, la cari se adăogau nobilii de funcţii. 

Ca la toţi Germanii, erau şi la Anglo-saxoni legături de 
familie, despăgubiri pentru pagube, jurători. 

Regele eră mărginit în atributianile lui de către o adunare, 
numită adunarea oamenilor înţelepţi (Witenagemot) la care 
luau parte regele, regina, fii regelui, episcopii, funcţionarii. 
Această adunare puted să gi rästoarne pe rege. 

Istoria eptarhii până în secolul IX, este un haos de lupte 
între fiecare regat cu celelalte, până când unul s'a ridicat 
d'asupra tutulor, mulţumită, mai ales, pozitiunii sale geogra- 
fice, mai depărtată de năvălitorii Picti şi Scoti, Celti si Da- 
nezi. Acest stat a fost Wessex cu tapitala Winchester, 

Ecbert cel Mare (800—836). Regele din Wessex, care a 
luat titlul de rege al Angliei,se numiă Ecbert. Din pricina 
luptelor interne, el a fost nevoit să fugă la Carol cel Mare, 
cu al cărui ajutor se întoarce în ţară, la anul 800. A purtat 
răsboaie fericite, prin care a pus sub ascultarea sa toate stu- 
tele şi a murit încărcat de glorie. 

Năvălirile Danezilor. Anglia a suferit mult de năvăli- 
rile oamenilor din nord, cari au fost numiţi de Englezi cu 
numele Danez, căci veniau din Danemarca. Se zice că primii 
Danezi au fost chemaţi de Celti. Tipul şetilor normanzi este 
legendarul Ragnar, un gigant, îmbrăcat în piei de animale, 
care, după multe expediţii norocoase, a fost prins şi aruncat; 
într'un butoiu plin cu vipere, unde a murit cântând cântecul 
său de răsboiu. 

Danezii cuceriseră Irlanda, unde au întemeiat Dublin, cu- 
ceriseră insulele Feroe, Setland, Orcadele si Hebridele, şi din 
toate părţile năvăliau în Anglia. Urmasii lui Ecbert îşi gă- 
siră sfârşitul în luptele cu noii năvălitori, unul prins, altul 
mort de rănile primite în luptă. 

Alfred cel Mare (871—901). Danezii ocupară cea mai mare 
parte a terii, coprinseră Londra şi constrânseră pe regele 
Alfred să fugă în pădure şi să trăească prin locuri băltoase. 
Alfred îşi construi cetätui, din cari ieşiă pe neaşteptate şi 
atacă pe Danezi. In cele din urmă îi învinse, într'o luptă 
mare, îi constrânse să se retragă, iar regele lor primi botezul. 
Victoria lui Alfred n’a fost însă decizivă. El a fost nevoit să 
lase Danezilor o parte din ţară, în care se coprindea și Londra. 

Mai însemnată este activitatea lui pentru îmbunătăţirea şi 
propăşirea terii. Regulă; ca proprietarii cu oarecare cantitate 
de pământ să meargă în armată pe cheltuiala lor. Ceru, ca 
fiecare sat să dea un număr de soldaţi. Opri răsbunările par- 
ticulare şi in locul păcii poporului făcu să existe pacea re- 
gelui. Ca şi Carol cel Mare, Alfred atrase la curtea sa străini 
învăţaţi şi avi o şcoală a palatului. El însuși a scris cărţi, 
traduceri în limba engleză, în cât este părintele prozei en- 
gleze. In “zilele lui s'a scris in englezeşte cronica engleză 
‘(cea dintâiu cronică într'o limbă modernă). 


Dintre regii următori a fost însemnat Athelstan, care era în re- 
latiuni cu regii Franţei şi cu .Otto cel mare şi care se întitulă 
împărat al regilor din Britania. El a repurtat una din cele mai 
mari victorii din istoria anglo-saxonă, contra Danezilor şi aliaţilor, 
nu departe de Tweed. 

Un om însemnat al timpului a fost Dunstan, care mai târziu a 
ajuns arhiepiscop de Cantorbery si a îtcut reforme insemnate in 
biserică. , 

Sub urmaşii lui Athelstan începură certuri pentru tron, iar Da- 
nezii năvăliau regulat. Regele Ethelred, după ce cumpără pacea. 
după ce-i primi în serviciul său, după repetate nenorociri, lăsă ţara 
ătat de slăbită, încât capul Danezilor fu recunoscut de întreaga 
ţară. 


Canut cel Mare (1017-1035). Regele danez a fost însă 
un mare rege, deşi a ucis pe rudele vechiului rege, pe cari 
le-a putut prinde. A respectat legile vechi, a făcut multe 
binefaceri, a fost suveran glorios. El eră rege şi peste Da- 
nemarca, cuceri Norvegia, se zice că a cucerit si Suedia, iar 
Scoţia o reduse în stare de vasalitate. El trimise pe cei mai 
mulţi Danezi în ţara lor şi nu opri decât o armată de câtevă 

Jon S. Fonu. — Istoria Evului Mediu. 7 

mii împrejurul său. Mulţi demnitari mari erau saxoni. Cel 
mai însemnat eră Godwin, un saxon de jos. 

Fii lui Canut muriră repede și poporul recunoscu pe 
Eduard, fiul lui Ethelred. 

Eduard, numit şi confesorul, pentrucă aveă apucături 
cälugäresti, crescuse în Normandia, de unde eră mama 
lui. Fiind slab fiziceşte şi tunoscând puţin ţara, lăsă condu- 
cerea statului în mâinile lui Godwin. Fii acestuia guvernau, 
fata lui deveni soţia lui Eduard. Godwin doriă să ia tronul, 
căci Eduard n’avea copii. Ca să câștige partizani, începu să 
persecute pe Normanzi. Godwin muri însă, iar fiul său Ha- 
rold se arătă foarte devotat regelui. Devotamentul lui eră, 
foarte bine răsplătit, căci Harold cu fraţii săi stăpâniau trei 
sferturi din ţară. 

La moartea lui Eduard se urcă pe tron Harold, ca un 
moştenitor legitim. Dar contra lui se ridică ducele Norman- 
diei, Wilhelm. 

Starea Angliei înainte de cucerire. Ca şi pe continent, 

dispăruseră şi în Anglia micii proprietari. Se formase o feu- 
dalitate puternică, Harold eră un fel de Hugo Capet. Pă- 
mânturile triburilor erau date de regi ca feude. Adunarea 
tot se adună, însă eră alcătuită din funcţionari şi eră puţin 
numeroasă. Armata eră putin numeroasă, iar flota nu mai 
există sub ultimii regi, când Danezii considerau Anglia ca 
ţara lor proprie. 
- Wilhelm Cuceritorul. Ducele Normandiei este una din 
figurile cele mai însemnate din evul mediu. Eră fiul nele- 
gitim al ducelui Normandiei cu fata unui tăbăcar. Rămâ- 
nând minor, a întâmpinat greutăţi mari, până să primească 
moştenirea părintească şi a izbutit cu sprijinul regelui Fran- 
tei. Eră viteaz, viclean şi aspru, ca vechii lupi de mare, 
strămoșii Răi. 

Se ziceà că Harold a venit odată la curtea lui Wilhelm şi 
că acesta i-a cerut să-l ajute ca să ocupe tronul Angliei, că 
Harold i-ar fi promis cu jurământ ajutorul său. 

Cât muri Eduard, Wilhelm aduse aminte lui Harold de 
jurământul dat, dar acesta ocupă tronul şi nu-i trimese nici 
un răspuns. Wilhelm. fäcù apel la papă, care eră condus de 
călugărul Hildebrand şi care eră nemulţumit de modul cum 
regii englezi se purtau cu episcopii. Wilhelm promise papei 
să-i supue biserica engleză, iar papa binecuvântă întreprin- 
derea lui, îi dete un steag sfinţit, cum şi un inel, ce aveă 
în el un păr al Sf. Petru. Apoi Wilhelm chiamă sub stea- 
gul său pe oricine purtă o sabie, o lance, sau un arc şi în 
scurt timp strânse o armată de 50.000, cu care debarcă în 
Anglia. 

Hastings (1066). In toamna anului 1066 se găsiră faţă în 
faă cele două armate, una de cavaleri și de arcaşi, cealaltă 
de pedeștri cu coif, cu scut şi cu teribila lance daneză. 

Normanzii se preparară de luptă prin post, prin rugăciuni, prin 
cuminecătură ; Saxonii trecură noaptea band şi cântând cântece de 
rasboiu. Harold îşi agezase pedestrimea după un sant si un gard, 
pe care în zadar încercă să-l treacă cavaleria normandă, Wilhelm 
printr'o stratagemă atrase din întărire o parte din armata lui Ha- 
rold, apoi pe partea deschisă atăcă armata saxonă şi o nimici, Ha- 
rold şi fraţii săi periră, cassa regală fu nimicită, Anglia cucerită, 


Lupta dela Hastings este una din cele mai decizive din istorie. In 
<a s'a stins o dinastie şi un popor. 


Wilhelm rămase pe locul bătălii, aşteptând să vie locui- 
torii să i se supună ca unui rege legitim. Englezii însă nu 
veniră, deşi nici să reziste nu se pregätirä. Invingätorul 
merse apoi în Londra, unde-i ieşiră înainte cei mai mari re- 
cunoscându-l, iar în ziua de Crăciun se încoronă rege. De- 
clară de trădători pe toţi cari purtaseră armele contra lui şi 
le confiscă moşiile. Din aceste confiscäri, din moşiile lui 
Godwin si din domeniile regale, dete feude apoi tovaräsilor 
săi şi Englezilor, cari dela început trecuseră pe partea lui. 

Inăbuși apoi răscoalele făcute contra lui şi devastä mai ales 
partea de nord a ţerii, atât de grozav, încât efectele acestei 
devastäri s'au simţit 800 de ani. 

Organizarea cuceririi. Cuceritorul a fost şi un mare or 
ganizator. Nu schimbă legile englezeşti, nu interzise limba 

engleză, păstră adunarea cea mare şi distribui feudele credin- 
cioşilor săi astfel, ca unul să nu le aibă toate adunate la un 
loc, ci distribuite în diferite‘pärti. A făcut un registru de moşii, 
cadastru, în care a trecut cine eră stăpân pe vremea lui 
Eduard și cine este în prezent, încât: «nu mai fu un cot 
de pământ, un bou,o vacă, un purcel ne notat în registru» 
totul sta scris ca în cartea judecätii din urmă (domesday 
book = dumsdei buc). Când statistica fu gata, toţi proprietarii 
fură chemaţi şi depuseră jurământul de credinţă. Recunoscător 
lui Hildebrand, el primi reformarea bisericii, dar refuză să facă 
coroana vasală papei şi ceru ca niciun supus al său, să nu 
fie excomunicat contra voinţei regale. Ca să împiedice cri- 
mele contra Normanzilor, puse pedepse aspre şi, în caz, când 
omoritorul nu se puteă dovedi, făcea răspunzător satul întreg 
de crimă, iar pedeapsa era teribilă. 

Puterea cea marea lui Wilhelm înfricoşă pe regele Fran- 
tei, care atâtä pe fiul cuceritorului. In lupta dată, cucerito 
rul fu învins şi avi mâna străpunsă de lancea propriului 
său fiu. La cucerirea unui oraş, în răsboiul cu regele fran- 
cez, calul lui se poticni şi-l trânti rău. Wilhelm, care eră 
peste măsură de gros, se îmbolnăvi greu şi muri în 1087. 
Anglia numără pe cuceritorul normand printre cei mai mari 
regi ai săi. 


15. Slavii. Statele Slave. 


Slavii au locuit la început regiunea dintre Dôn, Nipru şi Vis- 
tula. Romanii nu i-au cunoscut direct, căci lumea germanică 
îi ascundea. Numele vechiu al lor a fost Venzi, dat de Ger- 
mani şi însemnând nomazi, păstori (Weidenden); ei insigi se 
numiau Srbi, care pare că însemnează popor. Numele de 
Slav (mai vechiu Sloveni, Slovaci) începe de prin secolul IX. 
Este exagerată părerea, 'că Slavii. ar fi fost un popor blând 
şi pașnic, care a înaintat spre apus şi spre sud, ocupând lo- 
curile slobode şi nelucrate. Din contră, istoria imperiului de 
răsărit este plină de jafurile lor, cari au ţinut 4 secole. Au 

pătruns până in Pelopones gi au deslocuit pe Greci, încât 
pe Taiget se vorbiă limba slavonă în secolul XV. Nävälirile 
lor au început odată cu năvălirea Avarilor, în serviciul aces- 
tora. O parte din ei s'au luat pe urmele Longobarzilor şi 
au ajuns până la marginile Bavariei, alţii spre nord au ocu- 
pat toate terile până la marea Baltică şi până la râul Elba. 
In secolul VII se întindeau dela Baltica la marea Egeică şi 
dela Elba până la Nipru gi, cu toate deos~irile locale, for- 
mau 0 unitate etnică. Așezarea Ungurilor şi a Românilor 
între ei i-a despărţit în 3 mari ramuri, cari sau desvoltat 
sub influenţe deosebite şi s'au constituit în popoare cu as- 
piratiuni proprii. 

Ramura occidentală coprinde pe Cehi, aşezaţi in vechia 
Boemie, pe Moravi, pe Slovaci, pe vechii locuitori din re- 
gatul Prusiei de azi, Vilfi, Obotrifi... şi pe Poloni. Boemii 
şi Moravii au limbă deosebită, de asemenea Slovacii şi Po- 
lonii. 

Ramura sudică sau îugo-slavă, coprinde pe Sârbi, Croaţi, 
Sloveni. Aceşti din urmă au asimilat pe Bulgari, dar în te- 
rile noastre au fost asimilați de populaţia romanică. 

Ramura estică coprinde pe Ruşi, despărțiți în două ra- 
muri principale: Rutenii şi Moscovitii. Aceşti din urmă s'au 
întins mereu spre răsărit, dela Oca până la Oceanul Pacific, 
în zilele noastre. 

Limba Rutenilor se deosebeşte de limba Moscovitilor, în- 
cât cu greu se poate înţelege un Rutean cu un Muscal. 

Starea culturală a vechilor Slavi. Slavii sunt oameni 
înalţi, cu părul gălbuiu, ospitalieri, iuti la mânie, cu imagi- 
nație bogată. Ocupaţia lor principală eră pästoria (oi şi vaci, 
nu cai) şi agricultura. Pământul eră proprietatea comunei, 
care-l împărţiă pe familii, după trebuinte, şi se întorceă iar 
comunei. Această proprietate în comun s'a păstrat până azi 
la Sârbi (zadruga) şi la Muscali (mir). Locuiau în case de 
lemn construite în păduri, sau în mijlocul mlaştinelor. Fa- 
miliile cu origine comună erau conduse de un bătrân (sta- 
rosie) ca gintea romană. Comuna aveà grije de bolnavi şi 


www.dacoromanica.ro 


102 


de bătrâni. Femeile erau deopotrivă cu bărbaţii în familie şi 
la obţinerea pământului de muncă. Când pământul nu le mat 
eră de ajuns, mai multe familii se deslipiau şi ocupau alte 
pământuri, rămânând în relatiuni foarte slabe cu vechia co- 
munitate. 

Mai multe comunităţi formau un trib numit jupa, administrate 
de un staroste mai bătrân numit kniez, jupan. Îşi construiau in- 
tăriri (grod = gririşte) la întâlnirea a două văi, sau pe un deal la 
confluenţa apelor. În eie se adăpostiau în caz de pericule. Erau 
pedestraşi, n'aveau alte haine decât pantaloni, iar ca arme: cio- 
can, secure, măciucă, săgeți oträvite. Nu se luptau în lupte regu- 
late, ci cu stratageme (se ascundeau în ape şi respirau pe ţevi de 
trestie). Triburile erau puţin unite, altfel Slavii ar fi fost un mare 
pericol pentru celelalte popoare, din cauza mulţimii lor, 

Religia, Slavii isi reprezentau natura plină de spirite bune san 
rele. Cel mai mare spirit eră Svarog, personificarea cerului, a lu- 
minii şi a aerului. Zeul trăsnetului eră Perunu, al turmelor Vo- 
lusu. Stribog eră zeul vântului si al furtunilor. Nume generic de zeu 
eră Bog (rom. Bogdaproste). La Sârbi erau zeițele Did-Lada şi 
Dodola. Ca şi Grecii credeau că munţii, pădurile, izvoarele sunt 
pline de zeite (rusalka, samodivy). Credeau că pământul s'a făcut 
din nisipul mării şi că pluteşte d'asupra apelor. Credeau într'o 
viaţă viitoare, în raiu. Se îngropau morţii, dar se şi ardeau. Dese- 
ori văduvele erau arse pe rugul bărbaţilor morţi. 

Moravia. Cel dintâiu stat slav s'a întemeiat în Moravia, 
după împărţirea imperiului lui Carol cel Mare. Cel dintâiu 
prinţ însemnat al Moravilor a fost Rostislav. EL voind să. 
creştineze poporul său, trimese la împăratul de răsărit o solie, 
spre a cere misionari, cari să-l înveţe calea cea dreaptă (862). 

Metodiu şi Ciril. Impăratul ascultă cererea lui Rostislav 
şi trimise pentru convertirea Moravilor pe Cjril, un om în- 
vätat care-şi făcuse educaţia ca coleg” al împăratului, la în- 
‘vitatul Fotie. Ciril si fratele său Metodiu se retrăseseră intr’o 
mânăstire din muntele Olimp, apoi predicaseră creştinismul 
la un popor din sudul.Rusiei numit Cazari, pe al căror 
rege il determinaseră să primească botezul. 

In Moravia ei predicară în limba slavonă, aşă cum se vorbià 
în peninsula balcanică. Ciril a tradus sf. scriptură în limba 
slavonă şi s'a servit de un alfabet particular, modificat după 
scrierea, cursivă grecească din secolul IX. Acest alfabet se nu- 

meşte glagolitic şi azi nu se mai întrebuinţează decât în 
cărţile bisericeşti din Dalmatia. Un discipul al lui Metodiu 
a simplificat alfabetul glagolitic şi aşă simplificat s'a numit 
cirilic, pe care l-am întrebuințat şi noi până acum 50 de ani. 


Succesele celor doi apostoli au deşteptat gelozia bisericii ro- 
mane. Erà atunci o părere, că serviciul religios nu se poate săvârşi 
decât, in evreeste, în latineste, sau greceste, cele 3 limbi în cari s'a 
scris inscripţia depe crucea Mântuitorului. Cei doi fraţi fură ne- 
voiti să călătorească de mai multe ori la Roma. Ciril muri, iar 
Metodiu reuşi să fie recunoscut de paps ca episcop. Mai pe urmă 
a tost şi el prins de Germani şi ţinut la inchisoare doi ani şi ju- 
miătate. Iar după moartea lui, Germanii au atras biserica moravă 
şi dintre discipulii lui Metodiu, pe unii i-au vândut Evreilor, pe 
alţii i-au alurgat la alte popoare slave, unde au predicat. 

Activitatea lui Metodiu s'a întins şi în Boemia, unde prinţul Bo- 
7ivoi a fost botezat, apoi in Polonia. 

Limba bisericii slavone e vechia bulgară. Ka nu eră 
limbă comună tutulor Slavilor, ci idiomul, care s'a desvoltat 
prin biserică şi prin literatură înaintea tutulor celorlalte 
idiome. 

Rostislav n'a domnit până la sfârşitul vieţii, căci a fost 
răsturnat de Svatopluc, cu ajutor dela Germani. Svatopluc a 
fost mai însemnat decât Rostislav, căci stăpâniă Moravia, 
Boemia, Silezia, Galiţia, Ungaria, parte din Germania. Contra 
Ini a chemat însă Arnulf pe Unguri, cari desfiintarä statul 
lui Svatopluc şi se aşezară în ţara în care se găsesc şi azi- 

Boemia. Deşi Borivoi fusese adus la creştinism de Me- 
todiu, prin aşezarea Ungurilor încetară legăturile dintre 
Boemi şi Constantinopole, încât biserica boemă primi ritul 
latin. Dintre prinții Boemilor, cel mai însemnat a fost Bo- 
leslav II, care a trăit pela 999. Profitând de turburările, 
cari au urmat în Germania după Otto cel mare, el îşi întinse 
mult statul, dar la urmă trebui să se recunoască vasal a] 
împăratului. Vratislav IT a fost aliat credincios al lui Enric 
IV, care drept recunoştinţă îi dete titlul de rege (1086). 

Polonia. Numele Poloniei vine dela polă (câmp, câmpie). 
Mietcislav este primul şef istoric şi trăiă pe timpul lui Otto 
cel Mare, dela care primi creştinismul şi oarecare indepen- 

dentä în biserică. Fiul său Boleslav cel Viteaz (pela 1000) 
intemeiè un stat imens, care coprindeă pe Slavii dela Elba, 
Boemia, Pomerania, chiar o parte din Rusia. De atunci a 
început lupta milenară dintre Poloni si Ruşi. Spre a obţine 
independenţa bisericii, el profită de visurile în cari se le- 
gănă împăratul Otto III şi scăpă din dependenţa germană, 
deşi trebui să recunoască ' suzeranitatea , scaunului papal. 
Această alianţă milenară cu Roma este un alt caracter al is- 
toriei polone şi în fond ea a fost folositoare Polonilor. In 
ultimele zile ale vieţii sale, Boleslav a luat titlul de rege. 


Polonia n’a fost un teren favorabil pentru desvoltarea feudalis- 
mului. Nobilii nu aveau proprietate feudală, ci alodială. Ei însă erau 
puternici, se adunau în adunări mari şi au desfăşurat o viață par- 
lamentară mai vechie decât cea engleză, care nu are analog 
decât in Ungaria, 


Sârbii. Croatii. Aceste două popoare vorbesc aceeaşi limbă 
şi s'au aşezat în terile, pe cari le ocupă, în timpul împăra- 
tului Heracle. Sârbii au trăit mult timp neuniti întrun stat. 
Ei recunoşteau, mai mult nominal, pe împăratul de răsărit, 
iar la dânşii erau guvernati de capii tribului numiţi jupani. 
Prin secolul XI, prinţul Mihadl primi dela papa Grigore VIT 
coroana de rege, însă la însemnătate n’ajunse Serbia decât 
în secolul XII. 

Croatii se deosibesc de Sârbi numai pentru că sunt cato- 
lici. Ei au jucat un rol însemnat sub regele Zvonimir, care 
coprinse o parte din Austria: şi Serbia de azi. După dânsul 
începând turburări şi certuri, Croaţii recunoscură ca rege pe 
un rege ungur. Aceasta e origina unirii Croaţiei cu Ungaria. 

Bulgarii. Odată cu Sârbii s'au aşezat în peninsula balca- 
nică fraţii lor Slovenii, cari au ocupat şi mare parte din te- 
rile noastre (Românii le ziceau Scheai). Deşi peninsula bal- 
canică, până la venirea lor, fusese plină de cetăţi romane, 
aceşti Sloveni inundaseră însă totul, dela marea Adriatică 
până la marea Neagră, încât, când au venit Bulgarii n'au 
găsit în Balcani o populaţie romanică, ci una slavă. 

Bulgarii!) veniseră în coada Avarilor, fraţii lor, şi o parte 
din ei, sub conducerea lui Asparuch, trecură Dunărea în 
Dobrogea de azi, din sudul Basarabiei, unde se aflau. In 
curând peninsula balcanică nu fu decât un jaf, dar Bulgarii 
erau puţini şi se amestecară cu Sloveniitatât de mult, încât 
niciun rest nu mai arată pe sălbaticii Fini, afară de pume 
şi de apucăturile lor violente. 

Bulgarii reduseră în servitute pe ţăranii liberi, imitară 
apoi viaţa luxoasä a Bizantinilor, dela cari luară totul, şi bun 
şi rău. Unii din şefii lor poartă nume împrumutate dela po- 
pulatia romană (Sabinus, Paganus) însă cruzimile tutulor 
erau la fel cu ale Avarilor şi ale Hunilor. Crum a prins pe 
un împărat, a cucerit Adrianopole şi puţin a lipsit de n'a 
cucerit Constantinopole. Foarte mare eră numărul prizonie- 
rilor, cari încetul cu încetul au început să creștineze pe 
Bulgari. In cele gin urmă Boris primi botezul. 

Ţarul Simeon (892 — 927). Fiul lui Boris a fost cel mai 
mare om a! Bulgarilor. A învins pe Greci într'un sir de lupte 
şi a cucerit mai toată peninsula balcanică, afară de câtevă 
cetăţi pe malul mării. Constantinopole eră să fie cucerit de 
mai multe ori. Sub Simeon statul bulgar coprindeă o parte 
din Ungaria si terile noastre. Voind să imiteze pe împăratul 
din Constantinopole, el luă titlul de Cesar (tar) şi făcu un 
patriarh în capitala sa, aproape de Varna, numită Preslav. 
Simeon crescuse la Constantinopole şi încurajă cultura, tra- 
ducând mulţime de cărţi, de povești, legende, cari apoi au 
umplut Europa medievală. 

Statul bulgar n'a ţinut însă mult. Mai întâiu pentrucă eră opera 
unui om, nu a unui popor; apoi, pentrucă boierii erau puternici şi 
luxogi, ei apăsau poporul, voind să trăiască după moda Bizanfiului. 
Literatura şi cultura rămăseseră străine de popor. 

O cauză puternică pentru căderea Bulgarilor a fost răspândirea 
unei secte, care a fost foarte răspândită si la noi, secta Bogomi- 
dilor. Fondatorul ei eră un preot, Isremia Bogomil (omul lui D-zeu) 


care primiă principiile maniheiste despre existenţa a două feluri 
de spirite şi cereă o mare severitate în viaţă, considerând că lumea 


1) De pe Volga, care poartă numele lor. 

e imperiul diavolului. Ei combăteau viaţa preoţilor şi abuzurile 
funcţionarilor. Erau răspândiţi în toate părţile, au ajuns până în 
Italia (Pataria) şi în Franţa sudică. 


Rusia. Slavii din răsărit aveau gorodisce (grädiste) pe Nistru, 
undb gäsiau adăpost si unde făceau comerţ, ca Smolense, 
Novgorod, Chiev; erau însă neuniti şi deseori atacați de un 
popor tatar, numit Cazari. Ei fură desteptati la viaţa de stat, 
de către o trupă venită din Suedia, cunoscută sub numele 
de Varegi, fraţi ai Normanzilor şi Danezilor. Există o cale 
comercială, care legă Baltica şi Constantinopole, pe Ilmen şi 
pe râul Nipru. Pe ea au venit Varegii din Suedia. Finezii 
numesc şi azi Suedia cu numele Rus. Numele Rusiei este 
dat de Finezi si anume Suedezilor, cari au întemeiat cel din- 
tâiu stat slav, în şesurile ruseşti. 

Influenţa Varegilor asupra poporului, afară de instituţiile 
politice si de treptele sociale, a fost ca şi influenţa Bulgarilor 
asupra Slovenilor. Cu timpul, aceă grupă învätä limba ru- 
sească şi se confundă, după un secol şi jumătate, în massa 
poporului. Şeful cu care au venit Varegii se chema Ruric, 
iar anul când au venit se socoteşte 862. Centrul puterii lui 
Ruric eră la Novgorod. 

Oleg, succesorul lui Ruric, coprinse Smolensc şi Chiev, 
apoi urmă calea mai departe, ca să ajungă la Constantino- 
pole. In 907 Oleg apăru cu 2000 de bărci sub zidurile ca- 
pitalei, care rezistă Varegilor, precum rezistase Avarilor şi 
Bulgarilor. 

Sviatoslov, porni spre Constantinopole pe uscat. Bath pe 
Bulgari, contra cărora îl chemase un împărat din Constan- 
tinopole, apoi se aşeză în Preslav. Astfel Ruşii erau să rea- 
liseze acum 1000 de ani visul, care-i munceşte mereu. Insă 
la Constantinopole s'a ridicat un împărat mare, care i-a învins 
şi a salvat orientul de rusificare. 

Crestinarea Ruşilor, Olga, mama lui Sviatoslov, eră cres- 
tină, însă nici fiul ei Sviatoslav, nici nepotul ei, Vladimir 
(972—1015) nu au voit.s% primească creştinismul. Contra lui 
Vladimir s'a făcut însă o revoluţie mare, poate de către popor 

contra Varegilor. Vladimir domoli răscoala cu ajutorul Po- 
lianilor din Chiev, cari erdu creştini gi, ca să-i aibă devotați, 
a primit botezul. Cronica povesteşte că s'a creştinat, ca să 
se poată căsători cu o prinţesă bizantină. 

Iaroslav cel Mare (1015 — 1054). Fiul lui Vladimir este 
adevăratul întemeietor al Rusiei. El a dat legi, a fost reli- 
gios, a construit biserict. 

Rusia a fost atâi de mult influenţată de Bizantiu, după 
creştinarea Rusilor, încât a fost ca o colonie bizantină. Mi- 
tropolitii erau greci, printesele grecoaice, şcoalele, bisericile 
imitate după cele bizantine. In literatură, în muzică, în ar- 
hitectură Rusia copiază. Chiev şi Novgorod au Sf. Sofia lor. 

In organizaţia societăţii Varegii, au adus elemente apusene, 
cari sau păstrat. Prinţul semănă mai mult cu un şef franc, 
decât cu autocratorul bizantin. Imprejurul prinţului eră o 
aristocrație de tovarăşi in răsboiu, apoi veniau boerii, ţăranul 
deveni mujic (om de nimic, homunculus). 


16. Românii. Ungurii. 


Românii, din toate popoarele neolatine, păstrează numele 
vechilor cuceritori ai lumii. Ei, cei dintâiu päräsiti de legiu- 
nile romane, mai reprezintă ce-a fost odată : lumea romană 
în răsărit. Salvaţi de cucerirea culturii greceşti, strâmtorati 
de înaintările continui ale barbarilor, stau astăzi ca o insulă 
izolată, necontenit izbită de valurile slave si finice, 

Poperul nostru a esit din contopirea Traco-ilirilor cu co- 
lonistii yomani, s'a amestecat cu alte popoare străine, dar a 
păstrat numele roman, a păstrat limba, în multe priviri, mai 
apropiată de cea romană decât celelalte limbi romanice. Cau- 
zele pentru cari numai Românii au păstrat numele roman 
sunt mai multe. Una este, că în urma părăsirii Daciei adest 
nume le eră impus de împrejurări. Nu se mai puteau numi 
cives romani, pentru că nu mai erau cetăţeni. Nu se puteau 
numi provinciali Daci, căci Dacia ca provincie eră dincolo 
de Dunăre ; nici Daci simplu, căci în părţile nesupuse ale 

Daciei existau Daci adevăraţi, neromanizati. Se numiră dar’ 
Romani, curat, «nu din mândrie, ci de nevoe 1). Altă cauză 
este, că retrăgându-se, ca şi Britanii, în munţi şi păduri ne- 
străbătute, Românii au dus o viaţă proprie, deşi cu trebuinte 
foarte reduse. Stăpânirile barbare au fost la noi sălbatice, însă 
sălbaticul poate răpi avutul individului, poate să-l suprime, 
dar nu poate pătrunde la sufletul lui prin limbă, prin viaţa 
de stat, prin cultură. Dacă un popor barbar ar fi format în 
Dacia o naţiune, cu destine mai înalte, ca Francii, desigur 
că Românii ar fi luat numele acelui popor. Pe când, cum 
s'a desvoltat istoria, Românii prin ei înşiși s'au format ca 
naţiune, s'au constituit în stat. Bulgarii erau să aibă norocul 
statelor germane din apus, însă au avut de luptat cu imperiul 
bizantin şi în această luptă statul lor s'a ruinat. Dela căderea 
primului imperiu bulgar însă şi până la ridicarea celui de al 
doilea, poporul nostru se formase, încât nu mai putea luptă 
sub Bulgari, ci alături cu ei. 

Precum numele latin îl păstrăm noi, ca cea mai sfântă 
moştenire, tot asà, singuri noi păstrăm numele pe care străinii 
îl dedeau Romanilor, numele Valac. Acest termen este de 
origine germană, Welches, şi după ce Germanii s'au aşezat 
în imperiul roman, prin el se însemnă populaţia romană mai 
moleşită, mai putin prefuitä, când eră vorba de despăgubiri 
la judecată. Slavii au schimbat în diferite chipuri cuvântul, 
însă, unul din cei mai vechi autori slavi, cronicarul rus Nes- 
tor (pe la 1110) vorbind despre cucerirea Daciei de Traian, 
zice: «Vlachii atacară pe Slavii depe malurile Dunării, se 
stabiliră in ţara lor gi-i supuseră prin violenţă». Nestor cre- 
dea că şi în timpul Dacilor erau la Dunăre tot Slavi. 

Numele de Valac eră numele nostru pentru străini. Domnii 
nostri, un Mateiu Basarab, îl intrebuintau de câte ori dau . 
acte în slavonește sau în greceşte. El însemnează Roman. 

Cum au trăit Romanii după retragerea legiunilor ? Nimic 
scris nu né informează în această privire. De aceea s'au gă- 


1) Vasile Pârvan. Contribuţii epigrafice la Istoria creştinismului 
Daco-roman. 

sit istorici unguri şi germani, cari să susţină că poporul 
nostru nu s'a format în Dacia, ci la sudul Dunării, din po- 
pulatia de acolo, şi că târziu a venit în Dacia gi a ocupat 
locurile în cari se află acum. Lăsând la o parte orice consi- 
deratiuni politite, această teză este inadmisibilă, pentru o 
mulţime de consideratiuni. Mai întâiu, că nu e posibil ca un 
popor atât de mare ca poporul nostru (12—14 milioane) să 
treacă în peninsula balcanică, apoi să se intoargä înapoi în 
Dacia şi să recucerească o suprafaţă mai mare decât su- 
prafata” Italiei (peste 300.000 km.). Nu e posibil, ca să se 
întâmple emigrări în masse atât de mari şi în timpuri des- 
tul de luminate (după secolul X) şi să nu se găsească în- 
semnate undevă. Şi Românii au radiat şi peste hotarele Da- 
ciei, spre nord până în Galiţia, spre răsărit dincolo de Nis- 
tru. Se răspunde, că Românii erau păstori şi că au putut 
străbate regiuni întinse, mergând cu turmele. Insă, în limbă 
avem termeni, cari nu erau întrebuinţaţi decât în clasele 
orăşeneşi. Aşă s. e. pe când celelalte popoare romanice nu- 
mesc pământul cu vorbe originare din terra, cuvântul nos- 
tru este diu pavimentum. «Cuvintele din limbă, ne dovedese 
că orăşenii au format majoritatea populaţii». 

Insă, cu timpul orașele s'au risipit, trebuintele vieţii s'au 
simplificat, Românii au devenit păstori şi mici agricultori. 
Barbarii ocoliau terile noastre, căci nu găsiau în ele nici 
orașe bogate, nici mânăstiri, nici drumuri ușoare, ci păduri 
neatinse de secure, bălți şi ape greu de trecut, 

Dar totuşi, nu s'a întrerupt orice relaţie între noi şi pro- 
vinciile romane din dreapta Dunării. Împăratul Constantin 
cel Mare a bătut pe Goti în ţara noastră şi a construit un 
pod peste Dunăre-la Celeiu. Iustinian a construit castele puter- 
nice pe ţărmul stâng al Dunării şi chiar destul de departe în 
interior. El fixase barbarilor ca loc de comerţ cu împărăţia 
oraşul «Turnul» (Măgurele). După Iustinian armatele bizan- 
tine au trecut deseori în stânga Dunării şi au purtat în fara 
noastră lupte cu Slovenii. 

Acele relatiuni nu ne aduceau lumina civilizaţiunii romane 
sau greceşti, dar păstrau în satele noastre, rari şi risipite, 
elementele primitive ale culturii, fără cari hu poate trăi o 
societate. Din acele relatiuni arezultat creştinarea poporului 
nostru. 

Creştinarea Românilor. Precum despre formarea popo- 
rului românesc izvoarele scrise sunt mute, tot agi de mute 
sunt ele si despre creştinarea lui. Limba bisericii şi a statului 
nostru a fost, dela început şi până în secolul XVIII, limba 
slavonă. O mulţime de cuvinte în biserică sunt slavoneşti 
(molitfà, vlădică, vecernie, denie, utrenie....) încât au fost 
învăţaţi, cari au susţinut că creştinismul s'a răspândit între 
Români prin Bulgari. Invăţaţii noştri au dovedit, nu numai 
că nu ne-au creștinat pe noi Slavii sau Bulgarii, dar nici 
biserica din Cobstantinopole. 

Creştinismul a început la noi chiar cu coloniştii romani, 
căci mulţi coloniști au venit din Siria şi din Asia mică, din 
Galia şi din Dalmatia, cari erau pline de creştini. Numărul 
acelor creştini nu va fi fost mare, dacă judecăm după pu- 
tinele inscripţii ce se găsesc cu semnul creştin, dar prima 
sămânță a fost aruncată atunci. 

Mai târziu, după părăsirea provincii, relatiunile ţerilor 
noastre cu părţile Iliriei şi Serbiei de azi trebuie să fi fost 
şi religioase. Cu deosebire după Constantin cel Mare însă, a 
început o mare activitate de convertire între Români, pen- 
trucă cele mai însemnate cuvinte de religiune ale noastre 
sunt latinesti şi anume, nu latinești din carte, ci din popor, 
cu amestecuri din păgânismul vechiu şi cu terminologia se- 
colului IV. Asà, cuvântul D-zeu vine din cuvântul latin Do- 
minus Deus. In popor se ziceă însă Domnus Deus zeilor 
antici gi strămoșii noştri n'au făcut decât să aplice numele 
vechiu la noua religie. Duminica (Dominica) a păstrat pe, 
deci este mai târziu primită: In adevăr, sărbătoarea Dumi- 
nicii s'a întodus la finele secolului al IV-a şi nu s'a răspân- 
dit decât în secolul V si al VI-a. Cuvântul nostru biserică 
vine dela basilica. Acest termen n'a început să se întrebuin- 

teze decât dela începutul secolului IV, deci după această 
dată (după 350) a început cregtinarea Românilor. Grecii, 
Germanii au format cuvântul lor din eclesiu sau din alte 
cuvinte, noi, ca şi Italienii din nord, ca şi Retoromonii, l-am 
format din cuvântul latin.. O mulţime de alte cuvinte ca: 
sărbătoare, ajun, altar, cruce, creştin, cuminecdturd, înger, 
Îndrea (St. Andreiu) păgân, tâmplă (templum) mormânt 
(monumentum : rosas ad monumentum spargere) Paște, Ru- 
salii, Craciun ete. etc. 

Episcopi (popular piscup şi viddicd) n'au fost in terile 
noastre până la întemeierea principatelor, ci sfinţirea preo- 
tilor se obtineà dela episcopatele de lângă Dunăre, dela Vi- 
din şi dela Silistra. Ca apostol al Românilor trebuie recu- 
noscut epsicopul Nicetas, pela anul 400, despre care unul 
din ultimii poeţi ai imperiului scrie versuri frumoase şi spune 
că a predicat erestinismul la Daci, la Geti şi la Sciti. 

Prin urmare, Românii sunt mai vechi creştini decât Slavii 
si decât Bulgarii, cari le au impus apoi în biserică limba lor. 

Ungurii. Fac parte din şirul popoarelor finice, cari an de- 
vastat terile creștine. Erau fraţi cu Hunii, cu Avarii şi Bul- 
garii, cu Cazacii şi Cumanii. Locuiau prin Rusia sudică, 
până la începutul secolului IX, când Bulgarii fiind invinşi 
întrun rând de Bizantini, chemară în ajutorul lor pe aceşti 
fii ai pustii. Peste câţivă ani, atacară hotarele imperiului 
franc, nu se mutară însă din patria lor, Afelcuz, regiunea 
dintre Prut şi Nipru. In Atelcuz i-a cunoscut un scriitor 
arab, care ne spune că Modsgarie trăese în corturi şi se 
strămută dela o păşune la alta. Iarna se ocupau cu pescui- 
tul; erau foarte aspri cu Slavii, dela cari storceau mari 
tributuri. 

Mai apoi Bizantinii îi chemară contra Bülgarilor, în urmă 
Arnulf contra Moravilor. Scriitorii unguri pun data așezării 
lor în Panonia în 896. Ei pretind că ştiu câţi erau bărbaţii 
în stare d'a purtă armele, cum se chemă șeful cel mai mare 


al celor 7 horde (Arpad). 

Nu spun însă cu mare plăcere, că erau nomazi, cari mâncau lapte 
de iapă, cari se hrăniau cu carne jumătate crudă; că pe câmpul 
de luptă gustau din sângele inimicilor, iar inima acestora o luau 
ca doctorie. Modul lor de luptă eră ca al popoarelor nomade, lupta 
de călăreţi. Călări pe cai mici şi uriti, dar iuți, erau neïntrecuti 
la mănuirea lăncii gi săbii, dar şi cu arcul nemeriau din fuga mare 
a calului, căci de mici copii se exercitau să dea cu săgeata. Ata- 
cau rânduri, nu toţi de odată, se prefäceau că fug, ca să strice 
ordinea de bătaie a inimicului, apoi reveniau asupra lui şi omorau 
tot. Cruzimea lor a făcut pe lume să crează că sunt draci în chip 
de oameni. Erau gi mici de statură, cu ochii în fundul capului, 
ragi de tot, afară de 3 codițe, cari le falfaiau pe umeri. Azi s'au 
schimbat cu totul prin amestecul cu popoarele arice, Germani, Ro- 
mâni, Slavi. 

Cel ‘mai vechiu scriitor al Ungurilor, notarul anonim, desi 
declară că Ungurii sunt mai vechi decât toate popoarele, că 
primul lor rege a fost Magog!), fiul lui Jafet; deşi declară 
că pe şefii Ungurilor îi conduceă sfântul Spirit, totuşi nu- 
meşte câtevă ducate, cari ar fi existat la venirea Ungurilor. 
Unul ar fi fost în Banatul de azi, al lui Glad, altul în Tran- 
silvania, unde domniă ducele Viahilor, Gelou. Acesta din 
urmă, cu toate că stăpânind, după părerea notarului, peste 
oameni foarte fricoşi, se luptă în luptă crâncenă cu Ungurii, 
este însă bătut şi omorît, iar locuitorii se supun biruitorilor 
şi depun jurământ de credinţă. 

Notarul anonim, desigur că merită prea puţină credinţă, 
însă nu e imposibil ca Românii să fi avut duci în secolul 
X, căci satele noastre aveau în capul lor nişte conducători 
bătrâni, cum eră starostele la Slavi. Numele acestor capi eră 
judeţ la început, iar după ce au venit în atingere cu Slavii 
eră cnez şi chinez. Precum Slavii se supuneau în cazuri de 
răsboiu unui cnez mai mare, nu este imposibil ca şi Ro- 
mânii să fi recunoscut peste cnezi un duce, care mai târziu 
s'a numit Voevod. 

După ce luară în posesiune Panonia, Ungurii năvăliau în 
fiece an în Germania, în Franţa, în Italia, Atât de grozave 
au fost aceste năvăliri, încât în Bavaria s'a păstrat multe 


1) Şi de aceia s'ar num! Moger adică Maghiari. 

secole rugăciunea la liturghie «fereşte-ne, Doamne, de Un- 
guri.» In cele din urmă, luptele contra lor ale regilor ger- 
mani, din cassa de Saxonia, mai ales lupta dela Lech, a lui 
Otto cel Mare, a mai potolit furia Ungurilor. Şi mai multa 
contribuit la îmblânzirea lor primirea creştinismului. 

Stefan cel Sfânt (995—1038). Cel dintâiu cap al Ungu- 
rilor, care a trecut la creştinism se chiemă Geiza. El însă 
continuă să sacrifice si idolilor vechi: este destul de bogat, 
ziceà el, încât poate să servească la doi zei. Prizonierii cres- 
tini răspândiau în popor credinţa lor, predicatori bizantini 
predicaseră, chiar pe când Ungurii se aflau in Rusia, însă 
fondatorul statului şi al bisericii unguresti este fiul lui Geiza, 
Stefan cel Sfânt. El se căsătorise cu o prinţesă bavareză şi, 
după îndemnul ei, impuse religia creştină, înăbuşi o räs- 
coală a Ungurilor păgâni, intemeié episcopate şi mânăstiri, 
Profitând de visurile de mărire ale împăratului Otto ITI, ob- 
tint dela papă, în anul 1000. coroana de rege, recunoscân- 
du-se vasal papei. Din acest titlu regii ungureşti au tras 
mari foloase. Ki, copii pustii, au luat în biserică şi în stat 
limba latină şi au început să reprezinte în orient cultura 
strămoşilor noştri, pecând noi, rămănând cu biserica din Con- 
stantinopole, eram socotiți între popoarele slave. 

Stefan a împărţit tara în comitate, după modelul apusului. 
A instituit o adunare regală, un fel de senat, în care in- 
trau funcţionarii cei mari şi episcopii. A dat legi copiate 
după cele germane. Dela el începe să se întroducă feuda- 
lismul în Ungaria, unde seniorii ajunseră puternici, încât răs- 
turnau pe rege şi obțineau dreptul de a se revoltă contra 
lui. Sub Ştefan au început Ungurii să cucerească Transil- 
vania, căci ei se aşezaseră în Panonia şi au venit despre 
apus asupra Transilvaniei. Acest rege a fost cel mai înţelept 
rege unguresc. El recomandă blândeţe, faţă de popoarele 
străine, pe cari le stăpâniau Ungurii, căci numărul acestora 
eră mic şi nu puteau formă ei singuri un stat mare: «e slab 
un regat de o singură limbă» ziceă el. Insă Ungurii n'au 
urmat sfaturile inteleptului lor rege. 

17. Imperiul bizantin. Civilizatiunea bizantină. 


Sub urmaşii lui Iustinian imperiul de răsărit pierde ne- 
contenit caracterul latin. Poporul întreg vorbeşte limba. 
greacă, obiceiurile sunt greceşti, în stat limba latină se în- 
locueşte prin limba greacă. Sub această formă, imperiul se 
numeşte împeriu bizantin, dela vechiul nume al Constan- 
tinopolei. 

Acest imperiu, sub urmaşii lui Heraclie păreă că este pe 
marginea prăpăstii. Slavii nmpluseră toată peninsula balca- 
nică, Bulgarii jefuiau până sub zidurile capitalei, Arabii de- 
vastau Asia mică, se stabiliseră chiar în Tracia şi înconjurau. 
capitala pe uscat, pe când flota lor o înconjură pe apă. In 
acel moment se iveste un şir de împărați energici, cari mân- 
tuesc imperiul şi încep să guverneze cu energie înăuntru. 
Cu ei incepe o eră nouă în istoria împărăţii, era împăra- 
tilor isauriat. 

Leon III (717—741). Impăratul salvator al imperiului se 
numeşte zsauric, dela un popor caucazian, din care se trä- 
geă. Părinţii lui fuseseră strămutați ca colonişti în Europa, 
de un împărat; anterior. Intrând în armată, Leon ajunse la 
gradul de general şi apoi, fără să trădeze, se ridică pe tronul 
imperial. El a alungat pe Arabi, fiind ajutat şi de o iarnă 
grea, şi a câştigat contra lor o victorie, care este mai în- 
semnată decât victoria lui Garol Martel la Poitiers şi ante- 
rioară aceleea (717). S'au mai întors Arabii si au prădat 
provinciile din Asia, însă Leon în persoană a câştigat asupra. 
lor o mare bătălie în Frigia. 

După ce a scăpat de inimicul cel mare extern, Leon a în- 
ceput să reformeze statul înăuntru, a provocat însă o luptă 
mai teribilă decât toate celelalte, numită lupta pentru icoane. 

Cearta icoanelor. Credinţă în icoane degenerase atât de 
mult, încât creştinismul păreă o religiune idolatră. In loc să 
respecte icoanele ca pe nişte semne, ce ne înalţă mintea către 
D-zeu şi să lucreze conform cu această credinţă, creştinii 
reduceau toată viaţa religioasă la practici exterioare : metanii, 

purtare de cruciulite, procesiuni cu icoane. Victoria grea, re- 
purtată de Leon, o atribuiau unei icoane. Biserica posedă 
moşii imense. Multime de tineri se închideau în mânăstiri, 
ca să nu intre în armată. Mânăstiri erau mulţime şi călu- 
gării din fiecare mânăstire se numărau cu sutele (într'una 
700). Vechiul drept de azil al templelor trecuse la mânăstiri. 
şi o mulţime de hoţi şi criminali se sustrăgeau dela justiţia 
civilă. Icoanele se zugrăviau de călugări, încât desfiinţarea, 
icoanelor însemnă desfiinţarea unei surse de venit a mânăs- 
tirilor. De aci se explică ura grozavă, cu care au fost urmă- 
riti aceşti împărați, poreclele ruşinoase ce li s'a dat. 


Înainte de Leon, mai mulţi episcopi se ridicaseră contra icoa- 
nelor. În secolul al VII eră însă o sectă (Paulicianii) care avea. 
o veneratiune deosebită pentru Sf. Paul şi care ziceă că trebuese 
respinse toate doctrinele, ce nu se găsesc în evanghelie şi nu pri- 
mia nici ierarhia eclesiastică, nici formele materiale ale cultului. 
Această erezie s'a răspândit in toate provinciile împătăţii gi s'a. 
păstrat tot evul mediu. Eră dar un curent întreg contra icoanelor, 
iar Leon n'a ascultat de indemnurile unui Evreu, cum au spus 
vrăjmaşii lui. Ba încă, înainte de a începe persecuția, Leon a dat 
ordin ca toţi Evreii să se boteze. 

Leon hotări să desființeze cultu} icoanelor şi nu întâmpină re 
£istentX nici în clerul de sus, nici în armată. Interzise, de ase- 
menea, cultul moaștelor, cum gi rugăciuni de adresat sfinţilor. Po- 
porul de jos, însă, eră condus de călugări şi se opuse reformei. In- 
Grecia şi Italia erau contra reformei şi clasele de sus, D'asupra. 
porţii împărăteşti, eră o icoană adorată în mod deosebit, împăratul 
ordonă să o depărteze. Mai multe femei se adunară şi începură să 
arunce cu pietre, o răscoală se aţâţă, pe care Leon o linişti cu 
destulă moderație. 

Constantin IV (741—775). Fiul lui Leon fu mai neinduplecat cu 
icoanele şi cu călugării. Ordonă să se închidă mânăstirile, să se 
transforme in cazărmi şi inchisori. Scoase pe călugări din mânăs- 
tiri şi-i căsători cu deasila. Puse să se şteargă chipurile sfinţilor 
şi să se zugrăvească in biserică peisagii, svene de vânătoare, dar 
a şi fost batjocorit mai mult. I s'a zis cabalinos (fiindcă îi plăcea 
să se ocupe de cai) şi copronimos1). El a adunat un sinod de 338 
de episcopi, cari au condamnat icoanele, dar au permis să se adre- 
seze rugăciuni Sf. Fecioare şi Sfinţilor. 


1) Adică murdarul, sau pentrucă stă în grajd, sau pentrucă ar fi 
murdărit baia botezului. 

Impăraţii aceştia, numiţi Zconoclasti (persecutători de icoane) 
au lucrat contra Spiritului artistic şi contra tradiţiilor popu- 
lare, de aceea au căzut în întreprinderea lor. Urmare gro- 
zavă pentru viitorul imperiului a fost, că Italia s'a despărţit 
de imperiu, şi papa, împreună cu tot apusul, şi-au întors 
privirile spre regii franci, cari au întemeiat apoi un nou 
imperiu. 

„Constantin a fost tot ca şi tatăl său de curajos. A bătut 
pe Arabi şi le-a cucerit cetăţi, a distrus o flotă lângă Cipru. 
A învins pe Bulgari şi a trecut Dnnärea în anul 757. 

Leon şi Constantin au dat legi foarte înaintate. Au des- 
degat pe servi de legătura de pămâni, încât un ţăran se 
putea mută de pe o moşie pe alta, lucru care în apus se va 
realiză foarte târziu. Au restrâns divorţul, au limitat drep- 
turile tatălui asupra copilului şi au mărit drepturile mamei. 

Irena. Fiul hii Constantin eră căsătorit cu o ateniană, 
care se închină la icoane si le întroduse în palat. Soţul ei, 
împăratul, pedepsi pe funcţionarii, cari o ajutaseră şi exilă 
pe împărăteasă. Dar peste câtevă luni, împăratul muri şi 
Irena conduse statul, ca tutoare a fiului său Constantin. Statul 
fu rău condus, tocmai pecând Arabii erau conduși de cel 
mai mare calif, căruia Irena se obligă să-i plătească un mare 
tribut anual. 

Irena adună un sinod, ca să introducă icoanele, însă episcopii 
şi armata erau în contra «nu vrem icoane, nici conciliu» strigau 
soldaţii. Conciliul trebui să se ţină în alt oraş. Irena tinea d „parte 
de ataceri pe fiul ei, de aceea fu depărtată printr'o revoluţie, apoi 
restabilité de Constantin. Simtindu-se din nou în pericol să piardă 
puterea, scoase ochii lui Constantin «crimă ne mai văzută până 
atunci, nici în Constantinopole». Totuşi, fu prinsă şi închisă, dar 
scăpă gi arse incăodată ochii nefericitului împărat, care muri. Apoi, 
Itena intră în negocieri de căsătorie eu Carol cel Mare, a cărui 
fiicä fusese logodită cu împăratul omorit. In timpul acelor nego- 
cieri muri. 

Lupta contra icoanelor reîncepu sub unii împărați urmä- 
tori, s'a terminat însă tot printr'o femee, Teodora, care res- 
tabili icoanele în vechia lor cinste. 

Cassa macedonică. O cauză de împuternicire a imperiului, 
a fost transmiterea puterii în mod mai regulat. Mai înainte 
împărăţia se socotiă între noroacele ce poate cădeă pe capul 
cuivă. S’au văzut păstori, parcari, măcelari, ajungând îm- 
pärati, încât ghicitori, pe toate drumurile, promiteau impe- 
xiul la maniaci, pe cari nu-i speriau nici chinurile, nici 
moartea. 

In 867 Vasile, inacedonicul ajunge pe tron şi întemeiază o 
dinastie, care a ţinut tronul aproape 200 de ani. In adevăr, 
au fost uzurpări și în familia macedonică, însă uzurpatorii 
îşi legitimau ocuparea tronului prin căsătorii cu prințese im- 
periale. 

Cei mai însemnați împărați macedonici au fost: Vasile I, 
Nicefor Focas, Ioan Zemisces şi Vasile II. 


“Vasile I (867—886). Fondatorul cassei macedonice a fost un 
judecător priceput, care zilnic ascultă plângerile îndreptate la 
curtea sa supremă. A fost mare constructor de palate şi mâ- 
năstiri, protector al celor săraci, mare general. Arabii se stabiliseră în 
Calabria şi ajungeau cu jafurile pină la Roma, Vasile izbuti să 
ocupe Bari, care apoi deveni centrul stăpânirilor bizantine în Italia. 
Sicilia însă rămase în puterea Arabilor. In Asia face două expedi- 
ţiuni victorioase, ajunge până la Eufrat, iar flota arabă nu indräznià 
să se măsoare cu cea bizantină. 

Nicefor Focas (963—969). Fiul lui Vasile s'a numit Leon filo- 
soful, şi fiul acestuia Constantin VII. Ei au fost oameni învăţaţi, 
dar tocmai atunci Bulgarii erau conduşi de vestitul Simeon şi puţin 
alipsit de n’au cucerit capitala împărăţii. Starea lucrurilor se schimbă 
însă, când la moartea împăratului armata proclamă pe generalul 
armatei din Asia, Nicefor Focas, care câştigase multe lupte 
cyntra Arabilor. El recucerise Creta, pe care Arabii o trans- 
formaseră într'un adevărat arsenal şi pe care imperiul încercase 
de şase ori, în zadar, ca să o cucerească, Apoi cucerise multe 
alte cetăţi, mai ales vestita cetate Alep. Ca împărat, reluă Cipra 
şi intră în Antiohia învingător. Acest împărat, care păreă că re- 
înviază gloria vechie a imperiului, fu ucis de un general, Joan 
Zemisces, 

Ioan Zemisces (969—976). A. fost; cel mai viteaz împărat bizantin. 
El a continuat luptele predecesorului său. A luat Damascul si toată 
Siria, afară de câtevă cetăţi din Fenicia, El putea seri unui prietin 
«toată Fenicia, Palestina şi Siria sunt libere de tirania musulma- 
nilor.» Acest räsboin îl consideră Zemisces oa o expiatiune a cri- 
mei prin care se urcase pe tron. 

Mai cu însemnat efect, au fost luptele lui Zemisces în 
nordul peninsulei balcanice. Nicefor nu mai voise să plătească 
tribut ţarului bulgar, ci chemase în ajutor pe Ruşi contra 
Bulgarilor. Când aflarä de uciderea împăratului, Rușii, cari 
ocupaseră Bulgaria răsăriteană până la Balcani, începură să 
trimeatä cetele de pradă prin întreaga peninsulă, surprinserä 
și coprinser&Filipopole. Prizonierii erau traşi în ţeapă, orientul 
eră să devie rus. Zemisces treci munţii contra Rusilor şi o 
luptă cfâncenă se dete, aproape de Silistra. Rușii fură în- 
vinşi, Sviatoslav peri în fugă, Bulgaria răsăriteană cu Preslav 
rămase imperiului. Marele împărat a murit prea repede, s'a 
crezut că a fost otrăvit. 

Vasile Bulgarohtonul (976—1015). Jn timp de aproape 
50 de ani s'a arătat neobosit în răsboiu, precum şi în afa- 
cerile statului. Arabii au simţit puterea lui şi Asia a văzut 
zile fericite de pace. Pe mare flota bizantină stăpâniă fără 
rival și curăţise marea de pirați. Numai în Italia sudică, in- 
cepură nenorocirile, în ultimii ani ai lui Vasile. 

Misiunea, vieţii lui Vasile a fost cu, deosebire lupta contra 
Bulgarilor. El a purtat cu ţarul Samuel un răsboiu de ex- 
terminare. Cuceri oraşele bulgăreşti, unul după altul. Intr'un 
rând trimese lui Samuel 15.000 de Bulgari, cărora le scosese 
ochii, nelăsând decât unul la 100, spre a-i conduce. Samuel 
muri, două zile, după ce află vestea acestei grozăvii. Vasile 
transportă pe Bulgari în Asia, iar în Bulgaria aduse colonii 
de Greci şi de Armeni. Vasile luă numele de Bulgaohton 
(omoritor de Bulgari). 

Italia bizantină. Imperiul bizantin stăpâniă Italia sudică 
şi Sicilia prin secolul VIII. Acolo împărații iconoclaşti n'au 
persecutat icoanele şi, se zice, că zeci de mii de preoţi şi de 
călugări s'au refugiat şi au înfiinţat mânăstiri. In secolul IX 
Arabii începură să atace Sicilia, izbutiră să cucerească Si- 
racuza şi marea insulă rămase în mâinile mohamedanilor. 

In secolul X, Nicefor Focas. trimise o armată să recuce- 
rească Sicilia, fără rezultat însă. Cu mai mult succes apă- 
rară împărații Italia sudică, încontra împăraţilor Germani, 

încât această parte eră greacă în secolul X, prin limbă si 
prin obiceiuri. Din secolul XI însă, sub Vasile Bulgaroh- 
tonul, încep nenorocirile imperiului, preludiul căderii difini- 
tive. Tara eră plină de aventurieri normanzi, în serviciul 
imperiului. In 1019 trei fraţi normanzi, sub conducerea celui 
mai mare, Wilhelm brat de fier, se revoltară contra gene- 
valului bizantin şi chiemară în ajutor pe fraţii lor, răspândiţi 
prin ţară. Bizantinii fură învinși de repetate ori şi pierdură 
cetate după cetate. In 1071 pierdură ultima lor posesiune, 
Bari. Al doisprezecelea frate al lui Wilhelm cuceri Sicilia 
dela Arabi. Un altul, numit Robert Guiscard (şiretul) formă 
din Italia sudică un ducat, pe care-l făcu vasal papei. Ro- 
bert atăcă apoi Dalmatia şi Grecia. Aceşti compatrioți ai lui 
Wilhelm Cucentorul, se purtau bine cu 
supusii greci, le respectau limba si obi- 
ceiurile, căci ambitiunea lor eră mai mare, 
să cucerească imperiul, să se facă ei îm- 
pärati. Robert se intitulă cu mândrie «duce, 
rege, împărat». Ambitia lor eră întreţinută 
de papi, cari în expeditiunile cruciate vor 
urmări mai cu seamă cucerirea Constan- 
tinopolei. 

Cevă mai mult au ţinut de imperiu ce- 
tăţile italiene, cari făceau comerţ cu orien- 
tul, Venetia, Neapole, Amalfi. Ele erau 
într'un fel de protectorat, dedeau soldaţi 
şi corăbii. Veneţia, mulţumită relaţiilor cu 
imperiul, devenise depozitarul comercial 
dintre orient si occident. 

Organizarea imperiului. Impäratul erà 
absolut si sfânt. Totul eră prevăzut, ca să-l 
înalțe d'asupra celorlalţi muritori. Liutprand rapoitează, că 
lângă tron erau doi lei de aur, cari mugiau şi-și mişcau coa- 
dele. În sala tronului, mai eră un arbore de aur, în care cântau 
păsări de aur. Când Liutprand a ingenuchiat înaintea împă- 
ratului, deodată tronul s'a ridicat în sus cu împăratul, hai- 


imp. biz. sec. XI. 

nele după el s'au schimbat şi nu se vedeă, cum s'a întâmplat 
minunea aceasta. Cu tot acest respect extern, persoana îm- 
păraţilor a fost putin crutatä, căci din 100 si ceva de îm- 
pärati, abiă o treime a murit de moarte bună. 

Funcţionarii cei mari erau pelângă persoana împăratului. 
Cel mai mare eră marele logothetis (= logofăt), care purta 
grija administrații, finanţelor și tezaurului imperial. El puneă 
pe acte pecetia de aur (chrysobullos, hrisov). 

Există senatul, a existat până la căderea Constantinopolei. 
Senatului i se supuneau legile, judecarea conspiratorilor, i 
se cereă aprobarea, la alegerea patriarhilor și împăraţilor. 

Administratorii provinciilor se chemau strategi cu venituri 
până la 200.000 lei, în valoare de azi. 

Nobilimea (funcţionari, proprietari provinciali) eră nume- 
roasă, peste 10.000 şi împărţiţi în trepte: nobilissimi, cuviosi, 
prima, cuvioşi. 

Proprietarii mari erau numeroşi. Lor li se recomandau cei 
mici, de aceea unii împărați intervin în folosul celor mici, 
opresc pe ţăranul călugărit de a dărui mânăstirii moşia lui. 

Armatele bizantine au susţinut mulie lupte şi au câştigat 
multe victorii. Ele se compuneau mai mult din mercenari. 
Statul daruiă o proprietate celui ce se îndatoră să servească 
în armată. Pământul acesta, se puteà moşteni și înstrăină, cu 
condiţie ca posesorul să primească indatorirea. Erau de toate 
natiile: Rusi, Persi, Arabi, Franci, Bulgari. Tineau bine se- 
cretul focului grecesc, pe care-l trimeteau pe nişte ţevi, sau 
prin nişte bombe, aruncate cu mâna, 

Civilizaţiunea. Până în secolul XI Constantinopole eră în 
fruntea tutulor cetăților, cu scoale, spitale, orfelinate. Străinii 
erau izbiti de luxul, de mătăsăriile, de aurul şi broderiile lo- 
cuitorilor. Cruciații priviau înmărmuriţi. Salonicul, Teba, Co- 
rintul Brau cu comerţul; Atena aveà şcoalele, în cari veniau 
la învăţătură din Anglia si din Paris. 

Se fäceà comerţ cu Arabii, ajungeau prin Rusia până la 
Baltica, prin Chiev şi Novgorod. In timpul cruciatei a 4, ve- 

niturile imperiului erau de trei miliarde în valoare de azi. Va- 
sile II aveă în tezaur 220 milioane, mai mult de un miliard azi. 

In literatură n'au produs opere originale, n'au produs nici 
un geniu, dar încurajau învăţătura (Constantin VII încurajă 
pe studenţi, îi aduceă la masa sa) și au fost eruditi, au re- 
zumat scrierile celor vechi. Fotie a lăsat o bibliotecă de re- 
zumate. Fotie se ridică însă mai sus. El recunoaşte că critica 
are drept să se exercite şi asupra sf. scripturi, găseşte curaj 
să sustie că cutremurele şi uraganele nu sunt semne ale mani 
divine, nici desaprobări ale evenimentelor contemporane. 
Împărații înşişi au scris, Leon filosoful, Constantin VII. Dar 
podoaba, culturii bizantine a fost Mihail Pselos (sec. XI), pe 
‘care veniau să-l asculte şi Arabi. 

In artă Bizantinii au fost de model până în secolul XI. 
Au fost imitati de Ruși, de Armeni, de “Arabi, de apuseni. 
Arhitectura venețiană, multe biserici din Italia, arta romană 
are relaţii cu arhitectura bizantină. 


18. Cali/atele. Civilizatiunea Arabilor. 


Familia, Califilor omeiazi a fost răsturnată de familia Aba- 
sizilor, numită aga după Abbas, strămoşul lor şi unchiul lui 
Mohammed. Toţi nemultumitii, profitând de certele pentru 
califat ale omeiazilor, ridică steagul negru al Abasizilor în 
locul celui verde al celorlalţi. Abu-l-Abbas se arătă de o 
cruzime sălbatică. Desgropă pe califii omeiazi și le arse 
oasele. Cu amăgire de împăcare, atrase la un banchet 70 de 
prinți omeiazi, porunci să-i omoare cu drugi de fier, în urmă 
benchetui d'asupra cadavrelor. Din toată familia vechilor ca- 
lifi, unul scăpă în Africa si de acolo în Spania, Abderraman. 

Această revoluţie a fost o reacțiune persană contra cuce- 
ririi arabe. Noii califi părăsiră Damascul şi construiră o ca- 
pitală pe malul Tigrului, vestitul Bagdad. Insă, locuind prea 
departe de lumea vestică, Spania şi Africa se sustraseră cu 
încetul de sub puterea califului. Fugarul Abderraman luă în 
Spahia titlul de sultan, iar un urmaş al lui luă în sec. X, 

titlul de calif. Africa eră condusă de familia Aglabifilor, cari 
au cucerit Sicilia şi au făcut dese incursiuni în Italia. Ei fură 
rasturnati de Fatimifi, cari pretindeau că se trag din Ali şi 
Fatima, fata lui Mohammed. Siiti fanatici, ei luară titlul de 
calif, cuceriră Egiptul, unde întemeiară capitala lor Cairul (969), 

Astfel, din califatul dela Bagdad se desfac în secolul X, 
califatul dela Cordova în Spania si califatul fatimit în Africa. 

Califatul din Bagdad. Califatul din Bagdad a atins culmea 
puterii la începutul secolului IX. Se întindeă dela Indus până 
la Atlantica şi dela Caucaz până la pustiile Saharei. Cei mai 
însemnați califi au fost Al-Mansor, Harun-al-Rasid, Al-Ma- 
mun si Motasem. Guvernul era foarte regulat, naţiunile su- 
puse erau grupate pe religii (creştinii cu mitropoliţii şi cu epis- 
copii lor, Evreii cu capii lor). Guvernatorii aveau mare grije 
de ţinerea ordinii, cadiul da justiţia, Aglabitii trimeteau cu 
punctualitate tributul. Există un serviciu regulat de poştă 
(întrebuinţarea porumbeilor). Capii poştei, prin provincii, ser- 
viau şi ca să denunțe abuzurile guvernatorilor. 

Veniturile statului proveniau din plata foncierii, la care 
erau supuşi și musulmanii, apoi din haraciu şi capitafie, plă- 
tite de nemusulmani. Cu veniturile indirecte (vämi, mine, 
domenii) statul dispuneă anual de 200—240 milioane în mo- 
netă, dar de 10 ori mai mult în valoare. | 

Armata eră permanentă, voluntari numai din musulmani. 
Se băteă bine, a câştigat multe lupte contra Bizantinilor, dar 
eră prea aplecată la pradă şi prea supusă comandantului, 
după care mergea chiar contra califului. Garnizoana din Bagdad 
începe să ceară donativum, ca armatele romane. De aceea 
se aduc mercenari turci, de cari erau 7000 sub Motasem. 

Pentru conducerea afacerilon esistau ministere, divanuri: 
al armatei, al finanţelor (care regulă rolurile de contribuţii). 

Califul locuiă în Bagdad, sau în castele de ţară, Lângă Bagdad 
reşedinţa lui formă un oraş întreg de funcţionari, de teologi, de cur- 
tezani, de poeţi, de cântăreţi. In sălile, foarte luxoase, se vedeau 
coloane de marmură, sculpturi în lemn şi în metale preţioase, vase 


de aur şi de argint, tapete de mătase în mii de colori, 7000 de 
eunuci albi sau negri, 100 lei în menagerie. În sala tronului se 

vedeà un arbore de aur gi de argint, cu rămuri gi frunze, fiecare 
de metal şi împodobită cu pietre preţioase. Arborele se aplecă la 
bătaia vântului, rămurile gi frunzele goptiau, păsările cântau. In 
fundul grădinilor, pierdut în flori gi îmbătat de parfumuri, prinţul 
se odihniă de grijile guvernării. Noul Nabucudurusur, sau Xerxes 
ră cu totul departe de un Omak 

Califii erau sanguinari. Aron, numit cel drept (785—809) 
a asasinat pe toţi urmașii lui Ali, pe câţi a putut, și a pus 
pe un măcelar să scoată toate falangele dela mâini şi dela 
picioare unui biet revoltat, în urmă l-a tăiat în 4 părţi. 
Viclean si crud a fost cu Barmecizii. Această familie, de 
origine persană, nu eră bine văzută de musulmanii orto- 
doxi. Ea făcuse mari servicii, începând dela Abu-l-Abbas. 
Jahia fusese profesorul lui Raşid, copii lui crescuseră cu 
califul, care-i fäcû miniştri şi le arătă mari favoruri. După 
unul din ei dedese pe sora sa, cu condiţie să n'aibă copii. 
Nefericitul ministru, însă, avu un copil. Raşid îi trimese da- 
ruri, zahaticale si parfumuri la ora rugăciunii de seară, îi 
mai trimese la ora culcării, apoi a treia oară, dar la miezul 
nopţii trimese pe gâde, ca să-i aducă capul. Bătrânul a murit 
în temniţă, ceilalţi măcelăriți. Tot aşă se purtau cu familia lor: 
“copii încearcă să omoare pe mama lor, fraţi ucid cu viclenie 
pe fraţii lor, calif omorît de soldaţi din ordinul fiului său. 
Toate aceste grozăvii, istoricilor li se păreau lucruri naturale, 
Ei le uitau, ca să vorbească de generozitatea unui Rasid, care 
dă odată 600.000 de lei unui cântăreţ şi care după o serbare, 
ce l-a încântat, a poruncit să se împartă artiştilor şi asisten- 
tilor toţi banii, ce se găsiau în tezaur. Cei mai multi califi 
erau nereligioşi. Ziceau despre Mohammed că a fost un om 
şiret şi un legiuitor. Filozofii rationalisti, dela curtea, lor, râ- 
deau de credincioşi, când îi vedeau rugându-se «iată cămilele 
în şir» ziceau gi». Unul singur (Mahdi) a fost profund re- 
ligios. El se sculă noaptea si se rugă, plângea pe Coran si 
iertă pe inimicii lui, când ieşiă dela rugăciune. 

Califatul din Cordova. Când eră în culmeă puterii, co- 
prindeă Spania, şi o parte din Maroc. Până în secolul X, 
chiar în Spania diferitii guvernatori erau ca si independenţi, 

iar statele creştine se întindeau si strâmtorau pe Arabi. 4b- 
derraman III (912—961) supuse pe guvernatori şi cetăţile 
cari, ca Toledo, trăiau în stare de republică. Abderraman a 


Curtea leilor (Cordova). 


laat, cel dintâiu în Spania, titlul de calif şi a condus statul 
fără consideraţii religioase, ca un print modern. Aveà do 
aliaţi pe creştini contra Fatimitilor. 

Fiul său Hacam era prinţ luminat, amic al filosofilor şi al sa- 
vantilor. Sub Hisam II a trăit ministrul Abi-Amir, care a făcut 
50 de expediţii contra creştinilor şi le-a inspirat atâta teamă, incât, 
odată, retrăgându-se armata arabă dela zidurile unei cetăţi gi ui- 
tând un steag, a rămas steagul 5zile pe locul lui, fără ca creştinii 
să cerceteze, dacă au plecat Arabii sau nu. 

Veniturile erau din aceleaşi impozite ca la Bagdat şi se 
rucau la Cordova până la 700 milioane. 

Funcţionarii se luau şi dintre nemusulmani: un episcop 
figurează printre ambasadorii trimeşi de Abderraman la Otto 
cel Mare. Cregtinii se bucurau de libertatea cultului, numai 
nu li se îngăduiau procesiuni şi sunarea clopotelor. 

Cordova umpleă de admiratiune pe vizitatorii creştini cu cei 
500.000 locuitori, cu 113.000 de case si 3.000 de moschei. Abder- 


raman III construise un oraş cu peste 6.000 de femei in harem, 
cu peste 3.000 de paji şi cu aproape 14.000 de servitori. 


Califatul dela Cair. Nu mai putin magnificé eră curtea 
califilor fatimiti, Acel califat coprindea Ifrichia (Tunisul şi 
Algeria) Sardinia, Corsica, Sicilia, Șiria, parte din Arabia. 
Hacam I (996—1021) a fost un tiran religios, care a perse- 
cutat cumplit pe creştini şi pe Evrei. El se proclamă că 
este întruparea lui D-zeu şi sili pe popor să-l recunoască de 
D-zeu. Sub urmaşii lui, provinciile încep să fie pierdute: 
mai întâiu Sardinia, apoi Sicilia, luată de Normanzi, apoi di- 
feriti emiri din Siria se declară independenţi şi crează prin- 
cipate, cari vor aveă de luptat cu cruciații. 

Desmembrarea califatelor. Califatele s'au desmembrat, 
căci puterea eră prea centralizată şi la moartea suveranilor 
energici statul rămâneă pe mâini nepricepute. Apoi, deşi 
califul în viaţă designă pe succesorul său, principiul ereditar 
nu puti pătrunde în popor. Aristocratia arabă eră anarhicä 
şi nedisciplinată, de aceea califii începură să se sprijine pe 
străini : Persani, Berberi, Spanioli. Cu aceasta, deşteptau însă, 
spiritul national al supuşilor. Atunci recurg la mercenari turci, 
dar aceştia răstoarnă pe suveranii lor şi aduc anarhie militară. 

Califatul din Bagdad se desmembteazä din secolul IX. 
Persia se declară independentă, Fatimiţii fac califatul Africei, 
Turcii gaznevizi se fac stăpâni în orientul depărtat si in- 
cep cucerirea Indiei. Turcii Selgiucizi, fiind chemaţi de ca- 
lif, vin sub conducerea lui Togrul şi pun mâna pe toată pu- 
terea statului, lăsând califului numai puterea spirituală. 

Califatul de Cordova se desmămbrează repede, din pricina 
mercenarilor, cari ridică şi răstoarnă calif după calif. Hisam 
ITI, ascultă rezignat depunerea sa şi cere numai puţină pâine 

pentru copii săi flămânzi. Cordova se transform’ in repu- 
blică aristocratică, provinciile devin independente una de alta. 
Când pericolul se ridică amenintätor din partea creştinilor, 
musulmanii cer ajutorul Almoravizilor din Sahara, cari trec 
ca o furtună peste regatele şi civilizaţia Andaluziei. 

Sectele. O cauză, care a contribuit la căderea califatelor a 
fost şi mulţimea de secte religioase în islamism. 


Una era secta Motazelitilor, rationalisti, cari negau atributele 

lui D-zeu, ca incompatibile cu unitatea lui. Ei respingeau revelaţia. 
şi admiteau că omul se anântueşte numai prin lumina raţiunii. Séifit, 
tot proclamând drepturile lui Ali, ajunseseră să susţină că D-zeu 
s’a întrupat in Ali şi succesorii lui, că aceştia sunt rege-zeu. 
" Secta Sufiţilor, întemeiată de o femee (Rabia) mistică, ajunse 
la proclamurea panteismului : «când omul adorä pe D-zeu, D-zeu 
se adoră pe el» ziceă unul. Lumea e o emanatie a lui D-zèu, dela 
care pleacă totul şi în: care se întoarce totul. Marii poeţi persani 
au fost sufiţi, 

Intre Şiiţi erau Ismaelienti, cari aşteptau un Mesia şi primiauw 
initiati de toate religiile. Ri respingeau chiar Coranul gi practi- 
cile religioase._Unul invita că nu e de folos nici rugăciunea, nici 
postul şi recomandä jaful si asasinatul, ceeace Beduinii primiră cu 
mare plăcere. In secolul IX, ei provoacă o teribilă răscoală a ţă- 
ranilor. 


Civilizaţia arabă. Civilizaţiunea arabă a fost în evul 
mediu mai întinsă decât cea bizantină şi cea apuseană, pen- 
trucă, se întindeă dela China până la Pirinei. Deşi influen- 
tatä de civilizatiunea persană şi bizantină, ea a dat o notă 
originală, a dat o limbă comună mozaicului de naţiuni, cari 
intrau în compunerea imperiului arab şi le-a întrunit în co- 
munitatea superioară a islamului. [E o imitație, dar nu ser- 
vilă, Arabii nu sunt simpli mijlocitori, ci şi: creatori, atât pe 
tărâmul teoretic, cât şi pe cel practic 

Centrele acestei civilizatiuni au fost: Damascul totdeauna 
verde, Bagdat cetatea minunilor, Cairul cu scoalele gi biblio- 
tecile sale, Cordova, Fez, Tunis, Palermo. Acesta din urmă 
va rămâne capitală arabă, guvernată de creştini. 

Agricultura. Arabii erau buni agricultori, excelară mai 
ales în horticultură. Ei au aclimatizat şi au îmbunătăţit mul- 
time de plante si de flori. Camelia roşie şi albă, rozele al- 

be şi galbene, de ei au fost întroduse în Europa. Din 
India aduseră orezul în Egipt şi întinseră cultura lui, cum 
şi a trestii de zahăr. Dudul fu naturalizat în Spania şi în 
Sicilia. Sofranul, cânepa, portocalul, caisul, sparanghelul, 
tarhonul, fasolea s'au răspândit şi s'au îmbunătăţit prin ei. 
Cheltuiau sume mari, ca să sape fântâni, să ramifice canale, 
să stabilească irigaţii. 

Industria. Produceau mai ales articole de lux. Damascul 
eră vestit prin arme, Toledo, vestit prin săbiile şi prin ar- 
murile de fier ale cavalerilor. Vase, tăvi, mese, lămpi se 
cizelau şi se înctustau cu aur şi cu argiut. Dela Arabi ve- 
niaù vasele de faianţă şi de porțelan, sticlăria şi giuvaergeria. 
[i teseau lâna, inul, bumbacul, mătusea: Damascul eră ves- 
tit prin tapete de mătase, dela Mosul a rămas numele mu- 
selinei. In secolul XI, trăiau în Spania 600 de oraşe şi sate 
din industria mătăsii. Cordova eră vestită prin lucrarea piei- 
lor, Persia şi Bagdadul prin zahăr. Hârtia de mătase, ei au 
luat-o dela Chinezi, apoi au început să o fabrice în Spania 
din in şi cânepă. 

Comerţul. Nu se consideră înjositoare ocupatiunea, pe care 
o exercitase însuşi profetul. In fiecare oraş se află o parte 
a comerciului bazarul. Făceau comerţ pe apă, căci flota 
arabă mult timp a stăpânit marea. Porturi mari erau Ale- 
xandria, Basora, Barcelona. Au mers în India, de unde udu- 
ceau la Alexandria piper, aromate, mărgăritar, stofe de mă- 
tase. Acolo aşteptau năvile italiene, cari le duceau în Europa. 
Pe uscat intretineau raporturi cu China, prin Samarcanda. 

Literatura, Studiau şi pentru aplicatiuni practice, dar şi 
pentru plăcerea de a şti. Societăţi literare, cursuri universi- 
tare se ţineau în moschei. Universitatea din Cair aveă 12000 
de studenţi, în Spania eră o bibliotecă cu 400000 de vo- 
lume. Clerul eră însă contra filosofiei, filosofii arabi mai 
mult au comentat pe cei greci, în deosebi pe Aristoteles. 

Averoes a fost cel mai celebru filosof arab. Ela trăit în Spania 
în secolul XII. El crede în eternitatea materii. a vieţii si a mig- 


cării. Nu admite nici creatiune, nici înviere, nici providenta di- 
vină. D-zeu se ocupă numai de legile generale ale universului. El 

respinge teoria recompenselor, consideră ca imoral să faci binele 
în considerarea unei recompense. Filosofia fu înăbuşită prin inter: 
venirea, puterii civile. Istoricii arabi sunt numeroşi (mai însemnați 
Masudi 950, Abulfeda sec. XIV) dar simpli analişti, afară de 
Ibnkaldun, care stabileşte regulele criticii istorice. 


În opere de imaginaţie, Arabii au fost rodnici, căci una 
din calităţile cavalerului arab eră să fie poet. Vestite sunt 
o mie şi una de nopți, şi altele. Regii înşi-şi erau poeţi, ca 
acel Motgmed, care, detronat şi prizonier, plângeă «mizeria 
fetelor sale, cu obrajii traşi, îmbrăcate în trente şi mergând 
desculte prin noroiul stradelor». 

Sliintele. Tifrele arabice nu sunt de origine arabă i), dar 
întrebuinţarea semnului zero, prin care se dă tifrelor va- 
loarea de poziţie, e arabă, ca şi cuvintele fifră-şi zero. 

Musa compune în 820 un tratat de algebră, întrebuințat in 
Europa până în sec. XVI. Alhazen scrie un tratat de optică, în 
care tratează despre refractiune, despre focarele oglinzilor, despre 
mărimea, aparentă a obiectelor. Instalaseră observatorii cu felurite 
aparate de observat astrele, căci credeau în astrologie. La întemeierea 
Cairul.i au pus prima piatră, când planeta Mars a trecut la 
meridian, de aceea se chiamă cetatea lui Mars (Elkaher—vic- 
torioasa). 

Au făcut călătorii geografice si descrieri numeroase (Masudi), 
prin cari s'au rectificat cunoştinţele geografice, Astfel, lungimea 
Mediteranei o socotiau Grecii de 620 ei au redus-o la 420. Pe o 
hartă din secolul XIII, Nilul este arătat ca ieşind din lacurile 
ecuatoriale. 

In ig ae le datorim siropurile, pomadelo. alcoolul, ventuzele. 
operaţia de cataractă. Avicena (1000) u rămas 6 secole maistrul 
Europenilor. 

Alhimiştii arabi, căutând elizirul şi piatra filosofald, au 
găsit alcoolul, acidul sulfuric, sublimatul corosiv. Ei, după 
Chinezi, dar înaintea Europenilor, au fabricat iarba de puşcă. 

Artele. In arhitectură au imitat pe Bizantini, au acoperit 
însă imperiul cu palate şi moschei. Moschea lui Hasan din 
Cair e lungă de 140 m. largă de 75, cu minaretul cel mai 
înalt de 86 m. In Ierusalim e moschea lui Omar, în Spania 


moschea din Cordova şi vestitul palat Alhambra din Grenada. 


1) Semne asemănate cu ele se găsesc chiar la Boeţiu. 

EPOCA CRUCIATELOR (1096—1270) 


19. Primele Cruciate. 


Si califatul din Bagdad si cel din Cair erau în secolul, XI 
în decădere completă. Califii păstrau numai puterea spiri- 
tual’, iar grijile şi puterea statului o aveau: şefii armatelor 
mercenare, un fel de maiordomi turci. In Bagdad, cel dintâiu 
șef puternic a fost Togrul. Dar nici Turcii n'au stat uniţi, 
ci Sana împărţit în mai multe sultanate, între cari eră unul 
la Iconium. Sultanul din acest oraş, Soliman, cuceri toată 
Asia mică dela Bizantini şi-şi stabili capitala in Nicea, cetatea 
aziatică din fata Constantinopolei. Imperiul bizantin pierdù 
și Siria, pe care o ocupară alti şefi turci, 

Turcii formau o clasă cuceritoare de cavaleri, cari lăsau 
populaţia cucerită să-şi exercite meseriile, să-şi practice cultul, 
numai să plătească dările impuse de Coran necredincioșilor. 
Ei se luptau călări, dar caii lor erau iuți şi armele ușoare 
(sabie, lance de trestie, are de lemn, scut uşor de lemn), [i 
se recrutau nu numai dintre Turci, ci din toate naţiunile, 
însă numai musulmani și ascultau de emirul lor. Cei mai 
însemnați emiri erau cel din Alep, cel din Damasc, prinţul 
din 'Egipt şi cel din Mosul. 

Imperiul bizantin a fost într'o epocă de decădere, după 
moartea lui Vasile Bulgarohtonul. Fetele împăratului s'au 
amestecat În alegerea împăraţilor, i-au pus, i-au depus, încât 
în 60 de ani s'au schimbat 12 împărați, pecând Turcii cu- 

Jon S Fonv. — Istoria Evului Mediu. 9 

ceriau cetăţile şi provinciile din Asia ale imperiului, pecând 
Normanzii alungau din Italia pe Bizantini şi-i atacau chiar 
în Grecia. Insă, cu câtivà ani înaintea primei cruciate, se ri- 
dicase pe tron o nouă familie, cu Alexios Comnen, care a 
fost împărat capabil gi a impärätit timp îndelungat. Se zice 
că Alexis ar fi cerut ajutorul lumei apusene contra Turcilor, 
promițând că va împăcă cele două biserici şi că de aceea 
Sar fi început cruciatele. Cauza adevărată a cruciatelor stă 
însă în prestigiul pe care-l câştigaseră papii, cum şi în dis- 
pozitiunea sufletească a lumii apusene. 

Papii, în lupta pentru investitură, ajunseseră nu numai capii 
spirituali ai lumii apusene, dar chiar capii ei politici. Ei dau 
coroane de regi, ei consacră cuceriri de rezate, ei dau des- 
legare prinților normanzi din Italia, să facă cuceriri in im- 
periul de răsărit. Grigore VII vorbià din 1074 să meargă în 
capul cavalerilor creștini, ca să se lupte cu necredincioşii 
pentru sfântul mormânt. 

Papii au pus apusul în mişcare însă, pentrucă societatea 
întreagă érà profund religioasă. Se făcean pelerinagii la mor- 
mintele sfinţilor şi la bisericile cu minuni, se impuneau po- 
cäinte păcătoşilor, se înmulţiă numărul ascetilor. Reformele 
din Cluny erau primite în toată biserica şi clerul câştigase 
numele de sfânt, prin adiniterea celibatului. Dintre toate lo- 
curile de pelerinaj, cel mai sfânt este, însă, Ierusalimul şi nu- 
mărul pelerinilor la Ierusalim eră foarte mare: în 1064 un 
singur episcop a condus 7000 de pelerini. Acești pelerini se 
îmbarcau de obiceiu intr’un port italian, debarcau apoi în 
Siria, şi cu picioarele goale îngenuchiau pe mormântul lui 
Cristos. In locurile sfinte, găsiau însă stăpâni pe musulmani, 
cari, deşi se purtau bine cu dânşii, căci aveau foloase depe 
urma pelerinilor, erau însă necredinciosi, şi încetul cu încetul 
s'a format credinţa, că arfi plăcut lui Dumnezeu, ca să scape 
mormântul său de necredinciosi. 

Societatea întreagă era pentru aceste răsboaie si din imo- 
tive economice. În secolul XI, populatiunea Europei era prea 
deasă pentru starea agriculturii de atunci: cruciatele au fost, 

în timpul lor, ceeace sunt emigrările de azi, o rärire a po- 
pulaţiunii prin căutare de pământuri noi. «Pământul pe care-l 
ocupați, ziceă papa,... este prea strâmt pentru populaţia 
voastră numeroasă.» Şi ţăranii plecau, cu speranţa de a găsi 
pământ nou şi -a obţine iertarea păcatelor. 

Oraşele, mai ales cele italiene, sperau să pue mâna pe co- 
mertul oriental, să facă transportul oamenilor şi să le procure 
cele trebuincioase. Cavalerii căutau aventuri în orientul cel 
Minunat, sperau să cucerească principate. Prinții sperau să 
«cucerească regate şi toţi erâu siguri de iertarea păcatelor. 

Conciliul dela Clermont (1095). In 1095 pe scaunul papal 
se află Urban IT, un nobil francez, foarte ascultat în patria 
lui. El adună la Clermont un sinod şi între alte.cestiuni puse 
şi pe aceea de ă liberă sfântul mormânt. Veniseră sute de 
«episcopi şi de clerici, mii de cavaleri, încât, ne mai încăpând 
în oraş, papa îi convocă în câmpie. La vorba însufleţită a 
papei, la cuvintele lui evangelice «fiecare să-şi ia crucea» 
adunarea, izbucni în strigătul «Deus lo volt, Deus lo volt» 
‘gi mii de cavaleri îngenuchiară, cerând binecuvântarea. Isi 
-cusură pe umeri o cruce de stofă roşie şi hotăriră s% plece 
în anul viitor. 

Ca la un semnal, călugării şi preoţii începură să străbată 
Franţa şi Germania, îndemnând lumea să ia crucea, 

Se socoteşte numărul cruciatelor la 8, însă au fost mai 
-multe, căci şi între cele recunoscute s'au făcut; necontenite 
-expeditiuni din apus. 

Cruciata poporului (1096). Intre călugării, cari au pre- 
dicat cruciata printre poporul de.jos, a fost Petru din Ami- 
ens, la a cărui voce sau adunat mulţime de nenorociti, 
cari nu aveau nici arme, nici proviziuni. Ei plecară spre 
Constantinopole, urmând cursul Dunării. Altă mulţime plecă 
pe urma lor din Germania, mânând în frunte o capră şi o 
gâscă, conducătorii expedițiilor, după pitologia germană. 
Mulţi periră pe drum de boale, mulţi fură ucişi “de Unguri 
gi de Slavi, când treceau prin tara lor. Când ajunseră la 
Constantinopolv, mai bine le-ar fi plăcut să prade capitala, 

dar Alexios se grăbi să-i treacă în Asia. Turcii îi învinseră 
uşor, nu scăpară decât puţini în Constantinopole, iar oasele 
lor se ziceă tă formau munţi în câmpia dela Nicea. 

Cruciata cavalerilor. Cruciata, hotărită la Clermont, în- 
cepu în anul 1096. Au luat parte la ea 300.000 de oameni 
bine înarmaţi şi urmaţi de servitorii lor. In realitate erau 4 
expediţii: una, a Francezilor din sud şi a Italienilor, cari au 
mers la Constantinopole prin Dalmatia gi prin Epir. A doua, 
din care făceau parte Francezii din Lorena gi Germanii, 
cu șefi mai însemnați Gottfried de Bouillon gi fratele său 
Balduin. In expediția a treia intrau cavalerii italieni şi 
normanzi, conduşi de către Bohemund de Tarent. Ei trecură. 
Adriatica şi debarcar’ în Epir. Din expediţia a patra fäveau 
parte ducele Normandiei, “fratele regelui Franţei şi alţii. Cru- 
ciatii nu recunoşteau o căpetenie, fiecare se conducea după 
capul său, dar Gottfried se distingeă între toţi prin cucer- 
nicia sa.* 

Când ajunseră în Constantinopole, rămăseră fncremeneti 
la vederea oraşului împărătesc, cu palate de marmură, cu 
strade pline de lume. Alexios ceri cavalerilor să-i jure, că 
vor supune imperiului terile ce le vor cuceri, apoi fi trecù 
în Asia. 

Cruciații, ajutaţi de o armată bizantină, bäturä pe Turci şi 
coprinseră Nicea, în care intrară Bizantinii. Mergând mai 
departe, fură atacați de Turci la Dorylaeum, dar câştigară 
victoria şi înaintară în Asia mică, suferind grozav de lipsa 
apei şi a hranei. La un popas muriră de sete 500, caii pie- 
riră, încât cavalerii se văzură nevoiţi să încalece pe boi şi 
pe măgari. La lipsa de cele trebuincioase, se mai adăogă cearta 
între cavaleri şi seniori: unii voiau să meargă la mormânt, 
ceilalţi voiau să cucerească oraşe. Balduin cu credincioşii săi, 
înaintă până la Eufrat, coprinse cetatea Edesa şi luă titlul 
de comite de Edesa. 

Ceilalţi atacară marea cetate Antiohia, care ave 360 de 
biserici si un zid atât de gros, încât un car cu 4 cai putea 
merge pe d’asupra lui. Asediul tinù un an, în care muri multă 

lume de ploi şi de boale. In cele din urmă, Bohemund găsi 
în cetate un trădător. Dar abiă intrară în Antiohia şi peste 
3 zile îi înconjură în ea Kerboga, emirul din Mosul, cu 200.000 
de soldaţi. Foametea ajunse atât de mare între cruciați, încât 
mâncau curelele dela scuturi şi coaja de pe copaci. Mulţi se 
lăsau în jos pe ziduri cu frânghii şi fugiau. Un preot îi scăpă 
dela peirea sigură. El spuse că Sfântul Andreiu i-a arătat 
locul, unde se află sf. lance, prin care vor birui pe inimici. 
Săpară o zi şi preotul găsi, spre seară, o lance. Normanzii îl 
acuzau că el a ascuns-o, preotul se oferi să suporte proba 
prin foc: trecu prin foc cu lancea, dar mai pe urmă muri, 
din pricină, ziceau partizanii lui, că s'a îndoit un moment. 
Siguri de victorie, cruciații ieşiră din cetate şi distruseră ar-" 
mata lui Kerboga: «femeilor, zice un cleric, nu le făcură alt 
rău, decât că le împlântară săbiile în pântece.» Antiohia ră- 
mase lui Bohemund. 

In număr numai de vre-o 25.000, se îndreptară spre leru- 
salim, care eră în stăpânirea califului din Egipt. Ajungând 
pe cel din urmă deal, de pe care se vede Ierusalimul, căzură 
la pământ, rulţumind lui D-zeu. Entusiasmul religios suplini 
lipsurile şi numărul, încât cetatea sfântă, deşi încinsă cu zi- 
duri groase, fu cucerită după o zi şi jumătate, Inäuntru mă- 
celärirä tot ce găsiră, măcelăriră pe musulmanii refugiaţi în 
moschea lui Omar, apoi cu picioarele goaie merseră să se roage 
pe mormântul lui Cristos (1099). 

Regatul Ierusalimului. După ce coprinseră Ierusalimul, 
cavalerii îl oferiră lui Gottfried, care luă titlul de apărător 
al Sfântului Mormânt. 

Regatul de Ierusalim eră însă foarte slab, pentrucă cru- 
ciaţii, după ce şi-au împlinit promisiunea, s'au întors în Eu- 
ropa. Gottfried a rămas numai cu 200 de cavaleri şi Turcii 
îl atacau necontenit, drumurile erau foarte nesigure. Lui Got- 
tfried îi urmă fratele său Balduin, rare luă titlu de rege şi 
respinse atacurile Egiptenilor. El izbuti să cucerească mai 
toate porturile vechi feniciene, încât regatul coprindeă Fe- 
nicia şi o parte din Palestina. 

Statul eră organizat ca statele feudale din Europa. Sub 
rege veniau prinții (cei mai însemnați erau cei de Autiohia 
şi Edesa), sub aceștia cavalerii. Poporul, îl formau vechi: 
creştini, cu cari cruciații se purtau ca cu nişte servi, de aceea. 
nu eran totdeauna credincioși. Catolici erau puţini, căci după 
ce sfârşiau pelerinajul, se întorceau în patrie și nu rămâneau 
decât cavalerii, iubitori de aventuri și negustorii, mai ales 
genovezi, venețieni şi pizani. Cavalerii locuiau în castele, din 
cari ieşiau şi prădau caravanele, luau prizonieri, pentru cari 
cereau sume mari de răscumpărare. 

Ordinele militare. Spre a îngriji de bolnavi, chiar din 
prima expediţie, se uniră câtivà nobili francezi şi înfiinţară un 
spital. Mai pe urmă ei formară o societate religioasă, ai cărei 
membri tăceau promisiune să se devoteze pentru serviciul 
celor săraci si bolnavi, să nu mănânce decât pâine. Casa lor 
se chiemă spitalul Sf. Joan. Mai târziu, pe lângă serviciul de 
spital, se mai obligau să poarte răsboiu contra musulmanilor 
şi nu primiau între ei decât nobili. Îndată avură în toată 
lumea mii de castele. Unul din aceste tastele, în Palestina, 
adăpostiă 1000 de oameni, cu proviziuni pe 5 ani. Acești 
cavaleri se numiau Joani{i sau Ospitaliert. 

Alt ordin eră ai Templierilor, numiţi aga pentrucă îşi aveau 
biserica pe locul templului lui Solomon. Ei erau tot atât de 
puternici şi de bogaţi. Aveau bănci, flote şi castele. 

Cevă mai târziu, au înfiinţat şi Germanii un ordin, ca o 
filială a ospitalierilor, ordinul zezitonie. Seful lor se chiemà 
mare maistru, cu costum jumătate civil, jumătate bisericesc. 

Cruciata II-a (1147—1149). Cam la 50 de ani, dela prima 
cruciată, începu slăbirea statelor creştine din Orient. Mai în- 
tâiu cäzù Edesa în mâinile sultanului din Mosul. Atunci träià 
în Franţa Bernard, dare prin elocventa şi sfintenia lui eră 
cel mai influent om din Europa. El începu să predice o nouă 
cruciată şi regele Franţei Ludovic VII se hotäri să plece. 
Împăratul Conrad III eră nehotărit, dar când auzi pe 
Bernard predicâid, începură să-i curgă lacrämi din ochi 
şi cert o cruce. Aceasta numiă Bernard cminunea minunilor.» 

Si Francezii şi Germanii erau în număr de 70.000 de cava- 
Jeri şi luară calea Dunării. Trecând in Asia, Germanii voirä 
să pătrundă în interior, însă nu puteau ajunpe cavaleria iute 
a Turcilor si se întoarseră la Nicea, imputinati de suferinţe 
şi de sabia turcească. Francezii o luară pe ţărmul mării, tre- 
când munţi pe poteci şi hârtuiti de Turci la fiece pas. Dela 
un loc luară calea pe mare, însă în corăbii n'avură loc decât 
cavalerii, iar pedestraşii fură lăsaţi pe, uscat şi periră toţi. 
Tot pe mare, sosi in Palestina şi Conrad, cu restul armatei 
sale. Scopul cruciatei eră să recucerească Edesa, însă până 
să vie creştinii în cruciată, musulmanii o distruseseră cu totul, 
iar cei doi regi, după îndemnul regelui din Ierusalim, atacară 
Damascul şi-l asediară. Creştinii din Palestina se înteleserä 
însă cu emirul cetăţii şi făcură imposibilă cucerirea ei. Apoi, 
şi Francezii şi Germanii, se întoarseră în patria lor, încât nu 
se alese nimic de cele două armate mari. 


20. Expedifiunile Cruciate. Urmările Cruciatelor. 


Luptele cu ereştinii deşteptară lumea musulmană, spre a 
rezistă năvălitorilor. Sufletul acestei mişcări, în acelaşi timp 
cavalerul islamului, fără frică şi fără pată, a fost Saladin, 
fiul lui Hiub. Nepot al şefului armatei din Egipt, el rămase 
cap al armatei si nu mai lăsă să se aleagă calif în Cair, apoi 
supuse Siria şi Mesopotamia. Creştinii, în loc să stea în pace 
cu Saladin, îl provocară. Anume, un cavaler francez atacă 
0 caravană cu care se află şi sora lui Saladin. Acesta reclamă 
regelui din Ierusalim, care refuză să dea caravana, iar Sa- 
ladin jură să omoare cu mâna sa pe cavaler. El asediă 77- 
beriada, în ajutorul căreea alergară toţi creștinii, 2.000 de 
cavalari şi 18.000 de pedestraşi. Pe o căldură îngrozitoare, 
armata creştină fu strivită, regele căzu prizonier, adevărata 
cruce căzu în mâinile necredincioşilor. Saladin porunci să-i 
aducă pe prizonieri, regelui îi dete să bea chiar el, mustră 
pe cavalerul hot şi-i täiè capul cu mâna sa. Ucise apoi pe 
cavalerii ospitalieri şi templieri, cum şi pe prizonierii nenobili. 

In scurt timp, toate oraşele fură supuse, Ierusalimul se 
predete după un scurt asediu. Saladin corfiscă averile cres- 
tinilor, le dete voie să plece din cetate, apoi dete Jos crucile 
depe biserici, sfărâmă clopotele şi purifică moscheele cu tă- 
mâie şi cu apă de roze. i 

Cruciata a treia (1189—1193). La vestea că a căzut le- 
rusalimul, toată creştinătatea se cutremură. Papa ordonă să 
se tie posturi şi să se facă rugăciuni publice. Toţi prinții 
fură îndemnați să meargă în apărarea crucii, cei mai mar? 
suverani ai apusuluij împăratul, Frederic Barbarossa, regele 
Franţei Filip Augustul si Rihard Inimă de Leu, regele 
Angliei, luară drumul Palestinei. 

Mai întâiu plecă Frederic, urmând cursul Dunării, cu 
50.000 de cavaleri, cu 100.000 de pedestragi, cea mai stră- 
lucită armată germană în evul mediu. O jumătate de an tink 
drumul până la Constantinopole. De mai multe ori se lup- 
tară cu Grecii, până ce obtinurä să-i treacă peste strâmtoarea 
Dardanele. După multe suferinţe, Germanii cuceriră Iconium, 
apoi trecură munţii Taurus. Ajungând la râul Selef, împă- 
ratul voi să se scalde după masă, dar îl luă apa şi se înecă. 
Mare desperare coprinse pe Germani, unii plecară, alţii ajun- 
seră la Antiohia. unde o ciumă grozavă îi reduse cu totul. 

Cei doi regi, deşi erau în răsboiu, se împăcară şi luară, 
crucea. Hi merseră pe apă şi se întâlniră în Mesina, unde 
începură certele. [Englezii iutrară în ceartă cu locuitorii şi 
jefuiră cetatea, Filip îşi cereă partea sa din pradă şi în ace- 
laşi timp scriă regelui Siciliei că e gata să-i dea ajutor contra. 
Englezilor. Cu aceste certe trecu iarna şi în primăvara anului 
1191 plecară pe apă. Englezii fură împinşi de furtună în 
insula Cipru. Rihard cuceri insula dela Greci şi luă locui- 
torilor jumătate din pământ, pe care-l dete ca feude cava- 
lerilor săi. 

In Siria, cei doi regi înconjurară cetatea Acra, Asediul 
tinea de doi ani, în cele din urmă fu luată. In acest asediu 
Rihard a câştigat reputaţia de cel mai viteaz creştin: se în- 

el, ca ăcele într'o perinitä. Ajunse spaima musulmanilor, in- 
cât mamele speriau copiii cu numele lui. 

Eră însă crud şi brutal. Când a intrat în Acra a aruncat 
în noroiu drapelul austriac, si de aceea Germanii au părăsit 
Palestina. 

Filip o părăsise mai înainte, după ce Rihard îl pusese să 
jure, că nu-i va atacă statele. Rămânând singur, Rihard nu 
putu cuceri Ierusalimul, căci sosise vremea ploilor, apoi se 
întoarse în Europa, căci află că fratele său Ioan gi Filip re- 
gele Franţei, se înțelegeau ca să-i ia ţerile. In anul următor 
1193 muri Saladin, însă Creştinii nu mai putură da viaţă 
statelor lor din orient. Ei nu mai stăpâniau decât Fenicia 
şi aveau capitala în Acra. 

Cruciata a patra (1202—1204). Inocenţiu III, cel mai 
puternic papă în evul mediu, puse să se predice în toate 
statele o nouă cruciată. In nordestul Franţei se formă o 
mare armată de cavaleri. Voind să facă pe apă călătoria, 
cruciații se adresară la Venetia, ca să le procure corăbiile. 
Când sosiră în Veneţia, nu putură adună suma cu care se 
învoiserii şi Venețienii le propuseră să cucerească pentru ei 
cetatea Zara, dela regele Ungariei. Cetatea fu cop.insă, când 
șe ivi Alexie, fiul împăratului din Constantinopole, şi le pro- 
puse să urce pe tatăl său pe tronul, depe care fusese răs- 
turnat de un uzurpator, promiţându-le bani,: oameni pentru 
cruciată şi împăcarea bisericii. Multi cruciați nu voiau să 
audă de aceste propuneri, cari schimbau scopul cruciatei, însă 
dogele Dandolo, bătrân de 80 ani, stărui să se primească 
propunerile. Cruciații asediară capitala, care fiind apărată de 
puţini soldaţi, căz după 13 zile. Impăratul detronat fu urcat 
pe tron, dar Alexios nu putu nici banii să-i plătească, nici 
să unească bisericile. Grecii se răsculară şi proclamară alt 
împărat. Cruciații trebuiră să înceapă din nou asediul Con- 
stantinopolei, asediu mai lung şi mai greu decât cel dintâiu. 
Tn cele din urmă, biruirä pe Greci sub zidurile cetăţii, luară 
steagul împărătesc şi icoana făcătoare de minuni a Fecioarei, 
apoi luară gi cetatea cu asalt. Creştinii apuseni, cu toate or- 

dinele căpeteniilor lor, jefuiră Constantinopole, ca Vandalik 
Roma. Tezaure artistice fură nimicite, statui de marmură. 
fură sfărâmate, manuscrisele fură risipite sau arse. Oraşul 
împărătesc, care înfruntase pe Avarii şi pe Bulgarii păgâni, 
atuuci a fost coborit în rândul oraşelor fără viitor. Atuncr 
orientul european a încetat de a mai da cuvântul său lumii, 
de atunci începe supremaţia apusului asupra răsăritului (1204). 
Invingătorii îşi împărţiră posesiunile imperiului şi întemeiară. 
în Constantinopole un imperiu latin. 

Cruciata a cincia (1217—1221). După îndemnul lui Ino- 
cenţiu III, mai multi cavaleri germani şi unguri, sub con- 
ducerea regelui unguresc Andreiu II, merseră la Acra, unde 
timp de un an încercară expeditiuni nenorocite contra Tur- 
cilor. Andreiu se întoarse în Ungaria, îar restul cavalerilor 
mai primind ajutoare, se decise să atace pe sultan în Egipt, 
căci acolo era puterea ceu mare @ Turcilor. Plecară cu co- 
răbiile şi debarcară la Damieta. 

După un asediu îndelungat, în care se zice că a murit a. 
şasea parte din ei, cruciatii coprinseră cetatea. Victoria. 
aceasta păru atât de hotăritoare, încât sultanul oferià cru- 
ciatilor să le dea înapoi adevărata cruce şi regatul Jerusa- 
limului. Ei însă nu voiră să audă, căci voiau «să distrugă. 
imperiul musulman din Egipt». Atunci sultanul deschise zä- 
gazurile, cari ieziau apa Nilului şi toată delta se acoperi cu 
apă, iar cruciații rămaseră închişi ca într'o insulă. Siliti de 
foame, trebuiră să se predeă şi se simtirä fericiţi că sultanul 
îi lăsă să plece. 

Cruciata a şasea (1228—1229). Impäratul Frederic IT 
promisese să plece în -expeditie. încă dela încoronarea lui, şi 
după multe amânări, plecă în Palestina cu o mică armată. 
Fiindcă se află în ceartă cu papa, cavalerii templieri si ioa- 
niti îl päräshä, însă împărațul intră in tratări cu sultanul 
Egiptului Alcamil. Acesta părăsi creştinilor Ierusalimul, Bet- 
leemul şi Nazaretul, dar Frederic acordă musulmanilor liberă 
petrecere şi liberă intrare în cetatea sfântă, cum şi marea 
mosches a lui Omar. Acest tratat, cel dintâiu semn de to- 

lerantä religioasă, s'a putut încheiă, pentrucă şi Frederic şi 
sultanul musulman erau prinți cultivați, toleranti şi conduşi 
mai mult de motive politice, decât de consideraţii religioase. 

Abia părăsi Frederic Palestina şi cavalerii francezi se re- 
voltară contra guvernatorilor lui, iar cezturile creştinilor fo- 
losiră musulmanilor. Aceştia coprinseră Ierusalimul în 1244 
şi de această dată pentru totdeauna. 

A şaptea şi a opta Cruciată (1948—1254, 1270). Cele 
din urmă expeditiuni cruciate au fost făcute de regele fran- 
cez, Ludovic cel Sfânt, Cruciata a şaptea a fost o repetiţie 
a celei de, a cincia. Ludovic merse cu corăbiile în insula 
Cipru, dar de acolose îndreptă contra Egiptului şi debarcă 
la Damieta. Musulmanii părăsiră oraşul fără luptă, însă inun- 
datia Nilului impuse creștinilor un repaos, de pe urma căruia 
armata începu să se desorganizeze. Mai târziu înaintară spre 
Cair, ins’ în lupta ce se dete, floarea cavalerilor, împreună 
cu fratele regelui, atacară pe musulmani cu prea mare iu- 
jeală, lăsară îndărăt restul armatei, fură înconjurați şi măce- 
lăriţi de inimici. Restul armatei fu închis în lagăr, expuşi 
la boale şi la moartea prin foame. In cele din urmă, fură 
făcuţi prizonieri. Ludovic şi seniorii bogaţi obtinurä liber- 
tatea, plătind o mare despăgubire in bani. Din Lgipt, Ludovic 
merse în Palestina, aşteptând trei ani să-i mai vie ajutoare, 
cari însă nu sosiau. In acest timp,el făcu descult un pele- 
rinaj la Nazaret, întări fortărețele, făcu milostenii şi îngriji 
el însuşi de bolnavi, însă în Ierusalim n'a putut intră. 

Ludovic se simtià legat să facă o nouă expediţie cruciată. 
De aceea în anul 1270, contra vointii celor mai credincioşi 
consilieri ai săi, el se îndreptă spre Sardinia, unde ţinură 
sfat, spre a se hotărî cu cine să poarte räsboiu. Carol, un 
frate al regelui şi care de câţivă ani eră rege al Siciliei, 
voiă să facă pe sultanul din 'Tunis să-i plătească tributul, 
pe care sultânul îl plätise mai înainte regilor Siciliej, dar pe 
care acum refuză să i-l plătească lui. Carol şti asà de bine 
să, susţină interesul său, încât Ludovic îndreptă expediţia 
contra Tunisului. Regele însă, chiar la plecare, eră atât de 

slab şi de bolnav, încât nu pute merge călare. Pe când ase- 
diau cetatea, izbucni holera, de care muri un fiu al regelui, 
mai mulţi seniori şi în urmă chiar Ludovic (1270). De pe 
urma expeditiunii, Carol obtinù tributul îndoit, iar creştinii 
puteău celebră cultul religios in Tunis. 

Cruciata a opta fu cea din urmă. In Germania, nimeni nu 
mai voiă să audă de cruciată. Intr’un oraş s'a pus pedeapsă 
cu moarte pentru cel care ar mai luă crucea. In Franţa, en- 
tusiasmul religios degeneră în întreprinderi revoluţionare. 
Asfel, pe când Ludovic. eră în cruciata a şaptea, prin sa- 
tele din nord se ridicară păstorii (pastoureauz) în numele 
unui cap imaginar «maistrul unguresc». Ei ziceau că D-zeu 
e supărat pe cavaleri, jefuiau gi omorau, nu mai tespectau 
nici o autoritate, omorau pe preoţi. In curând numărul lor 
se ridică la 100.000. Insă populaţia se revoltă contra lor şi 
după moartea «maistrului» pieriră cu totul. 

O altă degenerare a spiritului de cruciată a fost aşă nu- 
mita cruciată a copiilor, a cărei povestire însă nu e sigură. 
Se zice că un cioban tânăr, Stefan, care se credeă ales de 
D-zeu, a adunat până la 30.000 de copii, ca să meargă să 
cucereastă Ierusalimul, căci D-zeu nu vrea să dea mormân- 
tul său oamenilor maturi şi plini de păcate. Ajungând în 
Marsilia, doi negustori de sclavi se oferiră să-i ducă în Pa- 
lestina, îi îmbarcară în corăbii și-i duseră în Egipt, unde-i 
vândură ca sclavi. Alţi vreo 20.000 de copii, conduşi de 
unul dintre ei în vârstă de 10 ani, ajunseră în Italia, deunde 
fură trimişi înapoi, însă aproape toţi periră fără să ajungă 
în patrie. 

Incă 100 de ani după ultima cruciată, papii îndemnară 
lumea creştină şi luară bani pentru cruciată, însă nu s'a mai 
făcut nicio expediţiune în Siria. După aşezarea Turcilor în 
Europa, cruciata avu de scop să apere creştinătatea contra 
musulmanilor. 

Crestinii din Palestina, pèräsiti de cei: din Europa, pier- 
dură cetăţile una câte una. Capitala Acra susţin un asediu 

teribil, dar în cele din urmă fu luată si distrusă, iar cres- 
tinii fară omoriti, ori emigrară (1291). 

Din statele creştine, regatul Ciprului primi pe fugari și 
mai trăi 200 de ani. Văduva ultimului rege, venetianca Ca- 
terina Cornaro, îl lăsă prin testament Veneţiei. 

Ordinele cavalerești, după pierderea Palestinii, se agezarä 
În-diferite locuri. Templierii se aşezară mai întâiu în Cipru, 
apoi la Paris, Teutonii la Veneţia apoi la Marienburg în 
Prusia, Ospitalierii cuceriră insula Rodos. 


Urmările Cruciatelor. In cruciate au perit milioane de oameni 
pentru liberarea Sf. Mormaut şi el a rămas tot în puterea musul- 
manilor. Cruciatele au slăbit orientul ortodox gi au fost adevărata 
cauză a ridicării puterii turceşti. Pentru apus aceste expeditiuni 
au avut şi urmări bune. 

1. Puterea feudalilor a început să scadă, căci mulţi nobili an 
murit pe câmpiile Siriei, în acelaşi timp creştea puterea regilor, 
Odată cu puterea feudalilor scădea şi puterea papilor. Aceştia ri- 
dicaseră pe creştini promitându-le cucerirea sigură a Palestinei; 
dar la sfârşit ieşind biruitori musulmanii, creştinii începură să nu 
se mai încreadă în papi. 

Ridicarea puterii regelui asupra fendalilor eră un bine, căci dis- 
păreau răsboaiele necontenite, se imputinau stăpânii şi se stabilià 
ordinea şi justiţia egală pentru toţi. Erà un bine şi căderea papi- 
lor, pentrucă, până aci cuvântul lor era cuvânt Ce oracol, ce zi- 
cesu ei eră sfânt; mai pe urmă încep şi laicii să-şi den părerea 
alături cu Papa. Şi este un progres, când la o cestiune caută răs- 
puns cât mai mulți oameni, precum o piatră se ridici mai uşor, 
când o saltă mâini mai multe. 

A scizut vräjmäsia religioasă dintre creştini şi mohamedani, căci 
au văzut şi unii şi alţii că oamenii buni pot să fie de amândouă 
părţile, iar credinţele toate sunt bune, dacă sunt sincere. Şi acesta 
este un progres, de oareco precum eu am drept să cred în cre- 
dinfa mea, aşa ara şi altul drept să creadă în credinţa lui, numai 
să nu vatäme societatea. Cregtinii şi mohamedanii, cari până aci 
nu se puteau suferi, ajunseră în Palestina să intre chiar în legă- 
turi de căsătorie. 

Arabii şi Bizantinii erau superiori Œuropenilor în cultură gi 
aceştia au împrumutat din orient stiinţele matematice, tifrele ara- 
dice, medicina. La Arabi au văzut Europenii biblioteci gi au ince- 
put să facă şi ei. Au mai împrumutat de la Arabi instrumentele 
de muzică, alăuta, toba, timbalul şi tot de la ei au împrumutat 
pictura de lipii şi figuri geometrice, numite arabescuri, 

Influenţa orientului ăsupra occidentului a fost şi mai puternică 
în agricultură şi în industrie. S'au întrodus plante nouă, bumba- 

cul, şofranul, orezul, pepenele. In orient au învăţat apusenii să 
lucreze pieile, să fabrice zahăr, sticlă. 

Cruciatele au pregătit sfârşitul evului mediu, ele au desteptat 
Europa gi au fost o primă renaştere. 


21. Germania sub Hohenstaufeni. Frederic 
Barbarossa. 


La moartea i Enric V iar*se adunară triburile germane 
la Mainz, spre a alege rege (1125). Printul cel mai desig- 
nat păreă Frederic, ducele Suabiei, nepot depe mamă al lui 
Enric. 1V. Frederic eră tânăr, puternic şi mândru. El indis- 
puse pe printi, cari în unanimitate aleseră pe Lothar, capul 
lor şi ducele Saxoniei, om bătrân si devotat bisericii. 


El cert lui Frederic să întoarcă statului bunurile confiscate de 
Enric V, şi moştenite de Frederic. Acesta refuză întoarcerea ace- 
lei moşteniri, iar Lothar il proscrise și câstigä de partea sa pe 
Enric cel Mândru, ducele Bavariei, cum şi pe episcopi şi cetăţile 
depe Rin. Fratele lui Frederic, numit Conrad, se proclamă rege, 
trecu in Italia si se încoronă cu coroana lombardă. Abiă după 9 
ani izbuti Lothar, ca să supună pe Frederic şi pe Conrad. 

Lothar restabili autoritatea Germaniei asupra statelor vecine. 
El a restabilit marca Brandenburgului, unde a numit maregraf pe 
Albert Ursul. Acesta a întemeiat; o familie puternică (Ascani) care 
a crostinat, a germanizat şi a pus temelia Brandenburgului. 


La moartea lui Lothar, cel mai puternic print eră Enric 
cel Mândru, ginerele său. Mândria şi puterea lui, deciseră 
însă pe prinți, ca să aleagă pe Conrad (1138), pe care-l 
recunoscu gi Enric. 

Puterea acestuia eră însă atât de mare, încât se ziceă că 
«se întinde dela o mare (Nordică) la cealaltă (Mediterana)» 
duce al Bavariei şi al Saxei. Conrad, ca să-l slăbească, de- 
clară că două ducate într'e singură mână sunt periculoase 
pentrn ordinea imperiului şi astfel începi marea luptă din- 
tre Welfi şi Weiblingi!). Conrad proscrise pe: Enric şi-i luă 


1) Weif, Strămoşul lui Enric a fost socrul lui Ludavie Piosul; Wei- 
bling, strămoş al Hohenstaufenilor. Italienii au făcut Guelfi (partid 
papal) şi Ghibellini (partid imperial). 

mândouă ducateie, din cari Saxonia o dete lui Alhert Ur- 
Sul. Împăratul ieşi biruitor din luptă, căci Enric muri Jé- 
sând un fiu de 10 ani, căruia Conrad îi întoarse Saxonia, 

Când Conrad promise ca să plece in cruciată, determinat de 
predica lui Bernard, în Germania amutirä toate certele. Multi 
partizani ai Welfilor rămaseră în ţară şi se îndreptară spre 
“ văsărit, creştinând şi cucerind ţinuturile Slavilor. 

Conrad se întoarce din’ cruciată și găseşte în mişcare pe 
fiul lui Enric, pe Enric Leul, cu partidul său. Câştibă o 
victorie asupra lor, însă moare şi lasă Germania desbinată 
între cele două partide (1152). 

Frederic I Barbarossa (1152—1190). Conrad murind, re~ 
comandă printilor de rege pe nepotul său Frederic de Sua- 
bia, in vârstă de 30 ani. 


Inteligent şi ambițios, timp de 38 de ani, Frederic a agitat si 
a dominat lumea. El a fost împăratul german prin excelenţă'al 
evului mediu, doritor şă realizeze toate concepţiile şi toate spe- 
rantele. Cavaler viteaz, om de stat, deşi n’a“reugit in toate proec- 
tele sale, regnul său este însă cel mai strălucit în evul mediu. 
In Germania se desvoltä sub el o viaţă nouă, oraşele prosperează, 
înfloresc literatura şi poezia. 

Ca suveran, el a căutat să întrunească în Germania toate for- 
tele, s'a considerat în imperiu ça succesorul lui Constantin, Iusti- 
nian, Carol cel Mare, El îşi propuneă să continue imperiul roman 
în toată gloria lui şi se înconjură de doctori în drept, cari îi ară- 
tau după dreptul roman întinderea puterii sale. Dela ei învăţă că 
Voința suveranului are forţă de lege, că el are nu numai suvera- 
nitatea lumii, dar şi proprietatea ei. Calitățile sale le-a aplicat 
Frederic însă, ca să realizeze o imposibilitate, unitatea lumii 
creştine, de aceea a reuşit în opera sa naţională din Germania, dar 
n'a reuşit în visurile unui imperiu universal. 


Văr cu Enric Leul, el înapoiă acestuia ducatul Bavariei 
şi-şi asigură ajutorul lui în expeditiunea din Italia. 

Italia în secolul XII. In secolul XII erau în Italia patru 
centre de activitate şi de putere: unul în oraşele supuse 
imperiului, cetăţile din Lombardia şi Toscana; altul in ce- 
titile maritime, cele mai multe foste provincii ale imperju- 
lui bizantin ; al treilea, statul normand din sud; al patrulea, 
Roma și statul papal. 

www.dacoromanica.ro 


144 


Oraşele lombarde şi toscane. Aveau în capul lor episcopi, 
cărora împărații le acordaseră diferite privilegii gi scutiri. 
lu lupta pentru investitură, începuseră să se guverneze sin- 
gure, iar în mişcarea cruciatelor câştigaseră bogății, încât 
aveau corporaţii de comercianţi şi de mestesugari. Mantua, 
Purina, mai ales Milanul, erau foarte înfloritoare şi auto- 
ritatea episcopului începu să fie simțită ca o povară. In 
mai multe cetăţi, episcopul fu alungat şi castelul lui distrus. 
Ca, conducători aleşi de locuitori, apar în cetăţi, pela sfârşi- 
tul secolului XI consulii. Aceştia exercitau puterea admi- 
nistrativă şi judecătorească, erau şi capi militari. Ei erau 
răspunzători de acţiunea lor în faţa unei adunări a poporu- 
lui (concio, parlamentum). Fiecare cetate eră mândră de 
legile sale, amestec din dreptul roman şi lombard. Atunci 
a început să se studieze dreptul roman, mai ales la Bolo- 
nig, unde a trăit un mare învăţat în drept, Irnerius. 

Oraşele din Toscana erau cele mai industrioase şi cele mai 
bogate din apus. Florența eră vestită prin postavuri. 

Multimea de corporaţii arată cât de variată eră activitatea so- 
cietätii. Insă omul duceă o viaţă foarte grea în aceste cetăţi li- 
bere. Comuna il supraveghiă tot timpul şi-l impiedică în orice 
mişcare. Cetăţeanul eră legat de oraş, el nu puted schimbă nici 
clasa, nici Corporatia, nici parohia, nici suburbia sa. Consulii îi 
fixau activitatea, numărul smochinilor şi al pomilor, pe cari pu- 
tea să-i cultivey numărul preoţilor şi al făcliilor la înmormântare. 


Si în aceeaşi cetate erau partide inimice, lupte între suburbie cu 
suburbie, fvrtificaţie iutr'o parte a oraşului vräjmage altei părţi. 


Fiecare cetate aveă zidurile şi armata ei, compusă din ce- 
täteni şi cavaleri, cari se luptau împrejurul unui car, caroccio, 
greu, colorat in roşu şi tras de patru perechi de boi. In car 
eră un altar, la care un preot slujiă în timpul luptei, iar 
îndărătul. cirului, mnzicantii cântau din trâmbite. Caroccio 
eră semnul libertăţii. 

Oraşele marilime. Oraşele depe ţărmul mării, Veneţia, 
Genova, Pisa, Amalfi, se îmbogăţiseră prin comerțul cu 
orientul, când aliate cu.imperiul de răsărit contra Arabilor, 
când alături cu prinții musulmani. Pisa si Genova începu- 

seră luptele cu musulmanii înainte de cruciate. Impäratii bi- 
zantini şi cei germani căutau alianţa lor. Venețienii aveau 
în Constantinopole suburbiile lor, în Palestina fiecare cäutà 
să aibă suburbia sa, cu piaţa, cu stradele, cu bisericile, cu 
tribunalele şi cu magistraţii săi. 


Insă. toate aceste cetăţi erau vrijmage una cu alta, şi cu atât 
mai mult cu cât erau mai apropiate. Astfel Pavia, Como, Lodi... 
erau inimicele de moarte ale Milanului, dar cètätile verine cu ace- 
le erau aliatelé acestuia. Pisa eră în luptă necontenită cu Amalfi, 
pe care in 1136 o coprinde şi o distruge, Genova gi Venetia se 
luptă până la sfârşitul evului mediu. 


Italia sudică. Roger IT, fiul lui Roger I, se încoronase la 
Palermo ca rege şi, profitând de împrejurarea că se aleseseră 
doi papi în biserică, făcu pe unul din ei să-i recunoască 
titlul (1130). Apoi întreprinse expeditiuni în Africa nordică 
şi izbuti să supună la tribut pe sultanul din Tunis. In in- 
teriorul statului său, Roger nu suferiă nici o rezistenţă, Ad- 
ministratia lui eră, de altfel prudentă si tolerantă. Musul- 
manii îşi aveau moscheele lor, chiar luau parte la viaţa pu- 
blică. Erau admise ca limbi oficiale limba greacă, latină şi 
arabă. 

Roma şi papalitatea. In urma luptei pentru învestitură, 
nicăeri nn erau papii mai slabi decât in Roma. Alegerea lor 
depindeă tot de interesele familiilor puternice, cum erau 
Frangipanii, Colona şi altele. Nu numai nobilii (consuli, 
baroni, milites) dar şi poporul voiă să se conducă fără ames- 
tecul papei, pe care în mai multe rânduri îl alungă din ce- 
tate. Un papă a murit în lupta cu poporul revoltat, altul 9 
călătorit tot timpul prin Franţa şi Germania, predicând cru- 
ciata, pe când în Roma revoluţia eră la putere, condusă de 
Arnold de Brescia. 

Arnold se născuse în cetatea Brescia, a învăţat la Paris, 
fiind discipolul unui însemnat filosof francez şi după ce s'a 
întors în Italia s'a făcut cleric. El cereă reformarea bisericii 
şi cumbăteă preocurärile ei pentru bunurile temporale. Ar 
fi vrut să se reîntoarcă la creştinismul primitiv şi la Roma 

cea vechie. Excomunicat de papă şi de sinoade, Arnold ră- 
tăceşte prin Europa, revine la Roma şi la 1147 eră în capul 
comunei din Roma, vorbind pe Capitoliu şi amintind Ro- 
manilor de gloria lor cea vechie. 

Şi Arnold şi papa chemarà în Italia pe Frederic. 

Expeditiile in Italia. In 1154, Frederic trece Alpii şi tine 
dietă pe câmpia Roncalia de lângă Piacenfa. Pedepseşte câ- 
teva cetăţi, dar nu îndrăzneşte să atace Milanul, care eră. 
bine pregătit şi întărit. Respinge deputatiunea republicii ro- 
mane, care-i reamintiă că el ţine puterea imperială dela po- 
poral roman. Frederic răspunse delegaților, că Roma nu mai 
e în Roma şi că braţul său ţine măciuca lui Hercule: «să 
ia cinevă, dacă, poate, măciuca din mâna lui Hercule.» Ar- 
nold fu prins şi spânzurat, iar Frederic se încoronă în bi- 
serică Sf. Petru. 

Papă eră Adrian IV, singurul papă de origine engleză, 
care trecu de partea cetăților italiene. Un trimes papal zise . 
împăratului, că puterea lui vine dela papă, iar împăratul îi 
răspunse: «Dacă n'am fi în biserică, ai simţi cât sunt de 
grele săbiile germane.» 

In 1158 vine din nou în Italia, cu o armată, numeroasă şi 
ţine o nouă dietă la Roncalia. Toţi vasalii, consiliile tutulor 
cetăților se adună la Roncalia. Episcopii, doctorii în drept 
hotărîră că voinţa împăratului e lege, eă el are drept să nu- 
mească pe magistraţii cetăților şi că lui i se cuvin dreptu- 
rile regaliene (justiţia, moneta, impozit, vamă, saline...) Fre- 
deric numi, conform cu această hotärîre, magistrați imperiali, 
numiţi podestati. 

Milanul, încrezindu-se în mulţimea locuitorilor săi (300.000) 
şi în tăria zidurilor sale, nu voi să primească podestatii nu- 
miti de Frederic. Acesta jură să dărâme zidurile cetăţii re- 
bel: şi o tint asediată 3 ani (1159—1162). In cele din urmă, 
foamea sili pe locuitori să ceară iertare învingătorului. Toată 
populatiunea, nobili şi popor, venă înaintea împăratului, cu 
ştreangul de gât, desculți şi cu cenuşe pe cap, cerând ier- 
tare. Numai bisericile fură crutate, dar zidurile şi turnurile 

fură distruse, caroccio fu sfărâmat, locuitorii risipiţi prin 
satele vecine. 

Soarta Milanului umplu de grije pe papă si pe toate ce- 
tätile Italiei. Adrian IV muri, tocmai când plănuiă excomu- 
nicarea lui Frederic, iar nou papă se alese tocmai cardinalul, 
care spusese împăratului că puterea lui vine dela pană. 

Alexandru III. Partizanii împăratului aleg un alt papă, 
însă Alexandru III eră demn si energic. El trecu în Franţa, 
unde fu recunoscut, excomunică pe Frederic şi deslegă pe 
supuşii lui de jurământul de credinţă. Milanul fu reconstruit, 
cetăţile se aliară din îndemnul papei, pe când Frederic veni 
şi ocupă Roma, iar Alexandru se refugié lu regele Siciliei. 
Insă în armata germană izbucni o molimă omoritoare, care 
schimbă retragerea lui Frederic într'o adevărată fugă. 

Liga Lombardä câştigă cetăţi noi, papa îi dete binecuvân- 
tarea sa, şi ca provocare se construi o cetate nouă, căreea i 
se dete numele Alexandria. Impäratul intră din nou în Italia. 
cu o mică armată, căci Enric Leul veni singur fără armată, 
încât Germanii fură bătuţi la Legnano (1176) lângă Milan. 

In urma, acestei înfrângeri, Frederic se împăcă la Venetia 
cu papa. Cei doi vräjmasi se întâlnesc, Frederic îngenunchie 
înaintea papei, tocmai 100 de ani dupä Canosa. Cu cetăţile, 
împăratul se împăcă, lăsându-le drepturile regaliene şi mul- 
tumindu-se cu aprobarea . magistraţilor aleşi de locuitori şi 
cu contributiile lor, în caz de răsboiu. 

Puterea lui Frederic eră mare şi după această pace. In 
Germania, mai ales, nimeni nu i se puteă opune. Distruse 
castele, aduse pe seniori la ascultare: pe unul l-a pedepsit 
să meargă descult o milă, ducând în braţe un câine, după 
un obiceiu vechiu german. Creă ducatul Austriei, despăr- 
tindu-l din Bavaria. Exercită autoritatea deplină în Burgun- 
dia, eră ascultat de Poloni, de Unguri şi de Danezi. 

Enric Leul, care în luptele cu Slavii îşi mărise posesiu- 
nile, căruiă i se datoreste întemeierea oraşului München şi 
pe care Frederic l-a favorizat necontenit, se arătase necre- 
dincios împăratului, în lupta cu Italia. El fu chiemat să se 

justifice de mai multe ori, fără să se prezinte. Frederic îl 
scoase afară din lege şi-i confiscă toate posesiunile. Enric 
încercă să reziste, dar fiind învins, se aruncă în genunchi la 
picioarele împăratului, care-i redete o parte din state. 

In 1184 tint la Mainz cea mai strălucită dietă din evul 
mediu. Luau parte la ea 70 de prinți şi 40.000 de cavaleri. 
In lupta de întrecere se luptă însuși îinpăratul. : Prin căsă- 
toria fiului său cu Constanţa, moștenitoarea regatului Sici- 
liei, Hohenstaufenii atingeau culmea puterii, căci, stăpânind 
şi Italia sudică, papii erau cu totul în puterea regilor ger- 
mani. De aceea lupte noi erau să înceapă, chiar în timpul 
lui Frederic, când sosi vestea că Saladin a cucerit Ierusali- 
mul. Bătrânul împărat plecă în expeditiunea cruciată, din 
care nu se mai întoarse. 

In timpul lui Frederic I se păstrau aceleaşi titluri la func- 
ţionarii cei mari, ca şi la împărații carolingieni: cancelar, 
comite palatin, mareşal, camerier, paharnic. Ei erau cei mai 
puternici prinți ai imperiului şi săvârșiau servicii personale 
pe lângă împărat. Se adunau adunări (leichstag), în cari 
însă rol activ jucau numai prinții. Regii se sforţau să mic- 
soreze ducatele desmembrându-le, însă înmulţirea ducatelor 
cresteà numărul prinților, cu drepturi regaliene si sfärâmità 
tara). 

Civilizatiunea germană medievală a găsit în Frederic un 
puternic protector. Cetățile s'au ridicat şi s'au îmbogăţit, cul- 
tura s'a întips în regiunile sălbatice din est, vita de vie 
a început săse cultive. Literatura se desvoltă prin contactul 
cu Franţa sudică. La curtea împăratului şi !a curţile prinților 
(Enric Leul) minnesingerii cântau în limba germană luptele 
cavalerilor. In secolul XII, se compune poema epică populară 
Nibelungenlied. Otto de Freising, unchiul Jui Frederic, a scris 
o hiografie a împăratului în primii săi ani de împărăție. Mai 
modesti decât scriitorii învăţaţi, erau cântăreții, cari rătăciau 


5 Erau 8 duci, apoi landgravii cu posesiuni mai întinse, apoi 
comitit, Burggravii mai mici, pete un oraş numai. 

prin sate si prin târguri, cântând poporului cântece (Lieder) 
unele din ele numărate printre cele mai frumoase produc- 
tiuni ale spiritului german. 


22. Papii şi Impdratii. Inocențiu III. Frederic II. 


La plecarea sa în cruciată, Frederic I lăsase grijile Ger- 
maniei în seama fiului său Enric. Abid iesise inst Frederic 
din Germania şi Enric Leul, care se refugiase în Anglia, se 
întoarse şi cuceri o parte din posesiunile sale de mai înainte. 
Fiul împăratului eră însă viteaz şi stăruitor. El aduse pe 
Enric la înţelegere, apoi plecă în Italia, spre a primtregatul 
Siciliei. Normanzii nu voiau însă stăpânire străinii, ei se su- 
puseră unui print, urmaş nelegitim al lui Roger II, încât 
Enric trebui să-și cucerească regatul. Sosind vestea despre 
moartea lui Frederic, e] se încoroniă ca împărat cu numele 
de Enric VI (1190—1197). 

El şi mai pe urmă avu de luptat cu Enric Leul, pe care-l 
susţinea cumnatul său Rihard Inimă de Leu, pecând aliat 
al împăratului eră Filip Augustul, regele Franţei. Insă o în- 
tâmplare îi veni în ajutor.' Rihard, pe când se întorceă din 
cruciată, îmbrăcat în haine de pelerin, fusese recunoscut 
lângă Viena şi dat în mâinile lui Enric. 

Acesta fi ceru o mare sumă drept răscumpărare, şi-i im- 
puse jurământ de vasalitate. 

Cu uşurinţă coprinse regatul Siciliei, se arătă însă de o 
mare cruzime cu adversarii săi (îngropă de viu, fierăstruiă...) 
Sub el imperiul se întindeă dela marea Nordului pani la 
Sicilia. Făcuse vasal pe regele Angliei, speră să facă vasal 
şi pe regele Franciei, speră să supuie orientul şi să facă un im- 
periu universal. In mijlocul planurilor, când se pregătiă să 
plece în cruciată, muri pe neașteptate, în plină putere, şi 
lăsă după sine un copil de 3 ani, pecând adevăratul său suc- 
cesor eră papa Inocențiu III. 

Inocenţiu III (1198—1216). Printii partizani ai Hohens- 


taufenilor aleseră de fimpärat pe fratele Ini Enric VI, pe Filip 

de Suabia; alţii aleseră însă pe. Otto IV, Æiul lui Enric Leul. 
Pecând cei doi împărați se întreceau unul pe altul, ca să-şi 
atragă partizani în imperiu şi să fie recunoscuţi de papă, 
scaunul Sf. Petru îu ridicat la cea mai mare putere de către 
Inocenţiu III. 

El se trăgea dintr'o familie nobilă din Latium, studiase 
teologia la Paris si dreptul la Bolonia. Eră de o mare am- 
bitie, de o mare activitate şi foarte abil diplomat. Ca şi Bar- 
barossa, el voiă să fie capul lumii: «papalitatea domină re- 
galitatea, ziéea el. Aceasta are putere pe pământ şi asupra 
corpurilor, aceea are putere în cer și asupra sufletelor.» Mai 
întâiu autoritatea lui devine nediscutată în Roma: prefectul 
orașului, prezidentul „senatului se numeşte de el. Seniorii din 
Italia," îndată ce află de moartea lui Enric VI, se unesc cu 
el. Pe el îl recunosc cetăţile din Toscana, pe el îl lasă la 
moartea sa Constanta, ca epitrop al fiului ei Frederic gi ca 
îngrijitor al regatului Siciliei. 

Intre Filip şi Otto, papa susţine pe acesta, fiindcă eră mai 
slab. Insă Filip atrase pe partizanii lui Otto, între cari pe 
arhiepiscopul de Colonia, atunci cea mai mare cetate din 
Germania. Inocenţiu eră pe punctul de a recunoaşte pe Filip, 
când acesta fu omorit de un nobil, din räsbunare. Otto fu 
recunoscut de toţi, primi coroana imperială, dar îndată intră 
în ceartă cu papa, căci void să puie mâna şi pe regatul Si- 
ciliei, asupra căruia ny aveă niciun drept. Inocenţiu aruncă 
excomunicarea asupra lui şi izbuti să depărteze de lângă 
Otto pe cei mai multi prinți Germani. Aceştia chiemară ca 
rege pe Frederic din Sicilia. Cu puţini credincioşi, Frederic 
trece munţii, cu cât înaintă însă, cu atât pumärul partiza- 
nilor creşteă, până ce majoritatea printilor fa de partea lui. 
In Roma, el depusese lui Inocenţiu jurământul de yasalitate 
pentru Neapol şi Sicilia. Insă acest tânăr, care se ziceă că 
& intrat în Germania, înarmat numai cu binecuvântarea papei, 
aveă un sprijin puternic în regele Franţei, Filip Augustul. 
Acesta eră în răsboiu cu regele Angliei, care eră aliat cu 
Otto şi în lupta cea mare dela Bouvines (1214) aliaţii fură 

cu totul învinşi de Francezi. Otto se retrase în statele sale 
şi mai trăi câţivă ani uitat de toți, pecând Frederic fu în- 
coronat ca împărat. 

Amestecul papei în Germania, începe să facă pe papă ne- 
popular în aceă ţară. Un poet însemnat al timpului se ridică 
încontra pretentiunilor preoţilor, contra lăcomii lor, contra 
vinderii indulgențelor «vindere a darului lui Duninezeu.» 

Inocenţiu apare ca șef al întregii creştinătăţi. Erau feude 
ale sfântului scaun regatul Ungariei, al Siciliei, şi Danemarcei, 
al Suediei, ‘al Poloniei, cum gi regatele creştine din Spania. 
Prin cucerirea Constantinopolei şi prin trecerea la catolicism 
a imperiului româno-bulgar, autoritatea papei fu recunoscută, 
şi asupra orientului. De aceea, într'un sinod ţinut in Roma 
la 1215, toată creştinătatea fu reprezentată şi luară parte re- 
prezentanti ai celor mai puternici suverani. În acest sinod, 
s'a hotărît o nouă cruciată, s'a hotărit să se reformeze bise- 
rica. Se recomandă episcopilor să facă gcoale, se interzise 
duelul, se interzise preoţilor de a mai bine cuvântă probele 
judiciare (apa fiartä, fierul cald) se puneà regule pentru plata 
serviciilor religioase (căsătorie, înmormântare)... 

Cand Filip August nu voi să cedeze într'o cestiune de 
căsătorie, Inocenţiu aruncă interdictul asupra Franţei şi regele 
trebui să cedeze. Pe regele Angliei îl aduse ca să îngenuchie 
înaintea trimesului său şi să-i facă vasală Anglia. 

Această preocupare de puterea temporală începe să fie de- 
saprobată de spiritele cu adevărat religioase. Poporul începe 
să asculte pe eretici, cari, desi cu învățături greşite, erau mai 
apropiaţi de el prin viata şi prin preocupările lor. In toate 
terile se ziceă că Roma e mincinoasă şi perfidä, lacomă de 
bani şi vicleană. Lui Inocenţiu se datoreşte învrăjbirea nor- 
dului Franţei cu sudul, şi a şi simţit el remugcare de cuget 
pentru sângele vărsat în acele răsboaie crâncene. Lui i se 
datorește înfiinţarea tribunalului pentru cercetarea ereticilor, 
cunoscut apoi cu numele grozav de éribunalul încvizițiunii. 
Pornite din intentiuni bune, multe din măsurile lui au dat 

rezultate rele şi au fost vătămătoare bisericii, cum şi papa- 
Jitäin. 

Frederic II (1215—1250.) Nepotul lui Barbarossa, şi fiul 
“Constanţei fusese crescut de Inocenţiu, ca să fie unelta lui 
Și scutul bisericii. Niciodată, însă, discipolul n'a fost mai vräj- 
mag profesorului său. Frederic eră sceptic şi 'viclean, fin gi 
mlädios, protector al culturii şi elegant ca un print al Re- 
naşterii. 


Ca el începe o epocă nouă. Adânc cunoscător în matematici, 
“curios de cunoştinţe în istorie, în ştiinţe naturale gi în astrologie, 
el se ocupă sârgaitor cp medicina şi cunostea limbile arabă, greacă, 
latină, italiană, germană gi franceză. A inteméiat biblioteci, a pus 
să se traducă operele lui Aristoteles, a întemeiat g universitate la 
Neapol şi a luat măsuri ca să se înlesnească traiul studenţilor. 

In Sicilia, Frederic a condus statul ca un monarh luminat. Lasă 
nobililor dreptul de judecată civilă, dar le ia dreptul de judecată 
criminală. Opregte biserica de a primi däruiri sau a face cumpă- 
rări de bunuri si o supune la judecata autorităţii civile. Ia nobi- 
lilor domeniilp smulse din domeniul regal gi distruge castelele 
multor seniori. Opreşte pe seniori de a-şi insurà fii fără învoirea 
regelui. ia fine opreşte duelul şi purtarea de arme. Arabii se re- 
voltaseră contra lui, temându-se să nu fie persecutați, de oarece 
fusese crescut: de preoţi, Frederic transport’ in Italia sudică un 
număr însemnat dintre ei, şi-i are apoi ca soldaţi devotați încontra 
papei, tără frică de blestemele sau do afuriseniile lui. 

Incât priveşte credinţele religioase, papii îi atribuiau că el zice: 
«lumea a fost înșelată de ai înşelători : Cristos, Moise şi Maho- 
mot, că omul trebuie să crează numai ce poate fi demonstrat prin 
forţa lucrurilor şi prin ratiune.» Sigur ~, că Frederic se ridică 
contra avuţii şi luxului clerului, că a persecutat teribil pe eretici 
gi că oameni eligiosi i-au rămas până la sfârşit devotati. Pe de 
alti parte, eră mistic şi voiă poate să întrunească imperiul şi pa- 
palitatea, să devie un comandor al creştinilor, ca Mohammed. 


Inocenţiu muri, abiă la un an, după încoronarea lui Frederic 
si după el seaunul papal fu ocupat de Honoriu ITI, fostul 
profesor al impäratulni. Frederic ştiu să-l ţină ou vorba, că 
va întreprinde expediţia cruciată, fără să o întreprindă ; iar 
-câud fiul său fu ales rege, îndrăzni să scrie papei că lucrul 
s'a făcut fără știrea lui. IA cele din urmă, papa îi dă doi ani 
de pregătire pentru cruciată şi în caz de refuz îl ameninţă 
«<u excomunicarea. Flota era gata, împăratul se îmbarcase, 

când fu atins de boală şi se întoarse înapoi, amânând iarăşi 
expeditiunea cu un an. 

In acest timp muri însă Honoriu şi-i urmă Grigorie IX, 
un bătrân stăruitor si neînfricoşat, cu toţi cei 80 de ani de 
vârstă. El excomunică pe împărat, acesta însă aţâţă populaţia 
din Roma, care alungă pe papă din capitală. 

Deşi excomunicat, Frederic întreprinse cruciata a 6. El 
intră în lerusalim gi se încoronă în biserica Sf. Mormânt, ca 
rege al Ierusalimului, cu o coroană nebinecuvântată, fără 
serviciu religios. Intorcându-se din cruciată în Italia sudică, 
trupele papale de mercenari părăsiră serviciul papei, iar 
stiruintele maistrului ca- 
valerilor teutoni, Hermann 
de Salza, un om însemnat, 
amic al lui Frederic, izbu- 
tira să împace pe cei doi 
vrajmasi. 

Anii de, pace, cari ur- 
mara, fură. cei mai roditori 
în activitatea lui Frederic. 
In Germania, purtarea lui 
fu altfel decât în Italia. 
Lăsă prinților suveranita- 
tea, încât feudalitatea mare 
se transformă din nobilime 
de funcţionari în suverani- 
tate teritorială (domini ter- LEE 
rae). Ca să favorizeze feu- gala de mâncare acel. man. sec. XIV. 
dalitatea, împăratul lovi in 
desvoltarea oraşelor. Astfel, oamenii nobililor nu se puteau 
aşeză în oraşele regale. Corporatiile şi asociaţiile în cetăţi 
fură desfiinţate. Ca să ia papilor orice pretext de a bănui 
credinţa sa religioasă, însărcină cu cercetarea ereticilor 
ordinul domisicanilor, decurând înfiinţat. Aceştia ardeau pe 
eretici fără milă, de multe ori şi pe cei nevinovaţi: «ce ne 


www.dacoromanica.ro 


154 


pasă, ziceau ei, dacă ardem 100 de inocenți, numai să fie 
între ei un culpabil.» 

Favorizarea feudalitatii în paguba oraşelor, făcu pe Enric 
să se revolte contra tatălui său. Frederie veni contra lui din 
Italia, îl constrânse să se predeà şi l-a ţinut sub pază până 
la moarte, iar ca urmaş a ales pe fiul său de al doilea, Conrad. 

Lupta dintre papi şi Frederic II. Milanul făcuse o ali- 
anti cu cetăţile lombarde, spre a-şi apără drepturile contra 
funcţionarilor lui Frederic. Impăratul câştigă însă o luptă 
decizivă la Cortenuova. Dar la spatele ligii eră Grigore IX, 
care vedeă ameninţată puterea sa. El se uni cu Veneţia şi 
cu Genua şi escomunică pe Frederic, care însă luă în stă- 
pânire statul papal şi ameninţă pe papă în capitala sa. Lupta 
devine mai pasionată decât oricând. Călugări străbătean 
terile vorbind contra împăratului. acesta se adresă suvera- 
nilor din celelalte teri, uniă cauza sa cu cauza lor şi le 
arătă pretenţiile papilor, pericolul din partea lor. Papa con- 
voacă un sinod la Roma, împăratul prinde corăbiile cu tpis- 
copi şi-i tine prinşi. 

Nici chiar invaziunea T'ätarilor, cari devastară Germania, 
nu fu în stare să împace pe cei doi vrăjmaşi. 

Grigore 1X, fiind închis în Roma, muri de friguri şi-i 
urmă Inocențiu IV. Noul papă se prefiict că vrea pace, 
până când puth scăpă din Roma, apoi fugi în Franţa şi 
convocă un conciliu la Lion, unde vaniră prea puţini epis- 
copi germani. T1 ceră conciliului să pronunţe contra impa- 
ratului sentinţa de depunere şi escomunicare pentru erezie, 
pentru călcarea credinţei de vasalitate şi călcarea jurămân- 
tului. Toată apărarea lui Frederic, toate stäruintele lui Lu- 
dovic cel Sfânt din Franţa nu putură înduplecă éerbicia 
papei. Se zice, că atunci Frederic a cerut să i se aducă co- 
roana, & pus-o pe cap şi a zis: «or ce-o face papa, nu mă 
voiu lăsă să mi-o smulgă» iar suveranilor le scriă contra Jă- 
<omiei clericilor, contra ambifiunii acestor scribi, acestor 
fdrizei, cari «speră că Iordanul întreg va curge în gura 
or.» Se pare că gândul lui eră să scoată bisericile tutulor 

terilor de sub puterea papală şi să întemeieze biserici na- 
tionale, cum sunt în. biserica ortodoxă. 

Prinții, şi mai ales episcopii germani, începură să şovă- 
eascä. Câţivă din ei aleseră de rege pe Enric aspe, numit; 
«regele papilor». Conrad, căruia Frederic îi lăsase grijile 
“Germaniei, învinse pe noul rege, cu „sprijinul prinților mari 
* gi al oraşelor, 

Enric moase, un alt rege este ales, iar norocul începe 
a părăsi pe neîntrântul împărat. In Italia, se ridică din nou 
Milanul, în Sicilia, chiar, călugării predică încontra lui, la 
curte încep conjuratiuni şi trădări. Frederic tine piept tu- 
tulor schimbărilor: urmăreşte cu energie pe călugări şi pe 
legatii papali, sileşte pe preoţi să slujească în biserici, cu 
tot interdictul papei, pedepseşte cu cruzime teribilă trădă- 
rile dimprejurul său. Inimicii câştigară conträ-i un succes 
care-i: sfărâmă inima: prinseră pe tânărul rege Enzio şi fru- 
mosul Enzig a stat prizonier 23 de ani. Moartea ajunse şi 
pe împărat, în sudul Italiei, pe când înaintă contra cetăților 
lombarde (1250). 


In Germania şi în Italia, s'a format despre Frederic legenda că 
el n’a murit, ci va veni odată să curețe biserica de corbii cei 
negri. Pani atunci el stă în Kyffhduserberge, la o masă de piatră, 
pe care barba-i o înconjoară de trei ori. Mai târziu legenda a 
fost aplicată lui Frederie I. 


Conrad, fiul lui Frederic, plecă să ia regatul Siciliei în 
stăpânire. [îl cuceri Neapole, dar muri pe neaşteptate de 
friguri. 

Alt fiu al lui Frederic wri Manfred, care guvernă regatul 
„Siciliei în numele lui Conradin, fiul lui Conrad. Insă, un 
papă de origine francez dete Sicilia lui Carol, fratele regelui 
francez, în virtutea dreptului de suzeranitate. Carol veni cu 
armată contra Jui Manfred, il bătu şi-l omori în luptă. Con- 
radin încercă să recucerească Sicilia, dar fu învins de Carol 
la Tagliacozzo, fu prins în fugă şi dat lui Carol, care-l 
ucise (1268). 

Astfel se stinse în linie bărbătească strălucita familie a 
Hohenstaufenilor, asupra căreea papii voiau să se crează că 
a căzut blestemul bisericii. 


23. Franța in epoca cruciatelor. 


Primii regi din familia lui Hugo Capet se distingeau prea 
putin de ceilalţi feudali. Nu erau deplin stăpâni nici în du- 
catul lor, Francia, dela care s'a dat numele întregei Galii 
şi numai cu numele erau suverani ai întregii teri. Insă acest 
nume coprindeà în germen întreaga putere regală de mai 
târziu, căci duci, marchizi, comiti, baroni erau multi, pe 
când rege eră numai unul. Unii duci şi comiţi erau mai 
puternici decât regele, totuși îl recunoşteau de suveran şi-i 
depuneau jurământul de credinţă, pe când d'asupra regelui 
nu există suzeran. 

Urmaşii lui Hugo Capet au urmărit eu stäruintä supu- 
neréa ducilor şi comitilor, ei au întemeiat statul unit si pu- 
ternic-al Franciei. 

Ludovic VI cel Gros (1108—1137). Regele, care a izbutit 
să restabilească ordinea în ducatul Francia, se chiamă Lu- 
dovic cel Gros, asociat ca rege de tatăl său Filip, El a fost 
de o activitate neobosită, purtând necontenit răsboaie cu 
feudalii din ducat şi fiind sprijinit de biserică şi de comune. 
El nu se pretindeă apărător al intereselor regale, ci protec- 
tor al celor slabi şi apăsaţi, mai ales răsbunătorul clericilor 
şi călugărilor, despoiati de castelani. De aceea soldaţii lui 
erau aduşi de episcopi şi de abati, cari se luptau alături cu 
el. Acei castelani, adevăraţi tâlhari, cu caii şi cu câinii lor 
distrugeau semănăturile, luau dela ţărani vinul, grâul şi vitele, 
despoian pe trecători în drumul mare. Regele eră în fruntea oa- 
menilor săi. La asediul celui mai puternic castel (Puiset) eră să 
fie prins, altădată a scăpat de moarte numai pentrucă săgeata s'a. 
oprit în cămaşa sa de zale. "Țăranii şi poporul de jos îl urmau 
pretutindeni : la asediul unui castel au fost rănite 80 de 
femei, cari se luptau; un alt castel a fost cuprins prin cu- 

rajul unui preot, care alergase in ajutor cu toţi oamenii săi. 
Astfel a ridicat demnitatea regală, distrugând ascunzătorile 
feudalilor şi usurând suferinţele poporului. 

Cu feudalii cei mari, Ludovic n'a îndrăznit prea mult, 
fiind mai slab decât unii din ei. Ducatul Normandiei, prin 
unirea cu Anglia, prin capacitatea şefilor lui, prin vecină- 
tatea cu” domeniul regal eră în stare să suprime pe regele 
francez; este o minune că acesta, dispunând de mijloace 
foarte slabe, a putut rezistă. Insă regele a avut un aliat de- 
votat în comitele de Flandra, care găsindu-se în acelaşi pe- 
ricol, a făcut cauză comună cu Ludovic. Inainte dea muri, 
Ludovic a câştigat marele ducat al Acvitaniei. Ducele, ple- 
când în cruciată, în care aşi murit, lăsase pe fiica lui, Ele- 
onora, sub epitropia lui Ludovic, iar acesta o căsători cu 
fiul şi 'urmaşul său. Prin această unire, puterea regelui fran- 
cez se întindea până la munţii Pirinei. 

Ludovic VII (1137—1180). Urmaşul lui Ludovic cel Gros 
eră destul de inteligent, însă moale şi prea religios. Incercă 
să supună pe comitele de Tulusa şi nu izbuti, căci feudalii 
cei mari nu voiau să-i dea ajutor. Atăcă pe comitele de 
Champagne şi luă cu asalt oraşul Vitry, căruia îi puse foc. 
1300 de suflete, cari se refugiaseră într'o biserică, periră in 
flacări. După aceasta fu coprins de remuşcări si din in- 
demnul lui Bernard plecă în cruciata a doua, ca să-şi uşu- 
reze sufletul, cu toată opoziţia soţiei sale. 

In absenţa regelui, afacerile statului au fost conduse de 
abatele Suger. Acest călugăr eră de origine de jos şi de mic 
fusese dat la mânăstirea saint Denis, vechia mânăstire a re- 
gilor francezi. In mânăstire crescuse împreună cu Ludovic VI, 
pe care l-a ajutat cu consiliile sfle în negocierile cu papa si 
apoi ca abate al mânăstirii. Mijloacele acestei mânăstiri erau 
imense: puteă hrăni 100.000 de oameni şi odată a putut pro- 
cură regelui 10.000 de soldaţi. Suger conduse statul cu în- 
telepciune şi împiedică divorţul Eleonorei de Ludovicy După 
moartea lui, regele se despărţi de regină şi nu numai că 
pierdu Acvitania, dar văzu întărindu-se contra lui o putere 

formidabilă. Eleonora se căsători cu Enric, care stăpâniă o 
parte din Franţa vestică, şi în urmă Anglia cu Normandia, 
încât toată Franţa vestică (jumătate ţara de atunci) eră în 
stăpânirea lui Enric. Lupta dintre cei doi suverani a ţinut 
20 de ani şi Ludovic ar fi căzut. în ea, dacă n’ar fi găsit 
aliaţi între Englezi, cari s'au ridicat contra regelui, şi între 
proprii fii ai regelui englez, cari s'au revoltat contra tatălui lor. 

Filip August (1180—1223). Fiul lui Ludovic VII nu se- 
mina deloc cu tatăl său : hotărît si stäruitor, el stià să aştepte, 
să combine şi să se prefacă. Din primii ani repurtă un mare 
succes contra celor mai mori feudali, aliaţi între ei. F2 ştiu 
să-i bată unul câte unul. Dela cel mai puternic, ducele Flandrei, 
luă Vermandois: feudalii înţeleseră cât de periculos eră nu- 
mele de rege, când este purtat de un om energic şi ambițios. 

Insă misiunea vieţii lui Filip a fost să se lupte contra re- 
gilor englezi, vinovaţi că stăpâniau în Franţa de trei ori mai 
mult pământ şi mai mulţi oameni decât suzeranul lor. Şi după 
40 de ani isi văzu visul împlinit, regii englezi fură respinși 
în insulele lor. 

Filip profită de revoltele fiilor lui Enric contra tatălui lor, 
atâtä şi profită de luptele fraţilor între ei, hrăni şi se folosi 
de răscoalele supuşilor englezi contra regelui lor şi astfel 
salvă regalitatea franceză. Cu Rihard Inimă de Leu n'ar fi 
izbutit el a à de uşor, însă Rihard a murit curând, după în- 
toarcerea din cruciată, iar fratele său Ioan fără Tard, pierdu 
în câtivà ani Normandia şi mai toate stäpânirile sale din Franţa. 

Puterea amenințătoare a lui Filip uni contra lui o formi- 
dabilä coalitiune, in care intrau feudali francezi din Flandia, 
Belgia, Lorena, alături cu regele Angliei şi cu Otto IV, îm- 
păratul german. In bătăliw dată la Bouvines (1214) Filip 
câştigă o victorie strălucită. Otto fusese pe punctul de a fi 
ucis, carul imperial căză în mâinile Francezilor, mai multe 
căpetenii inimice fură făcuţi prizonieri. Bucuria Frarcezilor 
fu fără măsuă, atunci s'a văzut că o naţiune mare sa format 
în Europa. 

In lupta céa mare, începută de nordul Franţei contra su- 
dului, Filip nu luă parte directă. Tocmai mai târziu, trimese 
pe fiul său, iar când învinşii ajunseră la disperare şi învin- 
gătorii la neputinţă, puternicul comitat al Tulusei se rugă 
de regele francez, ca să-l ia în stăpânire. Acesta este al doilea 
mare succes al lui Filip. 

In administraţia regatului, Filip a ştiut să tie clerul în ascul- 
tare, să-i ceară ca să dea bani pentru răsboiu şi chiar să meargă 
în răsboiu. La Bouvines s'a luptat un episcop cu măciuca, pen- 
truca să nu verse sânge. Chiar faţă de puternicul Inocenţiu III 
a arătat el destulă rezistenţă, în apărarea drepturilor puterii 
laice. El a ajutat desvoltarea comunelor mici, dând drepturi 
municipale la o mulţime de târguri şi de sate. Purtă grije de 
curăţenia şi de înfrumusețarea lor, le întăriă cu ziduri şi cu 
turnuri, pavă oraşele mai mari, sprijiniă pe meţteşugari şi 
pe negustori, lucru nepomenit mai înainte. 

El a stabilit nişte funcţionari, baillis, cari în fiece lună 
țineau o şedinţă, spre a judecă în numele regelui şi cari 
strângeau impozitele adunate de alţi funcţionari mai mici 
(prévôts). Filip simtià regalitatea atât de solidă, încât el e 
primul rege capetian, care n'a mai încoronat pe fiul său 
trăind el, aceasta după 200 de ani dela Hugo Capet. 

Ludovic VIII (1223—1226). Domneşte numai trei ani şi, 
deşi lipsit de calităţile tatălui său, izbuteşte să cucerească 
dela Englezi mare parte din Acvitania. Apoi înaintează in 
sudul eretic şi cucereşte mai fără luptă ţinuturile devastate 
în cruciata Albigensilor. 


Albigensii. Franţa sudică ajunsese in secolul XIII la un mare 
grad de desvoltare şi se deosibiă mult de Franţa nordică, prin 
limbă, prin obiceiuri gi prin cultură. Limba din sud se chiema 
langue d'oc!), pe când cea din nordul râului Loire se chiema 
langue d'oil (= oui). Oraşele din sud desfăşurau o mare bogăţie 
şi un lux strălucitor. Ele se administrau liber, ca nişte republici. 
Poezia sudului eră mai uşoară gi mai variată, compusă gi cântată 
de poeţi rătăcitori numiţi troubadours (cei din nord trouvers), cari 
au exercitat influenţă şi asupra poeţilor germani. 


1) După numele afirmatiunii «da». 

Incâf priveşte credinţele religioase, in sud se amestecase cate 
ceva dela toate credinţele: dela Vizigoţii arieni, dela mohamedani, 
dela vechii manicheeni şi dela bogomilii bulgari. Eră răspândită 
credinţa, că lumea e împărţită între D-zeu şi Satana; că numai 
unii oameni se pot mântui, pe când alţii sunt incapabili de mân- 
tuire, din cauza originii lor rele. Albigeusii (dela localitatea Alby) 
condamnau hrana cu carne, căsătoria, proprietatea, închinarea la 
icoane şi misterele. 

Prinții din sud, printre cari contele ‘de Tulusa, aveau puterea 
unui rege şi favorizau aceste credinţe eretice. Raymond VI, somat 
de Inocentiu III, ca să pedepsească pe ereticii din statele sale, nu 
numai că nu ascultă de ordinul papei, dar puse să omoare pe tri- 
mesul lui. Inocenţiu predică cruciată contra necredincioşilor, iar 
oamenii din nord atât aşteptau, ca să se arunce asupra bogăţii- 
lor sudului. Duci, comiti, baroni, seniori germani alergarä la mă- 
cel şi la pradă. Ei se puseră sub comanda lui Simon de Monfort, 
un om sever, pasionat, fanatic şi mare căpitan. 

Filip August nu voise să ia parte la cruciată. Raymond se umili, 
ceru iertare, fu flagelat gol înaintea bisericii şi in faţa a 20 de 
episcopi, iar statele sale fură date lui Simon. Nu peste mult, în- 
cepu însă răscoala, care dete din nou curaj lui Raymond, dar o 
a doua cruciată incepu să se predice. Raymond cert ajutorul lui 
Don Pedro din Aragon, dar în lupta cu Simon la Muret (1213) 
înfrângerea fu completă, regele spaniol fu ucis în luptă. Simon 
de Monfort păstră mai tot comitatul de Tulusa. Insă fiul lui Ray- 
mond continuă răsboiul cu Simon, spre a-şi câştigă posesiunile pă- 
rinteşti. Urmasul lui Simon, ne putând rezistă inimicului, părăsi 
drepturile sale regelui francez. 


Ludovic IX cel Sfânt (1226—1270). Fiul lui Ludovic 
VIII eră numai de 12 ani, pus sub epitropia reginei Blanca 
de Custilia. Toti inimicii regalității, uniţi cu regele Angliei 
și cu comitele Tulusei se uniră, spre a distruge opera mo- 
narhii. Insă Blanca eră ambițioasă şi energică, prudentä gi stă- 
ruitoare. Se înţelege cu împăratul Frederic II să nu ajute 
pe revoltați. Apoi încoronează de rege pe Ludovic și loveşte 
pe aliaţi unul câte unul. Negociază cu alţii, si când soseşte 
regele englez cu armată, se găseşte prea slab şi părăsește 
Franţa fără luptă. 

În urma acestui succes, regalitatea franceză eră mai pe 
sus de orice atingere. 

Ludovic cel Sfânt a fost om blând, paşnic, înţelept şi cu- 
vios. Când însă inimicii îl provocau, el eră soldat curajos şi 

foarte îndrăzneţ. Astfel, în 1242 feudalii din sud se aliară 
cu regele Angliei, voind să reiă posesiunile engleze de mai 
înainte. Ludovic îi atacă repede, înainte de a sosi regele 
englez, le coprinde toate cetăţile, iar când regele vrăjmaş 
sosește, îl pune pe fugă şi pe el, încât efectul luptei fu 
imens, cum nu fusese lupta însăşi. Sudul întreg i-se supuse, 
văzând «că mâna Domnului eră 
cu el» Nu numai că nu căută 
ca să profite de slăbiciunea re- 
gelui englez, spre a-i luă cele din 
urmă posesiuni, dar Ludovic dete 
înapoi adversarului său mai multe 
ţinuturi, iar acesta îi recunoscü 
legiuita stăpânire peste provincile 
cucerite de Filip August şi-i fact 
jurământ feudal pentru cele ce-i 
mai rămâneau. 

In timpul marei lupte dintre sf. Lud. (sculpt. Reims 
papi şi Frederic IT, cu toată viata sec. XIII.) 
sa religioasă, Ludovic nu treci de partea papei şi refuză 
propunerea lm Grigore IX, ca să facă împărat pe un frate 
al lui. El se arătă binevoitor împăratului, care fusese aliat 
cu tatăl lui si cu Blanca. Totuși ait frate al său, Carol 
de Anjou, primi regatul Siciliei. Renumele dreptăţii şi sfin- 
tenii lui au făcut pe regele Angliei si pe nobili, ca să-l ia 
ca arbitru în certele dintre ei. 

Institutiunile lui Ludovic. Regalitatea se bucură de un 
mare prestigiu, însă el nu eră impus, ci cuvenit. Ludovic 
lăsă judecătorilor independenţă absolută, încât aceștia puteau 
desaprobà pe funcţionarii regali. Impuncă respectul justitii 
celor mai mari feudali, chiar fratelui său Carol. Nu căută să pro- 
fite de certele dintre feudali, din contră încercă să-i împace. 
Din consideraţii religioase, interzise răsboaiele private, duelul 
Judiciar şi luptele de întrecere (tournois). 

Cu toate că apără biserica în contra încălcării din partea 
feudalilor, el nu părăseşte bisericii drepturile puterii laice. 


Iox S. Fonu.— Istoria Evului Mediu. 11 

Pune impozite asupra clerului, mai întâiu ca să poată face 
cruciata, apoi ca să susţină necesităţile statului. 

Pentru bunul mers al administrații, Ludovic institui un 
fel de inspectori (enquesteurs) spre a află plângerile locui- 
torilor şi a îndreptă greşelile funcţionarilor mai mici. Insă, 
cea mai însemnată măsură luată de el, a fost hotărîrea, ca 
să se poată apelă la tribunalul regelui (parlement) dela jude- 
cata seniorilor feudali. 

Astfel poporul se deprindeă să recunvască regelui un drept 
de judecată asupra tutulor, «supremul distribuitor al drep- 
tăi.» Si toate aceste succese se tâștigau fără intentiunea 
lui: odată eră să abdice si cu multă greutate a fost hotărît 
să-și părăsească planul. 

In zilele lui, Parisul ajunse centrul culturii apusene. In 
universitatea, capitalei, Robert de Sorbon, capelanul lui Lu- 
dovic, întemeiă un internat pentru ajutorul studenţilor în 
teologie şi de aci derivă numele vestitei universităţi, 

Moartea lui Ludovic a fost pentru toată Franţa o cauză 
de unire a tutulor Francezilor, si mai mult decât viaţa lui. 
A fost, plâns şi cântat de truverii din. nord, ca și de truba- 
durii din sud, de Francii cuceritori, ca şi de urmaşii Albi- 
gensilor: «A qui se pourront désormais, les pauvres gens 
clamer» se tângueşte unul. 


24. Anglia în timpul Cruciatelor. 


Când Wilhelm cuceritorul muri, îi urmă în Anglia fiul său mij- 
lociu, Wilhelm IT Rufus (rogul) print violent gi desfrânat, care 
nemulţumi şi biserica gi poporul, Isi găsi moartea la vânătoare, 
lovit în pădure de o săgeată, trimeasă cu bună ştiinţă (1100) şi 
nimeni nu plânse după el. 

Enric I (1100—1135), Fiul cel mai mic al cuceritorului, luă co- 
roana regală în paguba celui mai mare frate al său Robert, ducele 
Normandiei, cara plecase în cruciată şi a lipsit mulţi ani din ţară. 
Ca să i se ierte uzurparea, el fick multe concesiuni bisericii, no- 
bilimii şi poporului, Robert se întoarse în Normandia şi pretinse 
coroana Angliei. Rezultatul fu că Robert pierdü şi Normandia, iar 
Enric îl prinse şi-l ţini Închis întrun castel 17 ani, până ce a 
murit. Robert aveă un fiu, pe care îl ajută Ludovic cel Gros, însă 

Enric bătu pe regele francez. El sustineà oraşele contra nobilimii 
normande şi observă ca justiţia să se dea cu multă rigoare. Cer- 
tele religioase a ştiut să le aline, asa în cestiunea investiturii a 
renunţat la învestitura cu cârje şi cu inel, dar a impus jurămân- 
tul de credinţă eclesiasticilor. 

Enric avea o fată, Matilda, căsătorită cu împăratul Enric V. 
După moartea împăratului, Matilda, care n'aveă niciun copil, se 
căsători cu Wilhelm Plantagenet, comite de Anjou şi din această 
căsătorie s'a născut Enric Plantagenet, viitorul rege englez. 

Starea Angliei sub regii normanzi. Regele eră în An- 
glia stăpân asupra poporului său, mai mult decât în orice 
stat din Europa. Adevărat că la încoronare el jură să res- 
pecte libertăţile naţiunii, însă nu se specifică ce fel de li- 
bertäti şi regii nu se simtiau obligaţi la nimic. 

Regele aveă pe lângă sine un consiliu, în care intrau e- 
rich cei mari şi funcţionarii însemnați ai statului, iar în ca- 
zuri excepţionale luau parte la el cavalerii, ca reprezentanţi 
ai micii nobilimi, cum şi burghezii din câtevă orașe, ca 
Londra şi York. Un alt consiliu, numit curia regis, purtă 
grije de distribuirea justiţiei, de fixarea şi adunarea impozi- 
telor. In această din urmă atributiune, consiliul purtă numele 
de echiquier. 

Veniturile statului proveniau din drepturile feudale, din 
amenzile judiciare, mai ales din amenzile pentru vânat si din 
taxa pentru flotă (danegeld). 

Orașele nu se administrau singure, afară de Londra, care 
începe a fi capitala regatului dela Wilhelm Cuceritorul. In 
Londra se alegeă capul oraşului, numit sheriff, cum şi jude- 
cătorii. 

Puterea a regelui eră binefăcătoare, căci asigură ordinea 
şi deseori eră chiar luminată. Nu existau libertăţi locale, 
în tot statul eră numai puterea regelui. 

Feudele mui mari se chiemau baronii şi se moşteniau 
după dreptul primului născut, importat din Normandia. Cele 
mai mici se chiemau cavalerii. 

Stefan (1135—1154). Baronii normanzi nu voiră să fie guvernati 


de «împărăteasă» şi aleseră ca rege pe un urmaş prin femei al lui 
Wilhelm Cuceritorul. Noul rege avu însă de luptat contra Matildei, 

contra feudalilor eclesiastici şi contra Scoţienilor. Aceştia din urmă 
conduşi de regele Dazid, fură învinşi într'o bătălie, numită bă- 
tălia stindardului, din cauză că Englezii, ca şi liga lombardă, se 
adunau imprejurul unui car cu trei stindarde. Cu toate că fură în- 
vinşi, totuşi Scotienii rămaseră în stăpânirea unei părţi din nordul 
Angliei. Lupta cu Matilda fu mai schimbăcioasă, căci Stefan fu 
învins la Lincoln şi tăcut prizonier, dar armata îl liberează şi 
alungă pe Maltilda. In cele din urmă, pacea se face cu conditiunea, 
ca Stefan să lase de moştenitor pe fiul Margaretei, Enric. 

In aceste răsboaie ţara a fost jefuită de armate, poporul de jos 
a suferit cumplit. 


Mizeria poporului o spune un cronicar, în câtevă cuvinte, 
de o desperare sublimă: «pământul numai voiă să dea rod, 
Cristos şi sfinţii dormiau.» 

Enric Plantagenet (1154—1189). Enric II se éme 
plantagenet, după numele unei plante (genista) spinoase pe 
care mosul său o purtă la coif. El mostenià dela mama sa 
Normandia, dela tatăl său Anjou şi alte ţinuturi franceze, 
iar după căsătoria sa cu Eleonora de Acvitania, ajunse să 
stăpânească mai mult de jumătate Franţa. Tânăr de 21 de 
ani, înalt şi puternic, cu o ceafă de taur, cu ochi scântee- 
tori, activ şi întreprinzător, el puse regulă în Anglia gi tint 
în ascultare întinsele sale state. 

Insă prea marea întindere eră o cauză de slăbiciune a mo- 
narhii engleze, căci regele neglijà Anglia, ca să se ocupe 
de ţinuturile sale franceze, mai bogate şi mai civilizate. Pe 
de altă parte, nobilimea engleză nu puteă suferi asprimea 
unor regi, cari păreau străin: pe pământul englez, iar de toate 
aceste neînţelegeri au ştiut să profite regii francezi. El eră 
vasal al regelui Franţei, se numără printre ofiţerii coroanei 
franceze, însă nu se accentuau prea mult datoriile sale de 
vasal. 

Thomas Becket. In absenţa regelui din Anglia, ţara a fost 
administrată cu prudenţă şi cu dreptate de un Normand, 
numit Thomas Becket, fiul unui negustor. Enric îl făcuse can- 
celarul și amicul său. Împreună petreceau la masă şi la vâ- 
nătoare, la răsboiu şi în consiliile politice. Toma deveni 
mândru si-m&ret, aspru şi credincios stăpânului său, un mi- 

mistru după inima lui Enric Il. Regele, voind să se ser- 
vească de el ca de un instrument contra episcopatului, il 
făcu cap al bisericii, arhiepiscop de Cantorbery. 

Deodată omul devine altul. Incepe să trăească viaţă de 
ascet. Nu mai se hrăneşte decât cu ceeace-i eră strict ne- 
cesar, puneă deseori să-l flageleze, se consacră la săvârşire 
de fapte pioase, se înconjură cu clerici învăţaţi şi luă apă- 
rarea bisericii contra regelui. Enric, anume cereà, ca clericii 
acuzaţi de hotie şi de omor să fie pedepsiţi bisericeşte, apoi, 
să fie daţi în mâna judecătorilor civili, ca să-i mai pedepsească, 
de oarece pedeapsa bisericii eră prea uşoară. Arhiepiscopul 
susţine, că nu trebuie să fie pedepsit cinevă de două ori 
pentru o singură vină. Regele se supără, clericii trecură de 
partea lui, Toma rămase singur. 

El fu chiemat la judecată, spre a-şi da seamă de activi- 
tatea sa, depe când eră cancelar; el se îmbrăcă în hainele 
pontificale și cu cârja în mână intra în tribunal, părăsit de 
cei mari, dar urmat de popor. Când să i se citească sentinţa, 
se sculă şi interzise citirea ei, declară puterea spirituală su- 
perioară celei temporale, cum este aurul mai preţios decât 
plumbul, apoi se retrase şi peste noapte fugi în Franţa. 

Papa Alexandru III, care eră în luptă cu Frederic Bar- 
barossa, nu void să se ia rău si cu Enric, dar Toma singur 
continuă lupta, excomunicând pe consilierii regelui. 

In acelaşi timp, regele Franciei Ludovic VII ia armele 
contra lui Enric. In cele din urmă, regele englez se împacă 
şi cu regele francez şi cu Toma. 

Regele şi arhiepiscopul se sărutaseră, dar în inimă rămă- 
seseră tot vrăjmaşi. Toma excomunicä pe câţivă episcopi, 
aceştia, se duseră la rege şi-i raportară că arhiepiscopul vrea 
să răpească coroana regală. Enric, ca ieşit din minţi, strigă: 
«Ce, un om care a venit la curtea mea călare pe un cal 
schiop, insultă regalitatea, îndrăzneşte să se așeze pe tronul 
meu și niciun misel, din câţi hrănesc eu, nu mă scapă de 
el?» Patru cavaleri sar pe cai, merg la Cantorbery şi ucid 
pe Becket pe treptele altarului. 

Indată remuşcarea coprinse pe rege, care cinci săptămâni 
nu ieşi din casă. Merse la mormântul martirului, rămase o zi şi 
o noapte în rugăciuni și nemâncat, ceru să fie bătut cu vergi 
şi numei atunci se crezu iertat. 

Prestigiul lui Enric începeă să scază, deşi puterea lui eră 
nemăsurată. Eleonora nu eră o bună soţie, copii lor erau răi 
şi se răsculară contra tatălui lor, îndemnați de regină, care fäceà. 
intrigi cu primul său soţ contra celui de al doilea. Nobilii 
se revoltarä, Scotienii atacară regatul, poporul credeă că 
Dumnezeu pedepseşte Anglia pentru omorirea lui Becket. Enric 
făcu penitenta şi apoi victoria, câştigată contra Scotienilor, fu 
considerată ca un semn că Dumnezeu a iertat păcatul (1174). 
Cu Francezii luptele fură reîncepute şi apoi întrerupte de 
mai multe ori, căci fii lui Enric se supuneau şi apoi luau din 
nou armele. In cele din urmă, intră în înţelegere cu Filip Au- 
gust, primi condiţiile acestuia, dar ceru să i se numească numele 
trădătorilor şi când auzi că şi fiul său Ioan este din numărut 
lor, nu mai putt zice decât: «destul». Colorile morţii îl aco- 
periră şi peste trei zile muri. Enric a fost un mare rege. 

El a făcut vasal regatul Scoției şi a început cucerirea 
Irlandei, din care n'a ocupat însă decât coasta despre răsărit. 

Rihard Inimă de Leu (1189—-1199). Fiul lui Enric eră. 
om instruit, cu gust pentru poezie si muzică. A compus în- 
suși versuri şi cântece. Inalt şi puternic ca şi tatăl său, el 
fu regele cavaler al evului mediu, viteaz până la neso:o- 
tintä, risipitor, neprevăzător. Numai câtevă luni a petrecut, 
în Anglia, iar cei 10 ani de domnie i-a petrecut în cruciată 
şi în Franţa. Supuşii săi cari nu-l cunoşteau, l-au simţit însă 
după greutatea impozitelor. Ii trebuiă bani pentru cruciată, 
pentru cheltuelile nebuneşti. 

Pe când se află in Palestina, fratele său Joan puse mana 
pe putere, şi împreună cu Filip August, plănuiau să-l de- 
troneze. Rihard părăsi Palestina, dar pe coastele Istriei 
suferi un naufragiu gi încercă să străbată Germania, îmbrăcat, 
ca pelerin. Lang’ Viena, fu recunoscut si dat pe mâna lui 
Leopold de Austria, pe, care-l insultase la Acra, iar Leo- 

pold îl dete lui Enric VI. Ioan şi Filip stäruiau de împărat 
să-l ţie prizonier, dar Eleonora, mama lui Rihard, plăti 
enorma sumă de rescumpărare, 100.000 de mărei, în valoare 
azi de aproape 40 milioane de lei 

Rihard, cât ajunge liber, pune impozite noi asupra Engle- 
zilor $i începe răsboiu cu Filip. Odată, acesta scapă cu fuga 
lăsând în mâinele rivalului său tezaurul şi pecetia regatului; 
altădată, eră să se înece întrun râu, căci în fugă nebună 
podul se rupse sub mulţimea cavalerilor francezi. Rihard 
muri însă la asediul unui castel, fiind lovit de o săgeată, 
se zice, otrăvită. 

Ioan fără Ţară!) (1199—1216). Rihard, nelăsând niciun 
copil, fratele său loan fu încoronat ca rege. El eră o fire 
violentă, nestatornic. lacom de bani, capabil de crime. Dela 
un frate mai mare al lui Ioan, rămăsese un fiu, Arthur, cu 
mai multe drepturi la tron. Pe acesta il atâtä Filip contra 
lui Ioan, precum afâtase pe loan, contra lui Rihard. Tâ- 
nărul prinţ (eră numai de 15 ani) fu prins însă de loan, la 
asediul unui castel, şi ucis, se crede, de el însuşi. Regele 
Franţei declarase de mai înainte pe loan vinovat să piardă 
toate posesiunile franceze, pentrucă răpise pe fata unui co- 
mite francez şi acesta-l chiemase la judecata suzeranului său, 
jar el nu venise. După omorirea lui Arthur, momentul 
eră favorabil pentru Filip, care şi luă mai întâiu Normandia 
(1204). Apoi Anjou şi mare parte din celelalte posesiuni. 

Situatiunea lui Ioan devine mai gravă, prin cearta cu Ino- 
sentiu III. 

El nu voi să recunoască pe un arhiepiscop ales de călu- 
gări, ci voiă să numească el pe arhiepiscop, cum făcuseră 
predecesorii săi.. Papa aruncă interdictul asupra regatului, 
regele puse mâna pe averile bisericii. Atunci Inocenţiu îl 
rescomunică şi autoriză pe Filip August să cucerească Anglia. 


1) Numit aşa chiar de tatăl său, căci ca cel mai mic n'aveà nicio 
speranţă la coroană. 

loan se supuse şi îngenuchiă înaintea trimesului papal şi 
primi ca feudă dela papa coroana Angliei şi Irlandei. 

Magna Charta (1215). Nobilii şi clericii se revoltară 
contra lui Ioan, ocupară Londra şi merserä contra regelui. 
Ei îl obligară să le dea nişte garanţii scrise, aşa numita. 
magna charta libertatum. Acest act vestit, nu cuprinde prin- 
cipii noi de drept, ci repetă numai drepturi exercitate mai 
înainte, dar nerespectate de regi. Charta îmblânziă sistemul 
amenzilor, garantă libertatea alegerii episcopilor, promiteà 
libertatea comerţului. Recunoşteă însă libertatea individuală, 
căci se ziceă, că nimeni să nu poată fi arestat sau vătămat 
în persoana ori în averea sa, fără judecata egalilor, şi numai 
după lege. Regele trebui să primească o comisiune de 25 
baroni, cari să supravegheze, dacă se observă charta. 

Ioan însă nu respectă charta şi cu aprobarea lui Inocenţiu 
III începi lupta cu nobilii, cari se aliară cu Filip. Acesta 
trimese pe fiul său în Anglia. Ludovic merse în Londra 
şi primi jurământul de credinţă al Englezilor. Insă, moartea, 
neaşteptată a lui Ioan mântui Anglia, căci toţi părăsiră pe 
Ludovic şi recunoscurä de rege pe fiul lui Ioan. 

Enric III (1216—1272). Englezii se strânseră împrejurul 
regelui, care eră de 9 ani, deci nevinovat de faptele tatălui 
său. Ludovic fu bătut şi se întoarse în Franţa. 

Enric încercă în timp de 30 de ani să reocupe provin- 
ciile din Franţa, însă fără izbândă. In cele din urmă, el se 
împăcă la Paris cu Ludovic cel Sfânt. 

In interior, regele lăsă însă grija statului pe mâinile fa- 
voritilor, cari veniau din Franţa sudică, pe mâna bisericii, 
cari ridică averi întregi pentru papi. Regele eră luxos şi 
cheltuiă sume de bani, ca să facă pe fratele său Richard 
împărat, pe fiul său rege în Sicilia. Opoziția contra lui Enric, 
găsi o căpetenie hotărită, pe Simon de Montfort, fiul şefului 
cruciatei contra Albigensilor. Nobilii, cu Simon, impuseră re- 
gelui «Proviziunile» din Oxford (1258). Prin ele parlamentul 
trebuiă să se adune de 3 ori pe an, miniştrii trebuiă să fie 
numiţi anual, funcţionarii străini trebuiă să fie depärtati. 

Regele îşi călcă însă jurământul și începu lupta cu no- 
bilii, cari, deşi primiseră ca arbitru pe Ludovic cel Sfânt, 
nu se supuseră judecății lui. Simon învinse pe rege la Lewes 
(1264) şi-l luă prizonier. Regele jură din nou să respecte şi 
charta şi proviziunile, apoi Simon reuni un parlament, în 
care reprezentanţii nobililor mici luară loc alături de nobilii 
mari. Aceasta a fost prima dată, când reprezentanţii popo- 
rului de rând (comune) au fost chiemati în parlament. In 
1265 s'a adunat acest vestit parlament, când se pune înce- 
putul camerei comunelor. Simon însă abuzează de victorie. 
El destăşură un lux mare gi tine prizonier pe fiul regelui, 
de aceea încep noi lupte cu el. În cea din urmă luptă, 
Simon este ucis, împreună cu fiul său cel mai mare, iar pro- 
viziunile se desfiinţează, Enric guvernând fără nici un 
control. 

Incât priveşte desvoltarea culturală, s'a întemeiat vestita 
universitate din Oxford, după modelul celei din Paris. Pela 
1250 această uuiversitate numără 15.000 de studenţi. Din 
mulţii ei învăţaţi, numele unuia se ridică d'asupra tutulor, al 
lui Roger Bacon. 


25. Comunele. Comerțul si Industria. 


Cetățile romane începuseră să scază înainte de căderea 
imperiului roman, iar năvălirile barbarilor au transformat 
în ruine pe cele mai multe din ele. O soartă mai bună au 
avut acelea, în cari se află un episcop. Acestea au conti- 
nuât ca resedinte de episcop şi mai târziu sau putut do- 
voltă. Cele mai multe oraşe moderne n'au însă nici o legă- 
tură cu cetăţile romane, ele s'au ridicat la umbra unui castel, 
sau la umbra unei mânăstiri puternice. 

Londra de exemplu, în urma năvălirii anglo-saxone a ră- 
mas o grămadă de ruine, încât nu se cunoştea nici direc- 
tiunea vechilor strade romane. Montpellier, Bruges, Gand... 
au originea intr’un castel ; Saint-Denis, Miinster... s'au for- 
mat împrejurul unei mânăstiri. 

Până în secolul XI prea puţine oraşe se deosibiau de 
sate, cele mai multe nu se deosibiau întru nimic. Orägenit 
erau servi ai seniorului, sau ai superiorului mânăstirii, că. 
ruia-i lucrau fierul, lâna sau lemnul, precum ţăranii îi lu- 
crau câmpul. Numai pe ţărmul mării, în Franţa sudică şi. 
în Italia, oraşele se bucurau de oarecare prosperitate, căci 
ţineau relatiuni comerciale cu orientul creştin şi musulman. 

Când puteau, se înconjurau cu ziduri,, cu şanţuri ca un 
castel, iar ca să nu se piarză loc, casele se construiau lipite 
unele de altele, ba încă se făceau cu mai multe rânduri si 
rândul de d'asupra eră mai larg decât cel de jos cu lăţimea 
balconului. Coperișul aveă straşina largă, ca marginile unei 
pălării, încât toate casele se atingeau cu coperişul şi puteai 
trece depe una pe alta. 

In secolul XI, mai ales în urma expeditiunilor, cruciate 
oraşele au început să se desvolte, şi anume, mai întâiu cele 
din Italia, apoi celé așezate pe marele drumuri comerciale, 
cum erau cetăţile de pe Rin. In Italia, Venetia, Genua, Amalfi 
au întreţinut relatiuni continui cu imperiul bizantin. Atât ele, 
cât si alte oraşe italiene s'au desvoltat mai de vreme, chiar 
din secolul X, pecând oraşele din Franţa, din Germania şi 
din Anglia sau liberat mai târziu, unele prin luptă contra 
seniorului sau episcopului, alte ori prin învoială cu el. Bi- 
serica nu găseşte cuvinte destul de tari, ca să condamne miş- 
carea coniunelor, papii le excomunică decâte ori le găsese 
opuse planurilor lor. 

O comună ajungeă liberă, începând prin înţelegerea dintre lo- 
cuitori, cari se legau între ei prin jurământ (conjuration, Eidge- 
nossenschaft) ; în interiorul cetăţii, diferitele corpuri de meste- 
şugari, sau de tomercianti formau asociatiuni numite ghilde, 
amiciţii, frăţii, banchete, cari se grupau în tot atâtea gru- 
puri politice. Din pricina acestei înţelegeri secrete, comuna! 
eră numită juratd, iar înţelegerea tintià să câştige comunei 
libertatea, dacă n'o avea; sau să i-o păstreze, dacă o avea. 
Unele comune s'au liberat prin luptă, cum a făcut cetatea 
Laon, care a chinuit şi omorit pe episcopul ei, Reims, şi 


www.dacoromanica.ro 


171 


multe altele ; dar cele mai multe au obținut-o prin invoeli 
cu seniorul, care, în schimbul uneisume, le da o chartă de 
libertăţi. Uneori această chartă se da pe un termen hotărît, 
la sfârşitul căruia începeau din nou târgueli şi se da o nouă 
chartă, încât orăşenii se aşteptau la libertăţi noi, iar seniorii 
din nou storceau sume de răscumpărare. Acest mijloc de li- 
berare s'a practicat mai cu seamă în Anglia. In Germania 
oraşele sau desvoltat, mai ales în urma căderii împăraţilor 
Hohenstaufeni, când, slăbind cu totul puterea suverană, ce- 
tätile au triumfat contra seniorilor mici şi s'au constituit în 
ligi puternice, după modelul cetăților italiene. 

Chartele nu erau la fel. Unele reglementau datoriile oră- 
şenilor pentru cazul când seniorul ar purtă răsboiu, limitau 
sau precizau justiţia seniorială, hotărau taxele, vămile ; altele 
se siliau să asigure libertatea de comerţ cu comercianții străini 
-şi stabiliau responsabilitätile orăşenilor între ei. 

Obligatiunile şi libertăţile Comunelor. O comună eră 
0 seniorie colectivd. In numele ei, capii depuneau seniorului 
jurământ de credinţă, se obligau la cele patra ajutoare feu- 
dale (aide aux quatre cas), ia ajutor armat, potrivif cu pu- 
terea comunei. Intocmai ca un senior, un oraş aveă vasalii 
săi pentru alte oraşe, sau sate, sau moşii. Aveà dreptul de 
pace şi de răsboiu, cum aveau cetăţile italiene. 

In interior, cetăţile aveau drepturi să-şi facă legi, să se ad- 
ministreze, să-şi reguleze chieltuelile. La început, guvernul 
cetăţii eră în mâinile acelora cari se conjuraseră, spre a ob- 
tine libertăţile. Drepturile depline erau legate de proprietatea 
unei cuse în oraş, ele se pierdeau în anumite cazuri, de 
exemplu în caz de omor. Clericii erau primiţi în unele ca 
cetăţeni, în altele erau respinşi. Tot astfel sta lucrul cu ca- 
valerii. Adeväratii conducători érà clasa, negustorilor bogaţi. 

Organizarea şi magistraţii Comunelor. In unele oraşe, 
actele principale plecau dela adunarea tutulor cetăţenilor. Ea 
numiă pe magistrați, fixă impozitele, exercită puterea exe- 
cutivă. In unele regiuni din sudul Franţei, această adunare 
se chiemă parlament, nume pe care l-a luat apoi adunările 


www.dacoromanica.ro 


172 


legiuitoare ale Angliei, şi care apoi a fost primit în multe 
teri pentru adunările legiuitoare. 

Magistraţii comunei variau după număr şi după nume. In unele 
oraşe se chiemau consuli, în altele se chemau Juraţi (7urati), în 
altele sindici. In nord se numiau échevins, nume rămas dela sca- 
bini, Judecătorii din timpul lui Carol cel Mare. In Germania su- 
zeranul oraşului îi impunea un Ammann sau Biirgermeister, care 
îl conduceă cu consiliul cetăţenilor de frunte, numit Schüffenkol- 
legium, dar în secolul al XIII consiliile tutulor oraşelor ajunseră 
să fie alese de o:ăşeni. 

La alegerea magistraţilor, partidele erau atât de violente, încât 
unele au recurs la institutiunea italiană a podestatului. Adică, chie- 
mau să-i guverneze străini cu bună reputatiune şi-i puneau să jure 
că vor fi «fără ură, fără părtinire, fără frică, fără profit personal.» 
Chiar aleşi, conducătorii comunelor eşiau cam din aceleaşi familii, 
cari formau un fel de aristocrație, cu timpul foarte restrânsă gi 
pretențioasă. 

Magistraţii exercitau puterea judiciară. Pedepsiau cu amenzi, 
cu bătaie, cu moartea. In unele oraşe pedeapsa capitală şi 
mutilatiunea şi-o rezervă seniorul. De altfel în oraş, nu toţi 
erau supuşi comunei: nici preoţii, nici casfelanii, nici stra- 
dele, sau suburbiile rezervate de suzeran, nu intrau in juri- 
dictiunea ei. 

Comuna aveă pecetia şi clopotul ei, cea dintâiu semnul 
puterii judiciare, administrative și legislative; cel de al doi- 
lea, atârnat în turnul cel mai mare, ca să dea de veste po- 
porului că vreun pericol ameninţă. Clopotul chiemă pe ce- 
äteni la adunare, cu el se sună ora începerii şi a părăsirii 
lucrului, cum şi învelirea focului. Când oraşul isi pierdea li- 
bertatea, i se sfărâmă pecetiă şi i-se luă clopotul. 

Comerţul şi Industria. In timpul cruciatelor, din pricina 
transportării atâtor sume de oameni, oraşele au început să 
se îmbogăţească. Aceă lume aveă nevoie de haine, de arme, 
de hrană, de transport şi pentru îndestularea acestor tre- 
buinte încep să se desvolte comerţul, mai întâiu, meseriile 
mai pe urmă. 

Veneţia aveà partea sa de oraș în Constantinopole, aveă 
porturile ei pe marea Neagră până în fundul mării de Azov, 
pe unde întreţineă relatiuni comerciale cu Rusia şi cu terile 

Asiei. Genova si Pisa se întreceau cu Veneţia în a monopo- 
liză comerţul cu orientul, iar după ele veniau Marsilia, Bart- 
celona şi altele. 


Relatiunile cu Arabii deşteptară la Europeni gusturi noi şi tre- 
buinte necunoscute. Incepură să se fabrice stofe de lux, mătăsuri, 
catifele, oglinzi, hârtie, siropuri. Primii lucrători ocupați cu facerea 
zahărului i-a stabilit în Sicilia Frederic II, în 1239. Industria a 
urmat comerţul, pentrucă numai dupăce ne obişnuim cu utilizarea 
produselor, ne vine în minte cugetul ca să şi le producem noi, nu 
numai să le consumäm. 


Casă medievală în oraş. 


Diferite piedici se puneau însă în calea propäsirii comer- 
tului. Eră mai întâiu o prejudecată contra mijlocitorilor. Pro- 
ducătorul trebuiă să vânză, sau la prăvălia lui, s'au în piaţă : 

dacă în drum ar fi găsit un mijlocitor, care ar fi vrut să-i 
cumpere toată marfa, nu trebuiă să o vânză, căci mijlocitorul 
putea vinde cu câştig şi să strice preţurile. Ca o concesiune 
fu considerată descniderea de prăvălii, unde cinevă puteă 
numai vinde lucruri, fără să le şi producă. 

O piedică mare eră lipsa de drumuri, lipsa de poduri peste 
ape, Se treceau râurile prin vad, uneori pe poduri plutitoare. 
S'a considerat ca o mare faptă zelul unui păstor, care a in- 
teresat toată lumea, spre a construi un pod la Avignon, în 
secolul XII. Apoi, nenumărate taxe se plătiau la trecerea prin 
târguri, pe drumuri, pe poduri. S. e. un car cu lucruri de 
băcănie trebuiă să plătească la trecerea printr'un oraș o livră 
de piper. 

Călătoriile erau nesigure, încât scriitorii timpului declară 
că ţara e plină de hoţi şi că de răul lor nimeni nu îndrăz- 
neste să plece pe drumuri. In Germania, după Frederic II, 
castelanii răpiau şi vitele, ţăranilor, încât aceştia îi porecliau 
cavaleri de vaci. 

Imprumuturi de bani se făceau cu greu, căci biserica in- 
terziceă luarea de dobândă, încât creditul întreg eră în mâna 
Evreilor, cari împrumutau cu interese enorme. Filip August 
autoriză dobânda de 46 la sută. Alături cu Evreii, mai făceau 
operaţiuni de bancă Italienii sau Lombarzii, cari ştiură să 
interpreteze canoanele bisericii şi-şi întinseră operaţiunile în 
toată Europa. 

Căile comerţului. Marea Mediterană eră străbătută de 
corăbii, cari mergeau la Alexandria să ia produsele Indiei, 
parfumurile Arabiei, mătăsurile Siriei şi Chinei; mai ales 
piperul, de care în evul mediu se făceă mare consumatiune, 
se puneă şi în vin. In schimb, Europa trimeteà orientalilor 
lânuri din Italia, postavuri din Flandra, sclavi cumpăraţi pe 
țărmurile mării Negre. O altă cale pe apă, care nu se des- 
voltă decât în secolul XIII, fu calea mării nordice şi baltice. 
Pe această cale, se procurau materiile brute. Negustorii din 
Lübeck, Bremen, Amsterdam aduceau piei din Anglia, lemn 

din Norvegia, gudron din Suedia. Căile de penetratie în con- 
tinent urmau cursul Rinului şi pe al Dunării. 

Centrele comerţului. Târgurile. In Germania centrele 
comerciale erau cetăţile din Bavaria, Augsburg şi Nürenberg, 
afară de porturile dela mare. Anglia în evul mediu n'a fost 
stat comercial si n'aveă centre de comerţ. 

Dar între centrele mari se ţineau mulţime de târguri şi de 
bâlciuri: seniorii atrăgeau cu insistenţă pe negustori, căci 
încasau taxe asupra obiectelor vândute cum şi chiria locului. 
Erau vestite târgurile dela Rouen, Reims, Orléans. Bâleiuri 
vestite, la cari se adunau negustori din toate părţile, la anu- 
mite zile, erau în Germania la Frankturth pe Main, la Aa- 
chen. Erau vestite târgurile din Flandra, mai ales cele din 
Champagne. 

Hansele, Mai multe cetăţi formau asociatiuni, ca să se apere 
şi să facă împreună comerţ (hansa—asociatie). Au fost mai 
multe hanse. Una în nordul Franciei unià 17 cetăţi, alta 
liga de pe Rin, mai târziu asociatiunea suabică, dar cea mai 
vestită a fost hansa teutonicd. Întemeiată în secolul XIII 
de oraşele Brema, Hamburg, Liibeck, această asociaţie a 
crescut până la 80 de oraşe. Hansa tinea în mâna ei tot co- 
mertul teriior nordice, dela Londra la Novgorod, pe al An- 
gliei şi pe al Rusiei. Aveă armate şi flote puternice, ridică 
fortărețe in teri streine şi încheiă tratate. Numai cu numele 
eră supusă împăraţilor, iar coroanele regilor scandinavi se 
ziceă că sunt marfă hanseatică. Puterea hansei teutonice a 
scăzut odată cu descoperirea lumii noi şi cu împuternicirea 
statelor nordice. Capitala ei eră Liibeck, 

Organizarea muncii. Meseriasii de acelaşi fel locuiau toţi 
în aceeaşi parte a oraşului şi formau o breaslă (métier, Zunft). 
Reglementarea breslelor eră foarte amäruntitä. Mai întâiu, 
nu puteà fi cinevă mestesugar, fără să fi fost ucenic, Pri- 
mirea unui ucenic eră reglementată, cu obligaţiuni luate de 
amândouă părţile, în faţa persoanelor cinstite. Numărul uce- 
nicilor eră fixat fiecărui maistru (din 78, întrun timp, 49 
aveau drept să aibă 1—3 ucenici, iar 29 puteau aveă mai 

mulţi), ca să nu se producă prea mult şi să scază preţul 
mărfii. Anii de ucenicie ţineau dela 3 până la 12, căci nu 
învățau numai, cum să transforme materia primă, dar de 
multe ori cum să-şi fabrice uneltele (ciocane, pile, cleşte) şi 
pentrucă eră un mijloc de a aveă muncă fără plată. Dacă 
un ucenic fugiă, îl aduceă cu forţa, uneori îl vindea unui 
tovarăş de meserie, pentru restul anilor de ucenicie. 

Ucenicul, cu bilet de învăţătură şi cu concediu în regulă 
dela patronul său, se puteă angajă calfă la un alt patron, 
dar nu puteă lucră pe socoteala sa unui particular. Ziua de 
lucru eră dela răsăritul până la apusul soarelui. Ora de in-- 
cepere şi de încetarea lucrului se anunţă cu clopotul 
cetăţii. 

Intrarea în patronat nu eră îngreuiată, se cereă numai să 
fi terminat ucenicia. In secolul XIII, se întroduse obiceiul 
ca să se treacă un examen. In Germania se cereà ca patronul să 
" fie căsătorit şi să aibă oarecare avere. Primirea în corporație eră 
un act solemn, noul meşter jură că va exercită profesiunea 
cu cinste şi că va observă regulamentele. 

Corporaţia reglementă cum să se fabrice, în ce zile să se 
lucreze şi în ce ore. Noaptea, în general, nu eră permis lucrul, 
ca fiind de calitate proastă şi pentrucă eră mare frică de foc. 
Casele erau îngrămădite şi un foc puneă tot oraşul în flacări, 
de aceea se sună stiugerea lumânărilor. Meseriaşii lucrau 
la fereastră sub ochii publicului. Se prescrià cât aur trebuie 
pus în cutare aliaj şi cu ce pret trebuie vândut, se examina. 
marfa şi nu se puneă în vânzare decât, dacă eră recunoscută 
curată, altfel se confiscă sau se arded. Intr’un cuvânt me- 
şterul eva sclavul corportii libere. 

Corporaţia îşi alegeă pe staroste şi pe ajutoarele lui (garzi, 
maiștri, consuli) cari inspectau atelierele, controlau calitatea, 
obiectelor, confiscau mărfurile rele, puneau la amenzi. 

Rezultatul acestori reglementări eră înlăturarea concurenţii, 
rămânerea tutulor cam în aceeaşi stare economică, apropiere 
mare între calfă şi meşter, în fine lipsa crizelor de produc- 

tiuue si posibilitate pentru toti lucrätorii de a ajunge patroni. 
Astfel, regimul breslelor a dominat industria, timp de sute 
de ani, căci eră folositor tutulor mestesugarilor. 


26. Cultura apuseană. 


In timpul cruciatelor, cultura medievală a atins culmea. 
Cele mai însemnate instituţii şi produse ale ei (cavalerismul, 
poezia epică şi lirică, arta răsboiului, moda îmbrăcămintei, 
arhitectura gotică, universităţile) îşi au originea în Franţa, 
care, din secolul XII, ia conducerea spirituală a apusului. 

Religia şi obiceiurile. Slavii din Germania au fost cre- 
stinati cu forţa de mai multi prinți, dintre cari mai insem- 
nati au fost Albert Ursul si Enric Leul. 

Convertirea Prusiei s'a săvârşit tot cu sabia de către ca- 
valerii teutoni, sprijiniți de cruciatele creştinilor din apus. 
Cavalerii aşezară în regiunile coprinse dela Borusi colonişti 
germani, cari ajunseră la însemnată desvoltare şi avură cetăţi 
însemnate. Cea mai însemnată cetate, capitala ordinului, eră 
Marienburg. 

Convertirea provinciilor baltice, a făcut-o un ordin de că- 
lugări, numiţi purtători de sabie, în secolul al XIII. Ei s'au 
* unit apoi cu Cavalerii Teutoni. Suedia a fost crestinatä în 
secolul XII, iar Norvegia de către Canut cel Mare. 

Credinţa era însă întunecată de superstiții şi de practici p&ga- 
neşti., Cuminecătura, crucea, rugăciunile, erau fetişi sau formule 
magice, prin cari se credeà că se atinge un scop, fără considera- 
tiune la starea morală a celui, care se serviă de ele. Oraşele şi 
Satele erau străbătute de fraţi asceţi, pe jumătate escroci, cari 
vindeau o bucăţică din pânza corăbii Sf. Petru, un fulg dela îngerul 
Gabriel. 

Dracul intervenià foarte des în afacerile oamenilor, mai cu seamă în 
ale călugărilor. Odată, un om religios ascultă cântând pe un cleric, 
cu accente foarte frumoase, ca de harpă: «nu e voce de om, zise 
el, e glasul dracului.» Indată exorcisä pe dracul şi pe loc corpul 
căzu putred : căci fusese un corp mort în care intrase dracul. Vir- 
tutile creştine se reduceau la milostenii date cerşetorilor, la pos- 


turi şi chinuri corporale. În secolul XII şi al XIII, când religio- 
zitatea a fost mai mare, şi brutalitatea a fost mai mare, cum şi 

patimile rele. Preoţi beti îşi uitau hainele prin cârciumi, unii ţineau 
cârciumă gi îmbiau lumea să bea. Pregătirea pentru preoţie era. 
nulă. Un prelat, sever, nu întrebă pe preot asupra intelesului scrip- 
turii, ci-l puneă la analiză: ce e aperta? — Substantiv. — Nu e 
altă parte de cuvânt? — Ba da, participiu. — Dela ce verb ?.. Con- 
jugă compati.» 

Ştiinţele şi Invăţământul. Decând Carol cel Mare ordonase 
preoţilor să înveţe pe copii, se găsiau şcoale primare şi prin sate. 
In ele se invita catehismul, puţină scriere, socoteală şi gra- 
matică. Pela mânăstiri erau scoale mai înalte, iar mânăstirile 
mari erau centre de învăţătură înaltă. Supraveghetorul, cu 
voia, episcopului, acordă permisiune de a învăţă (licentia do- 
cendi) celor cari învă- 
tau în şcoale mai mici. 
Maistrii vestiți treceau 
din mânăstire în mâ- 
năstire, ca şi studenţii. 
Ştiinţele, învăţate în 
tot evul mediu, erau 
împărţite în două ci- 
cluri: érivium (gra- 
matica, retorica, dia- 
lectica)si quadrivium 
(aritmetica, geometria 
astronomia, muzica)- 
Coronarea lor erà te- 
ologia. 

Türan din sec. XITI. Universitatea din 

Paris a inceput sä fie 

celebră cu Guillaume de Champeaux (1103) şi cu Abailard, 
elevul lui, însă n'a fost recunoscută decât sub Filip August. Ea 
s'a format din școala depe lângă catedrala Notre-Dame. Eră îm- 
pärtitä în patru facultăţi, iar studenţii în patru naţiuni (Englezi, 
Francezi, Normanzi, Picarzi). Studenţii erau cheltuitori şi 
provocau dese scandaluri, cei săraci se întreţineau și cu cer- 
şitul. De aceea, s'au găsit suflete miloase, cari au întemeiat 
pentru cei din urmă aziluri şi colegii, cum a tăcut după 

alții, Robert de Sorbon. Universitatea eră considerată ca o 
mânăstire, profesorii nu se puteau căsători. Intre universităţi, 
una eră vestită printr'o facultate (Parisul prin filosofie şi 
teologie) alta prin altă facultate (Montpellier prin medicină, 
Bolonia, cea mai vechie, prin drept). Filosofia, cum s'a în- 
teles în evul mediu până la anul 1500, se numeşte scolastică. 
Scolasticii se ocupau mai ales cu logica şi se întemeiau pe 
scrierile lui Aristoteles atât de malt, încât în ele căutau să vază, 
dacă stă că untdelemnu] îngheaţă în timpul iernei, Unii din ei au: 
fost spirite originale, cari au atras împrejuru-le mii de stu- 
enti. Astfel a fost Abailard, care încercă să explice dog- 
mele şi să crează fiindcă înţelege. El a fost persecutat de 
biserică, a rătăcit din loc în loc, sa retras în pustiu, dar 
elevii îl găsesc în pustiu și cuvântul lui răsună din nou. In 
cele din urmă, Bernard se ridică în contra «stultilogii» lui 
Abailard. Să înţelegi şi apoi să crezi? Şi dacă nu vei inte- 
lege să nu mai crezi? Un conciliu condamnă învăţătură lui 
Abailard şi-l închise în mânăstirea Cluny, unde şi-a sfârşit: 
viata. El puneă chestiunile ca sofistii greci, cu pro şi contra 
(Sic et Non) aducând argumente pentru amândouă tezele şi 
lăsând pe cititor să hotărască. După el, această metodă dia- 
lectică deveni generală, Cel mai mare nume al scolasticei este 
Thomas de Aquino, ale cărui lucrări filosofice au fost de- 
clarate ca filosofia, bisericii catolice. Prinţul cugetării în evul 
mediu a fost Roger Bacon (sec. XIII). El a studiat în uni- 
versitatea din Paris, a fost călugăr, a fost persecutat de bi- 
serică. Bacon nu admite ca să crezi numai după tradiţie şi 
pe baza autorităţii (non sapit nisi datur ejus ratio). El re- 
comandă experienţa (domina scientiarum omnium et finis 
totius speculationis) iar despre fizică zice, că e neputincioasă. 
fără puterea matematicilor. 

Invăţaţii medievali, cu toată lipsa de experienţă, au facut 
lumii un mare bine, au inventat ochelarii. 

Literatura. Pe când clericii şi învățații scriau în latineste, 
fa limbile moderne au scris cavalerii si burghezii, cari aveau 
instrucţiune destul de mediocră. Nu numai din pricina ig- 

morantii însă, ci şi din pricina credinţei profunde nu se în- 
trebau oamenii asupra cestiunilor tragice, despre raportul 
'dintre virtute și fericire, despre originea şi scopul omului pe 
lume. Poeţii erau migcati numai de sentimentul răsboinic şi de 
“sentimentul iubirii, de critica răutăcioasă a societăţii feudale. 

Cântăreţi populari, numiţi jongleurs (joculatores) treceau 
din castel în castel, cântând subiecte de epopee naţională, în 
acompaniarea cu un fel de cobzä (vielle). Subiectul lor eră 
isprăvile (gesta) lui Dagobert, ale lui Pipin, ale lui Carol 
Martel, mai ales ale lui Carol cel Mare. Cu vremea, cântecele 
se amolgamează, se lungesc, se modernizează de cântăreții 
posteriori şi astfel au rezultat lungile poeme epice din se- 
colul XII. Cel mai frumos cântec epic în limba franceză este 
al lui Charroi de Nismes. Cele mai multe au subiecte din 
luptele lui Carol cel Mare şi ale paladinilor săi (La chanson 
de Roland). 

Pe lângă subiecte naţionale, truverii căutară subiecte în tra- 
ditiunea greacă şi romană. Astfel au fost traditiunile despre 
räsboiul Troei, despre Alexandru cel Mare şi despre Iuliu 
“Cesar, cari se închipuiau după modelul lumii feudale. Mai 
frumoase au fost subiectele de origine britanică: Arthur, 
Tristan, Perceval. Cel mai celebra! truver a fost Chrétien 
de Troyes, care trăiă în secolul 12, şi ale cărui opere s'au 
initat in toate terile. In sudul Françei, în locul poemelor 
epice înflori poezia lirică, cultivată de troubadours, dintre 
cari cel mai însemnat a fos Bertrand de Born, contemporan 
cu Rihard Inimă de Leu. Cântecele lor lirice au fost imitate 
în Germania de Minnesiinger, dintre cari cel mai mare este 
Waltez von der Vogelwerde. 

Limba franceză eră răspândită în secolul XII si XIII în 
Spania, în Portugalia și în Italia. Scriitori italieni scriau de 
preferinţă în frantuzeste. Astfel, venetianul Marco Polo a 
scris în frantuzeste călătoriile sale în China. 

Poezia burgheză coprinde poveşti în proză cu intentiunea 
de a înveseli pe cititor, sau de a critică clasele societăţii. 
Poveştile de animale din Roman du Renard coprind părţi 

frumoase, cari au făcut să fie imitat; de scriitori însemnați. 

Incât priveşte istoria, cea dintâiu operă serioasă, chiar un 
cap de operă, este Conquête de Constantinople de Ville- 
hardouin, senior, care a luat parte la cruciata a patra si 
care a luut partea sa de câştig din cucerirea imperiului de 
răsărit. Cruciata a șaptea a fost istorisită de Joinville, alt 
însemnat scriitor. 


Notre: Dame Paris). 


Artele. Bisericile se construiau joase şi masive, căci nu se 
deslegase problema ca să se construească înalt, fără pericol pen- 
tru soliditate. Dar din secolul XI, începe în Franţa să se 
construească, alături de zidurile bisericii, nişte picioare groase 
de zidărie, exterioare (contreforts) şi legate cu zidurile dintâiu 
prin nişte arcuri. Presiunea coperisului asupra zidurilor se 
exercită şi asupra zidurilor exterioare, prin mijlocul acelor 

arcuri. Zidurile exterioare şi arcurile erau ca nişte proptele, 
cari împiedicau să cază zidurile principale. Cu modul acesta, 
s'au putut ridică bolțile la înălţimi ne mai văzute si în zi- 
durile laterale, cari nu mai susțineau singure presiunea, s'au 
putut practică ferestre mari, spre a lăsă multă lumină. 

Stilul numit gotic, în realitate este francez. Italienii l-au 
numit gotic sau barbar, iar din pricina întrebuinţării arcului 
ascuţit (ogivei) s'a numit şi stil ogival. 

Celé mai frumoase catedrale gotice sunt cea dela Reims, 
Chartres, Amiens, Notre-Dame din Paris, catedrala din Can- 
torbery, din Strassburg, Colonia, 
Viena... Dimensiunile acestor cate - 
drale ajunseră colosale. Cea din 
Colonia este lungă de 140 metri, 
lată de 45 și înaltă în mijloc de 45. 

Şi nu “numai în construirea ca- 
tedralelor, s'a dovedit priceperea 
“arhitecţilor medievali, dar şi în 
construirea castelelor tari, a for- 
„tăreţelor, a primăriilor din unele 
' oraşe şi a unor palate episcopale. 

In arta ornamentării, multă vre- 

Fecioara. sculpt. sec. XIII. aed artiștii sau mérginit sii copieze 

(Reims), motivele anticităţii sau Bizantiului, 

dar din secolul XII încep să se 

inspire dela motivele vii, ce le aveau dinaintea ochilor. Copiază 
plante de apă (iris, nenufăr) apoi pălămidă, ferigă, rămuri de 
iederă, coardă de viţă, pătrunjel, cicoare... Statuile dela Char- 
tres, cele mari dela catedrala din Reims (în totul 2500) sunt 
statui moderne, fiecare cu caracterul ei «care rămâne săpat 
în memorie, ca amintirea unei fiinţe vii, pe care ai cunoscut-o.» 

Arte decorative. Decorarea pereţilor în catedrale se ob- 
ţineă prin picturile murale, iar a ferestrelor prin picturile 
pe sticlă, sau vitrouri. In secolul XIII, pictura murală se li- 
berează de imitarea bizantină și întrebuinţează cu profuziune 
aurul, colorile albastru şi roşu, însă spaţiul ei eră mărginit, 

din pricina marilor ferestre. Pictura pe sticlă este o artă 
medievală, care începe în secolul XII. Ea seamănă cu mozaicul : 
se iau bucăţi de sticlă felurit colorate, se potrivesc spre a 
produce efectul şi se lipesc cu plumb. Văzute de aproape, 
aceste picturi păreau barbare, dar văzute de jos şi de de: 
parte, detaliile se pierdeau, persoanele apăreau în proporţii: 
armonioase şi pereţii <semănau că sunt construiți cu lumina.» 
Ele sunt foarte potrivite pentru edificii înalte şi în feri cu 
lumină puţină, cum sunt terile nordice. 

Muzica, Cei vechi au cunoscut numai melodia, armonia 
este de origine barbară. Ea apare în secolul X şi desăvâr- 
şirea ei tine până în secolul XVI. Prima notatiune se ob- 
tinea prin nişte semne, scrise d'asupra cuvintelor, căci por-- 
tativ nu există până în secolul XI (Gui d'Arezzo). Tot pe 
aceă vreme, încep să se cânte mai multe părţi de odată (dia- 
phonia). Îndată începe epoca muzicii înalte. Cele mai fru- 
moase imnuri liturgice sunt din aceă vreme, reprezentarea 
misterelor este adevărată operă. In 1285, la Neapole, se 
reprezintă o pastorală, prima piesă lirică profană. Şi în mu- 
zică, toate terile au suferit influenţa Franţei, afară de cânte- 
cele minesingerilor, cari au o notă particulară, prin care Ger- 
mania se distinge, chiar de atunci, în istoria muzicii. 


47. Imperiul bizantin şi vecinii săi. Imperiul 
româno-bulgar. 


Dinastia Comnenilor a dat imperiului bizantin prinți dibaci 
şi viteji, cari au putut rezistă şi atacurilor barbare, şi cru- 
ciatilor, cari treceau prin Constantinopole în Palestina. Această. 
familie de mari proprietari, eră de origine din Asia, și fu ridicată 
la imperiu de către Alexios. 

Alexios Comnen (1081—1118). A fost general capabil şi 
iscusit diplomat. Contra lui a venit Robert Guiscard, a în- 
vins arnata bizantină, compusă in mare parte de Saxoni, 
cari fugiseră din Anglia, după înfrângerea dela Hastings. 
Alexios pierdi Macedonia și Tesalia, se văzu ameninţat în 

capitala sa, dar prin bani reuşi să revolte contra lui Robert 
sudul Italiei. Robert trebui să părăsească peninsula balcanică, 
când se întoarse, peste trei ani, fu învins de Greci aliaţi cu 
Vâneţienii, iar Alexios cuceri toate ţinuturile din nou. 

Un soiu de barbari turci, numiţi Pecenegi, pătrunseră în 
peninsulă și amenințau capitala, dar Alexios sé alié cu Cu- 
manti contra lor şi-i învinse cu desăvârşire, la gura râului 
Marija. Contra Cumanilor a venit el pela Vidin și a pătruns 
în ţara noastră, până pela râul Jiu, sau Olt. 

In urma slăbirii sultanatului din Iconium, în prima cru- 
ciatä, Alexios ocupă coastele și mare parte din Asia mică. 
Trebui să susţină însă negontenite lupte cu prinții cruciați, 
mai ales cu Bohemund din Antiohia. Acesta se întoarse in 
Europa si atăcă cu o mare armată coastele Epirului, dar fiind 
învins, fu nevoit să-i jure supunere pentru Antiohia. Astfel 
Alexios Comnen restabili puterea imperiului. 

Fiul său Joan JI (1118—1143), nobil și viteaz, a fost 
numit de popor Ioan cel Bun (Kalojoannes). A purtat răs- 
“boaie fericite cu Turcii, cărora le-a luat mai multe cetăţi din 
Asia, cu Sârbii și cu Ungurii. Tocmai când eră în expediţie, 
ca să supuie statele creştine din Palestina, de pnde voiă să 
meargă apoi asupra Egiptului, îl ajuuse moartea. 

Manuel Commen (1143—1180). Fiul lui Ioan este una din 
cele mai însemnate figuri din istoria imperiului. Chiar în apus 
eră recunoscut ca model de cavaler. Puternic, curajos, inte- 
ligent și instruit, descrierea izbânzilor lui pare poveste, nu 
istorie adevărată, Deşi învins de Turci intr’o bătălie, el pă- 
răsi locul cu 30 de săgeți înfipte în scut. Se cobora în lupta 
de întrecere şi provocă pe cei mai viteji cavaleri ai apusului. 
S'a căsătorit de două ori cu prințese apusene, primiă în ar: 
matele sale pe apuseni, întroduse în Constantinopole luptele 
de întrecere. 

Manuel a atacat Egiptul gi nu s'a retras dela asediul Da- 
mietei, decât când a aflat că Turcii înaintează în Asia. El 
supuse ‘pe Sârbi, învinse la Semlin pe Unguri şi-i constrânse 
-să primească directiva din Constantinopole. Intr’o luptă contra 

Ungurilor, Manuel a venit prin ţara noastră, a primit chiar 
ajutor dela, Români. Anume, armata română a intrat în Tran- 
silvania prin trecătorile Munteniei, pecând altă armată atacă. 
pe Unguri prin Moldova. Victoria a fost deplină, ea se da- 
tora Românilor, cum singur împăratul spune. El avu certuri 
cu Venetienii,cari monopolizaseră comerciul imperiului. Vene- 
tienii se aliară cu Frederic Barbarossa, cu regatul Siciliei şi ob- 
tinurë din nou privilegiile comerciale. Cu toate acestea, în zi- 
lele lui Manuel, Constaritinopole eră centrul politic al lumii. 

Căderea imparatii (1180—1204). Murind Manuel, lăsă 
un copil de 13 ani, sub epitropia împărătesei Maria, o «la~ 
tină», care se înconjură de curtezani. Nobilii dela palat re- 
voltară poporul, care si mai înainte eră foarte atâtat contra 
apusenilor. Un văr al lui Manuel, Andronic Commen, pro~ 
fită de nemulţumirea generală. Acest prinţ, capabil de toate 
virtuțile si de toate vitiile, se arătase rău guvernator, trădător, 
încercase să ucidă pe Manuel, în cele din urmă devenise om 
grav şi religios, autor de tratate teologice. El câştigă în parte-i 
flota şi populaţia, se declară apărătorul împăratului copil, su- 
grumă pe Maria şi o aruncă în mare, se încoronă împărat, 
sugrumă apoi şi pe copil. Ca toţi tiranii, îşi exercită cruzimea 
contra tutulor celor mai mari: executiuni, mutilări, confiscări. 
Cu poporul de jos căuta însă să fie drept. Usurä impozitele, 
desfiinţă cumpărarea demnitätilor statului, împuţină chieltue- 
lile curţii. Insă înfrângeri externe îi aduseră peirea. Nor- 
manzii din Sicilia cuceriră Salonicul şi uciseră un mare număr 
de Greci. Isaac, din puternica familie Angelos, tând eră să 
fie omorît, sări asupra gâdelui și-l ucise pe loc, apoi se re- 
fugiă în Sfânta Sofie. Mulțimea îl proclamă împărat. Andronic, 
cu o mână tăiată şi cu un ochiu scus, fu dat în mâinile mul- 
timii. 

Isac a fost însă un leneş şi un risipitor. Având nevoie de 
bani a pus impozite grele asupra locuitorilor şi a provocat 
răscoala Românilor şi a Bulgarilor, cari au întemeiat impe- 
riul româno-bulgar. A fost vrăjmaşul lui Frederic Barbarossa 
şi n'a putut scăpă insula Cipru, ca să nu fie cucerită de Englezi. 

Alexios, fratele său, sprijinit de armată, se proclamă, împărat, 
îi scoate ochii şi-l închide în palat. Insă fiul lui Isac, numit 
tot Alexios, propuse cavalerilor din cruciata a patra, ca să 
restabilească pe tatăl său ca împărat şi astfel a lăsat soarta, 
imperiului în mâinile cavalerilor, cari au cucerit Constanti- 
‘nopole (1204). 


Căderea imperiului bizantin se datoreste ticăloşii urmaşilor lui 
Manuel, are însă gi cauze mai adânci în lipsa de patriotism a po- 
pulatiunilor, în puterea prea mare a bisericii, în mizeria economică 
a imperiului gi în inferioritatea armatei. 

Toate populatiunile imperiului erau contra lui, chiar poporul de 

_jos se bucură, când Latinii cuceriră capitala şi căuta si cumpere 
dela învingători prada de răsboiu. Apoi Sârbii, Românii, Bulgarii 
căutau să aibă statul lor, nu să lupte pentru un imperiu, care nu 
eră al lor. Chiar regiuni greceşti se rupeau din unitatea, imperială: 
Cipru formă un stat independent sub un Commen, Trebizonda de 
„asemenea. Episcopii gi egumenii se declarau independenţi în câte 
o insulă, sau in vreo regiune inacceasibilă. Cantacuzinii erau in- 
dependenţi în Tracia: o desmembrare ca în apus. 

Biserica persecută cu o asprime teribilă pe bogomili (victimele 
se numărau cu zecile de mii) însă nu făcea nimic pentru instruc- 
tiunea poporului. Activitatea ei se reduceà la forme. la ceremonii, 
la ascetism exagerat. Unii călugări se îngropau până la genuchi, 
ca să semene cu coloanele; alţii se înarmau, formau cete rătăci- 
toare, străbăteau provinciile, jefuind pvporul, atacând pe prevti si 
pe episcopi. 

Prin privilegiile acordate Venetienilor, Genovezilor şi Pizanilor, 
toată productiunea căzuse în mâinile străinilor. Chiar dacă n’ar fi 
cucerit capitala prin luptă, Venețienii erau să o ia pe cale eco- 
nomică, 

Impozitele ajunseseră atât de apăsătoare, încât cetăţi numeroase 
din Asia se deteră de bună voie sultanului din Iconium. Împăratul, 
în pompa şi în luxul lui, semănă cu moştenitorii săraci ai familiilor 
bogate, cari nu posedă decât vasale şi obiectele de artă. 

Armata eră compusă din străini, flota lipsiă cu totul. O flotă pu. 
ternică ar fi împiedicat cucerirea Ciprului. In luptă rămăseseră 
înapoi, încât un apusean ziceă că un cavaler latin poate să se lupte 
cu 15 cavaleri greci. 

Literatura, bizantină din secolul XII şi XIII, se găsiă într'o ade- 
vărată renaştere. Au fost patra istorici însemnați, dintre cari numim 
pe fata lui Alexios I, pe Ana Comnena şi pe Kinnamos, istoricul 
lui Manuel. 


Imperiul latin de răsărit. După ce arseră suburbii în 
tregi, cruciații îşi împărţiră imperiul de răsărit. Balduin de 

Flandra fu ales împărat; Bonifaciu de Montferrat, un alt 
cap al expeditiunii, fu rege al Salonicului ; Dandolo luă pentru 
Veneţia o parte din Constantinopole, o mare parte din litoral 
şi cea mai mare parte din insule. Ceilalţi capi cruciați îşi 
constifuiră ducate şi comitate in diferite regiuni. In unele 
părţi rămaseră suverani greci. Astfel, la Nicea se proclamă 
împărat Teodor Lascaris, alţii luau alte titluri. 

_ Imperiul Jatin n'a ţinut multă vreme. Căci nici cruciații 
nu se înțelegeau între ei: Balduin se certă cu Bonifaciu, 
care până unde să se întindă, ceilalţi suverani greci se apărau 
cu tărie, imperiul româno-bulgar ameninţă în tot momentul 
capitala. Slăbiciunea reală a imperiului latin a fost însă nu- 
mărul mic de apuseni, cari se aflau ca şi pierduţi printre 
locuitorii peninsulei cu cultură proprie, cu tradiţii istorice, 
«conștienți de limba si de religia lor. 

Sârbii. Cel dintâiu rege, cu adevărat, al Sârbilor a fost 
„Stefan Nemania, contemporan cu împăratul Manuel. La 
moartea acestuia, Stefan cuprinde dela Greci Nis, Herzego- 
vina, Muntenegru. El ştiă să se impună marilor jupani. Un 
fiu al lui a fost venerat ca sfânt, Sfântul Sava, făcător de 
minuni şi iniţiatorul unei mișcări literare. Biserica sârbească 
a fost recunoscută de patriarhie ca biserică autocefală. 

Fiul lui Stefan, numit tot Stefan, a primit coroana regală 
şi dela Roma şi dela Constantinopole, de aceea se numeşte 
Stefan I (pela 1220). 

Imperiul Romano-bulgar. In peninsula balcanică se 
gäsiau un mare număr de Români, nu descendenţi din cei 
dela nordul Dunării, ci urmaşii romanităţii, care până la nävä- 
lirea Slavilor umpluse peninsula balcanică, dela marea Adria- 
tică până la marea Neagră. Astfel Tesalia se numiă in se- 
colul XII Valahia mare, în Albania eră o altă Valahie, în 
alte părţi de asemenea. Rareori vine vorba în cronicarii bi- 
zantini despre acești Români, până când în secolul XII ei 
se revoltară contra imperiului bizantin. 

Isac Angel puse impozite grele şi asupra Românilor, cari 
erau păstori. Doi fraţi, Petru şi Asan, merseră să se plângă 

împăratului. Plângerea însă nu le fu luată în seamă, ba Asan. 
fu şi pălmuit, fiindcă vorbiă prea cu îndrăzneală. 

Cei doi fraţi răscoală atunci contra Grecilor pe Români şi 
pe Bulgari, se unesc cu Românii dela nordul Dunării şi în- 
cep luptele cu împăratul bizantin (1186). Petru îşi puse co- 
roana împărătească şi luă titlul de Tar. Capitala statului erà 
Târnova, iar autorităţii lui eră supusă, dacă nu toată Mun- 
tenia, cel puţin părţile ei depe lângă Dunăre. Cât de mare 
eră puterea lor, se vede din ajutorul, pe care îl promiteau. 
lui Frederic Barbarossa, când a trecut prin peninsula bal- 
canică, în cruciata a treia. Petru propuneă împăratului să-i dea, 
40.000 de ostași, numai să-i ajute să cucerească Constanti- 
nopole. Impäratul nu voi şi Constantinopole căzu în mâinile 
Latinilor, cari nu puteau formă un stat durabil. 

Insă Asan fu asasinat de Zvanco. Acesta se proclamă tar 
Ta Târnova, dar Petru izbuti să recucerească oraşul şi tronul, 
până fu şi el asasinat. 

Ioniţă (1197—1207). Al treilea frate conduse statul. Eb 
trăise la Constantinopole şi primise educatiune grecească, a 
fost însă cel mai mare inimic al Grecilor, void să fie un «omo- 
rîtor de Greci» precum Vasile II fusese de Bulgari. El purtă 
lupte cu Ungurii şi-și întinse stăpânirea până la Belgrad. 

Citind despre. relaţiunile vechilor regi bulgari cu papa, Io- 
niţă intră în legătură cu papa Inocenţiu III, căruia îi trimise 
scrisori respectoase. Papa laudă origina lui romană şi-l în- 
deamnă să fie şi cu credinţa, aşă cum îi este originea. După. 
mai multe deputatiuni, papa îi dă titlul «Bulgarorum et Bla- 
horum rex.» Un cardinal vine la Târnova, aducând o coroană, 
cu care îl încoronază în ziua de 7 Noemvrie 1204. Ioniţă, 
cu tot poporul său, trecu la catolicism. 

Când cruciații coprinserä Constantinopole, Ioniţă voi să. 
intre în alianţă cu ei, fu însă respins în mod necuviincios. 
de îngânfatul Balduin și împăratul român îi declară răsboiu. 
In 1205 armata lui Ioniţă, mărită cu multi Greci, cari; în ura 
lor contra Latinilor, uitară răul ce le făcuse Ioniţă, vine la 
luptă sub zidurile Adrianopolri cu armata latină, comandată 

de Balduin. Înfrângerea cavalerilor a fost desăvârşită. Cei 
mai de frunte cavaleri au murit, Dandolo abiă a scăpat cu 
fuga, Balduin a fost prins şi aruncat în închisoare, unde a 
murit. Apoi atacurile contra cetăților greceşti şi statelor la- 
“tine nu mai conteniră. Reggle Bonifaciu cäzù într'o cursă gi 
capul i se aduse lui Ioniţă, Salonicul fu înconjurat. Insă la 
asediul acestei cetăţi, împăratul român fu ucis de un trădător. 

Asgan II (1218—1241). După mai multi ani de turburări, 
imperiul româno-bulgar fu condus de fiul lui Asan şi ajunse 
la culmea puterii, căci Asan II eră mare general şi mare om 
politic. Purtă lupte strălucite cu Latinii si cu Grecii, alianţa 
sa eră căutată de cei mai mari suverani. Un partid puternic 
de Latini voiă să-l aleagă epitrop al împăratului latin Bal- 
duin IT, refuzul celorlalţi a costat scump imperiul, căci Asan 
a atacat Tracia. Împăratul Frederic II intrase în înţelegere 
<u el, ca să lupte împreună contra partidului papal, repre- 
zentat în răsărit de imperiul latin si de regele Ungariei. Asan 
se lepădă de catolicism şi împreună tu tot poporul intră în 
sânul bisericii ortodoxe. Papa îndemnă pe regele Ungariei 
să meargă în contra lui, însă năvălirea Tatarilor puse sfârşit 
planurilor ungureşti. Chiar în timpul acestei năvăliri, muri 
Asan si după câtivà ani se stinse familia lui, iar statul bulgar 
sé desmembrează şi duce o viaţă neînsemnată, până la su- 
punerea lui de Turci. 

Nici imperiul latin n'a mai avut alt împărat, afară de Bal- 
duin IL (1228—1261), care a petrecut tot timpul în apus, 
cerând ajutor, ca să se poată apără. Un împărat grec din 
Nicea, intră în Constantinopole şi restabili imperiul bizantin 
în 1261. 


28. Europa răsăriteană. Ungurii.: Ruşii. Tătarii. 


După ce s'au creştinat, Ungurii tot n'au trecut cu uşurinţă 
la viata civilizată. Ei nu aveau orașe, încât oraşele unguresti 
s'au ridicat prin influenţă străină, mai cu seamă germană, şi 
până în secolul XII, petreceau vara în corturi, iar iarna în 

coverci de trestie. Trecând însă la creştinismul roman şi fiind 
aşezaţi la marginea lumii catolice, au fost, încărcaţi de papi 
cu favoruri nemeritate. Regilor unguri le îngăduiau papii să. 
combată pe creștinii shismatici şi să-i aducă la biserica ro- 
mană. Astfel, credeau ei că au drept asupra terilor vecine, 
deci şi asupra noastră. Pretentiunile le erau însă mai mari 
decât puterea, căci regi mari unguri au fost prea puţini (2, 3) 
cei mai multi nu ieșiseră din starea de sălbăticie, erau cruzi, 
desfrânaţi, se omorau pentru domnie, îşi scoteau ochii, se 
răsturnau unul pe altul. Astfel Petru I, fiul lui Stefan cel 
Sfânt, a fost alungat, apoi întronat, în fine detronat şi orbit. 
Urmaşul său, Andreiu I, a domnit vre-o 10 ani, dar apoi au 
început iar certe şi lupte până la Ladislaus I, care a fost 
numit cel sfânt şi care a pus în ţară oarecare ordine. El a 
dat legi înțelepte şi prin unirea cu Croatia a mărit statul 
unguresc. Tot el a legat Transilvania definitiv cu Ungaria, 
căci până la el supunerea acestei teri eră mai mult cu numele. 

Coloman (1095—1114) urmaşul lui Ladislaus, puse regulă. 
în starea finanţelor şi în distribuirea justiţiei, iar prin cuce- 
rirea mai inultor oraşe depe coastele Dalmației, întinse hota- 
rele Ungariei până la Adriatica. Insă prin această ocupatiune, 
Ungaria intră în lupte cu Venețienii şi cu imperiul de ră- 
sărit. Secolul XII este plin de luptele cu imperiul bizantin. 
Manuel izbuteşte să se aşeze în Slavonia, Dalmatia, Bosnia, 
să impună chiar suzeranitatea sa asupra Ungariei. Regii se: 
răsturnau unyl pe altul şi făceau apel la străini, ca să ocupe 
tronul. Geiza II (1 Î41— 1161) a adus din ţerile dela Rin co- 
lonişti germani şi i-a aşezat în Transilvania (Saşii de azi). 
Acei colonişti au înfiinţat oraşe şi s'au bucurat de privile- 
giile comunelor din apus (îşi alegeau magistraţii şi preoţii, 
aveau judecătorii lor), păstrându-şi limba, obiceiurile şi in- 
stitutiunile lor. Ei au întemeiat Sibiul (dela râul Sibin = 
Sibinburg) şi Clujul. 

Andreiu II luă parte la expediţia a cincea cruciată. EL 
semănă cu loan fără ţară şi ca şi acelă a provocat contra sa. 
o răscoală a nobililor. Aceştia impuseră lui Andreiu vestita. 

«bulă de aur» din 1222, pe care Ungurii o comparä cu 
magna charta engleză. In adevăr, în ea se stabilesc prin- 
cipii moderne, nimeni să nu fie pedepsit fără judecată, apoi 
votul impozitului, chiemarea regulată a dietei, dar toate 
ceste drepturi urmăriau întărirea aristocrații. Astfel nobilii 
erau scutiţi de impozite, serviciul militar, pe cheltuială pro- 
prie, trebuiă făcut numai în ţară, acordarea de funcțiuni la 
străini, nu se mai învoiă decât cu aprobarea nobililor. In fine 
nobilii obțineau dreptul de a se răsculă contra regelui, când 
n’ar vrea să respecte aceste privilegii. 

Sub Bella IV, urmaşul lui Andreiu, s'a întâmplat teribila 
invagiune a Tätarilor, cari distruseră armata ungurească şi 
devastară tara cu foc şi cu sabie. Bela aduse multi colonişti 
germani şi-i aşeză prin locurile pustiite. In scurtă vreme, 
ţara începu să prospereze şi Bela avu reputaţia de un rege- 
organizator al Ungariei. Urmasii săi, intrară însă în luptele 
Austriei şi cu dânşii se stinse vechia familie a regilor, cari 
ziceau că se trag din Arpad, la 1301. 

Rusia. După moartea lui Iaroslav, s'a împărţit Rusia intr’o 
mulţime de state. Intr’un secol şi jumătate, până la năvă- 
lirea Tătarilor, s'au numărat 64 de principate. Insă aceste 
principate erau unite prin limbă, prin credinţă, prin confor- 
matiunea solului şi d’asupra tutulor plutiă dominatiunea no- 
minală a prinţului din Chiev. Cel din urmă prinţ, a cărui 
autoritate s'a întins asupra tutulor Rusiilor, a fost Vladimir 

Monomacul, pela 1120, care a câstigat multe lupte contra 
" Cumanilor. Intr'pna din aceste lupte, se zice că 17 hani au 
rămas morți pe câmpul de luptă. 

După el, prinți din alte cetăţi iau titlul de mare print, 
Chievul, cetatea sfântă, fu cucerită de Ruşi insisi, cucerită 
de Cumani: statul intemeiat de Ruric nu mai vià. În această 
Rusie sudică, se amestecară multe elemente străine, cucerirea 
o separă cu totul de Rusia nordului. Prin limbă se va de- 
osebi de aceasta atât de mult, încât va avea o limbă nvuă; tipul 
fizic al omului se va deosebi de tipul Muscalului, totuşi Chiév 


www.dacoromanica.ro 


192 


îşi va aminti mereu că a fost prima capitalä a Rusiei, Mus- 
calii nu vor uită că din Chiev au primit religiunea creştină. 


Ruşii din nord, cu mai puţină vioiciune şi cu mai puţină, fineţe, 
sunt însă o rassă răbdătoare şi muncitoare, stăruitoare şi totdea- 
una mai presus, decât orce nenorocire ce o izbeşte. Aceste calităţi, 
le-a câştigat Muscalul, la şcoala stăpânirii tătare şi prin ames- 
tecul cu populatiuni finice. Opera cea mai mare a poporului rusesc 
este întinderea lui necontenită spre răsărit, în bazinul râului Volga, 
în Urali, in Asia. Prinții îşi construiau capitala în ţară străină 
(Vladimir, Moscova, înfiinţată după traditiune pela 1200, de 
George Dolgoruchi) capitala devine apoi centru nou, care continuă 
mai departe misiunea rassei. Această nouă Rusie nordică, Susdalia, 
are marele său principe, care pela 1220 se numiă George II, înte- 
meetorul Nijni-Novgorodului. Ca in fata inimicilor, unde nu e 
timp de discutat, in Rusia mare, poporul nu se adună în adunări, 
toţi sunt supuşi prinţului, ca într'o margine de ţară, în tot mo- 
mentul expusă atacului, . 

Novgorod şi Galiţia. Mai în legătură cu cultura europeană erau 
terile si republicele despre apus. Novgorod, cu comerţul său, cu 
mulţimea locuitorilor (100000) şi a supugilor săi (300000) a fost 
republică bogată, a păstrat institutiunile slave în toată puritatea 
lor şi a trimes aventurieri pe marea Albă. Apoi a inceput cucerirea 
Siberiei. 

Galiţia, după cativa prinți însemnați în secolul XIII, ajunge 
mărul de distordie între Polonia şi Ungaria. In cele din urmă, ră- 
mâne cu Polonia şi se înstrăinează de Rusia, cu care o legă reli- 
gia şi originea, 

Cucerirea Rusiei de Tätari. In anul 1224, Tătarii năvă- 
liră în Rusia şi învinseră pe Cumani, cari chiemară în ajutor 
pe Ruşi. Aceştia se adunară ca la 80000, şi împreună cu 
Cumanii, deteră luptă 'Tătarilor, pe malurile râului Kalka. 
Fiind părăsiţi de Cumani, Ruşii fură striviti, dar înfrângerea 
nu avi nicio urmare, pentrucă Tätarii se retraseră. Peste 
câtivà ani se întoarseră, sub comanda lui Batu, care comandă 
o armată numai de câtevă mii. De data aceasta, prinții ruși 
nu se mai uniră şi fură supuși, unul câte unul: Vladimir, 
Susdal.... tură arsg, mare-printul George IT fu învins şi ucis in 
bătălie. Novgorod scăpă, prin o fericită întâmplare, dar Chievul 
fu ars în 1240, încât din el mai rămaseră numai 200 de case. 

Tătarii atacară apoi Polonia şi Ungaria, peste cari trecură 
cu foc şi sabie. In Germania distruseră la Liegnitz armara 

unui duce, care căzi în luptă. Apoi se îndreptară spre sud, 
trecură prin Serbia, prin Bulgaria şi prin terile noastre. 

Din norocire, Tätarii se retraseră în Rusia și-și aşezară 
capitala pe un braţ al râului Volga, la Sarat. Batu se de- 
clară independent de către capul suprem al 'Tătarilor, dar 
asupra Rușilor apăsă greu. Rusul se învăţă să sufere, să 
se umilească, pentrucă să înfrângă pe Tătar eră imposibil. 
In alte împrejurări 'făceă minuni de vitejie, ca Alexandru 
numit Nevschi (pe râul Neva) dela victoria câștigată asupra 
Suedezilor ; cu -Tätarii făceă minunea cea mai mare: merged 
rugător în capitala lor, ne fiind sigur dacă va mai reveni 
sau nu dela Sarai. Se făcea umilit, ascultător şi prepară forte 
cu cari urmașii vor scutura jugul. 

Cea mai mare influenţă, a Tătarilor asupra Ruşilor, a fost 
că i-a despărţit de Europa și i-a împedicat de a luă parte 
la progresele si la transformările lumii civilizate. 

Importanţa popoarelor turceşti. In Asia s'au făcut mari 
schimbări din secolul V până în secolul XIII, pricinuite de 
naţiunile de origine turcă, a căror patrie de origine a fost 
Turchestanul. 

Limbile lor se aseamänä în general, dela cea finezä gi un- 
gurească, până la cea mongolă şi mandciu. Träsurile fizice 
îi apropie, cu toate amestecurile, cu toate schimbările traiului: 
aceeaşi faţă umflată şi neagră «tetra facies» aceeaşi ceafă 
groasă, acelaşi trunchiu masiv, aceleaşi picioare subţiri, sturte 
proporţional cu corpul și încovoiate, ca din pricina călării. 
In general scurţi, ei au produs la Europenii înalţi şi svelti, 
un sentiment de frică şi de desgust. 

Numele de Turc apare la Chinezi în secolul V, Tu-chiu, 
la Greci în secolul VI, Turchi. Ca să se apere de nävälirile 
lor, uu construit Chinezii în secolul III, marele lor zid. 


La popoarele acestea, cel mai mare respect îl inspiră, după des- 
criptiunea chineză, omul forte şi armat, bătranii nu erau ţinuţi în 
seamă. Omul respectabil se chiamă aka («bătrânul» cu vechime de 
armată), aga al Turcilor osmanlii. Moştenirea pământească veniă 
copilului celui mai mic, ceilalți trebuiau să-şi câştige singuri viaţa 
şi cei mai mulţi se făceau soldaţi de aventură. Cu miile au servit 

la regii ‘Pergilor, la califii Arabilor, la împărații Chinei. Aceşti sol- 
daţi, fără moştenire părintească, au întemeiat imperiul Selgiuchizilor 
şi pe al Osmanliilor. 

Ei nu au imaginaţie religioasă, dar sunt practicanți riguroşi ; nu 
le place să discute, dar sunt intoleranti, când li se atacă credinţele. 

La început credeau în 5 elemente, dintre cari cel mai adorat eră 
metalul, fierul, din care se fac armele. De aci credinţa Romanilor, 
că Hunii se închinau la o sabie. Aveau nume naţionale vechi, ca 
Timur, fier, desigur de origine religioasă. 

Raportul imperiului chinez, faţă de naţiunile turceşti, a fost tocmai 
ca raportul imperiului roman faţă de barbarii europeni: i-a civi- 
lizat, le-a dat religiunea budistă şi i-a întrebuințat ca mercenari. 
apărători ai provinciilor, apărători ai marelui zid. ~ 

Între aceste triburi se fac întreprinderi de supunere a unora 
prin altele. Invingii părăsesc locurile lor, pleacă spre apus, unii 
ajung în imperiul roman, cu numele de Huni, Huniguri, Abaris. 
Pecenegi, Cubari sau Cumani, Turcmeni sau urci ; alţii rămân 
în regiunea din nordul Caucazului, între Volga şi Kama, de unde 
vor plecă Bulgarii, Avarii şi alţii. Naţiunile turceşti începuseră să 
adopte creştinismul de prin secolul IV. Se păsiau episcopi la Sa- 
marcanda, la Caracorum, in China, însă cucerirea arabă puse capăt 
propagandei creştine. 

Cand califii simţiră nevoia unei armate, Turcii alergară sub stea- 
gurile profetului, nu de dorinţa de a câştigă raiul, ci traiul. Ei 
primiră religiunea lor ca o simplă comandă militară, nu ca o re- 
naştere sufletească. După ce se aşezau, după ce soldaţii primiau 
pământ în ţară, guvernatorul local eră răsturnat şi căpitanul lor 
îi luă locul. Astfel au făcut Turcii în Asia statele, contra cărora 
au avut să lupte ciestinii cruciați. 

Un trib din Manciuria ajunse pe lângă împăratul chinez, ca sel- 
giucizii pe lângă califi, tutorul lui. Ei stabiliră capitala in Yen, 
care de atunci se numi de 'către Chinezi Pe- King «cäpitala din nord.» 


Intre căpeteniile mongole, se ridică spre sfârşitul sec. XII, 
vestitul Temugin sau Ginghishan. 

El rămăsese orfan de tată, la vârsta: de 13 ani, însă mama 
sa îi păstrase tovarăşi credincioşi de luptă şi-i asigurase ali- 
ante puternice. Totuşi, începuturile lui Temugin au fost grele, 
întreprinderea lui de a supune triburile mongolice a izbutit 
după numeroase înfrângeri. Intr’o bătălie, a fost învins şi 
credincioşii l-au dus de pe câmp aproape mort, a trebuit să 
servească sub comanda altora... 

In 1206 el îşi strămută capitala la Caracorum şi luă titlul 
de Ginghishan (domn autocrat) aprobat de 19 popoare turceşti. 

Apoi întreprinse cucerirea Chinei, cu generah tineri şi plini 
de pasiune, cum eră Subutai, un tânăr de 23 de ani. Cât de 
teribile au fost luptele în China, se vede din faptul că ace- 
laşi Subutai, care a devastat Europa în câtevă luni (Polonia, 
Germania, Ungaria) a trebuit să lupte în China 24 de ani. 
Coprinseseră palatul, măcelăriseră garda şi totuşi, o femee nu 
voiă să dea pecetia: «un supus rebel, să fure pecetia sta- 
tului | Voiu muri, dar nu o voiu da.» 

Comanda în răsboaie nu o exercită Temugin. El se mul- 
ţumiă să aleagă şi ochiul lui nv se înşelă: «imperiul se fon- 
dează de a călare, dar nu se guvernează de a călare» eră 
maxima lui. Subutai cuceri, ca într'o petrecere, si Corea. Apoi 
Temugin lăsă locotenent asupra Chinei un om credincios, iar 
el se întoarse la Caracorum. 

Nu numai cu armele câştigau aceşti oameni terile, ci şi 
cu toleranța religioasă : ei acordau libertate culturilor, scutire 
de taxe pentru preoţi, pentru moschei, interveniau în certele 
dintre supuși şi sultanii lor, făceau mai ales drumuri teri- 
bile, pe lângă cari expeditiunile din lumea apuseană, ale lui 
Hannibal, Cesar, Napoleon, sunt nişte simple exerciţii. Ar- 
inatele erau împărţite în corpuri de câte 30.000 de oameni, 
comandate de un Ogodai, Geagatai, tifrele de milioane sunt 
spaime ale contimporanilor. 

In Bucara intră Temugin în moschee, călare, cu casca în cap: 
«popor, am venit eu, mânia celui prea înalt.» In Herat, din 100.000 
de oameni rămaseră 16 în viață. Din Samarcanda ridică 30.000 de 
meseriaşi şi-i duce în Caracorum. Mongolii au pus în contact popoa- 
rele vestice cu China, şi astfel din această mare urgie a rezultat 
© revolutiune morală. 

Subutai şi Gebè cuceriră Persia nordică, apoi trecură Caucazul, 
spre a supune pe Cumani. Aceştia fugiră la Ruşi. In marea bätälie 
dela Kalca, Ruşii fură sdrobiti, dar învingătorii se întoarseră re- 
pede în Asia, 

Ultimii ani ai lui Gengishan au fost ani de pace, cum nu 
se mai văzuse. Dela oceanul cel mare până la Caspica, stă- 
pâniau Turcii. Gengishan puse peste Kipceac (Rusia tatarä) 
pe nepotul său Batu. O revoluţie în China fu înăbușită de 
Subutai, pe când Temugin înăbuşi o altă revolutiune aşă 

de teribil, încât şi azi oamenii din acele locuri asigură că 
aud în pustiu, cum urlă sufletele popoarelor, măcelărite de 
Mongoli. După Temugin, statul lui se desmembră. In Rusia 
eră Batu, moleşit şi pacific, dar condus de Subutai. Suve- 
ranitate, mai mult nominală, exercită Ogodai, fiul cel mai 
mare al lui Temugin. El îşi aveà capitala în Caracorum. 

Subutai, eră soldat, el voiă'să execute ordinul, să cuce- 
rească lumea până la Tuna (Dunăre). El duse pe Batu şi mai 
departe, până la Adriatica, totuşi a ocolit Viena si s'a retras 
repede, căci erau mari intrigi între urmaşii lui Temugin asupra 
succesiunii. Ultimele victorii le câştigă Subutai în sudul Chinei, 
pe râul Albastru, şi muri pe râul Tula, după ce cälcase cu 
calul său mai mult pământ decât orice cuceritor. 

Un nepot al lui Temugin, numit Hulagu, cuceri Persia, 
apoi Bagdadul, unde ucise pe ultimul calif (1258). Mai pe 
urmă, Tătarii din Persia trecură la islamism. Brau 4 imperii 
mongolice, al Hordei de aur în Rusia, al Persiei, al Turche- 
stanului cu Samarcanda, al Chinei. 

EUROPA DUPĂ CRUCIATE 


——— 


29 Franța şi Anglia după Cruciate. 


Fiul lui Ludovic cel Sfânt a fost prinţ neînsemnat, deşi 
prin succesiune a unit ceeace mai rămâneă din marele co- 
mitat 'Tulusa, deşi a încercat să fie ales împărat în Germania 
și să facă rege în Aragon pe un fiu al său. Acest rege se 
chiamă Filip III (1270—1285). A murit, când se întorcea, 
din expeditiunea Spaniei. 

Filip IV cel Frumos (1285—1314). Nepotul lui Ludovic 
cel Sfânt este un adevărat rege modern. Credincios, obser-, 
vator al posturilor şi al slujbelor religioase, nu s'a lăsat însă 
condus de consideratiuni religioase, când erau în joc inte- 
resele politice și privilegiile coroanei. Avusese un profesor 
din familia Colonna, care-i inspirase ură contra teocratii 
papale, de aceea eră preparat pentru o luptă cu biserica. E 
începu un răsboiu cu Anglia, fiind aliat cu regele Scoției, 
pecând Englezii erau aliaţi cu comitatul Flandrei. Prin in- 
tervenirea papei se inchei pace şi Filip dete pe fata sa, Iza- 
dela, după moştenitorul tronului englez, încât se păreă că 
pacea va fi de lungă durată. Dar după doi ani, Filip năvăli 
în Flandra, unde eră un partid francez şi o anexă Ja dome- 
niul regal. Locuitorii din Flandra erau foarte bogaţi, prin in- 
dustria postavurilor, şi femeile lor erau atât de gătite, încât 
regina, vizitând {dra zise: «credeam că e numai o regină în 
Franţa, dar aici văz mai mult de 600.» Filip avea totdeauna 
nevoie de bani, de aceea începu să despoae pe Flamanzi în 

diferite forme, până ce aceştia se revoltară şi uciseră în 
Bruges 3.000 de Francezi. Apoi 20.000 de oameni se înarmară. 
Filip trimise contra lor o armată strălucită de 50.000 cavaleri, 
cari nici nu se îndoiau de rezultatul luptei. Insă cavalerii 
fură învinşi cumplit de lăncile lungi ale meseriașilor la Cour- 
tray (1302). Aceasta a fost prima înfrângere mare a cava- 
lerii. 7000 de cavaleri au perit în luptă. Filip întoarse Flandra 
şi nu păstră decât câtevă oraşe. 

upta cu Bonifaciu VIII. In urma victorii lor contra. 
împăraţilor, papii pierduseră prestigiul, căci ei rămaseră în 
puterea familiilor italiene, Orsini; si Colonna, cari deseori 
îi constrângeau să fugă din Roma. Cardinalii nu se întele- 
geau, când erà vorba de ales papă, încât odată au stat 18 Inn: 
fără să poată alege. Contemporan cu Filip eră însă Bonifaciu 
VIII, cel din urmă papă madre de felul lui Alexandru III 
şi Inocenţiu III. El eră de idea predecesorilor săi, că puterea 
spirituală este superioară celei lumeşti. El începu ceartă cu 
Filip IV, oprind pe clericii francezi să plătească nişte im- 
pozite, la cari îi supusese Filip, pecând se află în răsboiul 
cu Englezii. Regele interzise ieşirea din regatul său a au- 
rului şi argintului, izbind astfel în veniturile papei. Bonifaciu 
numi ca legat al său pelângă rege, pe un om, care căutase 
să revolte poporul contra lui Filip. Acesta întruni un consiliu 
să judece pe legat, dar papa publică contra lui Filip o 
bulă, în care îi impută că jefueşte poporul, că falşifică mo- 
neta, că loveşte în dreptul de judecată al bisericii: «D-zeu, 
ziceă el, m'a pus, deşi nedemn, d'asupra regilor si d'asupra 
regatelor.» 

Filip adună statele generale (1302) reprezentanţi ai cle- 
rului, ai nobilimii şi ai oraşelor. Le expuse pretenţiile papei 
într'o formă mai exagerată, iar adunarea declară că regele 
«n'are să recunoască pe pământ decât pe Dumnezeu, ca su-" 
veran temporal» şi toţi declară că vor pune averea şi viaţa 
lor pentru apărarea onoarei şi a drepturilor regatului. Boni- 
faciu dete o nouă bulă, prin care opriă pe supuşii lui Filip 
de a i-se supune. Regele trimise în Italia pe cancelarui său, 

Wilhelm de Nogaret, care în înţelegere cu Sciarra Colonna, 
inimicul papei şi cu o ceată de alţi oameni armati, năvă- 
liră în palatul papal. Mercenarii voiau să omoare pe papă, 
pecând Nogaret, punându-i mâna pe umăr, se făceă că-l 
apără: «o, tu neputincios papă, mărturisește şi vezi singur 
bunătatea d-lui rege al Franţei, care oricât de departe este 
de regatul său, te apără prin mine şi te păzeşte.» Trei zile, 
Bonifaciu. fu prizonierul lor, până când locuitorii îl liberară. 
Papa, sdrobit de foame şi de oboseală, muri peste câtevă 
zile (1303). 

Papii următori ftră favorabili lui Filip. Unul din ei, Cle- 
mens V, fusese episcop francez şi rămase mai multi ani în 
oraşele din sudul Franţei, până în cele din urmă se aşeză la 
Avignon. De atunci papii au fost în puterea regilor francezi, 
episcopi de curte francezi, timp de 70 ani, până când 
sau mutat din nou în Roma. Acest timp, de 70 de ani, se 
chiamă, în istoria bisericii, captivitatea babilonicd. 

Desființarea Templierilor. Filip obtinù dela Clemens V 
desfiinţarea ordinului Templierilor, cari aveau în Franţa do- 
menii întinse, pentru cari nu plătiau nimic, avean mii de 
castele şi 15000 de cavaleri. Filip voiă să pună mâna pe 
averile lor, voiă să-şi răsbune, căci fuseseră pe partea lui 
Bonifaciu. 

Regele îi acuză că duc viaţă scandaloasă, că sunt eretici ; se 
giceà că scuipă crucea, că adoră un idol cu trei capete. Toţi 
Templierii din Franţa fură arestaţi, Wilhelm .de Nogaret pă- 
trunse la marele maistru Jacques Molay şi-l arestă. Averile 
ordinului se confiscară, 500 de cavaleri fură condamnaţi la 
închisoare perpetuă, peste 60 fură arşi cu maistrul lor. 

Apoi papa și regele declarară desfiinţat acest ordin. Po- 
porul nu eră contra cavalerilor şi de aceea, când Filip şi 
papa muriră repede, după uciderea Templierilor, él credeà 
că i-a ajuns pedeapsa lui Dumnezeu. 

Filip cel Frumos slăbi puterea feudalilor, ajută interesele 
clasei a treia si întinse puterea monarhică prin mijloace per- 
mise şi nepermise. El ridică puterea Franţei d'asupra tutulor 

celorlalte state. O linie laterală a capetienilor stăpâniă regatul 
Siciliei, apoi regatul Ungariei, papii erau prizonieri ai re- 
gilor francezi, imperiul mai rămânea. Filip cel Frumos a 
stăruit mult să facă împărat pe un frate al său, a întâmpinat 
însă rezistenţa lui Clemens, care voiă să aibă în imperiu un 
sprijin contra regelui. 

Urmaşii lui Filip cel Frumos, Filip cel Frumos a lăsat 
trei fii, cari s'au succedat pe tronul Franţei în câtivà ani, 
şi murind fără urmaşi, cu ei se stinge dinastia capetienilor 
în linie directă. 

Ludovic X vede că sé formează o reacțiune feudală contra le- 
gistilor, consilieri ai tatălui său. Unii din acești legisti fură tortu- 
taţi, Wilhelm de Nogaret pierdu averea. Ludovic a dat o deciziune, 
că servii pot să-şi recapete libertatea, plătind o sumă de răscum- 
părare, 

Filip V ocupă tronul, deşi fratele său avea o fată, El adună 
statele generale şi hotări, că în Franţa femeile nu trebuie să aibă 
drept la tron. Această hotărire, mai pe urmă au căutat să o întă- 
rească cu legea salică, după care femeea n'are drept la partea de 
moşie a familii. 

Carol IV interveni cu stäruintä în afacerile din Anglia şi din 
Germania. Era aproape să fie ales împărat, când muri, şi cu el se 
stinse familia lui Filip cel Frumos, 

Filip VI (1328—1350). Stingându-se linia directă a cape- 
tienilor, tronul se cuveniă lui Filip de Valois, fiul unui frate 
al lui Filip cel Frumos. Cassa de Valois va stăpâni în Franţa 
mai mult de 200 de ani. Regele Angliei Eduard III, fiul 
Izabelei, pretinse coroana, deşi nu dete mare importanţă pre- 
tentiunii sale. Ba încă, fiind chiemat de Filip ca să-i depună 
jarământ pentru posesiunile din Franţa, Eduard după două 
chiemări veni şi-i jură credinţă. 

Filip repurtă o mare victorie în Flandra. Comitele acele téri 
ceruse ajutorul lui Filip, contra supușilor săi revoltați. Filip 
merse contra lor cu o mare armată, dar Flamanzii, cetatea 
Bruges în frunte, adunaseră multă mulţime și în batjocură 
puseseră pe un scut mare un cocoş, cu această deviză: 


Quand ce coq chanté aura, 
Le roi trouvé cy entrera. 

Amintirea dela Courtray umpleă de încredere pe Flamanzi 
şi de furia răsbunării pe Francezi. La Cassel, Flamanzii fură 
cumplit bătuţi, mii din ei rămaseră morţi, iar cavalerii fran- 
cezi se întoarseră plini de prăzi (1328). 

Filip păreă cel mai puternic rege al creştinătăţii. Pe cum- 
natul său izbutise să-] aleagă, de o parte de electori, ca anti- 
rege german, o parte din regatul burgund (Dauphiné) ob- 
tinuse să o adaoge la coroana franceză, cu condiţia ca mos- 
tenitorul tronului, până la întronare, să poarte numele de, 
dauphin, însuşi el speră coroana germană. Insă izbucni răs- 
boiul cu Anglia, și toate visurile de mărire se risipiră. 

Anglia sub cei trei Eduarzi (1272—1377). Fiul lui Enric 
III a fost Eduard I (1272—1307) rege viteaz si cavaler, 
religios si econom. In lupta dintre Enric IIT şi Simon de 
Montfort, fusese la început pe partea acestuia, dela care în- 
văţă cum se câştigă o victorie, apoi trecu pe partea tatălui 
säu. Lui se’ datoreşte victoria în care a murit Simon. 

Eduard a adunat obiceiurile din diferitele regiuni ale re- 
gatului şi cu avizul parlamentului le-a declarat ca legi. Aceste 
legi sunt atât de multe, încât Eduard a fost numit Justi- 
nianul englez. Ca şi regii francezi contimporani, a expulzat; 
pe Evrei, cari erau uriti de popor pentru capitalurile si ex- 
ploatarea lor. Eduard a fost însă mai drept decât alţii, ela 
dat voie Evreilor să-şi ia cu dânşii averile 

Eduard întreprinse cucerirea terii din apus, unde Celtii 
îşi aveau prinții lor. Llewelyn eră aliat cu Simon de Mont- 
fort şi la urcarea lui Eduard nu voise să-i jure credinţă. Din 
această pricină Eduard întreprinse cucerirea lor. Llewellyn 
cäzù în luptă, Wales fu încorporată la Anglia, iar când re- 
gina născu pe viitorul Edudrd II, întrun castel din tara 
Galilor, regele îi dete numele: de Prinţ al Galilor, pe care 
în viitor îl vor purtă prinții de coroană englezi. 


Mai grele fură luptele lui Eduard cu Scoţienii. Wilhelm Cuceri- 
torul constrânsese pe regele Scoției să-i aducă omagiu, tot astfel 
Enric al II. Scoţienii se desvoltaseră însă in contact cu Anglo- 
Normanzii şi nu voiau să se recunoască inferiori. Insă la moartea 

regelui Alexandru III (1286) nu rămase niciun moştenitor direct 
la coroană Scoției şi începură certuri între rudele depărtate. Sco- 
tienii luară pe Eduard ca arbitru. Acesta străbăti mai întâiu Scotia, 
primind jurământul de credinţă, ocupă cetăţile tari şi se pronunţă 
în favoarea lui John Baliol, care se încoronă şi faci omagiu re- 
gelui Angliei. Baronii scotienii simţiră umilirea ferii lar şi se aliară 
contra Angliei cu Filip cel Frumos. Insă Eduard pătrunse în Scoţia, 
învinse pe rege la Dunbar (1296) şi intră în Edinburg. Baliol 
veni şi se dete în mâinile învingătorului, care-l tink prizonier gi 
care duse în Londra piatra pe care se încoronau regii scoțieni, 
piatra, pe care, după credinţa poporului, a dormit Iacob, când a 
visat, scara* misterioasă. 

Ins& un nobil scoţian, William Wallace, răsculă poporul şi câş- 
tig’ asupra Englezilor o luptă sângeroasă, în urma cäreea Englezii 
päräsirä Scotia. Din nou Eduard veni la luptă cu Scoţienii, la Fal- 
kirk (1298) unde pedestrimea scoțiană se apără cu lănci lungi şi 
se adăpostiă după garduri întărite, iar cavaleria engleză avea ar- 
curi puternice. şi sigure. Scotienii fură învinşi, dar rezistenţa lor 
nu încetă. In anii următori Eduard veni iarăşi, cuceri mai multe 
cetăţi după asedii grele şi prinse pe Wallace. Eroul scoţian fu 
legat de coada unui cal până la locul supliciului, acolo i se scoa- 
seră ochii şi i-se vărsară märuntaiele. apoi fu decapitat. Apäsarea 
deşteptă în popor sentimentul naţional. Bruce, un nepot al lui Wal- 
lace, fu încoronat ca rege. Bătut si gonit în nord, el tot se ţinea, 
Scotia tot nu eră supusă, când muri Eduard I. 


In luptele sale, Eduard aveă nevoie de bani şi se adresă 
parlamentului. In 1295, în parlament fură chiemati, pelângă 
cler şi nobilime, deputaţii nobilimii mici şi ai comunelor. Par- 
lamentul obtint dela rege declaratiunea, că regele nu poate 
să pună nicio taxă fără voia regatului. Cu aceasta se ex- 
primă dreptul parlamentului de a aprobă impozitele. 

Eduard II (1307—1327). A fost print slab şi încăpățânat. 
A pierdut Scoţia, pe care a ocupat-o Bruce, într'o luptă eră 
cliiar să fie făcut prizonier de Scotieni. Inäuntru se lăsă condus 
de favoriţi, cari supărară şi pe regina Izabela, fata lui Filip 
cel Frumos. Izabela se uni cu nobilii, inimici ai favoritilor. 
Poporul o urmă și regele fu prins. Nu după mult timp, muri 
în mod misterios, iar Izabela conduse statul în numele fiului 
său Eduard. 

Eduard III (1327 —1377). Izabela conduse rău statul câtivà 
uni. Ea recunoscu independenţa Scoției, însă Eduard ucise 
pe favoritul mamei sale şi luă conducerea statului. 

Eduard este unul din cei mai mari regi ai Angliei. 


EL începu luptele in Scoţia, susţinând pe un fia al lui Baliol 
contra fiului lui Bruce. Acesta fu învins şi fugi în Franţa. Lupta 
dintre Scotieni şi Englezi se leagă de acum cu cea dintre Franţa si 
Anglia. 

In timpul lui Eduard s'a completat amestecul Normanzilor 
cu Englezii. Eduard introduce „limba engleză în tribunale, 
încât cea franceză rămâne numai ca o limbă de 'curte. In 
zilele lui trăeşte Chaucer (Ceos'r) părintele literaturii engleze 
şi Wiclif, care prin traducerea bibliei în englezeşte a farmat 
limba literară. 

‘In privinţa economică, Anglia se ridică sub lunga domnie 
a lui Eduard, care acordă privilegii pentru: exportul lânii şi 

„atrăgeă pe fabricantii flamanzi în Anglia. Curtea engleză 
ajunse cea dintâiu în Europa, fiul său, prințul Negru, eră 
floarea cavalerii : jaful Franţei plătiă serbările curtiivAtunci 
s'a înfiinţa vestitul ordin al Jartieret. 


30. Räsboiul de 100 ani. 


Intre Franţa şi Anglia a început un räsboiu, care a ţinut 
secolul XIV şi jumătate din secolul XV, numit răsboiul 
de 100 de ani. Acest răsboiu, întrerupt de asedii, de armis- 
titi, este lămurirea unei situaţii turburi, in care se găsiau 
regii Franţei şi ai Angliei: amândoi regi, totuşi unul vasal 
altuia, ämândoi cu posesiuni întinse în aceeaşi tari. Răsboiul 
va limpezi lucrurile, regele va ieşi din aceeastă luptă mai 
puternic contra feudalilor, nenorocirile naţionale vor deşteptă 
sentimentele patriotice şi statul modern al Franţei şi al An- 
gliei va fi opera, plătită cu mult sânge a acestui îndelungat 
räsboiu. 


Cauzele răsboiului. Eduard II, pretindei că are mai multe drep- 
turi la coroana franceză decât Filip VI. fiindcă eră nepotul lui Filip 
- cel Frumos. Pretentiile lui erau atâtate de un print regal francez, 
care ajutase pe Filip să ia coroana şi pretindea, fără drept, o po- 
posesiune. Filip nu putuse să-i îndeplinească cererea, deşi era cumnat 
cu el, de aceea prinţul se refugiase la regele englez. 

Comitele Fiaridrei, întărit in statul său de Filip, eră foarte de- 
votat; regelui francez şi loviă în Englezii, cari se aflau în Flandra. ' 
De aceea, Eduard interzise exportul lânii engleze în Flandra, care-şi 
procură din Anglia lână pentru vestitele ei postavuri. Meseriașii 
din Gand ridicară pe unul din ei, Iacob de Artevelde, îl fäcurä 
'căpitan al oraşului, alungară pe comite, iar Artevelde merse să 
negocieze la Londra, de unde se întoarse cu libertatea importului 
de lână. Totuşi Flamanzii nu voiau să ajute pe Englezi în luptă. 

Mai multi ani luptele au fost simple ciocniri, Filip amenințând po- 
sesiunile englezeşti din sud (Guyenne) Eduard amenințând pe Filip 
prin Flandra si prin Bretagne. 

Armata.engleză eră superioară celei franceze prin organizarea 
ei. Eduard întrodusese un fel de serviciu militar obligator, orga- 
nizasă o infanterie, care prin exerciţii serioase ajunsese la o mare per- 
fectiune în mănuirea arcului. Altă parte a infanterii eră înarmată cu 
un fel de baionete, iar toată infanteria se ridică la patru cincimi 
din toată armata. Franţa rămăsese cu totul înapoi. Comunele erau 
scutite de serviciu. Nobilimea, pretențioasă, despretuià infanteria, ea 
eră înarmată cu o lance enormă, nu ştia să meargă risipită, nici 
să se oprească după comandä. 


Crecy 1346. Eduard debarcä în Normandia, înaintă spre 
Paris, se îndreptă spre Flandra, evitând să primească lupta, 
în condițiuni favorabile adversarului său. La Crecy, el aş- 
teptă pe Filip. De cu seară odihni bine trupele, pecând Filip 
dimineaţa întreagă mersese şi trupele i-erau obosite. Infanteria 
franceză voiă să amâne lupta pe ziua următoare, dar cavalerii 
o împinseră în luptă fără voie. Câtevă tunuri euglezeşti pro- 
vocarä ourecare turburare între Francezi, dar neregula ata: 
cului o utilizară pedestrasii englezi, cari se băgară între ca- 
valeri intepandu-i cu baionetele. Numai noaptea a pus sfârşit 
măcelului, în care şi-au găsit moartea 11 prinți, mii de ca- 
valeri şi de pedestraşi, mai mulţi decât toată armata engleză. 
Regele francez fu târit afară din luptă şi se refugiè intr’un 
castel vecin. Pe partea Englezilor, se distinse Eduard, mos- 
tenitorul englez, care după armătura sa se numi Prințul 
Negru. 

Urmarea cea mai apropiată a marei victorii dela Crecy fu. 
că Eduard înconjură oraşul Calais şi-l luă, după un asediu 
greu. Comandantul francez chiemă desperat în ajutor pe Filip : 
«căci să ştiţi că n'a mai rămas nimic nemâncat, nici câinii 


www.dacoromanica.ro 


205 


nici pisicile, nici caii.» In urmă se incheié un armistițiu nu 
tocmai respectat, dar Filip VI muri înainte de sfargirea lui. 

Mai mult decât pierderea luptelor, a costat pe Franţa de- 
vastarea provintiilor, prin cari treceau armatele engleze. Nor- 
mandia, care, înainte de expediţia lui Eduard, eră foarte bo- 
pată, văz bogăţiile ei duse în Anglia. Imprejurimile Parisului 
fură arse, flacările se vedeau din capitală. 

Ioan cel Bun (1350—1364). Fiul lui Filip al VI eră ca- 
valer viteaz şi leal, dar iute la mânie şi pasionat. Intrigile 
câtorvă nobili puternici, conduse de Carol cel Rău, propriul 
ginere al regelui Ioan, deșteptară bănuiala acestuia. Odată, 
când nimeni nu se așteptă, regele apăru în sala de mâncare 
a intrigantilor, spânzură pe unul, închise pe ceilalţi, cari 
chiemară din nou pe Eduard. 

Răsboiul ameninţă şi tezaurul Franţei eră gol. Toate mij- 
loacele se sfârşiseră, chiar falsificarea monetei. Se convoacară 
statele generale, în cari starostele negustorilor, Ştefan Marcel, 
postăvar, declară că sunt gata toţi să trăească şi să moară cu 
regele. Statele votează impozite, însă obţin ca strângerea şi 
efectuarea, plăţilor să o aibă ele. Statele obţin încă dreptul 
d'a supraveghiă siguranţa publică, puritatea monetei, dreapta 
distribuţie a justiţii, toate măsuri pentru binele poporului. 

Inainte ca lucrurile să se îndrepteze, Englezii atacară iarăşi 
Franţa. 

Poitiers (1356). Prinţul Negru străbătuse sudul Franţei 
şi voila să meargă spre nord, ca să se unească cu armata 
din Normandia. 

Regele Joan adună o mare armată, spre a-i tăiă,calea. Din 
Franţa, din. Germania şi din Scoţia se adunaseră multi cavaleri 
pelângă regele Franţei. Ei erau 40—50000 contra 12—14000 
de Englezi. Prinţul Negru nu eră sigur de luptă si fact 
propuneri de pace, ca să se retragă, dar Joan nu voi. La 
această greșală mai adăogă alta, când armata engleză atăcă 
pe Francezi, el comandă cavalerii să descalice. Măcelul fu 
mare, toată floarea cavalerii franceze își găsi moartea acolo, 

regele Ioan şi un fiu al său se luptă vitejeşte, dar trebui să 
se predeă învingătorului, care-l duse la Londra. 

După Poitiers, conducerea statului o exercită fiul regelui, 
Carol. Insă în ţară a fost câtvă timp o descurajare gi o 
anarhid înspăimântătoare. In acele împrejurări, Marcel s'a do- 
vedit om de acţiune: construi întăriri, săpă şanţuri, ridică 
ziduri. Dar când regentul chiemă. statele generale, ca să vo- 
teze sume de răscumpărarea prizonierilor, Marcel schimbă 
glasul. El deveni îndrăzneţ, faţă de regalitatea slabă şi des- 
coronată. Statele cereau covocarea lor de trei ori pe an, ce- 
rean ca ele să stabilească şi să controleze chieltuelile statului, 
mai cereau reformarea abuzurilor. 

Marcel şi Carol cel Rău începură a vorbi poporului din 
Paris şi a luă măsuri cu publicul din adunări: ofiţeri mari 
fură ucişi de popor. Regentul ieşi din Paris, câştigă restul 
Frautei de partea sa şi veni contra capitalei cu armată. Marcel 
întări Parisul, spre a susţine lupta, pe când Englezii erau 
aproape de capitală. 

La Jacquerie. A fost atunci în Franţa, pe lângă răscoala, 
Parisului, o teribilă răscoală a ţăranilor, numită jaquerie (dela 
Jaques) pricinuită de despoirea ţăranilor. Din pricină că 
mulţi nobili căzuseră prizonieri, sumele enorme de răscum- 
părări, la sfârşit ţăranii le plătiau. Marcel şi ţăranii voiau să 
facă cauză comună. In cele din urmă, însă, nobilii se uniră 
contra țăranilor şi-i măcelăriră cu zecile de mii. 

Marcel începu să negocieze cu Englezii. Aceasta nemultumi 
pe Parizieni, cari uciseră pe Marcel şi deschiseră porţile 
regentului. 

Pacea, din Brétigny. Regele prizonier încheid cu En- 
glezii o pace, prin care le' da o mulţime de ţinuturi şi o 
enormă răscumpărare, insă statele respinseră această, pace şi 
răsboiul reincepu. Carol negociè cu Danemarca să facă o 
năvălire în Anglia şi aceasta decise pe Eduard să încheie 
pacea dela Brstigny, prin care primiă mai puţine provincii 
si mai mică despăgubire, pe care, tot neputând-o plăti, Ioan 


a 


se întoarse înapoi în captivitate si muri în Londra. 

Carol V (1364—1380). Ajungând rege, Carol avu noroc să 
găsească un om viteaz şi cinstit, Du Guesclin. Acesta mântui 
Franţa de cetele de soldaţi străini, cari străbăteau provinciile 
şi le jefuiau. Una din ele numără 15000 de oameni. Du 
Guesclin duce pe toţi aceşti soldaţi în Spania, unde era o 
luptă pentru tronul Castiliei şi cu ajutorul lor răstoarnă pe 
pretendentul susţinut de Prinţul Negru. 

Apoi Carol, după ce pregăteşte alianţe cu imperiul german» 
cu papa şi cu Scoţienii, profită de nemulţumirile feudalilor 
" din sud şi chiamă la judecată pe Prinţul Negru. Acesta îi 
„răspunde că va veni la Paris cu 60000 de oameni, însă Carol 
în înţelegere cu locuitorii nemulţumiţi de Englezi, ocupă 
oraşele şi provinciile. 

Tactica lui Carol eră să se ferească de lupte mari, să cu- 
cerească însă cetăţile şi castelele. Armata engleză străbăteă 
Franţa härtuitä de Francezi, cari însă nu primiau lupta, si 
se întorceă, slăbită. Astfel Francezii recuceriră toată ţara 
afară de Calais, Bordeaux si Bayonne. O. flotä franceză 
unită cu una castilanä, atäcä coastele Angliei, pătrunse chiar 
pe Tamisa. 

Moartea Prințului Negru, apoi a lui Eduard III, aduseră 
o încetare de luptă. 

Caro} V, eră un print instruit, serios, religios. In fiecare 
an citiă întreaga biblie o dată. Desi neîncrezător în statele 
generale, decând cu Marcel, cu toate acestea el le chemă 
deseori, spre a stabili impozitele noi, căci aveă nevoie de 
bani în răsboiu. 

Carol VI (1380—1422). Urmaşul lui Carol V fu un copil 
de 12 ani, pe care-l conduseră unchii săi, dintre cari unul 
Filip, eră duce al Burgundiei. loan cel Bun făcuse o mare 
greşală, că stingându-se familia ducilor de Burgundia, nu 
unise ducatul la coroană, ci-l detese fiului său, creând astfel 
o puternică familie feudală. 

» Viaţa destrăbălată a prinților provocă o revoluţie a poporului strivit 


de dări. Tocmai atunci se făceau revolutiila fel in Germania, in Flandra, 
în Anglia, lupte contra feudalismului. Parizienii incep prin a dis- 


# 

truge birourile de percepere, a rupe registrele, -a omori pe Evrei, 
mai ales a-i jefui. Contra turburătorilor se organizează burghezia, 
care formează o gardă, apără zidurile şi pedepseşte pe vinovaţi. 
Armata franceză, cu regele in cap, merge în Flandra şi ucide zeci 
de mii de ţărani şi orăşeni, apoi se întoarce in Paris. unde des- 
făgură aceeaşi cruzime. Starea poporului fu şi mai grea, dup% această 
răscoală. 


Carol, ajungând major, conduse statul câţivă ani cu price- 
pere şi cu bunătate, însă cheltuelile curţii, mai ales ale re- 
ginei Izabela, o bavareză, ruinau statul. In cele din urmă. 
regele înebuni cu totul, iar statul rămase în mâinele fra- 
telui său, ducele de Orléans gi ale lui Joan fără Frică, du- 
cele Burgundiei, care urmase după tatăl său Filip. Petre- 
cerile încep mai fără măsură, conducerea lor o are regina, 
însă prinții se urăsc și se spionează ca tâlharii : înir'o seară, 
pe când ducele de Orléans mergeà la rege, fu atacat de o 
ceată, trimeasă de ducele Burgundiei. Acest omor împarte 
regatul în două partide (Bourguignons, Armagnacs, dela capul 
orleanistilor, contele de Armagnac) cari încep răsboiul, toc- 
mai când năvălesc şi Englezii. Amândouă partidele atâtau 
poporul, care pătrunse în palat şi impuse regelui diferite 
măsuri. Excesele mäcelarilor au dat numele miscärei de 
atunci şi au provocat o reacțiune teribilă în favoarea orle- 
anistilor. 

Azincourt (1415). In Anglia eră rege Enric V, care în 
1415 debarcă la gura Senei, cu o armată de .60000 oameni. 
Orleaniştii strânseseră © armată de 100000 si după câtevà 
întârzieri deter’ bătălia la Azincourt, unde comiseră aceleași 
greșeli ca la Poitiers, cavalerii să se lupte pe jos, strânşi 
unul lângă altul, incdt arcaşii englezi loviau în grămadă. 
Ioan fără Frică stătuse neutru. Mai pe urmă coprinse Pa- 
risul prin trădare şi ucise mii de oameni, cu măcelari, cu 
lucrători, cu tot felul de disperaţi. El puse mâna pe rege şi 
pe regină, negociă cu Englezii si urmăriă planuri ascunse. 
Intrând în tratări cu delfinul Carol, Ioan fu ucis de oamenii 
acestuia. Insă Filip cel Bun, fiul lui Ioan, constrânse pe 
Carol VI şi pe regina Izabela să de& pe fata lor in căsă- 

torie după Enric V și să desmoştenească pe Carol (tratatul 
din Troyes 1420). 

Enric intră în Paris, fu recunoscut de statele generale și 
de popor, însă muri repede şi nu lăsă decât un copil. 

Carol VII (1422—1461). La moartea lui Carol VI se pro- 
clamase rege fiul lui Enric, Enric VI, un copil de un an. 
Fiul lui Carol V1 se proclamase şi el rege. Imprejurul lui 
se adunaseră câţivă oameni însemnați, La Hire, de Richemont 
şi toţi Francezii, cari voiau un rege national. Englezii câş- 
gau totuşi succese continui. In 1428 înconjurau Orleanul, 
Carol VII voiă să fugă in Scoţia, când mântuirea Franţei 
veni printr'o fată. 

Ioana Darc. Această, fată de: 17 ani auziă glasuri, cari 
o trimeteau să salveze Franţa, căci nimeni nu o poate salva, 
nici rege, nici duce, nici fată de rege, ci numai ea. Această 
credinţă fach minuni, ca sfânta lance in priiaa cruciată. Ioana 
avu mult de luptat la curtea regelui, dar pe armă începură 
să o asculte. Ea pătrunde singură în Orléans şi duce locui- 
torilor vestea că D-zeu a trimes-o pentru mântuirea lor. Ii 
conduce la asalt contra asediatorilor, coprinde mai multe în- 
tăriri ale lor, în cele din urmă Englezii părăsesc asediul. 
Ioana decise apoi pe rege să meargă să se încoroneze la 
Reims, căci glasurile-i spuneau că «numai un an mai are ea». 
In drum învinse pe Englezi, cari o considerau ca vrăjitoare. 

După săvârşirea încoronării, Ioana îndemnă în zadar pe 
rege să meargă drept asupra Parisului, mai târziu când 
Carol voi, eră prea târziu, loana fu rănită. In cele din urmă, 
părăsi curtea şi plecă la luptă cu Englezii. Cetatea Com- 
piègne eră asediată de Englezi, aliaţi cu Burgunzii, Ioana 
alergă în ajutorul ei, dar într'un atac cade în mâinile Bur- 
gunzilor, cari o vând Englezilor. Aceştia instituesc un: tri- 
bunal biserices să'o judece, ca pe o eretică si vrăjitoare. 
Toate acuzările relative şi la virtutea şi la credinţa ei, fură 
nimicite : atunci negăsind altcevă ca să o acuze, au con- 
damnat-o să fie arsă de vie, fiindcă s'a îmbrăcat în haine 
de bărbat și a luat parte la lupte (30 Maiu 1431). 


Toy S. FLpav. — Istoria Evului Mediu. 14 

Liberarea Franţei. Sguduirea produsă de Joana dete 
roadele sale. Generali buni, ca Dunois, continuarä lupta cu 
Englezii. Carol făcu pace cu ducele Burgundiei, lăsându:i 
completă independenţă. Parisul trecu de partea regelui, 
celelalte cetăţi şi provincii fură ocupate una după alta. Se 
mai întoarseră Englezii în sud, dar în luptă regulată, fură 
învinşi, (1454). Astfel se termină răsboiul, cu alungarea defi- 
nitivă a Englezilor, cărora le rămâneă în Franţa numai ce- 
tatea Calais. 


31. Franța şi Anglia după cruciate. 


Ivirea Joanei Dare însemnează în istoria Franţei înce- 
putul unei noi epoci. Deșteptarea sentimentului naţional 
făcu posibilă nu numai recucerirea teritoriului patrii, dar şi 
o nouă reconstruire a statului. 

Carol VII, oricât de mediocru a fost, l-au înălţat împre- 
jurarile şi au făcut din el un reorganizator al terii. 


El putu da ajutor imperiului german în lupta cu Elvetienii, se 
alis mai târziu cu ei, cu Danemarca şi căută să pue pe un fiu al 
său pe tronul! Boemiei. In Italia, interventiunea lui fu urmată de 
succes în cearta dintre papi, iar Genova se puse sub protectoratul 
său. Papi, cetăţile ventiene, toţi prinții il imbiau cu laude exage- 
rate (tu eşti regele regilor îi ziceă dogele) spre a se pune în capul 
unei cruciate contra Turcilor, el se mulţumi cu înlesniri fäcute de 
Turci comercianților francezi. 

Inăuntru, se formaseră case puternice, decătre prinți din familia 
regalä. Ducii d'Anjou, de Bourbon, d’Alencon se uniră cu delfinul, 
care eră nerăbdător de putere si începură să se răscoale. Carol in 
câtevă expeditiuni linişti lucrurile, se certă însă cu fiul său cu care 
nu se mai văzu până la moarte (1446—1461), şi care găsi adăpost 
la ducele Burgundiei. 

Acesta eră cel mai puternic duce; «marele duce al apusului» 
care profitând de lupta cu Englezii câştigase “independenţa şi ali- 
pise o parte din Franţa, cum şi toată Belgia, cu Olanda de azi. La 
curtea lui Filip, cea mai strălucită curte în timpul său, trăiau 
Memling gi Van Eyck. El a întemeiat ordinul vestit al Lânii de 
aur. Cu acest vecin periculos Carol se purtă cu multă prevedere. 
Odată şi unul şi altul isi Strânseseră armatele, gata de lupţă, care 
însă nu se dete. 

Ludovic XI (1461—1483) Fiul lui Carol VII a învins no- 
bilimea feudală şi a inceput șirul suveranilor moderni. El 
nu respectă principiile moralei, își călcă jurământul şi cu- 
vântul ; erea viclean, despotic, fără milă, însă scopul lui a 
fost binele general, mărirea naţiunii. De aceea a izbutit şi 
de aceea este considerat ca unul din regii mari ai Franţei. 
Cel mai puternic feudal eră ducele Burgundiei, Carol, fiul 
lui Filip cel Bun. Carol, numit de contemporanii lui, cel 
Mândru, cel Indrăzneț, era märet şi ambițios peste măsură. 
EI voiă să-şi mărească statul, să ia titlul de rege. Mai întâiu 
feudalii făcură o ligă (liga binelui public) ca să restabi- 
lească ordinea şi să uşureze poporul, ziceau ei. Ludovic 
începi singur negocieri cu adversarii săi şi le făcu atât 
de multe concesiuni, încât, dacă sar fi ţinut de cuvânt, 
monarhia, ar fi ajuns în starea de pe vremea lui Ludovie 
cel Gros. 

Insă Ludovic cedese numai ca să scape de alianţa feuda- 
lilor, căci în urmă luă el înapoi tot ce detese. Normandia o 
luă înapoi şi Carol nu putu să-l atace, căci avea să supue 
Gand şi Bruges, pe care regele Franţei le răsculase contra lui. 
Inchipuindu-şi că el va apără cauza sa mai bine decât ori- 
cine, se duse singur la adversarul său, în Peronne. Carol 
aflând că o nouă revoltă a izbucnit, în Liège atâtatä de oa- 
menii lui Ludovic, îl declară prizonier. In cele din urmă 
Carol îl obligă să reînoiască concesiunile anterioare şi să asiste 
la înăbușirea răscoalei din Liège. 

Ludovic eră fericit că a scăpat cu viaţă «qui a le succès 
a Phonneur» zicea el, hotărît să nu se tie de cuvânt. Pe 
aliatul lui Carol, pe regele Angliei, îl ocupă în Anglia în 
războiu civil, apoi cu armata ocupă mai multe qetăţi ale lui 
Carol, care obţinu un armistițiu. Intre inimicii săi eră şi fra. 
tele său, care însă muri pe neaşteptate, ceeace-i făcu mare 
plăcere, deşi nu e dovedit că el l-a omorît. Carol întreprinse 
o expeditiune prin Normandia, dar toate cetätile-i opuneau 
o rezistenţă desperată şi în cele din urmă se retrase. 

Carol se îndreptă apoi spre împăratul german, dela care 
eră să obţină titlul de rege, însă în ajunul încoronării împă- 
ratul fusese câştigat de Ludovic și s'a despărţit de Carol 
fără să se vază. Ludovic deşteaptă bănueli contra lui Carol 
la Elvetieni şi aceştia deveniră inimicii ducelui. Carol se de- 
cise să jupoaie ursul din Berna. In zadar Elveţienii îl ru- 
gară să-i lase cu pace în sărăcia lor, el înaintă şi fu bătut 
la Granson. Veni a doua oară şi iar fu bătut la Morat (1476). 
Aflând că cetatea Nancy s'a revoltat, alergă furios “contra 
ei. Pe când o asedià, fu atacat de Elvetieni. Se aruncă în 
sirurile lor şi-și găsi moartea. 

Carol aveă numai o fată, al cărei nag eră Ludovic. Lu- 
dovic puse mâna pe mai toate posesiunile franceze ale lui 
Carol. 

Siârşitul nobilimii princiare. Ludovic se întoarse apoi contra 
«verişorilor.» Ducele d’Alengou muri in închisoare, contele d’Ar- 
‘magnac peri în lupta, ce i se declară, Alţii, rude de aproape cu 
regele, fură tăiaţi în piaţă. , 

„Cei din urmă ani ai lui Ludovic XI au fost plini de groaza 
morţii. Se închisese în fortäretea Plessis-les-Tours, inconjurată de 
sentinele scoțiene. Toată ziua se rugă şi făceă fermece ca să-şi 
prelungească viata, sau vizită coliviile «fetiţele regelui» în cari ti- 
neă inchigi pe prisonierii săi şi cari erau atât de scunde, încât con- 
damnatii nu puteau sta în ele decât intinsi. 

Carol VIII (1483—1498). Fiul lui Ludovic eră de 13 ani 
și afacerile fură conduse de sora sa, Anne 'de Beaujeu. No- 
bilii ridicară capul, sub conducerea ducelui de Orléans. Ana 
aduse la ascultare pe seniorii din sud, apoi într'o luptă grea 
prinse pe ducele de Orléans. 

Cea mai însemnată faptă săvârşită de Ana, a fost că mu- 
rind ducele de Bretagne, fără alţi moștenitori decât o fată, 
regenta a căsătorit-o cu Carol şi a unit Bretagne la coroana 
franceză. Moştenitoarea, numită tot; Ana, nu voià, dar regele 
Carol intră cu armata în Bretagne şi odată cu ţara cuceri 
şi pe regină. 

In timpul regenței lui Carol, nobilii stăruiră să se convoace 
statele generale, în cari se auziră glasuri libere luând apă- 
rarea poporului şi cerând, ca să se adune în fiecare an. Multe 

din dorinţele lor se ţinură în seamă, totuşi autoritatea sta- 
telor însemnă prea puţin faţă de puterea regelui. Universi- 
tatea şi parlamentul (Curtea de judecată) se compromiseserä 
prin servilitatea lor către Englezi, încât nici ele nu mai 
putură să opună vreo rezistenţă atotputernicii regale. 

Opera cea mai însemnată a acestor guverne de reconsti- 
tuire fu c:earea unei armate permanente, prima armată 
permanentă, cu companii de artilerie. Nu mai puţin însem- 
nată a fost legiuirea bisericească, numită pragmälica sanc- 
fiune din Bourges (1438) prin care episcopii trebuiau aleşi 
de biserică şi aprobati de rege, dar nimeni nu putea fi ales 
decât dacă eră născut în Franţa şi supus regelui. Astfel 
Franţa avu o biserică naţională şi independentă faţă de papă. 

Comerţul şi bună starea se desvolt%, Ludovic XI înfiin- 
teazä serviciul postelor. 

Rihard IT (1377—1399). După moartea lui Eduard III 
urmă în Anglia Rihard, fiul Prințului negru, copil în vârstă 
de 11 ani. Tocmai atuncis'a întâmplat o răscoală 4 ţăranilor, 
ca în Franţa, căci şi acolo ţăranii erau apăsaţi de impozite 
şi jefuiti de o nobilime trufasä. Revoluţia izbucni în ace- 
laşi timp, în mai multe părţi ale terii, sub mai multi capi. 
John Ball, unul din ei, preot si discipul al Wiclif, zicea : 
«când Adam săpă şi Eva torceà, cine eră nobil?» Tânărul 
rege se sfătui cu capii răsculaților, apoi procedă la înăbu- 
şirea mişcării. Ball fu spâuzurat, ţăranii măcelăriți. 

Rihard eră bänuitor, violent şi crud. Se căsători cu o fiică a 
lui Carol VI din Frauta şi lăsă Francezilor câtevă orăşale 
prin care faptă produse nemulţumire în popor. Apoi goni 
dela curte pe nobili, pe unchiul său, ducele de Gloucester, 
care şi muri în curând. Goni pe un văr al său, Enric de 
Lancaster, dar Enric se întoarse cu armată în Anglia și 
Rihard fu părăsit de oamenii săi, prins şi închis. Rihard 
abdică, iar Euric se proclamă rege. 

Enric IV (1399—1413). Uzurpatorul trebui să înăbuşească 
mai multe răscoale, făcute pentru regele detronat. Intre al- 
tele, avu de purtat răsboiul în ţara Galilor şi în Scoţia. In 

această ţară, după stingerea familii Bruce, se ridicase o nouă 
familie numită Stuart. 

Enric V (1413—1422). Era un print instruit gsi viteaz, 
practic si totuşi cu planuri mari. El întreprinse răsboiul cu 
Franţa, câştigă lupta dela Azincourt, iar prin căsătoria cu o 
altă fiică a lui Carol VI, îşi asigură dreptul la coroana fran- 
ceză, însă muri pe neaşteptate, lăsând un copil de un an. 

Enric VI (1422— 1461). Regența statului o avură fraţii 
lui Enric V, dintre cari ducele de Bedford posedă talente 
mari militare şi diplomatice. Totuşi talentele lui nu putură re- 
zistă sentimentului national, deşteptat în Franţa de Ioana Dare. 
Enric se căsători cu o prinţesă franceză, care era urită de 
popor. Apoi înfrângerile din Franţa se atribuiau regelui, se 
atribuiau originii nelegitime a familii regale. De aci a 
izbucnit un răsboiu crâncen. 

Războiul celor două Roze. Familia de Lancaster se 
trăgeă din fiul al treilea al lai Eduard III, familia de York 
se trăgeă din fiul al patrulea după bărbaţi, dar din al doilea, 
după femei ; de aceea Rihard de York, sprijinit de burghezie 
şi de nobilimea mică, voiă să răstoarne pe Enric VI, care 
în anii din urmă aveă epoci de nebunie. Räsboiul acesta a 
fost, în realitate, cea din urmă luptă a feudalitätii contra rega- 
lităţii si se chiamă răsboiul celor două roze, căci amândouă 
familiile aveau ca emblemă câte o roză, una albă alta roşie. 


In timpul răsboiului cu Franţa, se ridicaseră unele familii feu- 
dale la mare putere. Familia Neville avea 70 de castele gi când 
şelul ei eră Warwick, de 21 de ani, viteaz şi ambițios, se inte- 
lege de ce a fost numit «creator de regi». 


Rihard de York luă regența în timpul nebunii regelui 
cu titlul de protector. Insănătoşindu-se însă regele, Rihard 
fu depărtat, dar el şi Warwik bătură armata regală si se 
impuseră cu forţa regelui, Ei îl făcură prizonier şi Rihard 
se declară moştenitorul tronului. Regina Margareta nu puteă 
însă părăsi drepturile fiului ei. Ea adună armată în Anglia 
nordică, învinse la Wakefield (1460) şi ucise pe Rihard, al 

cărui cap fu încoronaţ cu o coroană de hârtie şi înfipt re 
zidurile din York. Margareta nu putu însă intră jn Londra, 
unde intră Eduard, fiul lui Rihard şi se încoronă de rege. 

Eduard IV (1461—1483). Noul rege câștigă victorii sâu- 
geroase contra lancasterienilor și constrânse pe Margareta, cu 
fiu) e, să-fugă în Franţa. Insă Warwick, văzându-se putin 
considerat de regele, care-i datoră coroana, trecu pe partea 
lancasterienilor şi fugi în Franţa. Ludovic XI îl împăcă cu 
Margareta şi le dete ajutor. Eduard fu surprins şi fugi la 
cumnatul său Carol cel Indräznet, iar Warwick ridică din nou 
pe tron pe regele nebun. 

După ce se urcă iar pe tren, Eduard domni cu liniştea şi cu 
măreţia tiranului, conştient de puterea lui. Curtea lui rivaliză cu 
alui Carol cel Indräznet, parlamentul nu-l mai convocă, de tur- 
burările fratelui său se linişti, punând să-l înece într'un butoiu 
cu vin. Dar petrecerile prea multe îi scurtară zilele prea din 
vreme, abiă la 41 de ani. 

Rihard III. Eduard lăsase copii minori, Eduard V de 13. 
ani, a cărui regență eră să o aibă fratele său, Rihard de 
Gloucester. Acesta eră mic, slab, ciung de mâna stângă, cu 
buze subţiri şi cu suflet stetp. 

El puse să se răspândească svonul, că copii nu sunt legi- 
timi. Parlamentul aprobă, Rihard luă coroana. Cei doi bäeti 
fură înăbuşiţi în pat şi îngropaţi sub o scară, unde schele- 
tele lor au fost găsite peste două secole. 

Crimele și tirania lui Rihard mări numărul nemultumi- 
tilor, cari fugiră in Bretagne, la Enric Tudor. Acesta după 
mamă se trăgeă din familia Lancaster, iar după tată se pre- 
tindeă că se trage din regele legendar Arthur. Ajutat de 
Carol VIII din Franţa, Enric debarcă în Anglia şi se în: 
tâlni cu Rihard la Bosworth (1485). Părăsit de ai săi, Ri- 
hard se aruncă în bătălie cu coroana pe cap şi muri ca 
un erou. 

Enric VII (1485—1509). Enric se căsători cu fata lui E- 
duard şi puse începutul familii Tudorilor, care a stăpânit 

nu avuseseră regii până la ea. 

In răsboiul celor două roze s'a stins feudalitatea engleză şi a 
început să se ridice burghezia. In locul caselor în paiantă, încep 
să se construească altele de cărămidă, comerţul şi fabricarea pos- 
tavurilor începe să se exercite de Englezi. Enric pune o taxă mare 
pe lâna exportată, spre a încurajă fabricatele din ţară. 

Mai multe răscoale se aţâţară contra lui Enric de către aven- 
turieri, cari se dau ca descendenţi din vechia familie regală. Unul 
din ei fu prins şi pus în serviciul bucătării regale, alţii spânzurați 
sau ucişi. Se institui o curte înaltă de judecată, numită camera 
înstelată, dela ornamentatia sălii în care tinea şedinţele. Această 
curte deveni un instrument de despotism în mâinile regelui. 

Enric își formă o gardă de soldaţi, care fu primul înce- 
put de armată permanentă în Anglia. Şi în afară prestigiul 
lui a fost însemnat. Franja i-a plătit o sumă mare, spre a-i 
cumpără neutralitatea, o fată a lui s'a măritat cu regele 
Scoției, ceeace va aduce unirea acestei feri cu Anglia, fiul 
său a luat de soţie pe fiica regelui Spaniei. Astfel acest 
pring, crud şi viclean, care a stors bani prin toate mijloa- 
cele, care a umplut tezaurul prin confiscări, care a chiemat 
parlamentul numai odată în ultimii 13 ani ai regimului său, 
a contribuit la mărirea Angliei, a întemeiat regalitatea mo- 
dernă engleză. 


32. Germania după Cruciate (1250—1492). 


Pecänd Franţa si Anglia se constituesc în state nationale, 
cu regi ascultați, cu instituţii comune întregii teri, imperiul 
german se sfărâmiţează mereu și puterea împăratului nu mai 
igi are izvor în autoritatea lui de cap al terii, ci în puterea 
luj de cap.al unei casse puternice. Fiecare împărat pune in- 
teresul cassei sale mai presus de interesele generale ale 
împărăţii. 

Marele interegn. Papa recomandase prinților germani să 
aleagă alt împărat contra lui Frederic II. Alesul Wilhelm 
de Olanda, cum şi cei aleși după dânsul, Rihard fratele lui 
Enric II din Anglia, apoi Alfons de Castilia, cari au fost 

aleşi în acelaşi timp de două partide, n’au fost regi in rea- 
litate. Cel din urmă nici n'a călcat cu piciorul în Germania. 
Astfel epoca aceasta se socoteşte epocă fără regi, interegnul 
cel mare. 

In timpul interegnului, printii si episcopii începură să-şi 
mărească puterea, apăsând pe cei mai slabi, smulgând dreptu: 
rile regale. Seniorii mici năvăliau din castele asupra trecătorilor, 
îi luau prizonieri şi cereau sume de răscumpărare. Insäsi 
regina, soţia lui Wilhelm, a fost jefuită de podoabele ei de 
către doi cavaleri şi regele, în loc să-i pedepsească, le-a mai 
plătit şi răscumpărare. Dreptatea a fost înlocuită atunci cu 
puterea (dreptul pumnului, Faustrecht), instituţia” cavalerii 
a devenit cavaleria hoatä (Raubrittertum). 

Rudolf de Habsburg (1273—1291). La moartea lui Lihard' 
(1272), Germania şi papa voiau un împărat. Papa voiă mai 
cu seamă, că setemeă de puterea capetienilor (Filip III in- 
trigă să se aleagă el). 

Prinții electori nu voiau să aleagă însă un print puternic, 
ci aleseră un comite, cunoscut prin vitejia şi prin pietatea lui, 
pe Rudolf. Familia Habsburgilor e vechie, de prin secolul 10 
şi în secolul 11, unul din ei a luat titlul după numele unui 
castel (Habichtsburg = castelul vulturilor). Ea posedă întinse 
posesiuni în Germania sudică. 

Intre principatele germane, cele mai puternice erau al Bran- 
denburgului, condus de ‘urmasii lui Albert Ursul gi al Au- 
striei condus de casa Babenbergilor. Cassa din Braudenburg 
se chiemă ascanică şi prin cuceriri asupra Slavilor ajunsese 
cea mai puternică, întrun timp s'a întins dela Dresda până 
la Danzig. Cassa austriacă, puternică până la Frederic II, 
s'a stins atunci si posesiunile austriace fuseseră ocupate de 
regele Boemiei, Ottocar II. Regele Boemiei eră sprijinit de 
papă şi desi avu de luptat cu Bela IV, al Ungariei, însă il 
învinse și ocupă Stiria, cum si Carintia. 

Rudolf invită ve Ottocar, să întoarcă imperiului terile ocu- 
pate pe nedrept, regele nu voi şi Rudolf merse. contra lui. 
Cei mai mulţi seniori părăsiră pe Ottocar, care veni înain- 

tea împăratului şi-i depuse jurământ pentru Boemia şi Mo- 
ravia, părăsind terile austriace. Ottocar încheiase pacea fără 
gând de a o păstră. 

El se aliè cu mai mulţi printi germani și primind aiutor 
polonez începi: răsboiul. Rudolf eră aliat cu regele Ungariei. 
Lupta dela Marchfeld a fost hotärîtoare pentru Rudolf, Ot- 
tocar a fost ucis (1278). Statele austriace le dete apoi împă- 
ratul fiului său, Albert, cu drept de stăpânire veşnică. A- 
cesta e începutul monarhii austro-ungare. 

Noul împărat nu se mai gândi nici la Italia, peștera leu- 
lui, ziceă el, nici le Polonia, sau la Ungaria. Ambitiunea lui 
era să restabilească ordinea şi dreptatea. Străbătu tara, dă- 
râmâna castelele tâlhăreşti şi spânzurând pe cavalerii hoţi. 
Astfel Rudolf fu un restaurator al imperiului. 

Adolf de Nassau (1292—1298). Rudolf stăruise ca fiul său să 
fie ales de electori, însă nu reuşise, căci electorii se temeau de 
Albert. In locul lui se alese comitele Adolf de Nassau, care eràl 
slab şi sărac. Adolf provocă însă pe toată lumea, pe Filip ce 
Frumos, pe papă şi pe prinții germani. Aceştia se înţeleseră si 
aleseră pe Albert, care veni cu armată contra lui şi în luptă se 
zice că a omorit pe Adolf cu propria lui mână. 

Albert I (1298—1308).. Eră om instruit, viteaz, aspru şi pasionat. 
Bonifaciu VIII îl acuză că a omorit pe Adolf prin trădarea şi-l 
declară nedemn de imperiu, de aceea trecu deocamdată în partea 
lui Filip cel Frumos. El se ocupă să mărească posesiunile cassei, 
şi la stingerea dinastiilor din Ungaria şi din Boemia s'a luptat să pue 
mâna pe acele teri, fără izbândă însă. Din lăcomie oprise moşte- 
nirea nepotului său Joan, căruia-i fusose epitrop, şi acesta atatat 
de câţivă episcopi îl ucise. 

Liberarea Elveţiei. Povestea că Elvetienii erau apăsaţi 
de austriacul Gessler, că Nocuitorii au făcut o conjuratiune 
contra Habsburgilor şi că mişcarea a început dela cruzimea 
lui Gessler. care a cerut lui Tell să ia cu săgeata un măr 
de pe capul fiului său, n'are niciun temeiu istoric. Ea începe 
în secolul XVI și povestea cu Tell are un fond mitic. Ade- 
vervl e, că ţăranii din văile Schwytz, Uri, Unterwalden, 
asupra cărora Habsburgii exercitaseră o-autoritate uşoară, au 
făcut, după exemplul prinților şi cetăților, o confederatiune, 

în 1291. Moartea lui Albert a ajutat aspiratiunile lor la viaţa 
liberă. 

Enric VII de Luxemburg (1308—1313). Electorii nu mai 
Voiau să aleagă împărat din cassa de Habsburg, ‘dar temân- 
du-se de intrigile lui Filip cel Frumos, aleseră după în- 
demnul lui Clemens V un prinţ german, pe Enric, comite 
da Luxemburg. 

Enric, profitând de neînțelegerile din Boemia, merge cu 
armată şi cucereşte Praga, apoi întreaga ţară o dă ca feudă 
fiului său loan. Astfel Boemia ajunse în familia Luxembur- 
gilor, sub cari a stat mult timp. Tot aga de energic intervine 
Enric în afacerile Italiei. El trece Alpii, se încoronează în 
Milan ca rege al Longobarzilor şi în Roma ca împărat. Apoi, 
reluând pretentiunile Hohenstaufenilor asupra regatului Nea- 
polei, pregătiă un răsboiu cu cassa de Anjou pentru pose- 
siunea Italiei sudice/ când muri pe -neaşteptate, se crede 
otrăvit cu sfânta cuminecătură. 

Ludovic de Bavaria (1314—1347) si Frederic cel Fru- 
mos (1314—1330). Moartea neasteptatä a lui Enric VII cu- 
fund’ Germania în mare turburare. O parte de electori aleg 
pe Ludovic de Bavaria, pecând partidul Habsburgilor alege 
pe fiul lui Albert, pe ducele Austriei. Amândoi împărații 
încep să se întreacă în a risipi, unul posesiunile imperiului, 
altul pe ale Habsburgilor, spre, a-şi câștigă partizani. Lu- 
dovic se aliase cu Elveţienii, contra, cărora Frederic trimise 
o strălucită armată de cavaleri. Elvetienii atacară armata 
austriacă într'un defileu, la Morgarten 1315, unde cavaleria 
austriacă nu se putea desfășura. 

Păstorii şi ţăranii Alpilor distruseră armata de cavaleri 
precipitând asupra ei stâncile şi atăcând-o cu mäciucile. Izitr'o 
altă luptă cu adversarul său, Frederic fu făcut prizonier. După 
câtivà ani de captivitate, Ludovic și Frederic se împăcară, cu 
corditiunea ca să domnească împreună. 

Mai grele lupte avu Ludovic cu papii, cari din Avignon 
voiau să aibă puterea asupra ltaliei nordice şi erau împie- 
dicati de Ludovic. Papa eră ajutat de Filip cel Frumos. El 

aruncă interdictul asupra Germaniei şi învită pe prinți ca 
să aleagă alt împărat. Ludovic trecu în Italia, se încoronă 
la Milan şi apoi la Roma, dar trebui să se retragă înaintea 
unei armate neapolitane. El căută alianţa lui Eduard III, 
regele Angliei, căruia îi dete delegatiunea de a cuceri Franţa 
şi räsculä Flandra contra lui Filip de Valois. Pe de.altă 
parte şi acesta sustin pe regele Boemiei, Ioan, contra lui 
Ludovic. 

Înéuntru Ludovic nemulţumi pe prinți prin voinţa lui de 

a-şi mări pe căi nedrepte stăpânirile cassei. Totuşi, inlupta 
cu papa, electorii au declarat contra 
papei, că prinţul ales de ei, cu ma- 
joritatea voturilor, este de drept su- 
veranul statului, fără aprobarea 
papei. Cu aceasta, imperiul german 
pierdeă caracterul lui mistic de cap 
al lumii creştine şi devenià un stat 
particular, în care prinții aveau drep- 
uri suzerane. 
Marcgrafiatul de Brandenburg, în 
care se stinse familia ascanicä, Lu- 
dovic îl dete fiului său, și de aci a 
izvorjt cearta cu regii Boemiei. Incă 
înainte de a muri Ludovic, majori- 
"tatea electorilor alesese împărat pe 
Impärat sec. XIV. Carol, fiul lui loan de Boemia. 
Carol IV (1347—1378). Cassa de 
Luxemburg ajunse la tronul imperial şi-l fink aproape o 
sută de ani. 

Carol avi oarecari nemulțumiri din partea prinților bava- 
rezi, mat pe urmă câştigă putere asupra întregului stat, mul- 
tumitä învăţăturii (studiase la Paris şi ştiă mai multe limbi) 
şi talentelor sale diplomatice. El era om practic şi calculator, 
înţelese puterea banilor, căută să aibă bani şi să-i chiel- 
tuească bine. 

Mari cassa sa cu o mulţime de posesiuni, între altele cu 
Brandenburgul, astfel că ajunse cel mai puternic prinţ al 
imperiului. 

Activitatea lui a fost mai mare în Boemia, încât Boemii 
îl numesc «tatăl Boemiei», pecând Germanii il numesc «tată 
vitreg al Germaniei.» A întemeiat în Praga o universitate 
după modelul celei din Faris, a construit domul din Praga, 
a întemeiat gragu! Carlsbad. 

In zilele lui, Germania a fost pustiită de Ciuma neagră, 
o urgie grozavă pentru populatiune. Poporul aruncă vina 
asupra Evreilor, pe care-i acuză că au otrăvit fântânile, 
Multi Evreii fură omorâţi. In Italia, Carol vândü mulţime de 
privelegii, spre a luă bani. 

Actul cel mai important al lui Carol a fost bula de aur }), 
care regulă modul alegerii împăraţilor și drepturile prin- 
filor electori. i | 

Se hotärà, că au drept să aleagă pe împărat tre? arhiepis- 
copi (de Mainz, Colonia şi Trèves) şi patru prinți laici (re- 
gele Boemiei, comitele palatin depe Rin, ducele Saxoniei ş 
marcgraful de Brandenburg). Electorii aveau drepturile re- 
gale (monetă, impozite, mine) dreptul de justiţie suverană, 
încât un supus allor nu puteă fi judecat decât de ei şi nu 
putea apelă la împărat contra lor. Prin acest act, electora- 
tele ajungeau ca niște regate “în imperiul german. 

Venceslav (1378—1400). Carol IV avea mai multi fii, 
dintre cari doi au ocupat tronul. Venceslav eră betiv, su- 
părăcios și fără stăruinţă. 

Prin capriţiile sale: a revoltat pe prinți, clerul, chiar pe 
fraţii săi, Fu prins şi aruncat la închisoare, apoi liberat. Autori- 
tatea lui în imperiu era nulă, încât electorii l-au depus gi au „ales 
pe Robert (1400—1410) sau Ruprecht, comitele palatin. Venceslav 
se retrase în Boemia, părăsind Germania cu totul, dar niçi Robert 
nu a făcut ceva pentru restabilirea ordinei. 

Lipsa de autoritate a împăraţilor eră priincioasă răsboaielor par- 


ticulare. Cele mai însemnate räsboaie au fost ale cetăților din 
Suabia cu comitele de Wirttemberg şi ale Elvetieniler cu. Aus- 


1) Dela capsula (bulla) de aur în care e închisă pecetia imperiului. 

triacii. In răsboiul celor dintâiu, cetăţile au fost învinse şi mândria 
cetăților, cari voiau, după exemplul Hansei, să fie independente, a 
fost umilită cu totul. Elveţienii insă câştigară asupra ducelui habs- 
burg o mare victorie la Sempach (1386). Mai târziu au povestit 
ei, că victoria s'a câştigat prin sacrificiul lui Arnold de Winkel- 
ried, care a făcut cu corpul său o spărtură în zidul de lănci aus- 
triace. Iegind învingători şi la Naefels, Elvetienii îşi câştigară in- 
dependenţa pentru totdeauna. 

Liniştea publică ne mai putând fi ţinută de împărat, a început 
să se instituească tribunale secrete (Sfânta Wema, sau Feme) 
cari să condamne pe marii criminali. Pedeapsa eră totdeauna 
moartea şi tâlharii cei mai feroci, prinții cei mai puternici tremurau 
de frica ei (a chemat să judece chiar pe impăratul Frederic ITI) 

Sigismund (1410—1437). La moartea lui Robert, electorii. 
aleseră pe Sigismund, fratele lui Venceslav, deşi acesta trăiă 
şi void să exercite puterea de împărat, Sigismund determină 
pe fratele său să se retragă şi după moartea lui se făcu rege 
si în Boemia. De mai înainte eră rege al Ungariei şi marc- 
graf al Brandenburgului, inéat posesiunile lui erau mai întinse 
decât să le poată conduce. Ca să se ocupe mai mult cu Un- 
garia, a lăsat grijile -Germaniei amicului său Frederic de 
Hohenzollern, căruia i-a dăruit Brandenburgul, cu demnitatea 
de elector. Astfel începe în 1415 fortuna Hohenzolernilor, 
creatorii Germaniei moderne. . 

Sigismund, ca rege al Ungariei, este insemnat prin luptele 
cu Turcii, în cari a fost aliat cu Mircea cel Mare, iar în 
Germania, prin stăruința ce.a pus să aducă pace în biserică. 
Ca o urmare a certelor bisericeşti au fost nişte teribile răs- 
boaie în Boemia, cari au ţinut până la moartea lui Sigis- 
mund. Prin căsătoria fetei sale cu Albert de Austria, Si- 
gismund a pregătit Habsburgilor tronul Germaniei, cum şi 
succesiunea Ungariei și a Boemiei. 

Albert II (1438—1439). Cu ginerele lui Sigismund, cassa 
de Austria ocupă tronul imperial, timp de aproape 400 de 

ni. Albert muri îndată într'o expediţie contra Turcilor, atins 
de ciumă. 

Frederic III (1440—1493). Impărat fu ales vărul lui Al- 
bert, care e însemnat numai că a domnit „mai mult de o 
jumătate de secol şi a moştenit pe toate rudele sale, întru- 

nind toate posesiunile cassei de Austria. A pierdut însă Bo- 
emia şi Ungaria, cari şi-au ales regi proprii. A lăsat să se 
mărească ducatul Burgundiei şi a privit cum regele Poloniei 
poartă biruinte şi reduce puterea cavalerilor în Prusia. Spre 
a mări puterea cassei sale, căsă- 
tori pe fiul său Mazimilian cu 
Maria, fata lui Carol cel Indrăz- 
net și astfel statele puternicului 
duce trecură la cassa de Habs- 
burg. Atunci s'a zis despre Austria 
cuvintele : Bella gerant alii, tu fe- 
lix Austria nube. Frederic însuşi 
aveă semnele sale misterioase A. 
E. I. O. U, căci se ocupă cu al- 
chimia şi cu astrologia. 

Aceste litere însemnau: Aus- 
triae est imperare orbi universo, 
vis care păreă departe de împli- 
nire, pe vremea când Frederic fu- 
giă din Viena, alungat de Mateiu Corvin şi rătăcit din oraş 
în oraş, cu puţini credincioși, trăind din darurile cetăților, 
care însă a ajuns o realitate sub urmașii lui. Frederic a fost 
cel din urmă împărat german încoronat la Roma. 


Carol cel Ind. 


33. Biserica si Ereziile. 


Autoritatea bisericii a atins culmea în secolul 11 si 12, 
când credinţa eră puternică şi când papi insemnati au ocu- 
pat scaunul papal. In secolul 14 şi 15, decăderea este vizi- 
bilă. Cearta lui Bonifaciu VIII cu Filip cel Frumos, capti- 
vitatea babilonicä şi dezordinile, cunoscute sub numele de 
marea schismă, au ruinat cu: totul prestigiul papalității. 

Captivitatea Vabilonică (1305—1377). Papa Clement V, 
care fusese mai înainte archiepiscop la Bordeaux şi care eră fa- 
vorabil tutulor planurilor lui Filip cel Frumos, considerân- 
du-se putin sigur în Italia, se aşeză din 1309 în orașul 

Avignon. Nici el, nici urmașii lui, în curs deaproape 70 de 
ani, n’au mai trecut munţii Alpi. La Avignon, însă, papii 
s'au bucurat in acest timp de mai multă libertate decât la 
Roma, unde erau supuşi partidelor. Oraşul eră bine întărit 
şi papii se aflau în siguranţă. 

Episcopatul însă şi regalitatea franceză trăgeau mari fo- 
loase, căci numărul eardinalilor francezi eră mai mare şi 
papii susțineau mai mult pe regii capetieni. Cu împărații 
germani aceşti papi stau în duşmănie, mai ales cu Ludovic 
de Bavaria, contra căruia au susţinut pe Carol de Boemia. 

Lipsa papilor din Roma deşteptă în inima Italienilor do- 
rul de ei. Vocile cele mai autorizate, toate spiritele religi- 
oase, toţi suveranii cereau întoarcerea papilor în scaunul sf. 
Petru. Se mai adăogă nesiguranța, în care se aflau papii în 
Avignon, în urma răsboiului cu Anglia, cum și pustiirea o- 
raşului prin ciuma neagră. Apoi prinții italieni amenințau 
să ocupe statul papal, dacă papii mai rămâneau în Franţa. 
Toate aceste motive au determinat pe Grigorie IX ca să se 
mute în Roma (1377). 

Marea schismă (1378—1415). La moartea lui Grigorie, 
cardinalii din Roma aleseră de papă pe Urban VIsub pre- 
siunea poporului, care se temeà să nu fie ales un Francez, 
căci cardinalii francezi erau în majoritate. Aceştia, deşi re- 
cunoscură deocamdată pe Urbân, mai pe urmă se ridicară 
contra lui, fiindcă eră prea autoritar, şi, împreună cu cardi- 
nalii din Avignon, aleseră un alt papă, pe Clement VII. Cei 
doi papi se afurisiră unul pe altul şi creștinătatea se împărţi 
între ei: cu Urban Germania, Italia, Anglia; cu Clement 
Franţa, Neapole, Spania, Scoţia. Clement se aşeză la Avig- 
non, şi astfel fură doi papi, marea schismă (—despärtire). 

La moartea lui Urban, cardinalii din Roma aleseră alt papă, dar 
şi cei din Avignon aleseră altu!, după moartea lui Clement VII. 
Existenţa a doi papi turbură profund cregtinätatea, căci nimeni nu 
mai da ascultare bisericii, fiind afurisit ori de către un papă, ori de 


către celălalt. Apoi veniturile erau prea mici pentru doi papi, şi 
de aceea fiecare căută să vândă: beneficii, să pue impozite asupra 

bisericilor şi tot felul de taxe. Din această cauză, se ridicau plân- 
geri din toate părţile gi autoritatea religii se pierdea. 

Universitatea din Paris, care aveă cea mai celebră şcoală de 
teologie din lume, luă iniţiativa să ceară părerea întregii creşti- 
nätäti şi primi 10000 de răspunsuri, în cari se propuneă sau abdicarea 
amândoror papilor, sau judecarea printr'un arbitraj, sau convocarea 
unui conciliu. Conducătorul universităţii erà un om însemnat, nu- 
mit Gerson. Insă nici un mijloc nu izbuti să înlăture shisma. Se 
convoacă un conciliu la Pisa (1409) dar cei doi papi nu voesce să 
ia parte şi fiecare chismä un conciliu al său. Conciliul din Pisa îi 
depuse pe amândoi şi numi pe altul, pe care niciunul din ceilalţi 
nu-l recunoscură, încât fur“ trei papi. 


Ereziile. In faţa bisericii oficiale, care se străduiă în planuri 
politice, în putere şi avere, creştinii pioşi căutau mântuirea su- 
fletească, pe calea renunţării la bunurile lumeşti şi au în- 
fiinţat, unii, tagme călugăreşti supuse bisericii, cum au fost 
tagmele călugărilor cerşetori ; alţii, s'au ridicat contra bisericii 
oficiale ‘si au atacat abuzurile si viţiile clerului. Aceştia sunt 
ereticii, antemergătorii Iki Luther şi ai lui Calvin. 


Călugării cerşetori luau ca model viata lui Cristos, şi-şi pro- 
puneau să renunţe la orice avere. Ca mai toate tagmele de călu- 
gări apuseni, ei s'au ivit în terile romanice. Erau două tagme, a 
Pranciscanilor sau Minoriţilor (fratres minores) întemeiată de 
Francisc din Assisi, care se îmbrăcă cu trente gi mergeă cerşind 
şi predicând, si a Dominicanilor (in Franţa Iacobini) întemeiată 
de spaniolul Domingo, care predică contra Albigensilor. Domini- 
canii au condus teribilele tribunale ale incvizitiunii. 

Aceste tagme aveau unele ramificări, cari ajungeau până la 
erezie. Dominicanul Eckart, în Germania, meditând asupra rapor- 
tului dintre D-zeu şi lume. ajunse la idea, că totul e D-zeu (pan- 
teism) Thomas a Kempis,.a compus cartea, care s atribuit gi 
altora, De imitatione Christi, una din cele mai pioase cărţi ale 
literaturii creştine, în care se pune mai mult temeip pe credinţa 
internă, decât pe formele externe ale religii. 


Wiclif. Un profesor al universităţii din Oxford începu, pe 
vremea lui Eduard III, să combată viata călugărilor cergetori. 
Apoi merse mai departe, atăcă indulgentele, cultul icoanelor 
şi al sfinţilor, celibatul preoţilor, dogma transformării pâinii 
şi vinului în corpul si sângele lui Cristos şi declară biblia 
ca singurul izvor de credinţă. Elevii lui Wiclif răspândiră 
doctrinele lui în toate părţile şi provocară în Anglia teribila 

Tăscoală a ţăranilor. Wiclif fu condamnat de un sinod, fu scos 
din pr:fesorat, dar rămâse ca preot până la moarte. Urmaşii 
lui, numiti Lolarzi, au fost distruşi cu foc gi cu sabie in 
secolul 15. 

Hus. Cel mai însemnat răsunet l-au găsit învăţăturile lui 
Wiclif ' în Boemia, unde loan Hus eră profesor la Praga. 
Aci, învăţătura lui Hus se uniă si cu tendinţele nationaliste 
ale Cehilor şi găsiă sprijinul fostului împărat Venceslav. 
Papa excomunică pe Hus, dar partizanii acestuia arseră în 
Praga bula de excomunicare. Nuthai, după ce papa aruncă 
interdictul, asupra tutulor celor cari-i vor acordă azil, Hus 
părăsi capitala, apelând la un conciliu general şi răspândind 
învăţăturile lui printre ţărani. 

Conciliul din Constanţa (1414—1418). Impăratul Sigis- 
mund, ca să pue capăt shismei, adună la Coustanta un sinod, 
un parlament extraordinar al întregului apus, la care luară 
parte fruntuşii universităţilor (Gerson) peste 18000 de clerici 
şi peste 100.000 de laici. Sigismund sustini sinodul contra 
papilor, cari voiau să-l dizolve, iar sinodul se declară su- 
perior papei în cestiunile de credinţă. Papii nu voiau să re- 
cunoască superioritatea conciliului, dar acesta depuse pe 
unul, obtinù abdicarea altuia și alese pe Martin V, care 
puse capăt shismei. | 

Conciliul își luase misiunea de a apără credinţa contra 
ereticilor și chemă pe Hus, ca să-şi apere învăţăturile. După 
ce primi promisiune din partea lui Sigismund, că nui se 
va întâmplă nimic, Hus merse la Constanţa, unde fu arunct 
la închisoare. -Hus respingea idea că e un revoltat, însă 
refuză să renege invätäturile sale, până nu i se vor combate 
cu sfânta scriptură. Toate stäruintele puse pe lângă el fură 
zadarnice. In cele din urmă, conciliul îl condamnă să fie pe- 
depsit de puterea civilă. Hus fu ars în public. Se zice,'că o 
bătrână veni să arunce surcele, pe rug, iar el văzând-o a 
murmurat : «sancta simplicitas !». 

Răsboaiele husitice. Vestea morţii lui Hus ridică toată 
Boemia contra lui Sigismund, care-şi călcase promisiunea 

dată. Furia Cehilor eră cu atât mai mare, cu cât după Ven- 
ceslav Boemia aveă să vie lui Sigismund. Ei voiau limba 
lor în biserică, întoarcerea clerului la viaţa simplă şi luarea 
cuminecăturii sub amândouă formele, pâine și vin, căci, dela 
un timp, în biserica apuseană sfânta cuminicătură se dă nu- 
mai sub forma pâinii. După această din 
urmă cerere, li s'a dat numele de utra- 
quisti (utraJsau calixtini, dela numele 
sf. potir. Ca semn dinstinctiv, ei au în- 
locuit pe turlele bisericilor crucea cu 
potirul. Mulțimea pătrunse în sfatul co 
munei şi aruncă pe consilieri pe fe- 
reasträ. 

Când Sigismund voi să cuprindă Pra- 
ga, fu bătut de două ori. Conducătorul ° 
Cehilor eră cavalerulcu un ochiu, orb 
mai apoi, Ioan Zisca. El făcuse dintre 
Cehi o infanterie, care ştiă să utilizeze 
ca şi Elvetienii, poziţiile favorabile ale Arcag, 
terenului gi a devenit spaima lui Sigis- 
mund şi a Germanilor. Desi atacati din două părţi, din Ger- 
mania şi dinspre Austria şi Ungaria, Boemii au ieşit biruitori. 


Odată Germanii câştigaseră victoria (1421), au luat fuga, însă, 
îndată ce au auzit că vine teribilul orb. Pe Sigismund l-au invins 
definitiv la Deutsch-Brod şi l-au scos din Boemia. 

Succesele făcură însă pe Cehi să se împartă în secte, din ce în 
ce mai extreme. Unii se chemau Taboriji, de pe numele biblic 
ce-l deteseră unui munte, pe care-şi aveau lagărul. Doctrinele lor 
mergeau 'până la respingerea misterelor, afară de botez gi de cu- 
minecătură, şi până la comunitatea averilor. 

După moartea lui Zisca, Taboritii găsiră alt conducător în Pro- 
coplcel Mare, mai înainte călugăr. 

In zadar bis:rica predică cruciate contra lor, în zadar sute de 
mii îi atacară, căci Procop învinse pe Germani definitiv la Aussig 
(1426). Procop aruncă cetele sale asupra Germaniei până la Bal- 
tica, apoi asupra Austriei şi Ungariei. Frica făceă pe atacați să 
părăsească cetăţi gi castele, să se teamă de ei ca de cevă diabolic. 

Văzând că nu-i poate reduce prin arme, Sigismund şi 
biserica se văzură nevoiţi ca să negocieze, chemară dar pe 
Boemi la conciliul din Basel. 

Conciliul dela Basel (1431—1449). Papa Martin V în- 
cercase să adune un conciliu, dar diferite piedici i se puseseră 
în cale, până ce convocă conciliul dela Basel în 1431, pe 
care îndată voi să-l strămute la Bolonia, ca să poată luă 
parte la el cu mai multă înlesnire şi biserica orientală, cu 
care se tratà cestiunea unirii. Conciliul se opuse şi papa 
trebui să cedeze. In Basel veniră reprezentanţii Boemilor, 
ca să-şi apere doctrinele lor. După mai mulţi ani de nego- 
cieri, li se recunoscu limba în biserică şi cuminecătura, iar 
Boemii trebuià să întoarcă bisericii averile. Taboritii nu voirä 
să se supună, dar în lupta cu ceilalţi Boemi fură bătuţi 
până la nimicire. Aceste răsboaie au dat suflet naţiunii boeme 
şi au scăpat-o de germanizare, deşi au sărăcit-o, deși au dis- 
trus biserici, orașe, obiecte de arti. 

Conciliul din Basel, convins de forţa lui, decând papa ce- 
dase, voiă să conducă el biserica şi declară că autoritatea con- 
ciliului este mai mare decât autoritatea papei. Acesta hotă- 
rise ca conciliul să se strămute la Ferara (1437). Conciliul 
nu se supuse, şi deşi cu un număr de membri foarte redus, 
continuă ședințele 10 ani, pe când la Ferara eră un alt con- 
ciliu, așă dar două concilii, cum erau mai înainte doi papi. 
Conciliul din Basel chiar şi numi un papă nou, pe fostul 
duce de Savoia, Amedeu, care luă numele de Felix V şi 
pe care-l recunoscură unele state. 

Conciliul dela Ferara şi Florenţa (1438—1445). Con- 
ciliul dela Ferara trată unirea celor două biserici. In faţa 
pericolului turcesc, împărații bizantini se arătau gata să re- 
cunoască autoritatea papei, să admită dogma catolică, numai 
să primească ajutor spre a rezistă inimicilor. După negocieri 
cu Grecii la Constantinopole, papa reuni conciliul din Ferara, 
la care luară parte aproape 700 de Greci, împreună cu îm- 
păratul bizantin. Discuţiunile, lungi şi dificile, ţinură până 
în 1439, când conciliul fu strămutat la Florenţa. 

Asupra cestiunii de dogmă Filiogue, asupra doctrinei pur- 
gatorului, asupra întrebuintärii azimei la cuminecătură, 
înţelegerea se ajunse repede, dar asupra autorităţii papale 
discutiunea fu vie. In cele din urmă, Grecii o recunoscură, 
afară de un mitropolit. Insă ajutorul promis din apus nu 
sosiă şi zelul pentru unire al Grecilor scäzù. Chiar impä- 
ratul se lepădă de ea, iar peste onnve ani Sfânta Sofie de- 
veniă moschee. 

La amândouă sinoadele, au luat parte, în suita împăratului, 
un boier moldovean Neagoe şi un protopop. Ei merseseră la 
patriarhie, spre a obţine un mitropolit şi împreună cu dânsul, 
numit Damian, au luat parte la sinod. 

In anul 1448, antipapa Felix V, după interventiunea 
Franţei, abdică, iar conciliul dela Basel recunoscù pe Ni- 
colae V. 

Cu Nicolae V se sfârşeşte .marea schismă în biserica apu- 
seană. El a îndemnat statele apusene să deà ajutor Grecilor, 
ca să reiă Constantinopole din mâinile Turcilor, însă toate 
îndemnurile lui n'au avut de rezultat, decât numai câtevă 
ajutoare trimise Ungurilor. 

Dintre urmașii lui, a fost însemnat Pius IT, numit mai 
înainte Aeneas Sylvius, vestit prin scrierile sale latineşti. 
Piu voiă să meargă singur în capul cruciatei, dar când 
ajunse la Ancona, de unde trebuiă să plece, găsi în locul 
unei armate câtevă cete de aventurieri, şi de desperare muri 
nobilul bătrân. 

Cât priveşte cererile de reformă în biserică, papii nu le-au 
primit, cu toate recomandările conciliilor și ale oamenilor 
celor mai însemnați. De aceea reformele se vor face de alţii 
şi contra papilor. 


34. Italia după cruciate. 


Lupta dintre imperiu și papalitate a favorizat în Italia 
formarea de state particulare, ea și în Germania. Imperiul 
eri o creatiune prea artificială, căci în Germania eră prea 

roman, in Italia prea german, și n'a căutat să organizeze 
forţele naţionale nici ale uneea, nici ale alteea. De aceea Ger- 
mania şi Italia vor trebui să astepte secolul al XIX-lea 
spre a se constitui în state naţionale unite. Papii n'au putut 
nici ei organizà Italia, căci papalitatea este o instituţie cos- 
mopolită, care pretindeă să conducă toată crestinätatea, nu 
numai o singură naţiune. Strămutarea scaunului papal la 
Avignon lăsă th Italia frâu liber tuturor ambitiunilor locale, 
din cari ieşi multimea de state, cu formele de constituţie 
cele mai variate. In Piemont rămăseseră instituţiile feudale, 
dar în Toscana cetăţile îşi deteseră un regim republican. In 
Lombardia apare regimul tiranic, ca în vechile cetăţi gre- 
ceşti, în Neapole şi Sicilia cassa de Anjou urmăreşte planul 
regilor normanzi de à se întinde pe socoteala celorlalte state, 
pe 'când Genova şi Elveţia sunt republici aristocratice, 

Guvernul apäsätor al aristocrații a condus în cetăţile 
italiene la crearea tiranii grecești cu numele de podestat 
(podesta). Din pricina rivalitätilor si a luptelor interne, în locul 
consulilor aristocrați se ridică un funcţionar, de obiceiu de 
amilie aristocratică, pune mâna pe guvern, se înconjoară 
cu soldaţi mercenari, ai căror şefi, numiţi condottieri, ajung 
a însemnătate. Agesti condotieri, cu cetele lor, treceau dela 
un podestat la. altul, dela o cetate la alta, şi fiindcă erau 
cam aceiaşi, deseori se înțelegeau între ei, ca să se lupte 
fără să se omoare, aşă că luptele lor erau mai mult niște parade. 
Astfel Italienii pierduseră curajul militar si de aceea tara lor va 
fi mult timp arena de luptă a statelor puternice. 

Statul papal. In statul lor, papii păreau atotputernici în 
timpul lui Bonifaciu VIII, care a persecutat familia Collona 
în mod păgânesc, a predicat contra ei o cruciată şi i-a luat 
posesiunile. 

In ziua încoronării sale ca papă, a adus pe regele Siciliei 
şi pe al Ungariei să-i ducă de frâu calul şi să-l servească la 
masă. 

In anul 1300 a serbat un jubileu gi au venit la Roma 
creştini din toată lumea atât de mulţi, în cât au trebuit să 

locueascä în corturi, afară din oraş. Această scenă a fost zu- 
grăvită într'o biserică din Roma de pictorul Goto. Mandria 
lui Bonifaciu l’a împins la luptă cu Filip cel Frumos, din 
care a ieşit umilită papalitatea, iar strămutarea la Avignon 
i-a pierdut în Italia orice prestigiu. 

In oraşele papale se întemeiară republici, sau se întăriră 
mici dinastii, cum eră Bolonia între cele dintâiu si Ferrara: 
între cele de al doilea. Roma se pustieste, populaţia dela 
marginile ei se retrage împrejurul Capitoliului, încât unele 
monumente romane rămaseră în câmpie. Baronii luau ma- 
terial din monumentele vechi, ca să-și construiască ziduri şi 
turnuri, 

Cola di Rienzo. Mizeriile din Roma atinseră sufletul lui 
Nicolae Rienzi, fiul unui cârciumar şi al unei spălătorese. 
Entuziast şi elocvent, după studii adânci ale literaturii vechi, 
Rienzi înflăcără poporul contra apăsării nobililor şi izbuti să 
obtie în Roma o putere dictatorială. El readuse liniștea, goni 
pe toţi baronii din cetate şi luă titlul de tribun al poporu- 
lui. Imbätat de succesele sale, Rienzi trimise din Capitoliu 
scrisori tutulor regilor si celor doi împărați (Ludovic de Ba- 
varia şi Carol IV) chiemându-i la Judecata senatului roman. 
Pompa, luxul lui şi serbările fantastice depărtară poporul de el, 
iar papa îl excomunicä. Rienzi fugi în Germania la Carol IV 
acesta îl trimese papei la Avignon, iar papa, voind să se 
folosească de prestigiul lui, îl trimese în Italia cu armată. 
Rienzi iar avu zile de triumf, însă, continuând viaţa de 
pompă şi măreție, pieri intr’o răscoală, atâtatä contra lui de 
nobili. 

După înlăturarea shismei, papa Nicolae V puse multă 
grije la încurajarea artelor si a ştiinţelor. Cu mult zel adună 
el manuscrise şi întemeid vestita bibliotecă a Vaticanului. 
Sub Siztus IV (pela 1480) începe însă politica lumească a 
rudelor papei, cunoscută sub numelé de nepotism, adică fo- 
losirea drepturilor papale în interesul rudelor papei.: Această 
politică a ajuns la culme sub Alexandru VI Borgia (pe la 
1500) de origine spaniol. 


www.dacoromanica.ro 


232 


Alexandru aveă copii dintr'o căsătorie, înainte dea i 
papă, şi voiă să le creeze state. Fiul său Cesare e vestit 
pentru cruzimea şi viclenia, cu care a distrus dinastiile din 
oraşele papale, încât şi-a format un stat. Odată a ucis pe un 
vrăjmaş al său, chiar în braţele lui Alexandru, aşă că a stro- 
pit cu sânge obrazul papei. O fată a papei, Lucrezia, a fost 
mai bună decât îi merge vestea: eră ducesă de Ferrara 
frumoasă şi instruită. 

Neapole şi Sicilia. Papii deteseră regatul Siciliei lui Caro 
de Anjou, om aspru şi ambițios. El void să unească întreaga. 
Italie, adecă tocmai ceeace îngrozise pe papi sub Hohen- 
staufeni. Planul lui mergeă încă şi mai departe, să supună 
Constantinopole, când izbucni răscoala din Sicilia. 

Vesperele siciliene (1282). Carol apăsă pe locuitori cu im- 
pozite şi niciodată nu chemă parlamentul. El mută capitala 
dela Palermo la Neapole şi atâtä mari nemulțumiri printre Si- 
cilieni. In 1282, la sărbătorile Paştelor, când lumea mergeà 
la biserică, seara (vecernie) un Francez se purtă necuviincios 
cu o femee, sub pretext că o cercetează dacă are arme as- 
cunse. Bărbatul femeii ucise pe francez, îndată fură omorîti 
Francezii din Palermo până la unul, apoi din toată Sicilia. 
Carol se pregätià la o răsbunare teribilă, însă Petru, regele 
Aragonului şi ginerele lui Manfred, se aliase cu Sicilienii. 
El intră în Palermo și se încoronă ca rege al Siciliei. Astfel 
Sicilia s'a liberat de Carol şi a purtat necontenit răsboaie 
contra Neapolului. 


Carol IT (1285—1309) a purtat lupte cu Sicilia, şi prin căsătoria 
sa cu prinţesă din cassa regilor unguri a deschis fiului său Caro? 
Robert drumul la tronul acestei teri. Dintre urmaşii lui Carol în 
Neapole, fiica sa, Ioana, care trăiă în jumătatea a doua a seco- 
lului 14 a fost vestită prin intrigile si prin crimele sale, cari au făcut 
pe regele Ungariei să vie să cucerească Neapole. Dar fiind declarată 
inocentă de către papa, regele ungur ii lăsă statul pe care l'a con- 
dus rău. O altă Joana, n'a dus o viaţă mai cuviincioasä, şi, fiindcă 
adoptase şi pe un prinţ aragonez şi pe unul din cassa de Anjou, 
a fost cauză de multe răsboaie şi cruzimi, până ce cassa de Aragon 
ocupă regatul. 

Alfons V de Aragon (pe la 1450) numit şi magnificul, 
a reunit sub sine Aragonul, Sicilia și Neapole. Intre urmaşii lui 
încep răsboiele cu regii francezi, moştenitori ai familii de Anjou. 

Florenţa şi Pisa. In Italia centrală, cea mai mare impor- . 
tantä a avut-o mai întâiu Pisa, care în secolul 11 a smuls 
dela Arabi Sardinia şi Corsica, a distrus Amalfi si a tras 
mari foloase din expeditiunile cruciate. Dar şi contra Pisei 
se ridică Genova, care o învinge în luptă și răpeşte Corsica, 
iar mai târziu cassa de Aragon îi ia Sardinia. In luptele in- 
terne din Pisa, este vestit supliciul contelui Ugolino, închis 
de arhiepiscop întrun turn, cu doi copii şi cu trei nepoți, 
unde au fost fäsati să moară de foame. 

Aceste lupte au slăbit puterea Pisei si au ridicat pe a 
Florenței. Florenţa eră vestită din secolul 13, prin fabrici de 
postav şi prin instituţii de bancă. Moneta florentină (florin) 
eră de pe la 1250 cea mai curată şi eră luată ca tip în 
multe state. 

Luptele erau violente şi acolo între corporatiile nobile (popolo 
grasso) şi între cele ordinare 
(p. minuto). In 1301 cei de jos 
goniră din oraş pe protivnicii 
lor, intre cari eră şi Dante. 

Mai târziu, aristocrații luară 
puterea şi in mândria lor nu- 
miau pe cei de jos ciompi (cum- 
nati). Insă, ca si în Grecia ve- 
chie, familii nobile sau bogate 
luară partea poporului. In Flo- 
renta, acest lucru îl făcu familia 
Medici. Vaza acestei familii 
crescü, mai ales în timpul con- 
ciliului dela Constanţa, când ea 
a procurat papilor sume mari. 

“ Ioan Medici, cu multă a- 
bilitate, atrase pe poporul de 

titiune a impozitelor, cum şi 
pe cei bogaţi, contra cărora a împiedicat să se 1a măsuri vexa- 
toare. Fiul lui cel mare, Cosmo, conduse Florenţa (1429—1464) 


www.dacoromanica.ro 


234 


ca odinioară Pericles Atena, fără nici un titlu. Poporul îl su- 
pranumi părintele patriei. El alegeă în magistraturi numai 
pe oamenii lui şi din banii lui a contribuit, ca Florenţa să 
ajungă centrul spiritual al lumii. El pregăti epoca de aur 
a literaturii, epoca Medicilor. Fiul lui Cosmo a fost ves- 
titul Lorenzo Magnifico, care a transformat palatul său 
într'un templu al muzelor. O conjurație contra lui a infuriat 
într'atâta poporul, încât a omorit pe conjurati şi i-a dat o 
gardă de apărare. Insă strălucirea aceasta acoperiă şi o mare 
decădere morală : căsătoria nu mai eră căsătorie, credinţa se 
pierduse, lumea eră păgână în suflet şi creştină numai pe 
dinafară. 

Atunci, contra acelor nesäturati de frumuseţe, se ridică 
chipul slab şi galben de ascesă al dominicanului Savonarola. 


Ca un profet al vechilor Evrei. ridică el glas de foc contra pa- 
pilor corupți, contra prinților păgâni, contra poporului nesăturat de 
plăceri. Când regele Franţei năvăli în. Italia, Florentinii alungară 
pe Medici şi călugărul cerşetor ajunse capul republicii. Carnavalul, 
din 1497 s'a serbat cu arderea tutulor lucrurilor deserte : cărţi 
profane, tablouri, figuri goale, păr fals. Dar indată, favoarea popo- 
rului l'a părăsit şi Savouarola, care nu voise să tacă, nici pentru 
pălăria de cardinal, nici când il excomunicară, fu închis, chinuit, 
în cele din urmă ars. Medicii rămaseră neturburati in Florenţa. 


Milanul şi Savoia. In Milan se ridică familia Visconti, 
numită astfel dela demnitatea archiepiscopilor, de vicecomiti. 
Enric VII, împăratul, a numit pe Mateo Visconti vicar al 
imperiului şi de atunci fortuna Viscontilor a crescut. Fiind 
bogati, ei aveau trupe de mercenari şi duceau viaţă de lux. 

Joan Galeas igi întinse puterea asupra Pisei si asupra ce- 
tätilor vecine, aspiră să coprindă Florenţa și toată Italia. El 
a construit vestitul dom, una din minunile arhitecturii creg- 
tine. El obtini dela împărat titlul de duce al Milanului. Cu 
Filip se stinse familia Visconti şi moștenirea lor o luă 
Francisc Sforza, un condotier, căsătorit cu o fată nelegiti- 
mată a lui Filip. Nepotul lui Francisc, numit Joan Galeas, 
eră minor şi sub epitropia unchiului său Ludovic Moro. 
Acesta, spre a luă moştenirea nepotului său, chiemă în Italia 

pe regele Franciei, şi astfel a dat naştere răsboaielor pentru 
Italia. 

Savoia. La început făceă parte din Burgundia si comitii 
de Savoia și-au întins posesiunile necontenit, încât la înce- 
putul secolului al XV se întindeau dela lacul de Geneva 
până la Mediterana, iar împăratul Sigismund dete comitelui 
Amedeu în 1417 titlul de duce. Mai târziu, Ameden se re- 
trase într'o mănăstire, de unde l-a scos sinodul din Basel şi 
l-a făcut papă. 

Veneţia. Căsătoria dogelui cu Adriatica a început din se- 
colul XII. Se crede că prima serbare s'a celebrat în 1177, 
când capii creştinătăţii, Barbarossa şi Alexandru III, erau în 
cetatea lagunelor. De atunci” Venetia era regina nărilor. 
Apărată de mare, ea n'a fost atinsă nici de barbari, nici de 
împărații germani; apărată de împărații bizantini, piaţa Sf. 
Marcu ajunse depozitul märfurilor orientale. Dogele se alegeà 
pe viaţă, încă din secolul VII. In timpul cruciatelor, Vene- 
tienii prinseră tot comerţul bizantin, iar în cruciata a patra 
ocupară mare parte din teritoriul imperiului. După des- 
fiintarea imperiului latin, împărații greci deter’ privilegii 
mari Pisanilor si Genovezilor, cari luară locul Venetienilor 
în marea Neagră şi începară o luptă desperată:cu ei. Lupta 
a ţinut 100 de ani şi s'a terminat cu triumful Veneţiei. Con- 
stitutia republicii eră aristocratică. Alegerea dogelui fu luată 
dela popor şi dată consiliului cel mare (480 membri). In 
acest consiliu se puteă alege mai înainte orce cetăţean, mai 
pe urmă se puseră condițiuni. 10 incvizitori de stat urmäriau 
pe cetăţeni si bănuitul eră prins, închis în carcerele subte- 
rane din palatul dogilor, chinuit, şi apoi nu se mai $tià nimic 
despre el. Orce soptä, orce pas, orce mişcare eră urmărită. 
Încercarea dogelui Marino Falieri, de a răsturnă aristo- 
crata nu izbuti, el fu omorit pe treptele palatului. Totuşi 
aristocrația venețiană a apărat puterea republicii cu mare 
abilitate şi cu o stäruintä minunată. Veneţia stăpâniă o parte 
din Italia, Dalmatia, multe cetăţi pe uscat în Italia, Cipru. 

Cu descoperirea lumii noi, însă, republica Adriaticei începe 
să decadă. 

Genua. Numai după învingerea Pisei, puterea Genovei a 
început să se ridice în apus şi numai după restabilirea im- 
periului grec, comerţul ei a luat mare avânt în răsărit. Ge- 
novezii au alungat din Marea Neagră pe Venetieni şi au în- 
temeiat depozite mari la Cafa, la Chilia şi Cetatea Albă. 
Lupta dintre Genua şi Veneţia eră să pue capăt Veneţiei, 
căci flota genoveză intrase în lagună. Insă tot poporul ve- 
netian făcu sacrificii pentra räsboiu şi izbuti să închidă pe 
Genovezi şi să-i ia prizonieri. 

De atunci Genova s'a consumat in lupte interne, a trecut 
şi sub stăpânire străină, când a Milanului, când a Franţei. 

Premergătorii Renaşterii. In Italia, unde contactul cu 
monumentele antice eră mai apropiat, unde bogăţia s'a 
adunat mai din vreme, s'au şi arătat mai din vreme opere în- 
semnate de artă si de literatură. 

Dante. Cel mai mare poet italian este Dante, născut în 
Florenţa, mort în 1321. Cetăţean întreg, el a luat parte 
la luptele din cetatea sa, a fost exilat si a scris în exil 

opera, care a creat limba literară italiană, Divina Comedia, 
în care se oglindeşte întreg evul mediu, cu credinţele, cu 
pasiunile, cu știința şi cu filosofia lui. 

Petrarca a trăit în secolul XIV, mai mult în Franţa. O- 
pera sa cea mai însemnată a fost Canzoni, scrise în lauda 
iubitei sale Laura. | 

Boccaccio. Contemporan şi prietin cu Petrarca a fost loan 
Bocacio, care, după o viaţă de multe zbuciumări, s'a consacrat 
ştiinţei şi artei. In scrierile sale e sensual, ca oamenii din 
zilele lui, însă cu mult farmec de naraţiune şi într'o limbă 
admirabilă. Colecţiunea lui de novele (Decameron) a creat 
proza italiană. 


35. Spania şi Portugalia. 


Toată peninsula iberică fusese cucerită de Arabi, afară de 
regiunile muntoase, Asturia şi Cantabria, unde s'a spus mai 
târziu că arfi fugit regele Pelagius. Marca sponiolă, întemeiată 
în timpul lui Carol cel Mare, a favorizat inceputurile acelea 
de stat. Momentele de eclipsă ale Arabilor, creştinii le uti- 
lizau, spre a înaintă departe în ţara musulmană, însă, când 
fanatismul arab se deşteptă, erau strâmtoraţi iarăşi, până in 
munţii nepătrunşi. Astfel, din lupte necontenite s'a deşteptat 
la Spanioli un simţimânt cavaleresc, o mândrie naţională şi 
un fanatism religios, cari au devenit calităţile tipice ale nea- 
mului. Pe cursul de sus al Ebrului se întemeiaseră atâtea cas- 
tele, în cât regiunea se numiă Castilia, guvernată de comiti 
cari mai mult cu numele se considerau supuşi regelui din 
Asturia, sau din Leon, cum se numi din secolul X. Mai eră 
regatul Navarei, care sub Sancho cel Mare ( 1035) cuceri 
toate regiunile creştine ale penins:lei, afară de comitatul 
Barcelonei şi ridică Castilia la rangul de regat, în folosul 
fiului său Ferdinand, 

Ferdinand I regele Castiliei (1035—1065) a supus toate cele- 


lalte state şi cu mare mândrie se întitulă împărat al 6paniei. El 
învinse mai mulţi emiri şi purtă armata sa victorioasă până în 

centrul Spaniei şi Portusailiei, Fiul său, Alfons VI, priătr'o admi- 
nistratie înţeleaptă mărig guranta şi buna stare a statului, iar prin 
lupte victorioase contra Arabilor céprinse Toledo, vechia capitală 
a Vizigotilor, în anul 1085. In zilele lui: a trăit Rodrigo Diaz. 
numit Cid Cambeador (dominus campi ductor) care s'a luptat când 
pe partea creştinilor cu: Arabii, când contra Arabilor alături cu 
creştinii, din care însă poporul a făcut idealul de cavaler creştin. 


In zilele lui Alfons începe statul Portugaliei (= portul Cale, 
portus Gallorum = Oporto) ca regiune de coastă, dăruită cu 
titlul de marchizat lui Enric de Burgundia, ginerele rege- 
lui. Fiut lui Enric, Alfons J, a luat titlul de rege (1143) cu 
aprobarea papei şi a cucerit dela Arabi Lisabona. 

In secolul XII regele castilan Alfons VII, nepotul lui Alfons 
VI, a desfăşurat o mare pompă şi a întemeiat; cel dintâiu ordin 
de cavaleri, érdinul Alcantara. Mai târziu cu çâtivà ani, s'au 
întemeiat ordinele Calatrava şi Sf. Jacob de Compostela, 
cor&spunzătoare ordinelor cavalerești din Palestina. 

Victoriile prinților creştini făcură pe Arabi să ceară aju- 
torul coreligionarilor lor africani. Astfel au venit contra lui 
Alfons VI musulmanii sabarieni, numiţi Almoravizi şi l-au 
învins in sângeroasa bătălie dela Zalaca. Insă Almoravizii 
erau fanatici şi sălbatici, ei erau urfti de Maurii civilizati ai 
Spaniei, cari se înțelegeau mai bine cu creştinii inimici, de- 
cât cu aliaţii jefuitori. De aceea Alfons n'a pierdut puterea. 
Ca să se: opue mersului cuceritor al lui Alfons VII, Maurii 
chemară pe musulmanii munţilor Atlas, numiţi Almohazi. 
Aceştia se întinseră peste terile Almoravizilor, coprinserä 
Marocul, supuseră pe emirii din Spania şi sub conducerea, 
lui Iacob Al Mansur atacară pe Alfons VIII, noul rege al 
Castiliei, şi-l învinseră la Alarcos. Mare parte din cuceririle 
castilane fură pierdute, în urma aceștei lupte (1195). 

Tolosa (1212). Alfons VIII se prepară în linişte mai multi 
ani! şi când se siti îndestul de preparat năvăli în Andalu- 
sia. Al Nassir, fiul lui Al Mansur, adună ultimele rezerve 
ale islamului contra lui Alfons. Dar şi acesta făcu apel la 
toată lumea creştină. Inocenţiu III, pe care Al Nassir îl 
ameninţă că are să purifice biserica Sf. Petru şi pe el are să-l 

dea pe mâinile soldaţilor arabi, predică cruciata sfant?. Toţi 
Spaniolii creștini, Francezii şi. Italienii, alergară la lupta care 
aveă să fie decisivă. Armata arabă, după spusa cronicarilor, 
treceà de 240000 de soldaţi, afară de auxiliari și de corpu- 
rile de negri. Ca Xerxes de altădată, Al Nassir sta pe o 
înălţime şi citiă în Coran versurile ce promit paradisul, 
celor cari mor la umbra săbiilor. La începutul luptei, creştinii 
fură puşi în dezordine, dar Alfons se aruncă în miilocul 
luptei, desperat. Atunci creştinii din armata arabă părăsiră 
pe musulmani şi lupta se schimbă într'un măcel. Al Nassir 
abiă scăpă cu fuga, lăsând pe câmpul dela Tolossa peste 
100000 soldaţi. 

Lrpta aceasta însemnă sfârşitul în Spania al domnii mu- 
sulmane. Dacă creştinii ar fi urmărit cu stäruintä pe învinși, 
ar fi aruncat pe Mauri din Spania, ei însă se deteră la ja- 
furi şi la petreceri, după cari urmară boale. Maurii vor mai. 
sta în Spania până la sfarsitul.secolului 15. Almohazii tot 
desvoltară şi după marea înfrângere o cultură admirabilă. 
Un an după Tolossa, ei începură construcţia vestitei Alham- 
bra din Granada, a tărei măreție umple de admiratiune pe 
vizitator. 

Secolul XIII este plin de isprävile lui Jacob I de Aragon 
(1218—1276) şi ale lui Ferdinand III cel Sfânt (1217—1252) 
regele Castiliei. Primul, coprinse insulele Baleare şi marea 
cetate Valenţa, cel de al doilea reduse pe Arabi numai la 
posesiunea unei făşii de pământ, pe ţărmul mării, cu capitala 
în Granada. Celelalte regiuni, celelalte oraşe, căzură în pu- 
terea regelui castilan: şi Cordova, strălucita capitală a cali- 
filor, şi Sevila, şi Xerex la Frontera, unde soarta risboit- 
lui hotărîse ca Spania să fie arabă 800 de ani. 

Sub amândo: regii, se formase o aristocrație puternică, 
din -prăzile luate dela Arabi. Pretentiunile acestei aristocrații 
se deteră pe faţă în Aragon, chiar din timpul lui Iacob. Re- 
gele cereă adunării (cortes) să pună nişte impozite, aristo- 
cratii, ricos hombres (oamenii bogaţi) se opuseră şi ince- 

pură să numere nemulţumirile lor contra regelui : că därueste 
feude străinilor, că primeşte în consiliul său oameni nenobili. 

Alfons X de Castilia şi Petru II] de Aragon (1252— 
1284), (1276—1285). Urmaşul lui Ferdinand cel Sfânt a fost 
unul din cei mai străluciți prinți ai evului mediu, nu prin 
răsboiu, ci prin ştiinţe gi prin arte. .Poet, istoric, legislator, se 
ocupă mai ales cu astronomia. El a întemeiat "universitatea, 
din Salamanca. 


Insă în conducerea statului s'a dovedit slab şi fără consecvență. 
Miri domeniile unor seniori, acordă multora concesiuni şi favoruri, 
ametit de teoria că regele este omnipotent. Insă chiar seniorii fa- 
vorizati de el se ridicară cu armele asupră-i, cu pretextul că apără 
interesul public gi-i cerură să-i scutească de impozite, pe ei şi pe 
vasalii lor, apoi să suprime taxele de vamă asupra importului. 
Când Alfons refuză cererile lor, trecură şi se aliară cu emirul din. 
Granada, iar mai târziu regele îi iertă şi-i primi în toate onorurile 
de mai înainte. 

Tot nedecis se purtă Alfons in familia regală. Fiul său mai mare 
muri şi lăsă copii după dânsul, dar al doilea copil câştigă favoa- 
rea regelui, care-l recunosci pe nedrept ca moştenitor al coroanei. 
Indată însă supără pe acest moştenitor, care se alié contra tatălui 
său cu emirul din Granada şi cu o mulţime de ricos hombres, Fiul 
rebel declară detronat pe tatăl său, iar Alfons îl desmoşteni 
în folosul moștenitorilor legitimi. Amărit de aceste necazuri, re- 
gele muri, lăsând urmaşilor săi multe pricini de ceartă. 


Acest rege a avut ambitiunea să fie împărat german, dar, 
deşi a fost ales, n'a călcat pământul german şi la alegerea 
lui Rudolf de Habsburg, a renunţat la titlul său, după stäru- 
intele papei. 

Urmaşul lui Iacob de Aragon a fost mai fericit în luptele 
din afară, însă a avut de luptat cu nobilimea dinăuntru. El 
eră ginerele lui Mantred şi pretindeă regatul Siciliei. Profi- 
tând de răscoala insulei contra lui Carol de Anjou, el tint 
piept regelui francez şi asigură statului său, domnirea Me- 
diteranei vestice. Barcelona ajunse o metropolă în Medite- 
rana, industria şi comerţul prosperară. 

Räsboaiele si expeditiunile acestea îndepărtate, nemultu- 
miră însă pe supusii săi, care-i imputau că nu se consultă 
cu nimeni: «dacă mâna mea stângă, ziceă el, ar şti secretul 

celei drepte, îndată aș tăiă-o.» Ricos hombres se ridicară con- 
tră-i, şi-l constrânseră să recunoască pretenţiile lor, cunoscute 
sub numle de Prvilegio general. Regele le da dreptul de 
judecată, se legă să nu pună impozite, nici să facă pace sau 
să declare răsboiu, fără învoirea cortesilor. 


Organizatiunea Spaniei feudale. Orice pământ, cucerit de creg- 
tini eră părăsit de musulmani, cari sau se retrăgeau în' regiunile 
rămase sub musulmani, sau se retrăgeau dela sate în oraşe. unde 
tot li se acordă oarecare toleranţă. Locurile rămase pustii se co- 
lonizau cu creştini coboriţi din munte, sau chiar cu străini depeste 
munţi. În urma Arabilor nu rămâneau decât creştinii, cari fuseseră 
supuşi, cari împrumutaseră obiceiurile şi costumul arăbesc. Aceştia 
se numiau Mozarabi. 

Regele eră respectat, ca orice căpetenie in timp de räsboiu, insă 
acest respect era cu măsură. In Aragon, mai ales, regele avea îm- 
prejurul său un consiliu, trebuia să ceară avizul aristocraților şi 
episcopilor, cari-şi apărau drepturile cu îndârjire. Intre rege şi 
popor eră în Aragon un miilocitor, numit justicia, care judecă şi-şi 
da părerea, când regele lipsiă din Aragon. El expuneă poporului 
hotäririle luate de rege cu consilierii, cu episcopii şi cu aristocrații, 
gi era ales din nobilimea mică, nu din aristocrație. 

In regatele spaniole se adunau reprezentaţi ai claselor poporului. 
In Aragon erau patru clase: clerul, ricos hombres, cavalerii simpli 
(hidalgos) şi oraşele. De obiceiu regele le cerea bani, adunarea, 
numită coftes, îşi arătă mai întâiu plângerile şi cerea îndreptarea 
abuzurilor. O singură clasă, dacă eră în contra, măsura sau impo- 
zitul nu se luă. Cortesele se pronuntau asupra totului, asupra suc- 
cesiunii regelui, asupra căsătorii copiilor, asupra cheltuelilor curţii. 
In 1258, recomandă oaspeţilor dela masa regală «să mănânce cu 
mai multă moderație.» 

Nobilimea n'a avut, ca în alte state, drept de administraţie, 
drept de a bate monetă, însă n'aveă nici obligaţii reale faţă de 
rege. Îndată ce i-se păreă că regele il nedreptäteste, nobilul îi în- 
torcea spatele gi cäutà serviciu în regatul vecin, sau la musulmani. 

In sate sclavia a ţinut mai mult, însă servul se putea strămută, 
depe moşie lăsând proprietarului uneltele. 

Oraşele, sau au fost luate dela Arabi, sau se infiinfau de colo- 
nişti, cărora li se hotărau drepturile printr'o hartă (fuero). Când 
Ferdinand a cucerit Sevila, se zice că 100.000 de Mauri au părăsit; 
casele lor, pe cari regele le dete coloniştilor. Oraşele formau 
alianţe (hermandades) ca să-şi apere drepturile chiar contra regelui. 
Aveau o cavale“ie urbană, care le făcea si fie foarte îndrăzneţe 
gi întreprinzătoare. 

Istoria regatului Castiliei, până la regina Izabèla, este plină 
de lupte între prinții din familia regală. Astfel a fost lupta 
dintre Petru cel Crud şi fratele său nelegitim Enric. Cel 
dintâiu eră ajutat de Prinţul Negru. cel de al doilea de Du 
Guesclin, a luat tronul şi a ucis pe Petru. El se numeşte 
Enric de Trastamare. Urmasii lui au fost în răsboaie între 
ei, sau slabi ca Enric IV (1454—1474). Contra lui Enric s'au 
ridicat nobilii, l-au detronat în efigie, apoi l-au corstrans să 
desmoştenească pe fata sa Ioana, că n'ar fi fata lui, şi să lase 
de moştenitoare pe sora sa Izabela, care s'a căsătorit cu Fer- 
dinand de Aragon. 

Intre regii Aragonului, însemnat a fost Alfons Magnificul, 
care, fiind şi rege al „Neapolei, a încurajat mult renaşterea ita- 
liană. In Aragon a urmat după el fratele său, Joan II, al 
cărui fiu a fost Ferdinand Catolicul. 

Ferdinand (1479—1516) şi Izabela (1474—1504). Prin 
căsătoria lui Ferdinand si a Izabelei se uniră Castilia gi Ara- 
gonul formând regatul Spaniei. 

Cea dintâiu acţiune însemnată a lor a fost să întărească 
puterea regală. Ei se sprijiniră pe alianțele dintre cetăţi şi 
Izabela distruse multe castele. Apoi regele se dedară mais- 
trul celor trei ordine de cavaleri, încât întrebuinţă in ser- 
viciul regalității puterea si averile lor. Pentru supravegherea 
credinţei întroduse tribunalul teribil al incvizitiunii, de care 
s’a servit ca de un instrument politic contra inimicilor re- 
galităţii. Cea mai uşoară bănuială duced la închisoare, la 
chinuri îngrozitoare, la confiscarea averii. Numele lui Tor- 
quemada a' rămas celebru, prin cei 9000 de oameni arşi şi 
90.000 pedepsiţi cu alte pedepse. De atunci Evreii au fugit 
din Spania în toate părţile. i 

Izabela atacă Granada și după zece ani de răsboiu o cu- 
cereşte. Ultimul rege maur Boabdil trecu in Africa (1492). 

In acelaşi an, Jzabela primiă propunerea lui Columb, ca 
să-i înlesnească găsirea lumii noi. Spania intră între marile 
puteri ale lumii: 

Cu Maurii s'au purtat regii Spaniei necinstit, căci, deşi 
juraseră că le vor respectă credinţa și obiceiurile, le-au cerut 
să se creştineze, sau să plece şi mulţi au murit pe drum, 
mulţi au fugit, mulţi s'au făcut tâlhari în munţi. 


36. Peninsula scandinavică. Polonia. 


Cei vechi considerau peninsula scandinavică pierdută în 
ghieturile oceanului hyperborean, de unde se aduceà chihli- 
barul. Piteas, din Marsilia, pare că a ajuns până la coastele, 
sudice ale peninsulei (sec. IV î. Cr.). După el, în scriitorii ro- 
manj găsim câtevă nume nesigure de locuri si de popoare. 

Mai sigure informaţii, câștigăm din studiul resturilor vechi. 
Enorme grămezi de resturi de bucătărie (Kjikhenmedinger) 
se găsesc dealungul coastelor daneze si ne dau informatiuni 
despre viaţa celor mai vechi oameni, cari au trăit în părţile 
acestea. 

S'a crezut mai întâiu, că vechii locuitori ar fi fost de un 
neam cu Laponii şi că aceştia ar fi resturi din ei, scäpati 
după năvălirea Germanilor. Se pare însă, că Laponii sunt mai 
noi, mulţi învăţaţi cred că. vechii locuitori au fost de neam aric. 

Vikingii 1). Din terile scandinave au plecat Normanzii, sau 
Normanii, atraşi de bogăţiile oraşelor şi mânăstirilor din im- 
periul carlovingian. Ki s'au aşezat şi în Irlanda, în Islanda, 
şi mergând pe drumul Chievului au.ajuns până la Constan- 
tinopole. Pela sfârşitul secolului IX, Norvegienii descoperiră 
Islanda, unde, în thnp de un secol, se refugiau toţi cei car 
nu se împăcau cu noua ordine de lucruri, stabilită de regi 
în patrie. Astfel Islanda a păstrat, mai mult, şi mai bine, cre- 
dintele și oviceiurile vechilor Scandinavi. 

Din Islanda, Eric cel Roşu ajunse în Groenland (ţara verde) 
ale cărei coaste se apropie, de Islanda, până la 30 de mile. 
Cu această tari, Norvegienii întreţinură relaţiuni continui 
până în secolul XV. 


1) Vik însemnează golf, port. 


www.dacoromanica.ro 


244 


Alţi vikingi, împinşi spre stid de vântul nordic, ajunseră pe 
coastele Americei, într'o ţară, în care viia creştea sălbatică gi 
pe care o numiră Vinland, cu care stătură în relatiune mai 
multe sute de ani. 

Scandinavii n'au venit în atingere cu popoarele civilizate, 
numai prin expeditiuni războinice, ci și prin relatiuni comer- 
ciale. In timpul din urmă, sau găsit monete, dintre secolele 
V şi X. S'au găsit statuete şi bijuterii orientale, monete ita- 
liene, arabe. Ei se serviau de o scriere, numită runică, să- 
pături pe răboj, împrumutate dela Celtii din Alpi, cari le fä- 
cuseră şi ei după literele latine. 

Creștinismul a început să se răspândească între ei, prin 
creştinii luaţi robi, apoi prin stäruintele regilor franci, mai 
ales ale împăratului Luduvic Piosul şi ale episcopului Ans- 
gar. Insă virtuțile creștine nu se împăcau cu obiceiurile po- 
porului. Spre a obligă pe Scandinavi, ca să renunţe la răs- 
bunarea personală, la poligamie, la expunerea copiilor, trebuià 
autoritatea puternică a regilor. 

Regatul Danemarcei. In Danemarca se pomenesc regi, de 
pe vremea lui Carol cel Mare, când Widukind de mai multe 
ori a cerut ajutorul căpeteniilor daneze, dar rege însemnat a 
fost Suenon cu Barba in Furculifä (pe la 1000). El a câş- 
tigat lupte asupra Norvegienilor şi Suedezilor, a supus la 
tribut pe regele Angliei. Fiul lui, a fost vestitul Canut cel 
Mare, care a răspândit creştinismul în Danemarca şi în Nor- 
vegia. 


Dintre urmaşii lui Canut, a fost însemnat Waldemar cel Mare 
(pela 1170) care se zice că a fondat Danzig “şi a strămutat capi- 
tala Danemarcei la Copenhaga. El eră vasal lui Frederic Barba- 
rossa şi a profitat de căderea lui Enric Leul. Fiul său Canut a 
supus Lübeck şi Hamburg. Ambitiurea regilor danezi eră indrep- 
tată spre ţerile baltice, insă aşezarea în Prusia a călugărilor teu- 
toni a fost o cauză de scădere pentru Danemarca. 

Regatul Norvegiei. Cel dintâiu rege în Norvegia a fost Harald 
Harfagar (păr frumos) care intră în luptă cu diferiţi şefi norvegieni 
(între alţii cu Rollon, care s'a stabilit în Normandia). Olaf cel Sfânt 
creştină pe Norvegieni, a căror capitală Drontheim ajunse vestită, 
prin bisericile ei şi prin moaştele sfântului Olaf. 

Regatul Suediei. 'Suedia, din timpuri vechi, a fost împăr- 
titä între multi regi, între cari sé bucură de mai mult pres- 
tigiu regele din Upsala. Cel dintâiu rege însemnat, a fost 
Olaf, pela anul 1000, care sa botezat cu o parte de popor 
şi a încurajat cultura. In Suedia, el celdintâiu,a bătut mo- 
netă cu efigia sa. 

Intre urmaşii lui Olaf, sub Sverker (pela 1150) sau întemeiat 
primele mânăstiri, prin îndemnul lui Bernard. Urmasii lui 
Sverker au fost in răsboaie necontenite. Nobilii erau foarte puter- 
nici, încât; Eric lăsă toată grija statului pe mâna cumnatului său 
Birger. Acesta a-purtat o luptă cu Novgorod si a fost învins de 
Alexandru Nevschi. Tot el a întemeiat Stocolm, iar la moartea lui 
Eric, s'a făcut rego Waldemar, fiul său, căci regele n'aveă co- 
pii (1250) 

Uniunea dela Kalmar (1397). Istoria statelor scandinave 
este plină de lupte interne, căci clerul și nobilimea dispu- 
neau-de puterea statului şi impuneau regilor dorinţele lor. 
Astfel, în Danemarca Cristof IT (pela 1320) la urcarea pe 
tron, trebui să acorde o capitulafiune. Prin aceasta, se recu- 
noşteă claselor privelegiate justiţie deosebită şi consultare la 
declararea războiului si la încheierea păcii, iar orăşenilor se 
promiteă siguranţa comerţului și ţăranilor uşurări. Walde- 
mar IV (1340—1375) se urcase pe tron cu ajutorul ligii hansea- 
tice. El însă încercă să scape nordul de influenţa economică 
a Hansei, care tineà tot comerţul terilor scandinave. Regele 
atăcă cetatea Wisby din Gotland şi o luă, după poveste, prin 
trădarea unei fete, care drept pedeapsă ar fi fost zidită în 
zid. Bogăţiile acestei cetăţi ar fi fost atât de mari, încât po- 
vestea spune că troacele porcilor erau de argint. Contra lui 
Waldemar, se aliară Hamburg, Bremen, Suedezii, Norvegienii 
şi Teutonii. Aliaţii cuceriră gi distruseră Copenhaga, impu- 
seră Danezilor condiţii umilitoare gi stăpâniră Baltica. 
„Fata lui Waldemar, Margareta, numită Semiramida Nor- 
dului, prin căsătoria cu regele Norvegiei uni cele două 
teri şi le conduse cu înţelepciune, după moartea soţului 
și a fiului său. Ea izbuti să fie aleasă ca regentă și de Sue- 
dezi. Adevărat, că Suedezii aveau ca rege un German, 

care rezistă, însă Hansa împăcă pe adversari lăsând pe Mar- 
gareta regină. Margareta înfiinţă uniunea din Kalmar, prin 
care cele trei regate trebuiă să aibă un singur rege, să fie 
unite în războiu, dar fiecare să-și păstreze administraţia sa. 

Insă Suedezii simţiau domnia regilor danezi ca o domnie 
străină și se revoltară deseori contra lor. 


Regii purtau răsboaie necontenite cu Germanii şi apăsau greu 
“populaţia suedeză. Germanizarea prosperă, curtea şi regele însuşi 
erau germani, cu urcarea lui Cristot de Bavaria, apoi a lui Cris- 
tian de Oldenburg (+ 1481). Contra acestuia din armă, se ridică 
familia Sture, care învinse pe Cristian şi deşi nu proclamă un rege, 
uniunea rămase numai cu numele. Cristian IT învinse pe protiv- 
nicii săi, între cari eră şi tânărul Gustav Wasa, cu ajutorul cle- 
rului, care eră vrăjmaş familiei Sture, 


Cristian se purtă ca un tiran, ucise în Stocolm 94 de frun- 
taşi suedezi, alti 600 in ţară. De aceea, după ce se întoarse 
în Danemarca, Suedezii se declarară despărțiți de Danemarca. 

Polonia. Locuind o ţară de şes, fără graniţe sigure, Po- 
lonii nu au putut formă un stat cu unitate politică, bine sta- 
bilită. Ne urmând o tradiţie monarhică şi fiind, lipsită de o 
burghezie naţională, căci toate meseriile și tot comerţul au 
fost lăsate pe seama străinilor, Polonia va fi loc clasic 
de anarhie, nu va puteă corespunde unor sarcini mai înalte 
şi în cele din urmă va dispäreà dintre state. 

Boleslav cel Îndräznet (1058—1079). Profită de lupta 
dintre papi cu împărații şi obtinù dela Grigorie VII coroana 
regală. Legenda povesteşte că a avut certe cu episcopul din 
Cracovia, pe care a pus să-l omoare, şi din aceastä cauză 
poporul l-a alungat. 


Boleslav gura strâmbă ( 1138). Este poate cel mai mare rege 
al Poloniei, căci a ştiut să unească pe nobili împrejurul său, să 
formeze din ei o castă deosebită de massa poporulu, cavaleria, si 
să întreprinză expediţii îndrăzneţe. 

Boleslav întreprinse cucerirea Pomeraniei. âi cărei locuitori, deşi 
Slavi, rezistară cu îndârjire, apărându-şi religia şi obiceiurile lor. 
păgâneşti. In cele din urmă fură supuşi, dar Boleslav comise gre- 
şala de a le da un episcop german să-i creştineze: Germanii pre- 
tindeau in urmă,'că au drept asupra terii, pe care au civilizat-o. 

Societatea poloneză, în zilele lui,. începesă seschimbe, incepe să se 
instruească, să se hrănească mai bine, să'aibă gust de muncă. Bi- 
sericile nu se mai fac de lemn, ci de piatră, mânăstirile şi cate- 
dralele se înmulţesc, se scrie prima cronică poloneză. Incep oraşele: 
Gnesen capitală, Breslau, Cracovia, Sandomir, Posen. Însă tot 
poporul se ocupă cu agricultura şi lasă străinilor comerciul şi me- 
seriile, i 

Boleslav a împărţit statul şi a lăsat fiului său, cu scaunul în 
Cracovia, oarecare întâietate. Insă între prinți încep certuri şi si- 
nodul îşi ia dreptul să aleagă pe suveran. Din statul întins polon, se 
formează state particulare: Silezia, Mazovia'), Pomerania, Polonia 
Mare şi Micä, fiecare cu prinţul său si cu certele sale interne. 

In a.eastă stare de anarhie o găsi invaziunea mongolă. Inimicii 
arseră Sandomir, Cracovia, Breslau, mai veniră a doua gi a treia 
oară şi o lăsară pustie, încât trebui să se populeze satele, să se 
rezidească oraşele. 

Imigrația germană. Regii, nobilii si mânăstirile, chiamă 
colonişti saxoni şi flamanzi. Pomerania devine germană, Si- 
lezia duce viaţa sa proprie, chiar Polonia mare este atinsă. 
Oraşele devin germane. In acelaşi, timp nobilii impun regilor 
voinţa lor. , 

Cavalerii teutoni în Prusia. Regii poloni n'avură nici 
grija de a creștină pe vecinii lor. Sarcina de a creştină pe 
Pruşi şi-o luară cavalerii teutoni. Pruşii aveau multe cäpe- 
tenii şi atâcau deseori pe Poloni. Aceştia chiemară pe cava- 
lerii, pe cari-i goniă Andreiu din Ungaria. Intăriţi prin unirea 
cu celălalt ordin german, cu cavalerii purtători de sabie, 
cari creştinaseră Livonia, Teutonii supuseră toată regiunea 
dela Vistula până dincolo de Niemen. Luptele au fost teti- 
bile, locuitorii au fost exterminați, sau reduși în sclavie şi 
în locul lor s'au adus colonişti germani. Astfel s'a înfiinţat 
un stat german, tără ajutorul statului german. 

Succesul fu mai mic în terile baltice, totuşi importanţa 
oraşelor Riga, Dorpat, dovedește energia elementului ger- 
man și acolo. 

Reconstituirea, regatului polon. Pericolul extern deşteptă 
atunci sentimentul naţional. Statul se reconstitui puternic, 
civilizatiunea se răspândi. 


1) In care e Varşovia. 

Vladislav Lokietec (piticul) unul din cei mai slabi prinți 
polonezi, izbuteşte să sfărâme rezistenţa Germanilor şi se aşează 
în Cracovia. El se încoronează de rege în Cracovia şi adună 
în 1331 prima adunare mare a Poloniei. 

Cazimir cel Mare (1333—1370). Cestiunea vitală, pentru 
Polonia eră să aibă ieşire la Baltica, însă întâlniă în calea 
ei pe Teutoni. Aceştia aveau una din cele mai solide puteri 
militäre, din evul mediu. Cazimir însă nu-i provocă, ci prin 
negocieri le recunoscu terile ocupate şi primi înapoi câtevà 
regiuni. El îşi întoarse privirile spre Galiţia, numită Rusia 
Roşie. Acolo, după Vladimir Monomacul, se stabilise un mare 
print, iar Daniel (f 1264) luase coroană regală şi se încumetă, 
să scape Rusia de Mongoli. Când se stinse familia lui, înce- 
pură să se certe, pentru Galiţia, Polonia cu Ungaria şi cu 
Lituania. Cazimir, în cele din urmă, rămase stăpân asupra ei. 

Cavalerii deveniseră sub predecesorii lui Cazimir nobili, 
cu drept de ereditate asupra pământurilor primite dela regi. 
Ei încasau dela cultivatori taxele, cari se cuveniau statului 
gi aveau dreptul, ca să ocupe pământurile fără stăpân. 

Mai înainte, fiecare principat aveă tribunalele sale, dem- 
nitarii săi şi aceştia îşi apărau drepturile. Cazimir îi lăsă, 
dar creă noi demnitari (subcancelar, subvistiernic, mareșal 
de cuie) cari formau ca un minister. In provincii erau sta- 
rosti, iar în oraşe burgravi. El stabili tribunale şi o curte 
supremă in Cracovia. In fine dete cele dintâiu legi poloneze. 
Se crează şcoale şi se fondă universitatea din Cracovia. 

Ludovic cel Mare. Cazimir n'aveă fiu, şi nepotul său de 
sora, Ludovic, regele Ungariei, fu recunoscut de nobili, după 
ce le dete o mulţime de privilegii, peste cele ce aveau. 

Vladislav Iagelo. Nobilii aleseră de rege după Ludovic pe 
Jagelo, ducele Lituaniei, pe care-l căsătoriră cu Edviga, fiica 
lui Ludovic şi-l botezară, numindu-l Vladislav. 

Lituanii se întinseseră atunci, sub câţiva prinți iscusiti, 
asupra Voliniei, Chievului, Podoliei. Din Vilna, capitala lor, 
ei voiau să ajungă la Marea Neagră, pe deasupra Tătarilor 
şi la Marea Baltică, trecând pesta Teutoni. 

Vladislâv începu cu Teutonii lupta, pe care o visase Ca- 
zimir. 

Tannenberg (1410). Lupta se dete la Tannenberg. Vla- 
dislav aveă pe Lituani, sub ducele lor Vitovt, aveà Cehi con- 
duşi de Zisca, aveà si un ajutor de cavaleri moldoveni, co- 
mandati de spătarul Coman. Cavalerii fură învinşi, marele 
lor maistru căzi in luptă. Multe cetăţi, între cari Danzig- 
deschiseră porţile. Trufia Teutonilor fu înfrântă. 

„ Vladislav acordă nobililor şi mai mari privilegii. Intre 
altele, hotări ca funcțiunile dintr’o provincie, să se dea numai 
nobililor din acea provincie, 

Fiul său Vladislav III câştigă şi coroana ungurească, însă 
muri în bătălia dela Varna (1444) cu Turcii. 

Fiul lui Vladislav III a fost Casimir IV (1445—1492) 
contimporanul lui Ştefan cel Mare al nostru. Casimir a im- 
pus Teutonilor o pace umilitoare. I:a constrâns să recunoască 
supremaţia sa, dar a mărit puterea nobililor, cari singuri 
credeau că formează națiunea şi singuri se adunau in adu- 
narea cea mare a ţerii (dietă). Fără voia lor, regele nu pu- 
teă nici impozit să pue, nici vreo măsură importantă să ia. 
Fiul lui Casimir a fost Ioan Albert, cel bătut de Ştefan în 
Codrul Cosminului. 


37. Ungaria. Serbia. Bulgaria. 


Cu Andreiu IIT s'a stins (1301) în Ungaria familia, inte- 
meiată de Arpad şi pentru coroana ungurească se certau 
familiile înrudite cu regii de mai înainte, mai ales familia 
franceză Anjou şi ducele Otto de Bavaria. Papa Bonifaciu 
VIII sustineà pe Carol Robert, nepotul lui Carol de Anjou, 
regele Siciliei, pe când Saşii, împreună cu voevodul Tran- 
silvaniei, desigur şi cu voevodul Basarab al Munteniei, sus- 
țineau pe Otto. După o luptă de mai multi ani, în care Ba- 
sarab a şi ocupat Severinul şi sa declarat independent de 
coroana ungurească, Carol a izbutit să fie recunoscut şi în- 
coronat rege. 

Carol Robert (1310—1342) a ştiut să ţie strâns lângă 
sine pe nobili, ale căror privilegii obţinute prin bula de aur 
e-a mai mărit. A încuraja: oraşele pria acordarea de liber- 
tăţi, şi prin legături de căsătorie a asigurat fiului său o 
putere în afară și mai mare. Acest rege, atât de însemnat, 
a fost învins de Români, a căror victorie, cu a Flamanzilor 
şi cu a Elvetienilor, este printre cele dintâiu izbânzi câsti- 
gate de popor contra cavalerilor (1302, 1315, 1330). 

Ludovic cel Mare (1342—1382). Fiul lui Carol Robert a, 
fost, în timpul său, unul din cei mai puternici suverani cres- 
tini. A purtat răsboaie cu Venetia, tocmai când Genua o 
atacă, de aceea Veneţia i-a cedat Dalmatia si chiar i-a plă- 
tit tribut. Apoi dezordinile reginii Ioana din Neapole, care 
omorise pe fratele luï,.l-a făcut să intervină în acel stat. 
Ludovic voiă să supună Italia, însă s'a izbit de rezistenţa 
papilor. El îşi întinse puterea asupra Bosniei. 

‘La moartea lui Casimir, unchiul său, Ludovic fu recu- 
noscut rege şi al Poloniei. Dar întinderea aceasta mare, 
visurile din ce în ce mai nemăsurate (voiă să fie împărat 
în Constantinopole) îl reclamau în prea multe locuri şi de 
aceea puterea lui întinsă reprezintă mai mult strălucire 
decât realitate. Spre sfârşitul domniei lui, Bosnia se făcu 
regat, Moldova se intemeié contra vointii lui. Muntenia ii 
dispută posesiunea Vidinului. Un rege, aşă de mare, 
nu-şi puteă crede împlinită misiunea lui, fără să ia apărarea 
catolicismului şi fără să persecute pe cei de altă credinţă. 
Bogomilii din Bosnia, ortodoxii din Maramureş fură perse- 
cutati. Bogdan, un voevod român, fugi din Maramureş şi în- 
temeiè principatul Moldovei. 

Interesul cel mai apropiat al Ungariei eră însă apărarea 
peninsulei balcanice contra Turcilor. Un împărat bizantin, gi 
venise la curtea lui, să-i implore ajutor, dar Ludovic, aler- 
gând după fantasme, a lăsat ca Turcii să se întărească si să 
amenințe apoi existenţa Ungariei. 

Mai importantă a fost activitatea acestor doi regi fran- 
cezi, prin încurajarea culturii, prin usurarea orăşenilor şi tä- 

ranilor. Atunci s'au plantat cu viţă dealurile dela Toçai, s'a 
întemeiat o universitate şi sau construit castele frumoase. 
Sigismund de Luxemburg (1382—1437). Ludovic cel 
Mare n’avea fii şi căsătorise pe fata sa cea mai mare cu Si- 
gismund, fiul împăratului Carol IV de Luxemburg. Sigis- 
mund nu a fost recunoscut rege de toţi supuşii săi, cari 
find susținuți de papă, au proclamat regi din familia de 
Neapole, şi treizeci de ani a purtat lupte cu dânşii. 

Sigismund a fost contimporan cu Mircea cel Mare. Aliat 
cu Mircea şi ajutat de creştinii apuseni s'a luptat contra 
Turcilor în vestita bătălie deia Vicopole (1396) în care ar- 
mata creştină a fost strivită de Turci. Kl a întemeiat ordi- 
nul dragonului, cu care a fost decorat şi: Vlad Dracul. 

O parte din Dalmatia îi fu răpită de adversarul său din Nea- 
pole, care apoi o dete Venetienilot, încât Sigismund pierdü această 
tari. Fiind ales împărat gi mai pe urmă ajungând gi rege al Boe- 
miei, Sigismund se ridică la o putere, pentru care facultăţile sale 
erau neîndestulătoare. In biserică încercă să facă linişte şi nu 
izbuti, în Boemia fu învins de Husifi în toate luptele, progresele 
Turcilor nu le puti împiedică. Neavând decât o fată, o căsători 
cu Albert de Austria, care fu ales şi împărat, după moartea lui 
Sigismund, dar care muri îndată. 

O reformă, făcută în timpul lui Sigismund, a fost, că s'a despărţit 
camera nobililor (magnați) de camera claselor (ordines) in cari 
inttau nobilii mici şi orăşenii. 

Albe:t avu un copil pe care Ungurii, deşi îl recunoscuseră 
nu-l mai voiră, şi majoritatea nobilimii se pronunţă pentru 
Vladislav III, fiul lui Jagelo, un tânăr. de 16 ani, care lăsă 
toatä grija statului vestitului general Joan Corvin. 

Ioan Corvin. A fost Român din Transilvania, unul din 
cei mai mari oameni ieşiţi din neamul nostru, care însă 
nu a purtat grijile a lor săi, ci a luptat pentru gloria lui 
personală şi pentru apărarea creştinismului contra atacurilor 
turceşti. Sprijinit de domnii terilor noastre, mai ales ai Mun- 
teniei, pe cari în urmă îi schimbă după ujutorul ce-i dau, 
Iancu 1) bătu pe Turci mai întâiu la satul românese Sant- 


1) Se numià aşă acasă, spre deosebire de un frate al său, care se 
numià tot Ioan. 

Imre, apoi îi bath în Muntenia a doua oară, cu ajutorul lui 
Vlad Dracul. 

Increzător în succes, Iancu treci Dunărea, în capul unei 
armate cruciate de apuseni. Coprinse oraşul Mis, intrară in 
Sofia, pătrunseră in basinul râului Marița. Sultanul ceri 
pace şi se încheib o pace pe zece ani. Insă creştinii rup- 
seră pacea şi începură răsboiul, înaintând prin Bulgaria spre 
marea Neagră. In armata creştină eră şi Vlad, care sfătuiă 
pe creştini să nu înceapă lupta, să mai aştepte ajutoare. La 
Varna, in 1444, se dete o luptă sângeroasă, in care regele 
Vladislav atăcă cu furie pe Turci, se despărţi de restul ar- 
matei şi fu ucis. Cregtinii pieriră, Ioan Corvin scäpä cu fuga 
în Muntenia şi apoi în Ardeal. 

Murind Vladislav, Ungurii recunoscură de rege pe Ladislau, 
fiul lui Albert, deter’ însă lui Ioan Corvin guvernul terii, 
deşi regele şi multi magnați erau contra lui. Ioan începe 
din nou răsboiul cu Turcii, dar nefiind bine susţinut de ai 
săi, pierdü o altă mare bătălie la Cosova (1448). Marele Ro- 
mân însă, «cavalerul alb al valahilor» cum îl numiau, atăcă 
pe Turci şi după cucerirea Constantinopolei. Pătrunse în 
Serbia, ajunse până la Sofia, însă nu putu merge mai de- 
parte, neavând destulă armată. Când Mahomed II atăcă Bel- 
gradul, în 1456, el apără cetatea, respinse pe sultan făcân- 
du-l să se retragă cu pierderi de zeci de mii de oameni. 
După acest triumf, nu mai trăi mult şi muri de o rană, sau 
de o epidemie. 

Mai mult decât toate laudele scriitorilor, onorează memoria, 
lui Corvin ura vrăjmaşilor lui. «Câine de valac» îi ziceau 
regele şi magnații, pe cari i-a apărat de jugul turcesc si 
cărora le-a dat pe cel mai mare rege unguresc. 

Mateiu Corvin (1458—1490). Ladislau puse să omoare 
pe fiul mai mare al lui Joan Corvin, pe Ladislas. Gâdele 
tremură, lovi de trei ori fără să atingă gâtul: «legile nu. 
permit să se dea mai mult de trei lovituri» zise victima. 
Regele însă puse să-l ucidă, iar pe loan îl declară trădător. 
In acelaşi an muri şi el. 

Atunci se proclamă rege Mateiu, viteaz în răsboiu, activ 
în pace, inteligent, elocvent, mai pe sus de toate vanitos şi 
ingâmfat. N'a purtat răsboaie mari cu Turcii, deşi s'a lăudat 
că i-a făcut să tremure. A atacat pe Ştefan la Baia și s'a 
întors bătut şi rănit, ar fi putut săvârşi contra Turcilor fapte 
mai mari, însă a purtat lupte cu Boemii husiti, în serviciul 
catolicismului. Boemii aveau un rege naţional, George Po- 
diebrad, pe care Mateiu l-a bătut şi a ocupat Moravia, Si- 
lezia, mai toată Austro-Ungaria de 'azi, căci ocupă şi Viena 
din care gonise pe împăratul Frederic III. Aceste cuceriri 
n'au folosit însă nimic Ungariei. 

Mai însemnate au fost sfortärile pentru cultură ale regelui. 
In Buda a înfiinţat o bibliotecă, se zice, de 50000 de manus- 
cripte. A încurajat pe artişti şi pecriitori. Un italian, Bon- 
finius, a scris o istorie a Ungariei, în care vorbeşte despre 
noi, alţi istorici şi poeţi latini trăiau la curtea lui. 

In popor eră iubit, cum se vede dintrun proverb unguresc 
«a murit Mateiu, s'a dus dreptatea.» 

Ungurii recunoscură de „rege pe Vladislav, fiul lui Casimir, 
care eră rege şi în Boemia. Acesta: a fost un rege slab 
(1490—1516) şi nobilii dispuneau de stat. Ei se împărţiră 
în două partide: unul tinea cu Ludovic, fiul lui Vladislav, 
care se căsătorise cu o prinţesă austriacă, celălalt partid 
national eră contra Austriacilor. De aceste desbinări profitarä 
Turcii spre a coprinde Ungaria, 36 de ani după moartea 
lui Mateiu Corvin. 

Serbia. Starea politică, atât în Serbia cât şi în Bulgaria, 
eră o copie a celei bizantine. Aceiaşi administratiune, ace- 
leaşi, atributiuni la suverani, acelaşi fel de proprietate, ace- 
leaşi dări, acelaşi cult. Regele se numiă «autocrat din mila 
lui D-zeu». Autoritatea lui eră absolută în teorie, ca şi au- 
toritatea împăratului din Constantinopole, însă în realitate 
nobilii şi episcopii luau parte la exerciţiul puterii, încât re- 
gele nici răsboiu nu declară fără ca mai întâiu să se inte- 
leagă cu ei. 

Judetele in cari eră împărţită ţara se numiau jupa, iar 
prefectul se numiă Jupan, mai târziu cnez şi voivod. 

Literatura vechie slavonească a fost mai mult bisericească, 
şi fără nici O originalitate, lucyärile cele mai multe sunt tra- 
duceri din greceşte. Influență apuseană au primit centrele 
dela Adriatica, Zara, Ragusa, Cattaro... Lucrările literare 
au fost scrise în limba veche slavonă a bisericii, nu în limba 
populară. Aceasta, abiă în secolul XVIII, începe să se între- 
buinteze. Unele traduceri sunt importante, pentrucă s'au 
pierdut originalele bizantine. In afară de opere religioase 
s'au împrumutat dela bizantini romane şi poveşti, cari au 
devenit un domeniu comun al literaturii populare, ca Alexan- 
dria, Răsboiul Troei, O mie si una de nopți. Aproape de 
anul 1400 a început să se scrie anale la Sârbi. 

Regii sârbi. Uros (1242—1276) a fost rege iscusit şi norocos. 
Prin legături de căsătorie, prin lupte cu Bizantinii, el a meritat 
num de mare, deşi la sfârşit s'a văzut nevoit să abdice în folosul 
unui fiu al său, care a venit contră-i cu- armată ungvrească. Mai 
însemnat însă Milutin (1281—1321) care se întinse spre sud până 
la Ohrida. El a purtat răsboiu cu Bulgarii, cu tari însă s'a îm- 
„păcat indatä. Acest print a fost regele constructor, care se zice că 
a construit 40 de biserici, ceeace se va zice şi despre unii domni 
ai noştri. 

Stefan Duşan (1331—1355). Cea mai mare figură a 1s- 
toriei sârbeşti este Ştefan Duşan, care a luat titlul de ţar 
sârb şi a pus să-l reprezinte pe monete, ţinând în mână glo- 
bul şi d'asupra lui crucea. Cea mai mare parte din penin- 
sula balcanică eră în stăpânirea lui, redusese imperiul bi- 
zantin la o făşie pe ţărmul mării. De acees Duşan nu se 
mai mulţumi cu titlul de craiu, ci se proclamă «tar al Ser- 
bibi şi al Romaniei» (al Greciei) iar arhiepiscopul sârb fu 
ridicat la rangul de patriarch. Cea mai însemnată urmare a 
acestei schimbări de titlu nu fu nici pompa împărătească a 
lui Duşan, nici crearea demnitărilor după imitarea celor bi- 
zantini (despoti, logofeti) ci publicarea unui cod de legi 
(1349) în /eare'se găsesc măsuri favorabile pentru ţărani, 
pentru libertatea comerţului şi a schimbului. 

Visul lui Dugan eră cucerirea Constantinopole şi tocmai 
când se 'pregătiă contra capitalei muri in 1355. 

Dugan lăsă un fiu numai de 19 ani, pe Urog,\ care mai 
eră şi slab; încât voevozii profitară de slăbiciunea lui şi de 
atacul neaşteptat al Turcilor, ca să împartă ţara şi să fie 
cuceriti câte unul de noii năvălitori. 

Despotul Vucagin (cumnat cu Vlaicu-Vodă al nostru) se declară 
rege în Macedonia. Vucaşin strânse armată mare, cu ajutor dela 
Ludovic cel Mare, dela Vlaicu-Vodă şi dela Bulgari şi stătii contra 
Turcilor pe râul Marija, în 1371. Dar creştinii fură învinşi, Vu- 
caşin căzu în luptă si Serbia de sud fu supusă de Turci, cari însă 
lăsară cu titlu de rege pe fiul lui Vucagin, Marcu Crăişorul, 
cântat în cântecele populare ale Sârbilor, ca Roland în apus. 

In Serbia de nord, tot aga se despărţiseră multi de Urog şi nu-i 
rămăseseră credincioşi decât prinţul Lazăr si ginerele său Vuc 
Brancovici. Lazăr luă puterea la moartea lui Uroș, în 1371 gi se 
pregăti de luptă cu Turcii, căutând ajutoare la Bosniaci, la Alba- 
nezi, la Români şi la Bulgari. In lupta dela Cosova 1389, creştinii 
fură din nou învinşi, Lazăr și cu ai săi căzură prizonieri şi fură 
ucişi după bătălie. 

Bulgaria, După năvălirea Tätarilor, Muntenia fu despăr- 
titi de Bulgaria şi familia Asăneştilor se stinse încurând. 
Urmară apoi răsturnări şi ucideri de oameni, aproape regu- 
late până la venirea Turcilor. 

Tokos fd ucis de un purcar Brdocba, care se arätase viteaz în 
luptele cu Titarii, pe ţărmul drept al Dunării. Terteri, un semi- 
cuman, a stăpânit mai liniştit câtivà ani, pela 1330 eră tar Mihail 
al cărui nepot ave în căsătorie o prinţesă din Muntenia. Mihail 
a avut o luptă cu, Sârbii la Velbujd şi a fost bătut de Milutin. 
Sub Alexandru, nepotul său, statul se desmembră. 

In partea de răsărit se intemeid de Dobrotici un stat in- 
dependent cu capitala Varna, pe care Turcii îl numiră statul 
lui Dobrotici (Dobrogea). Fii lui Alexandru mai impärtirä 
statul în două, un țarat la Vidin si unul la Târnova. Aceste 
desmembriri înlesniră cucerirea terii de Turci. 


38. Imperiul Bizantin. Turcii. Cucerirea 
Constantinopolei. 

Mihail Paleologu (1261—1282) a cucerit Constantinopole 
dela Latini, însă imperiul bizantin restabilit de el a fost 
numai umbra imperiului de mai înainte. La Trapezunt fiinţă, 

încă un imperiu sub familia Comnenilor; in Epir si in Te- 
salia eră despotatul familii Angelilor, apoi Sârbii, apoi Bul- 
garii, apoj stätuletele feudale prin Grecia si posesiunile Ve- 
nejienilor în cele'mai multe insule (Creta, insulele Ionice) 
şi posesiunile Genovezilor în Constantinopole (Galata, Pera) 
până în fundul mării Negre, şi Ciprul regat, şi Rodos 
ocupată de cavalerii Ioâniţi, la douăzeci de state, stitulete 
şi popoare. 

Intre popoarele balcanice au ieşit atunci la suprafaţă Al- 
banezii sau Arnăuţii, cari se numesc înșişi Schipetari, ur- 
maşii vechilor Traci şi fraţi cu Dacii, strămoşii noştri. Cele 
mai însemnate triburi ale lor sunt şi astăzi Gheghii; Mir- 
ditit si Malisorii. Dintre ei s'au recrutat soldaţi turci, mer- 
cenari creştini, viziri şi paşi. : 

In mijlocul acestei sfărâmiţări, Mihail mai trebui să în- 
frunte vrăjmăşia papilor şi pe a lui Carol de Anjou din 
Neapole. Cel dintâiu predică o cruciată contra lui, cel de al 
doilea trimise armate în peninsulă. Mihail se decise să facă 
unirea cu Roma, deşi întâmpină în popor o rezistenţă îndă- 
rătnică, iar pe Carol nu-l opriră serupule religioase, ci răs- 
coala Siciliei. Slăbiciunea cea mare ă imperiului se vedeă în 
lipsa unei armate şi a unei flote. Străinii cu plată nu ră- 
mâneau credincioşi, căci nu li se puted plăti leafa, jefuiau 
ca în ţară inimică gi se plătiau singuri din jaful cetăților 
cucerite. Neavând flotä, împărații vor chiemà în ajutor, când 
pe Genovezi contra Veneţienilor, când pe aceştia contra 
acelora. 


Toate aceste mizerii se văzură sub Andronic II (1282—1328- 
fiul şi urmaşul lui Mihail. El intră in relaţii de prietenie cu regi( 
de Aragon, vrăjmaşii regilor din Neapole, gi primi o trupă de auwit 
liari catalani, cari ură o adevărată plagă pe imperiu. Jefuiri 
orage, omoriră locuitori în Constantinopole, încercară să coprinz- 
Adrianopole, în urmă se îndreptară spre Grecia şi coprinseră dud 
catul Atenei, pe care-l declarară vasal regelui din Sicilia. 

Şi pe când se petreceau aceste răsboaie de mercenari, pe cînd 
Sârbii se întăriau, Grecii se dedau la comploturi şi la revolte cu 
0 uşurinţă criminală. Andronic III rästurn pe mogul său, fiind 
îndemnat de Ioan Cantacuzin, un om înzestrat cu toate vitiile gi 

cu toate talentele, chiar cu puterea de a se retrage dape tron în- 
cd mănăstire. In zilele lui Andronic, IIT, sa ridicat Serbia sub 
ugan. 

Andronic III lasă in 1341 un fiu minor, Cantacuzin îl ia sub 
protecţia lui mai întâiu, mai apoi se încoronează el sub numele 
de Joan VI. De aci rezultă un räsboiu civil, în care se amestecă 
Duşan, in care se aduseră Turci mercenari şi de o parte si de că- 
tre cealaltă. Cantacuzin dete pe fata sa lui Urcan, ca să-l aibă 
de: partea sa. In cele din urmă se învoiră ca să rămâie Cantacuzin 
împărat 10 ani. Cat erau de stăpâni străinii în imperiu, se vede 
din faptul, că voind Cantacuzin să înfiinţeze o flotă, Genovezii în- 
cepură răsboiu şi o distruseră, înțelegând că imperiul: s'ar dispensă 
de serviciul lor. Imperiul ceru ajutorul Veneţienilor, cari incepurä 
vestitul răsboiu cu Genovezii. 

După ce. Cantacuzin s'a retras în mănăstire (1355) s'a ridicat 
pe tron fiul lui Andronic III, Joan V, care rătăci până în Franţa 
cerând ajutorul apusului contra Turcilor. Când se întorcea, fu pus 
la închisoare, in Veneşia, după cererea creditorilor, cărora nu putea 
să le plătească suma imprumutată, spre a face călătoria. 


In acest timp, Turcii coprindeau peninsula balcanică, iar 
împăratul consimti să plătescă tribut lui Murad, mai făcu 
un pas şi se obligă să-i procure ajutor armat şi să-i dea ca 
ostatic pe un fiu al său. 

Imperiul eră în realitate o dependenţă a puterii turceşti. 
Manuel, urmaşul lui loan V, deşi inteligent, deși viteaz, 
eră lipsit de mijloace şi trebui să primească din mâinile lui 
Murad un coleg~Ja împărăție. Victoria Mongolilor în Asia 
şi prinderea lui Baizid mai deteră Bizantinilor un răstimp, 
în care Manuel coprinse Peloponesul, iar fiul său Joan VIII 
făcu încercări desperate de a uni bisericile la Ferara şi la 
Florenţa. Luptele cu Turcii ale lui Joan Corvin mai abătură 
pericolul d'asupra capitalei, până la cel din urmă împărat 
Constantin XI (1448—1453) care muri moarteă vitejilor, în- 
gropându-se sub zidurile Constantinopolei şi în gloria apusă 
a vechei metropole romane din răsărit. 

Căderea imperiului, aşă cum a căzut, a rezultat dintr'o anarhie 
mare în puterea publică si în spiritul poporului. Autoritate 
centrală nu mai există : administratorii numai dau socoteală 
nimenui, scoteau dela locuitori cât puteau, administrau cum 
vreau, semănau cu paşii de mai târziu. 

Ion S. Fuonu. — Istoria Evului Mediu. 17 

Oraşe, ca Tesalonic, se considerau republici independente, 
cu senat, cu ambasadori la prinți străini, cu declamatii re- 
publicane. 


Dar partea cea mai tristă a tabloului o formează luptele reli- 
gioase. Împărații voiau unirea cu apusul, poporul şi călugării o 
combăteau cu un fanatism, care nu se temea nici de persecutiuni, 
nici de mutilări, nici de moarte. Predicatori la toate răspântiile, 
taumaturgi, vizionari, se combăteau, se blestemau şi se provocau 
unii pe alţii. Călugării din Atos pretindeau, că, dacă-şi privesc 
buricul, văd cum iese din el o lumină. Lumina aceasta este ne- 
creată, de aceeaşi natură cu lumina, care a înconjurat pe Cristos 
în muntele Tabor. Ei fură numiţi omfalopsihi (suflete în buric). 

In literatură au fost scriitori de valoare, mai ales istorici, ca 
Ioan Cantacuzin împăratul, ca Halcocondilas, foarte însemnat 
pentru istotia noastră {pentru Mircea, Vlad Tepes). Au fost şi 
scriitori cari s'au ocupat cu matematecile, cu mecanica, cu astro- 
nomia şi cari recomandau experienţa gi observatiunea. Multi din 
aceşti scriitori şi învăţaţi au fugit în Italia, după căderea Constan- 
tinopolei şi au contribuit la mişcarea spirituală a apusului, cu- 
noscută sub numele de Renaştere. 


Inceputurile statului turcesc. Pe când istoria căderii 
Constantinopolei este istoria unui stat care moare, istoria 
Turcilor este istoria unui popor, care naște mic, neînsemnat 
şi ajunge la o creştere mai mare decât puterile lui chiar. 

Pe la începutul secolului XIII o hoardă de Turci, spre a scăpă, 
de Mongolii lui Gingishan, au fugit din răsăritul Caspicei în Ar- 
menia, sub conducerea lui Suleiman. La moartea lui Suleiman, o 
parte din hordă a înaintat mai spre apus, sub conducerea lui Erto- 


grul, fiul său. Ertogrul primi locuri de păşune dela sultanul din 
Iconium, în regiunea Doriläum, vecină cu Grecii. 


Osman, fiul lui Ertogrul, primi religiunea mohamedană şi 
adună sub steagul său resturile 'Turcilor selgiucizi. El făcu 
dintr'o hordă de nomazi o naţiune, mai cu seamă o armată 
a Islamului. Visul lui despre viitorii săi urmaşi, cum se gă- 
seşte în cronica turcească, l-a descris poetul nostru Eminescu, 
cu o mäestrie fără pereche. Precum imperiul bizantin intru- 
nise, prin idea ortodoxismului, popoare si naţiuni străine, ag 
Turcii vor uni rasse, vor atrage oameni, prin idea mohame- 
danismului. Turcii, recunoscători lui Osman, au avut şi au 

capi până azi, numai .din familia lui gi poartă numele lui, 
Osmanlâi. 

Osman profită de slibiciunea Grecilor, cari nu dau niciun 
sprijin. administratorilor din provincii şi coprinse mai multe 
castele. Răscoala Catalanilor le înlesni succesele mai departe 
şi fiul său Urcan coprinse Brusa, unde Osman îşi mută re- 
şedinţa. In Brusa se află mormântul lui Osman. | 

Urcan (1326—1359) cuceri Nicomedia şi Nicea, din faţa 
Constantinopolei, coprinse tot ce mai aveau Grecii în Asia. 

Ürcan aveă un frate, Alaedin, care organiză statul şi armata 
Ca lege (Canun= grec Canon) eră Coranul gi Sunna. Statul se 
impärtià în sangiacuri! (steaguri). Armata era regulată, permanentă 
„ieniceri infanterie şi spahii cavalerie) gi neregulată (akingii in- 
fanterie şi azabi cavalerie). lenicerii se recrutau din copii mici, 
æäpiti dela creştini, şi crescuţi în familii musulmane, sau în palatul 
împărătesc. Fanatismul lor religios eră hrănit prin cetirea Cora- 
nului şi prin rugăciunile dervişilor, cari îi insotiau în luptă şi se 
rugau neîncetat să câştige victoria. Această «armată nouă» era 
permanentă, cu mult înainte decât armatele permanente europene. 
Prin caracterul ei religios, semănă cu ordinele de călugări armati. 
Prin ea Turcii au întemeiat puterea lor cea mare. 

Fiul lui Urcan, numit Suleiman, trecu în Europa, într'o noapte 
şi luă prin surprindere un castel, apoi Galipole (1354) ale cărei 


„ziduri se dărâmaseră de un cutremur. Astfel puseră Turcii picio- 
zul în Europa. 


Murad I (1359—1389) al doilea fiu al lui Urcan, purtă 
lupte victorioase în Asia cu Turcii selgiucizi, apoi trecu în 
Europa şi coprinse Adrianopole (1361) unde strămută capi- 
tala statului turcesc. Vucagin fu învins pe râul Marita, in 
are se înecă. In anii următori armatele turceşti cuprind ţinut 
după ţinut şi oraş după oraş. Ragusa plăteşte un tribut şi 
încheie cel dintâiu tratat, 

Craiul Lazăr se obligă să dea 1000 de cavaleri anual şi 
să plătească tribut, Sisman din Târnova plăteşte tribut şi 
dă pe fata sa învingătorului, împăratul loan V se face va- 
salul lui Murat. Profitând de prezenţa lui Murad în Asia, 
Lazăr se ridică incontra Turcilor şi câştigă o victorie, însă 
peste doi ani Murad veni contra lui şi în marea bătălie dela 
Cossovo (1389) Lazăr pierdu lupta şi viata. Insă şi Murad 
fu asasinat de un erou al legendelor sârbeşti. 

Murad n'a fost numai viteaz, a fost si un mare constructor 
de moschei şi de scoale, drept cu supuşii săi, darnic cu sol- 
dati. 

Baiezid Ilderim (1389—1402). Fiul lui Murad a continuat 
cuceririle tatălui său cu atâta iutealä, încât se numeşte II- 
derim (Fulgerul). Supuse la tribut pe fiul lui Lazăr, supuse 
Vidinul, a doua capitală a Bulgarilér. Spre sud, cuceri Ma- 
cedonia, Tesalia şi înaintă în Grecia până la sudul Laconiei. 
La asediul celei din urmă cetăţi greceşti din Asia, obligă pe 
fiul împăratului, pe Manuel, să meargă cu oamenii săi şi să 
o asedieze alături cu Turcii. In 1394, după ce supusese—în 
1393 cealaltă capitală bulgară, Târnova, pătrunde în Mun- 
tenia; însă, ceeace nu putuseră creștinii în câmp deschis şi 
cu armate numeroase, făcură Românii, în locuri păduroase 
şi băltoase, învinsera pe Turci la Rovine. 

La strigătul de ajutor al împăratului Manuel, se adună o 
cruciată creştină, mare şi frumoâsă, ca în zilele mari ale crucia- 
telor. Erau Sigismund regele Ungariei, Frederic de Zollern din 
Germania, cavaleri englezi, mai ales francezi (Ioan fără Frică, 
Boucicaut...) Mircea cel Mare al nostru, peste tot la 100.000 
luptători. In zadar Mircea sfătui pe cavaleri să aştepte atacul 
Tureilor, Francezii, mai ales, voiau să aibă onoarea luptei 
şi atacară cu mare furie, Ca în toate luptele lor cavalerești, 
însă, pierdură contactul cu restul armatei, fură înconjurați 
de Turci, ucişi sau luaţi prizonieri. Astfel s'a pierdut bătălia, 
marea bătălie dela Nicopole (1396). Sigismund fugi pela 
gurile Dunării şi se întoarse prin Dalmatia în ţara sa, iar 
Baiezid trimise regelui Franţei arcuri cu coarde din piele 
de om. Apoi înconjură Constantinopole. 

Angora (1402). Capitala ar fi căzut, dacă nu i-ar fi venit 
un noroc neaşteptat. In Asia, Timurlenk înființase imperiul 
lui Gingishan gi oferiă azil prinților aziatici ‘detronati de 
Baiezid. Timurlenk veni contra lui Baiezid gi la Angora se 
dete luptă mare. Baiezid fu învins gi făcut prizonier. 

După prinderea lui Baiezid, statul turcesc păreă pe mar- 
ginea prăpăstii, fii lui se certau pentru sultanat, Mircea 

făcu sultan pe Musa, statele creștine erau prea desbinate, 
încât nu s'a putut face o cruciată nouă. 

Mohammed I (1408—1421) apoi Murad IT (1421—1451) 
reuşiră să restabilească puterea turcească. Acesta din urmă 
câștigă asupra lui Ioan Corviu vestitele bătălii dela Varna 
41444) şi Cossovo (1448). In această luptă, Ioan Corvin sperase 
în ajutorul Albanezilor, unde George Castriota (Scanderbeg) 
izbutise să revolte pe vitejii munteni şi să sfărâme în strâm- 
torile munţilor mai multe armate turceşti, una comandată de 
însuşi Murad. 

Mohammed II (1451—1481). Fiul lui Murad eră crud, 
ambițios, setos de sânge, instruit şi viclean. Prima lui am- 
bitiune eră să cucerească Constantinopole, inelul de smarald 
gi de safir, care uneşte două mări şi două continente, pe 
care Osman îl văzuse în vis. Sultanul construi lângă Cons- 
tantinopole un castel, care domină trecerea prin Bosfor a 
vaselor ce vertiau din apus. El îşi construi o artilerie puter- 
nică. Un Român din Transilvania îi turnase un tun, care 
aruncă pietre de câte 1200 de chilograme, la 1000 de metri. 
De altă parte, Constantin Dragases proclamă din nou unirea 
cu papalitatea, deşi rezistenţa clerului eră şi mai învierşunată : 
«mai bine turbanul lui Mohammed, decât pălăria cardinalului» 
eră lozinca Grecilor. Dit aprilie până în maiu, armata tur- 
cească {int capitala înconjurată. Constantinopole, cu o po- 
pulatiune de aproape 200.000 locuitori, nu aveà decât 8.000— 
10.000 de soldaţi, între cari câtevă sute de Genovezi şi de 
Veneţieni. Flota turcească fu învinsă, tunul cei mare plesni. 
Un canal pornit din mare pătrunde în cetate (cornul de aur) 
şi intrarea lui eră apărată cu un lanţ. Mohammed construi 
la spatele Galatei un pod înclinat de lemn, făch să alunece 
coăbiile pe el și pătrunse în cornul de aur. 


Cetatea s'a luat pe uscat. La ziduri Constantin se luptă ca un 
erou. Turcilor lise pared că sunt ajutaţi de legiuni de spirite, Grecii 
aşteptau un îngex să alunge pe vrăjmaşi cu sabie de foc. In ajunul 
zilei teribile (29 maiu) Constantin se împărtăşi pentru ultima oară 
în Sfânta Sofia, Mohammed începu atacul din zorii zilei. Intre cei 
dintâiu căzuţi fu Constantin, peste corpul lui trecură ienicerii.- In 

miezul zilei, Mohammed merse în Sfânta Sofia, spre a aduce rugă- 
ciuni de mulţumită profetalui. Trei zile cetatea fu jefuită, cons- 
tructiunile fiind crutate, iar din populatiune 40.000 locuitori fură 
ucişi, 50.000 vânduți sclavi. 

Mai pe urmă, Mohammed dete voie creştinilor să-şi păstreze re- 
ligia şi să-şi aibă patriarhul lor, le permise să locuească într'o 
parte a Constantinopolei, numită Fanar, pecând Turcii locuiau ce- 
tatea (Stambul). 

Acum, când Turcii aveau o capitală, Mohammed putea cu- 


getà la alte expeditiuni. 


39. Terile româneşti. 


Românii din Transilvania au fost supuşi de Unguri, însă 
se bucurau de drepturi însemnate, erau cârmuiţi de nişte 
fruntaşi numiţi cnezi, aveau reprezentanţi în dieta, terii, își 
păstrau obiceiurile lor. 

In România de azi n'au stăpânit Ungurii până la 1200, 
căci până la, acest an puterea cea mare, care ameninţă și pe 
Unguri, eră imperiul de răsărit. Dar după întemeierea impe- 
riului latin, Ungurii au cucerit o parte din judeţul Mehedinţi, 
unde au întemiat Banatul Severinului (1230). Pe văile rât- 
rilor, puterea ungurească s'a scoborit şi în regiunile muntene 
şi a exercitat un fel de suzeranitate asupra cnezilor şi voe- 
vozilor. Şi în Moldova au pătruns Urgurii, în regiunea, dintre 
Carpaţi şi Siret, unde îi atrăgeau minele de sare. Numele 
orașului Bacău este unguresc, târgsorul Milcov a fost în- 
temeiat de ei, Sascut însemnează fântâna Sasului. Sub pro- 
tectiunea regilor unguri, Saşii se coborau din Transilvania 
şi întemeiau sate şi oraşe, la picioarele munţilor noştri. Astfel 
satele Rucăr, Dragoslavele, orașul Câmpulung erau säsesti, 
iar primii lor întemeietori fuseseră cavalerii teutoni. 

Andreiu II adusese în ţinuturile Bârsei pe cavalerii teu- 
toni în anul 1211, cu misiunea de a creştină pe Cumani, 
cari se aflau în terile noastre. Cavalerii întemeiară oraşul 
Braşov, coborîră prin pasul Branului şi întemeiară Câmpu- 
lungul, iar în Moldova ridicară cetăţile Crăciuna, Neamtul 
şi deveniră o putere temută de rege. Acesta luă înapoi darul 

făcut cavalerilor şi-i goni (1225) din regat. Gonirea cavale- 
rilor a fost un bine $i pentru Ungaria gi pentru terile noastre, 
căci, dacă cavalerii ar fi rămas aici, soarta noastră ar fi fost 
poate ca soarta Pruşilor. 

Dupä năvălirea Tätarilor, Bela IV dete, printr'un act vestit 
din 1247, cavalerilor Ioaniti tara Bârsei şi le îngăduiă să se 
întinză asupra cnezilor şi voevozilor români din Muntenia, 
păstră însă drepturile unor voevozi, dintre cari unul se numiă 
Litovoi (pe Jiu) altul se chiemă Seneslav (pe Argeș). 

Afară de ţinuturile depe sub munte, restul terii noastre 
fusese unit cu imperiul româno-bulgar, până la năvălirea Tă- 
tarilor. După retragerea acestora, Litovoi se întinse şi în stânga 
Oltului peste ţara lui Seneslau şi nu mai voi să plătescă tribut 
Ungurilor. Dar o armată ungurească veni în 1279 asupra 
lui şi a fratelui său Barbat şi Litovoi căzu în luptă, iar 
Barbat fu liberat numai după ce plăti o sumă de bani. 

După Barbat, după Tihomir, pomenit în izvoare ungureşti, 
apare ca domn al întregii teri, pe la 1330, vestitul .Basa- 
raba, care profitând de turburările pricinuite în Ungaria, 
prin stingerea dinastiei arpadiene, pusese mâna pe ţinuturile 
Făgăraş şi Amlas din Transilvania, pe banatul Severinului 
din Oltenia şi se declarase independent. 

Carol Robert înaintează în 1330 prin Oltenia cu armata 
sa de cavaleri şi ajunge până la capitala terii în Argeş. Dar 
când se întorceà, fu atacat; la o strâmtoare de munţi şi «s'a 
facut acolo măcel mare — zice cronicarul unguresc — şi au 
căzut ostași şi nobili nenumărată mulţime.» Carol scăpă cu 
fuga schimbându-şi hainele, iar Basarab rămase independent, 
în ţara sa. 

Fiul său, Alexandru, se închină lui Ludovic cel Mare, care 
urmăriă planuri ambitioase şi eră prea puternic pentru te- 
rile noastre. 

Totuşi. Vladislav sau Vlaicu-Vodă a ocupat Severinul, a 
stăpânit Vidinul şi a purtat lupte cu Ungurii pentru stă- 
pânirea acestor cetăţi. 

Int’una din aceste lupte, dată la cetatea Dâmboviţei, oastea 
ungurească fu bătută cu desăvârşire de un boer român, vor- 
nitul Dragomir. 

Mircea cel Mare (1386—1418). A fost unul din cei mai 
mari domni ai Românilor, mare cap politic’ gi mare general. 
El ® înţeles că rolul Românilor este să se lupte alături cu 
creştinii contra Turcilor, de aceea a luat parte la toate luptéle 
creştinilor. După ce regatele Serbiei si Bulgariei au fost des- 
fiinţate, Mircea a continuat lupta singur contra sultanului 
Baiezid. El se retrăgeă din calea năvălitorilor, îi atacă la lo- 
curi grele, unde armata turcească nu se puted desfășură si 
astfel a câștigat la Rovine (1394) singur o victorie creştină. 

Mircea a izbutit chiar să puie un sultan pe tron. După 
moartea lui Baizid, fii lui se certau pentru domnie gi unul! 
din ei, Musa, fu pus de Mircea pe tronul sultanilor. Deşi 
Musa fu răsturnat mai târziu, domnul muntean n'a încetat 
până la sfârşitul vieţii luptele cu Turcii. 

Alianţa lui Mircea eră căutată de regele Poloniei, Vladislav 
şi de Sigismund, regele Ungariei, cari se sprijiniau pe sfatul 
lui cumpänit şi înţelept. El e domnul, care închinând tara 
Turcilor, a pus baza înţelegerii noastre cu ei, înţelegere eare 

ne-a păstrat ca stat şi care a ţinut până la răsboiul nostru 
de independenţă. Mircea cel Mare poate fi pus alături cu 
oamenii mari de stat ai istoriei. 

Intemeierea Moldovei. In Moldova, isteria pomeneşte încă, 
din secolul XII despre Români, când ei, împreună cu Bi- 
zantinii, au mers cu răsboiu asupra Ungurilor. Numărul lor 
eră însă mic, şi năvălirea Tätarilor l-a făcut gi mai mic, 
timp de aproape o sută de ani, cât Moldova a fost supusă 
Tätarilor: Ludovic cel Mare începi lupta cu Tătarii gi îi 
alungă din aceste Jocuri, având armata compusă din Români 
maramureşeni. Aceştia rămaseră în Moldova, cucerită de ei 
dela Tätari, sub „Dragoş- Vodă. Peste câtivà ani, pe la 1360, 
voevodul Românilor din Maramureş, numit Bogdan, luă în 
stăpânire Moldova, purtând lupte şi cu urmaşii lui Dragoş 
şi cu regele Ludovic cel Mare. Numele acestui domn s'a dat 

mai apoi întregei teri, care se chemă şi Moldova şi Bog- 
dania. 

Alexandru cel Bun (1400—1432). Câţivă ani după Bog- 
dan, a trăit Alexandru cel Bun, contemporan cu Mircea cel 
Mare. El n'a purtat răsboaie, între statele mari nu se ames- 
tecă. Ungurii şi Polonii se certau pentru împărţirea Moldo- 
vei, Alexandru însă nu se speriă de ei, căci știă că nu puteau 
fi periculoşi, decât dacă s’ar fi înţeles între ei, iar înţelegere 
nu puteă fi.între cele două popoare. Inäuntru, Alexandru se 
ocupă să organizeze biserica, să reguleze administratiunea, 
să încurajeze comerţul şi cultura. El aveă de soţie pe Rin- 
gola, sora lui Vitovt, a împrumutat cu bani pe regele polon 
şi a luat ca amanet Pocuția, cu vestitele cetăţi Sniatin si 
Colomea. Eră în ţară o însemnată mişcare comercială, care 
luă calea cetăţii genoveze Cuf/a, sau pe a portului dela 
Marea Neagră, Cetatea Albă. 

Urmasii lui Mircea cel Mare. După moartea marelui 
Mircea, tronul Munteniei a fost ocupat de mulţi domni, cari 
abiă se aşezau şi erau răsturnaţi de alţi pretendenți, aduşi 
de armate turceşti ori ungurești, sau şi de armată moldo- 
venească. Lupta se da mai cu seamă între urmaşii lui Dun, 
fratele lui Mircea şi între fii lui Mircea. 

Unii din ei au fost oameni vrednici, dar nu şi-au putut 
arătă vrednicia, din pricina greutăţii timpurilor. Astfel a fost 
Dan IT, care, deşi se ridicase cu ajutorul Turcilor, nu s'a temut 
să se ridice contra lor, spre a ocupă cetăţile de pe Dunăre. El 
eră aliat cu Sigismund, regele Ungariei şi împărat german. 

Alt domn însemnat a fost Vlad, cel mai inimos din fii 
lui Mircea, numit Dracul, din pricina cruzimilor lui. El a 
mers alături cu Joan Corvin, căruia puted să-i aducă 20.000 
de luptători, boeri şi ţărani liberi. Impreună cu Corvin, a 
mers în nenorocita bătălie dela Varna. In zilele lui se bu- 
cură de numele unui domn foarte viteaz. ’ 

D'asupra domnilor din acel timp se ridică însă Soul fio- 
ros allui Vlad Tepes, fiul lui Vlad Dracul. Ţepeş il numiau, 

de moarte împrumutat dela 'Tătari. De o cruzime :rudă ca 
nebunia, el eră si de o îndrăzneală ce puneă în mirare şi 
pe marele sultan Mohammed IL. In ţară, trase în ţeapă mii de 
oameni, ca să pedepsească lenea, ea să imputineze tâlhăriile, 
ca să prăpădească pe trădători şi pe răi. In afară, jefui mar- 
ginile Transilvaniei, unde sta un frate al său, care void să-i 
ia tronul, apoi trecu prin foc şi prin sabie mare parte din 
Bulgaria, din pricină că Turcii se pregătiau contra lui. 

Mohammed IT şi veni asupra terii cu o mare armată, 

Vlad îl lăsă să inainteze prin pădurile şi bălțile, de cari eră 
plină tara noastră, îl hârtuià la locuri strâmte, unde armata tur- 
cească nu se puteă desfăşură ca să-l înconjoare. Apoi, pe o 
noapte întunecoasă, îl lovi cu toată armata românească şi 
produse 6 învălmăşală atât de mare între Turci, în cât s'au 
omorît cu miile unii pe alţii. Scriitorii din acel timp ne spun 
că Turcii şi-au găsit mormânt în tara noastră şi că însuși 
sultanul, când a văzut o pădure transformată în ţepi, pe cari 
Spânzurau schélete turceşti, a exclamat «cu greu se poate 
luă o ţară din mâna unui astfel de om.» 

Ţepeş fu însă părăsit de boeri, cari primiră domn din 
mâna Turcilor pe Radu cel Frumos, un frate al lui Tepes, 
iar domnul cel crud şi viteaz trebui să fugă la ruda sa, 
Mateiu Corvin, pe a cărui soră o tineà în căsătorie. 

După Tepes n’äu mai fost domni însemnați prin răsboaie 
mari, deşi Radu dela Afumaţi, printr'o energie minunată, 
s'a opus celui mai mare sultan al Turcilor şi a scăpat ţara 
de a fi făcută provincie turcească, însă mai însemnați au fost 
domnii, cari au făcut opere de pate, ca Radu cel Mare şi 
Neagoe Basarab. 

Radu cel Mare a construit lângă Târgovişte o biserică fru- 
moasă de marmură, mânăstirea Dealului, cea mai frumoasă 
biserică zidită în terile noastre până la dânsul. Tot el a pus 
să se‘tipäreascä mai multe cărţi pentru biserică, adevărate 
podoabe de frumuseţe, un Liturghier, o Evanghelie, în limba. 
slavonă. El trăiă pe vremea sultanului Baiazid II şi când 

acela le da de pildă pe Radu cel Mare, că este domn vred- 
nic gi fără să meargă la răsboiu. 

Neagoe Basarab a fost tot aşă de însemnat. Ela con- 
struit mânăstirea Curţii de Argeş, cea mai frumoasă biserică 


Liturghier slavonesc tipărit 1508. 


din părţile răsăritului. Pentru ea, Domnul şi-a chieltuit toată 
averea, iar Doamna Despina Miliţa, din neamul despotilor 
sârbi, a dat şi podoabele sale, ca s'o vază terminată. 

Urmagii lui Alexandru cel Bun. In Moldova, urmaşii lui 
Alexandru au fost şi mai răi decât ai lui Mircea. S'a văzut 
frate orbind pe fratele său, s'a văzut altul ucizând tâlhă- 
reste, sau alungând în teri străine. 

Unul din ei, Petru Aron, văzând puterea cea mare a Tur- 
cilor şi nesimtindu-se în stare să li se opună, le plăti un 

bir de 2000 de galbeni. Simtind însă, cât de mare eră acest 
pas şi cât de mare eră răspunderea lui, adună pe boieri şi 
pe: mitropolit, ca să se facă lucrul cu sfatul tutulor, ca ni 
meni şi niciodată să nu-l învinovăţească numai pe el, de 
greutatea vremurilor şi de slăbiciunea ţerii. Această delicată 
simtire de răspundere înaintea istoriei ne face mai simpatică 
persoana lui Petru Aron, care se urcase pe tron printr'o 
crimă, ucisese pe fratele său, pe tatăl lui Stefan cel Mare. 
Cu armată dela Vlad Ţepeş, Ştefan veni în Moldova, alungă 
pe Petru Aron şi-i luă domnia. 

Ştefan cel Mare (1457—1504). Niciun domn român n'a 
luptat mai cu tărie pentru moşia strămoşească şi pentru cre- 
dinta creştină ca Stefan cel Mare. Si nu numai supuşii lui 
lau respectat şi l-au prea mărit, ci un papă îl numeşte atle- 
tul lui Cristos, iar Dlugos, un arhiepiscop si mare cronicar 
polonez, îl pune alături cu cei mai mari eroi din vechime. 
Toată viaţa a petrecut-o în lupte contra Turcilor, Ungurilor, 
Polonilor şi Tätarilor, In Muntenia a detronat pe Radu si 
a pus oamenii săi, încât în timp de 40 de ani domnii Mun- 
teniei se învârtesc împrejurul lui Ştefan. O armată imensă 
turcească a nimicit-o în bătălia dela Podul Inalt (1475) 
Mai pe urmă, fiind învins la Valea Albă (1476) de Moha- 
mmed Il; el se retrage, face pustiu împrejurul Turcilor, ji 
sileşte să se retragă, apoi îi lovește la strâmtori şi la fre- 
cerea râurilor, încât rămâne biruitor. Mateiu Corvin, voind 
să-l scoată din domnie, intră în Moldova, dar Ştefan îl lo- 
veşte la Baia (1467) îl învinge şi-l alungă peste munţi. Po- 
lonii cei mândri umiliseră pe Stefan, când se luptă cu 
Turcii: deşi el se luptă pentru cauza creştină, ei îi cereau 
jurământul de supunere pentru cel mai neînsemnat ajutor. Mai 
pe urmă voiră să-i cuprindă tara. Joan Albert, fiul lui Ca- 
simir, înaintă asupra Sucevei, dar nu o putu luă şi în Co- 
drul Cosminului (1497) pierdu atâta nobilime, încât în.Po- 


lonia rămase de atunci un proverb: «a pierit şleahta» (no- 
bilii). 

Ştefan eră om religios, el a făcut mulţime de biserici. Erà 
politic dibaciu, a intrat în legătură de rudenie cu marele 
prinţ al Moscvei, măritând pe o fată a sa cu moştenitorul 
aceluia. In zilele sale, Ştefan nu numai că a fost cel dintâiu 
print ortodox, ci a fost unul din cei mai mari prinți ai Eu- 
ropei, cea mai măreaţă figură din istoria românească, 

Petru Rareş, Dintre urmaşii lui Ştefan, cel care a semă- 
nat întru câtvă cu el, a fost fiul său Petru Rareş. El a în- 
cercat să profite de luptele ce se dau atunci între Turci şi 
Germani pentru Ungaria. Sub*cuvânt că se luptă pentru, 
partidul turcesc al Ungurilor, el intră în Transilvania, bath 
armatele nemtesti şi ocupă mai multe cetăţi săseşti. Făcân- 
du-se plângeri la sultan contra lui, Petru se retrase în Mol- 
dova şi începu lupte cu Polonii. Sultanul Soliman, supărat 
contra lui şi pentru alte fapte îndrăzneţe, porni cu o mare 
armată asupră Moldovei. Petru, părăsit de boeri şi de po- 
por, fugi peste munţi în Transilvania şi de acolo se duse 
la Constantinopole, unde izbuti să capete domnia. Astfel de 
acum şi domnii Moldovei se vor numi de către Turci. 

40, Deosebiri între timpurile medii şi nouă. Inventiunile 
ştiinţifice. Inceputurile Renaşterii. 


Cele două secole, înainte de cucerirea Constantinopolei, şi 
cele două următoare, au fost timpuri de trecere, dela timpu- 
rile medii la timpurile nouă. Influenţa luptei dintre orient 
şi occident a schimbat viaţa şi obiceiurile Europei, a des- 
voltat spiritul de noutate, a răspândit la apuseni unele in- 
ventiuni, cunoscute de mult timp în orientul îndepărtat. 

Cele două mari puteri medievale, biserica şi imperiul, erau 
fără putere şi fără prestigiu. Papalitatea, în urma shismei, 
în urma vieţii scandaloase şi cu totul lumească a unor papi» 
pierduse orice vază în ochii credincioşilor. Reforma o va 
ameninţă chiar în existenţa ei. Imperiul, slăbit în lupta cu 
papii, slăbit prin luptele cu prinții particulari, pierde carac- 
terul lui universal cregtinesc şi conducerea lumii creştine o 
iau suveranii Franţei şi ai Spaniei. 

Spania la o extremitate a Europei, Turcia la cealaltă, ajung 
puteri amenințătoare, încât cele două secole- dela începutul 
istoriei moderne reprezintă. în istoria politică lupta contra 
inundării Europei din partea Turcilor, lupta contra prepon- 
dereutei Spaniei şi a cassei domnitoare în ea. 

Inăuntrul statelor, puterea regilor este nedisputată, statele 
feudale au făcut loc puterii regilor, ca în cele mai multe 
state apusene, sau unui număr de prinți cu mult mai mic 

déc&t în evul mediu. Locuitorii aceleeasi teri, mai ales cei 
din oraşe, se simt insufletiti de iubire pentru patrie, tara 
tutulor celor cari vorbesc aceeaşi limbă, în locul patriei în- 
guste de până atunci, Comuna. 

Pelângă sentimentul national, o simtire nouă distinge -pe 
omul dela începutul timpurilor nouă, simtirea fiecărui ins de 
a trai pentru sine. In societăţile vechi, fn societăţile medie- 
vale, chiar în republicile italiene, omul trăiă numai pentru 
comunitate, pentru cetate, pentru biserică, pentru corporație. 
In societatea dela sfârşitul evului mediu, apare individua- 
Zismul, «omul se descopere pe sine însuşi». 

Mare a fost schimbarea economică. In evul mediu, centrul 
vieţii economice al Europei fusese marea Mediterană. Des- 
coperirea continentelor nouă micgorä importanţa comercială a 
republicilor italiene si aduse înflorirea statelor de pe coastele 
oceanului Atlantic (Portugalia, Spania, Franţa, Olanda, Anglia). 

In interiorul statelor, clasa ţărănească se ridică, clasa oră- 
şenilor se îmbogăţeşte și influenţa ei creşte în conducerea 
statului. Averea mobiliară se îmulţeşte şi contrabalanteazä 
averea fonciară. 

In direcţiunea, ştiinţifică şi artistică, începe lumea să ia de 
conducător natura si observatiunea, părăseşte imitarea for- 
mulelor şi a autorităţilor vechi. 

Sfârşitul evului mediu s'a văzut mai bine în inventiunile 
ştiinţifice, în schimbarea artei militare, cauzată de inventi- 
unea ierbei de pușcă. 

Iarba de puşcă. Este un amestec de carbon, pucioasă şi 
silitră (în 100 gr. intră 15 e. 10 p. şi 75 s.) care aprin- 
zându-se are proprietatea de a se transformă în gaz. Acest 
gaz, având nevoie de un spaţiu cu mult mai larg (să zicem 
de 1500 .de ori) decât al pulberei, desvoltă o forţă de pre- 
siune enormă, şi dacă spre ieşirea lui întâmpină un corp 
solid, glonte, piatră... îl aruncă la mare depărtare. 

Se credeă că inventatorul ierbei de puşcă ar fi fost un 
călugăr german, numit; Berthold Schwartz, prin secolul XIV, 
însă această afirmare nu are niciun fond de adevăr. Englezii 

zic că Roger Bacon ar fi inventatorul, căci în scrierile lui 
se vorbește de amestecul celor trei corpuri, care, fiind aruncat 
pe tuburi de fier, produce un sgomot de trăsnet şi o lumină 
de fulger. Insă pomeniri de aga fel de amestec se găsesc si 
mai vechi. La Marcus Graecus (sec. IX—XII) se spuneă 
că în compoziţia focului grecesc intră tot-cele trei elemente. 
Adevăraţii inventatori ai ierbei de puşcă au fost Chinezii, 
cari însă nu se serviuu cu ea la răsboiu, ci la focurile de 
artificii, chiar pe timpul nașterii lui Cristos. 

Cei dintâiu au intrebuintat-o în răsboiu Mongolii, după cu 
cerirea Chiner în secolul XIII, apoi Arabii. La începutul se- 
colului XIV! o intrebuinta emirul din Granada. La 1325 
aveă tunuri Florenţa, cam în acelaşi timp aveau Englezii și 
Francezii. Boemii s'au servit în răsboaiele husitice de ea cu 
efecte teribile contra cavalerilor, cari mergeau strânşi, încât 
a trebuit să se desvolte o nouă tactică de luptă ! înaintarea 
în mod risipit, care însă se va desăvârşi foarte târziu. In 
adevăr, primele arme de toc au fost tunurile, nu pustile. 
Dar primele tunuri nu erau puse pe roate, ele se compuneaa. 
dintr'o ţeavă de fier, fixată în timpul acţiunii pe un fel 
de furcă. De aceea, tunuri se întrebuinţau numai la apărarea 
sau la atacul unei cetăţi, rareori în campanie. Apoi se um- 
pleau cu pietre sau cu ghiulele de plumb, mai mici decât 
calibrul ţevii şi forţa gazelor se pierdeă, încât chiar la asedii 
se întrebuinţă tot cu mai mult succes maşinele vechi ale Ro- 
manilor. Sub Carol VII, a venit în minte Francezilor să puie 
ţevile pe roate, şi astfel au creat artileria. Totuşi, chiar spre 
sfârşitul secolului XVI, un mare scriitor francez Montaigne, 
scrie că armele de foc sunt bune numai ca Să-ţi spargă ure- 
chile, şi-şi da cu părerea că o să le părăsească oamenii. Pugca 
s'a întrodus târziu şi n'aveă baionetă, încât un rând de os- 
taşi eră de puşcaşi, altul de lăncieri, cari susțineau lupta de 
aproape. Abiă în secolul XVII s'a pus baioneta, şi a mai 
trecut vreme până să vie în cap omului, ca să găurească 
baza baionetei, spre a puteă trage chiar cu baioneta pusă, 
Acum pușca deveniă arma cea mai teribilă, potrivită şi la 

lupta de departe şi la cea de aproape. Totuși, progresele 
grozave ale armelor de foc sunt opera timpurilor celor mai 
nouă. La noi, prima pomenire a ierbii de puşcă este din 
timpul lui Vlad Dracul, care cereă Saşilor din Braşov să-i 
trimeată silitră. 

Hârtia. Până în secolul XII se scria pe papyrus, preparat 
din pelitele cotorului dela trestia din Nil gi pe pergament, 
adică pe piei de oaie, de capră şi de măgar, lucrate cu meş- 
tegug, mai întâiu la Pergamum, în Asia Mică. Din secolul 
XII trestia aceea a început să piară, iar pergamentul eră 
atât de scump, încât de prin secolul VIII a început lumea 
să şteargă scrisul depe pergamentele vechi, ca să scrie din 
nou pe ele, şi astfel s'au pierdut multe opere din anticitate. 

Chinezii gtiau însă de mult să facă hârtie din resturile de 
mătase, de cânepă, sau de bumbac. Arabii au învăţat acest 
meşteşug, pe care-l întroduseră în Spania și Sicilia, prin se- 
colul X. In secolul XII se fabrică hârtie în Franţa din 
trente de in, iar în secolul XIV, răspândindu-se obiceiul de 
a se purtă cămaşe (înainte se purtă flanele de lână) trentele 
putură servi la fabricare de hârtie ieftină. 

Tipografia. Plecând dela principiul pecetiilor, se ajun- 
sese la table cu texte, Säpate în relief prin mijlocul cărora se 
compuneau cărţi. Lourentius Coster, din oraşul Harlem, în 
Olanda, a avut chiar inspiraţia să facă litere mobile, însă li- 
’ tere de lemn, cari se toceau foarte repede. Se puneă hârtia 
peste tabla înegrită cu cerneală, se frecă pe partea cealaltă 
cu o perie de păr şi se tipăriă numai pe o faţă, cealaltă ră- 
mânând neîntrebuinţată. Inventiunea literelor mobile de metal 
şi a presei se datoreşte germanului Iohan Gensfleisch zum 
Gutenberg, născut în Mainz, între anii 1397 şi 1410. El träià 
în Strasburg, ocupându-se cu lucrarea metalelor, cu înca- 
drarea în metal a oglinzilor, Spre a-şi pune planul în exe- 
cutie, el se asociè cu un giuvaergiu din Mainz, Joan Fust 
şi tipări biblia latină (1455). Fust, voind să profite de inven- 
tiunea lui Gutenberg, îi fäcù un proces, cerând dobândă si 
dobândă la dobândă a capitalului împrumutat. Gutenberg, ne- 

putând plăti, Fust îi luă tipografia şi împreună cu un Schoffer, 
care învățase mestesugul delà Gutenberg și- după care dădu 
în căsătorie pe fata sa, înfiinţară o tipografie mai mare. 
Gutenberg făeu si el altă tipografie, în serviciul arhiepisco- 
pului. Spre bătrâneţe, o lăsă rudelor sale şi trăi până la 1468. 

Tipografia lui Fust 
a fost desfiinţată în 
1462, în urma unui răs- 
boiu. Această nenoro- 
cire a fost prielnică 
răspândirii inventiunii, 
căci toţi elevii 8’au ri- 
sipit în lume, trădând 
secretul «inventiunii 
negre» pe care erau le- 
gati prin jurământ ca 
să-l păstreze. Intre 

O pagină de manuscris sec. XITI. este cea mai mare inven- 


ţiune omenească, după 
găsirea focului si după inventiunea scrierii. Cărţile erau mai înainte 
agi de rari, încât în mânăstiri le legau cu lanţuri. de fier, ca să 
nu se fure, iar pela 1500 se vindeà cu 2,50 lei o carte, care cu 50 
de ani înainte costa 300. Cele mai mari tipografii au fost în Ve- 
netia (Aldus Manutius) în Franţa (Estienne) în Olanda (Elzevir). 
Răspândirea culturii în popor, numai după această invenţiune a fost 
cu putinţă. 


Busola. Se zice că şi busola eră cunoscută Chinezilor, 
cevă după naşterea lui Cristos, iar în apus a început să fie 
cunoscută pela 1200. Așezarea acului magnetic intr’o cu- 
tiutä, de unde vine numele de buxola, bussola si asà fel 

încât să nu devieze în timpul furtunilor şi sguduirilor pe 
mare, se atribue lui Flavio Gioja din orașul Amalfi, pela 
1300. Cu busola navigatorii se puteau călăuzi pe orice timp 
din zi sau din noapte, şi se puteau depărtă de tärm în lar- 
gul oceanului. 

Inceputurile Renaşterii. In Italia a început din secolul 
XIV să se părăseaseă ideile şi formele medievale, să se imi- 
teze operele antice, să se revină la observaţia naturii. Această 
schimbare în sufletul omenesc se cheamă renaştere şi a în- 
ceput din Italia, pentru o mulţime de motive : pentrucă acolo 
traditiunea antică s'a păstrat mai bine, pentrucă acolo in- 
fluenta arabă a fost susţinută de prinții normanzi, pentrucă 
acolo bogăţia s'a adunat mai din vreme... O particularitate 
a Italiei a fost libertatea de cugetare. Fiind alături de papi, 
văzând. slăbiciunile lor, Italienii erau mai puţin mistici şi 
papii erau cu ei mai răbdători: pe când în alte state ar- 
deau şi pe cel care vedeă un eretic, în Italia cei cari inju- 
riau pe papi nu erau nici urmăriţi. 

Antenfergätori ai renaşterii se citează în toate artele. In 
literatură se poate pune Dante, mai cu dreptul Petrarca și 
Boccaccio. 


Incepe să se înveţe limba: greacă, să se ofere azil învăţaţilor 
greci, cari după căderea Constantinopole vin în apus cu multime de 
manuscrise, să se imiteze geniul oratoric latin. In acest gen s'a dis- 
tins Aeneas Sylvius, care prin talentul oratoric ajunse papă. Au- 
torul cel mai studiat, latin eră Cicerone. Cardinalul Bembo consilià 
ca să nu citeşti timp de 5 ani decât pe Cicerone, sprea învăţă să 
scrii. In filosofie se studiase în evul mediu Aristotel, numai după 
traduceri letinesti necomplecte, în secolul 15 începe să se studieze 
după textul autentic. Apoi pe lângă Aristotel, începe să se stu- 
dieze Platon. La promovarea acestor studii, a contribuit mitropolitul 
Besarion, care venise pentru a negociă unirea bisericilor şi apoi 
rămase în Italia. Altul, Gemistos Pleton, proslăviă păgânismul şi 
numiă pe creştini sofişti. In societate, la curţile prinților ajunse ca 
o modă păgânismul platonician. Laurenţiu Vala exercită o critică 
nemiloasă, neagă di rinitatea lui Cristos şi profesează pe faţă epi- 
cureismul şi panteismul: «natura e identică, sau aproape identică 
cu D-zeu.» 

Tirania eră mai favorabilă spiritului nou decât republicile. 
Tubitori de lux si de plăceri, tiranii se înconjurau cu artişti, 
cărora le dau de lucru, din cari-şi făceau prietini şi confi- 
denti. Protectorii cei mai însemnați ai artiștilor şi scriitorilor 
erau Medicii din Florenţa, regii din Neapole, ducii din Mi- 
lan, papii şi alţii. 

Florenţa a dat limba literară Italiei şi a produs pe cei 
mai mari cugetători şi artişti : Dante, Boccaccio, Petrarca, pe 
Macchiavelli, pe arhitectul Bruneltesco, pe Leonardo da Vinci, 
pe Michel Angelo. 

Laurenţiu de Medici eră omul desăvârşit al timpului său : 
elocvent, energic, spiritual, păgân. Odată, răspundea unui 
amic, care-i spuneă că vine dela biserică: «eu am întrebu- 
inţat timpul meu mult mai bine, am dormit şi am visat.» 

Alfons Magnificul din Neapole puse să se traducă autorii 
greci şi er& atât de pasionat de autorii latini, încât; cetirea 
unuia l-a lecuit de o boală, iar un răsboiu cu Florenţa nu 
l-a mai purtat, căci i s'atrimis un exemplar din Titus Livius. 

In pictură, vestitul Giotto, contemporan cu Dante, pără- 
seşte imitarea modelelor bizantin și începe a observă na- 
tura. Intre alte tablouri ale lui, este portretul lui Dante şi 
frescurile din Padua, inspirate din divina Comedia. 

Secolul al XV, cu individualismul său pronunţat, prezintă pre- 
tutindeni portrete, în compozitiunile istorice, în trăsurile sfinţilor 
şi ale maicii domnului; totuşi artiştii erau religioşi, mulţi din ei 


erau călugări (Fra Angelico, Fra Bartolomeo) iar subiectele reli- 
gioase erau faţă de cele antice ca 20 la 1. 


Mulţi artişti erau de jos: Fra Bartolomeo eră fiul unui 
cärutas, Andrea del Sarto al unui croitor, Brunellesco, 
Leonard da Vinci, Michel Angelo fii de funcţionari. Bur- 
ghezia înaltă nu voiă, ca fiii ei să se dea la arte manuale. 


Cel mai măreț monument de arhitectură, la care Brunellesco a 
revelat o artă nouă este Sfânta Maria a florilor în Florenţa, a 
cărei cupolă a fost luată ca model la mii altele. 


Lorenzo Ghiberti (1378—1456) contimporan şi concurent 
cu Brunellesco a decorat porțile Baptisterului din Florenţa, 

timp de 21 de ani, atât de frumos, încât Michel Angelo 
ziceă despre ele, că ar merită să fie puse la porţile raiului. 


Donatello, contemporan cu Ghiberti, gi tot in Florenţa, este unul 
din marii sculptori, al cărui Sfânt Gheorghe, suferă comparatia cu 
Venus din Milo. 


41. Descoperirile Geografice. 


Comerţul terilor europene cu India s'a făcut în evul me- 
diu pe trei drumuri: unul prin Egipt la coastele mării Roşii, 
altul prin Bagdad la golful Persiei, altul pe uscat dela Chi- 
lia şi Cetatea Albă ale noastre, la ' Cafa în Asia, tot pe 
"uscat, prin terile tătărăşti până la Pechin. Pe acest din urmă 
drum a mers în China vestitul Marco Polo (1271—1295). 
Cartea lui, scrisă în frantuzeste, tradusă în mai multe limbi, 
eră citită de toată lumea gi pe toţi îi încântă cu poveştile 
despre bogăţiile orientului. Despre Zipangu (Iaponia) spuneà, 
că burul se găseşte acolo im atâta belşug, încât palatul su- 
veranului este învelit cu aur «gros mai bine de două degete.» 

Produsele Indiei erau aduse, pe cele două drumuri din- 
tâiu, de către „Arabi, în porturile Mediteranei şi de acolo 
erau luate de corabiile italiene. Cu timpul, se deşteptă idea 
ca să se înlăture acei: mijlocitori şi să se meargă in India 
pe apă, ocolind Africa, mai ales după ce Turcii începură să 
fie o putere în marea Mediterană. Se mai adăogă dorinţa de 
a luptă dontra Arabilor şi de a continuă în Africa cruciatele 
creştine. Acest din urmă motiv a fost determinant pentru 
Portugalia, care prin pozitiunea ei nu aveà atingere cu Maurii 
in peninsula pirineică. Portugezii însă n'au fost initiatori în 
deseoperiri geografice, ei au mers pe urma Genovezilor şi 
a Francezilor. 


La începutul secolului 14 marinari genovezi şi francezi au mers 
departe pe coastele Africei, în insulele Canare, Madera, Azore 
(1351). S'a găsit de curând o hartă din 1339, pe care sunt însem- 
nate aceste insule. In 1402, un Francez se proclamase rege în in- 
sulele Canare. Insă descoperigile franceze s'au oprit în timpul răs- 
boiului cu Englezii. 

Portugezii începură să se aventureze pe mare, după în- 
demnul unui mare prinţ, Enric Marinarul ( 1460). Fiu al 
unei printeze engleze, bine crescut şi, instruit, el a adus 
terii sale un noroc, care seamănă a minune. Se aşeză la ca- 
pul cel mai de sud al Portugaliei şi adună împrejurul său 
mulţime de învăţaţi, de astronomi şi de geografi; trimeteă, 
mai în fiecare an câte o expeditiune navală, ca să găsească 
şi să cucerească teri noi. Spre sfârşitul tocmai al vieţii, i-a 
venit gândul să ajungă în India. 

Inaintau cu greu, căci eră răspândită credinţa că în clima 
toridă nu se poate trăi. Se credeă că marea are un ficat, 
un gâtlej profund (sorbul mării) care soarbe apele şi apoi 
le aruncă afară, ceea ce produce fluxul şi refluxul. Se te- 
meau navigatorii de sepii enorme, cu braţe de polipi, cari 
coprind corăbiile... 

In 1420 se descoperi Madeira (insula lemnului), ale cărei 
păduri arseră timp de nouă ani şi unde se plantară vii şi 
trestie de zahăr. Urmă apoi descoperirea Azorelor, a Capu- 
lui Verde (1445) şi tocmai după moartea lui Enric insulele 
Capului Verde (1462). 

Dincolo de ecuator, călătoria eră şi mai grea, căci nu se 
mai vedeà steaua polară, după care se calculă 
latitudinea. Regele Ioan-II (1481—1495) adună 
o societate de învăţaţi, cari rezolvară cestiunea 
ix, in sensul, ca să se măsoare înălţimea pe meri- 
V/“* diana soarelui, d’asupra orizontului şi să se afle 
astfel latitudinea. 

Pructul Călătoriile reîncepură. In 1486 Bartolomeu 
seduce at Diaz ajunse la capul de sud, pe care din pri- 
cina valurilor (15 metri înălţime) îl numi capul 

Furtunilor, pe care regele îl numi capul Bunei Sperante.. 

In urma descoperirii Americii, plecă Vasco de Gama, 
ocoli Africa şi cu un condutätor arab, luat din Melinda, a- 
ajunse în India, în portul Calicut (1498). 

La un an după întoarcerea lui Vasco pleacă Cabral, care 
schimbând putin direcţia ajunse în Brazilia. 


www.dacoromanica.ro 


279 


Vasco întreprinde o nouă călătorie in India, proclamă mo- 
nopolul comerciului numai pentru Portugezi, | ombardează 
şi ruinează Calicut. Insă întemeietorul puterii porcugeze a 
fost Almeida, care la Diw a distrus o flotă a Indienilor 
ajutaţi de Egipteni (1509) a supus mai multi prinți si a sta- 
bilit contoare. 

Mai însemnat a fost Albuquerque. Spre a face monopo- 
lul efectiv, trebuiau împiedicate drumurile vechi, pe golful 
Persic şi pe marea Rogie, de aceea Albuquerque ocupă Or- 
muz şi Socotora. In India coprinde Goa, care devine capitala 
posesiunilor portugeze, coprinde apoi Malaca. 

In anii următori, Portugezii coprinseră Ceilanul, ajunseră 
la Canton (1518) în fine în Apangu (1542) din povestea lui 
Marco Polo. 

Imperiul Colonial portuges. In terile descoperite, Portu- 
gezii n'au stabilit colonii, ci numai contoare, în cari se cum- 
părau produsele Indiei, al căror monopol l-au avut, până când 
Portugalia a trecut sub stăpânirea spaniolă. 

Insă regele exercită acest monopol in mod foarte abuziv. 
Nimeni nu puteă face comerţ în India fără învoire. Poporul 
căzu in trândăvie şi nu se îngrijiă nici să transporte el pro- 
dusele în Europa. Olandezii veniau de le luau din Lisabona, 
gata mai târziu să le caute în India. Industria scäzù cu to- 
tul, toţi se făcură risipitori şi îngântfaţi. Lisabona ajunse 
metropola comerţului, sărbătorile, balurile nu se mai ispră- 
viau, pe când câmpiile rămâneau nelucrate şi munca o îă- 
ceau sclavii negri (în fiecare an se aduceau câte 12000). 

Administrarea imperiului eră mizerabilă. Guvernatorul se 
schimbă la câte trei ahi, veniă cu oamenii săi hotäriti să se 
îmbogăţească. Demoralizarea coprinse pe toţi, dela mic până 
la mare. Mărturile aparţineau regelui, el făcei comerţul. 
Cei cu învoire luau dela indigeni produsele pe nimic şi le 
vindeau regelui cât mai scump, încât veniturile Indiei se 
pierdeau în mâinile celor mari, astfel că statul începu să 
simtă acest imperiu ca o povară. 

Descoperirea, Americii (1492). Relatiunile Normanzilor 
cu America, se uitaseră, numai legende rămăseseră despre 
insule risipite pe oceanul de vest, legende pe cari le con- 
firmau insulele descoperite de Portugezi (Canarele, Azorele). 
Gloria de a fi descoperit lumea vestică rămâne lui Cristofor 
Columb (span. Cristobal Colon). 

Columb s'a născut la Genova în 1451, din părinţi săraci 
(ţesători). Dela 14 ani, începi să călătorească pe mare, ajunse 
în Anglia, în insula Feroe, unde va fi auzit de călătoriile 
Normanzilor, în Lisabona, în Madeira si pe coastele Africei; 
se căsători cu fata unui marinar protugez, dela care-i ră- 
maseră hârtii cu cunoştinţe folositoare. 

Eră răspândită atunci credinţa că pământul e rotund şi 
se mai credeă, că distanţa dela Spania până în India e mai 
scurtă prin apus (!/; din circonferenta terestră) decât prin 
răsărit. Incât, din insulele cunoscute spre apus, din Zipangu 
spre răsărit, se crede à că distanţa, necunoscută e mică, Această 
eroare fericită (distanta prin apus dela Spania la India este 
?/, din circonferintä) a insufletit pe Columb. Astronomul 
Toscanelli din Florenţa, îndemnă pe regele Portugaliei să 
trimeată prin vest o expediţie în orient. Columb intră în 
corespondenţă cu el şi propuse planul său regelui Ioan II, 
însă fu respins. Se gândiă să-l propuie regelui Franţei, mai 
întâiu însă se adresă reginei Izabela a Castiliei, pelângă care 
găsi nobili protectori. Totuși, după 7 ani de aşteptare, se ho- 
tări să părăsească Spania. In drum se opri la o mânăstire. 
Călugării îl opriră şi interveniră pentru el la regină, care 
sub zidurile Grenadei cucerită, semnă contractul cu Columb, 
ca să rămâie cu drept ereditar guvernator al terilor găsite, 
să ia o zecime din bogăţiile şi produsele lor. 

La 3 august 1492 plecară trei corăbioare (Santa Maria, 
Pinta, Nina) cu vreo sută de oameni. Se opri câtvă in Ca- 
narii, iar în septemvrie porni pe marea plină de taine. Nu 
sunt adevărate poveştile despre răscoala marinarilor şi despre 
promisiunea dată de, Columb că în trei zile va descoperi 
pământ, totuşi cât de grea trebuie să fi fost disciplina, cu 

nişte oameni scoşi din temnițe | După 33 de zile, într'o Vineri, 
la ora 2 noaptea, se vizi o geană de verdeață în lumina 
lunii. Eră insula Guanahani. Locuitorii, de culoare roșie, aler- 
gau împrejurul albilor,*pe care-i credeau coborîti din cer şi 
le dau sculele lor preţioase pe fluturi, pe mărgele, pe ju- 
cării. Se mai cobori în alte insule, apoi, după o călătorie de 
4 zile, ajunse într'o insulă pe care o luă drept Zipangu, eră 
insula Cuba. Mirarea lui Columb era mare, că nu vede nici 
oraşe, nici împărați, cum se așteptă, după descrierea lui 
Marco Polo. 

Intoarcerea în Spania, în anul următor, produse o beţie de 
entusiasm. Spaniolii obtinurä dela papa o bulă, care fixă 
printr'un meridian, -până unde se pot întinde posesiunile Por- 
tugezilor și ale Spaniolilor. 


Celelalte călătorii ale lui Columb. In călătoriile următoare (a 
doua 1493, a treja 1498, în care a ajuns şi pe continentul sudic) 
mulţime de lume, nobili şi orăşeni, urmară pe Columb, sperând să 
facă bogății. Pamanturi noi erau multe (Porto-Rico, Jamaica) aur 
însă nu. Coloniştii se certau între ei, se luptau cu indigenii, Co- 
lumb eră rău administrator, nemultumià şi pe unii gi pe alţii. 

In 1500, regina declară rupt contractul şi numi guvernator pe 
Bobadilla, care puse pe Columb în fiare şi-l trimese în Spania. 
Suveranii îi arătară sinceră părere de rău, dar voiuu să guverneze 
ei direct terile nouă. Columb reclamă, cel putin, mijloace să-cu- 
cerească sfântul mormânt, i se deter’ mijloace pentru o expedi- 
tiune mai raţională, a patra călătorie. Descoperi Costa-Rica, pe 
care el o luă drept coastele peninsulei Malaca. In cele din urmă 
se întoarse obosit gi muri în 1506. Cu doi ani înainte, murise gi 
Izabela. Oasele lui Columb le-au purtat Spaniolii prin coloniile lor 
din America, până în zilele noastre, când au pierdut pe cea din 
urmă, Cuba, le-au adus la Sevila. 


Numele noului continent s'a dat după florentinul Amerigo 
Vespucci, care a debarcat pe continentul sudic, poate cu 
putin înainte de a treia cälätoyie a lui Columb, apoi a des- 
cris terile acestea nouă. Un german, ' Waltsemilller, a pu- 
blicat în Lorena o cosmografie latinescă, în care puneă 
descrierea, noilor teri, cărora le dete numele de America (1508). 

Descoperiri nouă în America. Columb obținuse în con- 
tract dreptul de a exploră singur terile găsite, însă contractul 

nu fu respectat şi o mulţime de exploratori urmară calea 
deschisă. Toţi alergau spre a culege aur, însă nu voiau să 
munceascä şi se întorceau săraci. 

In 1513, după greutăţi de nespus prin pădurile tropicale 
şi printre sălbatici răsboinici, pătrunde Balboa, prin „istmul 
de Panama, la oceanul Pacific. Cu sabia într'o mână, cu 
icoană Fecioarei în cealaltă, intră în valuri şi declară că ia 
în posesiunea Spaniei terile, insulele şi mările lui. 

La 1519 Magelan plecă să găsească trecerea spre India 
prin sud. Se îndreptă spre Amerita sudică, merse spre sud 
(calea lui M.) intră în ocean pe care îl numi pacific, 
ajunse în insulele Filipine, după suferinţe grozave de foame. 
Acolo muri în luptă cu indigenii, iar restul expediţii a fost 
adus în Spania de către Sebastian d'Elcano, fäcând ocolul 
Atricei. Când ajunseră în India adevărată, se văzu că lumea 
descoperită de Columb era o lume nouă. |. 

America înainte de Columb. Locuitorii din nord, Eschi- 
moşii, sunt de rassä mongolică, pecând ceilalţi constituesc o 
rassă separată. Această rassă foarte variată, cu 1000 de limb; 
si de dialecte, se împarte în popoare estice si vestice de 
Cordilieri, unele mai primitive, altele popoare cu cultură 
proprie. 


Intre popoarele de nord, mai însemnați numim pe Irochezi, pe: 
râul Laurént, iar dintre popoarele culturale ale Americei centrale 
pe Maya, a căror patrie primitivă a fost peninsula Iucatan. Ei 
ştiau să construească piramide cu etaje, ornau pereţii cu imagini 
de zei şi de preoţi, scriau cu un fel de hieroglife, cari n'au putut 
fi descifrate, şi cu semne pentru numere, cari sunt deslegate. Anul 
lor eră de 365 de zile, Adorau soarele şi erau un popor paşnic. 

Foarte răsboinici erau Aztecii din Mexic, cari au imprumutat 
cultura dela Maya, agricultura, ţesătoria, arhitectura, pe zeul bland 
Quetzalcoatl. Zeul lor national eră crudul Mextii Capitala se 
numiă Tenohtitlan, întemeiată în secolul XIV, in mijlocul unui lac. 

Aztecii aveau o clasă puternică de preoţi, cari aduceau zeului 
crud sacrificii de oameni (20000 pe an) pe cari-i luau dela tribu- 
rile vecine, de aceea erau uriti de vecini. 

In America sudică, populaţia cea mai veche a fost Aruac, 
peste care au venit Caraibii, răi şi antropofagi (de aci «Canibal») 
iar în vest cei mai însemnați erau Chibcha în Columbia. Aceştia 

cultivau cartoful şi porumbul, construiau strade, ţineau târguri, 
îmbălsămau pe morţi. 

La sud de Columbia, în Peru, Ecuador, Bolivia eră poporul Inca. 
Acest popor eră guvernat de şefi religioşi, cari ziceau că se tr 
din Manco Capac, fiul soarelui. Capitala eră la Cuzco. Pământul 
eră proprietatea statului, (regele îl împărţiă în fiecare an, după tre- 
buintä) se cultivă intensiv, se îngrăşă, se ingrijia. Se construiau 


10 21919 
(2 919:9 
NBN : BUS 
19191 19 
3 COi gia 
AMET | 2:29 
121910: 

COND : 22 
DAG 


= 52s 


3D 


Manuscris aztec (după Prescot) 


poduri peste ape şi peste prăpăstii, se aduceă apă pe canaluri. 
Existau mânăstiri de călugăriţe, însă nu cunoşteau scriere, ci se 
serviau de un fel de panglici cu noduri’colorate. Adorau soarele. 


Conquistadores. ‘Indigeni din insule nu opuserä Spanio- 
lilor nicio rezistenţă. Aceştia abuzară de puterea lor, îi aser- 
viră şi în scurt timp îi distruseră. Insă Aztecii din Mexic, 
Inca din Peru, cari aveau state regulate, opuseră rezistenţă” 
şi fură supuşi după lupte grele. Invingătorii (conquistadores) 
erau oameni cu calităţile cele mai opuse: viteji fără seamarf, 
lacomi fără măsură, cruzi ca fiarele, religioşi până la sacri- 
ficiu, pedeasupra infeligenti şi întreprinzători. 

Cucerirea Mexicului (1315—1521). Fernand Cortez în- 
treprinse cu câtevă sute de pedestraşi, 19 cavaleri şi cu 14 
tunuri cucerirea Mexicului. Se aliè cu vecinii Aztecilor şi 
inspiră groază cu tunurile şi cu caii săi. Aztecii considerau 
pe Spanioli că sunt zeul Quetzalcoatl, care trebuiă să vie 
călare pe un şarpe şi-i primiră fără luptă în capitală. Regele 
Montezuma fu ţinut prins. Cortez, trebuind să se lupte cu o 
altă trupă de Spanioli, cari veniau contra Jui, găsi la întoar- 
cere orașul răsculat. Cu greutate ieşi din capitală, veni cu 
10.000 de aliaţi, înconjură cetate 75 de zile si trebui să o 
cuprinzä casă cu casă. Apoi \dete mare atentiune agriculturii 
şi colonizării terii. Mai târziu i se luă guvernul, el însă în- 
treprinse expeditiuni in Iucatan, descoperi California şi muri 
uitat de toţi, ca şi Columb. 

Cucerirea Perului (1532—1533). Doi aventurieri, Pizaro 
şi Almagro, înaintară în capul a 160 de oameni, contra in- 
casului Atahualpa, care se certă cu fratele său Huascar. Ei 
învitară pe incas la o întâlnire, puseră mâna pe el şi atacară 
pe Peruuni pe neaşteptate. Regele oferi aur ca să umple o 
cameră, ei luară aurul, apoi “spânzurară pe sălbatic! Pizaro 
ocupă apoi Cuzco şi întemeiă Lima. 

Indată izbucnirä certe între cuceritori. Almagro fu gâtuit 
în temniţă, Pizaro fu ucis, pacea se restabili cu greu. 

Orellana cälütori şapte luni pe Amazon şi cu poveştile 
lui despre palatul de aur (E! Dorado) provocä noi între- 
prinderi. 

Urmările :descoperirilor. Descoperirile geografice au avut 
efecte dezastroase pentru indigeni, cari fură ucişi, vânati cu 
câinii ca fiarele sălbatice, omoriti de muncă. In urmă au în- 
ceput să se transporte nepri din Africa, fiindcă erau mai 
robusti, a început astfel comerţul cu negri. 

Europenii au câştigat metale preţioase : numai minele dela 
Pptosi (Bolivia) au dat argint în valoare de 8 miliarde. Au 
adus plante şi animale nouă: china, porumbul, cartoful, tu- 
tunul, cacao, salcâmul, curea, päduchele de lemn. 

S’au înmulţit cunoştinţele în geografie, în ştiinţele naturale. 
A slăbit încrederea în înţelepciunea celor vechi şi s'au pregătit 
spiritele pentru reformă. 


42. Renaşterea artistică şi literară. 


Renaşterea n'a fost numai o întoarcere la studiul naturii 
şi o imitare a operelor antice, a fost un mod nou dea con- 
cepe lumea si viaţa, o concepţie de libertate, de individua- 
lism. Arta aspiră să cucerească natura, să exprime adevărul 
ei, însă să o şi idealizeze, să înlăture particularitätile și să 
ajungă la conceptiunea frumuseţii impersonale. Ajungând 
aci, arta italiană se cristalizează în forme neschimbate şi în- 
cepe să decadă. 

Arhitectura. Urmăreşte o mărime mai sobră, mai severă, 
mai simplă. 

Unul din cei mai mari arhitecţi italieni e Bramante, care 
pe lângă numeroase monumente în Milan şi Roma, a fost în- 
sărcinat de Iuliu II să facă planul bisericii Sfântul Petru. 
Planul lui a fost însă modificat mai pe urmă de Rafael si de 
Michel Angelo încât priveşte construcţia în sus; numai baza 
a rămas aşă cum a făcut-o Bramante (f 1514). Această bi- 
serică este cea mai mare şi cea mai frumoasă din lume, 

Sculptura. Primele capete de operă ale sculpturii renaş- 
terii s'au ivit tot în Florenţa. Statua ecvestră în bronz a lui 

Francisc Sforza, făcută de Leonardo da Vinci, în 16 ani de 
meditaţie, a fost distrusă de Francezi în lupta contra Milanului. 

Cel mai mare sculptor al renaşterii, unul din cei mai mari 
ai tutulor timpurilor, a fost Michel Angelo (1475—1564) în 
același timp arhitect, pictor, inginer și poet. Intre statuile lui 
este vestita statue a lui Moise pe mormântul papei Iuliu II, 
statuile depe mormântul Medicilor (Noaptea, Aurora...). Ca 
pictor a făcut vestitele tablouri biblice (Creatiunea, Potopul...) 
si Judecata, din urmă. 

Michel Angelo crescuse în atmosfera păgână dela curtea 
Medicilor, însă a suferit şi influenţa lui Savonarola, de aci 

toată poezia lui biblică. Opera lui e forte şi tristă, fiziono- 
mijle sunt serioase, adesea dureroase. A trăit 89 de ani, sub 
13 papi. 

Pictura. In mulţimea pictorilor italieni numele lui Miche) 
Angelo, al lui Leonardo da Vinci şi al lui Rafael formează 
triumviratul epocei de aur al renaşterii. 

Leonardo da Vinci (1452—1519) eră din Florenţa, ca şi 
Michel Angelo, şi ca şi el geniu anivésnl : arhitect, sculptor, 
fizician, inginer, matematic, pictor. Cele mai însemnate capete 
da operă ale-acestui om extraordinar au ajuns până la noi 
deteriorate, iar altele s'au pierdut. Intr'o biserică din Milano 
se află vestita Cină 1), care însă a fost mereu stricată de 
reparatori. Vestitul portret de femee, Gioconda, a dispărut, 
anul trecut, din muzeul Louvre. 

Rafael Santi (1483—1520) a dus o viaţă cu mult mai 
uşoară şi mai plină de succese decât cei doi. Operele lui 
sunt blânde, linistite, apropiate de arta grecească mai mult 
decât oricäre altele. Nici pasiunea, nici grijile lumesti nu 
strică armonia trăsurilor, de aceea a fost numit «divinul Ra- 
fael.» Vestita Dispută a Sfintei jertfe a fost numită mai 
mult decât cap de operă. Apoi Parnasul (istoria poezii) 
Scoala din Atena (istoria filosofii) Sfânta Familie, Madona 
sixtinà (în Dresda...) 6 operă imensă, care i-a scurtat zilele 
la vârsta de 37 de ani. 


Insă artişti mari nu se găsiau numai în oraşele mari, numai la 
curţile celor puternici. Intr'uu târg, Correggio, lângă Modena, a trăit 
şi a murit un mare pictor, care a dat nume cetăţii sale. Nimeni, 
ca e], n'a posedat ştiinţa clarobscurului, adică a jocului de lumină şi 
de umbră. 

In Veneţia s'a desvoltat o şcoală de pictură, vestită prin colo- 
ritul ei, prin bogăţia decoraţiunilor, prin lumina şi prin forţa ei 
realistă. Intre maiştrii venețieni cei mai mari, a fost Tiziano, care 
a trăit 99 de ani a făcut 4.000 de tablouri, între ele vestita inäl- 
fare la cera Fecioarei şi portretul lui Carol Cvintul. Alt maistru 
venetian a fost Paulo Veronese, ale cărui tablouri colosale acoperă 
zidurile palatelor din Veneţia, 


1) Faţa fiecărui apostol exprimă altfel efectul vorbelor: «amin zic, 
vouă, unul din voi mă va vinde.» 

Arhitectura în Europa. In nordul Alpilor, influenta re- 
naşterii italiene s'a simţit târziu, căci ea întâmpină rezistenţe 
mai ales în corporaţii, cari nu se puteau deprinde cu noile 
procederi. In architectură se citează, în Germania, ca influenţă 
a renaşterii Palatul Comunal din Colonia, iar în Saua 
Louvre din Paris. 

Sculptura şi pictura în celelalte teri. Dintre su 
însemnați francezi, numim pe genialul Jean Goujon, care a 


Sf. Petru. 


ornat cu statui faţada Luvrului şi al cărui cap de operă este 
Diana vânătorița. 

La Germani a lucrat in Nürnberg vestitul Adam Krafft 
şi marele Peter Vischer, artist în bronz, «caldirar» cum se 
numiă el, cu o simplitate măreaţă. 

In pictură Francezii nu prezintă în secolul XVI un nume 
comparabil celor numite, însă în ceramică s'a ivit marele Ber- 
nard Palissy, care a ridicat arta smältuitului la o perfec- 
tiune inimitabilä, pecând Germanii au pe marele Hans Hol- 
bein si pe mai marele Albrecht Diirrer, serios, puternic, cu 

# 

o profundă poezie. El recomandă artistului să nu se depăr- 
teze de natură: «nu gândi că vei face ceva mai bun decât 
a făcut Dumnezeu, căci puterea ta este un nimic în faţa 
puterii creatoare a lui Dumnezeu.» 

Tu celelalte teri, desvoltarea artistică va fi opera “secolului 
următor, afară de Flandra, unde în secolul XV, Van Eyck 
a adus picturii o mare înflorire, întinzându-şi influenţa asupra 
terilor vecine, Germania şi Franţa, chiar asupra Italiei, care 
eră atunci metropola artelor. 

Renaşterea literară în Italia. Societatea italiană, odată 
cu imitarea gusturilor antice, își apropiè credinţele şi supers- 
titiunile vechi. Se credeà în stele, în prevestiri, în spirite, cari 
se coboară din lună pe pământ, cari se arată oamenilor şi le 
vorbesc. Obiceiurile erau violente. Se omoră cu multă iutealä, 
un cardinal scoate ochii fratelui său, care-i eră rival în dra- 
goste. Moravurile acestei societăţi se oglindesc în memoriile 
lui Cellini. 

Ariosto (+ 1533), cel mai mare poet italian al renașterii, a 
trăit imprejurul cardinalului citat ca exemplu de cruzime. Acest 
cardinal eră din familia â' Este şi Ariosto a fost în serviciul 
ducelui d'Este. Opera lui Ariosto se chiamă Orlando Furioso, 
poemă eroică-comică, cu subiect din ciclul carlovingian. Poema 
se înalţă mai ales prin frumuseţea limbii, prin mulţimea ima- 
ginilor şi prin stilul poetului. 

Torquato Tasso ( 1595) a trăit câtvă timp tot la curtea 
ducilor a’ Este, într'o societatefoarte veselă, deşi el eră de o 
fire melancolică : se zice că n'a râs nici odată. Mai pe urmă 
deveni violent şi nedrept cu generoşii săi protectori şi în 
cele din urmă inebuni, deşi aveă epoci senine. Era să fie 
încoronat; pe Capitoliu, când muri, se zice, în ajunul încoro- 
nării, Opera lui cea mai însemnată este Gerusalemme Liberata 
care se numără printre cele mai frumoase poemé moderne, 
mai ales prin puritatea sentimentului religios şi prin înlă- 
turarea sentimentelor profane. 

Alţi poeţi italieni nu sunt de valoarea acestor doi, afară 
de marele Michel Angelo, care a fost şi poet, şi a scris ad- 

mirabile sonete. Epigrama tristă, scrisă despre statua sa, 
Noaptea, răsună ca trâmbiţa judecății, în momentele acelea 
dureroase : «îmi place să dorm, mi-ar plăceă mai mult să 
fiu de marmură, cât timp ţine mizeria şi ruşinea: nu mă 
deşteptă dar, te rog vorbeşte încet.» 

Un mare prozator italian şi unul din întemeietorii filosofii 
istoriei este Nichold Macchiavelli ( 1527). Printre scrierile 
sale, cea mai însemnată poartă numele I! Principe, in care 
descrie după natură mijloacele de cari se poate servi un 
prinţ, ca să-şi formeze şi ca să-şi păstreze puterea. Aceste 
mijloace pot fi violente, pot fi neleăle, pot fi imorale. Prinții 
îşi calcă cuvântul, se servesc de viclenii, calcă în pidioare 
religia. Asà făceă Cesare Borgia, aşă făceă Ferdinand Cato- 
licul din Spania, aşă lucrase Ludovic XI în Franţa. Ma- 
chiavel a descris dar pe tiran ca un naturalist, şi nu i se 
poate face o vină că nu l-a prezentat altfel, precum natu- 
ralistului nu-i se poate impută că descrie pe tigru, ca pe 
un animal carnivor şi viclean. Este însă adevărat, că toţii 
tiranii se serviau de cartea lui Machiavel, ca de un manual 
al tiranii. 

Literatura, franceză. Poeţii francezi din timpul renaşterii 
nu se desprinseseră din ideile evului mediu şi sunt mai pu- 
tin însemnați decât prozatorii limbii franceze din acel timp 
şi decât învățații umaniști. Se citează Clément Marot. Mai 
însemnat decât el a fost Pierre Ronsard ( 1586) care îm- 
preună cu alţi poeţi, voiau să îmbogăţească limba fran- 
ceză, împrumutând cuvinte latinești, cam aşă cum voiă să 
facă la noi şcoala gramaticală ardeleană. Această încercare 
a lui Ronsard n'a izbutit însă, precum n'a izbutit nici la 
noi şcoala ardeleană. Opera cea mai însemnată a lui Ron- 
sard a fost Franciade, poemă epică, în care se puneă în 
legătură întemeierea imperiului Franciior cu: Francus, fiul 
lui Hector, eroul troian. 

Rabelais (+ 1553) a fost un călugăr medic yi foarte în- 
văţat «ştiă tot ce a produs Grecia şi tot ce a produs Roma.» 
El a scris un roman satiric Gargantua et Pantagruel in 

Ion S. FLoru, — Istoria Evului Mediu. 19 

care ridicalizează toată viaţa și toate institutiunile omeneşti, 
căci lumea, e ridiculă şi adevăratul filosof trebuie să n'o ia 
în serios. 

{ntrebuinteazä tot felul de cuvinte, cele mai ordinare, cele mai 
murdare, dar desveleşte şi rănile cele mai ascunse ale societăţii, 
ale bisericii, ale celor mari şi ale celor mici si se înalţă din câr- 
ciumă şi din societatea stricată, ca uriaşul său Gargantua. El a 
influenţat pe mulţi si mari scriitori,"nu numai in Franţa, dar şi în 
alte teri. 

Calvin (f 1564) învățatul reformator este unul din crea- 
torii prozei franceze. Cartea sa Institution Chrétienne, scrisă 
mai întâiu în latineşte, apoi tradusă de el însuși în frantu- 
zeşte, este prima lucrare de teologie şi de filosofie, în limba 
franceză. 

Michel Montaigne (f 1592) a exercitat o mare influenţă 
asupra scriitorilor şi cugetätorilor, prin scrierea sa Esais, 
scrisă uşor, simplu, cu o cunoştinţă de izvoare vastă, cu o 
ironie înţepătoare. Cunostinta noastră nu e sigură, observa- 
tiunea şi Experienţa ne înşeală, trebuie dar să căutăm linişte 
în adevărul revelat, să realizăm bunele noastre intentiuni 
prin fapte externe. 


Studiile înalte au găsit un protector luminat în regele Francisc I, 
care a creat Collège royal (azi de France) in care trebuii să se 
înveţe limba latină şi greacă, ebraica, medicina, matematicile, fi- 
losofia. Franţa a avut în timpul renaşterii cei mai învăţaţi uma- 
nişti, pe Estienne, pe Scaliger, pe cel ma: mare filosof aristotelic, 
Pierre Ramee. 


Literatura în Germania. Cel mai însemnat poet german, 
din timpul renaşterii este poetul popular Hans Sachs, con- 
temporan cu Lutter, dar inimic al exageratiunilor protestante. 
El trăiă în Nirnberg şi a scris satire, poveşti, tragedii gi 
comedii. Cea mai insemnată se chiamă Meistersänger. 

Un scriitor însemnat, însă care a scris latineste, a fost 
Erasm din Roterdam (} 1536) unul din cei mai mari scrii- 
tori satirici, pe care şi-l disputau suveranii şi papii ca să-l 
atragă la curtea lor şi care a exercitat în toată Europa un 
fel de suzeranitate literară. Dintre scrierile lui, cea care se 

citeşte mai mult sé chiamă Laus stultitiae, în care ridiculizeazä- 
totul, biserica, abuzurile clericilor, dar şi excesele luteranilor. 

Tot în latineşte a scris în Anglia Thomas Morus, can- 
velar al regelui, care însă s'a opus regelui la despărţirea de 
biserica romană, şi de aceea a fost ucis. El a scris Utopia, 
în care construeşte o ţară ideală, : 
fără defectele politice gi bisericeşti 
ale societăţii noastre. Asemenea 
societăţi utopice, au încercat să | 
prezinte şi alţii scriitori în urma 
lui Morus. 

Ştiinţele în timpul renasterii. 
Italia tine primul rang în ştiinţele 
matematice. Cea mai însemnată 
figura est Cardanus, care a re- 
zolvat ecuatiunile de gradul al 
treilea şi al patrulea. Cardanus prezintă un amestic curios de 
eruditiune întinsă, de cercetări profunde şi de superstitiile 
timpului său. Lui datoreste algebra introducerea noţiunii (nu 
şi a termenului) de cantități imaginare. 

In astronomie, cel dintâiu loc îl ocupă marele Copernic 
(Nicolae), care in 1543 publică la Niirnberg vestita sa lu- 
crare, De revolutionibus orbium celesiium. S'a născut la 
Thorn în Polonia (1473) a studiat în Cracovia, apoi în Ita- 
lia, eră cleric. A întârziat cu publicarea operei, până în anul 
morţii şi legenda spune că primul exemplar din eai s'a 
adus pe patul morţii. 


i NE i 


Farfurie B. Palissy. 


In fizică predomniau ideile lui Platon şi toţi invätatii treceau 
prin medicină (Cardan, Copernic, Rabelais...). Universul se consideră 
insufletit, fiecare lucru cu calităţile sale oculte. Astfel Agrippa 
(născut in Qolonia) credeă întrun spirit al lumii. Paracelsius 
credea că toate lucrurile sunt compuse din mercur (spirit) din 
sare (corp) şi din sulf (mijlocitor între cele două). Aceste ele- 
mente sunt-ordonate de un spirit vital, care lucrează după ordinul 
lui Dumnezeu. Toate aceste pipăiri ştiinţifice au condus la găsirea 
câtorvă elemente chimice. 

Doctorul italian Fracastoro (1550) emite idea atractiunii uni- 
versale. 

Un învăţat genial a fost Michel Servet, care a descoperit 
circulatiunea mică a sângelui între inimă şi plămâni. El a 
fost ars în Geneva dé către reformaţi, fiindcă în cestiunile 
religioase se deqsebia de ei. 

Un alt doctor mare, francezul Ambroise Paré (ï 1590) descoperi 
din experienţă, cum trebuie îngrijite rănile pricinuite de gloanţe. 


Până la el se ardeau. cu fier roşu şi cu apă fierbinte, el recomandă 
ligatura spre a opri emoragiile. 


43. Răsboaiele pentru Italia. 


La sfârşitul secolului XV, rivalitätile dintre statele italiene 
şi ambitiunile dintre prinți au atras asupra Italiei năvălirea 
statblor vecine, mai puternice şi mai organizate, în urma. 
căreea, Italienii ai căzut Sub dominatiune străină. 

Cei dintâiu străini, chiemati de înşişi Italieni, au fost Fran- 
cezii, sub regele lor Carol VIII. 


Carol VIII, succesorul lui Ludovic XI, eră cu totul deosebit 
de tatăl său gi de sora sa, ale cărei consilii nu mai voia să le ur- 
meze. El eră mic de statură, slab, cu nişte buze groase şi tot- 
deauna deschise, puţin la minte, ca şi la corp. Tot citind romane 
de cavalerie, visă la cuceriri mari în orient şi, când Italienii îl 
chemară in țarile lor, poeţii celebrau gloria lui Carol, înainte de 
bătălie : 


Charles fera si grant batailles 
Qu'il conquerra les Itailles, 
En Jérusalem entrera 

Et mont Olivet montera. 


Intriga italiană. Ludovic Moro, epitropul lui Ioan Ga- 
leas Sforza, ducele Milanului, depărtase pe nepotul său, dar 
se temeà de regele Neapolei, pe a cărui fată o tine’ în că- 
sătorie Ioan Galeas. De aceea, voiă să găsească pe cinevă 
contra regelui de Neapole, care eră aliat cu Medicii din Flo- 
renta şi cu papa Alexandru Borgia. El se adresă lui Carol, 
care, ca rudă cu familia de Anjou stinsă, aveă drepturi asupra 
regatului neapolitan, condus de un rege aragonez. 

Expeditiunea in Italia. Inainte de a plecă in Italia, Carol 
se gândi să sé împace cu vecinii săi, Anglia, Imperiul şi 

Spania, cari formaseră o alianţă contra lui. Pe toţi îi dezarmă 
Carol prin generozitatea lui: pe Enric VII printr'o mare sumă 
de bani, pe împăratul Maximilian, lăsându-i provinciile fran- 
ceze Artois şi Franche-Comté, pe Ferdinand Catolicul, dân- 
du-i două provincii din Pirinei. 

Crezându-se sigur în spate, Carol plecă în 1494, cu o mare 
arnatä peste Alpi, mai cu seamă cu 140 de tunuri. 

Ca în poveste, curţile italieneşti se deschideau înaintea lui 
Carol. Florentinii alungară pe Medici, papa îi dete ostatic 
pe fiul său Cesar şi pe Gem, un frate al sultanului, de care 
voilà să se servească, ca să poarte răsboiu cu Turcii. Regele 
Neapolei abdică şi Francezii intrară în capitala lui. Carol, 
stăpân peste Italia, se vedea. ca în romane, împărat la Con- 
stantinopole, rege la Ierusalim: când intră în Neapole purtă 
într'o mână globul de aur, în cealaltă sceptiul lumii. 

Liga din Veneţia. Bătălia, dela Fornuova (1495). Insă, 
în spatele lui Carol, se uniră contra lui toţi : Alexandru, Lu- 
dovie Moro, Maximilian, Ferdinand şi Veneţia. Pe dealtă 
parte, Neapolitanii erau nemulţumiţi cu guvernul lui Carol. 
Acesta, temându-se să nu i se taie retragerea peste Alpi, ne 
mai având nici motiv să caute ceartă cu Turcii, căci Gem 
murise, părăseşte Neapole şi se întoarce înapoi, mai repede 
decât venise. 

La trecerea munţilor Apenini, armata aliaţilor în număr 
mare îi tăi retragerea, la Fornuova. Acolo se dete o luptă, 
în care un general francez avu inspiraţia să părăsească ba- 
gajele, pe cari Italienii începură să le jefuiască, iar Francezii 
putură trece. Italienii cântau victorie, căci au scăpat de 
Francezi, aceştia îşi atribuiau victoria, căci putuseră trece, 

Cât mai trăi, Carol fu un rege blând, econom şi drept cu 
poporul: El muri de tânăr, căci când se coboră peo scară, se 
lovi atât de rău cu fruntea de o piatră, aşezată prea jos, în- 
cât din aceă lovitură i se trase moartea. 

Ludovic XII (1498—1515). Carol VIII nu lăsă niciun copil 
după sine şi moştenitorul cel mai apropiat al tronului eră 
Ludovic de Orléans, cel care se revoltase în timpul mino- 

rităţii lui Carol. El a fost un rege bun şi viteaz, a fost su- 
pranumit părintele poporului. 

Cucerirea, Milanezului. Ludovic începu însă gitl răsboiu 
pentru Italia şi, credeà, cu mai mult drept decât Carol, căci 
o străbună a sa fusese din familia Visconti, încât el aved 
pretentiuni asupra Milanezului contra familii Sforza. De 
altfel Italienii iar incepuseră certele între ei şi-l chiemau cu 
stăruinţă. Ludovic Mora), fugi, iar Francezii sfărâmară sta- 
tua lui, operă de Leonardo da Vinci, şi ocupară Milanul. 
Mai pe urmă, ducele se întoarse cu armată, dar fu prins de 
Francezi şi ţinut prizonier zece ani. A murit, în Ziua când 
regele francez i-a spus că-l lasă liber. 

Ludovic eră aliat cu Cesar Borgia, care cu ajutorul Fran- 
cezilor a supus pe cei mai mulţi vasali ai scaunului papal. 
El este prinţul care a servit de model lui Machiaveli. Era 
amic cu un duce de Urbino, posesor al unei artilerii puter- 
nice: Cesar îi propuse să-l ajute cu tunurile, ca să cucerească 
împreună şi apoi să împartă o altă cetate. Amicul primi, dar 
Cesar întoarse artileria contra lui și-i cuprinse cetatea. Papa 
se despărţi de regele Neapolei şi stärui ca Ludovic să îm- 
părtă acest regat cu Ferdinand Catolicul. Insă pacea nu tint 
mult timp între Francezi și Spanioli. Aceștia surprinseră pe 
Francezi, îi bătură în mai multe lupte, îi alungară cu totul 
din Neapole, încât Ludovic incheié pace cu adversarii săi, 
primind o despăgubire în bani şi rămânând numai cu pose- 
siunea Milanului. 

Iuliu II (1503—1513). In acest timp se urcase pe scaunul 
papal un genovez, energic, răsboinic, iubitor de arte, mare 
protector al renașterii. El a comandat lui Michel Angelo săi 
facă statua de mărime colosală şi se zice că a cerut artistului, ca. 
să-i pună în mână nu evangelia ci o sabie. Iuliu void să unească, 
Italia într'o confederatiune, în cap cu şeful bisericii şi eră. 
inimicul tutulor străinilor, cari se băteau pentru stăpânirea. 


1) Ioan Galeas murise, chiar de pe când Carol VIII nu iesise din 
Italia. 

taliei. In calea sa întâlniă însă pe Venetieni, cari ocupau 
câtevă cetăţi papale. 

Tulin uni contra Veneţiei pe vrăjmaşii de mai înainte: pe 
Ludovic, pe Maximilian, pe Florentini, pe Ferdinand. 

Lupta cu Veneţia o începu Ludovic, care câştigă o însem- 
nată victorie la Agnadelo, prin atacul vestitului cavaler. 
Bayard (1509). Toate cetăţile depe continent fură cucerite 
în urma acestei bătălii şi luate unele de Maximilian, altele 
de papă, pe altele Venețienii le întoarseră Spaniei. Venețienii 
aşteptau în lagune ca să se “rupă înţelegerea dintre aliaţi. Si 
în adevăr, înţelegerea nu tint mult, căci Iuliu după ce rea- 
lizase prima parte a planului său, recâştigarea cetăților pa- 
pale, întreprinse a doua parte a planului, alungarea France- 
zilor din peninsulă. El se uni cu Venețienii, cu Ferdinand 
şi cu Elvetienii contra lui Ludovic. Acesta reuni un conciliu 
ca să judece şi să detroneze pe papa, Iuliu ridică şi pe regele 
Angliei contra Francezilor, iar Elvetienii năvăliră în Milan. 
In luptele acestea Bolonezii au distrus statua lui Iuliu, opera 
lui Michel Angelo. 

Atunci au avut Francezii un general viteaz şi întreprin- 
zător, nepot al regelui, numit Gaston de Foix. In câtevă luni 
el coprinse mai multe orașe, apoi atăcă la Ravena armata 
papală unită cu Spaniolii. Acolo s'a dat o luptă mare, în care 
au căzut 16.000 de morţi. Ravens a fost ocupată de Francezi, 
cari au plătit izbânda cu viaţa tânărului lor general. 

Pecând Francezii pierdeau un general, cetăţile: italiene 
erau nemulţumite cu stăpânirea franceză şi treceau pe partea 
papei. Chiar Milanul fu pierdut. Elvetienii intrară în el, adu- 
când ca duce pe un fiu al lui Ludovic Mora. 

Iuliu II își izbândi visul de a alungă pe Francezi, însă 
Italia nu eră liberă, căci în locul Francezilor erau stăpâni 
Spaniolii, Maximilian și Elveţienii. 

Leon X (1513—152]). Răsboinicul papă şi muri, pecând 
se gândiă să se întoarcă încontra Spaniolilor. Noul papă, care 
fusese cardinal dela vârsta de 13 ani, eră din familia Medici, 
artist, luminat, profund diplomat, preocupat să mărească statul 

papal prin negocieri diplomatice. Se aliè cu Anglia, cu Im- 
periul şi cu Spania contra lui Ludovic XII. Acesta se 
aliase cu Venetienii, cärora le oferià o parte din Milan. Insä 
armata franceză fu atacată la Novara (1513) de Elvetieni, şi 
cumplit învinsă. Francezii părăsiră din nou Italia, urmäriti 
de Elveţieni, cari asediară oraşul Dijon şi nu se retraseră 
decât, după ce li se dete multi bani şi multe promisiuni. 

In acelaşi timp Enric VIII, regele Angliei, debarcă la 
Calais și se uni cu împăratul Maximilian. Francezii fură în- 
vinşi la Guinegate. Ziua înfrângerii lor se chiamă la journée 
des €perons, de oarece ‘cavalerii fiind atacați pe neaşteptate, 
n’au mai stat la luptă, ci au dat pinteni cailor să fugă cât 
mai iute. 

In faţa atâtor nenorociri, Ludovic se împacă cu Papa fă- 
cându-i promisiuni de căsătorie pentru Medici, se împacă cu 
Ferdinand şi cu Maximilian, iar lui Enric îi lasă un oraş şi 
se obligă să-i plătească o mare sumă de bani în zece ani. 

Ludovic nu mai trăi mult după această pace. 

Francisc I (1515—1547). Ludovic n'aveă fiu şi coroana 
franceză trecu la vărul şi ginerele său Francisc, comite de 
Angoulême. Fiind orfan deia vârsta de doi ani, el fusese 
crescut de mama sa Luiza de Savoia cu o mare îngrijire, 
dar cu o mare exagerare a calităţilor sale. De altfel, frumos, 
înalt, puternic si curajos, cavaler desăvârşit eră şi cu gus- 
turi artissice, protector al învăţaţilor si al literatilor. Fran- 
cisc I se poate zice că a fost primul rege absolut, căci no- 
bilii nu numai că nu se mai revoltau contra lui,. dar se 
siliau să-l asculte, să-i placă, 

Bătălia dela Marignano (1515). Nobilii francezi nu puteau 
suferi ruşinea că au fost goniti din Italia, de aceea cu usu- 
rinţă au hotărît pe Francisc să reînoească pretenţiile sale 
asupra Milanului, Mai întâiu însă Francisc reînoi alianţa cu 
Veneţia, cu Enric VIII şi cu Spaniohi. Indatä ce aflară de 
pregătirile regelui francez, Elvetienii ocupară toate trecerile 
Alpilor. Francisc stătu la îndoială câtvă timp, apoi se ho- 
tări să urce Alpii pe un gât peste care nimeni până atunci 

nu trecuse călare (le col de l’Argentière). Se dărâmară 
stânci, se potrivirä prăpăstii, se urcară tunurile cu mâinile 
şi în câtevă zile fu ocupată Savoaia, Genua se supuse, 
calea spre Milan eră deschisă. Elvetienii se retraseră până 
aproape de, Milan, la Marignano. Acolo se aruncark asupra 
Francezilor cu lăncile plecate în jos, ajunseră până la tu- 
nuri din cari luară câtevă, noaptea use capăt luptei. A 
doua, zi lupta începu mai tare, o aripă franceză eră spartă, 
când în spatele Elveţienilor răsună strigătul de răsboiu al 
Venetienilor. Elvetienii se retraseră, Francisc intră in Milan. 

Urmările victorii din Marignano au fost foarte însemnate. 
Elvetiénii, cari erau socotiți de invincibili, au fost învinşi 
acolo, dar în urmă nici nu sau mai amestecat în luptele 
dintre puterile mari. Francisc s'a obligat să dea cantoanelor 
o sumă regulată şi să aibă dreptul d'a recrută soldaţi printre 
Elvetieni. Acest tratat s'a păstrat până la revoluţia fran- 
ceză şi s'a numit pacea perpetuă. Papa Leon X se grăbi 
să încheie pace cu Frâncisc şi obtinù garanţii pentru rudele 
sale din Florenţa. Enric VIII întoarse oraşul, cedat de Lu- 
dovic în schimbul unei sume însemnate. Francisc eră cel mai 
puternic rege din Europa. 

Carol de Austria. Tot atunci muriă Ferdinand Catolicul 
fără fiu şi lăsă statele sale unu nepot al său, numit Carol. 
Acest Carol eră menit să fie cel mai puterni: suveran al 
apusului, dela Carol cel mare. 


Dela mama sa Joana Nebuna (aveă epoci de nebunie gi a fost 
ţinută închisă toată viaţa, mai întâiu de bărbatul, apoi de fiul ei, 
până la 1553) fiica lui Ferdinand Catolicul şi a Izabelei, mostenià 
Spania întreagă, regatul celor două Sicilii şi terile din lumea nouă. 
Dela tatăl său Filip cel Frumos, fiul împăratului Maximilian, care 
fusese căsătorit cu Maria de Burgundia, fiica. lui Carol cel In- 

„drăzneţ, moşteniă terile de jos gi Franche-Comté. Dela tatăl său, 
împăratul Maximilian, moşteniă mai putin, însă coroana imperială 
păreă că este o moştenire, care-i da un prestigiu deosebit asupra 
celorlalţi suverani. 


Cu toate că părereă slab, Carol eră maistru în exerciţiile 
fizice. Ca șă placă Spaniolilor, el se coboră în arenă şi omoră 

taurul. Cavaler perfect, eră însă mai mult om de meditaţie 
gi de planuri cugetate. Pe când Francisc I eră rege me- 
dieval, Carol eră rege modern, cu toate acestea Francisc 
a susţinut un principiu modern, existenţa de state creştine 
deosebite, pe când Carol a urmărit înfiinţarea monarhii 
universale creştine. 

Carol I în Spania. Ferdinand Catolicul, prin lupte şi prin tri- 
bunalul incvitiunii, izbutise să facă din Spania un stat naţional ; 
prin abilitate şi prin arme, izbutise să ia Italia dela Francezi, prin 
descoperirea lui Columb avu noroc să unească la coroana sa lumea 
cea nouă. Insă, neavând nici un fiu şi fiindcă ginerele stu Filip 
cel Frumos murise înaintea lui, nepotul său Carol urmă după 
dânsul (1516). 

Carol eră numai de 16 ani şi crescuse în Terile de jos. Cum veni 
în Spania depărtă pe cardinalul Xÿmenes, care condusese foarte 
bine statul în absenţa lui. Spaniolii nu-l vedeau cu ochi buni, cor- 
tezii nu voiau să-i depună jurământul de credinţă, Mai târziu s'a 
făcut, o revoluţie teribilă contra lui numită Comuneros, în cap cu 
Toledo şi cu mai toată Castilia. Insă revoluționarii n’aveau ide- 

olitice. Biruitori în absenţa lui Carol, ei n'au cerut dela el decât 

Srobtul. de convocare al cortezelor din 3 în 3 ani. Sprijinit de noi 
bili, regele înăbuşi revolta şi desfiinţă orice umbră de rezistenţă. 
Spania deveni monarhie absolută. 


44. Rivalitatea dintre Franța si Cassa 
de Austria. 


Între Francisc I şi Carol a început o luptă mare, luptă 
de rezistenţă din partea Franţei contra Cassei de Austria. 
Această cassă, prin căsătoriile fericite, contractate de împă- 
ratii Frederic III şi Maximilian J, prin întâmplarea ca toate 
terile familii să fie moştenite de o singură persoană, şi prin 
nordcul ca această persoană să fie un om cu calităţi mili- 
tare şi politice de primul rang, ameninţă existenţa celorlalte 
state creştine. Ceeace nu săvârşiseră împărații medievali, 
eră să îndeplinească împăratul modern. Insă planul lui n'a 
izbutit, mai ales că s'a lovit de rezistenţa Franţei, care de 
atunci a trăit în rivalitate continuă cu cassa de Austria. 

Puterea lui Carol eră cu mult mai mare decât a lui Fran- 
cisc, bogăţiile lui erau nenumărate, însă statele îi erau prea 

întinse, despărțite unele de altele şi neombgene. Apoi Carol 
mai avea să tind piept Turcilor, cari tocmai atunci aveau 
în cap pe cel mai mare sultan, mai aveă turburări in Ger- 
mania din partea luteranilor. Francisc aveă fara mai mică 
dar mai unită, găsiă aliaţi la toţi cei cari se temeau de pu- 
ternicul împărat şi mai pe urmă la ‘sultan. De aceea, cu 
toate că a fost deseori învins, totuşi a putut rezistă lui 
Carol. 

Alegerea de împărat. Rivalitatea dintre cei doi suverani 
începu la moartea împăratului Maximilian (1519), căci şi 
unul şi celălalt voiă să ajungă împărat roman. Francisc, cu 
gloria victorii dela Marignano, cu sprijinul papei Leon X, 
cu banii daţi electorilor, eră aproape sigur de victorie, căci 
Carol chieltuiă mai puţin. În urmă se mai ivi un rival, 
Enric VIII, care apoi se retrase şi duse o luptă îndârjită 
contra lui Francisc, fiindcă păreă prea puternic. În cele din 
urmă, Carol risipi bani în toate părţile, nobilimea depe Rin 
se sculă contra lui Francisc, mânată de un sentiment nati- 
onal contra Francezilor si Carol triumfă (1519). Electorii dec- 
larau că aleg pe Carol, fiindcă este german şi cel mai inte- 
resat spre a apără Germania de pericolul turcesc. Carol se 
numeşte de acum Carol Cvintul. El îşi schimbă deviza non- 
dum (nu încă) cu aceasta, mult mai mândră: ultra metas 
(mai sus). 

Primul răsboiu (1521—1526). Francisc reclamă dela Carol 
regatul Neapolei, ca moştenitor al familii de Anjou; împă- 
ratul reclamă dela Francisc Milanul, ca feudă a imperiului. 

Mai înainte de a veni la luptă, căutau dară şi unul şi altul 
alianţa lui Enric VIII, care între cei doi rivali luase această 
devizä : Qui je défends est maître, rămasă ca o maximă a 
politicii engleze până azi. Regele francez se întâlni cu cel 
englez aproap» de Calais, pe o câmpie acoperită cu corturi 
şi cu pavilioane luxoase, de unde s'a numit Camp du drap 
d'or. Cavalerii şi regii se întrecură în lupte, în generozi- 
täti, în politetä, însă Enric plecă mai mult gelos. Carol se 
dusese însă în Anglia şi atrăsese în parte-i pe consilierul 

lui Enric, cardinalul Wolsey, căruia îi şi promisese scaunul 
papal, de aceea Enric se declară pentru Carol. | 

Primele lupte mici se deciseră contra Francezilor, cari 
pierdură Milanul. 

Insă o pierdere mai mare încercară Francezii prin träda- 
rea Conetabilului de Bourbon. Carol de Bourbon, înrudit cu 
familia regală. se distinsese în luptele de mai înainte şi nu 
se credea destul de răsplătit. El stăpâniă în centrul Franţei 
domenii întinse gi voiă să joace rolul ducilor de Burgun- 
dia, voiă să poarte o coroană şi aspiră la o soră a lui Carol 
Cvintul. In înţelegere cu Carol şi cu Enric al VIII, el făcuse 
planul de a desmembră Franta, Enric să ia coroana la Paris, 
iar Bourbon să reinfiinteze regatul din sud. Dar planurile 
fură date pe faţă si conetabilul fugi la imperiali. Inimicii 
lui Francisc îl atacau din trei părţi : Englezii din nord, s'au 
apropiat până lângă Paris, o armată germană îl atacă din 
Franche-Comté şi Spaniolii treceau Pirineii. In Italia, luptele 
cu Spaniolii şi cu conetabilul fură nenorocite. Intr’una din 
ele a fost rănit şi a murit vestitul cavaler Bayard. Armata 
spaniolă şi trădătorul pătrunseră în sud şi asediară Marsilia, 
dar nu o putură cuceri şi se retraseră cu mari pierderi în 
Italia. 

Francisc se luă în urmărirea armatei inimice, coprinse 
Milanul şi înconjură Pavia. Contra lui înaintă o armată spa- 
niolă şi îhconjură pe Francezi. Francisc atăcă pe mimic, 
însă, neavând răbdare, se aruncă în primele şiruri cu cava- 
leria, fu înconjurat şi făcut prizonier (1525). 

Nenorocirea lui Francisc îi aduse însă alianţa Angliei. 
Luiza de Savoia, care fusese lăsată regentă, izbuti să câş- 
tige pe regele englez, oferindu-i însemnate sume, iar acesta 
preferi alianţa franceză prin care câştigă, alianţei germane 
prin care cheltuiă în răsboiu. Se mai adaogă şi faptul, că 
Wolsey.nu fusese ales papă. 

Francisc fu ţinut prizonier un an, în Italia, apoi la Madrid. 
Carol nu voise să-l vază şi-i puneà condiţii grele: să-i dea 
Burgundia lui şi trădătorului Bourbon sudul. Francisc eră 

pe punctul să abdice, în cele din urmă incheié tratatul din 
Madrid (1526) prin care părăsiă Burgundia şi renunţă la 
pretentiunile sale- din Italia. 

Al doilea răsboiu (1526 — 1529). Câştigând libertatea, 
Francise nu voi să îndeplinească obligatiunile şi fiindcă 
acum el eră mai slab, multi prinți din Germania şi mai 
toate statele italiene, în cap cu papa, formară o ligă şi tre- 
cură de partea Francezilor. Francisc însă se dete plăcerilor, 
ca o despăgubire de timpul petrecut în închisoare, şi nu 
merse în Italia în persoană. 

De neglijenta lui Francisc profită Bourbon, care se ho- 
tări să-şi facă un stat în Italia, El cuprinse Milanul, apoi 
chiemă din Germania soldaţi, conduşi de un luteran vestit 
Frundsberg, şi 'atacară Roma. La asaltul cetăţii a murit 
Bourbon, iar soldaţii au jefuit cetatea şi au dărîmat ca 
nişte barbari (1526). 

O armată franceză pătrunse în peninsulă şi ajunse până 
în Neapole, capitala eră asediată pe uscat, pecând pe apă o 
blocă flota comandată de Andreiu Doria. Insă Doria, cu 
toată, flota, trecură de partea lui Carol, pentrucă Francisc 
supusese Genova, patria amiralului. Aceasta a fost o mare 
pierdere pentru Francazi, căci ne mai având domnia, mării, 
Neapolitanii au primit ajutoare şi Francezii au trebuit să 
părăsească Italia. 

De succesul acesta, se folosi Carol, ca să încheie pace cu 
Francezii, căci progresele Turcilor şi întinderea reformei 
reclamau activitatea lui in Germania. In 1529 se incheid 
paces dela Cambrai, prin care Francise păstră Burgundia 
dar renunţă la pretenţiile sale în Italia şi plătiă o sumă de 
bani. 

In anul următor, Carol se încoronă ca împărat de către 
papă, prinții italieni, Medicii în Florenţa, Sforta în Milan, 
rămâneau ca nişte guvernatori ai împăratului. 

Al treilea răsboiu (1535—1538). Anii de pace, Francisc 
îi întrebuinţă ca să-şi facă amici in Germania pe prinții cari 
trecuseră la reformă, pentrucä Enric VIII se despärtise de 

biserica romană si fusesc excomunicat de papă. Nici Carol 
Cvintul nu mai căută alianţa lui Enric, care rămase mai 
multi ani fără influenţa în politica europeană. In Germania, 
mai multi prinți tmbrätisaserä reforma gi înfiinţaseră o ligă 
pentru a sprijini Franţa în toate luptele ei cu cassa de 
Austria. Francisc se aliè şi cu Ioan Zapolia, capul Unguri- 
lor, pus de Turci peste Ungaria vasală lor. | 

In acelaşi timp, Carol eră ocupat de progresele reformei 
în Germania şi de atacurile Turcilor, cari înconjuraseră Viena, 
şi mai mulţi ani veniseră asupra Germaniei în număr mare, 
deşi nu s'a dat nicid luptă între ei şi Germani, în capul 
cărora eră însuşi Carol. 

In 1535, Carol întreprinse o expediţie contra Tunisului, 
unde un corsar Cairedin Barbarossa ocupase cetatea gi cu 
corsarii săi făceă nesigure coastele Mediteranei. Carol co- 
prinse Tunisul, cu ajutorul creştinilor sclavi, cărora le dete 
libertate şi cari celebrară în toată lumea puterea şi mărini- 
mia împăratului. 

In acelaşi an, muriă fără moştenitori ducele Milanului şi 
Francisc reînoi pretenţiile sale. Carol propusese regelui să 
termine certele printr'un duel între ei doi, ceeace Francisc 
nu primi, cum nu primise nici o altă provocare mai înainte, 
Francisc se întărise în Piemont şi ca să reziste «artileriei, el 
a făcut cel dintâiu întăriri de pământ». Carol trecu Alpii şi 
pătrunse în sudul Franciei, pe când armata franceză se re- 
trăgeă, dinaintea lui, pustiind satele şi oraşele. Armata im- 
perială începu să sufere de foame şi de boale, pierdu mii 
de soldaţi, iar Francezii îşi măriau numărul. Aceasta, decise 
pe Carol să se întoarcă înapoi. După mijlocirea papei, se în- 
cheiè la Nisa (1538) o pace pe zece ani. 

Urmă un timp de linişte, în care cei doi inimici făceau 
planuri de căsătorii între fii şi rudele lor şi în care discutau 
nevoile bisericii. Ba încă, trebuind să treacă în Flandra, spre 
a supune oraşul Gand revoltat contră-i, Carol trecu prin 
Franţa şi fu primit cu mari serbări. El supuse oraşul re- 

voltat şi-l pedepsi cu mare cruzime, dar Milanul, atât de 
dorit de Francisc, îl dete propriului său fiu, Filip. 

Al patrulea răsboiu (1542—1544). Pe când Turcii atacau 
Ungaria, împăratul atăcă Algeria, sperând să aibă acelaşi succes 
ca la Tunis, însă flota şi armata lui fură distruse de o fur- 
tună. Această pierdere decise pe Francisc să intre în alianţă 
cu Turcii şi trimese doi agenţi secreti, ca să trateze cu sul- 
tanul. Când agenţii treceau prin Milan, guvernatbrul îi ucise, 
spre a le luă scrisorile. Francisc reclamă şi începi răsboiu 
la Pirinei şi în Flandra. El se alié cu Turcii, cu Suedezii 
şi cu Scotienii. Cairedin Barbarossa dete Francezilor ajutor, 
cu flota sa, ca să cucerească Nisa şi petreci o iarnă în Toulon, 
în scandalul întregii lumi creştine. Der si Carol se aliase 
cu Enric VIII, cu planul de a năvăli împreună în Franţa. 
Pe când cei doi regi puneau la cale atacul în nord, Fran- 
cezii câştigară în Italia la Cerssola (1544) o luptă însemnată 
care fu ca un fel de .Marignano la sfârşitul regnului lui 
Francisc. Insă această victorie n’avi nici o urmare asupra 
mersului răsboiului. Milanul nu fu ocupat, Carol pătrunse în 
nord şi se apropiă de Paris: «Doamne, cât da scump îmi 
vinzi regatul meu» zise regele. Insă Carol nu duse expedi- 
tiunea până la capăt şi semnă cu Francisc pacea dela Crépy 
(1544). Cu Enric lupta sa continuat mai mult în Scotia, 
până ce s'a încheiat pacea, putin înainte de moartea lor. 

Enric II (1547—1559). Lui Francisc, îi urmă fiul său de 
al doilea, căci cel mai mare murise de mult. Enric eră ro- 
bust şi iubitor de răsboaie, mai putin märet şi mai putin 
generos decât tatăl său. Familia Gwise, de origine din Lo- 
rena, începu să aibă mare influenţă la Curte. Prin îndemnul 
ei, prin solicitările prinților italieni, Enric se hotărî să în- 
ceapă răsboiele în Italia. Insă lupta se purtă mai mult în 
partea nordică, unde Franţa aveă teritoriu de limbă fran- 
ceză, neunit la coroană şi a cărui cucerire pretyià mai mult 
decât câştigul de teri străine în Italia. 

Enric profită de nemulţumirile ce le provocase in Ger- 
mania împăratul, care învinsese pe prinții protestanți, dar 

nemultumise si pe catolici, prin pretentiunea lui de a da o 
religiune de stat. Regele se alié cu printii protestanti, mai 
întâiu cu Hohenzolernii, obligându-se să-i ajute cu bani, iar 
ei recunoscând regelui dreptul de a ocupă oraşele împără- 
testi, în cari nu se vorbeşte limba germană (Metz, Toul, 
Verdun). In 1552, Enric şi ocupă cele trei episcopate. Carol 
veni cu armată ca să reiă episcopatele, înconjură Metz, care 
opuse o rezistenţă eroică, încât împăratul trebui să ridice 
asediul, după ce pierduse o mare parte din armată. Apără- 
torul cetăţii fusese Francisc de Guise. Carol reveni şi cu- 
ceri mai multe: cetăţui în nord, Francezii încercară şi ei in 
zadar să cucerească Bruxel, însă în Italia fură mai norocosi, 
căci cuceriră Corsica, cu ajutorul unei flote turceşti. Un ar- 
mistitiu se încheiă în 1556, prin care Carol lăsă Francezilor 
stăpânirea episcopatelor şi a Corsicei. 

Abdicarea lui Carol Cvintul (1556). Peste puţin, împă- 
ratul abdică în folosul fiului şi al fratelui său. Cu mulţi ani 
înainte, se închidea el într'o cameră şi se rugă ore întregi 
în genuchi. De mai mulţi ani suferiă de podagră, încât nu 
mai puteă merge călare. Apoi nesuccesele din ultimii ani, 
progresele reformei îl desgustau de putere. Lăsând Germa- 
nia fratelui säy Ferdinand, iar fiului său Filip Terile-de-Jos, 
Spania, Neapole şi Milanul, cu coloniile spaniole din Ame- 
rica, el se retrase în mânăstirea spaniolă Yust, unde petreci 
restul zilelor sale. 

Răsboiul cu Filip II (1557—1559). Enric rupse armisti- 
fiul încheiat cu Carol, trimițând pe ducele de Guise cu o 
armată în Italia, spre a coprinde regatul Neapolei. Fiind 
respins de Spanioli, ducele de Guise reveni în Franţa, după 
ce pierd o mare parte din armată. Filip asediă însă oraşul 
Saini-Quentin, în ajutorul căruia veniră Francezii. Fran- 
cezii fură bătuţi complet, generalul lor fu luat prozonier, 
însă învingătorul îşi pierdu timpul cu asediarea oraşelor din 
nord, în loc să meargă drept asupra Parisului. Francisc de 
Guise fu chiemat repede din Italia. El atăcă oraşul Calais, 
căci în Anglia stăpâniă Maria, soţia lui Filip, şi după un 

scurt asediu îl cuprinse. Incepură apoi negocieri de pace, 
cari se terminarä la Cateau-Cambrésis (1559). 

Prin această pace, Franţa păstră Calais dela linglezi, cele 
trei episcopate dela Germani şi întorceă Corsica şi alte cu- 
ceriri. Fiica lui Enric fu căsătorită cu Filip, căci Maria mu- 
rise, amândoi regii se îndatorau să combată reforma. La pe- 
trecerile de nuntă, Enric fu lovit într'o luptă de întrecere 
şi muri peste câteva zile. 

Pacea aceasta consacră preponderența Spaniei în Europa. 


45. Germania. Reforma. 


După moartea Jui Frederic III, prinții germani continuarä 
cu aceeaşi stăruinţă politica lor particularistă. Uimärind in- 
teresele proprii, Hohenzolernii în nord, Witelsbachii în sud 
(Bavaria) Habsburgii pretutindeni, fac uz de aceleaşi mi- 
jloace ca şi prinții italieni, numai cu energie mai mare 
şi cu abilitate mai mică. Interesele generale nu erau 
înţelese şi rolul măreț al Hohenstaufenilor plutiă în mintea 
poporului, numai ca amintiri depărtate şi ca speranţe de un 
viitor mai bun, când Germania va ajunge iarăşi puternică 
între state şi când prinții tirani vor fi constrânşi să res- 
pecte interesele mari naţionale. 

Interesele particulare ale cassei de Habsburg erau deocamdată 
cele cari se împăcau mai mult cu binele general al impe- 
riului. Apărând terile lor contra Turcilor, Habsburgii apărau 
Germania de cotropirea lor. Susţinând lupta contra Franţei, 
ei apărau vechia graniţă a germanismului spre vest, iar o 
părticică din strălucirea cassei se resfrangea şi asupra acestui 
conglomerat de state şi stätulete. 

Maximilian I (1493—1519). Fiul lui Frederic III eră ca- 
valer viteaz şi spirit iubitor de ştiinţă şi de artă. Fire în- 
treprinzătoare, nimic nu se făceă în Europa fără ca să ia 
parte şi el, nici un răsboiu nu se purtă fără să nu se ilus- 
treze şi soldaţii săi. Insă, lipsit de bani, combătut de prinții 
germani, intentiunile lui nu se realizară. | 

for S. Fonv. —Istoria Evului Modiv. 20 

Când Carol VII pătrunse în Italia, Maximilian intră în 
liga făcută contra lui şi obţinu dela dietă mijloace, ca să 
formeze o armată permanentă. Prinții erau însă de părere 
ca acea armată să se intrebuinteze pentru asigurarea ordinii 
înăuntru, mai cereau instituirea unei camere imperiale. Se 
puse o contribuţie de cap «der gemeine Pfennig» strânsă 
de preoţi, căci lipsiau funcţionari financiari, şi se institui 
trupe înarmate cu lănci, cu săbii şi cu arme de foc «Landsk- 
nechte». Dar reformele nu fură cu efecte serioase, camera 
imperială nu puteă termină procesele preă numeroase și fu 
dizolvată pentru câtvă timp, armata permanentă eră puţin 
numeroasă. 

In statêle sale austriace, Maximilian înstitui două camere, 
una pentru finanţe, alta pentru Justiţie, cu funcţionari plă- 
titi fix. 

Mai însemnată a fost opera lui pentru întărirea cassei de 
Habsburg prin căsătorii. Căsătorind pe fiul său, Filip cel 
Frumos cu Ioana Nebuna, fata lui Ferdinand Catolicul si 
a Izabelei, el a făcut posibilă unirea statelor spaniole cu 
terile austriace. Prin căsătoria nepotului său Ferdinand, fiul 
lui Filip cel Frumos, cu fiica lui -Vladislav, a făcut posibilă 
unirea cu statele austriace a regatelor Boemiei şi Ungariei, 

Unirea celor mai multe din aceste state, în mâinele ne- 
potului său Carol, căci Filip a murit din vreme, eră să 
îndreptăţească deviza ambițioasă a Austriei, că imperiul lumii 
este al ei. Insă ambitiunii lu; Carol s'a opus resistenta Franţei, 
progresele Turcilor şi răspândirea reformei. 

Stareu Germaniei înainte de Luther. Seniorii mici ger- 
mani, totii cavalerii, cari răsăriseră în timpul luptei dintre 
imperiu şi biserică, în timpul de slăbiciune al împăraţilor 
din secolul XIII şi XIV, rămăseseră ca o clasă de răsboinici 
într'o societate pasnicä. Sfortärilé lumii se îndreptau spre 
comerţ, spre întreprinderi coloniale, spre bogăţia câştigată 
prin muncă; ei, voiau să trăiască după urma lăncii şi a vi- 
tejii lor, de aceea erau iubitori de schimbări, aspirau intr’o 
restauratiune a imperiului. 

În spiritul timpului gi incontra aspiratiunilor cavalerilor, erau 
oraşele. Bogätiile şi activitatea oraşelor hanseatice, industria cra- 
gelor din sud, cu bancheri celebri, cumeseriaşi de tot felul, făceau 
din oraşele germane o putere. Germanii erau maiştrii «artelor sub. 
tile» ei au inventat ceasornicul şi imprimeria. Influenţa orägenilor 
se simte în arts (Hans Sachs) în mode, în literatură. Progresele 
oraşelor găsiau însă inimici în clasa cavalerilor de o parte, în lo- 
cuitorii satelor de altă parte, cari simtiau starea lor inferioară 
cu atât mai greu, cu cât stau mai bine din punct de vedere eco- 
nomic. “Ţăranii erau de mai înainte câştigaţi de partea unui revo- 
lutionar. 


Biserica, dela cap si pânä la cel mai de jos membru al ei, 
eră decäzutä. Cu papi cari ucid si oträvesc, cari impart dem- 
nitätile bisericești nu după merit, ci ca să creeze venituri 
rudelor lor (arhiepiscopi de 8 ani, cardinali de 13); cu 
episcopi cari se ocupă mai mult de intrigi politici ; cu preoţi 
ridicaţi de prin bucătării ; cu mânăstiri cari erau socotite ca 
localuri de corupţie, biserica germană pierduse conducerea 
spirituală a lumii. 

Grijile lumeşti cum să administreze state şi provincii, cum să 
strângă bani prin tot felul de invenţii eră pentru ei mai mare pro- 
blemă decât predicarea învăţăturii creştine. Încercările de reformă 
nu izbutiseră, conciliile cari-şi luaseră în serios acest rol fuseseră 
învinse, papii se credeau victorioşi pentru totdeauna gi imitând pe 
prinții italieni se «imbitau de suflarea păgână a renaşterii.» Zeii 
păgâni erau respectaţi tot atât cât mântuitorul şi tocmai de cei ce 
se ziceau reprezentantul lui pe pământ. In Germania, mai mult decât 
în oricare stat, biserica jefuiă poporul. In terile romanice supușii 


erau mai apăraţi de guvernele lor, în Germania numai numele sub 
cari se ridicau bani formează o listă întreagă. 


Poporul eră credincios, însă biserica indreptase acea cre- 
"dinţă numai înspre practicarea, de fapte externe: să recitezi 
de 11.000 de ori fată! nostru (de 32 de ori pe zi) să plă- 
testi leturghii, să cumperi indulgente, să cumperi moaşte, să 
faci pelerinagii. Cu moaștele se făceă un comerţ scandalos: 
se oferiă fân din ieslea în care a fost pus Cristos, se oferiă 
lapte dela Maica Domnului, se oferiă rămuri din rugul pe 
care l-a văzut Moise arzând. Şi poporul credeà şi fäceà pe- 
lerinagii. cu sutele de mii si construiă catedrale după cate- 
drale şi cumpără 'indulgenţe pentru păcatele trecute, pentru 

strămoşi, pentru viitor, pentru scurtarea purgatorului cu 14.000 
zile, cu 50.000, cu 500.000. 

Umanistii. Incercările de îndreptare erau rău văzute. In 
massele poporului, pelângă dorinţa de îndreptare religioasă, 
prindeă rădăcini idea de revolutiune contra bogatilor, idee 
venită dela Boemi şi care se întinsese până în Ungaria, unde 
a provocat o teribilă revolutiune ţărănească. 

In multe orașe germane, se înfiinţaseră universităţi (17) 
după modelul celei din Praga, erau multe gcoale primare şi 
secundare, erau 1.000 de tipografii. Insă, îndeosebire de 
Italia, progresul instrucţiunii în Germania a contribuit la 
deşteptarea, nu la stingerea sentimentului religios. 


Între umaniştii germani, un loc de onoare îl ocupă patricianul 
Konrad Peutinger din Nurnberg (+ 1547) care a adunat o colec- 
tiune de inscriptiuni, şi al cărui nume îl poartă vestita tabula 
peutingeriana, o hartă a drumurilor din imperiul roman în secolul 
Ill, care este însemnată şi pentru ţara noastră. 

Erasm, adevărat prinţ al umaniştilor, deşi a văzut şi a biciuit 
„abuzurile bisericii, n'a avut curaj să întreprindă reforma bisericii, 
nici chiar să ia apărarea lui Luther. Erasm nu înţelegea poporul, 
şi în gustul său rafinat, se temei de urice contact cu el. Foarte 
îndrăzneţ în teorie, declară că esenţa religiunii nu stă in a crede 
dogmele bisericii ci în strânsa legătură cu Cristos prin iubire, răb- 
dare şi curăţenie. Formele externe ale religiunii le numiă «iu- 
daism» şi voiă ca să fie inlăturate din biserică.Insă defectele bi- 
sericii erau răscumpărate în ochii lui prin protecţiunea ce ea da 
artelor şi invätatilor. El eră măsură si inteligenţă, Luther patimă 
şi violenţă. 

Un învăţat, Reuchlin, a avut mare influenţă asupra timpului său. 
prin publicarea unei gramatici evreesti, prin studii asupra Tal- 
mudului şi Cabalei. El luă apărarea Evreilor şi povätuià pe con- 
timporanii săi să înveţe limba evreească, spre a înţelege invätä- 
turile lor. Scrisorile pe cari le-a primit dela cei cari-l pot le-a 
publicat sub titlul «epistolae clarorum virorum.» Mai pe urmă s a 
publicat altă serie cepistolae obscurorum virorum» in cari se com- 
băteau ideile lui Reuchlin despre Evrei, despre cultura antică, intr’o 
latinească, numită de bucătărie, precum seriau călugării. Atât de 
bine se imitaseră argumentele şi limba călugărilor, în cât aceştia 
nu observară satira, ci le luară în serios. Autorul celor mai multe 
din ele eră Ulrich von Hutten, autor de satire şi de pamflete, care 
Sa luptat mult în viaţă, a murit tânărşi persecutat, însă eră plin 
de speranţa victorii : «o secol, o ştiinţe! Este plăcut să träesti: stu- 
diile înfloresc, spiritele se agită.» 

Martin Luther (1483—1546).: Reformatorul german eră 
fiu de ţărani, muncitori în mine. Născut la Eisleben, a crescut 
în casa părintească în mare severitate, adesea eră bătut. 
Luptându-se cu lipsa,a învăţat în şcoale şi apoi a urmatla 
universitatea din Erfurt filosofia, când moartea unui amic, 
lovit de trăsnet lângă el, îl hotărî să se călugărească. Se chi- 
nuiă în tot felul, dar nu găsi alinarea constiintii, până nu 
ajunse la credinţa, că mântuirea nu se obţine prin fapte ci 
prin credinţa în mila lui Dumnezeu. Capul ordinului, Stau- 
pita, îl mângâiè şi-l recomandă electorului de Saxa, Frederic 
cel Infelept, ca profesor la universitatea din Wittenberg. In 
1511 călători la Roma, unde viaţa imorală a clericilor romani 
îl umpli de revoltă. 

In acel timp, Leon" X permise vinderea de indulgente 
pentru construcţia bisericii Sf. Petru. Dominicanul Tetzel 
vindeă indulgentele cu mare scandal: «Sobald das Geld im 
Kasten klingt, die Seele în den Himmel springt 1)» eră vorba 
lui. Luter se făcuse preot, şi când parochienii îi aduseră acele 
hârtiuţe, se indignă şi lipi pe poarta bisericii din Wittenberg 
95 de teze,' oferindu-se să le apere contra oricui (1517). In 
ele el sustineà că indulgentele fara cäintä sunt nefolositoare. 
Tezele erau in latineste, făcură însă mai mult sgomot 
decât se așteptase Luther: fură traduse in nemteste si 
Tetzel răspunse prin 106 contrateze. Luther fu chiemat la 
Roma să fie judecat, el ceru să fie ascultat în Germania şi 
se prezentă la Augsburg, înaintea cardinalului Cajetanus. 
Acesta încercă mai întâiu cu blândeţe, când văzu însă că 
are a face cu un om decis și învăţat, nu voi să mai stea 
de vorbă cu el. Luther apelă la papa mai bine informat 
şi eră susţinut de Frederic, pe care papa îl trată cu multă 
atenţiune, căci se credea că ar putea fi ales împărat la moartea 
lui Maximilian. Luther promise să tacă, dacă inimicii săi vor 
tăceă. Dar profesorul Eck provocă pe profesorul Carlstadt la 
o discuţie publică asupra tezelor sitriumfä asupra lui. Aceasta 


1) «Când banul sună în cutie, sufletul sboară în cer. 

decise pe Luther să intervie. In focul discuţii, el susţini că 
primatul papei nu-i vine dela sfântul Petru, că papalitatea 
este o institutiune de origine omenească nu divină, că chiar 
conciliile nu sunt infailibile. Cu aceasta, Luther ieşiă din bi- 
serică, căci în locul autorităţii bisericeşti puneă convingerea 
personală. Aci este idea esenţială a reformei. 

Intărit prin citirea părinţilor bisericii greceşti, prin citirea 
cărţilor husitice, Luther nu mai recunosteà autoritatea papală 
şi operele lui se răspândiau în toate terile, iar spiritele cele 
mai alese trecură de partea lui, cum era Filip Melanhton, 
Invăţat, liniștit, Melanhton a luat parte însemnată la fixarea 
doctrinii luterane: eu taiu, desrădăcineze şi destelenesc, dar 
maistrul Filip ara şi seamănă, ziceă Luther. Toţi patrioţii în 
cap cu Hutten, cavalerii, cari voiau înălţarea clasei lor, luând 
averile bisericeşti, primiră cu entusiasm noua învăţătură. 

In scrierile următoare, Captivitatea Babilonului şi scri- 
sonre către națiunea germană, Luther combate preoția, căci 
zice creștinul devine preot prin taina botezului, combate pos- 
turile, inchinarea la sfinţi si la Maica Domnului, purga- 
torul, mânăstirile. Preoţii rămân ca nişte învăţători, miste- 
rele reduse numai la trei (botezul, cuminecătura şi confe- 
siunea) pierd caracterul mistic. Apoi, încurajat prin aprobarea 
generală, iese la porţile orașului Wittenberg, înconjurat de 
studenţi şi arde bula de excomunicare a papei (1520). 

Dieta, din Worms (1521). Carol eră crescut în credinţa 
catolică şi nu intelegea sufletul poporului german, a cărui 
limbă n’o cunosteà. 

Imperiul german eră pentru el imperiul lumii creştine, 
Germania eră numai un stat între celelalte state, mai puţin 
însemnat chiar decât altele. De accea nu dete destulă aten- 
tiune reformei. 

Dieta, convocată la Worms, se ocupă mai mult cu afacerile 
imperiului şi tocmai mai târziu cu cestiunea reformei. Lu- 
ther fu chiemat înaintea dietei şi veni, deşi mulţi îl opriau: 
«chiar dacă ar fi în Worms atâţi draci câte olane pe cope- 
zişuri, tot voiu merge» zise el. La prima înfăţişare în dietă 

fu învitat să-şi retracteze învăţătura, iar el izbit de măreţia 
adunării, îşi pierdu curajul şi ceri o zi de gândire. A doua 
zi, apără plin de hotärire, refuză să retracteze ceva «fiindcă 


Dürer, ţărani in dant. 


să lucrezi contra constiintii e greu» dar se oferi să discute 


cu adversarii săi temeiul doctrinei. | 
După câtevă zile, Luther primi ordin să plece din Worms, 
apoi fu proscris, el şi partizanii săi, iar -cărţile fură condam- 


nate să fie arse. 

Pe drum, Luther fu prins din'ordinul electorului Frederic 
şi ţinut ascuns în castelul dela Wartburg, un an de zile, în care 
timp toţi îl credeau mort. Acolo, Luther a continuat să scrie 
contra bisericii papale şi a tradus în limba germană sfânta 
scriptură. 

In absenţa lui, reforma cădeă in exageratiuni. Astfel Carl- 
stadt propuneă desfiinţarea leturghii, se înfuriă contra icoa- 
nelor şi a ceremoniilor religioase. Alţii cereau ca omul să se 
boteze când e matur şi cereau rebotezarea tutulor (Anabap- 
tişti), chiar comunitatea averilor. Luther părăsi locul său de 
retragere, ca să tempereze focul partizanilor. 

Revolta ţăranilor. Predicatori, înflăcăraţi, începură să stră- 
bată satele şi să vestească «libertatea evangelică». "Ţăranii 
din Suabia, asupra cărora influenţă şi vecinătatea Elvetieni- 
lor liberi, deteră semnalul unei răscoale teribile, care se în- 
tinse în Alsacia şi într'o mare parte a Germaniei. Cu ţă- 
ranii se uniră clasele de jos ale oraşelor, chiar cavaleri. 
Răsculaţii dărâmau, ardeau si torturau. Ei cereau seculari- 
zarea averilor bisericeşti, desfiinţarea greutăților feudale, îm- 
părtăşirea din bunurile bisericii. 

Luther se pronunţă contra ţăranilor într'o scriere, în care 
îndeamnă autoritatea să-i omoare fără milă. Prinții se uniră 
si uciseră cu tunul și cu sabia pe ţărani, cari ‘se rugau să le 
vie îngerii în ajutor. In Alsacia, li se promise retragere li- 
niştită, apoi fură atacați prin înşelăciune şi ucişi 17.000. 
Mai mult rezistară cei conduşi de Frundsberg. Răsbunarea 
fu teribilă: un senior scoase ochii Ja 59. Starea ţăranilor se 
mai aspri în urma acestei răscoale. 


46. Răspândirea reformei în Germania. 
Reforma în Europa. 


Până în 1530 reforma se răspândi într'un mare număr de 
oraşe şi de principate. Din Saxonia pătrunse în Hesa, în 
Brunsvig, Schleswig-Holsiein, în Silezia, în Prusia. Marele 
maistru, Albert de Brandenburg, se despărţi de Roma şi 

transformă Prusia într'un ducat sub suzeranitatea Poloniei. 
Urmară apoi mulţime de oraşe, Hamburg, Brema, Liibeck... 

Aceste progrese se impuseră prinților catolici, dieta din 
Spira (1526) lăsă libertate religioasă tutulor stărilor din im- 
periu, până la adunarea unui conciliu. Insă in a doua dietă 
tot la Spira (1529) se opri răspândirea mai departe a doc- 
trinei luterane. Contra acestei hotäriri, protestară luteranii, 
cari de atunci se inai numiră şi protestanți. 

În anul următor 1530, la o nouă dietă în Ausgburg, pro- 
testantii prezentară doctrina credintii lor (confesiunea dela 
Augsburg) şi deşi dieta le impuse să se intoarcă în sânul 
bisericii, ei căutară ajutor la regele Franţei, se uniră între 
dânşii (liga dela Schmalkalden) şi constrânseră pe împărat 
să recunoască exerciţiul religiunii protestante. 

După mai multi ani, Carol atrase în partea sa pe prinţul 
Mauriciu de Saza, Şi învinse desăvârşit pe protestanți la 
Mühiberg (1547). Capul ligii, Ioan de Saxonia, fu prins, Sa- 
xonia fu dată lui Mauriciu. Impăratul căută să împace cele 
două religiuni şi dete un Interim (1548) în care făcea con- 
cesiuni protestanților, însă nu mulţumi nici pe aceştia nici pe 
catolici. | 

Mauriciu părăsi pe împărat, se aliè cu Enric II din Franţa, 
apoi merse pe neaşteptate asupra lui Carol şi eră să-l facă 
prizonier. Carol desgustat de nesucces, lăsă fratelui său Fer- 
dinand grijile Germaniei. Acesta, în 1555, dete pacea reli- 
gioasă dela Augsburg. Prin ea se hotără că prinții sunt li- 
beri să-şi aleagă religiunea si să o impună supușilor lor 
(cuius regio, eius et religio); că printii pot trece la protes- 
tantism, ei personal, dar averile bisericii să rămâie Catolici- 
lor (reservatum ecclesiasticum). Această pace nu acordă li- 
bertate religioasă decât prinților si prin păstrarea averilor 
bisericești numai pentru catolici, va fi o cauză de mari 
răsboaie. 

Luther a murit înainte de începerea răsboiului. El îndem- 
nase in scrisoarea sa către națiunea germană, ca să se facă 
scoale şi să se instrueascä tinerimea; încât protestantismul, 

recomandând citirea bibliei, a contribuit la răspândirea cul- 
turii în popor. 

Reforma în Elveţia. Un preot, numit Ulrich Zwingli, 
care câştigase în Viena o cultură serioasă umanistică, se ri- 
dicase la mare vază în orașul Zürich. El se ridică în eon- 
tra obiceiului, ce-l aveau Elveţienii de a se înrolă în arma- 
tele suveranilor străini și de a se luptă pentru interese 
străine. Elocventa lui incepuse să atragă poporul. La o con- 
sultare generală, toate cantoanele, afară de patru, hotărăsc 
să stea neutre în lupta dintre Carol şi Francisc. 

Vinderea indulgențelor în Elveţia indignä şi pe Zwingli, 
ca şi pe Luther. Un călugăr italian, Samson le vindea in 
acelaşi mod scandalos şi Zwingli le combăteă, susţinând că 
nicăeri nu găseşte în sfânta scriptură dreptul de a se vinde 
iertarea păcatelor. Tot cu acest argument, că nu se găsesc 
amintite în sfânta scriptură, respingeă postul, icoanele. El 
sustineà discutiuni publice cu adversarii săi şi ieşiă bi- 
ruitor prin elocventa si logica sa strânsă. Urmarea ‘cea mai 
apropiată fu că mulţimea începu să sfărâme icoanele, să su- 
prime botezul, să se dea la trândăvie, căci în evangelie se 
zice că are D-zeu grija tutulor. Contra mulţimii, autorităţile 
luară din vreme măsuri, cari au impiedicat-o de a merge 
asa de departe, ca în Germania, dar Zwingli deveniă tot mai 
radical. Declară că sf. cuminecătură este numai o amintire 
a morţii mântuitorului, nu o împărtășire cu corpul şi cu 
sângele lui. 

Voind să impuie ideile nouă tutulor cantoanelor, unele din 
acestea se uniră cu Austria pentru apărarea catolicismului. 
Zwingli îndemnă cantoanele, cari primiseră ideile sale să 
meargă cu răsboiu contra’ celorlalte. El urmăriă planul 
mare, să unească pe toţi reformatii, ca să lupte împreună 
contra catolicilor. S'a întâlnit cu Luther şi au discutat îm- 
preună unirea, însă nu sau putut împăcă asupra cuminecă- 
turii și Luther, la despărţire, n'a vrut să-i întinză mâna: 
«eşti animat de alt spirit» i-a zis Germanul. Cantoanele ca- 
tolice, închise de toate părţile şi amenințate cu foametea, ve- 

nirä cu răsboiu contra lui Zwingli şi uciseră câtevă sute de 
partizani ai lui. Zwingli fu găsit printre răniţi şi ucis, iar 
corpul lui fu ars (bătălia dela Capel 1531). Prin pacea, care 
s'a încheiat acolo s'a lăsat fiecărui canton libertatea religioasă. 

Ioan Calvin (1509—1564). Tot în Elveţia şi-a desfăşurat 
activitatea de reformator, francezul Ioan Calvin, care, fiind 
persecutat în Franţa, fugi la Basel, unde publică vestita 
carte Institutio Christiana. Dwpă multe rătăciri, Calvin 
„se aşeză în Geneva. Această cetate fusese supusă duce- 
luj de Savoia, de sub a cărui suzeranitate se liberă spre a 
rămâne credincioasă episcopului, pe care apoi îl alungă şi 
declară că va trăi după legea evangelică. Convertirea Ge- 
nevei se făcuse de către francezul Gillaume Farel, care re- 
comandă pe Calvin ca profesor de teologie. Calvin îşi în- 
tinse apoi activitatea, mai ales la ridicarea moralității locui- 
torilor. Aceștia votară o confesiune de credinţă, prin care 
declarau că primesc să fie supraveghiati în viaţa privată, 
promiteau să se abtie dela danturi indecente, dela cântece 
obscene, dele jocuri de noroc. Nu cu ușurință se stabili însă 
autoritatea reformatorilor. Şi Calvin şi Farel fură alungaţi 
din cetate, Calvin se întoarse înapoi după multe rugäminti. 

El institui un tribunal de moravuri, înaintea căruia erau chie- 
mati cei cu purtare uşuratică, cei cari lipsiau dela predici, un ne- 
gustor fiindcă şi-a vândut grâul prea scump, unii fiindcă au făcut 
sgomot noaptea, alţii fiindcă au făcut sgomot pe stradă în timpul 
predicii. Pedepsele erau uşoare, o dojană, rar câtevă zile de în- 
chisoare, însă omul eră continuu sub ochii autorităţii. Calvin se 
consumă ir predici, în scrieri. în constructiuni de şcoale, de spi- 
tale, în combaterea celor cu alte credinţe. Autoritatea lui ajunse 
tiranică. Unul care-l numise marele ipocrit, fu executat, vestitul 
medic Michel Servet fu ars, fiindcă într'o carte de teologie com- 


băteă dogma trinitätii. Genialul medic scăpase din închisorile inc- 
vizitiunii catolice, în Geneva fu prins şi condamnat. 


Calvin reduce tot serviciul religios la predică, la cântare 
de psalmi și la rugăciune. El nu admite icoane, nici altar, 
nici azime, nici untdelemn, nici costum preoţesc. 

Caracterul propriu al calvinismului este doctrina predesti- 
națiunii. Mântuirea vine din credinţă, dar credinţa e un dar 

dat de D-zeu, fără ca omulsă-l merite prin ceva. D-zeu ne 
o dă fiindcă vrea asa. El o dă unora şi o refuză altora, 
pentrucă voește aşă, pentrucă fiecare este predestinat la cre- 
dintä ca să se, mântuească, sau la necredintä ca să fie con- 
damnati Insă trebuie să lucrezi ca gi cum ai fi ales. Această, 
doctrină, care s'ar crede că moleşeşte voinţa, a făcut mii de 
martiri; căci omul e mai forte când lucrează ca să-şi facă 
datoria, decât când cere+un drept; când e convins că per- 
soana omenească nu e nimic, decât când reduce totul la sine. 

Doctrina calvinistă s'a răspândit în Franţa, în Anglia, în 
Scoţia, în Terile de jos, în Ungaria, într'o parte a Germaniei. 

Reforma în Franţa. Inainte de Luther, eră în Franţa un 
profesor, care recunoşteă mântuirea prin credinţă şi autori- 
tatea exclusivă a bibliei, care desaprobă celibatul preoţilor 
şi săvârşirea serviciului religios în latineste. Il se numiă Le- 
fevre d'Etaples, care a: avut elev pe Guillaume Farel. El 
a făcut şi o traducere a bibliei în frantuzeste. Lefèvre avi 
de elevă pe sora lui Francisc, Margareta, care, scriitoare ea 
însăşi, luă sub protecţia ei, pe toţi câţi împărtăşiau ideile 
nous, Intre ei eră şi un episcop. Insă în urma înfrângerilor 
suferite de Francisc I, poporul începu să crează că nenoro- 
cirile sunt urmarea tolerantei şi Sorbona cereă să se urmă- 
reascä chiar prelatii, dacă nu cred, Credincioşii noei doctrine 
începură să fie pedepsiţi, arşi (in Paris dela 1525), Lefévre 
fugi in Germania, ceilalţi se risipiră. 

Reforma în Anglia. Enric VIII (1509—1547). În Anglia 
după Eric VII, urmă Enric VIII, al doilea fir al său, căci 
un altul mai mare murise. Enric VIII se căsătorise cu soţia 
fratelui său mai mare, cu Caterina de Aragon, altă fată a 
lui Ferdinand Catolicul şi a Izabelei. Când Luther începu să 
combată biserica romană, Enric se ridică în contra refor- 
matorului, căci papa îi detese dispensă, ca să se căsătorească 
cu cumnata sa. De aci zelul lui Enric, care compuse contra 
reformatorului o cărticică, pentru care papa îl răsplăti cu 
titlul de «defensor fidei.» 

Deodată se produse o schimbare. Regele îşi aduse aminte 
că e rudă cu soţia sa şi voiă să se despartă de ea, după 20 
de ani de căsătorie. Curtenii intrigară şi Enric se decise să 
ia pe Ana Boleyn (Bülen). El ceri dela papă anularea bur 
lei de dispensă, în urma căreea căsătoria se puted anulà. 
Insă papa nn primi să facă voia lui Enric, pentrucă eră în 
puterea lui Carol Cvintul, nepotul Caterinei de Aragon. După 
stäruinte zadarnice, Enric, consiliat de un om ridicat de jos 
numit Thomas Cromwell, impuse bisericii să-l recunoască 
de «protector şi şef suprem» iar biserica se supuse. Primat 
al Angliei fu ridicat Thomas Cranmer, care pronunţă di- 
vortul lui Enric de Caterina, 

Cromwell fu ridicat la rangul de secretar al regelui. Re- 
gele îşi luă dreptul de a numi şi a depune pe episcopi, iar 
oamenii însemnați, cari-l desaprobau, începură să se teamă 
pentru viata lor. Lui Thomas Morus i se ceri să depue ju- 
rământ de credinţă la actul de divorţ, şi fiindcă refuză fu 
închis şi peste putin-omorit. Călugărilor li se impuse jurä- 
mânţtul că recunosc pe rege de cap al bisericii, şi aceasta 
ca să aibă el pretext de a pune mâna pe averile imense ale 
mânăstirilor. Cruzimea regelui se ridică până la un fel de 
nebunie: decapită pe nenorocita Ana şi a doua zi se căsă- 
tori cu alta, iar Cranmer declară nulă căsătoria cu regina 
ucisă, 

Cromwell începu să reformeze cultul. Erau 1200 de 
mânăstiri, cu domenii şi cu averi imense: deocamdată cele 
mici fură despuiate în folosul regelui. Apoi veni rândul celor 
mari. Călugării fură goniti şi aruncaţi în lume, iar averile 
lor regele le vându, sau le dete curtezanilor, încât laicii de 
sus erau interesaţi la noua stare de lucruri, care le märià 
averea. Apoi veni rândul icoanelor şi al obiectelor preţioase. 
Care întregi de moaşte, de icoane repetate miraculoase, cu 
ochi cari se mişcau, cu mişcări din cap, sau cu suspine din 
inimă, fură trimese la Londra. Vitrourile fură sfărâmate, sta- 
tuile topite, sau sparte. 


www.dacoromanica.ro 


318 


Regele, caré persecută pe catolici, nu crutà de loc pe pro- 
testanti. Unii erau arşi că nu admiteau transubstantiatiunea, 
sau preoţia, alţii că respingeau întruparea dela Duhul Sfânt, 
sau libertatea vointii. Se recunoscură trei mistere: botezul, 
cuminecătura şi penitenta. In anii din urmă, regele se apro- 
pié mai mult de catolicism, admițând celibatul preoţilor, cu- 
minecătura sub o singură formă... Orice abatere eră pedep- 
sită cu moarte şi cu confiscare. Thomas Cromwell fu şi el 
omorit, vinovat, mai ales, că găsise o a patra regină, care 
nu plăceă regelui, fiind prea urîtă. Victimile acestui tiran 
se inmultiau cu anii: fură executaţi nobili mari, a cincea, 
regină... Şi la moartea acestui om a plâns cancelarul, care 
o anunţă, a plâns parlamentul, care o ascultă! 

Noul rege, Eduard VI, eră ‘un copil, în numele căruia 
se desfiinţară mărginirile puse de Enric reformei. Se supri- 
mară ceremoniile, ss aruncară icoanele, se admiseră ideile 
lui Zwingli şi ale lui Calvin asupra cuminecăturii. Nu se 
mai admitea liturghie, nici altar, nici cârje, nici haine sacer- 
dotale. 

Eduard muri în 1553 şi sora sa Maria ( 1558), fata Ca- 
terinei, se urcă pe tron. Ea eră căsătorită cu Filip, regele 
Spaniei, eră catolică fanatică. 

Tirania lui Enric şi a tutorilor lui Eduard înstrăinase pe 
mulţi Englezi dela ideile reformei, încât Maria ar fi resta- 
bilt catolicismul, dacă ar fi procedat cu blândete. Ea însă a 
meritat numele de Maria Sângeroasa. Mai întâiu, o vară a 
ei Jane Grey, care încercase să-i ia tronul, fu executată 
împreună cu 60 de nobili însemnați, apoi venirä la rând 
preoţii căsătoriţi, sprijinitorii şi consilierii reformei sub Enric, 
Cranmer între alţii. 

Maria se simtià nefericită, căci supuşii se revoltau, Filip 
trăiă despărţit de ea, papa eră contră-i căci eră în ceartă cu 
Filip, în războiul cu Francezii pierdu şi portul Calais. Ti- 
rania ei papistă a fost cea mai bună pregătire pentru En- 
glezi. ca să primească reforma sub Elisabeta. 

Reforma în terile nordice. In terile nordice reforma a 
început să se predice pe timpul regelui Cristian IT (pela 
1520). Acest rege eră în Danemarca protectorul orașelor şi 
ţăranilor, inimicul nobililor. El dete voe ţăranilor să se mute 
de pe o moşie pe alta şi încurajă predicile luteranilor. 

In Suedia, Cristian îşi întărise puterea prin înfrângerea 
familiei Sture, şi prin executiunea partizanilor ei, între cari 
eră şi tatăl lui Gustav (baia de sânge din Stocolm). Acesta, 
răsculă Suedia, după plecarea lui Cristian şi se proclamă rege, 
având sprijinul cetăţii Lübeck. Tara eră însă săracă, dato- 
riile către Hansă erau mari, nobilii nu voiau să-l ajute, 
atunci Gustav se întoarse contra bisericii catolice. Ea ocupă 
două treimi din pământal teriü şi încă tineà cu Danezii. Doi 
călugări suedezi, Olaus şi Laurentius Petri, frati, studiaserä 
la Wittenberg şi începuseră să predice doctrina luterană. 
Regele îi încurajă, şi îndată mânăstirile începură să se de- 
populeze. O adunare-mare se întruni şi autoriză pe rege să 
ia averile bisericii. Nobilii se aşteptau să aibă partea lor, ca 
şi în Anglia, aşteptările se realizarä. Episcopii fură desfiintati, 
gi în locul lor se numiră ordinarii, sub care veniau pastorii. 
Doctrina, eră cea luterană. 

În conducerea statului, Gustav se dovedi om priceput: 
aşeză sate, încurajă exploatarea minelor, aduse arhitecţi şi 
meşteşugari, întreţină relaţii comerciale cu Anglia, cu Franţa, 
cu Rusia. Insă luă prea mult pentru coroană. Astfel, sub 
un urmaş al său aparţineau coroanei 2500 de sate. Dar 
această putere a coroanéi va da Suediei putere de a jucà 
rol printre marile state europene. 

Contra lui Cristian, s'au revoltat nu numai Suedezii dar 
şi Danezii, cari au ales un alt rege şi Cristian a fugit în 
Terile de jos, de unde a venit în zadar cu armată, căci a 
fost prins și închis până la moarte. 

Sub Cristian III s'a introdus luteranismul în Danemarca. 
Averile bisericii fură confiscate de rege şi de nobili, pastorii 
trebuiau aleşi de parohieni. 

47. Ungaria. Turcia în culmea puterii. 


Succesorul lui Mateiu Corvin, Vladislav Iagelon, a căsă- 
torit pe fica sa cu Ferdinand de Austria, fratele lui Carol 
Ovintul, şi a pregătit astfel unirea Ungariei cu Austria. In 
zilele lui a trăit vestitul legist Ştefan Verboeczy, apărător 
îndârjit al nobilimii mici, vrăjmaş neîmpăcat al suveranilor 
străini, teoretician fără prevedere şi fără suflet creştinesc al 
subjugării ţăranilor către nobili. 

El a zis că țăranul n’are alt drept pe pământul nobi- 
lului decât salarui muncii sale, teorie care va înecă 'câm- 
piile Ungariei în sânge şi va aduce stăpânirea islamului. 

La predica unei cruciate, ţăranii din munţii Transilvaniei 

se ridicară cu arme, dar nu contra Turcilor, ci contra nobi- 
lilor. Conduşi de secuiul Dosa, ei începură să arză, să dă- 
râme, cum vor face peste câtivà ani ţăranii germani. In valuri 
de sânge răscoala a fost înfrântă şi cu diabolică cruzime, 
ţăranii au fost chinuiti. 
- Pe Doga l-au pus pe un tron de fier înroşit, l-au încoronat 
cu o coroană înroşită, i-au pus în mână sceptru înroşit, iar 
carnea friptă i-au dat-o s'o mănânce credincioşii lui, în- 
nainte de a fi omoriti şi ei. 

Când a murit Vladislav, fiul său Ludovic IT, (1516—1526) 
eră un copil, iar statul eră desbinat prin certurile dintre cei 
mari, slăbit prin revoluţia ţărănească. Ungurii fură învinşi 
la Mohaci, regele pieri în luptă, Ungaria va suferi mai bine 
de un secol şi jumătate jugul turcesc. 

După înfrângere, Ungurii erau împărţiţi în două partide: 
unul fined cu Austria şi recunosteà pe Ferdinand, altul tinea 
cu Joan Zapolia, candidatul lui Verboeczi şi al lui Soliman. 
Intre cele două partide, sultannl ocupă Ungaria centrală, sta- 
bili un paşă în Buda şi lăsă Ungaria vestică lui Ferdinand, 
iar Transilvania o făcu principat vasal. Ungaria turcească a 
suferit mai mult decât celelalte două. Copii erau răpiți 
pentru armata ienicerilor, jafurile armatelor, cari veniau în 


www.dacoromanica.ro 


321 


fiece an spre Germania, impozitele şi darurile au sărăcit cu 
totul pe Unguri. 

Reforma s'a răspândit în Ungaria mai întâiu prin Germani 
la Saşi. Honter a predicat luteranismul în Sibiu şi în Braşov. 

După căderea regalității, nobilii primiau noile învățături, 
ca să poată pune mâna pe averile bisericeşti. 

Când Calvinismul se întări în Geneva, el găsi mulţime de 
aderenti pe malurile Tisei, unde Debrejin deveni centrul re- 
ligios al Ungariei. Introducerea reformei avu de urmare în- 
trebuintarea limbii ungurești, mai întâiu in cărţi religioase, 
apoi în literatura profană. 

Mohammed II nu fusese norocit în expeditiunea contra 
Belgradului, unde a fost învins de Joan Corvin. La Dunăre 
a făcut atacuri neîncetate, a fost însă oprit mult timp de 
vitejii domni români. Vlad Tepes, Stefan cel Mare au stat 
neclintiti în calea marelui cuceritor si ei au fost apărătorii 
creştinismului, mai mult decât Mateiu Corvin. În acelaş timp, 
Mohammed atacă Persia. Contimporan cu Stefan,’ era in Per- 
sia Uzun' Hasan, care a trimes © scrisoare lui Stefan şi 
regelui Franţei, ca să se ridice împreună contra lui Moha- 
mmed. Uzun fu învins însă în 1473, de tunurile turceşti şi 
Asia mică se supuse Turcilor fără condiţie. In anii următori, 
Mohammed puse în stare de vasalitate pe Tătarii din Cri- 
mea, dar nu puth cuceri Chilia moldovenească. Spre sfar- 
situl vieţii, sultanul înaintă pe uscat până aproape de Ve- 
netia, încât negustorii bogatei republici vedeau din zidurile 
lor focul oraşelor aprinse de Turci. Iu 1481,-cucerise orașul 
Otranto în Italia şi se jură că va da calului ovăz pe pris- 
tolul bisericii sfântului Petru, însă în acelaşi an muriă cu- 
ceritorul, încă în puterea vârstei. 

Baiezid II (1481—1512) Selim I (1512—1520). Moham: 
med alesese ca urmaș pe fiul său mai mic, Gem, însă ieni- 
cerii proclamară pe Baiezid fiul cel mai mare, care le dete 
mari recompense. Gem voi să se susţină în Asia, unde se 
află ca guvernator, fu însă învins şi fugi in insula Rodos, 
la cavalerii Joaniti. Cavalerii primiră dela Baiezid multi bani, 

ca să supravegheze pe Gem, apoi îl deteră papei. Acesta 
scoase şi el bani dela sultan, pe care-l ameninţă cu cruciata 
lumii creştine. Când Carol VIII intră in Italia, constrânse 
pe papa să-i dea pe Gem, dar prinţul muri, poate otrăvit 
de însuşi papa, cumpărat de Baiezid. Din pricina lui Gem, 
din pricina gustului său pentru poezie și pentru ştiinţe, Ba- 
iezid a fost un sultan paşnic între tatăl şi fiul său. El pă- 
răsi Otranto şi expeditiunile în provinciile europene fură : 
mai rari din partea armatelor turceşti. Totuși Baiezid n'a 
fost un prinţ slab. Nimeni nu întindeă arcul mai bine decât 
el, el a cucerit cetăţile lui Ştefan, Chilia şi Cetatea Albă. 

Contra lui Baiezid se răsculă fiul său cel mai mic Selim, 
care afâtä pe ieniceri să meargă la palat și să ceară abdi- 
carea sultanului, bătrân şi bolnav. Baiezid trebui să-i asculte 
şi beste câtevă zile plecă să trăiască restul zilelor în locul 
naşterii sale, dar pe drum muri se crede otrăvit de Selim. 
Noul sultan ucise pe toţi fraţii şi nepoţii săi. Turcii l-au 
numit Jauz, tăietorul, inflexibilul. O observaţie, o greşală, o 
pedepsiă cu moartea: 7 mari viziri au fost ucişi. Nu mai 
voiau să se facă viziri, unul a fost bătut cu bätul de însuși 
Selim, ca să primească. Totuși acest sultan teribil n'a purtat 
răsboaie cu creştinii, căci eră fanatic sunit şi nu’ putea suferi 
pe ereticii musulmani. 

In Persia, dinastia numită. mielul alb, de care tinea Uzun 
Hasan, fusese răsturnată de dinastia Sufi, numită aga din 
pricină că se trägeà din călugări, cari poartă acest nume. 
Sahul Ismail purtase în Asia răsboaie cu guvernatorii turci 
şi oferise azil unui frate al lui Selim. De aceea sultanul 
porni cu răsboiu asupra lui. Mai întâiu însă plănui în mare 
secret, să omoare pe toţi şiiţii din împărăție: aproape 40.000 
au fost ucişi sau închişi, apoi treci în Asia, cu o mare ar- 
mată şi cu multă artilerie. Ismail se retrăgeă necontenit şi 
Turcii au suferit mult de foame şi de drum. Aproape de 
Tebriz, la Cialdiran, se dete o luptă groaznică, în care ca- 
valeria persană învinse pe azabii turci, dar fu nimicită de 

ieniceri şi de tunuri. Selim ocupă capitala, supuse Georgia 
si Kurdistanul, apoi Mesopotamia superioară. 

Selim se întoarse apoi asupra Siriei și Egiptului, cari, erau 
guvernate de generalii unei cavalerii, recrutată dintre sclavi 
din Rusia sudică şi dintre Circasieni. Cavalerii, numiţi Ma- 
meluci, erau viteji si întreprinzători; şefii lor; numiţi be, 
emiri, aveau gust pentru poezie, pentru ştiinţe şi arte. Se- 
lim învinse pe Mameluci lângă Alep, mulţumită artileriei, 
coprinse Damascul, intră în Egipt, căştigă încă o victorie 
lôngä Cair si intră în capitală. Egiptul rămase tot în puterea 
Mamelucilor şi a beilor, însă în Cair se aşeză un pasä. 

De Egipt tinea Iemenul. Selim ajunsese astfel stăpânul 
oraşelor sfinte. In Cair găsi sultanul pe ultimul urmaş al 
<alifilor fatimiţi şi-l puse să-i dea act autentic că-i cedează 
drepturile califatului. Un poet ture a zis despre Selim că 
laurii lui şi-au întins umbra peste tot pământul. 

Suleiman Magnificul (1520—1566).. Fiul unic al lui Se- 
lim, este cel mai märet sultan. Erà îrumos, sănătos, instruit, 
artist. Profitând de liniştea ce o făcuse tatăl său în Asia, 
el se îndreptă contra creştinilor şi atacă Belgradul, pentrucä 
Ungurii nu mai voiau să plătească tributul. După un scurt 
asediu, cetatea fu cucerită (1521). 

In anul următor atăcă insula Rodos, cu o flotă pecareo 
pregătise Selim. Marele maistru Villiers de VIsle- Adam 
primi o scrisoare, în care sultanul îi cereă să cedeze cetatea 
promiţându-i viata cavalerilor şi averile lor. La refuzul ca-, 
valerilor, sultanul înconjură cetatea şi o bombardă cu 100 
de tunuri. După asalturi neîncetate, in timp de-5 luni, ca- 
valerii capitulară din lipsă de proviziuni şi se aşezară în 
Malta, dăruită lor de împăratul Carol. 

Activitatea lui Soliman s'a întins în Asia, unde a purtat 
lupte cu Perşii, dar a încheiat; şi primul tratat dintre Turcia 
ortodoxă şi Persia eretică. Prin acel tratat, Turcia luă o parte 
din Armenia si Babilonia cu Bagdadul. Apoi a făcut flotă 
pe marea Roșie şi a stat în legătură cu India. Pentru stă- 

pânirea oceanului Indian a purtat lupte maritime cu Portu- 
ghezii, în cari însă Turcii au fost învinşi. 

In urma bătăliei dela Pavia, Franţa a intrat in tratări ca 

—# mo Soliman, ca să atace pe Carol Cvin- 
tul. Soliman trebuià să treacă însă, 
peste Ungaria. 

De aceea, în anul 1526 el plecă 
în capul a 100.000 de soldaţi cu 
300 de tunuri. La Mohaci, Ungurii 
fură învăluiţi de cavaleria turcea- 
scă şi nimiciti, Buda primi pe So- 
liman în castelul regal. Biblioteca 
lui Mateiu Corvin şi operele de 
artă fură trimise la Constantino- 
pole. Vestea căderii Ungariei fu ca 
un trăsnet pentru apuseni. 

Francisc nu îndrăzniă să se numească aliatul lui Soliman, 
însă trată cu loan Zapalia, pe care sultanul îl luase sub pro- 
tectia lui, spre a-l opune lui Ferdinand. 

In 1529 Soliman pleacă eontra Germaniei. In drum se opreşte 
la Mohaci, unde Zapolia vine să-i sărute mâna. Apoi asediază 
Viena, fără succes, căci s'a nemerit să fie o toamnă foarte 
rece si de aceea garnizona, deși mică, a rezistat cu energie 
armatei celei numeroase a Turcilor, timp de 19 zile. S'a putut 
zice, că atupci a fost un moment deciziv în istoria Europei. 

O pace, prima ‘pace între Austria şi Turcia, se incheid 
după stărujnţele lui Ferdinand. Acesta păstră Ungaria de 
apus, plătiă dn dar pentru ea,-iar ambasadorii săi sărutară 
poala sultanului. Mai pe urmă, Austria plăti 30000 galbeni 
ca dar, deveni dar tributară sultanului., 

In tratatul de pace Soliman se credeà obligat numai către 
Ferdinand, hu şi către Carol. De aceea, dupäce Cairedin 
Barbarossa cuceri Tunisul și Algerul, devastă coastele Italiei 
ameninţă Şi pe ale Spaniei. 
~ Expeditiunea fără noroc eontra Algerului a lui Carol, cor 
prinderea oraşului Nisa de flota turcească, unită cu cea fran- 

ceză, scandalizară creştinătatea, dar au fost o piedică în pla- 
nurile lui Carol Cvintul, de a întemeiă monarhia universală 
creştină. Alianţa lui Francisc cu Turcii a asigurat France- 
zilor însemnate foloase comerciale și le-a recunoscut un fel 
de protectorat asupra tutulor creştinilor apuseni, cari se gă- 
siau în imperiul turcesc. 

Sfargitul regnului lui Soliman fu mai putin strălucit decât 
nceputul. Expeditiunile lui contra insulei Malta nu izbutirä, 
greu fu cucerită şi cetatea Sigef, pe care o inconjurase în 
ultima lui expediţie : «toba cea mare a cuceririi, tot nu se 
aude ?» întrebă el. Şi muri sub sidurile cetăţii, fără să audă 
toba cea mare, care răsună numai după moartea lui. 

Fiul lui Soliman, Selim IT (1566—1574) a fost cel dintâiu 
sultan decăzut. Nu numai.că în răsboaie n'a mai mers in 
capul armatelor, dar nici de administraţia statului nu se ocupă. 
Petreceà tot timpul în palat dedându-se tutulor vitiilor. Su- 
pranumele lui este Selim befivul. Insă erau oameni însemnați 
în zilele lui şi aceia au cucerit Iemenul şi au luat Ciprul 
dela Veneţieni. Printre ei, cel mai însemnat eră marele vizir” 
Mohammed Sokolli, care după înfrângerea dela Lepanto a 
reconstruit flota turcească. 

Murad III (1574—1595) fiul lui Selim II, s'a lăsat să se 
conducă de femeile din harem, între cari locul dintâiu îl 
aveă mama sa, sultan-valide. 

Mohammed III (1595—1603) a sugrumat 19 fraţi, cäci 
tatăl său avusese 200 de copii. In zilele lui s'a răsculat Mihâiu 
Viteazul şi a repurtat strălucitele victorii, prin cari se păreă 
că se deschide o eră nouă în istoria noastră. Sultanii următori 
erau S'au copii, sau idioţi ca Mustafa I. 

Murad IV (1623—1640) a meritat numele de reîntemeie- 
torul imperiului. Eră crud şi mult timp a fost condus de 
mama sa, căci eră minor. Cruzimea lui semănă cu a lui Selim II. 
Odată i se pare că vin la audiența sa prea multi Armeni, 
dă ordin să omoare vreo 6. Treizeci de dervişi se apropia-, 
seră prea mult de el cerând milostenie, încât i s'a speriat 

calul, el îi decapitează pe toţi. A ucis astfel la 25000 de 
oameni. In popor eră însă foarte iubit. 

El a plănuit, cel dintâiu, un sistem de reforme. Revizui 
feudele soldaţilor şi mări venitul statului. Numărul soldaţilor 
crescu până la 200000. Inchise cafenelele, unde se adunau 
leneşii şi puneau la cale răscoale, opri fumatul tutunului : într'o 
zi 18 cadavre de fumători erau înşirate înaintea cortuluiim- 
perial. El eră puternic şi viteaz. A purtat lupte în Asia cu 
Pergii, de aceea a lăsat în linişte terile noastre, în cari au 
putut domni însemnaţii noştrii domni, Mateiu Basarab şi Vasile 
Lupu. El a desfintat tributul de copii, pe cari Turcii îi luau 
pentru corpul ienicerilor. 

Organizarea imperiului otoman. Legea sfântă a impe- 
riului se numește Seriat, Coranul, Sunna si sentintele celor 
patru imami ortodoxi. Legile date de suverani se numesc 
Kanun, cele mai însemnate fiind ale lui Mohammed II şi 
Soliman, numit din această pricină El-Kanuni, legiuitorul- 

Sultanul în multe priviri este un succesor al împăraţilor 
de răsărit: puneă în scaun pe noul patriarh, al cărui ceré- 
monial la instalare eră ca şi sub împărații creştini, aveà cu- 
vântul în cestiuni de disciplina bisericii, împrumutase curtea 
dela împărați. «Sublima Poartă» înlocui Palatul sacru. Femeile 
trăiau separate în harem, dar tot separate trăiau şi în gineceul 
grecesc. Oa şi împăratul, sultanul eră stăpân, ceilalţi sclavi ; 
până şi bacsisul dat ienicerilor, eră vechiul donativum roman. 
Amestecul învingătorilor și învinşilor a fost mare, dar n'a reuşit 
complect, din pricina deosebirii religioase. Insă guvernatorii 
statului, armatele biruitoare, femeile din harem erau sclavi 
răpiți dela învinşi, încât în realitate învinșii guvernau pe 
învingători. Din 48 de viziri, nwnai 12 erau fii de musulmani. 

Afară de marele vizir, demnitari mari erau marele muftiu 
sau Seicul-Islam, ale cărui sentinţe erau fără apel, şi reis- 
efendi, ministrul de externe, subordinat marelui vizir, 

O instituţiune barbară a fost obiceiul, ca sultanul să ucidă 
pe fraţii lui, spre a nu fi ameninţat de revoluţie, cum și pe 
fii fetelor sale. 

Armata turcească eră, superioară armatelor europenè, dar 
nu eră agi de mare, cum se zice. lenicerii nu se puteau 
însură, ei erau ca un ordin de cavaleri creștini. Ei purtau 
o cucă, 'având ca pompon o lingură, semn că sunt fii sulta- 
nului, crescuţi de el. Numărul lor în timpul lui Soliman eră 
de 12000. 

Timpul lui Suleiman este epoca de aur a literaturii şi a 
artelor la Turci. Cel mai mare poet turc se chiamă Abdul- 
Baki. 

Mohammed Cuceritorul a construit moschea lui Ezub, iar 
Suleiman moschea care poartă numele său şi care rivalizează 
cu Sfânta Sofie. 


48. Contra Reforma. Spania sub Filip II. 


Reforma smulsese dela biserica romană naţiunile germanice 
şi ameninţă să smulgă şi naţiunile romanice. Aceste pierderi 
fură simţite greu de papi, cari începură să cugete la îndrep- 
tarea stării interne a bisericii şi la mijloace nouă, prin cari 
nu numai să păstreze ceeace le rămăsese, dar să Şi recuce- 
rească ceeace pierduseră. Ordine nouă de călugări îşi luară 
fiinţă, îndreptări însemnate se realizară în disciplină, puteri 
mari politice fură puse ia serviciul catolicismului. Aceste 
măsuri umplu o epocă întreagă, numită Contra reforma. Ele 
s'au luat de papi în înţelegere cu cassa de Habsburg, dom- 
nitoare în Spania. Fiul lui Carol Cvintul eră devotat ideii 
catolice şi a purtat lupte pentru ea în toate părţile. Insă 
n'a izbutit să o înăbuşească, nici în Terile de Jos, nici in 
Franţa, nici în Anglia. La moartea lui, Franţa rămânea ca- 
tolică dar fără fanatism catolic, Anglia se ridică la însem- 
nătatea de maré putere europeană, ca protectoarea reformei, 
iar Terile de Jos deveniau libere. 

Ordinul Iezuitilor. Renașterea catolicismului se datori in 
mare parte ordinului de călugări, nou înfiinţat, al Iesuiţilor. 

Inigo de Loyola, un nobil spaniol, fusese rănit in răsboiul 
cu Francezii gi rămânând gchiop se făcu călugăr. Merse in 

pelerinaj la locurile sfinte, studié la universităţile din Spania, 
şi fu aruncat la închisorile incvizitii de două ori, äjunse la 
Paris, unde studiè teologia şi filosofia. Aci se întări în con- 
vingerea de a înfiinţă un ordin nou de călugări gi cu alti 6 
tovarăşi constitui prima «companie lesu» cu făgăduinţa de 
supunere necondiționată papei. Ca o cohortă de soldaţi, Iezuitii 
așteptau ordinele papei, care totuşi nu le-a dat antorizarea 
cu înlesnire. 

Ca într'o armată, supunerea eră virtutea capitală a lezui- 
ților : se lăsau conduși de superiorii lor «ca un cadavru» ; 
trebuiau să zică «negru lucrului pe care-l vedeau alb, dar 
pe care biserica îl declară negru.» Reforma înältà persona- 
litatea, iezuitismul o nimiciă. La acest rezultat se ajungea 
printr'o educaţie îndelungată : prin exerciţii, prin confesiune. 
Cei neapti rămâneau servitori lumești, cei dotați ieşiau pro- 
fesori (scholastici). După 15 ani de încercări erau consacraţi 
preoţi, din cari generalul alegea pe professi.., Iezuitul nu 
trebuiă să aibă legături nici cu patria, nici cu familia, nu 
trebuiă să primească nici un loc stabil în biserică, el trebuiă 
să fie la ordinele generalului, ca un soldat. Unii duceau 
viaţa de mânăstire, alţii se consacrau educatiunii, științelor, 
predicării creştinismului în teri străine. Xavier, unul din cei 
6, a ajuns până la Iaponia, în Paraguay au înfiinţat lezuitii 
un stat socialist. 

In Europa influentau mai ales ca profesori asupra tineri- 
mii, ca duhovnici asupra prinților şi prinfeselor, insuflând 
măsuri pentru apărarea catolicismului, răsboaie pentru com- 
baterea, reformei. In școală, scopul lor nu eră să deştepte ti- 
nerimea la cugetare independentă, ci să facă din ea profe- 
sioniști distinşi. Filosofia o studiau ca să ilustreze teologia, 
istoria eră o înșirare de nume. Ca să îndemne pe elevi, in- 
trebuintau laude, premii, pedepse, spionaj, tot felul de dis“ 
tinctiuni şi de clasificări, prin cari se deşteaptă în elev mai 
mult sentiment de ambiţie şi de mândrie, decât de încredere 
şi de prietenie. 

In morală, a lor este reservatio mentalis : când iei o în- 
datorire, pe care în mintea ta nu vrei să o ţii, nu eşti vi- 
novat, dacă n'o îndeplineşti. Hi au scuzat omorul, făcut ‘in 
scopul de a folosi bisericii. 

Conciliul din Trident. Papa speră să recâştige pe pro- 
testanti prin înfruniréa unui conciliu general. De aceea a 
negociat cu ]uteranii, a tratat cu prinții protestanți, şi după 
multe certe cu Carol Gvintu s'a adunat un conciliu la Tri- 
dent. Toate bisericile reformate s'au ţinut departe de el, de 
aceea hotiririle lui au fost influențate numai de starea lu- 
mii catolice. Certându-se cu Carol, papa voi să strămute con- 
ciliul la Bolonia, împăratul se opuse și conciliul rămase sus- 
pendat, apoi iar se convocă, după ce şi împăratul şi papa 
myriră. Cu suspensiunile sale, acest conciliu a ţinut aproape 
20 de ani, s'a terminat în 1563. El accentuă mântuirea prin 
fapte, păstră numărul de 7 al misterelor, recunoscu aceeaşi 
autoritate tradiţiunii ca .şi bibliei. Autoritatea papei ieşi 
din acest conciliu mai mărită, iar disciplina bisericii îm- 
bunätätitä. 


Se puneau conditiuni de admitere preoţilor, se impuneau datorii 
episcopilor, se desfiintau abuzurile. Conciliul aprobă să se ţină un 
index al cărţilor, oprite de a fi citite de către catolici gi să se în- 
fiinţeze. tribunale de inevizitiune. Hotäririle conciliului nu fură 
aplicata în toate statele. Franţa le respinse, numai Portugalia şi 
Polonia le primiră fără schimbare. 

Papii cari urmară se numesc papi bisericeşti. Unul din ei, Gri- 
gore XIII, a reformat calendarul iulian, asa cum se întrebuinţează 
azi în toată lumea apuseană. 


Filip II (1556—1598). Atât de mare eră puterea lui Filip 
II, încât un proverb ziceă: «când Spania se mişcă, pămân- 
tul se cutremură» şi s'ar fi putut zice mai potrivit: «când 
regele Spaniei se mişcă, pământul se cutremură». Fusese 
crescut în Spania, s'a aşezat în ea şi din ea a pretins să 
conducă lumea, biserica, să domolească erezia. Rece şi mândru, 
catolic fanatic şi spaniol întreg, el a fost idolatrizat de 
Spanioli, a rămas cel mai popular rege al lor. 


www.dacoromanica.ro 


330 


El conduceă statul, cerând informaţii dela o mulţime de 
comisiuni, dela consilieri pricepuţi. Ascultă pe mulţi, dar 
decideă singur, căci eră gelos de puterea sa şi nu puteă 
suferi vreo superioritate de talent sau de situatiune. Labo- 
rios de altfel, se consideră “dator să muncească in serviciul. 
statului, să fie primul servitor al lui. 

Persecutiunea Ereticilor şi a Maurilor. «Mai bine să 


Bursa din Valencia. 


nu domnesc, decât să domnesc peste eretici» eră vorba lui 
Filip. De aceea reforma, care începuse să se furişeze in 
Spania, fu persecutată cu o cruzime inflexibilă. Vinovati erau 
arşi de vii în fataregelui, a copiilor de şcoală, a mulţimii, care 
priviă ca la o sărbătoare. La cel dintâiu auto-da-fe au alergat; 
peste 200.000, din toată Castilia. Nici cea mai înaltă sivua- 
{lune nu puneă pe cinevà la adăpostul incvizitiunii : până 
şi primatul Spaniei, unul din doctorii dela Trident, a fost 
închis 8 ani şi n’a päfit mai rău, fiindcă papa a ameninţat; 

pe rege cu interdictul, Filip voiă ca Spania să rămână izo- 
lată de lume, cu credinţa ei catolică, de aceea ordonă tutu- 
lor. studenţilor să se întoarcă în ţară şi să se mulţumească cu 
şcoalele naţionale. Spania s'a izolat, dar nu spre binele ei 

Maurii fuseseră convertiți cu de a sila, ei însă observau 
religia şi păstrau în secret obiceiurile lor. Spaniolii acuzau 
guvernul că este slab cu ei. Filip numi o comisiune, care 
opri pe Mauri de a mai purtă costumul lor, de a face băi 
calde, de a întrebuinţă limba arabă. Maurii se răsculară, uci- 
seră pe Spanioli, le scoteau ochii, le smulgeau limba, îi tä- 
iau, membru cu membru: «Sfântă Maică a Domnului» ofta 
o victimă, «Câine, Dumnezeu n'are mamă» îi ziceă Maurul. 

Doi ani au trebuit să se lupte cu Maurii armatele spani- 
ole, În cele din urmă fu trimes contra lor, Don Juan, frate 
nelegitim al lui Filip; învinşii fură alungaţi din ţara lor, 
care rămase goală. Soldaţii și căpitanii luaseră femeile şi 
îetele cele mai frumoase, pe-multi îi vânduseră robi, restul 
îl strămutară în regiunile din centru şi din nord, iar ţara 
roditoare a Maurilor rămase pustie. 

Don Carlos. Fiul cel mai mare al lui Filip eră pocit şi 
da semne de nebunie: aveà un umăr mai înalt, un picior 
prea scurt, cu faţa palidă, cu violenţe de nebun. Odată a 
silit pe pantofar să înghită pielea pantofilor, pe cari-i ne- 
merise prea strâmti, altă dată a intrat in grajdul regal si a 
intepat şi a ciopârtit toţi caii. Pe tatăl său îl ură că nu-l 
însoară şi nu-i dă teri se guverneze. În cele din urmă, plă- 
nuiă să fugă în Italia şi să se răscoale. Filip luă atunci ho- 
tărîrea, pe care numai sultanii o luau: să sacrifice pe fiul 
său raţiunii de stat. Însotit de câţivă credincioşi, pătrunse 
în camera fiului său, pe uşi fără sgomot şi puse mâna pe 
armele lui. Carlos sare din pat: «maiestatea voastră vrea să 
mă omoare». Regele îi răspunse să se liniştească, puse să 
oblonească ferestrele, dete cheia camerei unui credincios şi 
ieşi fără să se mai uite la fiul său, fără să-l mai vază vre- 
odată. Acolo a murit, de întristare şi de desperare. 

Cucerirea Portuyaliei. Contemporan cu Filip şi rudă cu 
dânsul eră în Portugalia regele Sebastian, pe care profesori 
iezuiţi îl înflăcărau să înceapă o cruciată contra Marocului. 
Cu toate că Filip îl sfătuiă să nu se aventureze în această, 
întreprindere, Sebastian pătrunse în Maroc şi într'o luptă 
pierdu armata şi viaţa. Cu moartea fără moştenitori a re- 
gelui, tronul Portugaliei se cuveniă lui Filip. Portpgezii re- 
zistau, el însă îşi apără drepturile prin mijloace legale şi 
prin bani. Jură să respecte legile şi obiceiurile lor și fu re- 
cunoscut rege. | 

Bătălia dela Lepanto (1571). Turcii coprinseseră insula 
Cipru şi săvârşiseră mari cruzimi asupra creştinilor. Ca răs- 
puns, puterile creştine încheiară o ligă sfântă sub conduce- 
rea Spaniei. O flotă de peste 200 de corăbii aveă în capul 
ei pe Don Juan d'Austria.: Acesta atăcă fără frică pe Turci 
la Lepanto, în Grecia, şi repurtă asupra lor una din cele 
mai mari victorii navale din istoria popoarelor nouă. Flota 
turcească fu nimicită cu totul şi Turcii pierdur’ aureola de 
invincibili. În Europa, efectul acestei victorii a fost imens. 
Italienii ridicau în slavă pe tănărul învingător, dar tocmai 
aceasta destepté invidia lui Filip, care puse sfârşit planurilor 
ambitioase ale lui Don Juan. Victoria rămase fără niciun 
rezultat, Turcia putu să-şi reconstruească flota. 

Răscoala Terilor de Jos. În secolul XVI Terite de Jos 
erau cele mai luminate şi cele mai bogate teri din Europa. 
Din ele luă Carol Cvintul oamenii săi de stat, dar tot din 
ele ridică şi mari sume de bani, spre a purtă răsboaiele 
sale în toate părţile. De aceea începuseră să se ivească ne- 
mulţumiri contra lui, mai ales că religiunea reformată eră 
persecutată de Carol cu mare asprime. Prin mijlocul incvi- 
ziţiunii a izbutit împăratul să desrădăcineze cu totul prote- 
stantismul. Sa spune că 100.000 de oameni au fost execu- 
taţi, însă în locul protestanților venirä din Franţa calviniş- 
tii, cari în scurtă vreme întinseră propaganda lor în toată ţara. 

Filip numise guvernatoare în Terile de Jos pe sora sa 
nelegitimă, Margareta de Parma, femee cu. multă pricepere, 

căreea însă regele îi impusese consilier pe Granvella, un 
episcop fanatic, care nemultumià nobilimea. Când se creară 
episcopate nouă, când Granvella fu ridicat la demnitatea de 
cardinal, nobilii susținuți de tot poporul cerură rechiemarea 
lui Granvella şi o ‘obtinurä. Când cerură însă îmblânzirea 
măsurilor contra reformei, Filip ordonă să se înăbuşească 
erezia fără milă. Nobilii se înţeleseră în număr de vre-o 
2000 şi protestarä la regentă contra persecutiunilor religi- 
oase. Fiind desconsiderati şi numiţi «calici» ei luară numele 
de «Gueux» (calici) şi stârniră în toatä ţara un entusiasm 
imens. Patimile populare izbucniră, bisericile fură sparte si 
icoane, tablouri preţioase, obiecte ale cultului fură distruse, 
o furie iconoclastic’ suflă asupra întregii teri. Călugării şi 
călugărițele părăsiau mânästirile. 

Ducele de Alba. Filip trimise contra răsculaților pe bă: 
trânul şi teribilul general, ducele de Alba, învingătorul de 
la Miihlberg. El arestă pe unii din capii nobilimii, cum eră 
Contele d'Egmoni, căruia Filip îi datoră victoria contra 
Francezilor la Saint-Quentin. El institui un tribunal, nu- 
mit de popor tribunalul sângelui. Pretutindeni se înältarä 
spănzurători, chiar în arborii depe lângă drumuri se vedeau 
cadavre putrezind. Sute de mii de oameni fugiră şi averile 
lor fură confiscate. Între cele mai ilustre victime au fost 
conții d'Egmoni şi Horn. 

Wilhelm de Orania. Între fugiţii în Germania eră prin- 
cipele de Orania (fr: orange) care formă o armată din emi- 
grati si din ajutoarele procurate dela prinții protestanți. Dar 
el fu respins în Franţa şi ducele de Alba se credeă trium- 
fitor : în Anvers i se ridică o statuă reprezentându-l călcând 
în picioare erezia, reprezentată prin figura lui Wilhelm. Însă 
despoerile de bani nemultumir& şi pe catolici, negustorii din 
Bruxel închiseră prăvăliile. Cu ajutor dela regina Angliei, 
o ceată de calici coprinseră cetatea Brielle, unde rezistarä tu- 
tulor atacurilor spaniole. Cetățile începură să alunge garni- 
zoanele, Wilhelm veni cu ajutoare din Germania, însă din 
nou fu respins. Cruzimele reîncepură tot aşă de fioroasé, 
până ce Spaniolii fură învinşi pe apă şi amiralul lor fu 

prins. Filip înlocui pe ducele de Alba cu generalul Reque- 
sens, bun administrator şi comandant. El învinse o nouă 
armată adusă din Germania, şi în acelaşi timp desfiinţă tri- 
bunalul săngelui şi proclamă o amnistie. Olandezii însă pu- 
neau o îndărătnicie eroică: sparseră digurile ca să ajungă 
apa până la Leida, care eră, asediată şi după ce armata de 
uscat spaniolă se retrase, procurară pe apă proviziuni locui- 
torilor. Requesens eră pe punctul de a supune ţara, când 
muri. 

Don Juan de Austria. Filip însărcină cu domolirea revol- 
tei pe fratele său, învingătorul dela Lepanto, dar Wilhelm 
ştiu să atragă poporul în partea sa, încât fu primit la 
Bruxel în triumf. Don Juan sfărîmă armata adversă, dar nu 
putu intră în Bruxel. Wilhelm săvârşi o faptă şi mat mare: 
în 1578, la Bruxel, proclamă pacea religioasă, recunosteà 
toleranța credințelor. 

Murind şi Don'Juan, fu trimes Alexandru Farnese fiul 
Margaretei, care fzbuti să atragă în partea Spaniei pe cato- 
lici (Uniunea din, Arras) pecând Olandezii se despärtiau de ea 
prin Uniunea din Utrecht (1579). 

Filip puse pret pe capul lui Wilhelm, Olandezii se decla- 
rară independenţi şi proclamară că «regii sunt făcuţi pentru 
popoare, nu popoarele pentru regi.» Wilhelm, şi fu ucis de 
un fanatic, Baltazar Gerard, Olandezii cerură ajutorul Eli- 
sabetei, însă ar fi fost desigur supuşi, dacă Alexandru nu ar 
fi fost trimes de Filip contra Angliei și Franţei. Mauriciu, 
fiul lui Wilhelm, recuceri cetăţile, una după alta, fiind favo- 
rizat de moartea lui Alexandru şi de alianţa lui Enric IV 
din Franţa. După moarte lui Filip, se încheiă o pace între 
Spania şi Provinciile Unite. 

Astfel, un popor mic a ieşit, prin statornicia sa, învingător 
din lupta. cu una din cele mai mari puteri din istorie. 

La umilirea lui Filip, a contribuit foarte mult pierderea 
unei flote spaniole, trimisă contra Angliei şi supranumită Jn- 
vincibile Armada. Ea numără 130 de vase și peste 2.600 
dé tunuri. Când amiralul Medina Sidonia apări înaintea 

regelui, acesta îi zise: «fii pe pace, eu te-am trimes contra 
oamenilor, nu contra furtunilor şi a stâncilor.» 

Decăderea Spaniei. Prin politica sa naţională, dar rău 
cugetată, Filip a pricinuit decăderea Spaniei. Prin răsboaie 
a depopulat tara, şi prin chieltueli a sărăcit-o. Câtă mizerie 
nu ne desveleste proverbul de atunci spaniol: «sunt mai 
multe zile decât cârnaţi!» Veniturile statului se chieltuiau 
pe mai mulţi ani înainte, câmpurile rămâneau nelucrate, bo- 
gata Spanie va suferi de foamete. 

Inflorirea artelor şi a literaturii. Singura mânărie, care a 
rămas erii după acest rege, a fost marii ei scriitori şi artişti. 
Cel mai mare scriitor spaniol, unul din cei mai mari ai lumii, 
a fost Cervantes, cu vestitul său roman Don Quijote dela 
Mancha (1616), apoi marii poeţi dramatici Lope de Vega şi 
Calderon. Pictura spaniolă numără două nume, din cele mai 
mari, pe Velasques şi Murillo. In secolul XVI a trăit şi un 
mar poet portughez, Camoens, care a scris poema epică Os 
Lusiados, descrierea expeditiunilor coloniale ale Portugezilor, 
isprăvile lui Vasco de Gama. 


49. Anglia si Scotia în epoca Elisabetei, 
Primii Stuarti. 


Fiica lui Enric VIII şi a Anei de Boleyn eră socotită copil 
nelegitim de lumea catolică, căci căsătoria cu Ana a lui Enric 
VIII nu fusese aprobată de biserică. De aceea, în timpul 
Mariei petrecuse o tinereţe tristă, pe care o consacrase la 
studii adâncite în literaturile antice și moderne. Fiindcă papa 
nu o recunoscù pe ea ca moștenitoarea tronului, ci pe Maria 
Stuart, ea se declară contra papei, dar nu contra Spaniei. 
Ceri jurământul de supremație asupra bisericii şi dete apoi 
39 de articole, în cari stabiliă confesiunea anglicană, sub 
care trăeşte Anglia şi azi. S’a condus de consiliile unui mare 
om de stat englez, lord Burleigh, (Birli). Filip II doriă să 
se urce ea pe tron și stăruise pe lângă Maria pentru ea, căci 
se temeà să nu se facă regină Maria Stuart, care eră căsătorită 

cu mostenitorul tronului francez, şi să unească astfel +." 
nele franceză, engleză şi scoțiană, ba încă speră să se cä- 
sătorească el cu ea şi să ţie Anglia în ascultare. Dar Elisa- 
beta, după ce se urcă pe tron, refuză propunerea puternicului 
rege, nu s'a căsătorit toată viata ei și declară că ea este că- 
sătorită cu Anglia. 

In cestiunile religioase, Elisabeta eră tolerantă faţă de ca- 
tolici, căci ceremoniile religioase i se păreau un mijloc de a 
educă poporul şi de a-l păstră în respect faţă de autoritatea 
politică. Nu putea suferi însă pe calvinisti, cari respingeau 
orice ceremonie religioasă, toate privilegiile episcopilor. Ei 
voiau să curețe biserica de toate necurăţeniile papismului, 
se numiau puritani şi scoteau din biserică tot ce aminteşte 
artă şi poezie. Între puritani se ridicară apoi îndependenţii, 
cari susțineau, ca fiece comunitate religioasă să fie indepen- 
dentă, fără nicio legătură cu autoritatea sinodului, fiecare să 
adore pe Dumnezeu” după conştiinţa sa. 

Maria Stuart. Familia Stuart se ridicase pe tronul Sco- 
tiei în timpul răsboiului de 100 ani. Toţi regii, afară de Ro- 
bert, întemeietoruliitassei, purtaseră numele de -Iacob. Jacob 
IV eră contemporan cu Enric VII şi s'a căsătorit cu fata 
lui, Margareta. Iacob V a fost aliatul lui Francisc I şi s'a 
căsătorit cu Maria de Guise, din puternica familie dela curtea 
franceză. Fiica lui Iacob, Maria, deveni regină, îndată după 
naştere, căci tatăl ei muri. Mica regină crescu în Franţa şi 
eră considerată ca o minune pentru frumuseţea şi deşteptă- 
ciunea ei. O cäsätorirä cu regele Franciei, Francisc IL, iar 
la moartea Mariei din Anglia, lumea catolică o consideră mog- 
tenitoare legitimă a'coroanei engleze, prin dreptul bunicii 
sale Margareta. Păreă cea mai fericită si cea mai puternică 
regină (Franţa, Scoţia, Anglia) când moartea soţului ei îi 
distruse toată puterea şi toată fericirea. Plecă din Franţa, ca 
să stăpânească în Scoţia, unde întâmpină rezistenţa unei no- 
bilimi neascultätoare şi a unei populatiuni fanatice. 

Maria crescuse în religiunea catolică, spre care o atrăgeă 
firea ei fantastică şi artistică. In Scoţia însă se răspândise 

Calvinismul, sub forma lui cea mai fanatică: leturghia eră 
considerată ca o idolatrie, plăcerile “inocente erau socotite ca 
imoralitate. 

John Knox (Nox) un elev al lui Calvin, răspândise ideile 
acestuia in Scotia, câştigase la ele pe contele Murray (Mire) 
un fiu nelegitim al lui Iacob V şi turburase regența Mariei 
de Guise. Mânăstirile fură desfiinţate, averile lor fură luate de 
nobili, vechia idolatrie desfiinţată, predicatorii toţi declaraţi 
egali și supuși sinodului national. Această biserică democra- 
tică se chiamă presbiterianism, dela numele preotului in 
limba greacă. Gu Knox şi cu ideile lui, aveă să lupte regina 
cea frumoasă şi uşoară. Ca un profetisraelit, se ridică Knox 
contra catolicismului reginei, nemișcat de lacrămile, nesperiat 
de amenințările ei. 

Altă nenorocire izbi pe regină la căsătorie, căci luă de 
bărbat pe o rudă a sa, contele Darnley (Darnli) contra voinţei 
Elisabetei şi a lui Murray. Contele eră însă ordinar şi betiv, 
începu să bănuească sentimentele reginei pentru un Italian, 
David Riccio, care tinea corespondenţa Mariei cu Filip, cu 
Guizii gi cu papa, in vederea unei restabiliri a catolicismului 
in Scotia. Riccio eră grozav de urit, dar cântă din gură şi 
din chitară. Odată, intrară doi nobili scotieni in camera re- 
ginei, unde se află si Murray, răniră pe Riccio, il târîră afară 
şi-l omorîră. Nobilii convinseră apoi pe regină că ei fuseseră 
înţeleşi cu Murray, care se retrase dela curte. Maria crezu 
că a dàt de un om devotat, în persoana contelui Bothwell, 
care void să ajungă rege. Intr’o noapte, Darnley fu găsit 
mort prin sugrumare şi toată lumea atribuiă lui Bothwell 
fapta, cu știința reginei. Bothwell fu chiemat la judecată, 
dar judecata lui fu o comedie nedemnä, veni călare pe calul 
favorit al lui Darnley, dăruit lui de Maria, şi fu achitat. 

Apoi peste trei luni, dela moartea lui Darnley, Maria se 
căsători cu omoritor. Indignarea poporului calvinist nu mai avu 
margini. Bothwell fugi în Norvegia şi fu închis de autorită- 
tile daneze, până la sfârșitul vieţii, iar Maria trebui să abdice 
în folosul fiului său Iacob, cu Murray ca regent, apoi fu în- 

chisă în castelul Lochleven, aşezat în mijlocul unui lac. Fugi 
din castel, adună pe catolicii credincioşi și merse cu ei contra 
lui Murray, dar fiind învinsă fugi nu în Franţa, ci în An- 
glia la Elisabeta (1568). 

Elisabeta ură pe Maria, căci terile catolice o recunoşteau 
ca regină de drept a Angliei şi tot aşă o considerau cato- 
licii englezi. De aceea, Elisabeta nu voi s'o ajute ca să-şi re- 
capete tronul, nici nu voi s'o lase liberă. Atunci a început 
o mişcare mare în toată lumea catolică, spre a salvă pe ne- 
norocita prizonieră. Catolicii englezi intrau în comploturi ca 
să piarză pe Elisabeta şi să scape pe Mariay papa, Filip II, 
Franţa erau în mişcare, catolicii din Scoţia au omorit pe 
Murray, au fost şi ei omoriti, fiece omor provocă altele, ca 
în tragediile antice. Elisabeta, mai mult lord Burleigh, {int 
piept tutulor încercărilor de revoltă interne, tutulor intrigi- 
lor şi amenințărilor externe. In cele din urmă se prinseră 
scrisori, din cari se probă că Maria îndeamnă pe credincioşii 
ei să omoare pe Elisabeta şi regina fu dusă înaintea unei 
curţi de lorzi, spre a fi judecată. Cu multă demnitate, res- 
pinse ea acuzatiunile şi ceri să i se arăte scrisorile, să se 
aducă de faţă acuzatorii. "Tribunalul nu voi să tie seamă de 
nimic şi o condamnă la moarte. Elisabeta amână executiunea 
câtvă timp, dar apoi o încuviinţă. Frumoasa şi nenorocita 
regină ispăşi greşelile ei, printr'o închisoare de. 19 ani, prin 
moartea pe esafod. Elisabeta se prefăcu că regretă moartea, 
luă doliu, istoria însă va înfieră totdeauna ca'o crimă moartea 
Mariei, căci regina Angliei nu s'a condus de sentimentele 
unei femei, ci de calcule politice, ca un sultan din orient. 

Invincibile Armada, La executiunea Mariei, răspunseră 
pregătirile de răsboiu ale lui Filip II. Acesta strânse cea mai 
frumoasă îlotă de până atunci. Nu eră mai numeroasă ca 
altele, dar cu cele mai mari corăbii, cari au fost imitate 
apoi de toate statele, şi cu cea mai puternică artilerie. In 
mândria lor, Spaniolii o numiră invincibile armada. Coman- 
dant eră ducele Medina Sidonia, iar marele poet Lope de 
Vega eră cu ea, ca să cânte victoria. In faţa acestui pericol, 

Elisabeta s'a arătat nepricepută şi avară. Comanda armatei 
de uscat o detese unui favorit incapabil, Lord Leicester (Les- 
ter). Insă Englezii aveau buni pirați şi cu corăbii mici, iuți, 
comandate de lordul Ho- 
ward (Hauerd) de vestitul 
Drake (Drèic) şi de alţii, 
atacară corăbiile mari şi 
grele spaniole în lupfe mi- 
ci, le aprinseră de mai 
multă ori. Un timp furtu- 
nos a şi favorizat pe En- 
glezi, încât cu mari pier- 
deri amiraluls'a întors îna- 
poi în Spania (1588). De 
atunci, a început ridicarea 
Angliei pe mare şi decă- 
derea Spaniei. Olanda pu- 
teă speră la independenţă 
şi Franţa Îa linişte din 
partea lui Filip IT. O'îlotă 
engleză distruse flota spaniolă în portul Cadiz şi cuceri această 
cetate, numeroase expeditiuni se făcură în coloniile spaniole, 
nu însă cu prea mult succes. 


Tspita (Ghiberti) Bapt. 


Elisabeta eră mândră, avară, vanitoasă, nehotărită, însă a inte- 
les aspiraţiunile poporului său, i-a apărat independenţa, a respec- 
tat religiunea majorităţii, a fost bine servită, de aceea eră iubită 
şi epoca ei este mare în istoria popoarelor. Starea ţăranilor eră 
rea, căci moşiile mânăstireşti se împărţiseră la nobili, dar industria 
începu să se strămute pe teritoriul englez de fugarii flămânzi, co- 
mertul englez începu să concureze pe cel hanseatic, colonii înce- 
pură în Statele-Unite de azi şi o companie a Indiilor se intemeié 
in 1600, care va înzestră pe Englezi cu India cea dorită. Drake 
a adus cortoful din America, Raleigh (Rali) a aşezat prima colonie, 
numită Virginia, în onoarea reginei. 

Cea mai mare glorie a epocii Elisabetei, mai mare decât asigu- 
rarea păcii religioase şi decât nimicirea Armadei, este cit atunci 
a trăit poetul Shakespear (1564—1616). El eră actor şi ajunsese 
să-şi asigure bune venituri anuale (până la 75.000 lei) încât a putut 
duce viaţă tihnită, consacrată operelor sale geniale, din cari numim 
Hamlet, Macbeth, Othello, Regele Lear, Romeo şi Julia... 

Contemporan cu Shakespear, a fost filosoful Baco de Verulam, 
care a scris o carte vestită Novum Organum, in care recomandă 
pentru progresul stiintii observatiunea naturii şi experienţa. Nu e 
vorbă, că în urma lui Leonardo da Vinci, a lui Galilei şi a ope- 
relor renagterii, ştiinţa n'aveă nevoie de această recomandare, însă 
Baco a scris cu multă autoritate si frumos. El este considearat de 
unii, deşi pe nedrept, ca autor al operelor lui Shakespear. 

Iacob I (1603—1625). Elisabeta a lăsat ca moştenitor pe 
Jacob, fiul Mariei Stuart, care în Scoţia domniă cu numele 
de Iacob VI. In aşteptarea acestei mosteniri, Iacob nu făcuse 
încercări ca să libereze pe mama sa. Atât el, cât şi fiul său, 
au ţinut să fie în câtetrele statele (Anglia, Irlanda, Scotia) 
o singură religiune, precum izbutiseră să facă regii francezi. 
Insă, poporul englez eră contra acestor aspiratiuni ale regi- 
lor, de aceea între e? şi popor vor fi lupte şi nu regii vor 
birui. Succesul regilor francezi se datoreşte faptului, că nu- 
mai nobilii erau vrăjmaşi aspiratiunilor regale. 

Iacob nici nu eră omul care să îndeplinească fapte mari: urit; 
mândru, cu multă ştiinţă, dar cu puţină pricepere. Maître Jacques, 
cum îl numiă Enric IV, eră tare în teologie, dar ridicol în toată 
fiinţa lui, Cu Vochiul Testament, dovediă că regele trebuie să fie 
absolut, de aceea ura presbiterianismul în care fusese crescut şi 
tinea la biserica episcopală, căci ea da regelui puterea religioasă 
şi aveă şi episcopi, cari-l linguşiau şi-l numiau «al doilea Solomon» 

Catolicii se aşteptau la altcevă din partea fiului Martirei, 
dar Iacob nu primiă să fie în biserică mai mic decât papa, 
de aceea câţivă catolici fanatici făcură planul să arunce in 
aer, cu praf de puşcă, parlamentul si pe rege (1605). Planul 
lor fu descoperit si măsuri aspre se luară eontra catolicilor. 

Cu parlamentul, Iacob intră în lupte, căci aveă nevoie de 
bani. Elisabeta chiemase parlamentul foarte ar, căci chel- 
tuiă putin, pe când Iacob eră risipitor. El nu făceă nimic, 
fără să stabilească principii, de aceea începu să puie în dis- 
cutie drepturile parlamentului, cari ziceă el că sunt daruri 
regale, pe cari regele le poate luă înapoi. 

In mândria lui, credeă că nici o prinţesă nu e demnă de 
fiul lui, decât din cea mai mare casă, din cea spaniolă, însă 

parlamentul consideră aceasta ca o lovitură contra religii 
naţionale şi se opuse căsătorii. 

Carol I (1625 — 1649). Fiul lui Iacob aveă aceleaşi idei 
absolutiste, eră însă mai inteligent, cu viaţă curată, viteaz. 
Chiar din “primul an, întră în ceartă cu parlamentul, care nu 
voiă să-i voteze impozite decât pe un an, nu pe viaţă. Di- 
zolvă parlamentul, dar al doilea parlament ridică aczatiuni 
contra ministrului Buckingham, (Bôchinghem). Pe de altă 
parte, regina eră urîtä de popor, căct interveniă în folosul 
catolicismului. Ca să cedeze poporului, Carol întreprinse o 
expediţie în Franţa, ajutând pe calvinişti, însă expeditiunea. 
ieşi rău de tot şi bani nu erau ca să continue. Se adună al 
treilea parlament, care ceru mai întâiu să se garanteze drep- 
turile parlamentului (petiția drepturilor 1628). ‘ 

Timp de 10 ani, guvernă Carol fără parlament, cu consi- 
lile lui Thomas Wentworth, lord Strafford, care în par- 
lament fusese capul opozitiunii. Acesta voiă să stabilească pu- 
terea absolută a regelui, se consacră numai politicii interne, 
Anglia nu mai avi niciun rol pe continent. Ca să n'aibă 
nevoie de parlament, inmulti amenzile de judecată, din cari 
jeşiau venituri, reînvid impozitul pe corăbii, puse monopoluri 
pe obiectele de consumatie. Nemulțumirea însă creşteă mereu. 
John Hampden refuză plata impozitului, el fu condamnat, 
dar poporul îl sărbători. Tot aşă voiă regele să comande 
în chestiunile religioase, cu consiliile episcopului Laud. Puri- 
tanii erau persecutați şi multi fugiră în America. Insă re- 
zistenţa veni din Scoţia. Iacob numise episcopi în biserica 
presbiteriană, Carol voiă să introducă o carte de rugăciuni, 
comună tutulor bisericilor, atunci se institui o alianţă (cove- 
nant) contra regelui. Ca să aibă bani, se chiemă un parla- 
ment, care începu să critice faptele guvernului şi fu dizol- 
vat. Inaintarea Scotienilor făcu necesară însă convocarea unui 
nou parlament. 

Parlamentul cel lung (1640 — 1653). Parlamentul dete 
în judecată pe Strafford şi pe Layd. Cel dintéiu se apără 17 
zile şi fu condamnat, pe căi piezişe, la moartea pe eşafod. 

In parlament se făcură însă două partide: unul care voiă 
să crute pe rege, numit de adversari cavaleri, celălalt care 
cereă ca funcţionarii să fie numiţi de parlament, eră numit 
capete rotunde, după tăietura părului. După ce parlamentul 
cert. ca ofiţerii armatei să fie numiţi cu aprobarea lui, regele 
cercă zadarnic să influenţeze parlamentul şi se hotăr să pă- 
văsească capitala. 

Rasboiul civil (1642 — 1648). Tara se împărţi in două.: 
nobilimea, clerul superior, o parte din parlament tineà cu 
regele, contra lui eră flota, Londra, Anglia sudică şi burghe- 
zimea. Armata regelui eră mai bună, resursele parlamentu- 
lui erau. mai bogate. Regele ieşi biruitor la Worcester (Uster) 
si în multe întâlniri. Regina găsi ajutoare în Olanda, Londra 
deveniă mai paşnică, însă Scotienii se uniră cu parlamentul 
şi armata parlamentară câştigă un şef fără pereche, pe Oliver 
Cromwell, din neamul lui Thomas Cromwell. Cu averea lui 
făcuse o ceată de dragoni, pe care ştiu să-i fanatizeze, 
«coaste de fier» îi numiau adversarii. Regalistii fură învinşi 
la Marstonmoor, la Newbury (Niuberi) apoi la Naseby 
(Nâisbi), Cromwell, în capul independentilor, combăteă pe 
presbiterieni, cari voiau să crute pe rege, el cuceri mai toate 
oraşele din nord, cari erau de partidul regalist. Carol avu 
inspiraţia nenorocită să fugă la Scotieni, travestit ca servitor. 
Acestora, el nu voi să le cedeze nici din drepturile regale, 
nici să le dea în mâini pe aderentii săi, iar Scotienii îl de- 
teră parlamentului pentru plata soldei neplătită (400.000 lire), 

Armata nu voiă să se dizolve, căci nu fusese plătită, ea 
acuză parlamentul de tiranie, luase pe rege şi-l tineà în pu- 
terea ei. Cromwell, în capul armatei, tineà parlamentul sub 
groază, el voiă să restabilească pe rege, însă dintr'o scrisoare 
pricepi că acesta nu eră sincer in tratäri, deaceea el cu un 
comitet de 21 membri luă conducerea statului. Scoţienii şi 
regaliştii se revoltară, dar Cromwell îi respinse la Preston 
Armata curäti apoi Parlamentul (excluse 143 de membri şi 
lăsă numai 80). Se institui un tribunal ca să judece pe rege 
de trădare, fiindcă a purtat răsboiu contra parlamentului. 

Nenorocitul nepot al Mariei Stuart muri pe eşafod. Gâdele 
arătă mulţimii capul lui, tinändu-l de păr: «iat& capul unui 
trădător» (1649). După executiune, se zice că Cromwell a 
mers, a privit corpul, a clătit capul şi a zis: «crudă necesi- 
tate !» Pentru câtivà ani Anglia eră să fie republică. 


50. Luptele religioase în Franța. Enric IV. 


Moartea lui Enric II, urcă pe tronul Franţei pe soţul 
Mariei Stuart, Francisc IT, care nu domni niciun an. 

Carol IX (1560—1574). Fratele lui Francisc eră copil de 
11 ani şi pentru regența lui se certă familia Bourbon cu 
familia Guise. Aceasta eră urîtä de familiile vechi franceze, 
căci eră considerată ca străină (din Lorena) eră mai ales 
uritä de familia Bourbon, care eră din sânge regal. Şeful 
familii Guise se numiă Carol, cardinal, al Bourbonilor eră 
Anton, rege în Navara. Regina, soţia lui Enric II, se numia 
Caterina de Medici, femee ambițioasă, care vreă să joace 
rolul întâiu, căci. soţul ei o desconsiderase ca nefiind de fa- 
milie. Ideile religioase ea le tineà în seamă, numai ca să-şi 
păstreze puterea, de aceea va înclină când spre unele, când 
spre altele. 

Răsboaiele cu Hughenotii. Cu toate persecutiunile regilor 
Francisc I şi Enric II, calvinismul se răspândise foarte mult 
în sudul şi în vestul Franţei. In 1560 erau în Franţa peste 
2000 de comunități, mai mult de jumătatea oamenilor culti 
erau. calvinişti, încât catolicii aveau de ce să se îngrijească. 
Calviniştii francezi se numiau huguenots, cuvânt a cărui 
origine. e necunoscută, se crede însă că e traducerea cuvân- 
tului german Fidgenossen (confederați, uniţi prin jură- 
mânt). In rândurile lor eră prinţul Condé, tot din familia 
Bourbon, apoi amiralul Coligny, un talent militar din cele 
mai distinse, o femee dé mare energie, Jeanne d Albret, soţia 
lui Anton. Intre catolici cel mai însemnat eră Prancisc, în- 
vingătorul dela Calais. 

Răsboaiele religioase din Franţa au iost făcute mai mult 
din motive politice, în prima parte lupta a fost pentru câşti- 
gavea guvernului, în partea a doua pentru câştigarea coroanei. 
Şi catolicii şi calviniştii au cerut ajutoare străine, au pustiit 
propria lor ţară, la sfârşit a triumfat regalitatea naţională, 

Primele trei răsboaie (1562—1570). Cancelarul L’ Hépital 
om tolerant gi înţelegător, detese un edict de toleranţă, prin 
care calviniştii îşi puteau exercită cultul lor afară din oraşe. 
Cel dintâiu întrânse acest edict Francisc: pe când treceà 
prin satul Vassy atăcă pe nişte calvinisti, cari-şi celebrau 
cultul lor sub un sopron. Anton, care trecuse pe partea ca- 
tolicilor, fu rănit la asediul oraşului Rouen şi în urmă muri. 
In bătălia dela Dreux, hughenotii fură învinşi, însă când Fran- 
cisc Guise atăcă Orleanul, centrul hughenotilor, fu omorît de 
un fanatic. Caterina mulţumită, că a scăpat; de capul catoli- 
cilor stărui şi făcu pacea dela Amboise (1563). In anii urmă- 
tori, Caterina se arătă destul de tolerantă, nu voi să pri- 
mească hotäririle conciliului din Trident şi rezistă stäruintelor 
spaniole de a persecută pe hughenoți mai tare. 

Hughenoţii credeau că intr’o întâlnire, la Bayonne, cu ducele de 
Alba, regina a fost pusă la cale ca să-i piardă, de aceea incercarä 
să răpească pe rege şi veniră să asedieze Parisul. 

Incerearea nu izbuti, ei fură învinşi. In acelaşi timp, ducele de 
Alba triumfà in Terile de jos, încât catolicismul păreă cä va în- 
frânge ideile nouă. L'Hôpital, văzând că ideile lui nu sunt: ascul- 
tate nici de o parte nici de alta, se retrase, iar hughenotii se în- 
tăriră în cetatea La Rochelle. 

In anul 1569, hughenotii fură gi mai tare învinşi, în bătălia dela 
Jarnac, Condé căzu prizonier şi apoi fu împuşcat, iar în locul lui 
comanda o luă tânărul Enric de Navara, fiul lui Anton şi al Ioanei 
cu consiliile lui Coligny. Caterina începu să simţă prea grea in- 
fluenta catolicilor şi a Spaniei, pe de altă parte se formase unalt 
partid, care consideră mai multinteresele politice ale terii şi care 
în râs era numit vartidul politicilor. Prin influenta lor, se incheié 
pacea din Saint Germain, prin care se acordă hughenotilor tole- 
rantä şi patru cetăţi de siguranţă: La Rochelle, Cognac, Montau- 
ban, La Charité. 

Noaptea Sfântului Bartolomeu (24 August 1572). Re- 
gele Carol IX voià să conducă singur statul si se apropià 
de hughenoti. Enric de Navara se logodi cu Margareta, sora 

regelui, iar Coligny ajunse consilierul cel mai ascultat de 
Carol. Coligny plănuiă întreprinderi mari, el eră socrul lui 
Wilhelm de Orania, voiă să căsătorească pe un frate al lui 
Carol cu regina Elisabeta şi să formeze o ligă contra Spa- 
niei. Caterina vedeà cu regret eum îi scapă puterea, catoli- 
cii murmurau, papa se încercă să împiedice căsătoria. Nunta 
Ini Enric se petreci în mari sărbători, dar peste câtevă zile 
hughenotii din Paris fură atacați în noaptea sfântului Barto- 
lomeu de către catolici şi omoriti in massä. Se numeşte nunta 
de sânge. Idea acestei cruzimi a plecat dela Caterina, care vă- 
zând că pierde puterea voiă să se scape de Coligny printr'o 
crimă. Cu două zile înainte, se trăsese dela o fereastră cu 
pistolul contra lui Coligny-si regele se arătase foarte sim- 
titor de rănirea consilierului său. Caterina se duse la Carol 
îl speriă că hughenotii plănuesc un răsboiu civil şi că tro- 
nul e în primejdie. Carol zise atunci «niciunul să nu mai 
rămâie, ca să-mi facă imputare». La ora 3 noaptea, clopotul 
unei biserici_da semnalul măcelului. Coligny fu lovit şi arun- 
cat pe fereastră ; în cădere se prinse deo coloană şi se tint 
până îl părăsiră puterile şi căzu mort. Unii fură măcelăriți 
în pat, alţii pe stradă, când fugiau. Se zice, că însuşi Carol a: 
tras depe fereastră contra fugarilor. Enric de Navara trebui 
să treacă la catolicism. Măcelul s'a întins şi în ţară, în cât 
numărul victimelor a fost mare (între 12000 şi 100000). 

Mäcelul fu sărbătorit în Madrid cu procesiuni, în Roma 
cu tedeum şi cu medalii comemorative. 

Răsboiul sub Carol IX şi Enric III. Hughenotii rezistau 
cu energie atacurilor catolice, La Rochelle nu putu fi ,co- 
prinsă. In acelaşi timp, partidul politicilor făceă progrese în- 
semnate, încât se încheiă o pace, nesinceră în urma atâtor 
călcări de jurământ. Hughenotii se întăriau, proectau chiar 
să facă un stat, cum urziau Olandezii răsculați contra lui 
Filip. 

Carol, în urma nopţii sângeroase, eră mereu mustrat de cu- 
get. Nici nu mai trăi mult, în locul lui veni fratele său En- 
ric, care fusese puţin timp rege în Polonia, de unde fugi 

în Franţa, renunțând la coroana polonă. El eră contra hu- 
ghenotilor, dar trebui să le respecte libertatea religioasă şi 
locurile de siguranţă. 

Catolicii ingelati în aşteptările lor, înfiinţără o alianţă, 
cunoscută sub numele de /iga, şi cereau nu numai să se 
micşoreze libertatea hughenotilor, dar să se reducă puterea 
regelui. Enric fich câtevă concesiuni catolicilor, însă en 
lipsit de orice energie. Nu puteă suferi împrejurul lui oameni 
întregi şi de caracter, ci atrăgeă numai tineri vanitosi şi 
pretenţioşi, numiţi de popor «mignons» cărora le da dem- 
nitäti şi pensiuni. 

Disperarea catolicilor ajunse la culme, când văzură că re- 
gele n'are urmaş şi că dreptul de a se ridică la tron, după 
moartea lui, se cuvine lui Enric Bourbon, hughenotul, de 
aceea Enric Guise, fiul lui Francisc, incheié în numele ca- 
tolicilor o Zigä sfântă cu Filip II. Regele Spaniei se obligă 
să ajute pe catolicii francezi cu arme şi cu bani, iar Fran- 
cezii promiteau să desființeze erezia. Enric III treci de partea 
catolicilor, sperând să poată conduce liga. Dar hughenotii 
primiau ajutoare din Germania, din Anglia şi din Elveţia, 
ei aveau un mare general în Enric de Bourbon, care în- 
vinse armata regală la Coutras (1587). Pe cât de mult se 
ridică între hughenoți fiul lui Anton, pe atât se ridică la 
catolici prestigiul lui Enric Guise şi scădeă prestigiul rege- 
lui Enric («cei trei Enrici»). Catolicii deveniau furiosi, Pa- 
risul eră împărţit în 16 secţii, în cari preoţii fanatizati fă- 
ceau procesiuni şi aţâţau mulţimea contra regelui şi contra 
ereticilor. Regele interzise lui Enric Guise să intre in Paris, 
iar acesta nu se supuse şi capitala treci de partea lui. Pretu- 
tindeni se ridicară baricade, regele abiă scăpă din Paris, 
Guise îl obligă să-l recunoască de comandant al tutulor tru- 
pelor, şi să promită că nu va lăsă succesiunea unui rege 
necatolic. 

Când însă invincibile armada fu distrusă de furtună si de 
Englezi, Enric III se simţi mai uşurat despre parte lui Filip 
şi luă pozitiune făţişe contra ligii. Chiemă pe Enric Guise 

la o sfătuire şi puse să-l omoare în sală. Bătrâna Caterina, 
auzind despre acest asasinat zise : «nu e destul să croeşti 
fiule, trebuie să coşi». In adevăr furia ligii cresch, fratele 
lui Enric Guise, Carol duce de Mayenne, se ridică în fruntea 
ei, Parisul fierbeà, Sorbona declară că națiunea nu mai este 
legată prin jurământul de credinţă, din moment ce regele 
dărâmă coloanele catolicismului, guvernatorii din provincii 
lăsau puterea în mâinile ligii. Regele Enric, fără partizani şi 
fără bani, se aliè atunci cu Enric Bourbon gi cu hughenotii. 
Cei doi cumnati înaintară asupra Parisului şi-l asediară, însă 
Enric IIT fu ucis cu cuțitul de un călugăr, numit Jaques 
Clement. 

Enric IV (1589—1610). Enric Bourbon se trägeà dintr'un 
fiu al lui Ludovic IX. La uciderea lui Enric III, el nu eră 
recunoscut; decât de hughenoți gi de puţini catolici. Liga eră 
contra lui şi ascultă de ducele de Mayenne. Enric câştigă 
asupra acestuia strälucita bătălie dela Ivry si înconjoară 
Parisul, care a suferit de o foamete îngrozitoare. Filip II in- 
terveni mai de aproape în afacerile Franţei, pretinzând co- 
roana pentru o fată a sa, născută cu fiica lui Enric Il. Ves- 
titul Alexandru Farnese primi ordin să lase Olanda şi să 
înainteze în Franţa. Enric se retrase delângă Paris, primi 
însă ajutoare din Anglia și din Germania, dar nu putü res- 
pinge pe Alexandru. Din norocire, acesta muri. 

Planurile lui Filip contra Franţei se întoarseră în folosul 
lui Enric, căci prinţesa spaniolă eră vorba să se căsătorească 
cu un arhiduce şi sentimentul naţional se revoltă la această 
idee. Cei mai infocati lighişti şi parlamentul erau contra prin- 
tului străin. Cativa scriitori atacau prin Satire Ménippée pe 
inimicii regelui, mulţimea eră atrasă spre el, însă îi cerea 
să treacă la catolicism. In cele din urmă, Enric trecu la re- 
ligiunea catolică : «Paris vaut une messe» ziceà el: 

Lupta fu dusă mai departe contra ligii, dar oraş după 
oraş treceă de partea regelui, în cele din urmă şi Parisul. 
Ducele de Mayenne, capii ligei se supuseră, primind demni- 
täti însemnate. După ce săvârşi unirea statului, Enric IV 

începu răsboiul cu Spania în nord. Filip simțindu-se la sfâr- 
şitul vieţii, încheiă pacea din Vervins (1598) prin care Franţa 
câştigă liniştea, după atâtea lupte civile, 

Edictul din Nantes (1598). Enric dete un vestit edict de 
toleranţă, prin care permiteă hughenotilor libertatea cultului, 
afară de Paris. Le lăsă libertatea de a ţine garnizoane în 
cetăţile lor, cu comandanţi numiţi dintre ei de către rege, 
îi egaliză cu catolicii în drepturile civile şi politice. Insă 
numărul hughenotilor scăzuse în timpui räsboiului, aşă că 
nu mai rămăseseră decât 760 de comunităţi. 

Inălţarea Franţei sub Enric IV. Enric trebuiă să vin- 
dece relele unui răsboiu de 30 ani, trebuiă să împace opo- 
zitiile religioase gi să ridice buna stare a ţerii. Amândouă 
operele au fost îndeplinite cu mare succes de acest rege, 
care a rămas în popor cel mai popular rege francez. Ajun- 
sese pe tron înconjurat de o aureol& de mare răsboinie (se 
ziceă că a luat parte la 200 de bătălii şi de lupte), eră de 
o fire veselă şi cavalerească, prin care câştigă pe toţi. Mer- 
geà în piaţă, se amestecă în popor, vorbiă cu negustorii şi 
cu ţăranii, se târguiă singur cu ei. Statele generale nu le-a 
mai adunat, pe nobili a ştiut să-i facă docili prin pensiuni, 
prin demnități, iar la ocaziune prin” fapte de energie. In- 
terzise angajarea de trupe mercenare, chiar purtarea de arme ; 
pe un catolic fervent, mareşalul Biron, care servia planu- 
rilor Spaniei, îl arestă şi-l pedepsi cu moartea. 

In administrarea statului, s'a văzut mai mult marele talente ale 
lui Enric. Ajutat de un bun amic, Sully, regele a reformat finan- 
tele, a mărit bogăţia si a ridicat puterea Franţei. Se laară dome- 
niile celor cari nu prezentau titluri suficiente de posesiune, se 
luară măsuri pentru strângerea impozitelor, se micşorară cheltue- 
lile 1), Datoria statului se ridică la 350 milioane de livre (azi peste 


2 miliarde) Sully izbuti să o reducă la 100 de milioane. Scăderea 
datorii eră cu putinţă, căci bogăţia publică cresci. Agricultura se 


1) O lege supuneă la taxă anuală pe judecători, le da însă dreptul 
să vânză şi să moştenească locurile de judecători (loi Paulette). Ju- 
decătorii formau o nobilime nouă (noblesse de robe) însă pentru jus- 
titie eră rău. 

bucură de o mare protectiune din partea. midistrului şi a regelui: 
«fiecare ţăran, zicea regele, trebue să aibă Dumineca o găină în 
oală.» Sully eră mai putin înclinat pentru protectiunea industrii, 
căreea regele îi dete deosebită grije. Ca să nu mai importe mătase 
din Italia, el favoriză cultura dudului, invita pe episcopi să o in- 
_curajeze. Incurajă deschiderea de fabrici, scuti produsele lor de 
"taxe, iar pe lucrători de bir. De atunci s'au stabilit în Franţa fa- 
brici de sticlă şi de cristal, ca în Italia, de pânză fină, ca în Olanda... 
Construi şosele, incurajă comerţul, intemeié o companie ostindică, 
şi pecând Englezii se aşezau în Statele-Unite, Francezii se aşezau 
în Canada. Champlain întemeiă, între altele, oraşul Quebec. 


In politica externă, Enric a fost contra Spaniei, a sprijinit 
pe Olandezi şi plănuiă să uneasca puterile Europei contra 
Spaniei, când fu ucis de un fanatic catolic, numit Ravaillac. 
Când a auzit de moartea lui, un episcop spaniol a zis : «dacă 
D-zeu e cu noi, cine poate fi contra noastră ?» 

Enric IV este adevăratul întemeietor al puterii franceze, 
care apoi a luat locul celei spaniole. 


51. Ludovic XIII. Richelieu. Mazarin. 


Enric IV lăsă un fiu în vârstă numai de 9 ani. Regina 
Maria de Medici, susţinută de parlament, luă regența gi 
conduse statul. Insă, prinţul Enric Condé, cel mai apropiat 
prin rudenie de rege, pretindeă să fie el tutorul regelui si 
eră sprijinit de nobilime. Maria eră o femeie slabă, se lăsă, 
ca să fie condusă ds o“ prietenă din copilărie Leonora Ga- 
ligai şi de soţul ei Concino Concini, căruia i se deteră, 
mari bogății. Ca să închiză gura nobililor le dete şi lor 
pensiuni mari, încât Sully văzând distrusă opera vieţii sale, 
părăsi serviciul regelui. In politica externă, Maria căută ali- 
anta Spaniei şi căsători pe fiul său cu Ana, fata regelui 
Filip III. Din agitatiunile lui Condé şi ale nobililor, rezultă - 
o convôcare a statelor generale, în anul 1614, ultima adunare 
până la 1789, la marea revoluţie. 

Statele se constituiră în trei adunări, nobil, cler, starea a treia. 


Fiecare adunare consideră numai interesele ei. Astfel, nobilii ce- 
rură desfiinţarea legii Paulette, care ridică în faţa lor o nobilime 

nouă, burghezii cereau micşorarea impozitelor şi desfiinţarea pen- 
siunilor. Clerul gi nobilimea se uni contra burghezilor, cari prin 
deputatul lor (Robert Miron) cereau regelui să ia apărarea popo- 
rului: «fâră munca poporului cat valorează dijmele bisericii, mo- 
giile. ei? cât valorează moşiile frumoase, feudele întinse ale no- 
bilimii ?... Cine procură majestätii voastre mijloace de a întreţine 
demnitatea regală, de a susţine cheltuelile statului atât înăuntru 
cât şi înafară ?... este de temut, ca disperarea să nu deschidă ochii 
poporului, să vază că soldatul este tot ţăran înarmat, ca vierul să 
nu ia archebuza şi din nicovală să devie ciocan». 

Cererile burghezilor nu numai că nu fură ţinută în seamă, dar în 
ziua următoare deputaţii găsiră uşile adunării închise, gi se des- 
părţiră indurerati, ca să nu se mai revază decât după 174 de ani, 
mai amiriti, dar mai decisi, cu mai mult efect. 

Condé şi nobilimea se agitau meren contra reginei şi con- 
tra lui Concini, care se mai ridicase în grad, însă Condé fu 
arestat, nobilimea eră pe partea lui, un răsboiu civil păreă 
aproape să izbucnească, când regele face un act de neastep- 
tată energie: pune să ucidă pe Concini. Ludovic XIII eră 
de 16 ani, fusese atâtat de Albert de Luynes, pus pe 
lângă rege, spre a-l distră la joc şi la vânătoare şi care 
apoi câştigase mare autoritate asupra. lui. Poporul a târît pe 
strade corpul lui Concini, l-a umplut cu bani, l-a ars bucăţi, 
bucăţi, iar Leonora fu acuzată de vrăjitorie, decapitată şi 
arsă. « Vrăjitoria mea, ziceă ea înaintea judecătorilor, este pu- 
terea unui suflet tare asupra unuia slab» (1617). 

Maria de Medici fu depărtată, Luynes fu făcut duce şi luă 
conducerea statului. Nobilii trecură pe partea reginei şi ri- 
dicară armele, spre a o readuce în Paris, dar Cond6 eră pe 
partea regelui şi învinse pe răsculați. In cele din urmă, se 
ajunse la o împăcare între mamă si fiu, prin mijlocirea lui Ri- 
chelieu. Hughenotii începură răsboiu, însă fură învinşi, mai 
multe cetăţi fură cucerite, iar Luynes, care eră urmărit mereu 
de frica să nu piarză favoarea regelui, muri spre bucuria şi 
a poporului şi a regelui. Moartea lui puse sfârşit răsboiului. 

Richelieu. Intre partidul nobililor, condus de Üondé, care 
voiă să fie aliatul Spaniei gi partidul Mariei, care void ca 
Franţa să se alieze cu puterile protestante contra Spaniei, 

regele se decise pentru acesta din urmă şi primi în consiliu 
pe vestitul cardinal Richelieu (Jean Armand du Plessis de). 

Richelieu este cel mai mare om de stat al Franciei, unul 
din cei mai mari miniştri ai popoarelor nouă. El și-a propus 
să întărească puterea regelui înăuntru contra nobililor şi con- 
tra hughenotilor, să mărească puterea Frautei înafară, prin 
combaterea Spaniei şi prin întinderea statului în limitele lui 
naturale. Lupta lui a fost grea, căci hughenotii găsiau ajutor 
la străini, nobilii erau sustinuti de regina mamă. Regele go- 
văiă, biserica îl combăteă, căci el nu toleră amestecul ei în 
afacerile statului, însă la sfârşit a ieşit învingător prin ener- 
gie, dar si pentrucă politica lui eră naţională, în folosul po- 
porului francez. In cele din urmă, regele îl lăsă stăpân în 
stat, deşi nu-l iubiă, şi Richelieu fu adevărat rege, precum 
va fi în secolul 19 Bismark. 

In primii ani, Richelieu n'a intervenit cu armele în politica 
externă, căci turburările interne, îl împiedicau, de aceea a dus 
contra Spaniei gi contra imperiului o politică diplomatică sh 
financiară. 

Hughenoţii temându-se să nu piarză cetăţile de siguranţă, 
se ridicară cu răsboiu, Richelieu, deşi cardinal catolic, aveă 
contra lor ajutoare din Anglia și dela Olandezi, cari voiau 
ca Franţa să fie liniştită înăuntru, spre a puteà luptă con- 
tra Spaniei înafară. De altfel, Richelieu nu tintià să ia drep- 
turile religioase ale hughenotilor, voiă numai să-i facă supuşi 
regelui, să nu mai formeze stat în stat. Prin această politică 
eră nemulțumită regina Maria, eră nemulţumit fratele regelui 
şi Condé, şi toată nobilimea. Erfäcurä un complot contra car- 
dinalului, însă acesta puse mâna pe doi nobili, unuia îităiă 
capul şi altul muri în închisoare, iar regele îi. promise că 
nu va da ascultare niciunei calomnii contra lui. 

Incepând al doilea răsboiu cu hughenoţii, generalii lui nu 
se luptau cu energie: «am fi prea proşti ca să luăm La 
Rochelle» ziceă unul, pentrucă se temeau de prea marea lui 
putere. Richelieu se încredeă mai mult în episcopi, într'un 
călugăr devotat, părintele Iosef. In zadar, hughenotii au ce- 


+ 

rut ajutorul Angliei, în zadar Englezii au venit în ajutorul 
cetăţii La Rochelle, căci fiind respinşi de mai multe ori se 
întoarseră fără succes, deşi Carol I jurase să pue în joc cele 
trei regate numai să scape cetatea. După retragerea Engle- 
zilor, cetatea, se predete, în urma unui asediu teribil de 14 
luni. Primarul ei, Guiton, înfipsese un cuţit în masa consi- 
liului, declarând că va omori cu mâna sa pe oricine-i va 
propune să se predeà. Prin cucerirea cetăților de siguranţă, 
hughenotii pierdeau orice putere politică, deveniau supuși 
regelui şi capriciilor lui, dacă regele se va numi Ludovic 
XIV. Insă Richelieu respectă credinţele lor, cereà soldati- 
lor să respecte pe ţăran şi vitele lui, în timpul răsboiului, 
sub pedeapsă de moarte. Inimicii lui îl calomniau pentru 
toleranța arătată hughenotilor, il numiau papă al hugheno: 
tilor, episcop.al cetăţii La Rochelle, el însă urmăriă un plan 
politic, nu o idee religioasă. 

Ajungând liber din partea hughenotilor, ministrul interveni 
în lupta cea mare, care se da atunci între catolici şi pro- 
testanti. In timpul, când se afla într'oexpediţiune in Italia, 
Maria de Medici obtinù dela rege, care eră bolnav, promi- 
siunea că va concediă pe cardinal. Nobilii trimfau, reginele 
Maria şi Ana radiau, demnitätile se dau unuia şi altuia, însă 
o întrevedere cu regele schimbă totul, nobilii nu stiurä unde 
să fugă. Fratele regelui, ducele de Orléans, îi spuse «că nu 
mai este amicul lui şi are să-i arate» se încercă să revolte 
o provincie, dar pe urmă trebui să fugă în Lorena. Maria 
de Medici, încercând şi ea fără succes, să provoace răscoală, 
fugi la Bruxel, şi a murit fără să mai vază pe Ludovic XIII 
Marillac, pe care nobili îl designaseră în locul lui Riche- 
lieu fu executat, Montmorency, din cea mai mare familie 
franceză, înrudit cu toate casele suverane din Europa, în- 
cercă să revolte sudul, unit cu ducele de Orléans, dar fu 
prins, judecat şi condamnat ca rebel. 

Prin aceste executiuni şi prin altele (Cinq-Mars) Riche- 
lieu intări puterea regelui. Adunările provinciale nu se mai 
convocară, independenţa funcţionarilor fu combătută, drep- 

turile parlamentului fură mărginite. Parlamentul eră curteă 
cea mare de judecată, căreea i se aduceau legile şi ordinele 
regelui, ca să judece conform lor. Parlamentul luase obice- 
iul să refuze primirea unei legi, un drept dar de control, 
care nu eră hotărâtor, căci regele veniă însuşi în parlament 
(lit de justice) şi porunciă să se înscrie legea respinsă. Ri- 
chelieu micşoră puterea parlamentului, contestându-i dreptul 
de interventiuni politice. Alături cu guvernatorii, numiţi din 
familiile mari nobile, el numi în provincii intendenfi, cu 
dreptul de a judecă, de a administră şi strânge impozitele. 
El eră preot, însă respinse idea că papa are drept să de- 
puie pe regi şi pe împărați, dacă ar fi nedemni. 

Grija lui Richelieu se întinse asupra armatei şi a marinei. Creă 
portul Brest, portul oraşului Toulon, creă marina franceză, care la 
moartea lui aveă un număr considerabil de corăbii şi în anul 1638 
repurtă la Genova o victorie asupra flotei spaniole. Dete un mare 
avânt coloniilor şi comerciului cu Canada şi cu Antilele, ocupă insula 
Martinica, Guadelupa şi altele, apoi Guiana, iar în Africa Se- 
negalul şi insula Madagascar. 

Marele ministru eră şi scriitor, a avut slăbiciunea să fie şi poet, 
Sub ordinele sale scriau cinci poeţi, din cari unul va fi marele 
Corneille, despre care Richelien ziceă că n'are «l'esprit de suite» 
şi a pus Academia să-i critice vestita piesă Le Cid, în mod ne- 
drept, dar în ea Corneille celebrează duelul şi eroismul spaniol, 
critică opera ministrului. Academia franceză este o creaţie a 
lui Richelieu, spre a da tonul în literatură şi a face un dicţionar 
al limbii literare. Numărul academicienilor a rămas de 40, de atunci 
până astăzi. Richelieu făceă acte de rege, aveă nobili şi suită im- 
prejurul său, aveă mareşal de palat, îşi construi «palais-cardinal» 
care după moartea lui deveni palais-royal. Institui biblioteca re- 
gală şi grădina plantelor. 

In politica externă a luat parte la răsboiul de 30 de ani, 
a susţinut o revoluţie a Portugaliei contra Spaniei, într'un 
cuvânt s'a simţit mâna lui în toate evenimentele politice 
ale epocii. 

Mazarin. Ludovic XII] mai trăi câtevă luni, după moar- 
tea marelui său ministru şi muri şiel (1643)lăsând un copil 
mic, pe Ludovic XIV. Richelieu recomandase regelui ca 
succesor al său pe cardinalul italian, Giulio Mazarini, pe 
care regele îl lăsă să conducă afacerile statului, împreună 

cu regina Ana, pe timpul minorităţii fiului său. Nobilii se aş- 
teptau la schimbarea politicii urmate de Richelieu, însă Ana 
şi Mazarin, deşi una spaniolă şi celălalt italian, continuară 
politica naţională a lui Richelieu, contra nobililor înăantru, 
contra Spaniei înafară. 

Mazarin eră un diplomat iscusit, el a cules roadele poli- 
ticii lui Richelieu în răsboiul de 30 de ani. Armata fran- 
ceză, condusă de Condé fiul, a repurtat; prima mare victorie 
asupra Spaniolilor la Rocroy (1643) şi apoi la Lens (1648) 
în urma cărora Franţa obtineà la încheierea păcii ţinuturi 
întinse şi deveniă puterea preponderantă în Europa. 

Frondele. In interior însă, politica lui Mazarin fu mai pu- 
tin fericită. Sicilianul eră lacom de bani, avar. El încredin- 
tase finanţele unui italian, Emeri, care desperä populatiunea 
prin introducerea de impozite nouă şi prin modul strângerii 
lor : se arendau pe o sumă, iar arendaşii scoteau cât puteau, 
se zice de 5 ori mai mult. 

Parlamentul voiă şi el să recâştige influenţa. politică. Re- 
fuză să înscrie câtevă legi noi financiare şi se opuse chiar rege- 
lui. Împreună cu alte camere de consiliu parlamentul făci câtevă 
declaratiuni, cari, dacă s'ar fi realizat, ar fi transformat Franţa 
în monarhie parlamentară. Anume, ca să nu se matpund vreun 
impozit nou, fără invoirea parlamentului, şi ca nimeni să nu 
poală fi arestat mai mult de 24 de ore, fără să fie cercetat şi 
judecat. Parlamentul îşi luă atributiunile statelor generale, fără. 
să fie reprezentantul poporului, căci membrii lui îşi cum- 
părau locurile de judecători. Mazarin depărtă pe Emeri, însă 
arestă pe trei membri mai însemnați ai parlamentului, bi- 
zuindu-se pe victoriile câştigate asupra Spaniolilor. Dar po- 
pulatia Parisului se revoltă, ridică baricade şi constrânse 
guvernul să libereze pe cei trei prizonieri. Nobilimea se uni 
cu parlamentul, cu burghezia şi începură răsboaiele numite de 
Mazarin Fronde, dela jocurile în Paris ale copiilor, cari dau 
cu praştia de departe şi apoi fugiau. Sufletul acestei răscoale 
eră cardinalul de Retz, de origine italian, care eră gelos de 
fortuna lui Mazarin, căsătorit, se ziceă, în secret cu regina 

Ana. Pe lângă alţi nobili din familii mari, eră cu parlamentul 
şi marele general Turenne, care câstigase victorii în răsboiul 
de 30 de ani. Regele şi regina fugiră din Paris, la Saint 
Germain și câștigară în partea lor pe Condé, care merse cu 
armata contra capitalei. Insă nici Condé n'aveă armată su- 
ficientă spre a blocă Parisul, nici Parisienii nu puteau rezistă 
armatelor victorioase, pe atâtea câmpuri de luptă; pe de altă 
parte, executiunea lui Carol [ din Aglia, insuflă prudenţă re- 
ginei şi ministrului. Se încheiă o pace, prin care se promitea 
îndreptarea mai multor abuzuri (1649). 

- Condé eră însă un om mândru gi despretuitor, el umili pe 
Mazarin şi pe regină, care treci departea celorlati nobili 
şi arestă apoi pe Condé, cu amicii şi cu rudele sale. O nouă frondă 
începu, atâtatä mai ales de soțiile prinților arestaţi, si Ma- 
zarin se retrase la Colonia câtevă luni, continuând de a con- 
siliă pe regină de acolo. Aliaţii însă se certarä, Condé ne- 
mulţumit că regele fu declarat major şi că nu mai are ne- 
voie de tator ae alié cu Spania și începu răsboiu civil. 

Mazarin se întoarse în Franţa si câştigă pe Turenne do 
partea regelui. Intre aceşti doi mari generali, se dete o bà- 
tălie sub zidurile Parisului. Condé fu învins, însă Parisul îi 
deschise porţile şi se declară contra regelui. Mai pe urmă, 
Parizienii văzând că răsboiul n'are niciun scop, rugară pe rege 
să intre în capitală, iar Condé fugi la Spanioli. 

Prin fuga lui Cond6 răsboiul civil eră sfârşit, cea din urmă 
răscoală a nobilimii eră înfrântă, monarhia absolută triumfă. 
Când parlamentul refuză (1655) să înscrie o nouă lege, re 
gele intră în sala de consiliu (lit de justice) în haină de că- 
lărie, cu pălăria pe cap, cu biziuşca în mână şi porunci să 
se înscrie legea. Cuvintele «l'état c'est moi» n’au fost pro- 
nuntate, dar ele exprimă starea lucrurilor de atunc:. 

Pacea dela Pirinei. Răsboiul tint mai multi sui cu Spania, 
fără lupte hotăritoare. Mazarin se aliè ca Cromwell şi pri- 
mind dela Englezi un ajutor ircomnat, Turenne, repurtă o 
victorie la Dunkerque. Oraşul fu cucerit şi dat Englezilor, 
după învoială. In acelaşi timp, Mazarin adunase, împreună cu 

Suedia, pe prinții germani dela Rin, într'o alianţă, pentra 
observarea păcii vestfalice. 

Atât în Franţa, cât şi în Spania, erau dorinti pentru în- 
cheierea păcii, care se semnă într'o insulă din Pirinei (1659). 
Spania lăsă Franţei Artois în nord şi Rousillon în sud, iar 
Angliei îi lăsă, oraşul Dunkerque. Se hotări căsătoria regelui 
francez cu Maria Terezia, fiica regelui spaniol. Mazarin, la. 
această căsătorie dete probă de sacrificiu pentru ţară, căci 
tânărul rege iubiă pe o nepoată a lui (Maria Mancini) mi- 
nistrul însă convinse pe rege să sacrifice sentimentele sale 
pentru binele statului. Prinţesa spaniolă renunţă la coroana 
Spaniei, numai dacă i se va plăti dota punctual. Mazarin știă 
că Spaniolii n'o să poată, păstră dar lui Ludovic perspective 
mari asupra Spaniei. 

Mazarin nu mai trăi mult, în urma acestuitratat. Inainte 
de a muri, se temeă că regele va confiscà imensa lui avere 
(peste 50 milioane atunci) o dărui regelui, în speranţa că nu 
o va primi. Regele nu o primi în adevăr, dar l-a întârziat 
câtvă timp cu' răspunsul. Mazarin adunase o bibliotecă mare, 
tablouri, statui, își construise palate frumoase, iar pe nepoa- 
tele sale le-a căsătorit în case princiare. 


52, Germania. Răsboiul de 30 de ani. 


Cu retragerea lui Carol Cvintul, dispare idea de imperiu 
universal al întregei lumi creștine. Sfortärile împăratului sé 
izbiseră de tendinţele particularise ale naţiunilor moderne, 
precum în evul mediu rivalitatea papilor şi a 'feudalilor îm- 
piedicaseră realizarea imperiului. 

Modul, cum Carol împărţise statele sale, arătă că imperiul 
îl preocupă în anii din urmă mai putin decât puterea cassei 
sale, căci cele mai multe posesiuni, armatele și bogăţiile mari 
le lăsă regelui Spaniei, nu împăratului Germaniei. Spania tre- 
buiă dar să meargă în capul lumii creştine și Filip II a şi 
fost aproape o jumătate de secol, suveranul catolicismului, 
reprezentantul de fapt al lui. Puterea împăraţilor germani 

alături.cu Filip’ II, eră ca moştenirea unor rude depărtate, 
pelângă moştenitorul direct al unei persone puternice. 


Ferdinand I (1556 — 1564). Incă dela alegerea sa ca împărat, 
Carol Ovintul renuntase la dveptul de stăpânire în terile austriace 
în profitul fratelui său. Ferdinand purtă pe socoteala sa lupta cu 
Soliman gi cu Zapolia, precum şi tratatele de pace ca Turcii îl 
legau tot numai pe el. Dar tocmai fiindcă împăratul creştin şi cel 
musulman erau în răsboiu continuu, luptele nu încetau definitiv 
nici în Ungaria. Ferdinand a fost cel mai prudent suveran al Cassei 
de Habsburg. A ştiat să puie temelia monarhiei Austro-Ungare de 
azi, a ştiut; să sustie catolicismul, fără să persecute reforma şi prin 
pacea dela Augsburg a împăcat certele din Germania, amănând 
luptele religioase cu peste 50 de ani. 

Maximilian II (1564— 1576) primise dela tatăl său numai o 
parte din Austria, Boemia şi Ungaria, căci celelalte teri fuseseră 
date fraţilor săi. Vecinătatea cu Turcii îl expunea mereu atacuri- 
lor lor. Contra lui se luptă Soliman, când a înconjurat cetatea Siget. 
Era un print trist şi îngrijat de viitorul familiei shle: «am şase 
copii, zicea el către nuntiul papal, şi nu vor aveă ca moştenire 
decât câievă state ereditare». A încercat să se facă rege in Po- 
lonia si n'a izbutit. Era în fundul inimii cu protestanții, dar n'a 
trecut pe faţă lu ei, s'a mărginit; numai să-i tolereze. In terile lui 
eya atunci catolică numai o optime din întreaga populatiune, Ger- 
manii mai mult protestanți, Ungurii calvinisti. 

Rudolf II (1576 — 1612). Fiul lui Maximilian fusese crescut la 
curtea lui Filip II cu gustul de putere absolută şi cu ură contra 
ereziei. Era slab şi neincrezător în oameni, se ocupă mult cu al- 
himia şi cu astrologia. În curtea sa a trăit Tycho Brahe si Ioan 
Kepler, unul din întemeietorii gtiintii moderne. 


Sub predecesorii lui Rudolf, atât protestanții cât și cato- 
licii decăzuseră mult. Pastorii se recrutau din oameni nepre- 
gätiti, erau ignoranti, duceau o viaţă de mizerie, căci averile 
bisericeşti fuseseră confiscate. Clerul catalic sta şi mai rău, 
căci domeniile bisericeşti nu se dau celor demni, ci erau răs- 
plată pentru tinerii nobili, cari nu se făceau protestanți. 
Universitățile catolice erau goale, episcopii şi arhiepiscopii 
erau înconjurați la curţile lor mai mult de protestanți. Doc- 
torii protestanți, chiar Melanhton, petreceau viata in discu- 
fiuni violente, în subtilitäti de formă scolastică, pe care Luther 
o combătuse fără succes. Protestantii erau: moderați, păreau 
că sunt gata să se împace cu biserica, ei reduceau reforma 
la un minimum. Nu astfel eră însă spiritul calvinismului. 


www.dacoromanica.ro 


358 


Acesta eră ofensiv, el nu cereă numai să fie lăsat în pace, 
el propagă doctrina sa în Franţa, în Germania, în Anglia, 
în Ungaria şi în Scotia. Calviniştii erau Iezuiţii reformei. Ie- 
zuitii, pe de altă parte, reorganizară biserica lor. Prin gcoale, 
prin predică, ei câştigă Bavaria, fac din universitatea din 
Ingolstadt un centru de propagandă catolică şi protestan- 
tismul pierdeă mereu, faţă de catolicism. Prinții austriaci, cres- 
cuti şi conduşi de Iezuiti, îndepură să persecute pe protes- 
tanti. 

Rudolf simtià fierberea dimprejurul său şi încercă să ocupe 
atenţia publică în altă parte: începu răsboiul din 1593 cu 
Turcii, în care intră şi Mihaiu Viteazu. El însă eră slab, nu 
ştiu să sustie pe eroul român şi voind să se servească de 
el, numai ca de un instrument pentru ocuparea Transilvaniei, 
permise şi crima contra lui, pierdu gi ţara, care rămase sub 
suzeranitatea, turcească. 

Mathias, fratele lui Rudolf, un intrigant increzut în talentele 
sale, se înţelese cu nobilii austriaci, unguri și moravi, ca să 
ia puterea lui Rudolf, care avea crize de nebunie. Rudolf lăsă 
fratelui său toate terile, afară de Boemia. Ca să n'o piarză şi 
pe aceasta, dete in 1609 Boemilor o scrisoare de maiestate 
(Majesiăiisbrief) în care acordă protestanților exerciţiul liber 
al cultului şi dreptul de a şi construi şcoale şi biserici. In 
cele din turmă, Mathias constrânse pe Rudolf să-i cedeze si 
Boemia (1611). 

Mathias (1612—1619) ca împărat se dovedi incapabil şi 
neprevăzător. In ultimii săi ani cade începutul răsboiului de 
30 de ani. 

Cuza răsboiului. In scrisoarea de maiestate, se da drept 
protestanților să ridice biserici pe domeniile regale. Boemii 
ziceau că domenii regale sunt şi cele bisericeşti, căci împă- 
ratii le-au vândut, le-au amanetat, le-au dăruit. Catolicii nu 
admiteau er interpretare si deter’ ordin să închiză o 
biserică. iar pe alta să o dărâme, fiindcă erau construite ne 
domeniul bisericii catoiice.. 

Perioda boemă şi palatină (1618—1623). Räsboiul de 
30 de ani, se împarte în patru perioade, din cari cea dintâiu 
se chiamă boemă şi palatină. 

Boemii reclamară contra dărâmării bisericilor în Praga, 
însă reclamatiunea lor nu fu ţinută în seamă. Atunci, vreo 
sută de nobili, conduşi de contele Thurn, intrară în Praga, 
merseră la castel și aruncară pe fereastă pe doi guvernatori, 
cari erau catolici mai îndârjiţi şi pe secretarul lor. Deşi aruncaţi 
dela o înălţime de vreo 30 de metri, ei n'au patit nimic, 
căci au căzut în gant, care eră plin cu hârtii şi cu gunoiu. 
Indată, protestanții infiintarä un guvern şi deteră lui Thurn 
comanda armatei. Intre acestea muri Mathias şi în locul lui, 
veni Ferdinand IL . 

Ferdinand II (1619—1637). Era descendent dintr'un fiu 
al lui Ferdinand I şi fusese crescut de Iezuiti la Ingolstadt. 
Era foarte pios si găsiă în credinţa religioasă o încredere, 
care-l duceă până la eroism. In statele sale, Stiria, Carintia 
şi Carniolia, izbutise in câţivă ani să desființeze erezia. Din 
succesul acesta, dobândise o mare încredere că va izbuti şi 
în imperiu. 

Boemii se declarară însă contra lui Ferdinand şi aleseră 
ca rege pe comitele palatin Frederic V, ginerele lui Iacob I, 
Stuart. In același timp, în Ungaria Gabriel Bethlen se ridică 
contra lui Ferdinand. Acesta însă primi ajutoare dela papa, 
dela regele Spaniei şi mai ales dela Maximilian, ducele 
Bavariei. 

Maximilian fusese crescut tot la Ingolstadt cu Ferdinand, 
decât care eră mai puţin religios, dar mai bun administrator, 
econom şi cu multă putere de muncă. Îşi adunase un tezaur 
şi-şi formase o armată, iar in 1609 înființase cu prinții ca- 
tolici o ligă catolică, spre a răspunde uniunii evangelice a 
prinților reformaţi (1608) în cap cu Frederic. 

Armata bavareză şi trupele imperiale erau comandate de 
generalul Tilly, originar din Terile de jos, catolic convins, 
general iscusit si prevăzător. Bătălia s'a dat lângă Praga, la 
Muntele alb, şi catolicii într'o oră au risipic armata bosmä. 

Frederic fugi din Praga, împăratul îl proscrise, îi confiscă 
terile, iar Uniunea se dizolvă. 

Pedeapsa răsculaților fu teribilă: multi fură executaţi, iar 
moşiile celor condamnaţi, tei sferturi din întreaga ţară, fură 
confiscate. Scrisoarea de maiestate, împăratul o rupse singur, 
iezuiţii fură aduşi în ţară şi peste 30.000 de protestanți ex- 
pulzati. Boemia pierdu drepturile nationale şi deveni o simplă 
provincie austriacă. 

Urmarea bătălii dela Muntele alb a fost, că Austria de- 
veni un stat catolic şi absolut. 

Frederic fu urmărit în Palatinat de către Tilly, care-l 
alungă apoi în Olanda. Împăratul luă lui Frederic dreptul 
de elector şi-l dete lui Maximilian, cu o parte din Palatinat. 

Perioda daneză (1625—1629). Richelieu uni într'o alianţă 
pe regele Danemarcei, Cristian IV, pe Anglia si pe Olanda, 
cu promisiunea pentru Cristian a unui ajutor de bani din 
partea Franţei, ca să întroducă pe Frederic în Palatinat. Insä 
si împăratul Ferdinand, spre a fi independent de liga ca- 
tolică, permise lui Albert Wallenstein să strângă şi să co- 
mande o armată, în serviciul imperiului. 

Wallenstein eră fiu de protestanți, fusese crescut însă în 
religia catolică. Din căsătoria cu o văduvă bogată aveă multe 
moşii, prin altă căsătorie fusese primit la curte şi ridicat în 
gradul de print. După ce fu numit comandant, alergară sub 
steagurile lui tot felul de oameni, fără deosebire de religie 
şi de naţionalitate, căci et era «idolul lagărului, urgia terilor». 
Eră tăcut, în mânie teribil, cu totul dat astrologii. 

Catolicii aveau acum doi mari generali, pe Tilly şi pe 
Wallenstein, pe când protestanții aveau pe contele Mansfeid, 
un condotier viteaz şi pe Cristian, care nu eră bun general. 
Wallenstein învinse pe Mansfeld la Dessau şi-l constrânse 
să fugă în sud, a şi murit în Bosnia; iar Tilly învinse pe 
Cristian la Lutter. Împăratul voià să atragă cetăţile hansea- 
tice într'o companie comercială cu Spania şi însărcină cu în- 
deplinirea planului pe Wallenstein, pe care-l numi general 
«al mării Baltice şi Oceanice». Cetatea Stralsund rezistă, fu 

asediată in zadar de către Wallenstein, căci primià ajutoare 
dela Danezi şi dela Suedezi. Cu Cristian se fäcù pace; in 
condiţii, ca să nu se mai, amestece în afacerile imperiului, 
iar generalul primi ca recompensă două ducate, pe gi căror 
duci îi alungase. 

Împăratul păreă în imperiu mai puternic de cum fusese 
Carol Cvintul. El dete în 1629 edictul de restituire, prin care 
impuneă protestanților să întoarcă bisericii catolice averile 
luate şi prin care excludeă pe calvinişti dela pacea religioasă. 
Însă, tocmai atunci împăratul îşi țăd mâna dreaptă, căci 
concediè pe Wallenstein. Toată Germania se plângea de ja- 
furile soldaţilor lui, iar prinții vedeau in el pe sprijinitorul 
împăratului, care ameninţă puterea lor. 

Răsboiul suedez (1630—1635). Tocmai atunci debarcă în 
Germania regele Suediei, Gustav Adolf (1611—1632). Gustav 
este cel mai mare rege al Suediei şi unul din cei mai mari 
regi şi benerali. La el se refugiase un duce din cei alungaţi 
de Wallenstein, tronul şi al lui eră în pericol, căci lumea 
catolică recunosteà ca rege suedez pe vărul său Sigismund 
din Polonia, în fine aveă de apărat religiunea, căreea eră 
foarte devotat. 

Din aceste motive, din îndemnul şi cu ajutorul financiar 
al Franţei, Gustav Adolf înaintă în Germania. Nimeni nu 
se încredeă în ajutorul lui, protestanții nu îndrăzniau să 
treacă pe partea lui şi Tilly coprinse şi arse Magdeburgul. 
Când însă înaintă în Saxonia, Gustav îl întâmpină la Brei- 
tenfeld, lângă Leipzig şi-l învinse cu desăvârşire (1631), Sa- 
xonii năvăliră apoi în Boemia, iar Suedezii se îndreptară 
spre vest, se urcară pe Rin şi înaintară spre Bavaria. Liga 
fu desfiinţată, Tilly, învins încă odată lângă Lech şi rănit, 
“muri în curând, Germania şi Italia erau fără nicio apărare 
contra Gotilor noi. : 

Împăratul faci apel din nou la Wallenstein, să adune o 
nouă armată. Generalul nu primi decât după ce i se lăsă 
puterea de a numi pe ofiţeri, de a comandă armatele impe- 
riale şi de a face tratäri de pace. Wallenstein respinse mai 

întâiu pe Saxoni din Boemia, apoi se întoarse contra Sue- 
dezilor. La Nârnberg, cei doi mari generali stătură 7 săptă- 
mâni unul în faţa celuilalt. Wallenstein se îndreptă apoi 
spre Saxonia, unde veni şi Gustav. La Liizen (1632) se dete 
o luptă sângeroasă, în care Suedezii învinseră, dar pierdură 
pe marele lor rege. 

Suedezii aveau generali buni, pe Bernard de Weimar, pe 
Gustav Horn şi se luptau pe Rin în Franconia, pe când 
Wallenstein începi să aibă o conduită problematică. Trata 
cu Saxonia, cu Suedezii, cu emigratii boemi, void să încheie 
pace contra vointii împăratului, voiă poate să fie proclamat 
rege în Boemia. Împăratul îl declară trădător, Wallenstein 
fu omorit de câţivă ofiţeri ai săi, cărora împăratul le dete 
recompense din averea confiscată a lui Wallenstein. 

Armata, rămasă credincioasă, sub comanda lui Gallas si 
a lui Ferdinand, fiul împăratului, repurtă asupra Suedezilor 
o victorie strălucită la Nérdlingen, în urma căreea Saxonia 
încheie pace cu imperiul, în 1635. 

Perioda îranceză (1635—1648). Spania intrase în răsboiu 
pe partea catolicilor, Franţa intră pe partea protestanților. 
Richelieu luase în serviciul său pe Bernard şi purtă răs- 
boiu în Alsacia. 

Împăratul Ferdinand moare şi sub urmaşul său Ferdinand 
III (1637—1657) războiul devine pustiitor. 

Generalii francezi, Condé şi Turenne, formaţi la şcoala lui 
Bernard de Weimar, . după moartea acestuia iau comanda 
armatelor franceze şi câştigă victorii strălucite asupra Spa- 
niolilor la Rocroy (1643) asupra Bavarezilor la Fribourg 
(1644) apoi la Lens (1648) contra Spaniolilor. Suedezii, conduşi 
de Torstenson, învinseră pe imperiali în lupta a doua dela 
Breitenfeld (1642) si patrunsera până aproape de Viena. 
armatele aliate, franceză şi suedeză, amenințau pe împărat in 
capitala lui, venind una prin Bavaria şi alta prin Boemia. 
În acest moment; se anunţă pacea, care se negociă de mai 
mulţi ani. 


www.dacoromanica.ro 


263 


Pacea dela Vestialia (1648), Pacea s'a încheiat în oraşele 
Minster si Osnabrück. In Minster s'a încheiat pacea între 
puterile catolice, la Osnabriick între cele catolice şi protestante. 

S'au discutat trei feluri de cestiuni, religioase, politice şi 
de despăgubiri. 

În privinţa religioasă, s'a recunoscut; calviniştilor libertatea 
religioasă, acordată protestanților prin pacea dela Augsburg. 

În privinţa politică, s'a recunoscut prinților dreptul de a 
face alianţe între ei şi cu puterile străine, numai să nu fie 
îndreptate contra împăratului şi a imperiului (fiecare prinţ 
eră împărat in fara sa). Bavariei se dă dreptul de electorat, 
care rămâneă însă şi Palatinatului. 

Franţa primiă ca despăgubire Alsacia. Suedia primiă o 
parte din Pomerania, episcopatele Bremen şi Verden fără 
oraşe, o despăgubire in bani. Elveţia şi Olanda fură recu- 
noscute independente. 

Tratatul vestfalic a fost cel din urmă tratat încheiat în la- 
tineste, de atunci au început să se încheiă în limba franceză. 

Starea Germaniei după răsboiu. Decăderea Germaniei 
se poate compară cu starea Greciei după răsboiul pelopo- 
neziac. Au perit două treimi din locuitori, regiuni întinse 
au rămas pustii, străbătute de lupi, populaţia s'a sălbăticit, 
industria şi comerţul au decăzut, artele şi ştiinţele au amuţit. 


53. Polonia. Rusia 


Sub cei din urmă lageloni, Sigismund I (1506—1548) si 
Sigismund II (1548—1572) Polonia ajunsese la cea mai mare 
întindere. Prusia fusese transformată în ducat vasal, Masovia 
se unise cu regatul, Livonia fusese anexată şi Lituania de- 
clarată inseparabilă de regat, pe când cazacii dela Nipru 
recunoşteau suzeranitatea polonă. Aceşti cazaci se numiau 
ucranieni şi zaporogeni (de dincolo de Nipru) în deosebire 
de cazacii de Don şi de Volga. 

Cu toată întinderea ei, Polonia eră slabă, căci nobilimea mare 


(pani) şi ced mică (șleahta) credea că numai ea formează națiunea, 
excludeă pe burghezi şi dela demnități şi din diete, iar pé ţărani 

îi fined in servitute. Sigismund I a declarat că ţăranul e legat de 
pământul pe care-l cultivă. 

Reforma ar fi contribuit la ridicarea terii, însă nobilii nu tre- 
ceau la reformă decât ca să puie mâna pe averile bisericii. Eră 
mic numărul celor cari imbrätisau noile învățături din convingere, 
Dintre aceştia eră familia Laschi, care s'a amestecat si în terile 
noastre pe vremea lui Lăpuşneanu şi alui Despot Vodă. Laschi 
erau calvinigti. O soartă deosebită a avut in Polonia secta Anti- 
trinitarilor (Unitari) care combăteă dogma trinităţii. Din această 
sectă a fost Michel Servet şi doi italieni Socini, cari s'au stabilit 
în Polonia gi au dat sectei numele de sociniani, sub care mai e 
cunoscută, 


Enric de Anjou şi Şteian Bathory (1576—1586). Cu 
Sigismund II se stinse familia Iagelonilor. Inainte de ale- 
gerea noului rege, nobilii stabiliră pacta conventa, prin- 
cipiile, pe cari eră să jure regele că le va respectă. Intre 
ele eră unul, ca nici o campanie să nu ţie mai mult de 
3 luni. La doi ani, trebuiă să se întrunească dieta, iar în 
absenţa ei, o comisiune, numită de ea, trebuia să urmărească 
actele lui şi la trebuintä să deslege națiunea de jurământ. 
Alegerea căzu pe Enric, fratele lui Carol IX, care abiă veni 
şi fugi într'o noapte, îndată ce află despre moartea fratelui 
său. Atunci aleseră nobilii pe Ştefan Batori, voevodul Transil- 
vaniei, contra lui Maximilian de Austria. 

Batori a fost rege viteaz şi energic. El învinse pe Rugi, 
generalul Joan Zamoischi înaintă în Rusia şi cuceri Pscov, 
iar la încheierea păcii, Polonii păstrară Livonia.” Mai înainte 
cuceriseră Danzig la marea Baltică. 

Sigismund III (1587—1632). La moartea lui Batori, în- 
cepu ceartă pentru candidat. Partidul lui Zamoischi alese 
pe Sigismund, fiul regelui suedez, alt partid alese pe un 
frate al lui Rudolf II, Maximilian, care fu învins şi prins. 

Regnul lui Sigismund a fost ?plin de planuri mari, cari 
însă nu s'au realizat. In ţerile noastre, a intervenit Zamoischi 
în favoarea Movileştilor şi contra lui Mihaiu Viteazul. Mai 
mult lui se.datoreşte căderea eroului român. La moartea ta- 
tălui său, Sigismund luă şi regatul Suediei, însă fiindcă eră 
catolic şi condus de Iezuiţi, il depuseră Suedezii şi purtară 

contra lui răsboiu, învingându-l în mai multe lupte, sub condu- 
cerea marelui Gustav Adolf. Sigismund a fost numit regele 
Jezuitilor. Ela impun în Polonia catolicismul si hotăririle con- 
ciliului din Trident, a făcut pe Lituani să primească unirea cu 
Roma, a voit să profite de turburările din Rusia, însă din toate 
planurile lui n'a profitat decât biserica şi nobilii, cari de 
mai multe ori erau să-] depue. Odată a reuşit, învingând in| 
luptă pe adversari. 

Fiul lui Sigismund, Vladislav IV ( 1648) a făcut gre- 
şala, că n'a luat parte la răsboiul de 30 de ani. 

Incât priveşte societatea poloneză, nobilii sacrificau intereselor 
lor şi drepturile regelui şi interesele celorlalte clase. Aşă, fiind 
luxogi, ei desfiinţară orice taxă asupra industrii străine gi tara fu 
inundată de märfuri străine. Nobilii considerau degradator să se 
ocupe cu comerciul, chiar li se interzise. Ba încă, şleahta interzicea 
negustorilor din ţară să meargă în străinătate, spre a cumpără măr- 
furile, preferă să le ia direct dela străini, si astfel făceă cu nepu- 
tinţă crearea unei clase de comercianţi. 

Scriitori însemnați au avut Polonii pe poetul Cohanovschi, pe 
care l-a luat de model Dosofteiu al nostru, pe istoricii Béelscht, 
Stricovschi, Cromer şi alţii, însemnați pentru istoria terilor noastre. 
D'asupra tutulor numelor se ridică însă numele lui Copernic. 


Intemeierea statului nou rusesc. Alexandru Nevschi 
este considerat de Ruşi ca o mare figură a istorii lor. Cu 
Tătarii el a fost însă foarte supus. A călătorit până la Ca- 
racorum, spre a face omagiu hanului. Cu ajutor tătărăsc a 
gonit pe fratele său din Vladimir şi i-a luat locul, dar el 
este părintele marilor prinți din Moscva. Cel dintâiu print, 
care s'a aşezat în Moscva şi care a stabilit acolo și scaunul 
mitropolitan a fost Joan I (+ 1340), iar cel dintâiu care a 
încercat să scuture jugul tătărăse a fost Dimitrie Donschi. 
El a câştigat asupra 'Lătarilor bătălia dela Culicovo pe Don 
(1380) comparabilă în însemnătate cu victoria Spaniolilor 
„dela Tolosa contra Arabilor. Adevărat, că Tătarii sub Toc- 
tamig cuceriră mai în urmă Moscva și o arseră, totuşi victoria 
lui Dimitrie dovedise că Tătarii pot fi învinşi. 

Ivan cel Mare (1462—1505). Un strănepot al lui Dimitrie 
* izbuti să întemeieze statul now rusesc. Contemporan cu 

Ferdinand Catolicul, Ivan a realizat, ca şi acela, două mari 
planuri, să scuture jugul tătărăsc, să întărească puterea prin- 
tului asupra republicilor gi asupra celorlalţi prinți. Unii prinți, 
ca cel din Twer, fură detronati şi ţara lor fu alipită prin- 
cipatului-moscovit. Marea cetate Novgorod se alié contra Juz 
cu Polonii, mai pe urmă însă fu constrânsă să se supună 
şi pierdu toate privilegiile. I se luă clopotul, negustorii fură 
ridicaţi şi duşi la Moscva în închisoare, mii de orăşeni fură 
strămutați în Rusia şi în locul lor fură aduşi servi ruşi. Ce- 
tatea, care numără 400.000 de locuitori decăzu la înseinnă- 
tatea unui târgşor pustiu (1478). 

Ca să scape de jugul tătar, l-au ajutat pe Ivan certele ce 
izbucniseră între Tätari. Hanatele din Crimea gi din Casan 
se despărţiseră de cel din Sarai. Ivan se alié cu Tătarii din 
Crimea, refuză apoi să plătească hanului din: Sarai impozitul 
şi avu norocul că alte horde mongole distruseră acest hanat; 
încât Rusia a scăpat de jugul tătar în mod nu glorios, dar 
cu folos, că nu şi-a sleit puterile, ca să câştige independenţa 
(1480). 

Ivan se căsătorise cu Sofia, nepoata celui din urmă im- 
părat bizantin şi de atunci se consideră ca moştenitor al 
imperiului roman de răsărit. El luă ca marcă vulturul cu 
două capete. 

El a chiemat în Rusia lucrători şi arhitecţi din apus, cari 
au început construcţia palatului Cremlin din Moseva. Dar, 
el este îndrumătorul politicii ruseşti, spre Constantinopole, 
spre absolutism. 

Ivan aveă un fiu, numit tot Ivan, după care Stefan cel Mare 
a dat pe fata sa Elena. Ivan a murit însă înaintea tatălui său 
iar Elena cu fiul ei, au fost persecutați de print, după intrigile» 
Sofiei Paleologu. 

Vasile Ivanovici (1505—1533) continuă politica tatălui 
său prin recucerirea cetăţii Pscov, care trăiă, ca republică, 
precum şi prin recâştigarea cetăţii Smolensc, cu teritoriul ei, 
pe care Vitovt o cucerise dela Rusi. 

Ivan cel Groaznic (1533—1584). Rămăsese numai de 
3 ani la moartea tatălui său şi mama sa Elena Glinschi, 
o lituană, a lăsat mână liberă unui prinţ Obolenschi să ucidă 
şi să cârmuiască. După moartea Elenei, consiliul boerilor, sub 
conducerea familii Suischi, s'a purtat în mod tiranic cu boerii 
şi cu poporul (Obolenschi a fost lăsat să moară de foame), 
Ivan pedepsi pe un Suischi să fie sfăşiat de câini. Toate 
aceste” cruzimi au făcut din el un om însetat de sânge, o 
fiară cu două mâini. 

Cand se încoronă, el luä_titlul de far, considerându-se ca moşte- 
nitor al imperiului din Constantinopole şi al hanului mongol, care 
de asemenea, purtase acest nume. În anul încoronării s'a întâmplat 
un incendiu groaznic; in care au murit aproape 2.000 de oameni. 
Un preot, Silvestru, ziceă că acel foc e semn al mânii divine gi 
el împreună cu un curtean inferior, numit Adagev, conduseră pe 
tânărul tar mult timp. Ivan convocă o adunare numeroasă, declară 
înaintea ei că până/atunci a guvernat rău şi se rugă să fie iertat. 
Institui în urmă un codice valabil pentru întreaga Rusie, apoi o 
adunare de clerici, cari să ridice starea sufletească a clerului şi să 
combată superstitia poporului. Ingriji să se ridice şcoale, dar mai 
însemnată reformă a fost introducerea tipografiei (1553). 

El atrăgeă în Rusia, din apus, lucrători, medici, artişti şi 
învăţaţi si începu relatiuni cu Anglia pela marea Albă. După 
exemplul apusului îşi făcu o armată permanentă, cavalerie, 
infanterie (Streliţi—garda) şi artilerie. 

Prima lui luptă a fost contra hanatului din Cazan, contra 
căruia a chiemat la cruciată Rusia întreagă. După cucerirea 
cetăţii, a pus să se omoare toţi oamenii înarmaţi. Mai târziu 
merse contra hanatului din Astrahan si prin cucerirea lui 
ajunse la marea Caspică. Privirile lui se îndreptară spre 
marea Baltică, spre care voise şi Ivan cel Mare să-şi des- 
chidă calea, spre a veni în contact cu civilizatiunea apu- 
seană. Ivan trimise armata in Livonia gi mai fără luptă o- 
cupă cetăţile pe cari le păstră, Narva si Dorpat, 

In guvernul terii, Ivan se schimbă cu totul in urma unei 
boale. Crezându-se aproape de sfârșitul vieţii, propuse boeri- 
lor să recunoască pe fiul său abiă născut. Dar boerii, între 
ei Silvestru şi Adasev, refuzarä. De atunci, Ivan nu mai aveă 

incredere în nimeni şi timp de aproape un sfert de veac, a 
exercitat o stăpânire sângeroasă, care cu puţine se aseamănă 
în istorie. Se credeă înconjurat de trădători şi ucideă fără 
milă. Odată a plecat din Moscva şi a adresat o scrisoare 
către mitropolit şi către popor, în care ziceă că nu mai poate 
rezistă intrigilor boerilor, cu cari s'au unit şi clericii, dar că 
în contra poporului nu are nici o supărare. Regimul boeri- 
lor inspiră groază, de aceea tot poporul a mers la mitropolit, 
jelindu-se şi cerând să se aducă ţarul înapoi. Ţarul nu veni, 
decât cu condiţia ca să nu-l împiedice nimeni, când va pedepsi pe 
trădători. Isi formă o gardă devotată (oprisnici) cu care duse un 
răsboiu de exterminărea celor mari. Moşiile celor executaţi seîm- 
pärtiau gardei, iar felurile executiunii ocupau mereu. pe tar, care 
simţiă plăcere să inventeze chinuri nouă. Nimic nu-l puteăîm- 
piedică. Un mitropolit avi curajul să-l mustre, dar fu dat 
în judecată, fu smuls dela altar şi băgat în temniţă, unde a 
fost sugrumat, A distrus oraşe întregi, Tver a fost pustit. 
In Novgorod a omorît aproape pe toţi locuitorii, mărfurile 
au fost răpite sau arse. Ucideà pe bărbaţi, cu fel de fel de 
chinuri, iar pe femeile lor le inecà. Rezultatul acestor exe- 
cutiuni a fost stabilirea absolutismului. Insă tot nu se poate 
explică această cruzime, decât printr’o stare de nebunie, de 
care suferiau Cezarii romani, un Caligula. Din faptul că po- 
porul a suferit nebunia lui, rezultă însă -că el nu loviă de 
cât în cei mari. Ivan ocupase Narva, portul dela marea 
Baltică, prin care puteă comunică cu apusul. Însă ordinul 
Cavalerilor Purtători de sabie, care rămăsese catolic gi care 
stăpâniă terile finlandice, ceru ajutorul regelui polon, Sigis- 
mund I. Acesta purtă lupte cu Ruşii, în unele ieși -învin- 
gător, dar fiind lipsit de mijloace, ca să poarte răsboiul mai 
departe, lăsă Rusilor mai multe ţinuturi în Livonia. La moartea 
lui Sigismund şi după fuga lui Enric din Polonia, Ivan în- 
cercase să se aleagă rege al Poloniei, fără succes, căci Po- 
lonii se temeau de puterea lui. 

Cu alegerea lui Batori, veniră ani trişti peste teribilul ţar. 
Armatele poloneze atacau şi luau Pscov, pecând Suedezii 

intrau în Carelia şi în Ingria, luau Narva şi alte cetăţi, Ivan 
solicită interventiunea papei, care împăcă pe purtătorii de 
răsboiu, Ivan însă pierd Narva şi ieşirea la marea Baltică. 


Închisă spre apus, Rusia igi deschidea, în zilele lui Ivan, drumul 
nesfârşit spre extremul orient. Dincolo de Urali eră un stat, sfă- 
râmătură din imperiul lui Gingishan. El ave capitala in Sibir si 
se întindeă dela Ural la râul Obi. Ivan se amestecă în certurile 
hanilor din Sibir cu vecinii lor. Un hatman cazac, Jermac, în capul 
câtorvă sute de cazaci depe Don, învinseră pe Tätari si cuceriră 
Sibirul (1582). Mai pe urmă Iermac fu învins, Ruşii se retraser%, 
însă se reîntoarseră din nou gi întemeiară oraşele Tobolsc, Tomsc 
şi altele. 


Ultimii tari din familia lui Ruric. Fiul lui Ivan, Feodor, 
eră copil şi conducerea statului o luă Boris Godunof, un 
boer, a cărui soră eră soţia ţarului. Sub el, Ruşii au mers a 
doua oară asupra Siberiei. Ca să-şi deschiză calea la tron, 
el omori pe Dimitrie, fratele mai mic al lui Feodor, căută 
să câştige pe mitropolit, ridicându-l la rangul de patriarh, 
câştigă pe “boeri, luând ţăranilor dreptul de a se strămută de- 
pe moşia pe care se găsiau şi legându-i de pământ, ou câtivà 
ani mai îpainte de Mihaiu Viteazul la noi (1592). 

La moartea lui Feodor, cu care se stinse familia lui Ruric, 
Boris fu rugat de marea dumă, în cari intrau prinți, boeri, 
episeopi, orăşeni, să primească coroana. Boris eră priceput 
suveran, însă boerii nu-l puteau suferi că eră de origine 
tătărască, preoţii pentrucä încurajă cultura apuseană, iar po- 
porul suferià de o foamete grozavă. In acest mediu nemul- 
numit, apări un înşelător, care ziceà că este Dimitrie cel 
ucis şi găsi mulţi cari să-l crează. Tot atunci, Sigismund III, 
regele Poloniei, încercă să aducă biserica rusească la unire 
cu biserica romană, iar Suedezii atacară pe Rusi, încât statul 
păreă în pericol. 

Boris fu învins, de falgul Dimitrie, care fu recunoscut tar. 
El însă eră un instrument în mâinile Poloniei. Ca tar aduce 
pe lezuiţi în palat, introduce leturghia catolică, ceeace pro- 
voacă o răscoală, în care & murit Dimitrie şi multi Poloni. 

După mai mulţi ani de anarhie, în cari se ridicară gi alţi 
Dimitri, în cari Suedezii ocupară cetăţi, iar armata polonă 
intră în Moscva, voind să impunt tar pe fiul lui Sigismund, 
sentimentul naţional rusesc se deşteptă. Patriarhul, oraşele» 
mai ales Nijni-Novgorod, se ridicară, merseră în Moscova şi 
bătură pe Poloni, într'o luptă de patru zile. Apoi, într'o mare 
adunare, aleseră ca tar pe Mihail Romanov. 

Nour tar (1613—1645) incheid cu Suedezii pacea dela 
Stolbova (1617) prin care päräsià toate cuceririle ruseşti la 
Baltica. Cu Polonii incheié în anul următor pace, lăsându-le 
Smolensc. Astfel, Rusia pierdeă provincii de mare valoare, 
ieşiă însă întărită ca stat national, sub dinastie naţională. 


54. Terile române pe timpul răsboiului de 30 ani. 


Cât timp a ţinut regatul Ungariei, Românii din Muntenia 
mai puteau să se revolte contra Turcilor, căci puteau veni 
de peste Carpaţi cu ajutor, precum au făcut deseori în timpul 
lui Joan Corvin. Dela căderea Ungariei însă, orice intrigă 
cu armele deveniă imposibilă şi de atunci în locul armelor 
începură să se intrebuinteze banii, fie spre a obţine domnia, 
fie spre a o pästrà. Dintimpul sultanului Soliman, au in- 
ceput femeile din harem să exercite influenţă în afacerile 
împărăţii turceşti şi această influenţă a crescut mereu sub 
urmaşii decäzuti ai marelui sultan. Prin bani se câştigă tronul 
şi în Moldova, după ce prin bani a câştigat şi Petru Rareş 
domnia în rândul al doilea. Dar fiica sa, Doamna Chiajna, 
a ridicat la o adevărată artă mijlocul d'a pune domni pe 
fii şi pe nepoţii săi, în amândouă principatele, prin bani şi 
prin intrigile haremului. 

Doamna Chiajna a fost soţia lui Mircea Ciobanul, fiu al 
lui Radu cel Mare şi care şi-a aşezat capitala în Bucureşti. 
Ea a fost vrăjmaşa vestitului domn Joan Vodă cel Cumplit, 
în Moldova, a lui Petru Cercel în Muntenia. 

Ioan Vodă cel Cumplit (1572—-1574). Ioan Vodă este 
cel mai însemnat dintre domnii moldoveni, dela Petru Rares 

până la Vasile Lupu. Inaintea lui mai fusese Alexandru 
Lăpuşneanul, vestit prin cruzimile lui, cum şi un aventurier 
grec, care a gonit pe Alexandru din domnia întâia şi care 
este cunoscut cu numele de Heraclide Despot. Acest Hera- 
clide, grec de origine, după ce rătăcise prin toată Europa, 
se făcuse socinian şi cu ajutorul lui Laschi a bătut pe Lă- 
puşneanu, s'a făcut domn şi a încercat să răspândească re- 
ligia lui şi în Moldova. Altfel, a întemeiat şcuale, a bătut 
monetă frumonsä şi visă să reunească pe toţi Românii într'un 
stat. A fost omorît însă de boeri, după doi ani de domnie. 

Fire aventuroasă a fost şi loan Vodă, care eră însă fiu 
de domn, din neamul lui Ştefan cel Mare. El ajunsese ne- 
gustor de pietre scumpe în Constantinopole şi cu bani ob- 
tinù domnia, fiind cel dintâiu domn trimes de Turci, ne 
ales şi necerut de ţară. 

Turcii erau în mare nevoie de bani, căci voiau să-şi re- 
facă flota ce le fusese distrusă de creştini la Lepanto, de 
aceea cerură lui loan sau să mărească tributul, sau să lase 
locul lui Petru Şchiopul, pentru care intrigă Doamna Chiajna. 
Ioan avu îndrăzneala să refuze şi mărirea tributului şi pă- 
răsirea tronului. El se hotäri să se opuie cu armele Turci- 
lor, cari erau atunci arbitrii lumii. Cu ajutor dela cazaci, 
el atăcă şi biti pe Muntbni, cari mergeau să puie domn pe 
Petru, coprinse apoi mai multe cetăţi turceşti, ca Brăila, Ti- 
ghina, Cetatea Albă. Turcii adunară armată mare, sub co- 
manda beglerbegului Rumeliei «generalul cel mare al Eu- 
ropei» şi veniră contra domnului moldovean. Fiind părăsit 
de boeri, cu cari se purtă foarte aspru, Joan se retrase îna- 
intea armatei celei mari a Turcilor, cari-l înconjurară 
în lagăr, la .satul Roscani. Fiind nevoit să se predeà, din 
pricina foamei şi a setei, eroul român puse pe Turci să jure 
«că-i vor respectă viata şi că vor lăsă în libertate pe cazaci. 
Dar în urmă, eiîl legară de patru cămile şi-l făcură patru 
bucăţi. 

Petru Cercel eră fiul lui Pătraşcu cel Bun, care domnise 
înaintea lui Mircea Ciobanul şi care este tatăl lui Mihaiu 

Viteazul. Nu mai putin aventuroasä a fost viata fratelui lui 
Mihaiu, care a rätäcit prin Italia, prin Franta, la curtea lui 
Enric III. Cunosteà multe limbi, eră poet şi a izbutit să in- : 
tereseze în folosul său pe regele francez. Prin mijlocirea 
ambasadorului Franţei, Petru fu numit domn din Constanti- 
nopole, dar după câfivà ani fu scos şi începi din nou să 
ătăcească prin lume, până ce a fost aruncat în mare la 
Constantinopole. 

Starea terilor noastre eră jalnică atunci. Domnii se schim- 
bau foarte des, cumpărând domniă cu bani imprumutati de 
la Grecii din Constantinopole. Acei Greci veniau în ţară ca 
să-şi scoată banii, din arenda vämilor, sau din dijma oilor 
‘cu cari se hrăniă Stambulul, sau din mierea, şi mai ales din 
ceara, din cari se făceau atunci lumânările pentru lumina- 
rea caselor nobililor. Abiă se aşeză un domn, datoriile nu 
erau plătite şi veniă altul, cu creditorii săi, cari se adăogau 
la cei vechi, căci datoria se socotiă că este a ţerii, nu a 
Domnului. Terile noastre erau istovite, şi dacă starea de lu- 
cruri ar mai fi ţinut, existenţa lor însăşi ar fi fost în pe- 
ricol. In acele grele împrejurări, se ivi însă măreaţa figură 
a celui mai viteaz domn român, a lui Mihaiu Viteazul. 

Mihaiu Viteazul (1593-1601). Mihaiu nu se descoperise că este 
din vechia familie domnească, dusese viaţa modestă, până 
când meritele lui se impuseră cunoştinţii tutulor, apoi, prin 
ruda sa, banul Jani, din familia Cantacuzinilor, obtinù domnia 
Munteniei. El intră în liga ce o plănuiă Rudolf contra Tur- 
cilor. Se aliè cu domnul Moldovei Aron-Vodă şi cu prinţul 
Ardealului Sigismund Bathory. Acesta eră nepot de frate alves- 
titului rege Ştefan, dar eră lipsit de calităţile aceluia. Amândoi 
domnii români seridicară contra Turcilor, ucizând pe creditorii 
turci, cari se aflau în ţară, apoi atacară ţinuturile de lângă Du- 
năre, ocupate de Turci şi numite rază. Raielele Giurgiului, 
Silistrei, Rahovei... fură arse, dar cetăţile nu fură cuce- 
rite. 'Tătarii, cari se întorceau din Ungaria, încărcaţi cu prăzi, 
fură atacați şi prăzile luate, Turcii înşişi, cari aduceau domn 
nou, fură învinşi la Serpätesti, în Vlaşca. Soldaţii ui Mihaiu 

luară Brăila, pe când Aron respingeă pe Turci şi ucideà pe 
domnul adus în locul lui. 

Din nenorocire, lupta nu fu dusă în înţelegere, căci Si- 
gismund pretindeă să fie suzeran al lui Mihaiu şi al lui 
Aron, Pe acesta din urmă îl şi scoase, şi-l înlocui cu hat- 
manul Stefan Răzvan, iar lui Mihaiu îi impuse condiţii 
grele de suzeranitate, tocmai când pericolul din partea Tur- 
cilor eră groaznic. 

Sub comanda bătrânului, dar teribilului vizir Sinan, unul 
din puţinii oameni mari, rămaşi dela Soliman, Turcii se adu- 
nară la Rusciuk şi trecură Dunărea. Lipsit de ajutorul lui 
Sigismund,care tocmai atunci găsise momentul să se căsătorească, 
viteazul domn se hotărî să taie calea Turcilor spre capitala 
terii: se aşeză într'un loc mlăştinos în lunca Neajlovului, 
la satul Călugăreni, şi o zi întreagă, a ţinut piept armatei 
celei mari, ucizând mii de Turci şi împiedicând înaintarea 
lor (1595). Românii trebuiră să se retragä, însă curajul Turcilor 
a scăzut atât de mult, încât, în acea campanie n'au mai stat 
la luptă dreaptă cu Românii. Pe toamnă, veni şi Sigismund 
cu o armată numeroasă, cu tunuri şi cu luptători pricepuţi 
la asediul cetăților. Sinan nu mai stätü Ja luptă, el se retrase 
în fugă spre Dunăre, iar creştinii cuprinseră Târgoviştea, 
unde Turcii întemeiaseră o cetate gi lăsaseră o garnizoană, 
urmăriră apoi pe Sinan până la Giurgiu. 

In Moldova, lucrurile se schimbaseră însă în mai rău. 
Ioan Zamoischi, care aveă mare dispreţ pentru prinţul ar- 
delean, gonise pe Răzvan şi pusese domn pe Ieremia Mo- 
vilă. Mihaiu rămase credincios lui Sigismund, dela care ob- 
ținu ca să se înfiinţeze mitropolie românească în Alba-Iulia. 

Insă Sigismund eră bolnav, eră desgustat de domnie, de 
aceea abdică mai întâiu în folosul împăratului Rudolf, apoi 
în folosul vărului său, fiul lui Stefan, Andreiu, care eră 
cardinal polon gi aliat cu Turcii. Mihaiu eră în pericol de 
a fi atacat din faţă şi din spate, de aceea intră în înţelegere 
cu Saşii, cu Secuii, căştigă un ajutor dela Cazaci, şi cu iu- 
țeală de fulger trech munţii contra lui Andreiu. La Schel- 


www.dacoromanica.ro 


374 


lenberg, lângă Sibiu, se dete o luptă grea, în care Ungurii 
fură învinşi, Andreiu fu omorit de nişte Secui, pe când 
fuged spre Polonia (1599). Mihaiu” guvernă Transilvania cu 
titlul de locţiitor al împăratului. | à 
Sigismund plănuiă însă, cu Ieremia gi cu Polonii, alun- 
garea lui Mihaiu. Sigismurid erà în înţelegere cu nobilii un- 
guri, câ să se revolte. Mihaiu se hotărî să le ia el înainte, 
Cu mare iutealä trectyin Moldova, prin pasurile Ghimeşului 
şi Oituzului, surprinse pe vrăjmaşii săi şi cuceri Moldova. 
Jeremia cu ai săi se închise în cetatea Hotinului, pe care 
Mihaiu nu o putù cuprinde, neavând timp de pierdut. El 
eră atunci domn al Munteniei, al Moldovei şi al Tran: 
silvaniei. Numai câtevă luni a tinut acest vis,căci soarta a pus 
neamului nostru piedici mult mai mari decât să poată fi uşor 
înlăturate, căci inimicii nostri au fost totdeauna îndrăzneţi, 
iar noi m'am ştiut să fim uniţi şi înţelepţi. Nobilii unguri se 
uniră contra lui cu generalul împărătesc, albanezul Basta, şi îl 
bătură la Mirislău, prin viclesug. Când se întoarse în tara sa, 
Mihaiu găsi alţi vrăjmaşi, pe Ieremia cu Polonii, comandati de 
Zamoischi, -cari voiau să pună domn în locul lui Mihaiu pe 
fratele lui Ieremia, pe Simion. Bătut de Poloni, părăsit de 
ai săi, se decise să meargă la Rudolf, în numele căruia se 
luptase în dreptate. A stat timp, până să fie primit la curtea 
acelui incapabil, ar fi stat şi mai mult, dacă Ungurii nu ar 
fi chiemat pe Sigismund gi nu ar fi alungat pe Basta. Curtea 
împărătească iar se servi de Mihaiu ca să cucerească Tran- 
silvania, Sigismund fu bătut la Goroslău (1601). Insă Basta 
se temea că Mihaiu va fi numit guvernator, de aceea tri- 
mise soldaţi să omoare pe eroul român în cort, iar către 
întpărat spuse minciuna, că a ucis pe un trădător. - 
Dintre urmașii lui Mihaiu,a fost însemnat Radu Serban, 
care a urmat tot politica lui Mihaiu, de a fi credincios Ger- 
manilor. El a pătruns în Transilvania şi a bătut în Braşov 
pe Moise Székely, pe care Ungurii îl aleseseră craiu, după 
ce din nou alungaseră pe Basta. Moise a fost omorît în 
luptă, şi, ceea ce este mai însemnat, armata nu eră com- 

pusă din străini «ci numai boeri si țărani de-ai noştri». 
A mai repurtat o altă victorie contra lui Gabriel Bathory 
(1611). . 

Mateiu Basarab (1633—1654) şi Vasile Lupu (1634— 
1653). Mateiu ziceă că e coboritor din neamul vechilor Ba- 
sarabi si fu ridicat pe tron de partidul boerilor români, cari 
se luptau din toate puterile cu Grecii aşezaţi în principate, 
Vasile Lupu eră de origine albanez, şi fusese ridicat domn 
tot de partidul boerilor pământeni. Domniile lor au fost; tim- 
puri mai liniştite pentru terile noastre. Frumoasa biserică 
Tre Ierarhi, zidită de Vasile Lupu, mulţimea de biserici, 
zidite de Mateiu, cărţile tipărite în amândouă terile, erau 
semnele unor timpuri mai bune şi pentru noi. Bogăția acestor 
domni eră proverbială, norocul lor, ca prinții Ardealului, 
Rakoczy, să fie ocupati în răsboiul de 30 de ani, iar Mu- 
rad IV în răsboiul cu Perşii, le-a asigurat linişte din partea 
"vecinilor. Cu toate acestea, au fost lupte între ei doi, căci 
Lupu eră ambițios, voiă să detroneze pe Mateiu gi să-i ia 
tara, însă Mateiu eră bun ostaş, el bith pe Vasile şi-l con- 
strânse a sta liniştit. 

După câţivă ani de pace, Moldova avi să sufere o gro- 
zavă năvălire din partea Tätarilor şi apoi a Cazacilor. Aceştia 
aveau hatman pe Bogdan Hmelnifchi, care cert în căsătorie 
pentru fiul său Timuș, pe Ruzanda, fata lui Vasile. Dom- 
nul moldovean refuză încuscrirea propusă, dar Cazacii pră- 
dară Moldova atât de cumplit, încât domnul trebui să 
cedeze, 

Timpurile fericite trecuseră însă, căci după jaful căzăcesc 
veni revoluţia internă. Gheorghe Stefan, un boer al lui Va- 
sile, se răsculă și cu ajutor dela Mateiu, alungă pe Vasile 
şi se făcu domn. Vasile fuge peste Nistru, la Cazaci, şi cu 
ajutor dela ei reiă domnia, apoi înaintează asupra lui Mateiu. 
La Finta (1653) pe rîul Ialomiţa, se dete cea din urmă 
bătălie între cei doi domni. Mateiu, cu o armată mult mai 
mică, bătu în mod desăvârşit pe Moldoveni şi pe Cazaci. 
Vasile pierdu domnia, şi în cele din urmă a fugit la Con- 

stantinopole, unde a fost închis în închisoarea cea mare, iar 
Timuş sa închis în Suceava, şi a murit, în luptă pentru 
această cetate cu Gheorghe Stefan. | 

Influenta Reformei asupra Terilor Române. Saşii tre- 
cuserä la luteranism sub influenta lui Honterus gi voiau sä 
atragă în partea lor pe Români, prin cărţi religioase, tipărite 
in româneşte. Astfel, Românii din Transilvania au început 
să citească şi să scrie în limba lor, iar influenţa s'a simţit 
şi în principate. Prima carte românească tipărită a fost un 
catehism, dar după câţivă ani s'au tipărit multe cărţi de re- 
ligie de către diaconul Coresie. În 1561 Evanghelia, apoi 
Apostolul, în urmă Cazania sau explicarea evangheliilor 
(1564). Pe la sfârşitul secolului XVI, cultura slavonească în- 
cepuse a se pierde: Mihaiu Viteazul nu ştiă slavona, stià 
să scrie numai româneşte. Chiar în cancelarii, nu se găsiau 
cunoscători de slavonie, încât multe acte publice şi parti- 
culare se scriau în româneşte. După ce se începe traducerea 
de cărţi în Transilvania, domnii români, Mateiu şi Vasile au 
tipărit mai multe cărţi bisericeşti, iar după ei se continuă 
tipărirea sub Şerban Cantacuzino şi sub Constantin Brânco- 
veanu, încât la începutul secolului XVIII, limba românească 
înlocueşte cu totul pe cea slavonă. 

Pe când, dar, Europa apuseană câştigă libertate religioasă, 
după un răsboiu din cele mai lungi şi mai sângeroase ; în același 
timp, Românii liberau gândirea lor din jugul slavonismului. 
Europa apuseană se pregătiă prin toleranţă pentru o direc- 
tiune nouă în desvoltarea sa culturală, Românii prin culti- 
vare în limba lor, urmau acelaşi curent. 

O ră nouă începeă în istoria lumii. 

